
g STAMBULAS 
Šeštadienis, rugsėjo 5 d. - 22.00 


Jis vienas sėdėjo tamsoje prie Chadžibo Kafiro darbo 
"stalo, įsmeigęs nematantį žvilgsnį pro apdulkėjusį langą į 
amžinus Stambulo minaretus. Bet kurioje pasaulio sostinė- 

je jis buvo kaip namie, tačiau Stambulą mylėjo labiau už 
itus miestus. Ne centrinės Bėj Ogly gatvės ir „Hiltono“ 
siešbučio „Leilzab" baro Stambulą, knibždėte knibždantį 
uristų, o nuošalių kampelių Stambulą, žinomą tik musul- 
honams: mažutėlaites čaichanas, ir bazarus, ir Teli Babos 
tapines, kurių ir kapinėmis nepavadinsi, nes ten palaidotas 
Wienas žmogus, ir žmonės ateina ten, kad jam pasimelstų. 

Kaip medžiotojas jis buvo kantrus priverstinai laukda- 
mas, tylus ir ramus, ir pasitikintis savimi. Gimęs Velse, jis 
paveldėjo iš savo pirmtakų jų niūrų, žiaurų grožį. Juodi 
plaukai ir tvirti veido bruožai pabrėžė bedugnį protingų akių 
melsvumą. Aukšto ūgio, liesokas, raumeningas, jis darė 

iaug dėmesio savo fizinei sveikatai skiriančio Žmogaus 
"įspūdį. Kontoroje tvokė Chadžibo Kafyro aromatais: jo 
kvaitinančiai saldžiu tabaku, jo aitria turkiška kava, jo rieba- 
luoto ir riebaus kūno kvapu. Tačiau Risas Viljamsas jų 
„nejautė. Jis visiškai pasinėrė Į apmąstymus, kuriuos sukėlė 
"prieš valandą gauta telefonograma iš Šamoni. 
„Siaubinga! Patikėkite manimi, pone Viljamsai, mes 
visi neatsigavę nuo šoko. Tai įvyko taip nelauktai, kad 

niekas nespėjo net . 

Ponas Rofas žuvo akirif, vietos pajudėti, kad jam padėti 
sūnų“, antrojo pagal dydį 13KSniu..." Semas Rofas, „Rofo i 
prezidentas. Šį koncerną kor:3 nacijos koncerno pasaulyje 
jusi po visą Žemės rutulį ir dai“ vo jų dinastija, išsišakc 
Neįmanoma įsivaizduoti, jog Semd'i! milijardinę apyvarte 
Jis visada buvo kupinas gyvybės, ener; XI nėra tarp gyvųjų 
davo, tad didžiają dalį laiko praleisdavo Ic Mg, nuolat keliau 
dinusiuose ji į tolimiausius planetos kampeli uose, skrai 
vietoje sutvarkytų painius, kitiems neįkandamus N, kad te 
arba išsakytų įdomią idėją, užkrėsdamas visus savo 2 
ziazmu, ragindamas juos visur kur sekti jo pavyzdžiu 

buvo vyras ir tėvas. Tačiau aukščiau už viską savo sa 

me laikė savo Veiklą. Jis buvo puikus, nepaprastas * 

gus. Kas galės jį pakeisti? Kas įstengs valdyti dia. 
imperiją, kuria jis paliko? Jis nespėjo paskirti savo įpėdii:.. 
Tačiau jis juk nemanė, jog mirs penkiasdešimt dviejų metų) 
Jis galvojo, jog prieš akis dar daugybė laiko. 4 

Tačiau jo laikas baigėsi. „4 

Staiga kontoroje plykstelėjo šviesa, ir Risas Lado 
kurį laiką apakintas, grįžtelėjo į duris. 3 

- Ponas Viljamsas! Aš maniau, kad čia nieko ne:-: 

Tai buvo Sofi, viena firmos sekretorių, Age Moso 
Viliamso žinion, kai tiktai jis atvykdavo į Stambulą. 4 ni. 
maždaug dvidešimt ketverių metų turkė, turėjo lanr:--.. 
geidulingą kūną, slepiantį savyje pažadų bedugnę, ir gra 
žutį veidelį. Ji jau ne kartą leido Risui suprasti, kad pasiren- 
gusi suteikti jam bet kuriuos malonumus, kurių jis tiktai 
pageidaus ir bet kuriuo metu. Tačiau jis liko kurčias ir 
nebylys. 

- Aš grįžau, kad atspausdinčiau kuriuos ne kuriuos 
pono Kafyro laiškus, - tęsė ji, paskui įtaikiai pridūrė: 

- Ar galiu būti jums kuo nors naudinga? 

Taip pasakiusi, ji priėjo prie pat stalo. | Risą padvelkė 
aitrus jos jauno kūno kvapas, laukinio rujojančio žvėries 
kvapas. 

- Kur ponas Kafyras? 

„ Sofi apgailestaudama palingavo galva. 


- Pono Kafyro darbo diena jau seniai pasibaigė. 

Minkštų, išpuoselėtų rankų delnais ji išlygino suknelės 
raukšles. 

- Ar aš galiu jums kuo nors padėti? 

Gražučiame veidelyje ilgesingai ir drėgnai žvilgėjo jos 
akys. 

- Taip, - tarė Risas. - Suraskite jį. 

Ji paniuro. 

- Supratimo neturiu, kur... 

- Arba karavan-sarajuje, arba Mermare. 

Tikriausiai karavan-sarajuje, kur Kafyro meilužė atlieka 
pilvo šokį. Tačiau Kafyras buvo nenuspėjamas Žmogus. Jis 
galėjo būti ir namie su žmona. 

Atsiprašinėjamu tonu Sofi tarė: 

- Aš pamėginsiu, bet bijau, kad... 

- Paaiškinkite jam, kad jeigu jis po valandos nebus čia, 
tai apskritai gali daugiau čia neateiti. 

Jos veido išraiška pasikeitė. 

- Pone Viljamsai, aš padarysiu viską, kas įmanoma. - Ji 
pasuko prie durų. 

- Ir išjunkite šviesą. 


Kažin kodėl tamsoje buvo lengviau likti vienam su savo 
mintimis. Jo mintys nuolat grįždavo prie Semo Rofo. Rug- 
sėjį Monblanas buvo ne toks jau neprieinamas. Semas jau 
anksčiau mėgino jį įveikti, tačiau tada jam sutrukdė sniego 
audra. 

- Šį sykį aš nunešiu į viršukalnę firmos vėliavą, - juokau- 
damas pažadėjo jis Risui. 

Ir štai telefono skambutis, užklupęs Risą „Pera Palace" 
tuo momentu, kai jis jau atidavė numerio raktus. Ligi šiol 
jam skamba ausyse susijaudinęs balsas telefono ragelyje: 

„Jie ėjo susirišę ledynu... ponas Rofas suklupo, virvė 
nutrūko... Jis krito tiesiai į bedugnį ledo plyšį..." 

Risas įsivaizdavo sau, kaip Semo kūnas, atsitrenkda- 
mas į ledo iškyšulius, smarkiai krinta į bedugnę. Valios 
pastangomis prisivertė apie tai negalvoti. Tai jau praeitis. 
Galvoti reikia apie dabartį. Apie Semo Rofo mirtį reikia 

pranešti jo giminėms, o jie išsibarstę po visą margąjį pasau- 
Iį. Būtina parengti pranešimą spaudai. Šita naujiena kaip 
perkūnas iš giedro dangaus pritrenks tarptautinius finansi- 
nius sluoksnius. Trūks plyš būtina sušvelninti šitą smūgį, 
ypač dabar, kai firma galuojasi finansinės krizės gniaužtuo- 
se. Ir padaryti visa tai reikės jam, Risui Viljamsui. 

Risas Viljamsas su Semu Rofu susipažino prieš devy- 
nerius metus. Tada dvidešimt penkerių metų Risas jau buvo 
nedidelės gydomųjų preparatų firmos komercijos direkto- 
riumi. Jis turėjo aibę įdomių sumanymų, buvo daugybės 
naujovių autoriumi, ir, plečiantis firmai, didėjo jo reputacija. 
„Rofas ir sūnūs" pasiūlė jam pereiti dirbti pas juos, tačiau 
tas atsisakė. Tada Semas Rofas nupirko tą firmą, kurioje jis 
dirbo, ir tuojau pat pasiuntė jį pakviesti. Nuo jų pirmojo 
susitikimo ir ligi šio laiko jį tebeveikė stiprus Semo Rofo 
asmenybės žavesys. 

- Tavo vieta čia, „Rofe ir sūnuose", - pareiškė jis Risui. 
- Todėl aš ir nupirkau jūsų nelaimingą vežimą, kurį tu vienas 
traukei. 

Risas pasijuto tuo pačiu metu pamalonintas ir įžeistas. 

- O jeigu aš pas jus nepasiliksiu? 

Semas Rofas nusišypsojo ir patikliai tarė: 

- Tu pasiliksi. Mes turime su tavimi daug bendro, Risai. 
Mes abu garbėtroškos. Mes norime užkariauti visą pasaulį. 
Aš tau parodysiu, kaip to psiekti. 

Semo Rofo žodžiai traukė kaip magnetas, siūlė gausų 
peną ugniai, deginusiai jauno Žmogaus sielą, kadangi jis 
žinojo tai, ko nežinojo net pats Semas Rofas. Pasaulyje 
nebuvo Riso Viljamso. Jis buvo iš nevilties, skurdo ir neiš- 
tveriamo vargo išaustas mitas. 


Jis gimė ir užaugo netoli nuo Gvento ir Karmarteno, kur 
giliai po žemėmis slūgsojo milžiniški akmens anglių, smil- 
tainio ir klinčių klodai, retkarčiais pasirodydavę paviršiuje, 
keisčiausiomis raukšlėmis sudarkydami rausvai žalią Velso 
lygumų platybę. Jis augo pasakiškoje šalyje, kur vieni 
pavadinimai buvo jau poezija: Brekonas, Penifanas, Pen- 
derinas, Glinkorvgas, Maestegas... Tai buvo legendų ir mitų 

kraštas, kur akmens anglių klodai susidarė dar prieš 280 
milijonų metų, vešlių miškų kraštas, kurie augo taip tankiai 
ir taip nevaržomai, kad voveraitė jais galėjo nusigauti nuo 
Brekan Bikonzo ligi jūros, nė karto nenušokusi ant žemės. 
Tačiau atėjo Pramonės revoliucija, ir angliadegiai nupjovė 
žalius gražuolius medžius ir sudegino juos nepasotinamo- 
se plieno liejimo krosnių pakurose. 

Berniukas augo apsuptas kitų laikų ir kito pasaulio 
herojų. Robertas Fareris, Romos katalikų bažnyčios su- 
degintas ant laužo už tai, kad nedavė viengungystės 
įžado ir neatsisakė savo Žmonos; karalius Haivelas Ge- 
rasis, dešimtame amžiuje padovanojęs Velsui įstatymus; 
nuožmusis Brikeras, dvylikos sūnų ir dvidešimt keturių 
dukterų tėvas, žiauriuose susirėmimuose atmušęs visus 
mėginimus jėga užgrobti jo karalystę. Jis augo nuostabių 
istorinių įvykių krašte. Tačiau ne viską šiame krašte 
gaubė šlovė. Riso protėviai, visi kaip vienas, buvo tikri 
šachtininkai, ir berniukas dažnai girdėjo tėvo ir dėdžių 
pasakojimus apie šachtininkų gyvenimo baisenybes. Jie 
prisiminė senus sunkius laikus, kai iš jų atėmė darbą, kai 
sunkaus šachtininkų susirėmimo su kompanijomis die- 
nomis viena po kitos buvo uždaromos Gvento ir Karmar- 
teno šachtos, ir alkani, nevilties apimti šachtininkai, kurių 
išdidumą ir gyvybines jėgas pakirto skurdas, galų gale 
buvo priversti paklusti. 

Net kai šachtos dirbo, siaubui vis vien nebuvo galo. 
Dauguma Riso giminaičių žuvo šachtose. Jie liko amžinai 
palaidoti jose, kiti numirė viršuje, iškrenkštę drauge su 
pajuodusiu nuo anglių krauju savo sielą. Dauguma jų ne- 
sulaukė nė trisdešimties. 

Risas klausėsi tėvo ir greitai senstančių jaunų dėdžių 
pasakojimų apie praeitį, apie baisius užgriuvimus, apie 
sunkias traumas ir siaubingus sužalojimus, apie streikus; 
prisimindavo jie ir gerus laikus. Tačiau berniūkštis, sunkiai 
skirdavo juos, ir geri, ir blogi laikai jam atrodė vienodai 
blogi. Mintis, kad ir jam reikės nugyventi savo gyvenimą 
L požemyje, kėlė jam siaubą. Jis žinojo, jog privalo 

egti. 


Kai jam suėjo dvylika, jis išėjo iš namų. Iš akmens 
anglimi turtingų slėnių jis persikėlė į pajūrį, į Sali Reni Bėjų 
ir Lavernoką, kur suplaukdavo minios turistų, ir berniukas 
panėšėdavo jų daiktus, atlikdavo nedidelius pavedimus, 
labai stengdamasis įtikti: padėdavo merginoms ir damoms 
nulipti stačiu šlaitu į paplūdimį, nešė paskui jas jų pintines, 
prigrūstas valgių, dirbo vežėju Penarte, buvo Vitmor Bėjaus 
pramogų parko tarnautoju. 

Jo šeima gyveno viso labo už kelių Vis, kilometrų, 
tačiau jį ir juos skyrė neįveikiama bedugnė. Cia gyveno 
kitos planetos gyventojai. Risas Viljamsas ir įsivaizduoti 
negalėjo, kad Žmonės gali būti tokie gražūs arba taip gerai 
apsirengę. Kiekviena moteris jam atrodė karalienė, o vyrai, 
visi kaip vienas, elegantiški ir stotingi. Čia buvo jo tikrieji 
namai, ir jis, į nieką neatsižvelgdamas, stengsis tapti vienu 
iš lygiateisių jo savininkų. 

Ligi to laiko, kol Risui suėjo keturiolika metų, jis sutaupė 
ganėtinai pinigų, kad galėtų nuvažiuoti į Londoną. Pirmą- 
sias tris dienas jis paprasčiausiai slampinėjo po didžiulį 
miestą, išplėstomis iš džiaugsmo akimis įsižiūrėdamas į 
puikius jo pastatus ir paminklus, mėgaudamasis jo garsais 
ir kvapais. 

Pirmasis jo darbas buvo nedidelėje audinių parduo- 
tuvėje. Jis dirbo pasiuntiniu. Be jo, ten dirbo trys parda- 
vėjai: du vyrai, be galo pasipūtę, ir viena mergina, į kurią 
pažvelgęs jaunasis valas netvėrė džiaugsmu. Jo širdis 
pašėlusiai tvaksėjo. Vyrai su Risu elgėsi kaip su žemesne 
būtybe. Jis atrodė labai juokingai: drabužiai ant jo karojo 
bet kaip, jis nemokėjo elgtis ir, be viso šito, kalbėjo jis 
taip painiai, kad jį buvo sunku suprasti. Jie net nežinojo, 
kaip taisyklingai ištarti jo vardą, ir vadino jį tai Raisu, tai 
Rajumi, tai Raizu. 

- Reikia sakyti R-I-S-A-S, - nesiliovė jiems kartojęs Risas. 

O mergina jo gailėjo. Ji vadinosi Gladisė Simpkins, ir ji 
nuomavosi mažutį butelį dar su trimis kitomis merginomis. 
Kartą ji leido vaikinukui palydėti save namo ir pakvietė įį 
puodeliui arbatos. Jaunasis Risas puolė į paniką pamanęs, 
kad jam teks pirmą kartą gyvenime patirti fizinį artumą su 

moterimi. Tačiau, kai jis pabandė apkabinti Gladisę, toji 
išpūtė akis, o paskui garsiai nusijuokė: 

- Šito tu negausi, - pasakė ji, - tačiau aš tau duosiu 
patarimą. Jeigu nori ko nors pasiekti, pirma, padoriau 
apsirenk, antra, kur nors pasimokyk ir, trečia, išmok gerai 
elgtis. 

Ji permetė žvilgsniu jo liesą, karštą jauną veidą, žvilg- 
telėjo į bedugnes melsvas akis ir atlaidžiai tarė: 

- O kai paaugsi, tu būsi nieko sau vaikinas. 


„Jeigu nori ko nors pasiekti..." Štai tada ir pasirodė 
pasaulyje išgalvotasis Risas Viljamsas. Tikrasis Risas 
Viljamsas buvo neraštingas, tamsuoliškas, neišauklėtas 
berniokas be dabarties, praeities ir ateities. Tačiau jis 
buvo protingas, apdovanotas turtinga vaizduote ir nesu- 
tramdoma garbėtroška. Šito užteko. Risas pradėjo nuo 
to, kad įsivaizdavo save tuo, kuo norėtų būti, kuo ketino 
tapti: elegantišku, dailiu, sėkmės lydimu žmogumi. Pama- 
žėle Risas pradėjo keistis pagal tą pavyzdį, kurį turėjo 
savo galvoje. Jis įstojo į vakarinę mokyklą ir ėmė lankyti 
paveikslų galerijas. Jis neišeidavo iš viešųjų bibliotekų ir 
vaikščiojo į teatrus ir, sėdėdamas ten viršutiniame aukšte, 
atidžiai stebėjo tai, kaip buvo apsirengę vyrai, sėdintys 
parteryje. Jis valgė prastai, taupydamas pinigus, kad 
galėtų kartą per mėnesį nueiti į gerą restoraną ir stebėti, 
kaip reikia elgtis prie stalo. Jis stebėjo, mokėsi įsiminė. 
Jis buvo tarsi kempinė, išspaudžianti iš savęs praeitį ir 
sugerianti ateitį. 

Per vienerius trumpus metus jis daug ko išmoko, ir jo 
atnaujintoje sąmonėje Gladisė Simpkins, jo princesė, tapo 
tuo, kuo ir buvo iš tikrųjų: paprasčiausia mergaite, net 
neatitinkančia jo dabartinių reikalavimų. Jis išėjo iš audinių 
parduotuvės ir įsitaisė pardavėju vaistinėje, jėjusioje į iš- 
plėstą farmacinių parduotuvių tinklą. Tuo metu jam jau buvo 
šešiolika, tačiau atrodė jis daug vyresnis. Jis priaugo svorio 
ir ištįso. Moteris patraukdavo jo vyriškas valietiškas grožis 
ir greita meilikaujanti kalba. Vaistinėje jis tapo ganėtinai 
populiarus. Pirkėjos specialiai laukė, kada jis atsilaisvins, 

kad aptarnautų jas. Jis gerai rengėsi ir kalbėjo gera ir 
taisyklinga kalba. Jis suprato, kad jau ganėtinai nutolo nuo 
Gvento ir Karmarteno, tačiau vis dar buvo nepatenkintas 
savo tikrovišku atvaizdu veidrodyje. Kelias, kurį jis ketino 
nueiti, buvo dar priš akis. 

Nepraėjo nė dveji metai, kai jam pasiūlė užimti vaistinės 
vedėjo pareigas. Rajoninių vaistinių tinklo valdytojas tada 
jam pasakė: 

- Tai tiktai pradžia Risai Viljamsai. Dirbkite visiškai atsi- 
davęs, ir vieną puikią dieną jūs vadovausite ne vienai, o 
pustuziniui vaistinių. 

Risas sunkiai susitvardė, kad nenusijuoktų jam į veidą. 
Sunku įsivaizduoti, kad tokia smulkmena galėjo būti kieno 
nors svajonių viršūne! Mokyklos Risas nemetė. Dabar jis 
mokėsi prekybos, marketingo ir komercinės teisės. Eiti dar 
reikėjo toli. Jo susikurtas paveikslas buvo piramidės viršū- 
nėje, o jis pats kol kas vis dar, deja, buvo jos papėdėje! 
Šanso pakilti aukščiau ilgai laukti neteko. Kartą į vaistinę 
užsuko komivojažierius, jis kurį laiką stebėjo, kaip Risas 
vieną po kitos įkalbėjo kelias klientes įsigyti prekių, kurios 
joms buvo visiškai nereikalingos, priėjo prie jo ir tarė: 

- Vaikine, tu čia tuščiai gaišti savo laiką. Tau reikia 
plaukioti ne tvenkinyje, o ežere. 

- Ką gi jūs siūlote? - paklausė Risas. 

- Aš šita tema pasikalbėsiu'su bosu. 

Po dviejų savaičių Risas jau dirbo komivojažieriumi 
nedidelėje farmacijos firmoje. Jis buvo vienu iš penkiasde- 
šimties tokių pačių prekeivių, tačiau, kai žiūrėjo į savo 
ypatingąjį veidrodį, žinojo, jog ne taip. Vienintelis jo konku- 
„rentas dabar buvo jis pats. Jis žengė vis arčiau ir arčiau prie 
to susigalvoto paveikslo, kurį pats sau susikūrė, prie pro- 
tingo, išsilavinusio, žavingo žmogaus paveikslo. Jis norėjo 
padaryti neįmanomą dalyką, nes kiekvienam žinoma, kad 
šitos savybės neįgyjamos, o įčiulpiamos su motinos pienu. 
Tačiau Risas tai padarė. Jis tapo tuo, kuo norėjo tapti, tuo, 
kieno paveikslą jis sau susikūrė. 

Jis važinėjo po šalį, pardavinėdamas firmos prekes, 
bendravo su žmonėmis, atidžiai jų klausėsi. | Londoną 

grįždavo kupinas idėjų ir konkrečių praktiškų pasiūlymų ir 
ėmė greitai kilti tarnybiniais laiptais. 

Praėjus trejetui metų po to, kai jis atėjo į firmą, Risas 
tapo jos komercijos direktoriumi. Puikiai jo vadovaujama 
firma ėmė pastebimai pirmauti. 


O po ketverių metų į jo gyvenimą įsibrovė Semas Rofas. 
Jis pirmasis suprato, koks troškulys degina Risą. 

- Mes turime daug bendro, Risai. Mes abu norime 
užkariauti visą pasaulį. Aš tau parodysiu, kaip to pasiekti. 

Ir jis savo pažadą ištesėjo. 

Semas Rofas buvo puikus mokytojas. Per devynerius 
metus jo vadovaujamas Risas tapo nepakeičiamu žmogumi 
firmoje. Laikui bėgant jis gaudavo vis atsakingesnes ir 
atsakingesnes pareigas, reorganizuodamas firmos padali- 
nius, tvarkydamas įvairius gamybinius konfliktus įvairiose 
žemės rutulio vietose koordinuodamas įvairių „Rofo ir 
sūnų“ struktūrų darbą, parengdamas ir įgyvendinamas 
naujas idėjas. Veikiai Risas buvo vienintelis, išskyrus patį 
Semą Rofą, kas puikiai žinojo visą ligi nago juodymo firmos 
valdymo sistemą. Jis tapo realiu pretendentu į jos preziden- 
to postą. Kartą rytą, kai Risas ir Semas Rofas grįžo iš 
Karakaso specialiai įrengtu prabangiu „Boingu 707-320“, 
vienu iš aštuonių oro laivų, priklausiusių firmai, Semas 
Rofas pagyrė Risą už meistriškai sudarytą firmai naudingą 
sandorį su Venesuelos vyriausybe. 

- Risai, tavęs laukia solidūs komisiniai už šitą sandorį. 

- Man nereikia jokių komisinių, Semai, - pasakė Risas. 
- Aš būčiau linkęs verčiau išpirkti iš firmos akcijų paketą ir 
gauti vietą Direktorių taryboje. 

Jie abudu žinojo, kad jis to nusipelnė. Tačiau Semas 
tarė: 

- Atleisk, bet aš negaliu pakeisti taisyklių. „Rofas ir 
sūnūs" - privati firma. Ir niekas, išskyrus šeimos narius, 
negali posėdžiauti Direktorių taryboje arba turėti akcijų 
paketą. 

Risas, žinoma, tai žinojo. Nors ir nebūdamas Taryboje, 
jis vis dėlto privalėdavo dalyvauti visuose jos posėdžiuose. 

Semas Rofas buvo vienintelis vyriškosios lyties paveldėto- 
jas. Likusieji Rofų šeimos nariai buvo moterys. Į Direktorių 
tarybą įėjo jų vyrai: Valteris Hasneris, vedęs Aną Rof; Ivas 
Palacis, vedęs Simonetą Rof; Šarlis Martelis, vedęs Eleną 
Rotf. Ir seras Alenas Nikolsas, Rofas iš motinos pusės. 

Taigi Risas turėjo rinktis. Jis žinojo, kad nusipelnė 
vietos Taryboje, kad ateis diena, kada būtent jis valdys 
firmą. Tačiau dabar tam trukdo aplinkybės, bet aplinkybės, 
kaip žinoma, linkusios keistis. Ir Risas nusprendė pasilikti, 
pasilikti ir pažiūrėti, kas iš to išeis. Semas jį išmokė būti 
kantriu. Ir štai dabar Semas miręs. 


Kontoroje vėl plykstelėjo šviesa. Tarpduryje stovėjo 
Chadžibas Kafyras. Kafyras buvo „Rofo ir sūnų" filialo 
Turkijoje komercijos direktorius. Neaukštas, rusvaveidis, jis 
didžiavosi savo deimantais ir dideliu pilvu, tarsi jie būtų 
buvę jo tarnybiniai apdovanojimai. Dabar jis atrodė, kaip 
susišiaušęs paskubomis apsirengęs Žmogus. Vadinasi, vis 
dėlto Sofi ištraukė jį iš naktinio klubo. 

- Risai! - ėmė aiškintis Kafyras. - Mano brangusis, 
atleisk. Prašau atleisti. Iš kur aš galiu Žinoti, kad tu vis dar 
Stambule. Tu juk dabar jau turėjai skristi lėktuvu, o man čia 
pasitaikė skubus reikalas... 

- Sėskis, Chadžibai. Klausyk atidžiai. Būtina pasiųsti 
keturias šifrogramas firmos kodu. Į keturias skirtingas šalis. 
Jos turi būti įteiktos adresatams tiesiai į rankas mūsų pačių 
pasiuntinių. Ar aš aiškiai pasakiau? 

- Taip, - atsakė sutrikęs Kafyras, - net labai aiškiai. 

Risas greitai žvilgtelėjo į plono auksinio laikrodžio ci- 
ferblatą ant rankos. 

- Paštas Niū Sityje jau uždarytas. Jas reikia pasiųsti iš 
Jeni Postchane Kado. Po trisdešimties minučių jos jau turi 
būti kelyje. 

Jis padavė Kafyrui šifrogramos tekstą. 

- Kas ims aptarinėti tai, kas čia parašyta, bus tuojau pat 
atleistas iš darbo. 

Kafyras žvilgtelėjo į tekstą, ir jo akys išsiplėtė. 

- Dieve mano! - atsiduso jis. - Dieve mano! 

Paskui jis pažiūrėjo į patamsėjusį Riso veidą. 

- Kaip tai atsitiko? 

- Nelaimingas atsitikimas, - atsakė Risas. 

Pirmą kartą per visą tą laiką Risas leido nukrypti savo 
mintims į tą, apie kurią sąmoningai pats sau neleido galvoti: 
į Elizabetą Rof, Semo dukterį. Dabar jai dvidešimt ketveri. 
Kai jis ją pamatė pirmą kartą, ji buvo penkiolikametė mer- 
gaitė su plokštele ant dantų, ligi beprotybės drovi, vieniša, 
bjauriai stora, užsidariusi ir karingai agresyvi. Bėgo metai, 
ir Riso akyse ji pasikeitė, paveldėjusi savo motinos grožį ir 
protą ir savo tėvo dvasios tvirtybę. Ji labai mylėjo Semą. 
Risas suprato, kad tėvo mirtis jai - tai tragedija. Jis privalo 
pats jai apie tai papasakoti. 

Po dviejų valandų Risas Viliamsas jau buvo virš Vidur- 
žemio jūros skrendančiame reaktyviniame lėktuve, pasuku- 
siame Niujorko link. 


2 skyrius 


BERLYNAS 
Pirmadienis, rugsėjo 7 d. - 10.00 


Ana Rof-Hasner žinojo, kad neišdrįs surikti dar kartą, 
nes Valteris grįš ir ją užmuš. Ji įsispraudė miegamojo 
kampe ir, drebėdama visu kūnu, laukė neišvengiamos mir- 
ties. Tai, kas prasidėjo kaip graži stebuklinga pasaka, 
pasibaigė laukiniu ir neapsakomu siaubu. Ji pernelyg ilgai 
bijojo pažvelgti tiesiai į akis: Žmogus, už kurio ji ištekėjo, 
buvo maniakas-žmogžudys. 

Ligi susitikimo su Valteriu Hasneriu Ana Rof nieko 
nemylėjo, išskyrus motiną, tėvą ir pačią save. Ji buvo trapi, 
ligūsta, linkusi alpti mergaitė. Ji neatsiminė savęs kitaip, 
kaip tik ligoninėje, su auklėmis, gydytojais, atvežamais iš 
įvairiausių, kartais pačių tolimiausių pasaulio šalių. Kadangi 
jos tėvas buvo Antonas Rotas iš „Rofo ir sūnų", prie Anos 
lovos prileisdavo tiktai pasaulinį garsą turinčius specialis- 
tus. Tačiau ją apžiūrėję, patikrinę analizių rezultatus ir po 
Ilgų disputų išsivažinėje į namus, jie Žinojo apie jos ligą ne 

daugiau, negu ligi savo atvykimo. Niekas taip ir negalėjo 
teisingai nustatyti jos ligas. 

Ana negalėjo lankyti mokyklos, kaip visi kiti normalūs 
vaikai, ir, laikui bėgant, ji užsidarė savyje, susikūrusi savą 
pasaulėlį, kupiną fantazijų ir svajų. Ir niekas ten negalėjo 
pakliūti. Gyvenimo paveikslus ji piešė savomis spalvomis, 
nes tikrovės spalvos jai buvo nežinomos. Kai Anai sukako 
aštuoniolika, galvos svaigimas ir alpuliai baigėsi taip pat 
netikėtai, kaip ir prasidėjo. Tačiau jie spėjo palikti jos gyve- 
nime niūrų antspaudą. Kai daugumai jos bendraamžių jau 
movė ant pirštelio sužadėtuvių Žiedus, o kurios ne kurios 
net ištekėjo, ji dar buvo nė karto nesibučiavusi. Ji apsimes- 
davo, kad jai į tai nusispjauti. Ji įtikinėjo save, kad laiminga 
šalindamasi visko ir visų. Tačiau, kai tik ji persirito per 
dvidešimtį, pasirodė daugybė jos rankos trokštančių ger- 
bėjų, kadangi ji buvo vienos iš pačių prestižiškiausių pavar- 
džių pasaulyje paveldėtoja, ir daugeliui norėjosi pasiglemžii 
jos turtą. Jai piršosi švedų grafas, italų poetas ir pustuzinis 
nuskurdusių trečiojo pasaulio šalių kunigaikštukų. Ana 
jiems visiems atsakė. Sveikindamas dukrą trisdešimtmečio 
proga, Antonas Rofas mintyse laužė rankas: „Matyt, numir- 
siu, taip ir nepamatęs anūkų. 

Savo trisdešimt penktąjį gimtadienį Ana nusprendė 
praleisti Austrijoje, kalnų kaimelyje Kitcubelyje, kur ir susi- 
pažino su Valteriu Hasneriu, kuris buvo trylika metų jaunes- 
nis už ją. 

Kai Ana pirmą kartą pamatė Valterį, jai tiesiog kvapą 
užgniaužė. Jis lėkė su slidėmis žemyn Hanenkamo šlaitu, 
greitojo nusileidimo trasa, ir tai buvo pats puikiausias regi- 
nys, kurį kada nors Ana buvo mačiusi. Ji stovėjo nusileidi- 
mo trasos gale ir išpūtusi akis žiūrėjo į jį, tarsi jis būtų jauno 
dievo įsikūnijimas. Valteris pajuto jos įsmeigtą susižavėjusį 
žvilgsnį. 

- O kodėl jūs neslidinėjate, mieloji Fraulein? 

Nepasikliaudama savo balsu, ji tiktai neigiamai papurtė 
galvą parodydama, kad nemoka slidinėti, o jis atsakyda- 
mas nusišypsojo ir tarė: 

- Tada leiskite jus pakviesti priešpiečių. 

Puolusi į paniką, tarsi jaunutė moksleivė, ji puolė bėgti 
šalin nuo trasos. Nuo to momento Valteris Hasneris ėmė ją 
persekioti Ana Rof nebuvo kvaila. Ji žinojo, kad negraži, 
kad nieko, išskyrus savo pavardę, ji kaip moteris negali 
pasiūlyti vyriškiui. Tačiau Ana žinojo ir tai, kad jos neišvaizdi 
išorė slėpė gražią, švelnią, jauną sielą, kupiną meilės, po- 
ezijos ir muzikos. 

Būtent todėl, kad Ana pati buvo negraži, ji tiesiog 
garbino grožį. Ji dažnai lankėsi pačiuose žinomiausiuose 
pasaulio muziejuose ir valandų valandas išstovėdavo prie 
žinomų paveikslų ir statulų. Ir kai ji pirmą kartą pamatė 
Valterį Hasnerį, jai pasirodė, kad į žemę nužengė gyvas 
dievas. 

Antrąją dieną po jų akimirkos susitikimo Ana pusryčia- 
vo „Tenerkofo“ viešbučio terasoje, kai prie jos staliuko 
atsisėdo Valteris. Jis iš tikrųjų buvo panašus į jauną dievą. 
Taisyklingas, aiškiai apibrėžtas profilis, subtilūs veido bruo- 
žai, švelni oda, lygūs balti dantys įdegusiame rausvame 
veide, šviesūs plaukai, melsvos, su plieno atspalviu akys. 
Po plonu jo slidinėjimo kostiumo audiniu slankiojo tvirti jo 
kūno raumenys. Ana tai pastebėjo. Viduje jai viskas sušalo, 
ir nuo Šito pojūčio nutirpo visa apatinė kūno dalis. Kerato- 
zės pažeistus delnus ji įkišo tarp stipriai suspaustų kelių.. 

- O aš ieškojau jūsų vakar vakare terasoje, - pasakė 
Valteris. 

Anai užgniaužė kvapą ir nutirpo liežuvis. 

- Jeigu jūs nemokate slidinėti, aš galiu jus pamokyti, - 
jis nusišypsojo, - nemokamai. 

Pirmosioms pamokoms jis parinko Hausbergą, šlaitą 
pradedantiems slidininkams. Abiems iš karto tapo aišku, 
kad Ana nebus slidininkė. Ji visą laiką netekdavo lygsvaros 
ir griuvinėjo, tačiau atkakliai bandė išmokti stovėti ant sli- 
džių, nes jai atrodė, kad, jeigu ji to nepasieks, Valteris ims 
ją niekinti. Tačiau, užuot nekentęs, jis pakėlė ją jau po 
dešimto griuvimo ir švelniai tarė: 

- Jūs sukurta svarbesniems dalykams negu šitas. 

- Būtent? - paklausė Ana, jausdamasi apgailėtina ir 
nieko neverta. 

- Aš pasakysiu jums šiandien vakare, kai vakarieniau- 
sime. 

Vakare jiedu drauge vakarieniavo ir kitą rytą drauge 
pusryčiavo, paskui pietavo ir vėl drauge vakarieniavo. Val- 
teris nekreipė dėmesio į visus kitus savo klientus. Jis 
praleido pamokas, kad galėtų dar valandėlę pabūti su Ana. 
Jie nuvažiavo į kaimelį, ir jis nusivedė ją į „Der Golden Grif" 
kazino, jie važinėjosi nuo kalno rogutėmis, bėgiojo po 
parduotuves, ėjo į ilgas pėsčiųjų ekskursijas ir valandų 
valandas sėdėjo viešbučio terasoje ir kalbėjo, kalbėjo. Anai 
tai buvo stebuklingos dienos. 

Praėjus penkioms dienoms po jų susitikimo Valteris 
paėmė jos rankas į savąsias ir tarė: 

- Ana, mylimoji, tekėk už manęs. 

Ir viską sugadino. Jis išplėšė ją iš stebuklingos šalies 
ir sugrąžino į žiaurią tikrovę, priminęs jai, kas ji buvo. 
Išsigimėliška, trisdešimt penkerių metų senmergė, gardus 
kąsnelis tiems, kas medžioja kraitį. 

Ji pabandė ištraukti rankas, tačiau Valteris ją sulaikė. 

- Mes mylime vienas kitą, Ana. Nuo to niekur nepabėg- 
si. 

Ji klausėsi šito melo, sulaikiusi kvapą, klausėsi jo Žo- 
džių: „Aš niekada nieko nemylėjau“ - ir pati pro pirštus 
žiūrėjo į melą, kadangi baisiai norėjo tuo tikėti. Ji pakvietė 
jį į savo kambarį, ir jie ten ilgai sėdėjo ir kalbėjosi, o kai 
Valteris papasakojo Anai savo gyvenimo istoriją, ji staiga 
juo patikėjo pagalvojusi: „Bet juk tai mano pačios gyvenimo 
istorija". 

Kaip ir jai, jam nebuvo ką mylėti. Nuo pat gimimo dienos 
jis, kaip ir ji, buvo. svetimas visuomenei - jis todėl, kad 
nesantuokinis, ji - kad gimė silpna ir ligota. Kaip ir ji, Valteris 
troško ką nors pamilti. Jis išaugo našlaičių prieglaudoje, ir, 
kai jam sukako trylika metų ir tapo akivaizdu, kad jis bepro- 
tiškai gražus, moteriškoji prieglaudos pusė ėmė jį naudoti 
kaip malonumų instrumentą, įsitraukdamos jį į lovą ir mo- 
kindamos įvairių jų potroškio patenkinimo būdų. Atsidėko- 
damos jos berniuką gerai maitino, jam atitekdavo geriausi 
mėsos gabalai ir saldėsiai. Jis turėjo viską, išskyrus meilę. 

Kai sulaukęs pilnametystės Valteris pabėgo iš prieglau- 
dos, tai pasirodė, kad už jos sienų pasaulis nė trupučio ne 
geresnis. Moteris ir čia traukė tiktai jo išorė, jis buvo joms 
savos rūšies žaisliuku, tačiau tuo viskas ir baigdavosi. Jos 
dovanojo jam pinigus, gražius drabužius, brangenybes, 
tačiau savęs - niekada. 

Valteris buvo jos doppelganger, jos gimininga siela. Jų 
sutuoktuvės, įvykusios rotušėje, praėjo tyliai ir nepastebi- 
mai. . 

Ana tikėjosi, kad tėvas nepaprastai apsidžiaugs šituo 
įvykiu. Jis tiesiog buvo įniršęs iš apmaudo. 

- Idiotė! - trypė kojomis. - Imti ir ištekėti už alfonso! Aš 
patikrinau, visą gyvenimą jis gyveno moterų išlaikomas, 
tačiau nė viena kvailė nesusivokė už jo ištekėti. 

- Liaukis! - šaukė ji. - Tu jo nepažįsti! 

Tačiau Antonas Rofas puikiai žinojo, kas per vienas 
buvo Valteris Hasneris. Jis pasikvietė ką tik iškeptą žentą į 
savo kabinetą. 

Valteris su pasitenkinimu apžiūrėjo juodu medžiu išdai- 
lintas sienas ir ant jų kabojusius paveikslus. 

- Man patinka šitas kabinetas, - pareiškė jis. 

- Neabejoju, kad čia geriau, negu prieglaudoje. 

Valteris greitai žvilgtelėjo į Antoną Rofą. Jo akyse iš 
karto pasirodė įtampa. 

- Atleiskite, nesupratau? 

- Praleisime formalumas, - pasakė Antonas. - Jūs pra- 
šovėte. Mano dukra pinigų neturi. 

Pilkos Valterio akys pasidarė ledinės. 

- Nesuprantu, ką jūs mėginate man pasakyti? 

- Aš ne mėginu, o sakau: jūs nieko iš Anos negausite, 
kadangi mes nieko neturime. Jeigu jūs būtumėte kruopš- 
čiau atlikęs namų darbus, tai iš anksto būtumėte išsiaiški- 
nęs, kad „Rofas ir sūnūs" uždara korporacija. Tai reiškia, 
kadjos akcijos neparduodamos. Mes ne beturčiai, tai tiesa. 
Tačiau iš mūsų išmelžti turto nepavyks. 

Jis pasigraibė kišenėse, ištraukė voką ir atsainiai nu- 
metė ant stalo. 

- Tai padengs nuostolius. Ne vėliau kaip šeštą valandą 
vakaro jūs privalote palikti Berlyną. Ir aš noriu, kad jūs 
niekada daugiau neprimintumėte Anai apie save. 

- O ar jums neatėjo į galvą, kad aš vedžiau Aną todėl, 
kad ją myliu? - ramiai pasakė Valteris. 

- Ne, - šaltai atsakė Antonas. - O jums kada tai atėjo į 
galvą? 

Keletą akimirkų Valteris tylėdamas žiūrėjo į jį. 

- Pažiūrėsime, kokia suma aš įvertintas. 

Jis perplėšė voką ir suskaičiavo pinigus, paskui vėl 
pažiūrėjo į Antoną Rotfą. 

- Mano kaina didesnė negu dvidešimt tūkstančių mar- 
kių. 

- Daugiau jūs negausite. Ir laikykite, kad jums pasisekė. 

- Be abejonės, - atsakė Valteris. - Jeigu norite tiesos, 
aš iš tikrųjų manau, kad man pasisekė. Ačiū. 

Demonstratyviai įsidėjęs pinigus į kišenę, jis apsisuko 
ir išėjo pro duris. 

Antonas Rofas su palengvėjimu atsiduso. Jis tuo pat 
metu jautė ir kaltės jausmą, ir pasišlykštėjimą tuo, ką buvo 
priverstas padaryti, tačiau vidinis balsas jam šnibždėjo, kad 
kitos išeities nebuvo. Ji kankinsis dėl to, kad vyras ją 
pametė, tačiau gerai, kad tai įvyko dabar, o ne paskui. Jis 
pasirūpins, kad ji susipažintų su žmonėmis labiau tinkan- 
čiais jai pagal amžių ir padėtį visuomenėje, kurie, jei ir 
nemylės jos, tai bent jau ją gerbs ir kuriuos tam tikra prasme 
domins ji, o ne jos milijonai. Jų nereikės pirkti už dvidešimt 
tūkstančių markių. 

Kai Antonas Rofas parvažiavo namo, Ana su ašaromis 
akyse išbėgo jo pasitikti. Jis švelniai ją apkabino ir tarė: 

- Ana, mieloji, viskas bus gerai. Tu jį pamirši... 

Ir žvilgtelėjo pro jos petį: tarpduryje stovėjo Valteris 
Hasneris. O tuo metu Ana pakėlė aukštyn pirštą ir tarė: 

- Pažiūrėk, ką man nupirko Valteris. Gražus žiedas, 
tiesa? Jis kainuoja dvidešimt tūkstančių markių! 

Ir Anos tėvams noromis nenoromis teko sutikti. Kaip 
vestuvinę dovaną jie nupirko jiems namą Vanzėje, apstatytą 
senoviniais prancūziškais baldais, patogiomis sofomis, 

minkštais krėslais, su didžiuliu rašomuoju stalu biblioteko- 
je, nustatytoje spintomis, nuo viršaus ligi apačios pridėto- 
mis knygų. Viršutinį aukštą puošė puikūs švedų ir danų 
aštuonioliktojo amžiaus baldai. 

- To jau per daug, - pasakė Anai Valteris. - Man iš jų 
nieko nereikia. Aš pats norėčiau tau pirkti, mylimoji, gražius 
ir brangius daiktus. - Ir sumišęs, berniūkiškai nusišypsojęs, 
pridūrė: - Bet aš neturiu pinigų. 

- Tujjų turi, - atsakė Ana. - Viskas, kas čia yra, - tavo. 

Valteris klastingai nusišypsojo ir paklausė: 

- Argi mano? 

Ana pati (Valteriui taip nesinorėjo aptarinėti jų finansi- 
nius reikalus!) paaiškino visus reikalus ir savo finansinę 
padėtį. Ji turėjo savo kreditinį fondą, garantavusį jai pasitu- 
rimą gyvenimą. Tačiau pagrindinis jos turtas buvo firmos 
„Rofas ir sūnūs" akcijų paketas. Parduoti akcijas ji galėjo 
tik leidus Direktorių tarybai, sprendimas turėjo būti sutarti- 
nis. 

Kai Ana pasakė, kokia suma įvertintos akcijos, Valteris 
nepatikėjo savo ausimis. 

- Ir tu neturi teisės parduoti savo pajaus? 

- Taip. Semas nė už ką nesutiks. O jis turi kontrolinį 
paketą. Tačiau ateis diena... 

Valteris pareiškė norą imtis šeimyninio verslo. Antonas 
nesutiko. 

- Kokios naudos gali duoti firmai utėlėtas slidininkas? - 
retoriškai klausė jis. 

Tačiau galų gale jis nusileido atkakliems dukros prašy- 
mams, ir Valteris gavo kuklią vietą firmos valdyboje. Ir, 
puikiai ten pasirodęs, jis ėmė greitai kilti tarnybiniais laip- 
tais. Kai praeitais metais mirė Anos tėvas, Valteris Hasneris 
buvo įtrauktas į Tarybos sudėtį. Ana juo didžiavosi. Jis buvo 
idealus vyras ir puikus meilužis. Parnešdavo jai gėlių, do- 
vanojo nedideles jaudinančias dovanėles, stengėsi pra- 
leisti su ja visą likusį laisvą laiką. Anos laimei nebuvo ribų. 
„Ach, danke, lieber Gott!" - mintyse ji dėkojo Dievui. 

Ana išmoko gaminti, kad mielasis Valteris galėtų valgyti 
mėgstamus valgius: choucroute, didžiules porcijas bulvių 

košės su sviestu, patiekiamas su gurgždančiais tarp dantų 
raugintais kopūstais ir kiaulienos muštiniais, dešrelėmis ar 
Niurnbergo dešrelėmis. Ji paruošdavo kiaulienos nugarinę, 
išvirtą aluje ir kaip reikiant pagardintą prieskoniais, ir patiek- 
davo į stalą su keptu nuluptu obuoliu, kurio išskobtame 
vidurėlyje puikavosi raudonos uogos. 

- Mylimoji, tu geriausia virėja pasaulyje, - sakė Valteris, 
o Ana raudonuodavo giriama. 

Trečiaisiais jų gyvenimo metais Ana pastojo. 

Aštuonis nėštumo mėnesius jos kūną kankino skaus- 
mai, tačiau ji stoiškai kentėjo. Jai kėlė nerimą kas kita. 

Prasidėjo tai tą dieną, kai po priešpiečių ji, likusi viena 
ir kažin kaip džiugiai užsimiršusi atsisėdo megzti Valteriui 
megztinį. Staiga ji išgirdo jo balsą: 

- Dieve mano, Ana, ko tu čia sėdi tamsoje? 

Už langų buvo visiškai tamsu, ji žvilgtelėjo į megztinį 
ir pamatė, kad net ir nepradėjo jo megzti. Kodėl gi taip 
greitai sutemo? Nejaugi jai viskas pasivaideno? Po šito 
atvejo buvo kiti panašūs į jį, ir Ana ėmė galvoti, kad šitie 
nepastebimi sąmonės aptemimai yra blogas ženklas, 
pranašaująs greitą mirtį. Ji nebijojo mirti, tačiau mintis, 
kad Valteris liks vienas, be jos užuojautos ir pagalbos, 
nuolat kankino ją. 

Likus keturioms savaitėms ligi gimdymo Aną ištiko 
vienas tokių priepuolių, ji neteko sąmonės, suklupo ir nusi- 
rito laiptais Žemyn. 

Atsipeikėjo ji ligoninėje. 

Ant lovos krašto sėdėjo Valteris ir laikė jos ranką. 

- Na, mylimoji, ir išgąsdinai tu mane. 

Jos pirmutinė paniška mintis buvo: „Vaikas! Aš jo 
nejaučiu!" Ji apsičiupinėjo savo pilvą. Jis buvo plokščias. 

- Kur mano vaikas? 

Valteris pasilenkė ir apkabino ją. 

- Jūs pagimdėte dvynius, ponia Hasner, - iš kažkur 
atsiliepė gydytojo balsas. 

Ana su ašaromis akyse atgręžė laimingą veidą į Val- 
terį. 

- Berniukas ir mergaitė, mylimoji. 

Ji buvo kupina laimės. Ji pajuto neįveikiamą norą tuo- 
jau pat pamatyti savo mažylius, paliesti, palaikyti juos ant 
savo rankų. 

- Dabar apie tai ir kalbos negali būti, - pasakė gydytojas, 
- pasveiksite, tada kitas reikalas. 

Visi įtikinėjo Aną, kad kasdien jos sveikata gerėja, 
tačiau baimė ją kankino nuolat. Kažkas jai darėsi, bet ji 
negalėjo to suprasti. Nespėdavo Valteris atvažiuoti ir paimti 
jos ranką, kaip jau imdavo atsisveikinti. Ji, su nuostaba 
žiūrėdama į jį, priekaištavo: 

- Bet juk tu tiktai ką atėjai... 

Ji mesdavo žvilgsnį į laikrodį, ir, didžiausiam savo 
siaubui, matė, jog jis sėdi pas ją apie dvi, o gal ir tris 
valandas. 

Ji supratimo neturėjo, kaip ir kada jos taip greitai pra- 
lekė. 

Ji neaiškiai prisiminė, kad naktį jai atnešė vaikus, tačiau 
siaubingai norėjosi miego, ir vaizdas buvo blankus, išsky- 
dęs. Ar tikrai buvo atnešę? Ko nors klausti ji gėdinosi. Dievai 
jų nematė! Kai Valteris parveš ją namo, niekas jau neišskirs 
jos su vaikais. 


Galų gale atėjo laimingoji diena. Gydytojai reikalavo, 
kad ji neliptų iš krėslo su ratukais, nors Ana įtikinėjo juos, 
kad įstengia eiti pati. Iš tikrųjų ji buvo labai silpna, bet taip 
susijaudinusi, kad greitai pamatys mažylius; jog jai niekas 
daugiau nerūpėjo. Valteris, įstūmęs krėslą su Ana vidun, 
paėmė ją ant rankų ir norėjo nešti ją į miegamąjį. 

- Ne! - sušuko ji, - nešk mane į vaikų kambarį. 

- Tau būtina pailsėti. Brangioji, tu dar pernelyg silp- 
na... 

Ji, neišklausiusi ligi galo jo argumentų, išslydo iš jo 
rankų ir nubėgo į vaikų kambarį. 

Langinės buvo uždarytos, ir reikėjo nemažai laiko, kol 
Anos akys apsiprato su prieblanda. Iš susijaudinimo jai 
svaigo galva. Ji bijojo nualpti. 

Iš paskos atėjęs Valteris kažin ką jai kalbėjo, kažin ką 
mėgino aiškinti, tačiau ji neklausė jo. 

Todėl, kad kambaryje buvo jie. Kiekvienas miegojo 
savo lovytėje ir ramiai šnopavo per miegus. Ana ant pirštų 
galų prisiartino prie mažylių, stengdamasi jų nepažadinti, 
žiūrėdama į juos išpūtusi akis. Gražesnių vaikų ji niekada 
nebuvo mačiusi. Netgi dabar buvo matyti, kad berniukas - 
tikrut tikras Valteris, jo bruožai, jo purūs šviesūs plaukai. 
Mergytė buvo kaip lėlė, šviesiaplaukė, mažyčiu į apačią 
Šiek tiek ištemptu veideliu. 

Ana atsisuko į Valterį ir virptelėjusiu balsu pasakė: 

- Jie tokie gražučiai. Aš... aš tokia laiminga. 

- Einam, Ana, - sukuždėjo Valteris. Jis apkabino ją ir 
stipriai priglaudė prie savęs, ir ji pajuto jo nepasotinamą 
alkį, ir joje nubudo atliepiamasis geismas. Jiedu juk taip 
ilgai nebuvo drauge. Valteris teisus. Vaikai palauks, jų 
laikas dar ateityje. 


Berniuką jie pavadino Piteriu, o mergytę Bergita. Tai 
buvo du maži stebuklai, sukurti jos ir Valterio, ir Ana 
valandų valandas prasėdėdavo vaikų kambaryje, žaisdama 
ir kalbėdama su jais. Nors jie ir nesuprato motinos žodžių, 
ji žinojo, kad jie jautė jos meilę. Retkarčiais užsižaidusi ji 
pasukdavo galvą į durų pusę, o ten stovėdavo jau iš darbo 
grįžęs Valteris, ir Ana nustebusi pastebėdavo, kaip greitai 
ir nepastebimai prabėgdavo diena. 

- Eikš pas mus, - kviesdavo ji. - Mes labai įdomiai 
žaidžiame. 

- Pietūs paruošti? - klausdavo Valteris. 

Ir ji staiga pasijusdavo jam nusikaltusi. Ji duodavo sau 
žodį skirti Valteriui daugiau dėmesio, tačiau kitą dieną 
viskas kartojosi iš naujo. Dvyniai tarsi magnetas traukė ją 
prie savęs. Ana vis dar labai stipriai mylėjo Valterį ir, mėgin- 
dama bent kiek sumažinti kaltės jausmą, įtikinėjo save, jog 
tam tikra prasme vaikai buvo ir jo dalimi. Naktimis, vos 
Valteris užsnūsdavo, Ana išlysdavo iš lovos ir nusigaudavo 
į vaikų kambarį, atsisėsdavo ir neatsitraukdama akių žiūrėjo 
į miegančius vaikus. Vos imdavo brėkšti pirmieji aušros 
spinduliai, ji greitai grįždavo į lovą, kol dar nenubudo Val- 
teris. 

Kartą naktį vaikų kambaryje pasirodė Valteris, užklupęs 
ją visai netikėtai. b 

- Kurių velnių tu čia stypsai? 

- Aš norėjau... aš paprasčiausiai... 

- Marš į lovą! 

Tokiu tonu jis niekada su ja nekalbėjo. 

Pusryčiaudamas Valteris tarė: 

- Manau, mudu nusipelnėme poilsio. Mums būtina kur 
nors nuvažiuoti ir išsiblaškyti. 

- Bet, Valteri, vaikai dar per maži, kad galėtume keliauti. 

- Aš kalbu apie tave ir save. 

Ji neigiamai papurtė galvą. 

- Aš negaliu palikti jų vienų. 

Jis paėmė jos rankas į savąsias ir pasakė: 

- Pamiršk apie vaikus. 

- Pamiršti apie vaikus? - jos balsas virptelėjo. 

- Ana, - maldaujamai žvilgtelėjęs jai į akis, pasakė 
Valteris, - prisimeni, kaip mums buvo gerai ligi tavo nėštu- 
mo? Kaip smagiai mes linksminomės? Kaip nuostabu buvo 
mums dviese, tiktai tu ir aš, ir nieko, kas galėtų mums 
trukdyti? 

Stai tada ji suprato: Valteris pavyduliavo jos vaikams. 


Greitai lėkė savaitės ir mėnesiai. Valteris vis labiau 
šalinosi vaikų. Gimimo dieną Ana nupirkdavo jiems nuosta- 
bių dovanėlių. Valteris tomis dienomis apskritai stengėsi 
nebūti namie, ilgai užsisėdėdavo darbe. Ana daugiau ne- 
norėjo savęs apgaudinėti. Vaikai - ir tuo ji jau neabejojo - 
Valterio apskritai nedomino. Ana dėl visko kaltino save, 
nes, matyt, pernelyg jais domėjosi. Tiesiog buvo dėl jų 
pasimaišiusi, kaip pareiškė Valteris. Jis patarė jai dėl to 
kreiptis į gydytoją, ir ji, kad jo neužgautų, sutiko. Tačiau 
gydytojas jai nepatiko. Vos jis pravėrė burną, kai Ana liovėsi 
jo klausiusi ir atsipeikėjo tiktai tada, kai jis pasakė: 

- Jūsų laikas baigėsi, ponia Hasner. Tikiuosi jus pama- 
tyti kitą savaitę. 

- Be abejonės. 

Daugiau ji ten kojos nekėlė. 

Širdimi vis dėlto Ana jautė, kad dėl visko kalta ne tik ji, 
kad dalis kaltės tenka ir VaReriui. Jos klaida buvo ta, kad ji 
per daug juos mylėjo, o jo -ta, kad jis apskritai jų nemylėjo. 

Dabar Valteriui esant ji vengė net užsiminti apie vaikus, 
tačiau vos įstengdavo sulaukti to momento, kol jis išeis į 
darbą, kad tuojau pat nuskubėtų į vaikų kambarį pas savo 
mažylius. Jie jau atšventė savo trečiąjį gimtadienį, ir Ana 
aiškiai įsivaizdavo, kokie jie bus, kai užaugs. Piteris buvo 
stambus ir stiprus berniukas, atletiško kūno sudėjimo, lygiai 
kaip tėvas. Laikydama jį ant kelių, Ana tyliai murkė: 

- Ak, Piteri, kiek dėl tavęs išlies ašarų vargšės merginos. 
Būk su jomis švelnesnis, sūneli. 

O Piteris tiktai šypsojosi ir meilinosi jai. 

Ir tada Ana imdavo ant rankų Bergitą. Auksaplaukė, 
švelniaodė Bergita gražėjo kasdien. Tačiau jos išorėje 
nebuvo jokio panašumo nei į Aną, nei į Valterį. Piteris 
paveldėjo tėvo charakterį ir temperamentą, ir Anai dažno- 
kai tekdavo plekštelėti jam už nepaklusnumą, o Bergita 
buvo tiesiog įsikūnijęs angelas. Kai Valterio nebuvo 
namie, Ana uždėdavo jiems įvairias plokšteles arba gar- 
siai skaitydavo. Labiausiai už viską jie mėgo klausytis 
„101 Marchen“". Jiems labai patikdavo pasakos apie mil- 
žinus-žmogėdras, kaukus ir raganas, ir jie buvo pasiren- 
gę klausytis jų be galo. Paguldžiusi juos miegoti, ji dažnai 
dainavo jiems Iopšinę: 

Schlaf, Kindlein, seh lai, 
Der Vater hut't die Schaf... 

Visa širdimi Ana tikėjosi, kad laikas pakeis Valterio 
požiūrį į vaikus, ir naktimis už tai melsdavosi. Ir laikas iš 
tikrųjų pakeitė jo požiūrį į juos, padaręs jį dar piktesnį. Jis 
ėmė tiesiog nekęsti mažylių. Iš pradžių Ana įtikinėjo save, 
kad Valteris nori, jog ji priklausytų tiktai jam, jog jis nenori 
jos dalintis su niekuo kitu. Tačiau laikui bėgant suprato, kad 
apie jo meilę jai ir kalbos negali būti. Veikiau reikalas buvo 
tas, kad jis jos nekentė. Tėvas pasirodė teisus. Valteris ją 
vedė dėl pinigų. Jam reikėjo atsikratyti jų bet kokia kaina. 
Vis dažniau ir dažniau jis ėmė įkalbinėti Aną, kad parduotų 
savo dalį akcijų. 

- Semas neturi teisės mums kliudyti! Paimsime pinigus 
ir išsinešdinsime iš čia. Tu ir aš, ir daugiau mums niekas 
nereikalingas. 

Ji tylėdama žiūrėjo į jį. 

- O vaikai? 

Jo akys karštligiškai blizgėjo. 

- Kuo čia dėti vaikai? Kalbama apie mus su tavimi. 
Mums būtina jų atsikratyti. Mes privalome tai padaryti savo 
PE labui. 

tai tada ji galutinai suprato, kad jis pamišęs. Ir pasi- 
baisėjo. Valteris jau buvo atleidęs visus tarnus, išskyrus 
valytoją, ateidavusią pas juos kartą per savaitę. Ana ir vaikai 
namuose likdavo vieni, visiškoje jo valioje. Jį reikėjo būtinai 
izoliuoti nuo šeimos. Išgydyti jį, matyt, jau buvo neįmano- 
ma. Penkioliktame amžiuje bepročius paprastai surinkdavo 
draugėn ir įlaipindavo į savo rūšies plaukiojantį namą, 
Narrenschiffe, kvailių laivą, tačiau mūsų laikais medicina vis 
dėlto turbūt galėjo padėti Valteriui. 


Ir štai šitą rugsėjo dieną Ana, susigūžusi sėdėjo savo 
miegamojo kampe, nes Valteris užrakino duris, ir laukė jo 
sugrįžtančio. Ji žinojo, ką jai daryti. Dėl jo, dėl savęs ir dėl 
savo vaikų. Šiek tiek padelsusi, ryžtingai pakėlė ragelį ir 
ėmė rinkti skaičių 110, skubaus policijos iškvietimo numerį. 

Ausyse suskambėjo nepažįstamas balsas: 

- Hello. Hier ist der Notruf der Polizei. Kann ich Ihnen 
helfen? 

- Ja, bitte! - jos balsas virpėjo. Ich... 

Staiga iš niekur atsiradusi ranka ištraukė iš jos rankų 
ragelį ir smarkiai trenkė ant svirtelės. 

Apimta siaubo Ana atšoko. 

- Labai prašau, - traukdamasi verkšleno ji, - nemušk 
manęs. 

Degančiomis, pamišėlio akimis Valteris pamažėle artė- 
jo prie jos ir įtaikiai tyliai, taip, kad ji vos girdėjo atskirus 
žodžius, kalbėjo: 

- Mylimoji, aš tavęs ir pirštu nepaliesiu. Aš juk myliu 
tave, tu Žinai! 

Jis palietė ją, ir nuo jo Rgalytėjimo jos oda nuėjo pagau- 
gai. 

- Jokios policijos mums nereikia, tiesa? 

Ji pritariamai linktelėjo, nedrįsdama iš siaubo praverti 
burnos. 

- Dėl visko kalti vaikai, Ana. Mes jų atsikratysime. Aš... 

Apačioje suskambėjo durų varpelis. Valteris sustingo 
vietoje. Varpelis dar kartą suskambėjo. 

- Lauk manęs čia, - įsakė jis. - Eisiu ir pažiūrėsiu, kas 
ten atėjo. 

Bijodama pajudėti, ji tylėdama žiūrėjo, kaip jis išėjo iš 
kambario, kaip su jėga užtrenkė duris, girdėjo, kaip iš 
vidaus spragtelėjo užraktas. 

Ausyse įkyriai skambėjo: 

- Lauk manęs čia! 

Valteris Hasneris nubėgo laiptais žemyn, priėjo prie 
laukųjų durų ir atidarė jas. Ant slenksčio stovėjo Žmogus 
su plika pasiuntinio uniforma. Rankose jis laikė didelį 
voką. 

- Aš privalau tai perduoti ponui ir poniai Hasneriams 
asmeniškai. 

- Duokite, - pasakė Valteris. - Aš - Valteris Hasneris. 

Jis uždarė duris, pažiūrėjo į voką, paskui atplėšė. Lėtai 
perskaitė ten buvusį pranešimą: O 

SU GILIU LIUDESIU PRANEŠAME, KAD ZUVO SEMAS 
ROFAS KOPDAMAS Į VIRSUKALNĘ. PRAŠOME ATVYKII | 
CIURICHĄ PENKTADIENĮ ANTROJE DIENOS PUSEJE, 
KUR ĮVYKS DIREKTORIŲ TARYBOS POSEDIS. 

Apačioje buvo parašas: „Risas Viljamsas". 


3 skyrius 


ROMA 
Pirmadienis, rugsėjo 7 d. - 18.00 


Ivas Palacis stovėjo viduryje miegamojo, jo veidu tekėjo 
kraujas. 
- Mamma mia! Mi hai rovinato! 

- Pražudyti tave, niekingas figlio di putana? Čia juk tik 
nedidelis užstatas, - šaukė jam į veidą Donatela. 

Sitas pokalbis įvyko didžiuliame miegamajame jų 
bute Monteminajo gatvėje; jiedu stovėjo vienas priešais 
kitą nuogi. Gašlesnio ir labiau svaiginančio kūno negu 
Donatelos, Ivas Palacis nebuvo matęs, ir net dabar, kai 
kraujas sunkėsi iš Donatelos apdraskyto jo veido, jis 
pajuto, kaip jam įprastai ėmė mausti tarpukojį. Dio, ji iš 
tiesų buvo gražuolė! Nekaltybė ir ydingumas, nesuvokia- 
mai įsikūniję joje, varė jį iš proto. Jos veidas priminė 
panteros snukį: plačiaskruostis, su įkypomis akimis, put- 
niomis, raudonomis lūpomis, bučiavusiomis jį, čiulpusio- 
mis jį ir... ne, dabar geriau apie tai negalvoti. Jis pagriebė 
nuo kėdės kažin kokį baltą audinį, kad nusišluostytų nuo 
veido kraują, ir pernelyg vėlai suvokė, jog tai jo paties 
marškiniai. Donatela stovėjo jų dvigulės lovos viduryje ir 
visa gerkle rėkė: 

- Taip tau ir reikia, pašlemėke! Nukraujuok ir padvėsk, 
dvokiantis ištvirkėli! 

Jau šimtąjį kartą Ivas Palacis klausė save, kaip jis galėjo 
pakliūti į tokią kvailą padėtį. Jis laikė save pačiu laimingiau- 
siu žmogumi žemėje, ir visi draugai vieningai sutiko su juo. 
Draugai? Visi! Todėl, kad Ivas neturėjo priešų. Ligi vedybų 
jis buvo pramuštgalvis romietis, pasileidęs vyrukas, nerū- 
pestingas lėbautojas, donas Džovanis, kuriam pavydėjo 
pusė Italijos vyrų. Visa jo filosofija tilpo vienoje frazėje: 
„Farst onore con una donna!" - „Nusipelnyk sau šlovę per 
moterį!" Situo jis ir užsiėmė didžiąją laiko dalį. Jis buvo 
tikras romantikas. Be saiko įsimylėdavo, ir kiekvieną naują 
meilę panaudodavo kaip taraną, kad atsikratytų ankstes- 
niosios. Ivas dievino moteris, visos jos buvo puikios, nuo 
žemiausios kategorijos putane, kuri vertėsi seniausiu 
amatu Apijos gatvėje, ligi šiuolaikinių manekenių, išdidžiai 
žingsniuojančių Kondočio gatve. Vienintelės moterys, į ku- 
rias Ivas nekreipė dėmesio, buvo amerikietės. Jį piktino jų 
nepriklausomybė. O ir ko buvo galima tikėtis iš nacijos, 
kurios kalba buvo tokia neromantiška, kad Džuzepės ver- 
džio pavardę jie vertė kaip Džo Zaliasis? 

Ivas visada turėjo bent tuziną įvairių parengimo stadijų 
mergelių. Tų stadijų buvo penkios. Pirmoje stadijoje buvo 
merginos, su kuriomis jis ką tiktai susipažino. Jis jas apdo- 
vanodavo kasdieniniais telefono skambučiais, gėlėmis ir 
plonais erotinės poezijos tomeliais. Antroje stadijoje jos 
gaudavo kuklias dovanėles, pavyzdžiui, šalikėlius ir porce- 
lianines dėžutes, pilnutėles šokolado. Trečioje stadijoje jis 
joms dovanojo brangenybes ir drabužius ir kvietė pietauti į 
„El Tupą" arba į „Flavnos taverną“. Ketvirtoje stadijoje jos 
pakliūdavo į jo lovą ir mėgaudavosi jo nepralenkiamais 
meilužio gabumais. | pasimatymą Ivas žiūrėjo kūrybiškai. 
Jo prabangus butas Margutos gatvėje būdavo pilnutėlis 
gėlių, garofani arba papaveri, muzikinis fonas: klasika, 
opera arba rokas - atsižvelgiant į vienos ar kitos išrinktosios 
skonį. Ivas buvo puikus virėjas, ir jo kulinarinio meno še- 
devru buvo pollo alla cacciatara, medžiotojų viščiukas. Po 
pietų šalto šampano butelis buvo atnešamas tiesiai į lovą... 
O, Ivas dievino ketvirtąją stadiją. 

Tačiau pati delikačiausia buvo penktoji stadija. Ją su- 
darė už širdies stverianti atsisveikinimo kalba, brangi atsi- 
sveikinimo dovana ir kupinas ašarų ir aimanų arrivederci. 

Visa tai dabar jau praeityje. O šiuo metu Ivas Palacis 
metė greitą žvilgsnį į savo kraujuojantį subraižytą veidą 
veidrodyje virš lovos ir pasibaisėjo. Įspūdis toks, lyg jį būtų 
užpuolusi pasiutusi šienapjovė. 

- Ziūrėk, ką tu padarei! - subliuvo jis. - Cara, aš žinau, 
tu šito nenorėjai. 

Jis priėjo arčiau lovos ir pamėgino apkabinti Donatelą. 
Jos minkštos rankos apsivijo aplink jį, ir, kai jis ėmė spausti 
ją prie savęs, ji, kaip laukinė katė, įnirtingai suleido ilgus 
nagus jam į nugarą. Ivas suriko iš skausmo. 

- Rėk! - šūktelėjo Donatela. - Jeigu aš turėčiau peilį, aš 
nupjaučiau tavo cazzo ir sugrūsčiau tau į koserę! 

- Dėl dievo meilės, tyliau, - maldavo ją Ivas. - Juk 
šalimais vaikai! 

- Nairtegul! - nenurimo ji. - Jiems jau laikas Žinoti, kokia 
padugnė jų mylimasis tėtukas... 

Jis žengė prie jos. 

- Carissima... 

- Neliesk manęs! Aš veikiau atsiduosiu pirmam pasitai- 
kiusiam girtam sifilitikui, negu leisiu tau mane liesti. 

Ivas, stipriai užgautas, išsitiesė. 

- Ir tai sako mano vaikų motina! 

- Okotu nori, kad aš tau sakyčiau? Kaip dar man kalbėti 
su tokia padugne kaip tu? - Donatela jau bemaž spiegė. - 
Nori kitaip, duok man tai, ko aš noriu! 

Ivas būkštaudamas pažvelgė į duris. 

- Carissima - negaliu. Aš jo neturiu! 

- Tai gauk jį! -riktelėjo ji. - Tu juk prisiekinėjai, kad gausi! 

Jai vėl prasidėjo isterijos priepuolis, ir Ivas nusprendė, 
kad visų geriausias dalykas - tai kuo greičiau iš čia išsineš- 
dinti, kol kaimynai vėl neiškvietė karabinierių. 

- Kad gaučiau milijoną dolerių, man reikalingas laikas, 
- švelniai pasakė jis. - Aš pasistengsiu. Aš gausiu tau tą 
milijoną. 

Jis mikliai ėmė rengtis, o tuo tarpu Donatela kaip furija 
lakstė po kambarį, ir ore sklandė jos standžios krūtys. 
„Dieve mano, kas per moteris! Aš iš proto dėl jos einu!" - 
pagalvojo sau Ivas. Jis pagriebė savo sukruvintus marški- 
nius. Teks vilktis tokius. Vilkdamasis marškinius, jis jautė 
nugara ir krūtine jų lipnią vėsą. Paskutinį kartą Žvilgtelėjo į 
save veidrodyje. Iš Donatelos nagų paliktų įbrėžimų dar kur 
ne kur sunkėsi kraujas. 

- Carsissima, - paklausė Ivas, - kaip dabar aš visa tai 
paaiškinsiu Žmonai? 


Ivo Palacio žmona buvo Simoneta Rof, Rofų šeimos 
itališkosios atšakos įpėdinė. Jis susipažino su ja, kai buvo 
savo firmos pasiųstas kaip architektas vadovauti Rofų vilos 
perstatymo darbams Porto Erkole. Nuo to momento, kai 
Simonetos žvilgsnis stabtelėjo prie Ivo, jo viengungiško 
gyvenimo dienos buvo suskaičiuotos. Su ja Ivas pasiekė 
ketvirtąją stadiją dar tą pačią naktį, o netrukus jis jau buvo 
jos vyras. Simonetai netrūko nei grožio, nei ryžtingumo. Ji 
žinojo, ko norėjo, o norėjo ji Ivo Palacio. Nesuspėjo Ivas nė 
akimi mirktelėti, kaip iš nerūpestingo viengungio pavirto 

jaunos ir gražios įpėdinės vyru. Jis užmetė savo architek- 
tūrinius sumanymus ir ėmė dirbti „Rofui ir sūnums", gavęs 
puikią įstaigą Eure, toje Romos dalyje, kurios statyba su 
didele pompa prasidėjo nešlovingojo dučės laikais. 

Firmoje Ivui sekėsi iš pat pradžių. Jis buvo protingas, 
talentingas, viską pagaudavo iš pusės žodžio, ir visi juo 
negalėjo atsidžiaugti. Ivo negalima buvo nemylėti. Visada 
besišypsantis, mandagus, žavingas. Draugai pavydėjo jo 
linksmo būdo ir stebėjosi, kaip jam tai pavykdavo. Atsaky- 
mas buvo tiesiog banalus. Ivas mokėjo slėpti tamsiąsias 
savo sielos puses. Iš tikrųjų jis buvo pernelyg emocingas, 
greitai užsiplieksdavo baisia neapykanta ir tą akimirką ga- 
lėjo nužudyti Žmogų. 

Santuokinis gyvenimas su Simoneta pasirodė visai 
nesunkus. Iš pradžių jis bijojo, kad vedybos supančios 
jam rankas ir kojas, tačiau baimė buvo veltui. Jis papras- 
čiausiai draugužes ėmė rinktis kur kas atsargiau, šiek tiek 
sumažindavo jų skaičių, ir viskas grįžo į ankstesnes 
vėžes. 

Simonetos tėvas nupirko jiems už dvidešimt penkių 
kilometrų nuo Romos, Olgiatos priemiestyje, puikų namą, 
kurį saugojo didžiuliai, amžinai uždaryti vartai ir uniformuoti 
sargybiniai. 

Simoneta buvo puiki žmona. Ji mylėjo Ivą ir elgėsi su 
juo kaip su karaliumi, ką jis laikė visiškai normaliu dalyku. 
Tačiau, jeigu Simoneta pavyduliavo, pavirsdavo furija. 
Kartą ji įtarė, kad Ivas išvyko į Braziliją su viena firmos 
kliente. Jis, teisuoliškai pasipiktinęs, tai neigė. Vaidui pasi- 
baigus namuose nebuvo nė vieno sveiko daikto, beje, 
dauguma jų buvo sudaužyta į Ivo galvą. Galiausiai šėtoniš- 
kai įpykusi Simoneta puolė Ivą su virtuviniu peiliu, ir, kad jį 
atimtų, Ivui teko panaudoti jėgą. Ir kai grumtynių įkarštyje 
jie pargriuvo ant grindų, ir, kai galų gale Ivui pavyko nuplėšti 
nuo jos drabužius, jis pasistengė padaryti viską, kas įma- 
noma, kad ji pamirštų savo apmaudą. Tačiau po šio atsiti- 
kimo Ivas tapo atsargesnis. Jis pranešė klientei, kad dabar 
nedrįsta jos lydėti kelionėse, ir pasistengė, jog šitas epizo- 
das būtų galutinai pamirštas. Jis žinojo, kad jam gyvenime 

nepaprastai pasisekė. Simoneta buvo jauna, graži, protin- 
ga ir turtinga. Jiems patikdavo vieni ir tie patys daiktai ir 
vieni ir tie patys žmonės. Jų santuoka buvo pavyzdinė, ir 
Ivas dažnai save klausdavo, perkeldamas vieną draugužę 
iš antros stadijos į trečią, o kitą iš ketvirtos į penktą, kas jį 
verčia apgaudinėti žmoną? Ir, gūžtelėdamas pečiais, filoso- 
fiškai sau atsakydavo: „Juk turi kas nors padaryti tas mo- 
teris laimingas!" 


Trečiaisiais vedybinio gyvenimo metais komandiruotės 
į Siciliją metu Ivas susipažino su Donatela Spolini. Jų 
susitikimas labiau panešėjo į sprogimą, tarsi būtų susidū- 
rusios dvi planetos. Ten, kur Simoneta buvo trapi ir mote- 
riškai jauna, lyg statulėlė, išskaptuota Manau, Donatela 
savo gašliu apkūnumu priminė moteris, nužengusias iš 
Rubenso drobių. Ji buvo stulbinančiai graži, ir jos žalios, 
kupinos rusenančios aistros akys akimirka sudegino Ivą. 
Jau po valandos, kai jie pirmą kartą susitiko, abudu buvo 
lovoje, ir Ivas visada didžiavęsis savo nepralenkiamu mei- 
lužio meistriškumu, pasijuto esąs nevykėlis mokinukas, 
palyginus su Donatela. Ji privertė jį pakilti ligi tokių aukšty- 
bių, kurių jis niekada ir su niekuo nepasiekė, o jos kūnas 
darė tokius dalykus, apie kuriuos jis svajoti nedrįso. Ji buvo 
malonumų gausybės ragas, ir Ivas, gulėdamas lovoje už- 
merktomis akimis ir degdamas iš neapsakomos palaimos, 
suprato, kad jeigu paleis Donatelą, tai niekada sau šito 
neatleis. 

Ir Donatela tapo jo meiluže. Ji iškėlė jam vienintelę 
sąlygą - jis privalo atsikratyti visų kitų moterų, išskyrus 
žmoną. Ivas su džiaugsmu sutiko. Tai buvo prieš aštuone- 
rius metus, ir nuo to laiko Ivas buvo ištikimas ir savo Žmonai, 
ir meilužei. Būtinybė patenkinti dvi nepasotinamas moteris 
galėjo išsekinti bet kurį vyrą, tačiau ne Ivą. Viskas buvo kaip 
tik priešingai. Kai jis gulėjo su Simoneta, tai galvojo apie 
apkūniąją Donatelą ir užsidegdavo aistra vien palietęs savo 
žmoną. Kai jis guldavo į lovą su Donatela, tai jo atmintyje 
iškildavo jauna puiki Simonetos krūtinė ir jos mažytė culo, 
ir tada jo aistrai nebuvo ribų. Su kuria iš jų dviejų jam atrodė, 

kad jis neištikimas kitai. Ir tai tik sustiprindavo jo pasitenki- 
nimą. 

Ivas nupirko Donatelai prabangų butą Monteminajo 
gatvėje ir stengdavosi ten būti, kai tiktai pasitaikydavo 
laisva minutė. Jis susiorganizuodavo sau netikėtas koman- 
diruotes ir, užuot vykęs į paskyrimo vietą, atsidurdavo 
Donatelos lovoje. Jis užvažiuodavo pas ją prieš darbą ir 
ilsėdavosi po pietų. Kartą Ivas išvyko „Kvin Elizabet-2“ į 
Niujorką su Simoneta ir pasiėmė drauge Donatelą, nupirkęs 
jai kajutę aukštu žemiau. Tai buvo pačios sunkiausios ir 
pačios laimingiausios dienos jo gyvenime. 

Tą vakarą, kai Simoneta pranešė, kad pastojo, Ivo 
laimei nebuvo galo. Po savaitės Donatela pareiškė, kad ir 
ji nėščia, ir jis tiesiog springo iš laimės. „Už ką? - jau kelintą 
kartą klausė jis save, - dievai man tokie maloningi?" Kupi- 
nas susitaikymo, jis jautė, kad nenusipelnė tokio malonin- 
gumo. 

Kai atėjo laikas, Simoneta pagimdė mergytę, o po 
savaitės Donatela pagimdė berniuką. Ko dar gali trokšti 
vyras? Tačiau dievai norėjo, kad giminė būtų tęsiama toliau. 
Po kurio laiko Donatela vėl pastojo, o po savaitės nėščia 
pasijuto ir Simoneta. Po devynių mėnesių Donatela pado- 
vanojo Ivui dar vieną berniuką, o Simoneta dar vieną mer- 
gytę. Praėjo dar keturi mėnesiai, ir abi moterys vėl pastojo 
ir šį kartą nusprendė gimdyti vieną ir tą pačią dieną. Ivas 
puldinėjo tai į „Salvator Mundi", kur gulėjo Simoneta, tai į 
„Santa Kjera" kliniką, kur buvo įtaisęs Donatelą. Važinėda- 
mas iš vienų gimdymo namų į kitus savo „Rakordo anula- 
re", jis siuntė oro bučinius merginoms, sėdėjusioms abipus 
gatvės po rožiniais skėčiais ir laukusioms klientų. Ivas 
nematė jų veidų, nes važiavo labai greitai, bet jis jas visas 
mylėjo ir visoms linkėjo laimės. 

Donatela pagimdė dar vieną berniuką, Simoneta dar 
vieną mergytę. 

Kartais Ivui norėjosi, kad viskas būtų atvirkščiai. Likimo 
ironija žmona jam gimdė dukras, o meilužė - sūnus. Ir vis 
dėlto jis buvo laimingas. Meilė antraeilėse pareigose leido 
jam turėti iš karto šešis vaikus: tris namuose ir tris ne. Jis 

dievino juos visus, buvo jiems nuostabiu tėvu, atsiminda- 
mas jų visų gimimo dienas ir vardadienius, niekada nepai- 
niojo jų vardų. Mergaičių vardai buvo: Izabelė, Benedeta ir 
Kamilė. Berniukų - Frančeskas, Karlas ir Lukas. 

Vaikams augant Ivo gyvenimas darėsi sudėtingesnis. 
Reikėjo švęsti visų gimtadienius - Žmonos ir meilužės bei 
šešių vaikų. Tekdavo dubliuoti ir visas švenčių dienas. Jis 
pasirūpino tuo, kad vaikai lankytų skirtingas mokyklas. 
Mergaites įtaisė į mokyklą prie prancūzų Sv. Dominyko 
vienuolyno Kasijaus gatvėje, o berniukus - į Masimą, 
jėzuitų mokyklą Eure. Ivas susitiko su jų visų mokytojais 
ir visus sužavėjo. Jis padėjo vaikams ruošti pamokas, 
žaidė su jais, taisė jų sulaužytus žaislus. Reikėjo turėti 
nepaprastą išradingumą, kad sėkmingai tvarkytumeisi 
dviejose šeimose, tačiau Ivui tai pavykdavo. Jis iš tiesų 
buvo pavyzdingas tėvas, vyras ir meilužis. Per Kalėdas 
jis būdavo namie su Simoneta, Izabele, Benedeta ir Ka- 
mile. Befanos dieną, sausio šeštąją, Ivas, apsirengęs kaip 
Befana, ragana, dovanojo Frančeskui, Karlui ir Lukui 
dovanas ir carbone, juodus ledinukus, kuriuos berniukai 
dievino. 

Ivo žmona ir meilužė buvo gražuolės, vaikai protingi ir 
puikūs, ir jis visai teisėtai jais didžiavosi. Gyvenimas buvo 
puikus. 

Tačiau atėjo diena, kai dievai nusispjovė jam į veidą. 


Kaip dažnai pasitaiko, bėda užgriuvo netikėtai. 

Tą rytą, permiegojęs su Simoneta prieš pusryčius, jis 
nuvažiavo tiesiai į darbą, kur sutvarkė labai naudingą rei- 
kalą. Pirmą valandą dienos pasakė savo sekretoriui (Simo- 
neta pareikalavo, kad sekretoriumi dirbtų vyriškis), kad visą 
antrąją dienos pusę posėdžiausiąs. 

Sypsodamasis, nes nujautė jo laukiančius malonumus, 
Ivas apvažiavo statybas Lungo Teverės gatvėje, kur pasku- 
tinius septyniolika metų statomas metro, pervažiavo tiltą į 
Korso Fransiją ir po trisdešimties minučių įvažiavo į garažą 
Monteminajo gatvėje. Vos atidaręs buto duris, Ivas suprato, 
kad atsitiko kažin kas baisaus. Frančeskas, Karlas ir Lukas, 

garsiai verkdami, glaudėsi prie Donatelos, ir kai Ivas pasu- 
ko prie jos, tai jos veide perskaitė tokią neapykantą sau, 
kad pagalvojo, ar tik jis įžengė pro tas duris, o gal pakliuvo 
į kitą butą. 

- Stronzo! - veriamai suriko ji jam. 

Ivas pasimetęs apsižvalgė. 

- Carissima, vaikai, kas atsitiko? Kuo aš prasikaltau? 

Donatela atsistojo. 

- Stai kas atsitiko! 

Ji sviedė jam į veidą žurnalą „Oggi". 

- Imk, žiūrėk! 

Dar nieko nesuprasdamas, Ivas pasilenkė ir pakėlė nuo 
grindų žurnalą. Iš viršelio į jį žiūrėjo jis pats, Simoneta ir jų 
dukros. Apačioje po fotografija buvo parašyta: Padre dį 
Famiglia, šeimos tėvas. 

Dio! Kaip jis galėjo tai pamiršti! Prieš keletą mėnesių 
žurnalas iškaulijo jo sutikimą parašyti apie jį straipsnį, ir jis 
per kvailumą sutiko. Bet Ivas tada net nepagalvojo, kad įį 
taip ypatingai išskirs. Jis žvilgtelėjo į savo raudančią meilu- 
žę, į besiglaustančius prie jos vaikus ir tarė: 

- Aš galiu viską paaiškinti... 

- Jiems jau viską paaiškino jų klasės draugai, - suspiegė 
Donatela. - Vaikai parbėgo verkdami namo, nes mokykloje 
juos išvadino pavainikiais, sugyventais! 

- Cara, aš... 

- Namo savininkas ir kaimynai žiūri į mus kaip vilkas ir 
atšoka į šalį kaip nuo raupsuotųjų. Mums gėda išeiti į gatvę. 
Mes privalome tuojau pat iš čia išvažiuoti. 

Ivas sukrėstas pažiūrėjo į ją. 

- Ką tu kalbi? 

- Aš išvažiuoju iš Romos ir pasiimu su savim vaikus. 

- Bet tai ir mano vaikai, - pakėlė balsą Ivas. - Tu negali 
to daryti! | 

- Pamėginsi sutrukdyti, užmušiu! 

Tai buvo kažin koks košmaras. Jis žiūrėjo į tris savo 
sūnus ir į mylimą moterį, apsipylusius ašaromis ir galvojo: 
„Už ką aš taip nubaustas?" 

Tačiau Donatela nutraukė jo apmąstymus. 

- Prieš išvažiuodama, - pareiškė ji, - aš norėčiau gauti 
milijoną dolerių. Grynais. 

Tai buvo taip kvaila, kad Ivas nusijuokė. 

- Milijoną dol... 

- Arba milijonas dolerių, arba aš skambinu tavo Žmonai. 


Tai atsitiko prieš šešis mėnesius. Donatela savo grasi- 
nimo neįvykdė - tačiau kol kas, - bet Ivas žinojo, kad ji gali 
padaryti viską. Ji nepaliko jo ramybėje, kasdien skambino 
jam į darbą ir reikalavo: 

- Man nusispjauti, kaip tu tai padarysi, tačiau man 
reikalingi pinigai. Ir kuo greičiau. 

Ivas turėjo tiktai vieną būdą gauti šitą milžinišką sumą: 
jis turėjo gauti teisę tvarkyti savo dalį akcijų „Rofe ir sūnuo- 
se". Tačiau tai padaryti trukdė Semas Rofas. Pasisakyda- 
mas prieš laisvą koncerno akcijų pardavimą. Semas tokiu 
būdu grasino jo šeimos vienybei, jo ateičiai. Jį būtina 
pašalinti iš kelio. Reikia tiktai surasti tam reikalingus žŽmo- 
nes. 

Skaudžiausia buvo tai, kad Donatela - jo mylima, aist- 
ringa meilužė - neprisileido jo prie savęs. Ivui buvo leista 
matytis su vaikais, tačiau miegamasis nejėjo į vizito progra- 
mą. 

- Atneši pinigus, - pažadėjo Donatela, - ir miegok su 
manim, kiek tavo širdis geidžia. 

Praradęs viltį, kad ji nusileis, jis vieną vakarą paskam- 
bino jai: 

- Aš važiuoju pas tave. Dėl pinigų gali nesijaudinti. 

Jis iš pradžių su ja pagulės, o jau paskui kaip nors 
įtikins truputį palaukti. Kito kelio nebuvo. Jis jau buvo ją 
visiškai nurengęs, kai staiga, nei iš šio, nei iš to, pasakė: 

- Pinigų su savimi, cara, aš neturiu, tačiau vieną gražią 
dieną... 

Štai tada ji ir puolė jį kaip laukinė katė. 


Ivas galvojo apie tai, išėjęs iš Donatelos buto (dabar jis 
taip vadino jų butą); sėdęs į mašiną ir, pasukęs iš grūste 
prisigrūdusios mašinų Kasijaus gatvės, nurūko namo į 

Olgiatą. Žvilgtelėjo į savo atvaizdą apžvalginiame veidrodė- 
lyje. Kraujo jau nebuvo, tačiau matėsi, kad įdrėskimai švieži. 
Jis žvilgtelėjo į savo sukruvintus marškinius. Kaip jis paaiš- 
kins Simonetai, iš kur atsirado įdrėskimai veide ir ant nuga- 
ros. Vieną akimirką Ivas nusprendė papasakoti jai visą 
tiesą, tačiau tuojau pat nuginė šalin šitą beprotišką mintį. 
Jis, žinoma, galėtų, sakysime, pasisėmęs įžūlumo, pasakyti 
Simonetai, kad pasidavęs akimirkos silpnybei, permiegojo 
su moterimi ir jinai nuo jo pastojo, ir galbūt jam per stebuklą 
pavyktų įšgyventi. Tačiau trejetas vaikų! Ir per trejus metus? 

Dabar jo gyvenimas nevertas nė sulūžusio skatiko. 
Namo jis šiandien turi būtinai grįžti, nes pietums jie laukė 
svečių ir jis pažadėjo Simonetai niekur neužtrukti. Spąstai 
užsitrenkė. Ištuoka buvo neišvengiama. Dabar jam padėti 
tegali nebent šv. Genaras, stebuklų globėjas. Jo žvilgsnis 
atsitiktinai užkliuvo už vienos iškabos, iš gausiai margulia- 
vusių abipus gatvės. Jis staigiai sumažino greitį, pasuko 
prie šaligatvio ir sustabdė mašiną. 

Po pusės valandos Ivas įvažiavo pro savo namų vartus. 
Nekreipdamas dėmesio į nustebusius apsaugininkų žvilgs- 
nius, įsmeigtus į jo apdraskytą veidą ir sukruvintus marški- 
nius, jis nuvažiavo vingiuotu keliukų labirintu, kol įsuko į prie 
namo vedantį kelelį, ir privažiavęs verandą, sustojo. Pasta- 
tęs mašiną, atidarė laukujes duris ir įžengė į svetainę. 
Kambaryje buvo Simoneta ir Izabelė, vyresnioji dukra. Zvilg- 
telėjusi į jo veidą, Simoneta išsigando. 

- lvai! Kas atsitiko? 

Ivas nejaukiai nusišypsojo, įveikdamas skausmą, ir 
nedrąsiai prisipažino: 

- Bijau, cara, aš padariau vieną nedidelę kvailystę... 

Simoneta priėjo arčiau jo, įtemptai įsižiūrėdama į įbrė- 
Žimus jo veide, ir jis pastebėjo, kaip prisimerkė jos akys. Kai 
ji prašneko, jos balse suskambėjo metalinės gaidelės: 

- Kas tau apdraskė veidą? 

- Tiberijus, - paskelbė Ivas. 

Iš už nugaros jis ištraukė didžiulį, purkštaujantį ir Viso- 
mis keturiomis letenomis įsispyrusį katiną, kuris staiga 
ištrūko jam iš rankų ir nukūrė nežinoma kryptimi. 

- Aš nupirkau jį Izabelei, bet šitas velnias puolė ant 
manęs, kai aš mėginau įkišti jį į pintinę. 

- Povero amore mio! - Simoneta puolė prie jo. - Angelo 
mio! Lipk į viršų ir prigulk. Aš iškviesiu gydytoją. Tuojau 
atnešiu jodo. Aš... | 

- Ne, ne, nereikia. Viskas gerai, - drąsiai pasakė Ivas. 

Kai ji pabandė jį švelniai apkabinti, jis persikreipė nuo 
skausmo. 

- Bijau, kad jis apdraskė man ir nugarą. 

- Amore! Kaip tu turbūt kenti! 

- Ne, niekai, - atsakė Ivas. - Aš jaučiuosi kuo puikiausiai. 

Ir tai buvo tikra tiesa. 

Prieškambaryje suskambėjo skambutis. 

- Eisiu pažiūrėti, kas ten, - tarė Simoneta. 

- Ne, eisiu aš, - greitai pasakė Ivas. - Man... Man turi 
atnešti svarbius popierius, kad pasirašyčiau. 

Jis bemaž bėgte nubėgo prie laukujų durų ir atidarė jas. 

- Sinjoras Palacis? 

- Si. 

Pilka pasiuntinio uniforma vilkintis Žmogus padavė jam 
voką. Viduje gulėjo Riso Vilįjamso telegrama. Ivas greitai 
perbėgo ją akimis. Ir labai susimąstęs liko stovėti prie 
atdarų durų. į 

Paskui, giliai atsidusęs, uždarė duris ir užlipo į viršų 
persirengti. Netrukus turėjo atvažiuoti svečiai. 


4 skyrius 


Buenos Airės, rugsėjo 7 d. - 15.00 


Buenos Airių autodromas, esantis viename dulkėtų 
Argentinos sostinės priemiesčių, buvo pilnutėlis grūste pri- 
sigrūdusių žiūrovų, trokštančių pamatyti žiedinių lenktynių 
pasaulio čempionatą. Tai buvo varžybos keturių mylių ilgio 
treke. Reikėjo nuvažiuoti šimtą penkiolika ratų. Kepinant 
nepakeičiamai karštai saulei varžybos jau tęsėsi penkias 
valandas, ir iš startavusių trisdešimties dalyvių treke beliko 
apie tuziną pačių atkakliausių. Minios akyse buvo kuriama 

istorija. Tokių lenktynių dar niekada nebuvo, ir vargu ar 
įmanoma jas pakartoti. Cempionate dalyvavo lenktyninin- 
kai, kurių vardai dar gyviems esant tapo legenda: Krisas 
Amonas iš Naujosios Zelandijos, Brajanas Redmanas iš 
Lankašyro, italas Andrea di Adamičis su „Alfa-Romeo Tipo- 
33", Karlosas Markosas iš Brazilijos su „Mark Formulė-1", 
prizo laimėtojas belgas Džekis Iksas ir švedas Reinė Vaize- 
lis su „BRM". 

Trasa priminė iš proto išėjusią vaivorykštę, kurios už- 
daru ovalu lakstė raudoni, žali, juodi, balti ir aukso spalvos 
„Ferariai"“, „Bradhamai"“, „Maklarenai M19-AS" ir „Lotus 
Formulė Zs“. 

Vienas po kito trasą palikdavo gigantai. Krisas Amonas 
važiavo ketvirtas, kai staiga jam užsikirto droselinis vožtu- 
vas. Nesuvaldęs mašinos, jis, prieš sumažindamas greitį, 
ratu užkabino Redmano „Kuperį“, ir abi mašinos iškrito iš 
tolimesnių varžybų. Dabar pirmuoju važiavo Reinė Vaizelis, 
paskui jį, visai „prisispaudęs“ iš užpakalio prie „BRM“, 
Džekis Iksas. Prie tolimiausio posūkio Reinės Vaizelio 
„BRM“ į šipulius subyrėjo greičių dėžė, mašina užsiliepsno- 
jo ir ėmė suktis kaip sukutis. | ugnies sūkurį pakliuvo ir arti 
iš paskos važiavęs Džekio Ikso „Feraris“. 

Minia ėjo iš proto. . 

Į priekį išsiveržė trys lenktynininkai: Zoržis Amandaris 
iš Argentinos, Nilsas Nilsonas iš Svedijos ir Martelis iš 
Prancūzijos. Jie, kaip bepročiai, lėkė pirmyn, didindami 
greitį tiesiojoje ir nestabdydami posūkiuose. 

Grupelės priekyje važiavo Žoržis Amandaris, ir argen- 
tiniečiai, „sirgdami" už saviškį, riaumojo iš džiaugsmo. Siek 
tiek atsilikęs, įsitvėręs į raudonai baltos „Matros“ vairą, lėkė 
Nilsas Nilsonas, o paskutinis šioje grupelėje buvo juodai 
auksinis „Feraris“, vairuojamas prancūzo Martelio. 

Ligi šito momento prancūzo mašina lenktynėse buvo 
nelabai pastebima. Tačiau per paskutines penkias minutes 
ji išsiveržė į dešimtąją vietą, paskui septintąją, paskui penk- 
tąją. Ir nenumaldomai veržėsi į priekį. Dabar minia stebėjo, 
kaip ji taikėsi aplenkti Nilsoną. Šitos trys mašinos dabar 
važiavo daugiau negu 180 mylių per valandą greičiu. Tai 

buvo pavojinga net tokiuose patikrintuose trekuose, kaip 
Brends Hetčas ir Votkins Glenas, o argentiniečių treke tai 
prilygo Žmogžudystei. Salia trasos prie finišo stovėjo rau- 
donai apsirengęs teisėjas su pakeltu ženklu, kur stambiu 
šriftu buvo parašyta: PENKI RATAI. 

Juodai auksinis „Feraris“ pamėgino aplenkti „Matrą“ iš 
išorinės pusės, tačiau Nilsonas pasuko šiek tiek dešiniau, 
užblokuodamas prancūzų lenktynininkui kelią. Abu pavijo 
vokiečio mašiną, važiavusią vidiniu takeliu. Stai Nilsonas 
susilygino su ja. Prancūzų mašina, sumažinusi greitį, visiš- 
kai priartėjo prie jų. Nutaikiusi momentą, ji, pasiutusiai 
suūžusi, įsibruko į tarpą tarp vokiečio ir švedo. Tie pasimetę 
praleido ją į priekį, ir ji jau važiavo antrąja. Minia, apmirusia 
širdimi sekusi šituos pavojingus prancūzo manevrus, pra- 
pliupo džiugiais šūksniais ir aplodismentais. 

Dabar, likus trims ratams ligi finišo, pirmuoju, kaip ir 
anksčiau, važiavo Amandaris, Martelis buvo antras, o Nil- 
sonas trečias. Amandaris pastebėjo įvykusią permainą. 
„Prancūzas - nepaprastas lenktynininkas, - pasakė jis sau, 
- tačiau jam ligi manęs dar toli“. Amandaris nusprendė 
žūtbūt laimėti šitas lenktynes. Priekyje sušmėžavo ženklas: 
DU RATAI. Lenktynės jau ėjo į pabaigą, ir jis jas praktiškai 
jau laimėjo. Šoniniame veidrodėlyje argentinietis staiga 
pastebėjo, kad juodai auksinis „Feraris“ tuoj tuoj susilygins 
su juo. Smėstelėjo purvu aptaškytas įtemptas prancūzų 
lenktynininko veidas, pusiau uždengtas didžiulių akinių. 
Amandaris viduje užjaučiamai atsiduso. Jis apgailestavo 
dėl to, ką jam teks padaryti, tačiau kito pasirinkimo nebuvo. 
Lenktynės - tai ne sportinės varžybos, čia vertinama tiktai 
pergalė. 

Abi mašinos veržliai artėjo prie šiaurinės ovalo dalies, 
prie aukšto nuolaidaus posūkio, pačios pavojingiausios 
trasos vietos, kur įvyko daugiau nei tuzinas avarijų. Aman- 
daris dar kartą metė žvilgsnį į prancūzų lenktynininką ir 
stipriai suspaudė vairą. Kai abi mašinos įvažiavo į posūkį, 
Amandaris vos pastebimai atleido akceleratorių ir „Feraris" 
ėmė pamažėle veržtis pirmyn. Argentinietis pagavo į save 
mestą nustebusį ir įdėmų prancūzo žvilgsnį. Stai mašinos 

važiuoja radiatorius prie radiatoriaus: prancūzas užkibo ant 
kabliuko! Minia neretėjo. Zoržis Amandaris dabar laukė, 
kada juodai auksinis „Feraris“ ims jį lenkti. Kai tai įvyko, 
Amandaris spustelėjo visu greičiu ir suktelėjo šiek tiek 
dešiniau, užblokuodamas prancūzui kelią. Tam, kad išliktų 
gyvas, teks sukti iš trasos į krantinę. 

Amandaris spėjo pastebėti prancūzų lenktynininko 
veide įtampą ir sutrikimą ir mintyse jam tarė: „Salaud!“ Tą 
pačią sekundę prancūzų lenktynininkas staigiai pasuko 
savo mašinos vairą į Amandario pusę. Tas savo akimis 
nepatikėjo. Jis manė, kad „Feraris“ jau baigė lenktynes. 
Vieną nuo kito juos skyrė ne daugiau kaip trys pėdos, ir 
važiuojant tokiu greičiu būtina buvo per sekundės dalį 
teisingai nuspręsti. Iš kur jis galėjo žinoti, kad šitam prancū- 
zui „kukū“? Greitu, grynai refleksišku judesiu Amandaris 
staigiai pasuko vairą į kairę, stengdamasis išvengti susidū- 
rimo su tūkstančio svarų veržliai lėkusia ant jo geležies 
krūva. Prancūzo mašina, vos neužkabinusi jo, nulėkė į 
finišą. Akimirką Zoržio Amandario mašina prarado greitį, 
paskui, nekontroliuojama ėmė suktis trasoje, nes ją užnešė 
šonu, dar po akimirkos persivertė ir dingo juodai raudona- 
me ugnies stulpe. 

Tačiau minios dėmesys buvo sutelktas tiktai į „Fera- 
rį", tuo momentu kirtusį finišo liniją. Džiugiai klykdami, 
žiūrovai metėsi prie mašinos ir apsupo ją iš visų pusių. 
Lenktynininkas lėtai atsitiesė ant sėdynės ir nusiėmė 
akinius. 

Jos trumpai pakirpti plaukai buvo kviečių spalvos, o 
bruožai ryškūs ir energingi tartum klasikinės statulos. Jos 
kūnas virpėjo, tačiau ne iš nuovargio, o iš susijaudinimo. 
mintyse ji vėl išgyveno tą akimirką, kai pamatė priešmirtinį 
Zoržio Amandario žvilgsnį. Iš garsiakalbio sklido sujaudinto 
diktoriaus šauksmas: 

- Nugalėjo Elena Rof-Martel iš Prancūzijos, važiavusi 
„Ferariu“". 


Po dviejų valandų Elena ir jos vyras Šarlis prabangiame 
viešbučio „Ric" numeryje, Buenos Airių centre, gulėjo nuogi 

ant kilimo palei židinį /a diligence de Lyon poza - Elena 
viršuje, Sarlis apačioje, ir Sarlis maldaujamai kalbėjo: 

- Dieve mano! Prašau to nedaryti! Na, labai prašau. 

Jo prašymas tiktai sustiprino jos susijaudinimą, ir ji 
ėmė spausti dar stipriau, stengdamasi, kad jam skaudė- 
tų, kol jo akyse ištryško ašaros. „Už ką man tokia baus- 
mė?" - galvojo Šarlis. Jis krūpčiojo pagalvojęs, kas jam 
gali atsitikti, jeigu Elena kokiu nors būdu suuos apie jo 
padarytą nusikaltimą. 

Sarlis Martelis vedė Eleną Rof dėl jos pavardės ir jos 
pinigų. Po vedybų ji pasiliko dvi pavardes, prisirašiusi jo 
pavardę prie savosios, o pinigai, kaip buvo taip ir liko 
visiškai jos Žinioje. Tada, kai Šarlis suvokė, kad sudarė 
nenaudingą sandorį, buvo jau pernelyg vėlu. 

Kai Šarlis Martelis susipažino su Elena Rof, jis dirbo 
juristo padėjėju vienoje didžiausių Paryžiaus advokatūrų. Jį 
paprašė pristatyti kažin kokius dokumentus tiesiog į konfe- 
rencijų salę, kur vyko posėdis. Salėje buvo keturi svarbiau- 
sieji firmos partneriai ir Elena. Sarlis buvo daug apie ją 
girdėjęs, kas visiškai natūralu: visa Europa kalbėjo apie 
Eleną, vieną iš milžiniškų farmacinių Rofų brangenybių 
paveldėtoją. Jos nesutramdomu būdu ir visišku aukštuo- 
menės manierų ignoravimu mėgavosi visi pasaulio laikraš- 
čiai. Ji buvo slidinėjimo čempionė, pilotavo savo nuosavą 
reaktyvinį lėktuvą, vadovavo vienai grupei alpinistų, įveiku- 
sių vieną Himalajų viršūnių, dalyvavo automobilių ir jojimo 
lenktynėse ir keitė vyrus taip dažnai, kaip ir savo rūbinėje 
sukneles. Jos nuotraukos be perstojo buvo spausdinamos 
žurnaluose „Paris-Match" ir „Jours de France". Firma, ku- 
rioje dirbo Martelis, tvarkė jos eilinę ištuokos bylą, ketvirtąją 
ar penktąją iš eilės, Sarlis neprisiminė, be to, ir nesistengė 
prisiminti, kadangi tai jo visiškai nedomino. Rofai buvo ne 
iš to molio nudrėbti. 

Sarlis nervinosi, bet ne dėl to, kad konferencijų salėje 
sėdėjo Elena - į ją jis net nežvilgtelėjo, - o todėl, kad čia 
buvo keturi pagrindiniai partneriai. Jie jam buvo valdžios 
įsikūnijimas, o Šarlis Martelis gerbė Valdžią visose jos 
apraiškose. Sieloje jis buvo drovus, linkęs į vienatvę žmo- 

gus, tenkinęsis kukliu uždarbiu, mažučiu jaukiu butu Pasi 
ir nedidele pašto Ženklų kolekcija. 

Šarlis Martelis nebuvo puikus juristas, tačiau jis buvo 
kompetentingas, ramus ir patikimas darbuotojas. Visoje jo 
išorėje jautėsi savita, šiek tiek sausokai pedantiška savigar- 
ba. Jam buvo per keturiasdešimt, ir, nors iš išorės ypatingu 
patrauklumu nepasižymėjo, jis vis dėlto buvo gana gražus. 
Kažin kas kartą pasakė, kad kaip asmenybė, jis priminė 
sudrėkintą smėlį, ir šitam pastebėjime slypėjo didelė dalis 
tiesos. Nemažam savo nustebimui, kitą dieną po susitikimo 
su Elena Rof, jis buvo iškviestas į pono Mišelio Sašaro, 
vyriausiojo firmos partnerio ir savo tiesioginio viršininko 
kabinetą. 

- Elena Rof pareiškė norą, kad jūs asmeniškai tvarky- 
tumėte jos skyrybų reikalus. Pradėti reikia nedelsiant, - 
pasakė jam Sašaras. 

Šarlis Martelis stovėjo tarsi perkūno trenktas. 

- Bet kodėl būtent aš, pone Sašarai? 

Sašaras tiesiai pažiūrėjo jam į akis ir atsakė: 

- Neturiu supratimo. Ziūrėkite neapsikvailinkite. 

Tvarkydamas skyrybų reikalus, Martelis buvo privers- 
tas dažnai matytis su Elena. Netgi per dažnai, kaip atrodė 
jam. Ji kasdien skambindavo jam ir kviesdavo tai pietų į 
savo vilą Le Vezinė, kad aptartų kurias ne kurias Skyrybų 
bylos detales, tai į operą, tai į savo namus Dovilyje. Sarlis 
mėgino jai paaiškinti, kad ta byla nieko verta, kad ištuoką 
ji gaus be jokių sunkumų, tačiau Elena - o ji, nekreipdama 
dėmesio į jo sumišimą, išreikalavo, kad jis vadintų ją tiktai 
vardu, - pasakė jam, kad jai reikalingas nuolatinis jo palai- 
kymas, jog ji būtų tikra sėkminga bylos baigtimi. Daug 
vėliau jis tai prisiminė su karčia ironija. 

Praėjus kelioms savaitėms po jų pirmojo susitikimo, 
Šarlis ėmė įtarti, kad Elenai reikalingas ne tiek jo palaiky- 
mas, kiek jis pats. Tuo buvo sunku patikėti. Jis buvo niekas, 
visiškas nulis, o ji priklausė vienai iš garsiausių pasaulio 
šeimų. Tačiau Elena ir neslėpė nuo jo savo ketinimų, kartą 
tiesiai pareikšdama: 

- Sarli, aš už tavęs ištekėsiu. 

Jis buvo užkietėjęs viengungis. Su moterimis jautėsi 
gana nejaukiai. Be to, jis nemylėjo Elenos. Ir net nebuvo 
tikras, ar ji apskritai jam patinka kaip moteris. Bruzdesys ir 
dėmesys, lydėjusieji ją, kur tik ji pasirodydavo, erzino jį. Jos 
garsumo atšvaitas dabar krito ir ant jo, o jis tam nebuvo 
pasirengęs ir vengė savo populiarumo. Be to, jis suvokė tą 
didžiulę prarają, kuri juos skyrė. Jos pasilinksminimų įvai- 
rovė buvo šlykšti jo konservatyviam būdui. Ji buvo gracijos 
ir prašmatnumo įsikūnijimas, naujausių mados vėjų etalo- 
nas, O jis... Ką ir kalbėti! Jis buvo paprastas, neišvaizdus, 
jau nejaunas juristas. Ir niekaip negalėjo suvokti, kas traukė 
prie jo Eleną Rof. Cia jis nebuvo išimtimi: šito niekas 
negalėjo suprasti. Sklido gandai, grindžiami tuo, kad Elena 
Rof, dalyvaudama išmintinai vyriškų sporto šakų varžybo- 
se, buvo įnirtinga moterų emancipacijos judėjimo šalininkė! 
Iš tikrųjų ji niekino ir patį judėjimą ir ypač pagrindinį šito 
judėjimo principą: moterų ir vyrų lygybę. Ji nesuprato, 
kuriems galams vyrą prilygino moteriai? Vyras reikalingas 
tiktai tada, kai atsiranda poreikis. Nepasižymėdamas ypa- 
tingu intelektu, jis vis dėlto gali būti išdresiruotas: pavyz- 
džiui, atnešti cigaretes ir pridegti, atlikti smulkius 
pavedimus, atidaryti duris, praleisti damą pirma savęs, ir 
patenkinti moters seksualinį potroškį lovoje. Kaip naminiai 
gyvuliai jie tiesiog nepakeičiami: patys apsirengia, patys 
nusiprausia, patys nuleidžia vandenį tualete! Puiki veislė! 

Ko tik per savo amžių neišmėgino Elena Rof: čia buvo 
ir pleibojai, ir mafijozai, ir magnatai, vartę milijonus, ir kino 
bei sporto žvaigždės. Tačiau Sarlio Martelio ir į jį panašių ji 
niekada neturėjo. Ji tiksliai žinojo, kas jis yra: absoliutus 
niekas. Gabalas šlapio molio. Cia ir glūdėjo visas reikalas. 
Ji nulipdys iš jo viską, ką tik panorės! Jeigu Elena Rof ko 
nors troško, niekas, net Šarlis Martelis - jos troškimo objek- 
tas, - negalėjo jai čia sutrukdyti. 

Jie susituokė Neji ir medaus mėnesį praleido Monte 
Karle, kur Šarlis prarado savo nekaltybę ir savo iliuzijas. Jis 
panoro grįžti į savo darbą advokatūroje. 

- Nebūk kvailys, - pasakė jam Elena. - Ar tu manai, kad 
aš noriu būti kanceliarijos žiurkės Žmona? Tu užsiimsi mūsų 

verslu. Praeis tam tikras laikas ir tu tapsi vadovu. Mes 
drauge jam vadovausime. 
arlį paskyrė į „Rofo ir sūnų“ Paryžiaus filialą. Jis 

pranešdavo jai viską, kas vyksta darbe, ir ji vadovavo jo 
veiklai, padėjo ir visur patarinėjo. Šarlis greitai kopė tar- 
nybiniais laiptais. Veikiai jis jau vadovavo prancūziškajam 
filialui ir buvo įtrauktas į Direktorių tarybą. Elena Rof 
pavertė jį iš nežymaus advokatėlio į aukšto rango vienos 
stambiausių pasaulio korporacijų vadovą. Atrodė, jis tu- 
rėtų jaustis laimingiausiu Žmogumi. Tačiau jis jautėsi 
nelaimingiausiu iš nelaimingųjų. Nuo pat pirmų jų bendro 
gyvenimo dienų Šarlis suprato, kad jis pakliuvo po žmo- 
nos padu. Ji pati jam parinko siuvėją, batsiuvį ir marškinių 
siuvėją. Ji pasiekė, kad jį priimtų į prestižinio „Zokėjų 
klubo“ narius. Elgėsi ji su juo, kaip su samdomu partne- 
riu. Jo atlyginimas ligi paskutinio santimo pakliūdavo į jos 
rankas, ir ji išduodavo jam juokingai menkas sumas 
smulkioms išlaidoms. Jeigu Šarliui reikėdavo papildomai 
pinigų, jis turėdavo apie tai pranešti Elenai. Jis atsiskaitė 
už kiekvieną savo laiko minutę ir nuolat privalėjo būti jos 
akiratyje. Atrodė, jai patiko jį be galo žeminti. Būdavo, ji 
skambino jam tiesiai į darbą ir reikalavo, kad jis nedels- 
damas važiuotų namo, paėmęs buteliuką masažo tepalo 
arba dar kokį nors niekutį. Kai jis parvažiuodavo, ji, jau 
visai nusirengusi, laukdavo jo lovoje. Ji buvo nepasotina- 
ma, kaip laukinis gyvulys. Kiek save prisiminė Šarlis, 
didžiąją laiko dalį praleido prie savo motinos, sirgusios 
vėžiu, lovos. Taip gyvendamas jis neturėjo laiko kitoms 
moterims. Kai motina mirė, Šarliui atrodė, kad pagaliau 
jis pajus geidžiamos laisvės jausmą, o iš tikrųjų jis pajuto 
absoliučią tuštumą. Seksas ir moterys jo nedomino. 
Kartą, kai Elena pirmą kartą užsiminė apie vedybas, jis 
atvirumo pagautas, jai apie tai pasakė. 

- Mano seksualiniai jausmai, taip sakant, libido, neišla- 
vėję, jie tiesiog nuliniai, - pareiškė jis. 

Elena atsakydama nusišypsojo. 

- Vargšas Šarlis. Liaukis bijojęs. Tu pamatysi, seksas 
tau patiks. 

Jis jos neapkentė. Kas jai tapo papildomu seksualinio 
pasitenkinimo stimulu. Ji juokėsi iš jo silpnybės ir vertė jai 
daryti tokius šlykščius dalykus, nuo kurių jį versdavo vemti. 
Lytinis aktas ir pats savaime buvo jam atgrasus. Elena 
tiesiog dievino eksperimentus. Sarlis niekada nežinojo, ką 
ji sugalvos eilinį kartą. Kartą, orgazmo metu, ji pridėjo prie 
jo mašnelės į miltelius sugrūstą ledą; kitą kartą įkišo jam į 
užpakalinę angą elektrodą. Šarlis fiziškai bijojo Elenos. Ji 
elgėsi su juo taip, tarsi vyras būtų ji, o ne jis. Jis mėgino 
bent kuo ją pralenkti, bet, deja, tai buvo ne jo jėgoms. Ji 
buvo pranašesnė visur. Ji buvo nepaprastai protinga. Ju- 
risprudenciją ji išmanė ne prasčiau už jį, juristą, o komerci- 
niuose dalykuose jautėsi kaip Žuvis vandenyje. Galėjo 
valandų valandas svarstyti su juo koncerno reikalus. Ir 
niekada nuo tokių pokalbių S 

- Tu tik pažvelk į šitą jėgą, Sarli! „Rofas ir sūnūs", jeigu 
panorės, gali sutriuškinti arba prikelti iš pelenų pusę žemės 
rutulio šalių. Firmą įsteigė mano prosenelis. Ji - neatskiria- 
ma mano dalis. 

Po tokio pobūdžio kalbų Elena buvo nepasotinama 
lovoje, ir kad ją patenkintų, Šarlis turėjo daryti tokius daly- 
kus, apie kuriuos bijojo ir pagalvoti. Dėl to jis ėmė ją niekinti. 
Dabar jis tik ir galvojo apie tai, kaip kuo greičiau jos 
atsikratyti, pabėgti nuo jos. Bet tam reikėjo pinigų. 

Kartą, priešpiečių metu, vienas jo draugų - Renė Diu- 
šami - pasiūlė Šarliui praturtėjimo būdą. 

- Mano dėdė turi didžiulį vynuogyną Burgundijoje. Jis 
neseniai numirė, ir vynuogynas bus parduotas - dešimt 
tūkstančių akrų pirmarūšių vynuogienojų. Aš turiu tikslius 
duomenis apie tikrąją žemės vertę, - tęsė Renė Diušami, - 
kadangi dėdė mano vienintelis giminaitis, ir šeima nenorėtų 
išleisti žemės iš savo rankų. Bet vienas aš neįstengsiu 
surinkti tokios sumos. Štai jeigu tu pasidarytum mano 
dalininku, tai per metus mes padvigubintume pradinę 
sumą. Galų gale bent nuvažiuok, pažiūrėk, apie ką kalba- 
ma. 

Kadangi Šarliui buvo gėda prisipažinti draugui, kad jis 
neturi pinigų, jis, kad neužgautų jo atsisakydamas, nuva- 

žiavo į Burgundiją, kad akivaizdžiai įsitikintų jo žodžių tei- 
singumu. Tai, ką pamatė padarė jam stiprų įspūdį. 

- Kiekvienas mūsų turime įnešti po du milijonus frankų, 
- tarė Renė Diušami. - Po metų mes gausime dvigubai 
daugiau. 

Keturi milijonai frankų! Tai geidžiama laisvė, visiškas ir 
galutinis atsikratymas. Jis išvažiuos taip toli, kad Elena 
niekada negalės jo rasti. 

- Aš dėl to pagalvosiu, - pažadėjo Šarlis savo draugui. 

Ir jis ėmė galvoti. Dieną ir naktį. Tokį atvejį uždirbti 
didžiulį turtą negalima buvo praleisti. Bet iš kur gauti pinigų? 
Šarlis žinojo, kad pasiskolinti tokią sumą, jog tuoj pat 
nesužinotų Elena, jis negalėjo. Jos vardu buvo užrašyta 
viskas: namai, paveikslai, mašinos, brangenybės. Stop, 
stop, stop! Brangenybės! Tai tik dailūs niekučiai, kuriuos ji 
laikė seife jų miegamajame. Idėja palengva ėmė įgauti 
matomus kontūrus. Jeigu jam pavyks paimti brangenybes, 
jis galės pamažėle pakeisdamas originalus padirbiniais, 
užstatyti pirmuosius už būtiną sumą. Po to, kai vynuogynas 
duos pelną, jis paprasčiausiai išpirks brangenybes atgal. Ir 
vis vien likusiųjų pinigų užteks, kad be pėdsakų dingtų 
visiam laikui. 

Šarlis paskambino Renė Diušami ir nežmoniškai tvak- 
sinčia širdimi pasakė: 

- Aš nusprendžiau tapti tavo dalininku. 

Tačiau jau pirmosios plano dalies įgyvendinimas kėlė 
jam siaubą. Reikėjo atrakinti seifą ir išvogti iš ten Elenos 
brangenybes. Laukdamas tinkamo momento, kad įgyven- 
dintų savo sumanymą, Šarlis taip nervinosi, kad negalėjo 
nieko kaip reikiant daryti. Diena keitė kitą, o jis tarsi mecha- 
ninė lėlė, nieko nejautė, negirdėjo ir nematė, kas darosi 
aplinkui. Susitikęs su Elena staiga ėmė gausiai prakaituoti. 
Pačiais netikėčiausiais momentais jam staiga nei iš Šio, nei 
iš to imdavo drebėti rankos. Jo būsena kėlė Elenai nerimą, 
kaip galėjo kelti susirūpinimą mylimo šunelio sveikata. Ji 
pakvietė gydytoją, bet jis jokių ligos požymių nerado. 

- Jis, tiesa, truputį įsitempęs. Tačiau pora dienų lovos 
režimo, ir vėl viskas bus gerai. 

Elena ilgu žvilgsniu apmetė nuogą Šarlio figūrą lovoje 
ir nusišypsojo. 

- Ačiū gydytojau. 

Vos išėjo gydytojas, Elena ėmė nusirenginėti. 

- Aš... aš nekaip jaučiuosi, - paprieštaravo Šarlis. 

- Užtat aš jaučiuosi puikiai, - atrėžė Elena. 

Tokios neapykantos jai, kaip šį kartą, jis dar niekada 
nebuvo jautęs. 


Proga Šarliui pasitaikė kitą savaitę. Elena su draugais 
susirengė paslidinėti į Garmiš Partenkircheną. Šarlį ji nu- 
sprendė palikti Paryžiuje. 

- Vakarais būk namie, - pasakė jam Elena, -ir lauk mano 
skambučio. 

Vos dingo už posūkio raudonas „Jensenas", prie kurio 
vairo sėdėjo Elena, Šarlis puolė prie seifo miegamojo sie- 
noje. Ji dažnai jam esant atidarinėjo seifą, ir jis mintinai 
žinojo beveik visą skaičių kombinaciją. Per valandą jam 
pavyko išskaičiuoti trūkstamus skaičius. Drebančiomis ran- 
komis jis atrakino seifą. Viduje, mažutėse dėžutėse, išklo- 
tose aksomu, blizgėdama lyg mažytės žvaigždutės 
tamsiame dangaus skliaute, gulėjo jo laisvė. Jis jau susitarė 
su juvelyru, kažin kokiu Pjeru Rišaru, garsėjusiu savo su- 
gebėjimais sukurti žinomų juvelyrinių dirbinių dirbtinius 
dublikatus. Kai Sarlis užsikirsdamas ėmė jam aiškinti, kam 
jam reikalingos kopijos, Rišaras sausai jį pertraukė: 

- Pone, aš daugeliui darau kopijas. Kas gi būdamas 
sveiko proto, išeidamas iš namų pasipuošia tikromis bran- 
genybėmis? 

Sarlis atnešdavo jam brangenybes po vieną ir, kai 
kopija buvo gatava, dėjo ją į seifą vietoje tikrosios. Kai 
kopijos užėmė tikrųjų brangenybių vietą, jis užstatė bran- 
genybes valstybiniame Iombarde „Kredi mjunisipal". 

Brangenybių pakeitimo operacija truko ilgiau negu jis 
tikėjosi. Pirma, prie seifo jis galėjo prieiti tik tada, kai 
nebuvo Elenos, antra, susidarė kopijavimo sunkumų. 
Tačiau pagaliau atėjo diena, kai Šarlis galėjo pasakyti 
Renė Diušami: 

- Rytoj aš tau perduosiu būtiną sumą. 

Įvyko! Jis tapo didžiulio vynuogyno dalininku. Ir Elena 
visiškai nieko apie tai nežinojo. 

Sarlis patyliukais ėmė skaityti literatūrą apie vynuogių 
auginimą. O kodėl ne? Argi jis dabar ne vynuogių auginto- 
jas? Jis sužinojo, kad, pavyzdžiui, pagrindinė veislė buvo 
„Kabernė sovinjon", o likusios - „Gro kabernė", „Merlo“, 
„Malbek“, „Pti verdo' - sodinamos likusiuose plotuose. 
Sarlio darbo stalo stalčiai buvo prikimšti brošiūrų apie 
žemės ūkį ir vynininkystės knygų. Jis sužinojo daug įdo- 
maus apie fermentacijos procesus, apie tai, kaip apkarpyti 
ir skiepyti vynuoges, bet užvis svarbiausia, ir tai dirgino jo 
vaizduotę, vyno paklausa pasaulyje didėjo ne dienomis, o 
valandomis. 

Partneriai susitikdavo reguliariai. 

- Viskas klostosi dar geriau negu aš maniau, - pasakojo 
Renė. - Vyno kainos kyla. Už kiekvieną šviežiai išspaustą 
sulčių toną mums gali sumokėti po tris šimtus tūkstančių 
frankų. 

Tokio dalyko jis net nesapnavo! Vynuogių kekė - tai ne 
vynas, tai grynas raudonasis auksas! Šarlis ėmė rinkti 
informaciją apie pietų jūrose esančias salas, apie Pietų 
Amerikos šalis: Venesuelą, Braziliją ir kitas. Jau pačiuose 
jų pavadinimuose slypėjo kažin koks žavesys. Jį, tiesa, 
truputį trikdė ta aplinkybė, kad pasaulyje bemaž nebuvo 
vietos, kur „Rofas ir sūnūs" neturėtų savo kontorų. Taigi, 
jeigu bus būtina, Elena jį suras be didelio vargo. O suradusi 
būtinai nužudys. Tuo jis nė sekundės neabejojo. Jeigu, 
žinoma, jis nenužudys jos pirmiau. Saldžiausia iš visų jo 
svajonių, buvo mintis apie Elenos nužudymą. Mintyse jis 
jau žudė ją tūkstančius kartų, ir kiekvieną kartą kitaip. Jam 
netgi teikė iškreiptą malonumą įžeidžiamas Elenos elgesys 
su juo pačiu. Kai ji versdavo jį daryti lovoje neįtikimus 
piruetus, jis su įniršiu galvojo: „Nieko, maita, jau neilgai liko. 
Už tavo pinigėlius aš praturtėsiu ir tapsiu nepriklausomas, 
ir nieko tu man negalėsi padaryti!" 

O ji komandavo: „Greičiau!“ arba „Stipriau!“, arba „Ne- 
sustok!" 

Ir jis neprieštaraudamas darė viską, ko ji reikalavo. 
Ir viduje piktdžiugiškai juokėsi! 


Svarbiausieji vynuogių auginimo periodai, kaip išsiaiš- 
<ino Sarlis, buvo pavasario ir vasaros mėnesiai, nes ligi 
Jerliaus nuėmimo rugsėjį jos turi gauti būtiną drėgmės ir 
silumos dozę. Jeigu per daug saulės - išdegina aromatą, 
>er daug vandens - suskystina sultis. Birželis prasidėjo 
duikiai. Sarlis klausydavosi meteorologinės Burgundijos 
suvestinės kasdien, iš pradžių vieną kartą per dieną, paskui 
"du. Jis karštligiškai nekantravo: ligi slapčiausios svajonės 
šsipildymo liko kelios savaitės! Dabar jis jau žinojo, kur 
<etina bėgti: | Montego Bėjų! Jamaikoje „Rofas ir sūnūs" 
contoros neturėjo. Ten jis galės laisvai pradingti. Jis net iš 
olo neprisiartins prie Raund Hilo arba Oko Rioso, kur gali 
dasitaikyti Elenos pažįstami. Jis nusipirks kalnuose nedidelį 
jvarelį. Saloje tai kainuoja nebrangiai. Jis pasisamdys 
arnų, gerai maitinsis - apskritai neatsisakys jokių malonu- 
nų. 

Šitomis pirmosiomis birželio dienomis Šarlis Martelis 
ikrai buvo laimingas. Dabartinis jo gyvenimas buvo nuola- 
inis pažeminimas, bet jis ir negyveno dabartyje, jis gyveno 
ateityje, tropikuose, saulės ir vėjų glamonėjamoje Karibų 
ūros saloje. 

Birželio dienos buvo viena už kitą gražesnės. Lietingas 
lienas pakeitė saulėtos. Kaip tik, kas reikalinga jauniems 
raisiams. Ir vynuogėms sirpstant, stiprėjo ir plėtėsi Šarlio 
Martelio gerovė. 

Penkioliktąją birželio Burgundijoje ėmė smulkiai lyti. Pas- 
ui lietus sustiprėjo. Ėjo dienos, ėjo savaitės; lietus nesiliovė. 
>arlis nustojo klausytis meteorologinių suvestinių. 

- Jeigu lietus nustos lijęs ligi liepos vidurio, - kalbėjo 
elefonu Renė Diušami, - dar ne viskas prarasta. 

Sių metų liepa, kaip pranešė meteorologinė tarnyba, 
jasirodė pati lietingiausia per viso Prancūzijos orų biuro 
storiją. Rugpjūčio pirmąją Šarlis Martelis prarado visus 
dėtus pinigus ligi paskutinio santimo. Tokios baimės dėl 
o, ką padarė, jis savo gyvenime dar nebuvo patyręs. 

Kitą mėnesį mes skrendame į Argentiną, - paskelbė 
Elena Sarliui. - Aš dalyvausiu automobilių lenktynėse. 

Jis žiūrėjo, kaip ji lėkė treku su savo „Ferariu", ir galvo- 
jo: „Jeigu ji nusisuks sau sprandą, aš laisvas". 

Tačiau ne veltui ji buvo Elena Rof-Martel. Pats gyveni- 
mas ją nulipdė nugalėtojos vaidmeniui, o jį - pralaimėjusiojo 
vaidmeniui. 

Pergalė lenktynėse be galo seksualiai sužadino Eleną. 
Vos peržengusi jų prabangaus viešbučio slenkstį Buenos 
Airėse, ji įsakė Sarliui nusirengti ir atsigulti ant pilvo. Jis 
klusniai atsigulė ant kilimo, ji apžergė jį ir, kai jis pamatė, ką 
ji turi rankoje, pradėjo maldauti: 

- Labai prašau, nereikia! 

Tuo momentu į duris pasibeldė. 

- Merde! - nusikeikė Elena. 

Ji šiek tiek palaukė. Pabeldė dar kartą. 

- Pone Marteli? - pasigirdo už durų. 

- Gulėk! - paliepė Elena. 

Ji atsistojo, apvilko savo stiprų grakštų kūną sunkiu 
šilkiniu chalatu ir, priėjusi prie durų, atidarė. Ant slenksčio 
stovėjo pilka uniforma vilkintis pasiuntinys ir ištiestoje ran- 
koje laikė didelį užantspauduotą voką. 

- Sitą voką aš privalau paduoti į rankas ponui ir poniai 
Marteliams. 

Ji paėmė voką ir uždarė duris. Atplėšė jį ir perbėgo 
akimis ten buvusį pranešimą, paskui dar kartą lėtai perskai- 
tė jį. 

- Kas tai? - paklausė Šarlis. 

- Semas Rofas negyvas, - šypsodamasi pasakė ji. 


5 skyrius 
LONDONAS 
Pirmadienis, rugsėjo 7 d. - 14.00 


Klubas „Vaitas"“ buvo Sent Džeimso gatvės gale, šalia 
Pikadilio. Pastatytas aštuonioliktame amžiuje iš pradžių 

kaip lošimo namai, „Vaitas“ buvo vienas seniausių klubų 
Anglijoje ir vienas iš pačių neprieinamiausių. Tai buvo iš- 
rinktųjų klubas. Klubo nariai įrašydavo savo sūnų pavardes 
į būsimųjų narių sąrašą, kai tiktai jie gimdavo, nes eilėje 
reikėjo laukti trisdešimt metų. 

„Vaito“ fasadas buvo padorumo įsikūnijimas. Didžiuliai 
su išsikišimais langai, išeinantys į Sent Džeimso gatvę, 
suteikė daugiausia jaukumo tiems, kas buvo viduje, ir 
mažiausiai galėjo patenkinti savo smalsumą tie, kas praei- 
davo pro šalį. Keletas laiptelių vedė prie įeinamųjų klubo 
durų, tačiau, išskyrus jo nuolatinius narius ir jų svečius, retai 
kam pavykdavo jais užlipti, kad įžengtų į vidų. Klubo kam- 
bariai buvo dideli, viskas, kas buvo viduje, turėjo senumo 
ir turtingumo antspaudą. Patogūs senoviniai baldai: odinės 
sofos, laikraščių stovai, nuostabaus darbo senoviniai stalai, 
patogūs odiniai krėslai, ant kurių sėdėjo daugiau kaip pusė 
tuzino šalies ministrų pirmininkų. Specialus kambarys su 
didžiuliu židiniu už bronzinių grotelių buvo įrengtas triktra- 
kui žaisti, į antrojo aukšto valgomąjį vedė griežtų proporcijų 
grakščiai išlenkti laiptai. Valgomasis užėmė visą aukštą, 
viduryje stovėjo didžiulis raudonmedžio stalas trisdešimčiai 
Žmonių ir penki nedideli stalai, sustatyti aplink jį. Pusryčių 
ir pietų metu čia buvo galima sutikti pačių įtakingiausių 
šalies ir pasaulio žmonių. 

Už vieno iš nedidelių kampinių stalų sėdėjo seras Ale- 
kas Nikolsas, Anglijos parlamento narys, ir pusryčiavo su 
savo svečiu Džonu Svintonu. Sero Aleko tėvas buvo baro- 
netas, kaip ligi jo - jo senelis ir prosenelis. Visi jie kadaise 
buvo „Vaito“ klubo nariais. Seras Alekas jau persirito per 
keturiasdešimt. Jis buvo liesokas, išblyškusiu aristokratiš- 
ku veidu ir žavinga šypsena. Jis ką tiktai atvažiavo mašina 
iš savo užmiesčio dvaro Glosteršyre ir vilkėjo sportine tvido 
striuke, plačiomis kelnėmis, o apsiavęs buvo mokasinais. 
Svečias, pasipuošęs dryžuotu kostiumu, ryškiais languo- 
tais marškiniais ir raudonu kaklaraiščiu, atrodė atliekamas 
šitoje senovinėje ir prabangioje aplinkoje. 

- Čia pas jus puikiai gamina, - sučepsėjo Džonas 
Svintonas, baigdamas kramtyti didžiulį veršienos kotletą. 

Seras Alekas pritariamai linktelėjo. 

- Taip. Laikai aiškiai pasikeitė nuo to laiko, kai Volteras 
pareiškė: „Anglai turi tūkstantį tikėjimų ir tiktai vieną pada- 
žą 

Džonas Svintonas pakėlė nuo lėkštės akis. 

- Kas toks tas Volteras? 

- Vienas... vienas prancūzų vyrukas, - sutrikęs atsakė 
seras Alekas. 

- A, aišku. 

Džonas Svintonas užgėrė kotletą gurkšniu vyno, padė- 
jo peilį ir šakutę ir nusišluostė servetėle burną. 

- O dabar, sere Alekai, pakalbėsime apie reikalą. 

- Aš jau sakiau jums, pone Svintonai, kad darbas vyksta 
pilnu tempu, tačiau man reikalingas papildomas laikas, - 
negarsiai pasakė seras Alekas. 

Prie jų stalo priėjo padavėjas, kuris laikė rankose vieną 
antkitos dvi medines dėžutes su cigarais. Jis mikliai pastatė 
jas ant stalo priešais juos. 

- Kvaila būtų atsisakyti, - tarė Svintonas. 

Permetęs akimis etiketes ant dėžučių ir iš susižavėjimo 
švilptelėjęs, jis išsirinko sau keletą cigarų, vieną iš kurių 
tuojau pat užsirūkė, o likusius įsidėjo į vidinę švarko kišenę. 
Padavėjas ir seras Alekas apsimetė, kad nepastebėjo nieko 
smerktino. Padavėjas nusilenkė serui Alekui ir nunešė ci- 
garus prie kito stalo. 

- Mano šeimininkai, sere Alekai, labai kantrūs, tačiau 
bijau, jog jų kantrybė pradeda sekti. 

Jis paėmė apdegusį degtuką, pasilenkė į priekį ir 
atsainiai įmetė jį į taurę, iš kurios gėrė vyną seras 
Alekas. 

- Pasakysiu jums atvirai, kaip draugui. Aš jūsų vietoje 
jų neerzinčiau. Tikiuosi, jūs nenorite, kad jie ant jūsų SUpyk- 
tų? 

- Bet aš dabar neturiu pinigų. 

Džonas Svintonas nusikvatojo. 

- Liaukitės dėtis neturtėliu! Juk iš mamytės pusės jūs 
Rofas, argi ne? Jūs turite tūkstantį akrų puikios Žemės, 
prabangų namą Naitsbridže, „Rolsroisą“, „Bentlį“, ko gi 

jums dar reikia iki viso komplekto, gal bedarbio pašalpos, 
taip? 

Seras Alekas kenčiančiu veidu apsidairė aplinkui ir 
tyliai pasakė: 

- Bet viskas, ką jūs išvardinote, nelikvidu, tai yra negali 
būti parduota už grynus pinigus. Aš negaliu... 

Svintonas pamerkė ir tarė: 

- Užtat jūsų mieloji žmonelė Viviana, visiškai likvidi, ar 
aš ką nors painioju, a? Krūtinė jos - pirštus apsilaižysi. 

Seras Alekas tirštai nuraudo. Pats Vivianos vardo 
paminėjimas šito niekšo lūpomis buvo šventvagystė. Ale- 
kas prisiminė, kad, kai rytą jis išvažiavo, Viviana vis dar 
miegojo. Jie turėjo atskirus miegamuosius, ir pats di- 
džiausias Aleko Nikolso džiaugsmas - užeiti pas ją savo 
nedažnų „vizitų“ metu. Retkarčiais, nubudęs labai anksti, 
jis užsukdavo pas ją, kai ji dar miegojo, ir jis paprasčiau- 
siai stovėjo ir žiūrėjo į ją. Miegojo ji ar būdravo, ji buvo 
pati gražiausia moteris, kurią jis kada nors sutiko. Ji 
miegojo nuoga, ir per miegus sulamdytos paklodės vos 
pridengė jos lankstų, gražiai sudėtą kūną. Auksaplaukė, 
toli viena nuo kitos įstatytomis melsvomis akimis ir švel- 
nia, kreminio atspalvio oda, Viviana ligi susitikimo su seru 
Aleku viename labdaringųjų pokylių, buvo antraeilių vaid- 
menų atlikėja viename teatrų. Jį sužavėjo jos grožis, 
tačiau dar labiau jį traukė jos sugyvenamas, lengvas ir 
linksmas būdas. Ji buvo dvidešimčia metų jaunesnė už 
jį, ir gyvenimo geismas tiesiog kunkuliavo joje. Ten, kur 
Alekas buvo drovus ir stengėsi atsitolinti bei analizuoti 
savo veiksmus, ji buvo linkusi bendrauti, gera ir kupina 
gyvenimo džiaugsmo. Ji niekaip neišėjo jam iš galvos, 
tačiau tiktai prabėgus dviems savaitėms po jų pažinties 
ryžosi jai paskambinti. Dideliam jo nustebimui ir džiaugs- 
mui, Viviana priėmė jo kvietimą. Alekas iš pradžių nusive- 
dė ją į „Old Vik" pažiūrėti premjeros, paskui pakvietė su 
juo papietauti „Mirabelėje“. Viviana gyveno niūrios išvaiz- 
dos, pustamsiame pirmo aukšto bute Noting Hile, ir, kai 
Alekas palydėjo ją namo, ji paklausė: 

- Užeisite? 


Jis praleido ten visą naktį, ir jo gyvenimas staigiai 
pasikeitė. Nė viena moteris ligi jos negalėjo jam sukelti 
orgazmo. Panašios į Vivianą, jis dar niekada neturėjo. Ji 
turėjo aksominį liežuvį, auksinius plaukus ir drėgnas, pul- 
suojančias, šaukiančias į jas pasinerti gelmes, kurias Ale- 
kas tyrinėjo, kol neteko jėgų. Jis susijaudindavo vien tik 
apie ją pagalvojęs. 

Ir dar. Ji galėjo jį prajuokinti, išjudinti, priversti visus ir 
viską pamilti. Ji juokėsi iš jo drovumo, ir jis už tai ją dievino. 
Jis dabar buvo su ja taip dažnai, kiek ji leisdavo. Kai Alekas 
ateidavo su ja kviestinių pietų, ji būdavo dėmesio centre. 
Alekas ir didžiavosi, ir pavydėjo. Pavyzdžiui žvilgčiodamas 
į ją apspitusius jaunus vyrus, nuolat klausdavo pats save: 
„Su keliais iš jų ji jau pergulėjo?" 

Tomis naktimis, kai Viviana atsisakydavo su juo su- 
sitikti, nes ji turėjo kitą pasimatymą, jis iš pavydo neras- 
davo vietos. Jis privažiuodavo prie jos namų, sustodavo 
šiek tiek nuošaliau ir sekė, kada ir su kuo ji grįždavo 
namo. Alekas žinojo, kad elgiasi kaip paskutinis kvailys, 
tačiau nieko negalėjo sau padaryti. Kažin kas nesulaiko- 
mai traukė jį prie jos, nuo ko jis niekaip nepajėgė išsilais- 
vinti. 

Jis suprato, kad padarė nepataisomą klaidą, prasidėjęs 
su Viviana, o apie vedybas su ja negalėjo būti nė kalbos. 
Jis buvo visų gerbiamas parlamento narys, jo laukė puiki 
politiko ateitis, o būdamas Rofų dinastijos palikuonimi, jis 
jėjo į firmos „Rofas ir sūnūs" Direktorių tarybą. Viviana, 
pagal socialinę padėtį, stovėjo gerokai žemiau už jį. Jos 
tėvas ir motina buvo suvargę provincijos varjetės teatro 
artistai. Viviana, išskyrus tas žinias, kurias ji susigraibė 
gatvėje ir užkulisiuose, neturėjo jokio išsilavinimo. Alekas 
žinojo, kad ji paviršutiniška ir, nėra ko slėpti, lengvai priei- 
nama. Ji buvo gudri, tačiau menko proto. Tačiau, nepaisant 
viso šito, Alekas tiesiog kliedėjo ja. Negalima pasakyti, kad 
jis nebūtų mėginęs su savimi kovoti. Jis netgi kurį laiką 
liovėsi su ja susitikinėti. Betgi niekas nepadėjo. Kai ji buvo 
šalimais, jis buvo laimingas, kai išeidavo, nelaimingesnio 
Žmogaus pasaulyje nebuvo. Galų gale neįstengęs savęs 

pergalėti, jis pasiūlė jai ranką ir širdį, kadangi kitos išeities 
nematė, ir, kai ji sutiko už jo tekėti, jo laimei nebuvo galo. 

Naujoji nuotaka persikėlė į jo giminės namą, pastaty- 
tą Roberto Adamo, neoklasikinio aštuonioliktojo amžiaus 
architekto stiliumi, Glosteršyre. Tai buvo didžiulė vila su 
dorėninėmis kolonomis ir plačia privažiuojamąja alėja. 
Namas stovėjo viduryje šimto akrų geriausios ariamos 
žemės, kurios dalis buvo skirta medžioklės ūkiui; o dau- 
gybėje upelių, kirtusių sero Aleko valdas, gausiai veisėsi 
žuvys. Už vilos firma „Keipabi liti Braun" užveisė didžiulį 
parką. 

Kambarių apstatymas stulbino savo prabanga. Holas 
buvo išklotas akmeninėmis plytomis, o sienos apdailintos 
dažytu medžiu. Nuo lubų poromis buvo nukarę senoviniai 
Žibintai, įvairiose vietose stovėjo stalai su marmuro stalvir- 
šiais ir paauksuotomis kojomis bei raudonmedžio kėdės. 
Bibliotekoje stovėjo aštuonioliktojo amžiaus knygų spintos, 
pora vienokių stalų, padarytų Henrio Holando, ir kėdės - 
pagal Tomo Houpo eskizus. Svetainės baldai buvo mišrūs, 
tai yra grakščių, subtilių, ovalių ir vėduoklės pavidalo formų 
ir linijų; apmušalai - rokoko stiliaus; ant grindų gulėjo 
milžiniškas Viltono (vilnonis, trumpu plauku ir rytietiškais 
raštais) kilimas, ant lubų karojo du stikliniai sietynai, paga- 
minti Voterforde. Didžiuliame valgomajame galėjo vienu 
metu valgyti keturiasdešimt Žmonių, greta jo buvo rūkoma- 
sis. Antrajame aukšte buvo šeši miegamieji, kiekviename jų 
buvo aštuonioliktojo amžiaus židinys. Trečiajame aukšte 
gyveno tarnai. 

Nepraėjo nė šešios savaitės nuo jų įsikėlimo, kai Vivia- 
na pareiškė: 

- Išvažiuokime iš čia, Alekai. 

Jis apstulbęs pažvelgė į ją. 

- Tu turi galvoje, kad norėtum kelioms dienos nuvažiuoti 
į Londoną? 

- Aš turiu galvoje apskritai išsinešdinti iš čia! 

Alekas pažiūrėjo pro langą į smaragdines pievas, kur 
jis žaidė būdamas vaikas, į milžiniškus ąžuolus ir jovarus ir, 
užsikirsdamas po kiekvieno žodžio, pasakė: 

- Viviana, čia taip tylu, ramu. Aš... 

Į tai ji atsakė: 

- Zinau, katinėli. Stai ko jau negaliu pakęsti, tai būtent 
sušiktos tylos ir ramybės! 

Kitą savaitę jie išvažiavo į Londoną. 

Mieste serui Alekui priklausė keturių aukštų namas 
Vilton Kresente, netoli nuo Naitsbridžo, su nuostabia 
svetaine, kabinetu ir didžiuliu valgomuoju. Užpakalinėje 
namo sienoje buvo langas, pro kurį atsivėrė nuostabus 
reginys į puikų angliškąjį sodą su grota, statulomis, bal- 
tais suoleliais ir kriokliais. Viršutiniuose aukštuose buvo 
gyvenamųjų kambarių anfilados ir keturi nedideli miega- 
mieji. 

Dvi savaites Viviana ir Alekas miegojo kartu, kol kartą 
rytą Viviana pasakė: 

- Aš myliu tave, Alekai, bet Žinai, tu taip knarki! 

Alekas nežinojo, kad turi tokį trūkumą. 

- Geriau, katinėli, jeigu aš miegosiu viena. Gerai? 

Visas Aleko kūnas protestavo. Jam patiko jausti jos 
minkštą šiltą kūną šalia savęs lovoje. Bet Alekas žinojo ir 
tai, kad, kaip vyras, jis nekėlė Vivianai tų jausmų, kuriuos 
jai sužadindavo kiti vyrai. Todėl ji ir nenorėjo matyti jo savo 
lovoje. Ir todėl jis tarė: 

- Gerai, brangioji, tegul bus kaip nori tu. 

Alekas išsireikalavo, kad miegos viename iš svečių 
miegamųjų, o Viviana liks senoje vietoje. 

Iš pradžių, tomis dienomis, kai Alekas turėjo kalbėti 
parlamente, Viviana reguliariai lankėsi bendruomenių rū- 
muose ir sėdėjo publikos galerijoje. Jis žiūrėjo į ją iš apačios 
į viršų ir neapsakomai ja didžiavosi. Nebuvo ten gražesnės 
už ją moters! Tačiau kartą, seras Alekas įprastai žvilgtelėjo 
aukštyn, laukdamas Vivianos pritarimo, ir jo žvilgsnis įsirė- 
mė į tuščią vietą. 

Dėl Vivianos nekantrumo Alekas visų pirma kaltino 
save. Jo pagyvenę draugai jai buvo pernelyg konservaty- 
vūs. Todėl jis džiaugėsi, kai ji pakviesdavo į namus jaunus 
savo kompanionus, mėgindama juos suartinti su jo drau- 
gais. Rezultatas buvo tiesiog apverktinas. 


56 


Alekas nuolat tvirtino sau, kad, kai Viviana susilauks 
kūdikio, ji nurims ir pasikeis į gerąją pusę. Tačiau vieną 
nelaimingą dieną kažin kaip - Alekui buvo nepakeliama 
galvoti, būtent kaip, - ji susigriebė vaginos infekciją, ir jai 
pašalino gimdą. O Alekas taip svajojo apie sūnų! Naujiena 
jį sukrėtė, Viviana jautėsi kuo ramiausiai. 

- Argi verta, katinėli, taip liūdėti? - kalbėjo ji, šypsoda- 
masi. - Jie išpjovė vaikų Iopšelį, užtat paliko žaidimų kam- 
barėlį. 

Jis ilgu žvilgsniu pažiūrėjo į ją, paskui nusisuko ir išėjo. 

Viviana dievino pirkti sau brangius daiktus. Ji neskai- 
čiuodama ir nesirinkdama leido pinigus drabužiams, 
brangenybėms ir automobiliams, ir Alekui neužteko drą- 
sos ją sustabdyti. Jis kalbėjo sau, kad užaugusi skurde, 
ji neturėjo gražių daiktų. Jis norėjo jai dovanoti juos. 
Tačiau, kad ir kaip gaila, jis negalėjo sau šito leisti. Jo 
algą suėsdavo mokesčiai, pagrindinis jo turtas buvo įdė- 
tas į „Rofo ir sūnų" akcijas. Laisvai tvarkyti šitas akcijas 
jis negalėjo. Jis mėgino tai paaiškinti Vivianai, bet ji 
klausyti nenorėjo. Dalykiniai pokalbiai ją vargino. Ir Ale- 
kas leido jai taip elgtis ir toliau. 

Apie tai, kad ji lošia iš pinigų, jis pirmą kartą išgirdo iš 
Todo Maiklso, „Tod Klab" savininko, abejotinos reputacijos 
lošimų namų Sohe, labiausiai ištvirkusiame iš Londono 
rajonų. 

- Aš turiu keletą jūsų Žmonos pasirašytų pakvitavimų 
bendrai tūkstančio svarų sumai, sere Alekai. Paskutiniu 
metu ji labai pralošinėja. 

Alekas ne juokais sunerimo. Jis sumokėjo jos skolas, 
ir tą patį vakarą jiedu su Viviana rimtai pasikalbėjo. 

- Mes paprasčiausiai negalime sau to leisti, - pareiškė 
jis jai. - Tu išleidi daugiau negu aš uždirbu. 

Ji buvo atgailos įsikūnijimas. 

- Atleisk man, katinėli. Tavo mergytė blogai elgėsi. 

Ir ji priėjo prie pat jo, apkabino rankomis jo kaklą ir 
stipriai prie jo prisiglaudė. Jo pyktis tuojau pat išgaravo. 

Šita naktis jos lovoje buvo viena pačių įsimintiniausių. 
Jis įtikino save, kad dabar viskas bus gerai. 

Po dviejų savaičių Todas Maiklsas vėl pasirodė jų 
namuose. Sį kartą jis atsinešė Vivianos pakvitavimų jau 
penkių tūkstančių svarų sterlingų sumai. Alekas buvo įtū- 
Žęs. 

- Kodėl jūs leidžiate jai žaisti kreditan? - užsiplieskė jis. 

- Todėl, kad ji jūsų Žmona, sere Alekai, - ramiausiai 
atsakė Maiklsas. - Kaip mes atrodysime, jeigu atsakysime 
jai neigiamai? 

- Siuo momentu aš neturiu tokios sumos, - pasakė 
Alekas. - Tačiau aš gausiu pinigų. 

- Nesijaudinkite! Laikykite tai skola. Kai galėsite, tada ir 
sumokėsite. 

Alekui širdis atlėgo. 

- Tai labai kilnu iš jūsų pusės, pone Maiklsai. 

Dar po mėnesio Alekas sužinojo, kad Viviana prasisko- 
lino dar dvidešimt penkis tūkstančius svarų sterlingų ir kad 
statymo norma didėjančiai skolai sudarė dešimtį procentų 
per savaitę. Jis pasibaisėjo. Tokios sumos grynais pinigais 
jis tikrai nesurinks. Jis net negalėjo nieko parduoti iš savo 
nekilnojamojo turto. Namai, senoviniai baldai, mašinos - 
visa tai priklausė „Rofui ir sūnums". Jo pyktis taip išgąsdino 
Vivianą, kad ji pažadėjo daugiau nelošti iš pinigų. Pernelyg 
vėlu. Alekas jau pakliuvo į sukčių palūkininkų tinklą. Kad ir 
kiek jis jiems duodavo pinigų, visos skolos negalėjo sumo- 
kėti. Baisiausia buvo tai, kad kiekvieną praėjusį Mėnesį 
skola padidėdavo. Taip tęsėsi ištisus metus. 

Kai Todo Maiklso pogromininkai pirmą kartą ėmė jam 
grasinti, reikalaudami tuojau pat sumokėti skolas, jis pagra- 
sino, jog pasiskųs policijos komisarui. 

- Aš turiu ryšių pačiame aukščiausiame lygyje, - pareiš- 
kė jis. 

Prievartautojas nusiviepė: 

- O aš pačiame žemiausiame. 

Ir štai dabar Alekas priverstas sėdėti „Vaite" šalia šito 
baisaus Žmogaus ir, užgniaužęs išdidumą, nusižeminęs 
kaulyti, kad jam duotų truputį laiko. 

- Aš jau sumokėjau jiems daugiau negu skolingas. Jie 
nedrįs... 

- Sere Alekai, jūs sumokėjote tiktai procentus. Liko dar 
viena pagrindinė skolos suma, - pasakė Svintonas. 

- Tai prievartavimas, - tarė Alekas. 

Svintono akys patamsėjo. 

- Aš perduosiu bosui jūsų žodžius. 

Jis jau norėjo stotis. 

Alekas paskubomis pasakė: 

- Ne! Sėskitės. Labai prašau. 

Svintonas vėl lėtai atsisėdo į savo vietą. 

- Nereikia šitaip kalbėti, - įspėjo jis. - Vienas vyrukas jau 
kartą taip pasakė ir buvo prikaltas prie grindų. 

Alekas apie tai buvo skaitęs. Tokią bausmę savo au- 
koms sugalvojo broliai Krėjai. ZmMonės, su kuriais jį suvedė 
likimas, buvo taip pat negailestingi ir žiaurūs. 

Jis pajuto, kad jį ima pykinti. 

- Aš nieko blogo neturėjau galvoje. Tiesiog šiuo metu... 
aš neturiu grynų pinigų. 

Svintonas nukratė savo cigaro pelenus į Aleko taurę ir 
tarė: 

- Jūs turite krūvą akcijų „Rofe ir sūnuose", argi ne? 

- Teisingai, - atsakė Alekas, - tačiau jų negalima 
parduoti arba perduoti kitiems asmenims. Jomis negali- 
ma pasinaudoti, kol „Rofas ir sūnūs" bus šeimyninė firma. 

Svintonas užsitraukė cigaro. 

- Ar ilgai ji bus šeimyninė firma? 

- Tai priklauso nuo Semo Roto. Aš jau mėginau jį įtikinti, 
kad leistų parduoti akcijas kitiems. 

- Dar pamėginkite. 

- Perduokite ponui Maiklsui, kad jis gaus savo pinigus. 
Ir liaukitės mane persekioję. 

Svintonas kilstelėjo galvą. 

- Persekioti jus, sere? Tu, kale, iš karto pajusi, kai mes 
imsime tave persekioti. Iš pradžių sudegs tavo sušiktos 
arklidės, ir tu rysi tiktai apdegusią arklieną. Paskui su- 
degs tavo namas. Galbūt su tavo vištyte Viviana: kas 
žino! 

Jis išsišiepė, ir seras Alekas krūptelėjo nuo šitos šyp- 
senos. 

- Ar tu kada nors valgei paskrudintą vištytę, a? 

Alekas išbalo. 

- Dėl Dievo meilės... 

Svintonas staigiai pakeitė temą ir raminamai pasakė: 

- Juokauju. Todas Maiklsas - jūsų draugas. O draugai 
turi vienas kitam padėti, argi ne? Siandien mes kaip tik apie 
jus kalbėjome. Ir žinote, ką bosas pasakė? Jis pasakė: 
„Seras Alekas - puikus vaikinas. Jeigu jis neturės pinigų, jis 
būtinai ras būdą, kad būtų mums naudingas". 

Alekas paniuro. 

- Kokį būdą? 

- Tokiam protingam vaikinui kaip jūs, nebus sunku 
sugalvoti originalaus. Jūs vienas farmacinės firmos bend- 
raturčių. Ten gamina įvairius preparatus, o tarp jų kokainą. 
Argi sunku keletą kartų, visiškai atsitiktinai, vieną kitą nar- 
kotikų partiją pasiųsti ne ten, kur priklauso, o sakysime, 
kitam gavėjui? 

Alekas priblokštas žiūrėjo į jį. 

- Jūs iš proto išėjote, - galiausiai pasakė jis. - To 
padaryti neįmanoma. 

- Tiesiog stebėtina, ką padaro Žmonės, kai jie neturi 
kitos išeities, - švelniai pasakė Svintonas ir atsistojo. - Arba 
jūs mokate grynais pinigais, arba mes diktuojame jums, kur 
pasiųsti prekę. 

Jis užgesino cigarą lėkštelėje, kur gulėjo Aleko svies- 
tas. 

- Nuoširdžiausi linkėjimai Vivianai, sere Alekai. Kol 
kas. 

Ir Džonas Svintonas išgaravo. 

Seras Alekas liko sėdėti, aklai žiūrėdamas tiesiai prieš 
save. Apsuptas įprastų, ligi skausmo pažįstamų daiktų, 
nepakeičiamai lydėjusių jį visą gyvenimą, kuriuos jis gali 
dabar nesugrąžinamai prarasti. Vienintelis svetimas daiktas 
buvo riebaluota drėgna cigaro nuorūka jo lėkštelėje. Kaip 
Jis leido jiems įsibrauti į savo gyvenimą? Jis nusigyveno ligi 
to, kad tapo pastumdėliu niekšų rankose. Dabar jis Žinojo, 
kad jiems reikalingi ne jo pinigai. Pinigai - tai jaukas, ant 
kurio jis užkibo. Jie pamėgins priversti jį dirbti jiems. Juos 

domino jo padėtis firmoje, kuri gamino vaistus. Jeigu pa- 
aiškės, kad jis pakliuvo į nusikaltėlių rankas, opozicija 
«nedelsdama tuo pasinaudos. Jo partija greičiausiai papra- 
šys jį atsistatydinti. Viskas bus padaryta taktiškai ir griežtai 
konfidencialiai. Jie tikriausiai pareikalaus, kad jis atsisakytų 
parlamento narių pareigų. Ir pasiūlys jam kokias nors pa- 
reigėles, kad jis galėtų gauti šimtą svarų sterlingų per metus 
iš karališkojo iždo. Parlamento narys neturi teisės gauti 
pinigų nei iš karalienės, nei iš vyriausybės. Ir tokiu būdu 
serui Alekui neleis grįžti į parlamentą. Priežastis, supranta- 
nesurinks reikiamos sumos, kad iš karto susimokėtų. Jau 
keletą kartų jis kalbėjo su Semu Rotu apie tai, kad tas leistų 
laisvai parduoti akcijas vertybinių popierių biržoje. 

- Net negalvok apie tai, - atsakė jam Semas. - Jeigu 
mes įsileisime pašalinius partnerius, kaip jie tuojau pat 
pradės mums mokyti, ką mums reikia daryti. Mes nė 
mirktelėti nespėsime, kaip jie iš pradžių užgrobs Direkto- 
rių tarybą, o paskui ir visą kompaniją. Kam, tau to reikia, 
Alekai? Tu gauni didelį atlyginimą, manau, smulkioms 
išlaidoms užtenka. Atidaryta sąskaita banke. Kam tau 
gryni pinigai? 

Vieną amimirką Alekas vos nepasakė Semui, kaip labai 
jam reikia būtent grynų pinigų. Tačiau žinojo, kad iš tę nieko 
gero neišeis. Semui Rofui firma buvo viskas, ir todėl jis buvo 
absoliučiai nejautrus visiems likusiems dalykams. Jeigu jis 
sužinotų, kad Alekas bent kiek sukompromitavo firmą, jis 
padarytų viską, kas įmanoma, kad nedelsdamas jo atsikra- 
tytų. Ne, Semas Rofas buvo paskutinis žmogus, į kurį jis 
galėtų kreiptis. 

Alekui grėsė pražūtis. 


Prie Aleko stalo priėjo „Vaito“ klubo durininkas, lydimas 
pilka pasiuntinio uniforma vilkinčio žmogaus. Rankoje jis 
laikė didelį užantspauduotą voką. 

- Prašau atleisti, sere Alekai, - pagarbiai kreipėsi į 
baronetą durininkas, - tačiau šitas Žmogus sako, kad kažką 
privaląs paduoti jums į rankas. 

- Dėkoju jums, - atsakė seras Alekas. 

Pasiuntinys įteikė jam voką ir durininko lydimas nuėjo 
prie išėjimo. po 

Alekas ilgai žiūrėjo į voką, paskui atplėšė jį. Tris kartus 
perskaitęs jo turinį, suglamžė popierių. Jo akyse pasirodė 
ašaros. 


6 skyrius 


NIUJORKAS 
Pirmadienis, rugsėjo 7 d. - 11.00 


Privatus „Boingas 707-320" pradėjo leistis Kene- 
džio oro uoste, pagaliau sulaukęs savo eilės nusileisti. 
Skridimas buvo ilgas ir varginantis, ir Risas Viljamsas 
mirtingai pavargo: visą skridimo laiką, kad ir kaip sten- 
gėsi, tačiau užmigti nepavyko. Šituo lėktuvu jis dažnai 
skraidė su Semu Rotu. Ir dabar nuolat jautė čia nema- 
tomą jo buvimą. 

Elizabeta Rof jo laukė. Telegrama iš Stambulo 
jis paprasčiausiai pranešė jai, kad grįžta kitą 
dieną. Jis, žinoma, galėjo pranešti jai apie tėvo 
mirtį telefonu, tačiau manė, kad ji nusipelno dides- 
nės pagarbos. 

Lėktuvas jau buvo nusileidęs ir važiavo prie termina- 
lo. Risas beveik neturėjo bagažo, todėl greitai susitvarkė 
muitinėje. Lauke pilkas, blankus dangus žadėjo greitas 
šalnas. Prie šoninio įėjimo jo laukė limuzinas, kad nuvež- 
tų į Long Ailendą, į Semo Rofo namus, kur jo laukė 
Elizabeta. 

Važiuodamas Risas pamėgino surepetuoti tuos žo- 
džius, kuriuos jis pasakys Elizabetai, kad kaip nors sušvel- 
nintų smūgį, tačiau vos Elizabeta atidarė laukujas duris, kai 
visi anksčiau sugalvoti žodžiai akimirka išgaravo jam iš 
galvos. Kiekvieną kartą, sutikdamas Elizabetą Risas stebė- 
josi jos grožiu. Iš išorės ji buvo panaši į motiną, paveldėjo 
iš jos tuos aristokratiškus bruožus, tas deginančias juodas 
akis, įrėmintas ilgų, sunkių blakstienų. Jos oda buvo balta 

ir minkšti, plėiulgai tamsūs, su žvilgesiu, kūnas stangrus, 
tarsi ištekintaš. 4f ėjo kreminę šilkinę palaidinę, plisuotą 
įlanelinį sijoną, avėjo geltonai rudais bateliais. Joje neliko 
nieko iš tos nerangios mažos mergaitės, bjauriojo ančiuko, 
kurį Risas matė prieš devynerius metus. Ji pavirto į gražią, 
protingą, nuoširdžią ir žinančią savo vertę moterį. Dabar ji 
šypsojosi, džiaugdamasi jo atėjimu. Ji paėmė jį už rankos 
ir tarė: 

- Įeik, Risai. 

ir nuvedė jį į ąžuolu išdailintą biblioteką. 

- Tu parskridai drauge su Semu? 

Dabar nuo graudžios tiesos jau neišsisuksi! Risas įkvė- 
pė į plaučius daugiau oro ir tarė: 

- Liza, Semą ištiko nelaimė. 

Jis matė, kaip raudonis bematant dingo iš jos veido. Ji 
tylėdama laukė, ką jis dar pasakys. 

- Jis Žuvo. 

Ji stovėjo nė nekrustelėdama. Kai pagaliau ji prašneko, 
Risas vos išgirdo jos žodžius. 

- Kas... kas atsitiko? . 

- Kol kas mes nežinome smulkmenų. Jie ėjo ledynu, 
nutrūko virvė. Jis nukrito į prarają. 

- Pavyko rasti? 

Ji užmerkė akis, tačiau tuojau pat vėl atmerkė. | 

- Bedugnę prarają. 

Jos veidas mirtinai išblyško. 

Risas sutriko. 

- Tau bloga? 

Ji greitai nusišypsojo ir pasakė: 

- Ne, viskas gerai, ačiū. Norite arbatos ar ko nors 
užvalgyti? 

Jis nustebęs pažvelgė į ją, pamėgino kažin ką sakyti, 
bet paskui suvokė, koks reikalas. Ją ištiko šokas ir kalbėjo 
pati nesuvokdama, ką kalba. Jos akys nenatūraliai blizgėjo, 
o veide sustingo pagarbi šypsena. 

- Semas buvo didelis sportininkas, - tarė Elizabeta. - 
Jūs matėte jo prizus. Jis juk visada buvo nugalėtoju, taip? 
Jūs žinote, kad jis jau kopė į Monblaną? 

- Liza... us 

- Taip, žinoma, jūs žinote. Jūs juk p ml r 
su juo, juk taip, Risai? a 
barikada nuo to momento, kai ji iks vienut viena su savo 
nelaime. Akimirką, kol jis klausė, jo atmintis gerai atgai- 
vino mažos, lengvai pažeidžiamos mergaitės paveikslą, 
kokią jis pamatė ją pirmąjį kartą, pernelyg jautrios ir 
drovios, kad mokėtų apginti save nuo žiaurios realybės. 
Dabar ją apėmė toks nervinis jaudulys, ji buvo tokia 
įsitempusi ir nenatūraliai rami, o drauge tokia trapi ir 
beginklė, kad Risas neištvėrė. 

- Leisk man pakviesti gydytoją, - tarė jis. - Jis tau ko 
nors duos... 

- Ne, ne. Aš gerai jaučiuosi. Jeigu jūs neprieštaraujate, 
aš eisiu prigulsiu. Aš, matyt, truputį pavargau. 

- Man pasilikti? 

- Ne, ačiū, nereikia. Patikinu jus, tam nėra jokios būti- 
nybės. 

Ji palydėjo jį lidPdurų i ir, kai jis jau sėdosi į mašiną, staiga 
pašaukė: 

- Risai! 

Jis atsigręžė. 

čiū, kad užvažiavote. 
O Viešpatie! 


Praėjus daugeliui valandų po Riso Viliamso išvažiavimo 
Elizabeta Rof, įsmeigusi akis į lubas, gulėjo ant savo lovos 
ir stebėjo pamažėle besikeičiančius raštus, kuriuos neryški 
rugsėjo saulė piešė ant lubų. 

Ir atėjo skausmas. Ji neišgėrė raminamųjų, nes norėjo, 
kad ateitų skausmas. Tuo ji įsipareigojusi Semui. Ji iškentė 
Jį, nes buvo jo dukra. Ir ji liko nejudėdama gulėti ir gulėjo 
taip visą dieną ir visą naktį, galvodama apie nieką, galvo- 
dama apie viską, prisimindama ir vėl viską iš naujo išgyven- 
dama. Ji juokėsi ir verkė ir pati suprato, jog ją apėmusi 
isterija. Tačiau nuo to nepalengvėjo. Vis tiek dabar jos 
niekas nemato ir negirdi. Vidurnaktį ji staiga pajuto, jog 

žvėriškai alkana, nuėjo į virtuvę, vienu prisėdimu sudorojo 
didžiulį sumuštinį, tačiau tuojau pat išvėmė. Tačiau po to 
lengviau nepasidarė. Ją kankinęs skausmas nenurimo. 
Mintimis ji grįžo atgal, į tuos metus, kai tėvas dar buvo 
gyvas. Iš savo miegamojo lango ji matė, kaip pateka saulė. 
Po kurio laiko į duris pabeldė viena iš tarnaičių, Elizabeta 
pasakė, kad jai nieko nereikia. Staiga suskambėjo telefo- 
nas, ir jos širdis džiaugsmingai šoktelėjo: „Tai Semas!" Bet 
prisiminusi atitraukė ranką. 

Jis niekada daugiau jai nepaskambins. Ji niekada dau- 
giau neišgirs jo balso. Niekada jo nepamatys. 

Bedugnė praraja! 

Bedugnė. 

Elizabeta gulėjo, ir ją užliedavo praeities bangos, ji 
prisiminė, prisiminė viską, kaip buvo. 


7 skyrius 


Elizabetos Ronanos Rof gimimas buvo dviguba trage- 
dija. Mažesnė tragedija buvo jos motinos mirtis gimdymo 
metu. Didesnė tragedija buvo tai, kad Elizabeta gimė mer- 
gaite. j 

Ištisus devynis mėnesius ligi tol, kol ji pasirodė pasau- 
lyje, ji buvo pačiu laukiamiausiu vaiku, didžiulės imperijos, 
multimilijardinio giganto, koncerno „Rofas ir sūnūs" įpėdi- 
ne. 

Semo Rofo žmona Patricija prieš ištekėdama buvo 
juodaplaukė, nuostabaus grožio mergaitė. Daugelis mote- 
rų stengėsi ištekėti už Semo Rofo dėl jo visuomeninės 
padėties, dėl prestižo būti jo žmona, dėl jo turtų. Patricija 
ištekėjo UŽ jo, nes jį pamilo. Tai buvo pati blogiausia iš 
priežasčių, kadangi Semui Rofui vedybos buvo kažkas 
panašaus į komercinį sandorį, ir Patricija idealiai atitiko jo 
sumanymus. Semas neturėjo nei laiko, nei noro būti šeimos 
žmogumi. Jo gyvenime niekam nebuvo vietos, išskyrus 
„Rofą ir sūnus". Fanatiškai atsidavęs kompanijai, jis to 
paties reikalavo ir iš kitų. Patricijos teigiamybės buvo pripa- 

žįstamos tik tiek, kiek jos padėjo taurinti kompanijos įvaizdį. 
Tada, kai Patricija suprato, kur ją nuvedė meilė, buvo jau 
vėlu. Semas nustatė jai prideramą vaidmenį, ir ji puikiai su 
juo susidorojo. Ji buvo nuostabi šeimininkė, nuostabi ponia 
Sem Rof. Ji nesulaukė jo atsakomosios meilės ir laikui 
bėgant atsimokėjo jam tuo pačiu. Ji paprasčiausiai aptar- 
navo Sema, tai yra faktiškai buvo tokia pati kompanijos 
tarnautoja, kaip ir paskutinė sekretorė. Jos darbo diena 
tęsėsi lygiai dvidešimt keturias valandas per parą, prireikus 
ji privalėjo skristi ten, kur jai nurodė Semas, linksminti šio 
pasaulio galinguosius, sugebėti per trumpiausią laiką suor- 
ganizuoti kviestinius pietus šimtui asmenų ir padengti sta- 
lus standžiai iškrakmolintomis, sunkiomis, dailiai 
išsiuvinėtomis staltiesėmis. Ant jų, mirguliuodamas visomis 
vaivorykštės spalvomis, stovėjo krištolas ir blankiai spindė- 
jo stalo sidabras. Patricija buvo dalis koncerno nekilnoja- 
mojo turto, tačiau neparduodama biržoje. Ji stengėsi iš 
paskutiniųjų išlikti graži ir gyveno spartietišką gyvenimą. 
Jos figūra buvo puiki, drabužius jai siuvo pagal Norelio 
eskizus Niujorke, Šanel - Paryžiuje, Hartnelo - Londone ir 
jaunosios Sibilės Konoli - Dubline. Brangenybes jai specia- 
liai sukurdavo Šlumbergas ir Bulgari. Jos gyvenimas buvo 
suplanuotas minutėmis, be džiaugsmo ir tuščias. Kai ji 
pastojo, viskas akimirka pasikeitė. 

Semas Rofas buvo vienintelis vyriškosios lyties Rofų 
dinastijos įpėdinis, ir ji suprato, kaip baisiai jam reikia 
sūnaus. Dabar ji tapo jo vilties centru, motina-karaliene 
laukiančia gimimo princo, kuris po kurio laiko paveldės visą 
karalystę. Kai Patriciją vežė gimdyti, jis švelniai paspaudė 
jai ranką ir tarė: 

- Ačiū tau. 

Po trisdešimties minučių ji mirė nuo embolijos, krauja- 
gyslių užsikimšimo, taip ir nesužinojusi, kad nepateisino 
savo vyro lūkesčių. 

Semas Rofas surado savo dalykiškų susitikimų 
prirašytame grafike laiko, kad palaidotų žmoną, ir pas- 
kui ėmė galvoti, ką jam daryti su savo naujagime 
dukra. 

Kai jai sukako savaitė, Elizabetą parvežė namo ir atida- 
vė auklei, vienai iš visos auklių serijos jos gyvenime. Pir- 
muosius penkerius gyvenimo metus Elizabeta retai 
matydavo savo tėvą. Jis buvo ne daugiau negu išskydusi 
dėmė, nepažįstamasis, kuris retkarčiais pasirodydavo ir 
tuojau pat dingdavo be pėdsakų. Jis nuolat važinėjo, ir 
Elizabeta buvo jam nuolatinė kliūtis, kurią tekdavo vežiotis 
su savimi, kaip nereikalingą bagažą. Vieną mėnesį Elizabe- 
ta galėjo gyventi jų namuose Long Ailende, su kėgelbanu, 
teniso kortu, baseinu ir skvošo aikštele. Po poros savaičių 
eilinė auklė supakuodavo jos daiktus, ir ji atsidurdavo jų 
viloje Biarice. Ten buvo penkiasdešimt kambarių ir trisde- 
šimt akrų erdvaus parko aplink namą, ir Elizabetos ten 
niekaip negalėdavo rasti. 

Be to, Semas Rofas turėjo didžiulį dviejų aukštų butą, 
įrengtą ant dangoraižio „Bikman pleis“ stogo, ir vilą Kosta 
Smeraldoje, Sardinijoje. Elizabeta apsilankė visur, kelda- 
masi iš buto į vilą, iš vilos į namą ir taip toliau, faktiškai 
užaugo tarp šitos nepaprastos prabangos. Tačiau ji visada 
jautėsi pašalinė, per klaidą pakliuvusi į šitą gražią šventę, 
surengtą jai nepažįstamų ir jos nemylinčių žmonių. 

Paaugusi Elizabeta suprato, ką reiškia būti Semo Rofo 
dukra. Kaip ir jos motina, ji tapo dvasine kompanijos auka. 
Ji nežinojo, kas yra šeimyninė šiluma, kadangi ji neturėjo 
šeimos, tiktai apmokami jos pakaitalai ir tolumoje šmėkš- 
čiojanti tėvo figūra, kuris ja visiškai nesidomėjo, nes buvo 
kūnu ir siela atsidavęs kompanijai. Patricija rado savyje jėgų 
susitaikyti su tokia savo padėtimi, tačiau mergaitei tai buvo 
nesibaigianti kankynė. Elizabeta jautėsi nereikalinga ir ne- 
mylima, jos neviltis buvo begalinė. Galų gale ji dėl visko 
kaltino save. Ir pamėgino žūtbūt išsikovoti tėvo meilę. Kai 
Elizabeta pradėjo lankyti mokyklą, ji ėmė parnešinėti iš ten 
įvairius klasėje padarytu darbelius: vaikiškus piešinius, ak- 
vareles, kreivašones pelenines, ir niekam neleisdavo jų 
paliesti, kol pamatys jis, o pamatęs apsidžiaugtų ir pasaky- 
tų: „Saunu, Elizabeta! Tu labai talentinga". 

Kai jis grįždavo iš eilinės kelionės ji atnešdavo jam šitas 
meilės dovanas, o jis, abejingai žiūrėdamas į jas, sakė: 

- Aišku, jog dailininke tu nebūsi. 

Kartais, nubudusi vidurnaktį, Elizabeta nusileisdavo 
žemynilgais įvijais jų buto „Bikman pleis" laiptais ir, perėjusi 
didžiulę, panašią į olą salę, su apmirusia širdimi, tartum tai 
būtų šventovė, įžengdavo į tėvo kabinetą. Tai buvo jo 
kambarys, kur jis dirbo, pasirašydavo kažin kokius reikalin- 
gus popierius, valdė pasaulį. Elizabeta prieidavo prie jo oda 
aptraukto darbo stalo ir pamažėle jį glostė. Paskui atsisės- 
davo į krėslą. Taip ji jautėsi arčiau tėvo. Būdama ten, kur 
buvo jis, sėdėdama tam krėsle, kur sėdėjo jis, ji jautėsi, tarsi 
būtų jo dalelytė. Mintyse ji kalbėjo su juo, ir jis susidomėjęs 
jos klausėsi, ką ji sakė. Kartą, kai Elizabeta šitaip sėdėjo jo 
krėsle, kabinete staiga užsidegė šviesa. Ant slenksčio sto- 
vėjo tėvas. Jis pamatė prie stalo sėdinčią Elizabetą su 
plonučiais naktiniais marškiniais ir paklausė: 

- Ką tu čia veiki viena tamsoje? 

Jis paėmė ją ant rankų ir nunešė į viršų, į lovą, ir 
Elizabeta visą naktį nesumerkė akių, prisimindama men- 
kiausias smulkmenas, kaip jo rankos ją glaudė prie savęs. 

Po šito atsitikimo, ji kiekvieną naktį nulipdavo žemyn ir, 
sėdėdama kabinete, laukė, kada ateis tėvas ir nuneš ją į 
viršų, bet tai daugiau nepasikartojo. 

Niekada ir niekas nekalbėjo su Elizabeta apie jos mo- 
tiną, tačiau svetainėje kabojo didelis Patricijos portretas 
visu ūgiu, ir Elizabeta valandų valandas galėjo žiūrėti į jį. 
Paskui ji atsigręždavo į veidrodį. Išsigimėlė! Ant dantų buvo 
uždėtos plokštelės, ir atrodė ji kaip baidyklė. „Aišku, kodėl 
tėvas manęs nemyli", - galvojo Elizabeta. 

Staiga ją pradėjo kankinti noras valgyti, ir ji ėmė 
greitai storėti. Priežastis buvo juokingai paprasta: jeigu ji 
bus stora ir bjauri, galvojo ji, niekas neims lyginti jos su 
motina. 2 

Kai Elizabetai suėjo dvylika metų, ji pradėjo lankyti 
uždarą privačią Yst Saido mokyklą Manhatane. Ją ten 
nuveždavo prabangiu „Rolsroisu" vairuotojas. Ji įeidavo į 
klasę ir sėdėjo ten tylėdama bei paniurusi, paskendusi savo 
Mintyse, Nnekreipdma dėmesio į aplinkinius. Ji niekada 
nieko neklausė. Kai klausdavo ją, nežinojo, ką atsakyti. 

Mokytojai veikiai liovėsi kreipę į ją dėmesį. Apsvarstę tarpu- 
savyje jos elgesį, jie vieningai nutarė, kad ji labiausiai 
pasaulyje išpaikintas vaikas. Konfidencialioje metinėje ata- 
skaitoje direktorei Elizabetos mokytoja rašė: „Mums taip ir 
nepavyko pasiekti kokių nors reikšmingesnių laimėjimų su 
Elizabeta Rof. Ji šalinasi savo bendraamžių ir nedalyvauja 
klasės rengiamose priemonėse, tačiau sunku pasakyti, ar 
ji tai daro todėl, kad nenori stengtis, ar todėl, kad nesugeba 
atlikti jokių užduočių. Ji pasipūtusi ir egoistiška. Jeigu jos 
tėvas nebūtų vienu pagrindinių mokyklos globėjų, aš pri- 
mygtinai rekomenduočiau pašalinti ją iš mokyklos". 


Atstumas tarp šitos metinės ataskaitos ir tikrovės buvo 
lygus šviesmečiams. Tiesa buvo ta, kad Elizabeta neturėjo 
šarvų, kurie būtų ją patikimai gynę nuo siaubingos vienat- 
vės, visiškai ją prarijusios. Ją slėgė nereikalingumo pojūtis, 
ir bijojo ieškoti draugų iš baimės, kad jie tuojau pat supras, 
kokia ji menkysta ir nemylima. Ji nebuvo pasipūtusi, ji buvo 
patologiškai drovi. Ji jautėsi svetima tame pasaulyje, kur 
gyveno jos tėvas. Ji jautėsi svetima visur ir visada. Jai kėlė 
pasibjaurėjimą, kad ją atveža į mokyklą prabangia mašina, 
nes buvo įteigusi sau, kad ji to neverta. Klasėje ji žinojo 
atsakymus į mokytojų jai užduotus klausimus, tačiau nedirį- 
so praverti burnos ir drauge atkreipti į save dėmesį. Ji mėgo 
skaityti Ir naktį, lovoje, tiesiog ryte rydama knygą po kny- 
gos. 

Ji dažnai matė vizijas tikrovėje. O, kokios tai buvo 
svajos! Štai jiggu tėvu Paryžiuje, ir jie važiuoja per Bulonės 
mišką ekipažu, ir jis pasikviečia ją į savo darbo kabinetą, 
didžiulę salę, panašią į Šv. Patriko bažnyčią, ir žmonės be 
atvangos ima eiti į jo kąbinetą su svarbiais dokumentais, ir 
staiga tėvas krinta surikdamas iš skausmo, nes susilaužė 
koją, ir ji sako: 

- Nesijaudink, tėte. Aš tavimi pasirūpinsiu. 

Ir ji ryžtingai lekia į ligoninę ir kalba: 

- Greitai! Važiuokite greitai! Mano tėvas susilaužė koją. 

Ir tuojau pat tuzinas baltais chalatais gydytojų veža jį į 
operacinę, o ji šalia jo, prie jo lovos ir maitina jį šaukšteliu 

(matyt, vis dėlto susilaužė ranką, o ne koją), ir į palatą įeina 
jos motina, kažin kaip atgijusi, o tėvas jai sako: 

- Patricija, aš negaliu tavęs priimti. Matai, aš kalbuosi 
su dukra. 

Arba jie gyvena viloje, Sardinijoje, tarnai juos paliko ir 
Elizabeta pati gamina jam pietus. Jis prašo pridėti kiekvieno 
patiekalo papildomai ir sako: 

- Tu gamini daug skaniau negu tavo motina. 

Scenos su tėvu paprastai pasibaigdavo vienu ir tuo 
pačiu epizodu. Prieškambaryje pasigirsdavo skambutis, ir 
į kambarį įeidavo aukštas vyriškis, gerokai aukštesnis už 
tėvą, ir pradėdavo maldauti Elizabetą, kad už jo tekėtų, o 
tėvas pasakė: 

- Labai prašau, Elizabeta, nepalik manęs. Aš negaliu be 
tavęs. 


Iš visų namų, kuriuose Elizabeta augo, labiausiai mėgo 
vilą Sardinijoje. Vila nebuvo pati didžiausia iš Semo Rofo 
valdų, tačiau viena gražiausių ir maloniausių. Pati Sardinijos 
sala ją viliojo. Apjuosta uolų, ji didingai kyšojo iš jūros už 
160 mylių į pietvakarius nuo Italijos kranto - nuostabi kalnų, 
jūros ir žalių slėnių panorama. Jos didžiulės stačios vulka- 
ninės uolos prieš tūkstančius metų iškilo iš pirmapradės 
jūros gelmių, kranto linija lengvu pusračiu dingo begalinia- 
me tolyje, o Tirėnų jūra žydru apvadu supo ją iš visų pusių. 

Elizabeta kvėpavo ir negalėjo prisikvėpuoti ypatingų 
salos kvapų, jūros vėjų ir miškų ir geltonai baltos macchia, 
garsios gėlelės, kurios kvapą taip mėgo Napoleonas. Sa- 
loje gausiai augo corbeccola krūmai, kurių aukštis siekė ligi 
šešių pėdų, - jų uogos savo skoniu priminė Žemuoges - ir 
guarcias, milžiniški ąžuolai, kurių žievę vežė į žemyną ir darė 
vyno buteliams kamščius. 

Ji mėgo klausytis dainuojančių uolų, paslaptingų milži- 
niškų riedulių su kiaurymėmis. Kai pūtė vėjai, nuo uolų sklis- 
davo kraupus garsas, tarsi aimanuotų pražudytos sielos. 

Vėjai! Elizabeta žinojo juos visus. Mistralis ir ponente, 
tramontana ir grecate, ir rytų vėjai. Svelnūs vėjai ir nuožmūs 
vėjai. Ir siaubingasis sirokas, karštas vėjas iš Sacharos. 

Rofų vila stovėjo Kosta Smeraldoje, virš Porto Červo, 
jūros uolos viršūnėje, paslėpta kadagių sąžalynų ir laukinių, 
karčiais vaisiais, Sardinijos alyvmedžių. Iš viršaus atsivėrė 
nuostabus reginys į įlanką, kuri buvo giliai apačioje, ir 
netvarkingai išmėtytus aplink ją po žalias kalvas iš išorės 
tinkuotus akmeninius įvairių spalvų namus - paveikslas, kurį 
gali sugalvoti nebent vaiko fantazija. 

Vila taip pat buvo akmeninė su vidiniais milžiniškų rąstų 
perdengimais. Ji buvo pastatyta keliais aukštais, su dide- 
liais patogiais kambariais, kurių kiekvienas turėjo savo 
balkoną, o viduje - židinį. Pro svetainės ir valgomojo langus 
matėsi salos panorama. Lengvi laiptai vedė aukštyn, kur 
buvo keturi miegamieji. Baldai puikiai derėjo su aplinka. 
Paprasti mediniai stalai ir suolai ir minkšti krėslai. Ant langų 
kabojo kutais papuoštos baltos vilnonės užuolaidos, išaus- 
tos rankomis saloje, grindys buvo išklotos Sardinijos cera- 
sarda ir toskaniškomis plytelėmis. Voniose ir 
miegamuosiuose gulėjo vilnoniai kilimėliai, tradiciniais au- 
galiniais raštais. Stulbino daugybė paveikslų: prancūzų 
impresionistų, italų meistrų ir Sardinijos primityvistų miši- 
nys. Prieškambaryje kabojo Samiuelio Rofo ir Terenijos Rof 
portretai, tai yra Elizabetos proprosenelio ir proprosenelės 
portretai. 

Labiausiai iš visų kambarių Elizabeta mėgo kambarį 
bokštelyje su čerpių stogu. | šitą kambarį iš antro aukšto 
vedė siauri laiptai. Šitas kambarys Semui atstojo kabinetą. 
Viduryje kambario stovėjo didelis darbo stalas ir sukiojama 
kėdė. Palei sienas stovėjo knygų spintos, ant sienų kabojo 
žemėlapiai, daugiausia susiję su Rofų imperija. Dvivėrės 
durys vedė į mažą balkoną, pakibusį virš bedugnės, į kurią 
žiūrėti Elizabeta bijojo, nes iš siaubo jai svaigo galva. 

Būdama trylikos metų, Elizabeta būtent šiame name 
aptiko savo šeimos šaknis ir pirmą kartą gyvenime pajuto, 
kad sugriuvo vienatvės siena, kad ji dalelytė didžiulės 
visumos. 


Viskas prasidėjo tą dieną, kai ji surado Knygą. Elizabe- 
tos tėvas išvažiavo į Olbiją, ir neturėdama ką veikti, ji užlipo 

į bokšto kambarį. Lentynose stovinčios knygos jos nedo- 
mino, kadangi ji jau seniai išsiaiškino, jog tai farmakolo- 
gijos, tarptautinių korporacijų ir tarptautinės teisės 
knygos. Nuobodu ir neįdomu. Kurios ne kurios knygos 
buvo retenybės ir gulėjo po stiklu. Tarp jų buvo du tomai 
lotynų kalba, vienas vadinosi „Circa Instans", parašytas 
amžiaus viduryje, kitas - „De Materia Medica". Kadangi 
mokykloje Elizabeta mokėsi lotynų kalbos, ji iš smalsumo 
nusprendė pavartyti vieną tų tomų ir atstūmė stiklą, kad 
paimtų jį nuo lentynos. Už jo ji pamatė dar vieną tomą. 
Elizabeta paėmė jį nuo lentynos. Jis buvo storas, aptrauk- 
tas oda ir be pavadinimo. 

Susidomėjusi Elizabeta jį atvertė. Ir tartum atidarė duris 
į kitą pasaulį. Tai buvo jos proprosenelio Semiuelio Rofo 
biografija, išleista anglų kalba, ir atspausdinta ant perga- 
mento. Tomas neturėjo autoriaus pavardės ir jokios datos, 
tačiau Elizabeta buvo tikra, kad knygai daugiau negu šim- 
tas metų, nes dauguma puslapių išbluko, kiti pagelto ir 
apspuro nuo senumo. Tačiau visa tai buvo niekai. Svarbiau- 
sia buvo turinys, istorija, suteikusi gyvybę portretams, kurie 
kabojo ant sienų. Elizabeta šimtus kartų praėjo pro šeimos 
portretus, kuriuose buvo pavaizduoti vyras ir moteris, apsi- 
vilkę senamadžiais kostiumais. Vyriškis buvo negražus, 
tačiau jame jautėsi vidinė jėga ir protas. Jis buvo šviesiais 
lino spalvos plaukais, plačiaskruosčiu slavišku veidu ir 
aštriomis ryškiai Žydromis akimis. Moteris buvo gražuolė. 
Tamsiaplaukė, nepriekaištinga oda ir juodomis lyg derva 
akimis. Ji vilkėjo balta šilkine suknele, su brokato korsažu 
ir užsimetusi ant pečių apsiaustą. Nepažįstamieji, kurie 
nerūpėjo Elizabetai. 

Ir štai dabar bokšto kambaryje, kai Elizabeta atvertė 
knygą ir pradėjo skaityti, Semiuelis ir Terenija atgijo. Ji 
pajuto, kaip laikas staiga ėmė eiti atgal, ir ji drauge su 
Semiueliu ir Terenija atsidūrė Krokuvos gete 1853 metais. 
Ir kuo toliau ji skaitė, tuo daugiau sužinojo apie savo 
proprosenelį Semiuelį, „Rofo ir sūnų" įkūrėją, nepataisomą 
romantiką ir avantiūristą. 

Ir Žmogžudį. 

8 skyrius 


Pats pirmasis Semiuelio Rofo prisiminimas, skaitė Eli- 
zabeta, buvo motinos mirtis 1855 metais pogromo metu, 
kai Semiueliui sukako penkeri metai. Jį patį paslėpė medi- 
nio namo rūsyje, kur Rofai gyveno su kitomis šeimomis 
Krokuvos gete. Kai, po ilgai slinkusių valandų, siautėjimas 
pagaliau baigėsi ir vienintelis garsas, pasigirdęs gatvėse, 
buvo nepaguodžiamas raudojimas dėl žuvusiųjų, Semiuelis 
išlindo iš savo slėptuvės ir nuėjo geto gatvėmis ieškoti savo 
mamos. Berniukui atrodė, jog visas pasaulis apimtas lieps- 
nos. Dangus paraudo nuo aplinkui liepsnojančių medinių 
pastatų. Tai ten, tai šen liepsna maišėsi su tamsių dūmų 
kamuoliais. Likę gyvi vyrai ir moterys, pakvaišę nuo pergy- 
vento siaubo, gaisravietėse ieškojo savo artimųjų ir giminių 
arba mėgino išgelbėti savo namų ar krautuvėlių likučius, 
išnešti iš gaisravietės bent mažą ryšulėlį savo apgailėtinos 
mantos. Devynioliktojo amžiaus vidurio Krokuva galėjo pa- 
sigirti savo ugniagesių komanda, tačiau žydams buvo drau- 
džiama naudotis jos paslaugomis. Cia, gete, miesto 
pakraštyje, jiems teko patiems kovoti su ugnimi, vandenį 
tempė kibirais iš šulinių ir, perduodami grandine, pildavo 
ant ugnies. Aplink save mažasis Semiuelis matė mirtį ir 
nuniokojimą, sužalotus mirusiųjų vyrų ir moterų kūnus, 
paliktus likimo valiai, tarsi tai būtų sulaužytos ir niekam 
nereikalingos lėlės, plikas ir išprievartautas moteris, rau- 
dančias ir šaukiančias į pagalbą savo vaikus. 

Jis rado savo motiną. Ji gulėjo tiesiog ant grindi- 
nio, veidas jos buvo. kruvinas, ji vos vos alsavo. Ber- 
niukas pritūpė greta jos smarkiai plakančia iš baimės 
širdele. 

- Mama! 

Ji atmerkė akis ir mėgino kažin ką pasakyti, ir Semiuelis 
suprato, kad ji miršta. Jis aistringai norėjo ją išgelbėti, bet 
nežinojo, kaip tai padaryti, ir, kai ėmė nuo jos veido šluostyti 
kraują, ji numirė. 

Vėliau Semiuelis matė, kaip laidojimo kontoros darbi- 
ninkai atsargiai kasė Žemę iš po mamos kūno. Zemė buvo 
prisigėrusi kraujo, o pagal Torą Žmogus privalo ateiti pas 
savo Viešpatį sveikas. 

Šitie įvykiai ir sužadino Semiueliui norą tapti gydytoju. 

Rofų šeima gyveno drauge su aštuoniomis kitomis 
šeimomis siaurame trijų aukštų mediniame name. Semiue- 
lis gyveno drauge su tėvu, motina ir tetule Rachile mažame 
kambarėlyje ir visą savo trumpą gyvenimą nevalgė ir nemie- 
gojo vienas. Šalia būtinai pasigirsdavo kieno nors balsai. 
- Bet Semiuelis ir nesistengė šalintis, nes neturėjo supratimo, 
kas tai yra. Aplinkui jį visada virė gyvenimas, ir tai buvo visai 
normalu. 

Kiekvieną vakarą Semiuelį, jo giminaičius, draugus ir 
visus kitus žydus kitatikiai nakčiai suvarydavo į getą, kaip 
suvaro savo avis, karves ir viščiukus. 

Kai saulė nusileisdavo, didžiuliai mediniai dvivėriai var- 
tai būdavo užrakinami spyna. Saulei tekant vartus atidary- 
davo didžiuliu geležiniu raktu, ir žydams krautuvininkams 
buvo leidžiama eiti į Krokuvą prekiauti su kitatikiais, tačiau 
dienai baigiantis jie privalėjo grįžti atgal. 

Semiuelio tėvas, išeivis iš Rusijos, gelbėdamasis nuo 
pagromo, pabėgo iš Kijevo į Lenkiją. Krokuvoje jis sutiko 
savo būsimąją žmoną. Amžinai sulenkta nugara, žilomis 
plaukų sruogomis ir išvargusiu veidu, tėvas buvo gatvės 
prekijas, vežiojęs po siauras geto gatveles rankiniu vežimė- 
liu negudrias savo prekes: siūlus, adatas, pigius karolius ir 
smulkius indus. Mažas Semiuelis mėgo slampinėti pilnomis 
Žmonių, triukšmingomis, akmenimis grįstomis gatvėmis. Jis 
su malonumu įkvėpdavo šviežios duonos kvapą, sumišusį 
su žuvies, sūrio, sunokusių vaisių, pjuvenų ir išdirbtos odos 
kvapais. Jis mėgo klausytis dainuojančių gatvės prekijų 
balsų, siūliusių savo prekes, ir aštrius gerklinius šeimininkių 
šauksmus, besiriejančių su jais dėl kiekvienos kapeikos. 
Stebino preknešių siūlomų prekių įvairovė: audiniai ir mez- 
giniai, tikas ir verpalai, oda ir mėsa, ir daržovės, ir adatos, 
ir tualetinis muilas, nupešti viščiukai, saldumynai, sagos, 
gėrimai ir avalynė. k 

Tą dieną, kai Semiueliui suėjo dvylika metų, tėvas pirmą 
kartą pasiėmė jį į Krokuvą. Mintis apie tai, kad jis išeis už 
draudžiamų vartų ir savo akimis pamatys kitatikių miestą, 
jau pati savaime vertė stipriau plakti jo širdelę. 

Šeštą valandą ryto Semiuelis, apsivilkęs vieninteliu iš- 
eiginiu kostiumėliu, stovėjo tamsoje šalia savo tėvo prieš 
didžiulius užrakintus vartus, apsuptas dusliai ūžiančios 
vyrų minios su bet kaip sukaltais vežimėliais, karučiais. 
Buvo šalta ir drėgna, ir Semiuelis šiurpdamas siaustėsi 
padėvėtu vilnoniu apsiaustėliu, kurį buvo užsimetęs ant 
pečių. 

Po, atrodė, be galo varginančių laukimo valandų rytuo- 
se pagaliau pasirodė ryškiai oranžinis saulės kraštelis, ir 
minia džiaugsmingai sujudo. Praėjo dar keletas akimirkų, ir 
didžiuliai mediniai vartai lėtai atsivėrė, ir, tarsi darbščios 
skruzdėlės, pro juos plūstelėjo miesto link gatvės prekijų 
srautas. 

Kuo labiau jie artėjo prie nuostabaus baisaus miesto, 
tuo stipriau plakė Semiuelio širdelė. Priešakyje virš Vislos 
šmėsčiojo pilies sienos. Semiuelis eidamas prisispaudė 
prie tėvo. Jis buvo pačioje Krokuvoje, apsuptas baisių 
„Khoim“, kitatikių, tų, kas kiekvieną maktį užrakindavo juos 
gete. Jis patyliukais greitai žvilgčiojo į praeivius ir stebėjosi, 
kaip smarkiai jie skyrėsi nuo jų. Jie neturėjo Žandenų, 
niekas jų nenešiojo bekešos, o vyrų veidai buvo nuskusti. 
Semiuelis su tėvu ėjo palei 2 turgaus link. Jie praėjo 
pro didžiulį gelumbės fabriką ir Sv. Marijos bažnyčią su 
sudvigubintais bokšteliais. Tokio didingumo Semiueliui dar 
nebuvo tekę matyti. Naujasis pasaulis buvo kupinas ste- 
buklų. Visų pirma jis pajuto jo krūtinę pripildžiusį, jaudinantį 
laisvės jausmą ir didžiulę erdvę, nuo ko jam net kvapą 
užgniaužė. Kiekvienas namas gatvėje stovėjo atskirai, o ne 
vienas prie kito, kaip gete, ir prieš daugelį jų žaliavo nedideli 
sodeliai. Krokuvoje, galvojo Semiuelis, visi, matyt, milijonie- 
riai. 

Drauge su tėvu Semiuelis apėjo visus tiekėjus, pas 
kuriuos tėvas pirko prekes ir metė jas į vežimėlį. Kai veži- 
mėlis buvo kupinas, jie pasuko geto link. 

- Pabūkime dar truputį čia, - paprašė Semiuelis. 

- Ne, sūneli. Mes privalome eiti namo. 

Tačiau Semiuelis nenorėjo eiti namo. Pirmą kartą gyve- 
nime jis išėjo už geto vartų, ir perpildęs jį džiaugsmas 
audrino širdį ir svaigino galvą. Kad Žmonės galėtų štai taip, 
laisvai, vaikščioti kur nori... Kodėl jis gimė ne čia, o ten, už 
vartų? Tačiau po minutės jis jau gėdinosi šitų išdavikiškų 
savo žodžių, šventvagiškų minčių. 

Tą naktį Semiuelis ilgai negalėjo užmigti, vis galvojo 
apie Krokuvą, prisimindamas gražius jos namus su gėly- 
nais ir sodeliais prieš jų fasadus. Reikia rasti būdą, kaip 
tapti laisvam. Jam norėjosi apie tai pasikalbėti su kuo 
nors, kas jį suprastų, tačiau tokio Žmogaus tarp jo pažįs- 
tamų nebuvo. 


Elizabeta pastūmė į šalį knygą ir, užmerkusi akis, aiškiai 
sau įsivaizdavo ir Semiuelio vienatvę, ir jo džiaugsmą, ir jo 
nusivylimą. 

Stai tada ji ir pajuto bendrumą, ji pasijuto Semiuelio 
dalele, o jis buvo jos dalelė. Jos gyslomis tekėjo jo kraujas. 
Iš laimės ir ją apėmusio džiaugsmo svaigo galva. 

Elizabeta išgirdo, kaip privažiuojamaja alėja sušnarėjo 
mašinos padangos, grįžo tėvas, ir ji mikliai padėjo Knygą 
ant lentynos. Jai taip ir nepavyko jos perskaityti viloje, bet, 
kai ji grįžo į Niujorką, Knyga buvo su ja, patikimai paslėpta 
lagamino dugne. 


9 skyrius 


Po šiltų saulėtų dienų Sardinijoje žiemos Niujorkas 
pasirodė tikru Sibiru. Gatvės buvo užverstos sniegu, susi- 
maišiusiu su purvu, nuo Yst Riverio pūtė šaltas, persmel- 
kiantis vėjas, tačiau Elizabeta viso šito nepastebėjo. Ji 
gyveno Lenkijoje, kitame šimtmetyje, ir drauge su propro- 
seneliu išgyveno visus tuos įvykius. Grįžusi iš mokyklos, 
Elizabeta galvotrūkčiais bėgo į savo kambarį, užsirakinda- 
vo iš vidaus ir išsiimdavo Knygą. Iš pradžių ji norėjo išklau- 

sinėti tėvą apie tai, ką skaitė, tačiau bijojo, kad jis atims 
Knygą. 

Stebuklingai, netikėtai būtent senasis Semiuelis įkvėpė 
jai drąsos ir palaikė ją pačiomis sunkiausiomis minutėmis. 
Elizabetai atrodė, kad jų likimai labai panašūs. Kaip ir ji, jis 
buvo vienišas, ir jis neturėjo su kuo pasidalinti savo minti- 
mis. O kadangi jie buvo to paties amžiaus - nors juos ir 
skyrė ištisas šimtmetis, - ji visiškai sutapatino save su juo. 


Semiuelis norėjo tapti gydytoju. 

Tiktai trims gydytojams buvo leidžiama gydyti tūkstan- 
čius Žmonių, suvarytus į antisanitarinę, palankią epidemi- 
joms geto aplinką; ir iš visų trijų geriausias buvo gydytojas 
Zenas Valas. Jo namas buvo iškilęs virš neturtingų kaimynų 
namiūkščių, kaip pilis virš lūšnų. Namas buvo trijų aukštų, 
ant langų kabojo baltos iškrakmolytos mezginių užuolai- 
dos, ir pro jas retsykiais matydavosi kambariuose stovintys 
poliruoti baldai. Semiuelis įsivaizdavo sau, kaip viduje gy- 
dytojas konsultuoja pacientus, gydo jų negalias, visaip 
padeda jiems pasveikti, kitaip sakant, daro tai, apie ką 
Semiuelis galėjo tiktai svajoti. Zinoma, naiviai galvojo jis, 
jeigu gydytojas Valas atkreips į jį dėmesį, jis, be abejonės, 
padės jam tapti gydytoju. Tačiau Semiueliui gydytojas 
Valas buvo toks pat nepasiekiamas, kaip ir kitatikiai, gyve- 
nę už draudžiamų vartų Krokuvoje. 

Retkarčiais Semiuelis sutikdavo gydytoją Zeną Valą 
gatvėje, kai tas, kalbėdamasis su savo kolega, ėjo pro įį. 
Kartą, kai Semiuelis ėjo pro gydytojo Valo namą, tas išėjo 
iš jo drauge su dukra. Ji buvo Semiuelio bendraamžė ir 
tokia gražuolė, kokių jam dar neteko matyti. Pamatęs ją 
pirmąjį kartą, Semiuelis iš karto suprato, kad ji taps jo 
žmona. Jis, tiesa, nežinojo, kaip šitas stebuklas įvyks, 
tačiau buvo tikras, kad jis negali neįvykti. 

Bet kuria dingstimi jis dabar ėmė ateidinėti prie šito 
namo, kad nors viena akimi pažvelgtų į ją. 

Kartą, eidamas pro jos namus, jis išgirdo pianino gar- 
sus, sklidusius iš viršaus, ir suprato, kad tai ji skambina. Jis 

į jį nežiūri, jis priėjo prie namo. Muzika sklido iš viršaus, 
tiesiai virš jo galvos. Semiuelis žengė žingsnį atgal ir apžiū- 
rėjo sieną. Ten buvo už ko įsitverti, ir jis mikliai ėmė kebe- 
riotis aukštyn. Antras aukštas buvo daug aukščiau negu jis 
tikėjosi, žiūrėdamas į jį iš apačios, ir, dar nepasiekęs lango, 
jis jau buvo dešimties pėdų aukštyje nuo Žemės. Kai netyčia 
žvilgtelėjo Žemyn, jam apsvaigo galva. Dabar muzika skam- 
bėjo garsiau, ir jam atrodė, kad ji skambina specialiai jam. 
Jis įsitvėrė išsikišimo ir prisitraukė arčiau prie palangės. 
Prieš jo akis pasirodė prašmatniai apstatyta svetainė. Mer- 
gaitė sėdėjo prie auksiškai balto pianino, o už jos, krėsle, 
sėdėjo gydytojas Valas ir skaitė knygą. Tačiau Semiuelis 
nežiūrėjo į jį. Išpūtęs akis jis žiūrėjo į puikią būtybę, kuri 
buvo vos už keleto žingsnių nuo jo. O, kaip jis ją mylėjo! Jis 
būtinai padarys ką nors didvyriško ir reikšmingo, ir tada ji 
įsimylės jį! Jis... Semiuelis taip susižavėjo savo svaja, kad 
nepastebėjo kaip paslydo ir ėmė kristi. Jis suriko ir, prieš 
nukrisdamas, spėjo pastebėti lange du išsigandusius vei- 
dus, įsmeigusius į jį akis. 

Atsipeikėjo jis ant operacinio stalo gydytojo Valo kabi- 
nete, erdviame kambaryje su daugybe medicininių spintų 
ir išdėstytais chirurgo instrumentais. Valas laikė jo panosėje 
bjauriai dvokiantį vatos gumulėlį. Semiuelis užsikosėjo ir 
atsisėdo. 

- Šitaip geriau, - pasakė gydytojas Valas. - Reikėjo tau 
išpjauti smegenis, tačiau abejoju, kad tu jas turi. Ką tu, 
nenaudėli, norėjai pavogti? 

- Pavogti? Nieko, - pasipiktinęs atsakė Semiuelis. 

- Kuo tu vardu? 

- Semiuelis Rofas. 

Gydytojo pirštai ėmė čiupinėti dešinįjį Semiuelio riešą. 
Berniukas trūktelėjo ir suriko iš skausmo. 

- Hm. Tu susilaužei riešą, Semiueli Rofai. Galbūt policija 
jį tau išgydys? 

Semiuelis net sudejavo iš nusiminimo. Jis įsivaizdavo 
sau, kas atsitiks, kai policija gėdingai parveš jį namo. Tetulę 
Rachilę turbūt ištiks širdies smūgis, o tėvas paprasčiausiai 
jį užmuš. Bet blogiausia, kad dabar jis visam laikui praras 

viltį įkalbėti gydytojo Valo dukrą ištekėti už jo. Juk dabar jis 
nusikaltėlis, pažymėtasis. Staiga Semiuelis pajuto, kaip 
netikėtai gydytojas stipriai trūktelėjo jo ranką. Akimirką iš 
skausmo jam aptemo akys. Atsipeikėjęs jis su nuostaba 
pažvelgė į gydytoją. 

- Viskas kaip reikiant, - pasakė tas. - Aš atstačiau tau 
riešą. 

Jis ėmė ruošti įtvarą. 

- Semiueli Rofai, ar tu kur nors netoliese gyveni? 

- Ne, gydytojau. 

- Kažin kodėl labai dažnai tave sutinku prie savo 
namų? 

- Taip, gydytojau. 

- Kodėl? 

Kodėl? jeigu jis pasakys tiesą, gydytojas Valas jį iš- 
juoks. 

- Noriu tapti gydytoju, - netikėtai pačiam sau išpoškino 
Semiuelis. | 

Valas nepatikliai pažvelgė į jį. 

- Būtent todėl tu, kaip vagis įsibrovei pas mane? 

Ir tada Semiuelis ėmė jam pasakoti viską iš eilės. Apie 
savo motiną, apie tai, kaip ji numirė jo akyse, apie tėvą ir 
pirmąjį vizitą į Krokuvą, apie tai, kaip jis šlykštisi, kai juos 
uždaro gete nakčiai lyg gyvulius. Jis net papasakojo apie 
savo jausmus jo dukrai. Jis kalbėjo, o gydytojas tylėdamas 
klausėsi. Baigęs pasakoti Semiuelis pats suprato visą savo 
pretenzijų nevykėliškumą ir sukuždėjo: 

- Aš... aš labai apgailestauju dėl savo poelgio. 

Gydytojas Valas kurį laiką tylėdamas žiūrėjo į jį, o 
paskui tarė: 

- Ir aš apgailestauju. Tačiau ne dėl to, kas įvyko šian- 
dien. Aš apgailestauju apskritai dėl mūsų visų gyvenimo, 
dėl mano ir dėl tavo. Kiekvienas žmogus nelaisvas, tačiau 
baisu, kai jis nelaisvas kito Žmogaus valia. 

Semas nesuvokdamas pažvelgė į jį. 

- Aš nesuprantu, gydytojau, apie ką jūs kalbate. 

Gydytojas atsiduso. 

- Kada nors suprasi. 


79 


Jis atsistojo, priėjo prie stalo, išsiėmė pypkę ir lėtai ėmė 
kimšti tabaką. 

- Aš manau, Semiueli Rofai, kad tau šiandien labai 
nepasisekė. 

Jis užsidegė degtuką, prisidegė pypkę ir, užpūtęs deg- 
tuką, pasisuko į berniuką. 

- Ne todėl, kad susilaužei riešą. Jis sugis. Dabar aš tau 
pasakysiu tokį dalyką, kurio sukeltas skausmas taip greitai 
nepraeis. 

Semiuelis, išpūtęs akis, neatsitraukdamas žiūrėjo į gy- 
dytoją. Tas priėjo prie jo visai arti, ir, kai prašneko, jo balsas 
buvo gana švelnus. 

- Daugelis Žmonių turi svajones. O tu turi dvi svajones. 
Bijau, kad man teks jas abi sudaužyti. 

- Aš ne... 

- Klausykis manęs atidžiai, Semiueli. Tu niekada ne- 
galėsi tapti gydytoju - čia negalėsi. Tiktai mums trims 
leista praktikuoti gete. Dešimtys gerų gydytojų laukia, 
kada kuris nors iš mūsų išeis ilsėtis arba numirs, kad 
užimtų jo vietą. Tu neturi jokių šansų. Jokių. Tu gimei 
blogu laiku ir blogoje vietoje. Ar supranti mane, mano 
berniuk? 

Semiuelis mėšlungiškai nurijo seiles. 

- Taip, gydytojau. 

Gydytojas neilgai patylėjo, paskui vėl prašneko: 

- Dabar dėl tavo antrosios svajonės - manau, ji taip pat 
neįgyvendinama. Tu neturi šansų vesti Tereniją. 

- Kodėl? - paklausė Semiuelis. 

Valas pažiūrėjo jam tiesiai į akis. 

- Kodėl? Dėl tos pačios priežasties, dėl kurios tu negali 
tapti gydytoju. Mes gyvename pagal nerašytus įstatymus ir 
tradicijas. Mano dukra ištekės už savo aplinkos Žmogaus, 
Žmogaus, kuris įstengs sudaryti jai tokias gyvenimo sąly- 
gas, kuriose ji išaugo. Ji ištekės už išsilavinusio Žmogaus: 
teisininko, gydytojo arba rabino. Tau gi teks išmesti ją iš 
savo galvos. 

- Bet... 

Gydytojas jau pamažėle stūmė įį prie durų. 

- Būk atsargus su sužeista rankair pasistenk neišterlioti 
tvarsčių. 

- Taip, gydytojau, - atsakė Semiuelis. - Ačiū. 

Gydytojas Valas atidžiai pasižiūrėjo į protingą priešais 
jį stovinčio berniuko veidą. 

- Sudie, Semiueli Rofai. 


Kitą dieną po pusiaudienio Semiuelis paskambino prie 
laukujų gydytojo Valo namo durų. Gydytojas Valas iš savo 
kabineto matė, kaip jis ėjo prie namo. Jis žinojo, kad 
neprivalo jo įsileisti. 

- Įleisk jį, - pasakė jis kambarinei. 

Ir Semiuelis ėmė ateidinėti į Valo namus du, o kartais ir 
tris kartus per savaitę. Jis atlikdavo smulkius gydytojo 
pavedimus, o tas jam leisdavo stebėti, kaip gydo ligonius 
arba gamina vaistus savo laboratorijoje. Jaunuolis žiūrėjo, 
mokėsi ir įsiminė. Jis buvo iš prigimties gabus. Gydytojas 
stebėjo jį su vis didėjančiu kaltės jausmu, nes: faktiškai 
skatino įį tapti tuo, kuo jis niekada negalės tapti gyvenda- 
mas gete, tačiau jam neužteko drąsos jį išvaryti. 

Atsitiktinai ar tyčia, tačiau tomis dienomis, kai Semiuelis 
būdavo pas gydytoją, čia pat sukdavosi ir Terenija. Tai jis 
susidurdavo su ja, kai ji eidavo pro laboratoriją, tai kada 
išeidavo iš namų, o kartą jis susidūrė su ja akis į akį 
virtuvėje, ir jam taip smarkiai ėmė daužytis širdis, kad jis vos 
neapalpo. Ji pažiūrėjo į jį ilgu tirramu žvilgsniu, paskui 
pagarbiai linktelėjo ir dingo. Ji atkreipė į jį dėmesį! Pirmasis 
žingsnis padarytas! Kitką užbaigs laikas. Semiuelis tuo 
neabejojo. Taip nuspręsta iš anksčiau. Be Terenijos jis 
neturėjo ateities. Jeigu anksčiau jis svajojo tiktai apie savo 
ateitį, dabar jis ėmė svajoti ir už save, ir už ją. Jis ištrauks 
save ir ją iš šito prakeikto geto, iš šito dvokiančio, purvino 
ir pilno Žmonių kalėjimo. Jis pasieks gyvenime didžiulių 
laimėjimų. Ir šita sėkme ji dalinsis su juo. 

Nors visa tai ir buvo neįmanoma. 


Elizabeta užmigo prie Knygos apie Semiuelį. Nubudusi 
rytą, ji rūpestingai ją paslėpė ir ėmė rengtis į mokyklą. 

Tačiau Semiuelis jai neišėjo iš galvos. Kaipgi jis vis dėlto 
vedė Tereniją? Kaip išsikapstė iš geto? Kaip išgarsėjo? 
Elizabeta gyveno Knyga ir piktinosi tuo, kad kiekvieną kartą 
tekdavo grįžti į dvidešimtąjį amžių. 

Vienas iš būtinų ir labiausiai nekenčiamų Elizabetai 
dalykų buvo baletas. Ji apsivilkdavo savo rožinį baleto 
drabužį, pribėgdavo prie veidrodžio ir mėgino sau įteigti, 
kad jos figūra puiki. Tačiau iš veidrodžio į ją žiūrėjo karti 
balnas! 

Kartą, kai Elizabetai jau ėjo tryliktieji, jos šokių moky- 
toja ponia Neturova paskelbė, kad po dviejų savaičių 
koncertų salėje vyks kasmetinė parodomoji pamoka ir 
kad mokiniai privalo į ją pakviesti savo tėvus. Elizabetą 
apėmė panika. Vien tik pagalvojus, kad jai reikės šokti 
publikos akivaizdoje, ją apimdavo siaubas. Ji šito nepa- 
kels... 

Tiesiai priešais lekiančią mašiną kelią perbėga maža 
mergytė. Elizabeta tai mato ir bando ištraukti ją iš mirties 
nagų. Deja, ledi ir džentelmenai, padangos pervažiavo 
tiesiog per Elizabetos Rof pirštus, ir ji negali šiandien šokti 
jums... 

Išsižiojėlė kambarinė pameta viršutinėje laiptų 
aikštelėje muilo gabaliuką. Elizabeta, paslydusi ant jo, 
krinta nuo laiptų. Jai lūžta šlaunikaulis. „Nieko bai- 
saus, - sako gydytojas, - po trijų savaičių viskas bus 
gerai..." 

„.. O kokios saldžios buvo šitos svajonės! Parodomo- 
sios pamokos dieną Elizabeta buvo absoliučiai sveika, 
tačiau širdyje buvo neramu. Ir vėl ją išgelbėjo Semiuelis. Ji 
prisiminė, kokią baimę jis patyrė pirmojo savo „vizito“ pas 
gydytoją Valą metu ir kaip jis, įveikęs tą baimę, vėl nuėjo 
pas jį. Ji nenuvils Semiuelio. Ji garbingai iškentės jos 
laukiantį išmėginimą. 

Elizabeta tėvui nieko nepasakė apie parodomąją pa- 
moką. Anksčiau ji sąžiningai kviesdavo jį į įvairiausius va- 
karus ir susitikimus, kuriuose privalėjo dalyvauti tėvai, 
tačiau jis visada būdavo užimtas. 

Tą vakarą, kai Elizabeta susiruošė eiti į savo mokylos 
koncertą, staiga, po dešimties dienų kelionės, sugrįžo 
tėvas. 

Praeidamas pro jos lambarį, jis užsuko pas ją ir 
pasakė: 

- Labas vakaras, Elizabeta. 

Paskui: 

- Tu gerokai papilnėjai. 

Ji tirštai nuraudo ir pamėgino įtraukti pilvą. 

- Taip, tėti. 

Jis norėjo dar kažin ką pasakyti, paskui persigal- 
vojo. 

- Kaip sekasi mokykloje? 

- Ačiū, normaliai. 

- Sunkumų turi? 

- Ne, tėti. 

- Puiku. 

Šitas dialogas jau tūkstančius kartų kartojosi anksčiau, 
nieko nereiškianti pasikeitimo žodžiais apeiga, vienintelė jų 
bendravimo forma. Kaip-sekasi-mokykloje-ačiū-normaliai- 
sunkumų-turi-ne-tėti-puiku. Du nepažįstamieji, kalbantys 
apie orus, neklausantys vienos kito ir abipusiai nesidomin- 
tys vienas kito nuomone. „Na, vienam iš mūsų netgi labai 
įdomu“, - galvojo Elizabeta. 

Tačiau šį kartą Semas Rofas nepraėjo pro šalį, o liko 
ant slenksčio, mąsliai žiūrėdamas į ją. Jis įprato spręsti 
konkrečias problemas ir, nors jautė, kad čia kažin kas 
negerai, niekaip negalėjo suvokti, būtent kas. Ir jeigu būtų 
atsiradęs kas nors, kas būtų jam pasakęs tiesą, Semas 
Rofas būtų jam atsakęs: 

- Nekalbėkite kvailysčių. Elizabetai nieko netrūksta. 

Kai jis pasisuko, norėdamas išeiti, Elizabetai staiga 
išsprūdo: 

- Šiandien mokykloje parodomoji šokių pamoka. Bet 
tau turbūt neįdomu? 

Nespėjo nusprūsti jai nuo lūpų šitie žodžiai, kaip ji pati 
pasibaisėjo tuo, ką pasakė. Nejaugi ji norėjo, kad jis ma- 
tytų, kokia ji nerangi ir lėta? Kodėl ji pasakė jam apie tą 


83 


pamoką? Bet ji žinojo, kodėl. Todėl, kad ji bus vienintelė 
klasėje, kieno tėvai neateis į koncertą? „Na gerai, - galvojo 
Elizabeta, - jis vis vien atsisakys". Ji užsispyrėliškai kreste- 
lėjo galvą, pykdama ant savęs, ir nusisuko. Ir savo ausimis 
nepatikėjo, kai už jos nugaros pasigirdo tėvo balsas: 

- Kodėl neįdomu? Net labai įdomu. 


Salė buvo pilnutėlė tėvų, giminaičių ir mokinių, 
kurie dalyvavo koncerte, draugų. Šokiams akompana- 
vo du abipus scenos stovėję rojaliai. Ponia Neturova 
įsitaisė šalia vieno jų ir garsiai, taip, kad publika salėje 
atkreiptų į ją dėmesį, skaičiavo šokantiems scenoje 
vaikams taktą. 

Kurie ne kurie iš jų buvo nuostabiai grakštūs, buvo 
pastebimi aiškaus talento požymiai. Ji be perstojo žvilgčio- 
jo pro plyšį į salę ir kiekvieną kartą, matydama antroje eilėje 
savo tėvą, keikė save paskutiniais žodžiais, jog sugalvojo 
pakviesti jį į vakarą. Kol kas bendrose scenose jai pavyko 
laikytis šešėlyje, už kitų šokėjų nugarų. Tačiau jos solinio 
pasirodymo laikas neišvengiamai artėjo. Ji jautė, kad baleto 
rūbai tik pabrėžia jos pilnumą ir guli taip, kaip cirko klouno, 
ir buvo tikra, kad, kai išeis į sceną, ją būtinai išjuoks, - O ji 
kvailė ėmė ir pakvietė tėvą, kad matytų tą gėdą! Ją guodė 
tiktai tai, kad solo tęsėsi tik šešiasdešimt sekundžių. Ponia 
Neturova buvo nekvaila moteris. Viskas baigsis daug grei- 
čiau negu ją spės kaip reikiant apžiūrėti. Užteks jos tėvui, 
nors Minutei atitraukti dėmesį nuo scenos, kai jos solo bus 
baigtas. 

Elizabeta pakerėta žiūrėjo, kaip šoka kitos mergaitės, 
ir jai atrodė, kad tai šoka Markova, Maksimova ir Fontein. 
Ir vos nesuriko iš netikėtumo, kaip ant jos nuogo peties 
nusileido šalta ranka, o į ausis prasiskverbė šnypčiantis 
ponios Neturovos balsas: 

- Elizabeta, dabar tavo eilė. 

Elizabeta norėjo atsakyti: „taip, ponia", tačiau iš baimės 
žodžiai įstrigo jai gerklėje. Abu rojaliai ėmė skambinti įžan- 
ginius jos solinio šokio akordus. Ji stovėjo nė nekrustelė- 
jusi. Ponia Neturova sušnypštė jai į ausį: 

- Pirmyn! 

Stumtelėjimas į nugarą, ir ji išbėgo į vidurį scenos 
pusnuogė, priešiškos minios pajuokai. Ji negalėjo Žvilgte- 
lėti į tą pusę, kur sėdėjo jos tėvas. Jai norėjosi, kad visa tai 
greičiau baigtųsi. Ji privalėjo padaryti keletą nesudėtingų 
tūpsnių, žetė ir šuoliukų. Ji ėmė šokti į muzikos taktą, 
mėgindama įteigti sau, kad ji plona, lanksti ir grakšti. Po 
šokio iš salės pasigirdo skystučiai, mandagūs plojimai. 
Elizabeta žvilgtelėjo į antrąją eilę ir pamatė, kad tėvas, 
išdidžiai šypsodamasis, plojo - plojo jai, ir viduje jai tartum 
viskas nutrūko. Muzika jau seniai baigėsi. Tačiau Elizabeta 
toliau šoko kruopščiai atlikdama plijė, žetė, batmanus ir 
fuetė, susijaudinusi iš laimės, visiškai pasikeitusi. Apstulbę 
akompaniatoriai, iš pradžių vienas, o paskui ir kitas pradėjo 
skambinti taikydamiesi prie jos šokio takto. Už kulisų ponia 
Neturova, netekusi kantrybės, ženklais jai rodė, kad Eliza- 
beta nedelsdama paliktų sceną. Tačiau Elizabeta buvo 
septintame danguje iš laimės ir nekreipė į ją jokio dėmesio. 
Ji šoko savo tėvui! 


- Tikiuosi, jūs suprantate, pone Rofai, kad mokykla 
nepakęs tokio nepaklusnumo, - ponios Neturovos balsas 
virpėjo iš pykčio. - Jūsų dukra paniekino visas padorumo 
taisykles, nusprendusi, kad ji kokia nors žvaigždė. 

Elizabeta jautė į save nukreiptą tiriamą tėvo žvilgsnį, 
tačiau nedrįso pakelti galvos. Ji žinojo, kad pasielgė kvailai, 
tačiau nieko negalėjo su savimi padaryti. Ten, scenoje, ją 
stūmė tiktai vienas keistas troškimas: padaryti ką nors 
tokio, kas pradžiugintų tėvą, kas priblokštų jo vaizduotę, 
priverstų atkreipti jo dėmesį, sukeltų jo pasididžiavimą ja. 
Priverstų ją pamilti. 

Ji girdėjo, kaip jis pasakė: 

- Visiškai su jumis sutinku, ponia Neturova. Aš pasi- 
stengsiu, kad Elizabeta būtų griežtai nubausta. 

Ponia Neturova metė į Elizabetą pergalingą žvilgsnį: 

- Dėkoju, pone Rofai. Aš visiškai jumis pasikliaunu. 

Elizabeta ir tėvas stovėjo gatvėje priešais mokyklą. Nuo 
to laiko, kai jie išėjo iš ponios Neturovos kabineto, jis 

neištarė nė žodžio. Elizabeta stengėsi sugalvoti ginamąją 
kalbą - tačiau ką ji galėjo pasakyti, jog apsigintų? Jis buvo 
svetimas, ir ji bijojo jo. Ji matė, koks baisus jis pasidaryda- 
vo, kai įpykęs užsipuldavo tą, kas, jo nuomone, padarė 
neatleistiną klaidą arba išdrįso jo nepaklausyti. Dabar ji 
laukė, kad jo pyktis užgrius ją. 

Jis atsigręžė į ją ir tarė: 

- Klausyk, Elizabeta, ar neužšokus mums pas Rumpel- 
majerį ir neišgėrus stiklinę gazuoto vandens su šokoladu? 

Ir Elizabeta pravirko. 


Tą naktį ji negalėjo sumerkti akių. Ji mėgavosi atmintyje 
kiekviena su tėvu praleisto vakaro detale. Laimės bangos 
užliedavo ją. Visa tai jai neprisisapnavo! Visa tai atsitiko 
tikrovėje! Ji prisiminė, kaip jie su tėvu sėdėjo pas Rumpel- 
majerį, iš visų pusių apsupti didžiulių, įvairiaspalvių, pjuvenų 
prikimštų pliušinių meškinų, dramblių, liūtų ir zebrų. Eliza- 
beta užsisakė bananų sulčių, atnešė, kaip sakoma, visą 
rėčką, tačiau tėvas dėl to ant jos nesupyko. Jie įdomiai 
pasikalbėjo. Ne kaip-sekasi-mokykloje-ačiū-normaliai-sun- 
kumų-turi-ne-tėti-puiku. O iš tikrųjų įdomiai. Jis papasakojo 
jai apie savo kelionę į Tokiją, ir kaip jį, kaip garbingą svečią, 
vaišino ten Žiogeliais ir skruzdėlėmis su šokoladu, ir kaip 
jam, kad neįžeistų, teko juos valgyti. 

Kai Elizabeta išgraibė ledų likučius iš stiklinaitės, jis 
staiga paklausė: 

- Kas tave, Liza, privertė tai padaryti? 

Ji žinojo, kad dabar vakaras bus nesugrąžinamai su- 
gadintas, kad jis ims ją barti, priekaištauti, kalbėti, jog ji 
nepateisino jo vilčių. 

- Aš norėjau būti geresnė už kitas, - atsakė ji, bet 
negalėjo priversti save pasakyti: „Dėl tavęs. 

Jis labai ilgai, jai taip atrodė, žiūrėjo į ją, O paskui 
netikėtai susijuokė. 

- Tau jau bent pavyko juos visus apstulbinti. 

Jo balse skambėjo pasididžiavimas. 

Elizabeta pajuto, kaip kraujas plūstelėjo į skruostus, ir 
paklausė: 

- Tu ant manęs nepyksi? 

Jo žvilgsnyje ji perskaitė tai, ko anksčiau ten niekada 
nebuvo. 

- Už ką, už norą būti geresnei už visus? Bet juk tai 
mums, Rofams, įgimta. 

Ir jis lengvai paspaudė jai ranką. 

Jau užmigdama, ji pagalvojo: „Jis mane myli. Iš tikrųjų 
myli. Nuo šiandien mes visada būsime drauge. Jis pradės 
mane imti drauge į keliones. Mes daug kalbėsime ir tapsime 
dideliais draugais". 

Kitos dienos vidurdienį tėvo sekretorius pranešė jai, 
kad nuspręsta pasiųsti ją mokytis į Šveicariją, į uždarą 
pensioną. 


10 skyrius 


Elizabetą atidavė į „Internasjonal Šato Leman", mergai- 
čių mokyklą, buvusią Sen Blezo gyvenvietėje ant Nevšatelio 
ežero kranto. Mergaičių amžius svyravo nuo keturiolikos 
ligi aštuoniolikos metų. Tai buvo viena geriausiųjų mokyklų 
vienos iš geriausiųjų mokymo sistemų pasaulyje. 

Elizabeta nekentė kiekvienos savo buvimo ten minutės. 

Ji jautėsi kaip tremtinė. Ją ištrėmė iš savo namų, tarsi 
ji būtų padariusi kokį nors siaubingą nusikaltimą. Tą ste- 
buklingą vakarą jai atrodė, kad ji stovi ant nuostabaus 
atradimo slenksčio: ji iš naujo atrado sau savo tėvą, o jis iš 
naujo surado savo dukrą, ir tarp jų atsirado nuoširdus 
prisirišimas ir draugystė. O dabar tėvas buvo kaip niekada 
toli nuo jos. 

Naujienas apie jį ji sužinodavo iš laikraščių ir Žurnalų. 
Tai mirgėjo žinutė su nuotrauka apie jo susitikimą su kokiu 
nors ministru pirmininku arba prezidentu, tai informacija 
apie jo dalyvavimą farmacijos fabriko atidaryme Bombėjuje, 
štai jis su alpinistų grupele kalnuose, štai kviestinių pietų 
metu pas Irano šachą. Iškarpas ir nuotraukas Elizabeta 
tvarkingai klijavo į bloknotą, kurį visada nešiojosi su savimi. 
Ji laikė jį drauge su Knyga apie Semiuelį. 

Elizabeta šalinosi kitų mokinių. Kurios ne kurios mer- 
gaitės gyveno po tris, o kartais ir keturias viename kamba- 
ryje, ji paprašė sau atskiro kambario. Ji rašė tėvui ilgus 
laiškus, tačiau į skutelius suplėšydavo tuos jų, kur jausda- 
vosi jos tikrieji jausmai. Retkarčiais ji gaudavo iš jo trumpas 
Žinutes, o gimtadienio proga jo sekretorė atsiuntė jai keletą 
siuntinių, suvyniotų į spalvingą pačių garsiausių ir brangiau- 
sių parduotuvių pakuotę. Elizabeta siaubingai ilgėjosi tėvo. 

Kalėdoms ji turėjo važiuoti pas jį į vilą Sardinijoje ir, kuo 
arčiau buvo išvykimo iš mokyklos diena, tuo nekantresnis 
buvo jos laukimas. Ji tiesiog kliedėjo kelione. Ji susikūrė 
sau elgesio taisyklių kodeksą ir rūpestingai persirašė jį į 
bloknotą: 

„Nebūk įkyri. 

Būk įdomi. 

Neverkšlenk, o ypač kalbėdama apie mokyklą. 

Neleisk jam suprasti, kad tu vieniša. 

Nepertrauk, kai jis kalba. 

Visada būk rūpestingai apsirengusi ir susišukavusi, net 
pusryčiaudama. 

Daug juokis, jog jis galvotų, kad tu laiminga“. 

Sitas kodeksas tapo jos kasdienine malda, jos atnaša- 
vimu dievams. Jeigu ji nenukrypstamai laikysis šitų taisyk- 
lių, galbūt... galbūt... Ir Elizabeta paskęsdavo svajonėse. Ji 
išsakys įdomius samprotavimus apie trečiojo pasaulio šalis 
ir apie besivystančias šalis, o tėvas pasakys: „O aš ir 
nežinojau, kad su tavimi taip įdomu kalbėti (taisyklė Nr. 2). 
Tu labai protinga mergaitė, Elizabeta". Paskui jis atsisuks į 
savo sekretorę ir tars: „Manau, kad Elizabetai daugiau nėra 
ką veikti mokykloje. Reikėtų ją palikti, ko gero, namie, kaip 
jūs manote?" 

Sitaip meldžiantis bėgo dienos. 


Kompanijos lėktuvas paėmė ją Ciūriche ir išlaipino 
Olbijos oro uoste, kur jos laukė limuzinas. Elizabeta sėdėjo 
ant užpakalinės sėdynės, stipriai suspaudusi kelius, kad 
nuslopintų drebulį. Kad ir kas būtų, jis neprivalo matyti jos 
ašarų. Jis neprivalo žinoti, kaip ji jo pasiilgo. 

Mašina važiavo ilgu, serpantinu kylančiu aukštyn kalnų 
plentu, kuris vedė į Kostą Smeraldą, paskui pasuko į mažą 
kelelį, veržliai kilusį į viršukalnę. Elizabeta visada bijojo šito 
keliuko, siauro ir staigaus. Iš vienos jo pusės stūksojo uolos 
siena, o iš kitos - kitos nebuvo visai, vietoj jos Žiojėjo 
bedugnė. 

Mašina sustojo prie namo verandos, Elizabeta iššoko 
iš jos ir iš pradžių greitai nuėjo, o paskui neišlaikiusi, kiek 
kojos įkertą, pasileido į namus. Durys atsidarė, ir ant slenks- 
čio ją pasitiko besišypsanti Margarita, jų ekonomė. 

- Su atvažiavimu, panele Elizabeta. 

- Kur tėvas? - paklausė Elizabeta. 

- Jį skubiai iškvietė į Australiją. Tačiau jis jums paliko 
puikias dovanas. Jūs turėsite nuostabias Kalėdas. 


11 skyrius 


Elizabeta nepamiršo atsivežti Knygą. Sustojusi prieš- 
kambaryje, ji dar kartą atidžiai įsižiūrėjo į Semiuelio Rofo 
ir Terenijos portretus, jausdama jų buvimą, tartum jie ir 
dabar būtų gyvi. Paskui ji užlipo į bokšto kambarį, pasi- 
ėmusi Knygą. Valandų valandas ji sėdėjo kambaryje, 
skaitydama jos puslapius, ir Semiuelis su Terenija darėsi 
jai vis artimesni ir suprantamesni, ir juos skyręs šimtmetis 
išnykdavo... 


Keletą paskutinių metų, skaitė Elizabeta, Semiuelis 
ilgas valandas praleisdavo gydytojo Valo laboratorijoje, 
padėdamas jam gaminti tepalus ir vaistus, sužinodamas, 
kaip ir kokiais atvejais jie vartojami. Ir visada, lyg ir antrame 
plane, jis jautė gražios ir neprieinamos Terenijos buvimą. 
Sitas jos buvimas neleido užmigti jo svajonei: vieną puikią 
dieną ji taps jo Žmona. Semiuelio santykiai su gydytoju Valu 
susiklostė labai gerai, ko, deja, negalima buvo pasakyti 
apie Terenijos motiną, aštrialiežuvę, barningą ir pasipūtusią 
moterį. Ji nuožmiai nekentė Semiuelio. Ir jis stengėsi kiek 
galima rečiau pakliūti jai į akis. 

Semiuelį stulbino daugybė vaistų, kuriais galima išgy- 
dyti žmogų. Buvo surastas papirusas, kuriame buvo 811 
receptų, naudotų senovės Egipto medikų prieš 1550 metų 
ligi Kristaus gimimo. Tada gyvenimo trukmė buvo penkioli- 
ka metų nuo gimimo dienos, ir jis suprato kodėl, kai per- 
skaitė kuriuos ne kuriuos receptus: krokodilo išmatos, 
driežo mėsa, šikšnosparnio kraujas, kupranugario seilės, 
liūto kepenys, varlės kojelė, vienaragio milteliai. Ženklas 
„Rx“, kuriuo pažymėtas kiekvienas receptas, buvo ne kas 
kita, kaip maldos senovės Egipto gydymo dievui Cherai 
ženklas. Pats Žodis chemija, skaitė Semiuelis, kilo iš seno- 
vinio Egipto pavadinimo - Kamio arba Kimio žemės. O 
žyniai-gydytojai buvo vadinami kerėtojais. 

Geto ir net Krokuvos vaistinės buvo siaubingai primity- 
vios. Daugelyje buteliukų ir stiklelių buvo nepatikrinti ir 
neišmėginti vaistai, kurie buvo arba visai nenaudingi, arba 
net pavojingi gyvybei. Semiuelis žinojo juos visus mintinai: 
ricinos aliejus, gyvsidabrio chloridas ir rabarbarai, jodo 
junginiai ir kodeinas ir ipekakuana, valgomoji šaknis. Jums 
galėjo pasiūlyti vaistą nuo kokliušo, dieglių ir vidurių Šilti- 
nės. Kadangi sanitarinių sąlygų visai nebuvo paisoma, 
tepaluose ir skysčiuose gerklei skalauti dažnai pasitaikyda- 
vo uodai, tarakonai, žiurkių išmatos, plaukeliai ir plunksnų 
gabaliukai. Dauguma pacientų, gėrusių šituos vaistus nu- 
mirdavo arba nuo ligos, kurią mėgino išgydyti, arba nuo 
pačių vaistų. 

Buvo leidžiami keli Žurnalai, kur spausdindavo informa- 
ciją apie naujus farmacinius preparatus, ir Semiuelis go- 
džiai juos skaitė. Su gydytoju Valu jis aptarinėjo savo 
teorijas. 

- Visai išmintinga manyti, - įsitikinęs kalbėjo Semiuelis, 
- kad galima įveikti bet kurią ligą. Kadangi sveikata - tai 
natūralus kiekvieno gyvo organizmo būvis, o liga - nenatū- 
ralus. 

- Visiškai galimas dalykas, - atsakė gydytojas Valas, - 
bet dauguma mano pacientų nė už ką nenori, kad aš juos 
gydyčiau naujais vaistais. - Ir sausai pridūrė: - Ir elgiasi gana 
protingai. 

Semiuelis perskaitė visas gydytojo Valo bibliotekėlėje 
buvusias knygas, susijusias su farmacija. Perskaitęs jas 
kelis kartus, jis stebėjosi, kad jose rado daugiau klausimų 
negu atsakymų. 

Semiuelį įkvėpė naujos medicinos kryptys. Kurie ne 
kurie mokslininkai manė, kad daugelio ligų priežastis gali- 
ma blokuoti, sudarius organizme sąlygas, kuriomis jis gali 
priešintis ligai. Kartą gydytojas Valas pabandė atlikti tokį 
bandymą. Kraują, paimtą iš difteritu sergančio ligonio, jis 
įšvirkštė arkliui. Tačiau, kai jis nugaišo, Valas liovėsi ekspe- 
rimentavęs. Semiuelis buvo įsitikinęs, kad gydytojas ėjo 
teisingu keliu. 

- Jūs neturite teisės tuo ir baigti, - kalbėjo jis gydytojui. 
- Aš esu tikras, kad turi suveikti. 

Valas neigiamai purtė galvą. 

- Tu taip įsitikinęs, nes tau dar tiktai septyniolika. Kai 
būsi mano metų, tu jau niekuo nebūsi tikras. Pamirškime 
apie tai. 

Vis dėlto Semiuelis pasiliko prie savo nuomonės. Jis 
nusprendė tęsti bandymus, tačiau tam jam reikėjo gyvu- 
lių, o juos gete galima buvo suskaičiuoti ant pirštų, jeigu 
neskaičiuoti benamių kačių ir žiurkių, kurias jam pavyk- 
davo sugauti. Tačiau, kad ir pačias mažiausias dozes jis 
joms įšvirkšdavo, jos neišvengiamai nugaišdavo. „Jos 
per daug mažos, - galvojo Semiuelis. - Man reikalingas 
didelis gyvulys. Arklys, karvė arba bent jau avis. Bet kur 
juos gauti? 

Kartą, grįždamas namo vėlai vakare, jis rado kieme 
sukriošusį arkliuką, įkinkytą į vežimą. Ant vežimo šono 
stambiomis kreivomis raidėmis buvo pakeverzota „Rofas ir 
sūnūs", Semiuelis nepatikėjo savo akimis ir nubėgo namo 
ieškoti tėvo. 

- Sitas... šitas arklys ten, kieme, - paklausė jis. - Kur tu 
„Jį gavai? 

Tėvas išdidžiai nusišypsojo. 

- Išmainiau. Dabar mums bus lengviau. Galbūt po 
penkerių metų mes nusipirksime dar vieną arklį. Įsivaizduo- 


ji? Mes turėsime du arklius. 

Toliau šito - turėti du nuosavus arklėkus, traukusius 
vežimą purvinomis, pilnomis žmonių Krokuvos geto gatve- 
lėmis, - tėvo vaizduotė nesiekė. Semiuelis vos sulaikė aša- 
ras. 

Naktį, kai visi sumigo, Semiuelis nuėjo į arklidę ir atidžiai 
apžiūrėjo arklį, kurį pavadino Ferdu. Prastesnį egzempliorių 
sunku buvo sau ir įsivaizduoti. Liesas, senas, su giliu nuga- 
ros išlinkimu, šlubas. Abejotina, ar jis galėjo eiti greičiau 
negu tėvas. Tačiau ne tai buvo svarbu. Svarbu tai, kad 
Semiuelis turėjo laboratorinį gyvulį. Dabar jo bandymai 
nepriklausys nuo to, pavyks jam pagauti benamę katę arba 
žiurkę. Zinoma, reikia būti atsargiam. Tėvas neturi žinoti, ką 
jis daro. Semiuelis paglostė arklio galvą. 

- Imsimės farmacijos, - patikliai pranešė jis Ferdui. 

Arklidės kampe, kur stovėjo Ferdas, Semiuelis padarė 
improvizuotą laboratoriją. 

Tirštame sultinyje jis išaugino difterijos bakterijų kultū- 
rą. Kai sultinys pasidarė drumzlinas, jis dalį jo supylė į indą, 
praskiedė ir pašildė, Pritraukęs švirkštą, priėjo prie arklio. 

- Prisimeni, ką aš tau sakiau, - sukuždėjo Semiuelis, - 
atėjo tavo didžioji diena. 

Jis įbedė švirkšto adatą į klostėmis kabojusią odą po 
mente ir, kaip jį mokė gydytojas Valas, įšvirkštė ten turinį. 
Ferdas pasuko galvą, priekaištingai į jį pažiūrėjo ir aptaškė 
paleidęs šlapimo čiurkšlę. 

Semiuelis paskaičiavo, kad prireiks maždaug septy- 
niasdešimt dviejų valandų, kad kultūra subręstų Ferdo 
organizme. Praėjus šitam terminui, jis įšvirkštė antrą, dides- 
nę dozę. Paskui dar vieną. Jeigu antikūnių teorija teisinga, 
kiekviena kita dozė pamažėle didins organizmo pasiprieši- 
nimą ligai. Ir Semiuelis gaus būtiną vakciną. Vėliau jam 
reikės Žmogaus, kuriam jis galėtų įšvirkšti vakciną, kad 
patikrintų jos veikimą, bet tai nebus sunku. Bet kuri baisios 
ligos auka sutiks su viskuo, kad išgelbėtų savo gyvybę. 

Kitas dvi dienas Semiuelis beveik nesitraukė nuo 
Ferdo. 

- Ar tu įsimylėjai šitą arklį? - priekaištavo jam tėvas. - 
Ištisas dienas stypsai prie jo. 

Semiuelis kažką neaiškaus suniurnėjo. Jam buvo 
gėda, tačiau tiesos pasakyti nesiryžo. O ir kam tėvui Žinoti 
tiesą? Semiueliui reikėjo visiškai nedaug vakcinos, viso 
labo mažučio flakonėlio Ferdo kraujo. Ir niekas nieko dėl to 
nepraras, mąstė jis. 

Trečiosios lemiamos dienos rytą Semiuelį pažadino 
tėvo aimanos. Semiuelis iššoko iš guolio, pribėgo prie 
lango ir žvilgtelėjo laukan. Tėvas stovėjo palei vežimą ir 
klykė nesavu balsu. Arklio prie vežimo nebuvo. Semiuelis 
paskubomis apsirengė ir išbėgo į kiemą. 

- Momzeris! - klykė tėvas. - Apgavikas! Vagis! Vagis! 
Vagis! 

Semiuelis prasibrovė pro greitai susirinkusią aplink 
tėvą minią. 

- Kur Ferdas? 

- Tu apie tai klausi manęs? - užriko tėvas. - Ferdas 
nugaišo. Nugaišo kaip šuo, tiesiog gatvėje. 

Semiuelio širdis nukrito. 

- Mes važiavome sau gerai, pamažu. Aš sau prekiau- 
ju, nemušu, neraginu jo, kaip kurie ne kurie, nenoriu 
sakyti kas. Ir ką tu sau manai? Staiga jis krinta negyvas. 
Pagausiu tą bjaurybę, kuris man jį pardavė, užmušiu 
vietoje! 

Semiuelis nusisuko. Įvyko blogiau negu Ferdo kritimas. 
Numirė jo viltis. Drauge su Ferdu prasmego į nežinią išėji- 
mas iš geto, laisvė, gražus namas Terenijai ir jū būsimiems 
vaikams. 

Tačiau baisiausias dalykas buvo dar prieš akis. 

Kitą dieną po Ferdo kritimo Semiuelis sužinojo, kad 
gydytojas Valas ir jo žmona nusprendė ištekinti Tereniją 
už rabino. Semiuelis nepatikėjo savo ausimis. Terenija 
buvo skirta jam, ir niekam daugiau! Kiek įkerta kojos 
puolė jis į gydytojo ir ponios Val namus. Uždusęs įbėgo 
pas juos ir, vos atgavęs kvapą, įtraukė į plaučius oro bei 
pareiškė: 

- Įvyko klaida. Argi Terenija nepasakė, kad išteka už 
manęs? 

Jie apstulbę įsmeigė į ją akis. 


- Žinau, kad mes ne pora, - greitai tarė Semiuelis, - bet 
ji bus nelaiminga ištekėjusi už kito, o ne už manęs. Rabinas 
per daug senas... 

- Nevidonas! Mulkis! Lauk! Lauk! 

Terenijos motinos vos neištiko širdies smūgis. 

Po minutės Semiuelis stovėjo gatvėje, jo ausyse dar 
skambėjo širdį stingdantis draudimas apskritai pasirodyti 
šituose namuose. 

Naktį Semiuelis ilgai kalbėjosi su Dievu. 

- Ko tu iš manęs nori? Jeigu Terenija negali būti mano, 
kam tu padarei taip, kad aš ją įsimylėčiau? Nejaugi tu nieko 
nejauti? - beviltiškai pakėlęs į dangų veidą, šaukė jis. - Ar 
tu girdi mane? 

Ir pilname Žmonių name pasigirdo atsakymas. 

- Mes tave girdime, Semiueli! Užsičiaupk, dėl Dievo, ir 
leisk Žmonėms miegoti! 

Kitą dieną gydytojas Valas atsiuntė Žmogų pakviesti 
Semiuelį. Jį nuvedė į svetainę, kur sėdėjo gydytojas, ponia 
Val ir Terenija. 

- Mes turime sunkumų, - pradėjo Valas. - Mūsų duktė, 
kai užsispiria, negalime su ja susikalbėti. Neaišku kodėl, 
tačiau ji įsivaizduoja, kad tu jai patinki. Aš nesakau, įsimy- 
lėjo, Semiueli, todėl, kad jaunos mergaitės nežino, kas yra 
meilė. Vis dėlto ji atsisako tekėti už rabino Rabinovičiaus. 
Ir nori tekėti už tavęs. 

Semiuelis slapčia žvilgtelėjo į Tereniją, ir ji nusišypsojo 
jam. Jam vos širdis neplyšo iš džiaugsmo. Tačiau šitas 
džiaugsmas buvo trumpas. 

Gydytojas Valas tęsė: 

- Tu sakei, kad myli mano dukterį? 

- T-taip, pone gydytojau, - užsikirsdamas sumurmėjo 
Semiuelis. Paskui tvirtu balsu pridėjo: - Taip, pone gydyto- 
jau. 

- Tada leisk paklausti, Semiueli, ar tu norėtum, kad 
Terenija ištekėtų už gatvės prekijo? 

Semiuelis iš karto suvokė, kur suka gydytojas. Jis vėl 
Žvilgtelėjo į Tereniją ir lėtai atsakė: 

- Ne. 

- A, dabar tu matai? Niekas iš mūsų nenori, kad Terenija 
ištekėtų už gatvės prekijo. O juk tu, Semiueli, ir esi ne kas 
kitas, kaip gatvės prekijas. 

- Bet aš juo ne visada būsiu, - Semiuelio balsas sustip- 
rėjo. 

- O kur tu būsi? - įsiterpė ponia Val. - Tu ir visa tavo 
giminė - gatvės prekijai, jais ir liksite. O aš nenoriu, kad 
mano duktė už tokio ištekėtų. 

Semiuelis sutrikęs Žiūrėjo į visus tris. Jis ėjo čia su 
baime ir nerimu, jausdamas didžiausią džiaugsmą ir juodą 
neviltį. Ko gi jie iš jo nori? 

- Padarysime taip, - pasakė gydytojas Valas. - Mes 
duosime tau šešis mėnesius, per kuriuos tu privalai mums 
įrodyti, kad tu ne paprasčiausias gatvės prekijas. Jeigu 
šiam terminui pasibaigus tu negalėsi pasiūlyti Terenijai 
tokio gyvenimo lygio, prie kurio ji įpratusi, ji ištekės už 
rabino Rabinovičiaus. 

Semiuelis persigandęs žiūrėjo į jį: 

- Sešis mėnesius? 

Betgi per šešis mėnesius nepraturtėjama! Ir juo labiau 
Krokuvos gete! 

- Ar tau viskas aišku? - paklausė gydytojas Valas. 

- Taip. 

Dargi labiau negu aišku. Jis pajuto neapsakomą sun- 
kumą visame kūne. Jam gali padėti tiktai stebuklas. 

Gydytojo šeimos žentas privalo būti arba gydytojas, 
arba rabinas, arba paprasčiausiai turtingas Žmogus. Se- 
miuelis mintyse išanalizavo visas tris galimybes. 

Įstatymas jam draudė tapti gydytoju. 

Rabinu? Tačiau, kad juo taptum, reikia pradėti mokytis 
nuo trylikos metų, o jam jau aštuoniolika. 

Turtingu Žmogumi? Nieko nebus. Nors jis dirbtų po 
dvidešimt keturias valandas per parą, pardavinėdamas 
geto gatvėse savo neįmantrias prekes, jis ir ligi devynias- 
dešimties metų liks toks pats neturtingas kaip dabar. Valai 
iškėlė jam nejįgyvendinamą uždavinį. Iš pirmo žvilgsnio jie 
lyg ir nusileido Terenijai, leidę jai atidėti vestuves su rabinu, 
tačiau drauge pareikalavo iš Semiuelio tokio dalyko, kurio, 

jie žinojo, jis niekada negalės padaryti. Terenija - vienintelė 
iš jų visų - juo absoliučiai tikėjo. Ji buvo tvirtai įsitikinusi, kad 
per šešis mėnesius jis ras būdą išgarsėti arba praturtėti. „Ji 
dar nenormalesnė negu aš", - beviltiškai pagalvojo Semiue- 
lis. 

Ėmė bėgti paskirti šeši mėnesiai. Dieną Semiuelis pa- 
dėdavo tėvui. Bet vos tiktai sutemdavo ir ilgi besileidžian- 
čios saulės šešėliai gulė ant geto sienų, Semiuelis skubėjo 
namo, nekramtydamas prarydavo kokį nors maistą ir tuojau 
pat bėgo į savo improvizuotą laboratoriją. Jis pagamino 
šimtus įvairiausių dydžių serumo dozių, įšvirkšdavo jas 
triušiams, šunims, katėms ir paukščiams. Bet jie visi gaišo. 
„Jie pernelyg maži, - netekęs vilties galvojo Semiuelis, - man 
reikalingas didelis gyvulys". 

Tačiau jo nebuvo, o laikas neišvengiamai bėgo pirmyn. 

Du kartus per savaitę Semiuelis eidavo į Krokuvą, kad 
papildytų prekes, kurias parduodavo jo tėvas. Auštant sto- 
vėdamas prie uždarytų geto vartų drauge su kitais gatvės 
prekijais, mintimis jis buvo toli nuo jų, nieko aplink negirdė- 
damas ir nematydamas. 

Vieną tokį rytą, kai jis, kaip paprastai susimąstęs, sto- 
vėjo prieš uždarytus vartus, staiga tiesiog po ausimi pasi- 
girdo šiurkštus šauksmas: 

- Ei, tu, žydiškas snuki! Ko išsižiojai kaip vėpla? Judin- 
kis. 

Semiuelis krūptelėjo ir apsidairė. Vartai jau buvo atdari 
ligi galo, o jis su savo vežimėliu stovėjo tiesiog viduryje 
kelio. Vienas sargybinių grasino jam kumščiu ir judesiu 
įsakė negaištant pasitraukti. Paprastai prie vartų budėjo du 
sargybiniai. Vilkėjo jie žalios spalvos uniformomis, turėjo 
skiriamuosius ženklus ir buvo apsiginklavę pistoletais ir 
sunkiomis lazdomis. Ant apvyniotos aplink diržą vieno iš 
sargybinių grandinės tabalavo didžiulis raktas, kuriuo jie 
atrakindavo ir užrakindavo vartus. Palei geto sieną tekėjo 
nedidelis upeliukas, per kurį buvo permestas senas medi- 
nis tiltelis. Už tilto buvo policijos nuovados sargybinė, kur 
ir būdavo sargybiniai. Ne kartą Semiueliui teko matyti, kaip 
per tą tiltą vilko nevykėlį žydą, kuris jau niekada negrįžo į 

getą. Įstatymas skelbė, kad ligi saulėlydžio turi sugrįžti į 
getą, ir, jeigu kas nors iš jų pavėluodavo, kai vartai jau 
būdavo uždaryti, jį tučtuojau pagriebdavo ir išsiųsdavo 
katorgos darbams. Ir todėl labiau nei mirties jie bijodavo 
likti anapus vartų saulei nusileidus. 

Abiems sargybiniams reikėdavo visą naktį likti savo 
poste ir saugoti vartus; tačiau gete visi žinojo, kad, vos 
vartus uždarydavo nakčiai, kuris nors sargybinių eidavo į 
miestą linksmintis. Auštant jis grįždvo, kad padėtų draugui 
atidaryti vartus. 

Sargybiniai Pavelas ir Aramas skyrėsi vienas nuo kito, 
kaip žemė ir dangus. Pavelas buvo geraširdis ir šaunus 
vaikinas, Aramas - visiška jo priešingybė. Tai buvo tikras 
žvėris, tamsiaplaukis, stipraus sudėjimo, geležinėmis ran- 
komis, o kūnas - kaip alaus statinė. Jis buvo aršus antise- 
mitas, ir, kai pradėdavo budėjimą; visi Žydai stengėsi tą 
dieną grįžti į getą anksčiau nustatyto laiko, kadangi didžiau- 
sias pasitenkinimas Aramui buvo pagauti kokį nors užsi- 
žiopsojusį žydą, primušti lazda ir paskui nuvilkti per tiltą į 
nekenčiamą sargybinę. 

Kaip tik Aramas ir rėkė ant užsižiopsojusio Semiuelio, 
kad tas palaisvintų kelią. Semiuelis greitai nuvažiavo pir- 
myn, nugara jausdamas gręžiantį ir neapkenčiantį sargybi- 
nio žvilgsnį. 


Iš šešių Semiueliui duotų Mėnesių greitai liko penki, 
paskui keturi ir galiausiai tik trys mėnesiai. Nebuvo nei 
dienos, nei valandos, kad Semiuelis negalvotų, kaip iš- 
spręsti tą problemą, ir visą tą laiką jis atkakliai dirbo labo- 
ratorijoje. Jis tarėsi su kuriais ne kuriais turtingais geto 
gyventojais, tačiau tie arba nenorėjo jo klausyti, arba, jeigu 
atkreipdavo dėmesį, tai jų patarimai buvo nenaudingi. 

- Nori daryti pinigus? Saugok kapeiką, ir vieną gražią 
dieną tu galėsi pradėti savo verslą. 

Gerai jiems buvo šitaip siūlyti - visi jie gimė pasiturin- 
čiose šeimose. 

Ateidavo jam į galvą ir padūkusi mintis įkalbėti Tereniją 
pabėgti su juo. Bet kur? Kelionės pabaigoje jų galėjo laukti 

tiktai kitas getas, O jis kaip neturėjo nė grašio kišenėje, taip 
ir liks nelaimingu nuskurėliu. Ne, jis per daug mylėjo Tere- 
niją, kad tam ryžtųsi. Spąstai užsitrenkė. 

Laikrodis negailestingai mušė valandas, ir trys mė- 
nesiai veikiai pavirto dviem, paskui ir vienu mėnesiu. 
Vienintelė Semiuelio paguoda tomis dienomis buvo pa- 
simatymai su Terenija. Jam buvo leista tris kartus per 
savaitę su ja matytis, tačiau dalyvaujant kam nors iš 
gydytojo šeimos narių. Ir kiekvieną kartą po eilinio susi- 
tikimo jis jautė, kad ją myli dar stipriau. Šitie susitikimai 
buvo ir saldūs ir kartūs, nes kuo dažniau Semiuelis su ja 
matėsi, tuo sunkiau jam darėsi pagalvojus, kad gali ją 
prarasti amžinai. 

- Aš Žinau, tu pasieksi sėkmės, - ramino jį Terenija. 

Dabar beliko trys savaitės, o Semiuelis buvo taip 
pat toli nuo savo problemos sprendimo, kaip ir iš pat 
pradžių. 

Kartą vėlai naktį į arklidę pas Semiuelį atbėgo Terenija. 
Apkabinusi jį, ji tarė: 

- Pabėkime Semiueli. 

Jis niekada dar jos taip nemylėjo, kaip tą akimirką. Dėl 
jo ji buvo pasiryžusi užsitraukti gėdą, palikti tėvą su motina 
ir atsisakyti savo sotaus ir aprūpinto gyvenimo. 

Jis priglaudė ją prie savęs ir pasakė: 

- Ne. Kad ir kur mes bepabėgtume, aš vis vien liksiu 
gatvės prekiju. 

- Manęs tai nejaudina. 

Prieš Semiuelio akis iškilo jos puikus namas su erdviais 
kambariais, tarnais, idealiai juos tvarkančiais, ir paskui jis 
įsivaizdavo savo varganą kambarėlį, kuriame jie gyveno 
trise - tėtis, tetulė ir jis pats. Paskui pasakė: 

- Tai jaudina mane, Terenija. 

Ji ištrūko iš jo glėbio ir pabėgo. 

Kitos dienos rytą Semiuelis sutiko Isaką, buvusį savo 
mokyklos draugą. Tas ėjo gatve, vesdamasis už pavadžio 
arklį. Arklys buvo vienakis, kenčiantis nuo dieglių, šlubas ir 
kurčias. 

- Sveikas, Semiueli. 

- Sveikas, Isakai. Nežinau, kur tu vedi savo arklį, bet geriau 
pasiskubink. Gink dieve, jis užvers kanopas tiesiog ant kelio. 

- Nair kas. Aš vis viena vedu Lotą, kad išvirtų muilą. 

Semiuelio akyse sušvito susidomėjimas. 

- Tu manai, kad jie tau daug duos? 

- Kodėl daug? Man reikalingi lygiai du florinai, kad 
nusipirkčiau vežimuką. 

Iš susijaudinimo Semiueliui išdžiūvo gerklė. 

- Kam tau taip toli eiti? Imkime ir pasikeiskime: tu man 
arklį, aš tau vežimėlį. 

Po penkių minučių sandėris buvo sudarytas. 

Semiueliui beliko pasidaryti sau naują vežimėlį ir paaiš- 
kinti tėvui, kaip jis prarado senąjį ir iš kur atsirado tas kuinas. 

Jis parsivedė jį į arklidę, kur neseniai stovėjo Ferdas. 
Apžiūrėjus Lotą iš arčiau, ji buvo dar labiau apgailėtina negu 
Ferdas. Semiuelis paplojo gyvuliui per kaklą ir tarė: 

- Nesijaudink, Lota. Tu būsi įrašyta į medicinos istoriją. 

Ir po keleto minučių jis jau ruošė pirmąją serumo partiją. 


Dėl daugybės Žmonių ir antisanitarinių sąlygų gete 
retkarčiais kildavo epidemijos. Paskutinė jų buvo karštinė, 
su dusinančiu kosuliu, tonzilių uždegimu. Užsibaigdavusi 
kankinama mirtimi. Gydytojai kaip reikiant nežinojo nei jos 
atsiradimo priežasčių, nei kovos su ja būdų. Liga priveikė 
ir Isako tėvą. Kai Semiuelis apie tai sužinojo, jis nuėjo pas 
savo draugą. , 

- Buvo gydytojas, - verkdamas draugas pasakojo Se- 
miueliui. - Sakė, kad niekuo negali padėti. 

Iš viršaus girdėjosi sunkus, draskantis kosulys, kuriam, 
atrodė, nebus galo. 

- Aš turiu prašymą, - pasakė Semiuelis. - Atnešk man 
savo tėvo nosinę. 

Isakas apstulbęs sužiuro į jį. 

- Ką-ą? 

- Tiktai būtinai priskrepliuotą. Ir žiūrėk, kad imtum ją 
atsargiai. Ten pilna mikrobų. 

Po valandos Semiuelis atsargiai nukrapštė skreplius 
nuo nosinės į dubenėlį su sultiniu. 

Jis dirbo visą naktį ir visą kitą dieną, ir dar kitą, įšvirkš- 
damas mažas skiedinio dozes kantriajai Lotai, palengva jas 
didindamas, kovodamas su laiku ir tikėdamasis išgelbėti 
Isako tėvui gyvybę. 

Tikėdamasis išgelbėti ir savo paties gyvenimą. 


Semiuelis taip niekada ir nesuprato, kieno pusėje buvo 
Dievas: jo ar Lotos, tačiau sena, dvesianti kumelė išgyveno 
ir po pačių didžiausių dozių, ir Semiuelis gavo pirmą porciją 
priešnuodžių. Dabar reikėjo įkalbėti Isako tėvą, kad sutiktų, 
jog įšvirkštų jam serumo. 

Paaiškėjo, kad jo įkalbinėti nereikia. Kai Semiuelis atėjo 
į Isako namus, ten buvo pilna giminių, apverkiančių dar 
gyvą, bet greitai gęstantį Žmogų. 

- Jam jau nedaug liko, - pasakė Isakas Semiueliui. 

- Ar galiu aš prie jo prieiti? 

Jaunuoliai užlipo į mirštančiojo kambarį. Isako tėvas 
gulėjo baisiai raudonu veidu, nes turėjo aukštą temperatū- 
rą. Dusinančio kosulio priepuoliai purtė jo išsekusį kūną, ir 
jam vis blogėjo. Buvo aišku, kad jis miršta. 

Semiualis įtraukė į plaučius daugiau oro ir tarė: 

- Manrrelkia pakalbėti su tavim ir tavo motina. 

Abu, ir sūnus, ir motina, netikėjo gydomaja mažo bute- 
liuko galia, kurį atsinešė Semiuelis. Tačiau arba tai, arba 
maitintojo mirtis. Ir jie sutiko, jog įšvirkštų vaistus, nes vis 
viena nebuvo ką prarasti. 

Semiuelis suleido serumą Isako tėvui. Tris valandas jis 
neatsitraukė nuo ligonio lovos, tačiau jokių pagerėjimo 
požymių nepastebėjo. Serumas neveikė. O jeigu ir veikė, 
tai į blogąją pusę: kosulio priepuoliai padažnėjo, ir galiau- 
siai, vengdamas žiūrėti Isakui į akis, jis išėjo namo. 

Kitą rytą auštant Semiuelis turėjo eiti į Krokuvą nupirkti 
prekių. Jis degė nekantrumu sugrįžti kuo greičiau atgal, kad 
sužinotų, ar dar gyvas Isako tėvas. 

Turguje buvo minios Žmonių, ir Semiueliui atrodė, 
kad jis niekada nenupirks reikiamų prekių. Tiktai apie 
vidurdienį jis pripildė savo karutį prekių ir nuskubėjo 
namo į getą. 

Nespėjo jis nueiti ir dviejų mylių nuo Miesto vartų, 
kaip įvyko nelaimė. Vienas karučio ratas lūžo pusiau ir 
prekės pabiro ant grindinio. Semiuelis nežinojo, ką daryti. 
Reikėjo žūtbūt pakeisti sulūžusį ratą, bet kaip be priežiū- 
ros palikti karutį! Aplinkui jau ėmė rinktis minia, godžiai 
žiūrėdama į išsibarsčiusias po visą grindinį prekes. Stai- 
ga Semiuelis pastebėjo besiartinantį prie jų policininką - 
vai! - ir suprato, kad viskas prapuolė. Jis atims iš jo 
prekes ir karutį. Policininkas prasiskverbė per minią prie 
išsigandusio jaunuolio. 

- Tau reikalingas naujas ratas. 

- T-t-taip, pone policininke. 

- O ar Žinai, kur jį gauti? 

- Ne, ponas viršininke. 

Policininkas kažin ką parašė ant popieriaus skiaute- 
lės. 

- Štai tau adresas. Ir pasakyk jiems, ko tau reikia. 

- Aš negaliu palikti karučio. 

- Kodėl negali? - paklausė policininkas, rūsčiai apžvelg- 
damas minią. - O aš kam? Greitai, bėk! 

Semiuelis bėgo visą kelią. Nurodytu adresu greitai 
surado kalvę, ir, kai papasakojo, koks reikalas, kalvis su- 
ieškojo reikiamo dydžio ratą. Kai Semiuelis užmokėjo už 
ratą, jam dar liko maždaug pustuzinis guldenų. 

Stumdamas priešais save ratą, jis bėgte grįžo į avarijos 
vietą. Policininko padedamas jis per pusę valandos pakeitė 
ir pritvirtino ratą. Ir vėl leidosi namo. Visos jo mintys sukosi 
apie Isako tėvą. Gyvas ar numirė? Atrodė, jis daugiau nė 
sekundės nepakels nežinios. 

Ligi geto dar liko apie mylią. Priekyje jau šmėžavo 
aukštos jo sienos. Tačiau greitai geso besileidžiančios 
saulės spinduliai, temo, ir po kelių akimirkų tamsa apsupo 
jį iš visų pusių. Pasimetęs dėl jį ištikusios bėdos Semiuelis 
visai pamiršo laiką. Saulė nusileido, ir jis liko už geto sienų. 
Jis pasileido bėgti, stumdamas sunkiai prikrautą karutį 
priešais save. Krūtinėje pašėlusiu ritmu daužėsi širdis. Ne- 
duok Dieve, vartus uždarys dar jam negrįžus! Atmintyje 
iškilo pasakojimai apie žydus, likusius naktį už geto vartų. 

Jis ėmė dar greičiau bėgti. Greičiausiai prie vartų bus tik 
vienas sargybinių. Jeigu Pavelas - dar ne viskas prarasta. 
Jeigu Aramas - apie tai geriau negalvoti. Tamsa tirštėjo ir 
tarsi rūkas, iš visų pusių artėjo prie jo; veikiai ėmė krapnoti 
smulkus lietutis. Semiuelis greitai artinosi prie geto vartų, 
liko visiškai nedaug. Staiga iš tamsos išniro vartai. Jie buvo 
uždaryti. 

Semiuelis nė karto jų nematė uždarytų iš išorinės 
pusės. Gyvenimas jam pasirodė tartum išverstas išvirkščiai. 
ir jis drebėjo iš baimės. Jis buvo atskirtas nuo savo artimųjų, 
savo pasaulio, visko, kas jam buvo brangu. Jis sulėtino 
žingsnį ir ėmė atsargiai artintis prie vartų, dairydamasis į 
šalis, akimis ieškodamas sargybinių. Jų niekur nebuvo 
matyti. Semiuelio širdyje įsižiebė viltis. Sargybinius, matyt, 
kur nors netikėtai iškvietė. Galbūt jam pavyks kaip nors 
atidaryti vartus arba nepastebimai perlipti per sieną. Tačiau, 
kai jis priėjo prie vartų, iš tamsos nelauktai išniro vienas 
sargybinis. 

- Trepsėk, trepsėk, - tarė jis. 

Tamsoje Semiuelis nematė jo veido, bet jis atpažino 
balsą - Aramas! 

- Arčiau, arčiau. Eikš čia! 

Aramas su vos pastebima pašaipa stebėjo besiartinantį 
Semiuelį. Pabūgęs jaunuolis sustojo. 

- Na, na, - paragino jį Aramas. - Trepsėk, kodėl sustojai? 

Semiuelis, smarkiai plakančia širdimi, pastiręs iš bai- 
mės, pamažėle artinosi prie milžino-sargybinio. 

- Leiskite, pone viršininke man viską paaiškinti. Kelyje 
man sulūžo karučio ratas... 

Aramas ištiesė savo milžinišką leteną, pagriebė Se- 
miuelį už pakarpos, ir kaip kačiuką pakėlė. 

- Tu, kale, žydiškas snuki, - suurzgė jis. - Koks man 
skirtumas, kas tau atsitiko? Tu nespėjai įeiti, kol vartai buvo 
neuždaryti! Zinai, kas dabar tau bus? 

Semiuelis, apmiręs iš išgąsčio, neigiamai papurtė 
galvą. 

- Aš tau papasakosiu, - pasakė Aramas. - Praeitą 
savaitę išėjo naujas nurodymas. Visi žydai, pagauti už geto 

vartų saulei nusileidus, privalo būti išsiųsti į Sileziją. Dešimt 
metų katorgos darbų. Na kaip, patinka? 

Tuo buvo sunku patikėti. 

- Bet aš... aš nieko blogo nepadariau. Aš... 

Laisva ranka Aramas atsivedėjęs kirto Semiueliui į 
veidą ir paleido. Semiuelis sunkiai nukrito ant žemės. 

- Einam, - pasakė Aramas. 

- K-kur? - suvapėjo Semiuelis. 

Iš siaubo jis vos apvertė liežuvį. 

- Į nuovadą. O rytą tave drauge su kitais valkatomis 
išsiųs kur reikia. Kelkis. 

Semiuelis gulėjo, lyg nesuprasdamas, ko iš jo reikalau- 
jama. 

- Bet aš turiu bent atsisveikinti su tėvu ir teta. 

Aramas išsiviepė. 

- Nieko, truputėlį paverks ir pamirš. 

- Labai prašau, - maldavo Semiuelis, - leisk jiems pasi- 
ųsti bent žinutę. 

Aramas grėsmingai susiraukė. Jis žengtelėjo prie gu- 
linčio Semiuelio ir, tęsdamas žodžius, įtaikiai prašneko: 

- Aš pasakiau kelkis, žydiškas mėšle! Jeigu man dar 
kartą tai reikės pakartoti, aš tau kiaušinius nutrauksiu. 

Semiuelis lėtai pakilo nuo žemės. Aramas kaip gniauž- 
tais sugriebė jo ranką ir nutempė į policijos nuovadą. 
Dešimt metų katorgos darbų Silezijoje! Iš ten niekas nesu- 
grįžta! Jis iš padilbų Žvilgtelėjo į jį tempusį sargybinį. 

- Labai prašau, nereikia, - gailiai paprašė jis. - Paleiskite 
mane. 

Aramas dar stipriau, taip, kad, atrodė, gyslose sustojo 
kraujas, suspaudė jo ranką. 

- Maldauk, maldauk, - pasakė Aramas. - Dievinu, kai 
žydas inkščia. Ar tik negirdėjai apie Sileziją? Kaip tik prieš 
žiemą ten pakliūsi. Bet viskas kaip reikiant, šachtose tylu ir 
šilta. Kai tavo plaučiai pajuodos nuo anglių ir pradėsi 
kraujais skrepliuoti, tave išmes ant sniego padvėsti. 

Priekyje, už tilto, beveik nematomas per tirštą lietų, 
sušmėžavo policijos nuovados pastatas, kuriame buvo ir 
barakas. 

- Greičiau! - įsakė Aramas. 

Ir staiga lyg žybsnis nušvietė Semiuelio sąmonę: 
niekas tenedrįsta taip su juo elgtis! Jis pagalvojo apie 
Tereniją, apie savo gimines, apie Isako tėvą. Niekas tegul 
nedrįsta tvarkyti jo gyvenimo. Reikia kažin ką daryti, 
pamėginti išsigelbėti. Jie ėjo per tiltelį, apačioje triukšmin- 
gai tekėjo sraunus, patvinęs nuo žiemos lietų upelis. Liko 
eiti apie trisdešimt jardų. Reikėjo kažin ką daryti. Tačiau 
ką? Bėgti? Bet kaip? Aramas buvo ginkluotas, bet net ir 
be ginklo jis galėjo kaip musę pritrenkti Semiuelį. Jis buvo 
bemaž du kartus aukštesnis ir šimtą kartų stipresnis už 
tą nelaimėlį. Jie jau perėjo tiltą, ir barakas jau buvo visai 
netoli. 

- Na greičiau gi! - suriaumojo Aramas, trūktelėjęs Se- 
miuelį už rankos. - Aš dar turiu aibę reikalų. 

Jie jau buvo tik už dviejų žingsnių nuo barako, Semiue- 
lis net girdėjo iš ten sklindantį juoką. Aramas, suspaudęs 
jaunuolio ranką, ėmė vilkti jį akmenimis grįstu barako 
kiemu. Negalima buvo gaišti nė sekundės. Semiuelis laisvą 
ranką įkišo į kišenę ir užčiuopė ten kapšelį su likusiais 
šešiais guldenais. Pirštai sugniaužė kapšelį, o širdis susi- 
gniaužė iš susijaudinimo. Atsargiai ištraukęs kapšelį iš 
kišenės, palaisvino suveržtą virvelę, ir metė maišelį ant 
žemės. Monetos garsiai suskambėjo, atsitrenkusios į ak- 
menis. 

Aramas staigiai sustojo. 

- Kas tai? 

- Nieko, - greitai atsakė Semiuelis. 

Aramas žvilgtelėjo jaunuoliui į akis ir sumykė. Vis dar 
laikydamas Semiuelį už rankos, jis atsigręžė, atidžiai žvilg- 
telėjo Žemyn ir pamatė kapšelį su pinigais. 

- Ten tau pinigėlių tikrai neprireiks, - tarė Aramas. 

Jis pasilenkė, kad pakeltų nuo žemės maišelį. Semiue- 
lis taip pat pasilenkė. Aramas pirmas pagriebė maišelį. 
Tačiau Semiueliui ne maišelis rūpėjo. Jo pirštai sugriebė 
netoli maišelio gulėjusį akmenį. Atsitiesęs Semiuelis iš visų 
jėgų tvojo akmeniu į kairiąją Aramo akį. Akis akimirka 
pasruvo krauju, o Semiuelis be gailesčio akmeniu talžė 

sargybinio veidą. Jis matė, kaip kruvina koše pavirto nosis, 
o paskui ir burna. Ir kai galiausiai visas veidas pavirto 
ištisine kruvina kauke, Aramas vis dar stovėjo ant kojų, lyg 
apakęs kiklopas. Semiuelis, vos neapalpęs, žiūrėjo į jį, 
neturėdamas jėgų dar kartą jam smogti. Milžiniškas kūnas 
pamažėle ėmė smukti ant žemės. Semiuelis, netekęs gal- 
vos, žiūrėjo į negyvą sargybinį, tartum netikėjo, kad jis tai 
galėjo padaryti. Jis girdėjo balsus barake, ir staiga jam 
toptelėjo, kad jam pačiam gręsia mirtinas pavojus. Jeigu jį 
dabar pagaus, jo neišsiųs į Sileziją. Jie jam gyvam nudirs 
odą ir pakabins visiems matomoje turgaus aikštėje. UŽ 
pasipriešinimą policininkui grėsė mirties bausmė. O jis juk 
užmušė policininką! Bėgti! Galima pamėginti pereiti sieną, 
tačiau tada jis pavirs amžinai įstatymo persekiojamu dekla- 
suotoju. Juk turi būti kokia nors kita išeitis! Jis Žvilgtelėjo į 
lavoną ir staiga suprato, ką reikia daryti. Gritai pasilenkė, 
apieškojo negyvėlio drabužius ir rado didžiulį raktą, kuriuo 
buvo rakinami vartai. Įveikęs pasišlykštėjimą, sugriebė 
Aramą už kojų ir ėmė vilkti prie upelio. Negyvėlis, atrodė, 
svėrė visą toną. Stenėdamas ir raginamas iš barako sklin- 
dančiu balsų, Semiuelis vilko jį vis toliau. Štai ir upė. Uždu- 
sęs, kokią akimirką palaukė, paskui iš visų jėgų stumtelėjo 
jį nuo stataus kranto ir pamatė, kaip kūnas nusirito į kun- 
kuliuojantį vandenį. Viena ranka, užsikabinusi už kranto 
išsikišimo, atrodė, niekada nepaleis jo. Tačiau štai srovės 
pagriebtas kūnas lėtai atsiskyrė nuo kranto, nuplaukė upe 
žemyn ir dingo iš akių. Pastiręs iš siaubo, Semiuelis stovėjo 
ant kranto. Paskui paėmė akmenį, kuriuo užmušė sargybi- 
nį, ir įmetė jį į upę. Jam pačiam vis dar grėsė pavojus. Jis 
bėgte pasileido per tiltą prie uždarytų geto vartų. Arti nieko 
nebuvo. Drebančiomis rankomis įkišo raktą į spyną ir pa- 
suko. Iš visų jėgų trūktelėjo vartus į save. Jokio rezultato. 
Pernelyg sunkūs. Tačiau tą naktį Semiueliui nebuvo nejįma- 
nomų dalykų. Ir iš kur tą akimirką ėmėsi jėgų, jis pats 
nesuprato, tačiau jis vėl trūktelėjo sunkius vartus į save, ir 
jie atsidarė. Akimirka įstūmė pro juos karutį, sandariai už- 
darė vartus ir, stumdamas priešais save karutį, bėgte par- 
bėgo namo. Visi namo gyventojai susirinko jų kambaryje, 

ir, kai Semiuelis pasirodė tarpduryje, jiems pasirodė, kad 
įėjo atgimęs vaiduoklis. 

- Jie tave paleido! 

- N-nesuprantu, - užsikirsdamas pasakė tėvas. - Mes 
manėme, kad tu... 

Semiuelis greitai papasakojo jiems, kas atsitiko, ir ne- 
rimo išraišką jų veiduose pakeitė siaubas. 

- Viešpatie! - suaimanavo Semiuelio tėvas. - Jie dabar 
mus visus pakars! 

- Nepakars, jei padarysite, ką pasakysiu, - patikino juos 
Semiuelis. 

Keliais žodžiais paaiškino, ką turėjo galvoje. 

Po penkiolikos minučių Semiuelis, jo tėvas ir dar du iš 
kaimynų jau artėjo prie geto vartų. 

- Ojeigu grįš antrasis sargybinis? - sukuždėjo Semiue- 
lio tėvas. 

- Reikės rizikuoti, - atsakė Semiuelis. - Jeigu jis ten, aš 
tai sutvarkysiu. 

Atidaręs vartus, jis iššoko už jų, laukdamas, kad bet 
kuriuo momentu iš tamsos gali pasirodyti antrasis sargybi- 
nis ir užpulti jį. Jis įkiš raktą į spyną ir užrakins. Dabar vartai 
buvo užrakinti iš lauko. Prisirišęs raktą, Semiuelis priėjo prie 
sienos kairėje vartų pusėje. Po kelių sekundžių per sieną, 
kaip gyvatė, nusileido virvė. Semiuelis įsitvėrė jos, o tėvas 
ir du kaimynai, traukė ją iš kitos pusės ir kėlė ją aukštyn. 
Pasiekęs viršų, Semiuelis surišo kilpą ir, užmovęs ją ant 
sienos išsikišimo, greitai nusileido žemėn. Staigiai trūktelė- 
jęs nutraukė kilpą nuo išsikišimo. 

- O Viešpatie, - suniurnėjo tėvas. - O ką mums daryti, 
kai patekės saulė? 

Semiuelis pažvelgė į jį ir tarė: 

- Saulei patekėjus mes imsime daužyti vartus, kad mus 
išleistų. 

Auštant gete knibždėte knibždėjo policininkų ir karei- 
vių. Teko ieškoti atsarginio rakto, kad atidarytų vartus 


prekijams, daužiusiems juos ir reikalavusiems, jog juos 
išleistų iš geto. Pavelas, antrasis sargybinis, prisipažino, 


106 


kad naktį paliko savo postą ir nuėjo nakvoti į Krokuvą, už 
ką buvo tuojau pat suimtas. Bet Aramo dingimo paslaptis 
taip ir liko neatskleista. Tai, kas atsitiko, turėjo sukelti 
pogromą. Bet policiją trikdė tai, kad vartai buvo užrakinti iš 
lauko pusės. Juk jeigu žydai visą laiką buvo viduje, tai jie 
negalėjo nieko sargybiniui padaryti. Galų gale policija nu- 
sprendė, kad Aramas paprasčiausiai pabėgo su viena iš 
savo daugybės draugužių. O raktą greičiausiai kur nors 
numėtė. Rakto nepasisekė rasti, kas visai natūralu, nes jis 
buvo giliai užkastas Semiuelio namo rūsyje. 

Visai išsekęs Semiuelis krito ant lovos ir tuojau pat 
užmigo. Nubudo todėl, kad kažin kas jį stipriai purtė už 
peties ir bjauriai rėkė jam tiesiog į ausį. Pirmoji jo mintis 
buvo: jie rado Aramo kūną ir atėjo manęs suimti! 

Atmerkė akis. Priešais jį stovėjo Isakas ir klaikiai rėkė: 

- Viskas praėjo! Kosulys liovėsi! Įvyko stebuklas! Einam 
pas mane. 

Isako tėvas sėdėjo lovoje. Karštinė stebuklingai prany- 
ko, ir kosulys praėjo pats savaime. 

Kai Semiuelis priėjo prie ligonio lovos, staiga pa- 
sakė: 

- Aš dabar neatsisakyčiau vištienos sultinio. 

Ir Semiuelis pravirko. 

Vieną ir tą pačią dieną jis užmušė vieną Žmogų ir 
grąžino gyveniman kitą. 

Naujiena apie Isako tėvo išgijimą apskriejo visą getą. 
Mirštančiųjų giminaičiai apgulė Rofų namą, maldaudami 
Semiuelį duoti jiems bent lašelį savo stebuklingo serumo. 
Jis vos spėjo tenkinti jų prašymus. Vieną dieną Semiuelis 
priėjo prie gydytojo Valo, jau girdėjusio apie serumą. Ta- 
čiau gydytojas buvo nusiteikęs skeptiškai. 

- Aš tai turiu pamatyti savo akimis, - pareiškė jis. - 
Pagamink keletą dozių ir įšvirkšk vienam mano pacientų. 

Galima buvo pasirinkti. Ir gydytojas parodė į vieną, kaip 
jam atrodė, patį beviltiškiausią. Po dvidešimt keturių valan- 
dų ligonis pastebimai ėmė gerėti. 

Valas nuėjo į arklidę, iš kur, paras gamindamas seru- 
mą, neišėjo Semiuelis, ir tarė: 

- Serumas veikia. Tu savo pasiekei. Ko nori kraičiui? 

Semiuelis pakėlė į jį paraudusias nuo nemigos akis ir 
pasakė: 

- Dar vieno arklio. 


Tie, 1868 metai, padarė pradžią „Rofui ir sūnums". 

Kai Semiuelis vedė Tereniją, tai kraičio gavo šešis 
arklius ir puikiai įrengtą laboratoriją savo bandymams. Se- 
miuelis nelaikė paslaptyje savo bandymų. Vaistus jis gami- 
no iš žolių, ir veikiai į mažutę jo laboratoriją patraukė 
kaimynai, kad nusipirktų tinktūrų savo ligoms gydyti. Ir visi 
gaudavo to, ko jiems reikėjo. Semiuelio vardas darėsi vis 
žinomesnis. Tiems, kurie negalėjo sumokėti, Semiuelis 
sakė: 

- Imk ir dėl pinigų nesirūpink. 

O Terenijai tai paaiškindavo taip: 

- Vaistai daromi, kad gydytų, o ne turtui susikrauti. 

Jo verslas plėtėsi, ir veikiai jis jau kalbėjo Terenijai: 

- Laikas atidaryti savo vaistinę, pardavinėsime gatavus 
tepalus, miltelius ir kitus vaistus, o ne tik gaminsime pagal 
receptus. 

Nuosavos vaistinės idėja buvo sėkminga iš pat pradžių. 
Turčiai, anksčiau atsisakę jam padėti, dabar buvo pasiren- 
gę įdėti į šį reikalą nemažai pinigų. 

- Tapsime partneriais, - sakė jie. - Atidarysime visą 
vaistinių tinklą. 

Semiuelis jų pasiūlymą aptarė su Terenija. 

- Bijau, kad aš partneriais nepasitikiu. Tai mūsų verslas. 
Aš nenorėčiau, kad svetimi žmonės valdytų bent dalelę to, 
kas teisėtai praiklauso man. 

Terenija visiškai su juo sutiko. 

Kuo platesnis darėsi verslas, tuo daugiau atsirado 
naujų vaistinių, tuo džniau jam buvo siūlomi pinigai, ir 
nemažai. Semiuelis atkakliai atsisakinėjo partnerių. 

Kai uošvis jo paklausė, kodėl jis taip daro, Semiuelis 
atsakė: 

- Neverta leisti sočios lapės į vištidę. Ateis diena, kai ji 
praalks. 

Gerėjo Semiuelio materialinė padėtis, didėjo ir jo šeima. 
Terenija jam pagimdė penketą sūnų: Abraomą, Džozefą, 
Janą, Antoną ir Piterį - ir gimus kiekvienam sūnui, Semiuelis 
atidarydavo naują parduotuvę-vaistinę, kiekvieną kartą di- 
desnę negu ankstesnioji. Iš pat pradžių Semiuelis pasisam- 
dė sau vieną pagalbininką, paskui du, o greitai pas jį dirbo 
jau daugiau negu dvidešimt žmonių. 

Kartą pas Semiuelį atėjo oficialiosios valdžios atstovas. 

- Išeina nutarimas, pašalinantis kuriuos ne kuriuos žydų 
apribojimus, - pareiškė jis. - Mes norėtume, kad jūs atida- 
rytumėte Krokuvoje parduotuvę-vaistinę. 

Semiuelis negaišdamas tai ir padarė. Po trijų metų jis 
jau pasistatė sau nuosavą parduotuvę-vaistinę Krokuvos 
centre, o Terenijai nupirko mieste puikų namą. Semiuelio 
svajonė išsipildė - jis ištrūko iš Krokuvos geto. 

Tačiau jo sumanymai išėjo už Krokuvos ribų. 

Sūnums augant, Semiuelis samdė jiems mokytojus, 
kurie mokė juos įvairių užsienio kalbų. 

- Jis iš proto išėjo, - piktinosi Semiuelio uošvė. - Mes 
tapome visų mūsų kaimynų pajuokos objektu, mokydami 
Abraomą ir Janą anglų kalbos, Džozefą - vokiečių, Antoną 
- prancūzų, o Piterį - italų. Su kuo jie kalbės? Čia juk niekas 
nemoka šitų barbariškų kalbų. Berniukai net tarp savęs 
negalės susikalbėti. 

Semiuelis tiktai šypsojosi ir sakydavo: 

- Tai - jų išsilavinimo dalis. 

Jis žinojo, su kuo kalbės jo sūnūs. 

Kai kiekvienam iš sūnų sukako penkiolika metų, jie 
drauge su tėvu apsilankė įvairiose šalyse. Tų kelionių metu 
Semiuelis rengė sau placdarmus būsimiems užkariavi- 
mams. Kai Abraomui suėjo dvidešimt vieneri, Semiuelis 
surinko visą šeimą ir paskelbė: 

- Abraomas gyvens Amerikoje. 

- Amerikoje! - suaimanavo Terenijos motina. - Šitoje 
laukinių šalyje! Aš neleisiu ten savo anūko. Jis bus ten, kur 
jam negresia joks pavojus. 

Negresia joks pavojus! Semiuelis prisiminė pogromus 
gete, motinos mirtį, Aramą. 

- Jis važiuoja į užsienį, - paskelbė Semiuelis ir, pasisu- 
kęs į Abraomą, pridūrė: - Atidarysi parduotuvę Niujorke ir 
vadovausi ten mūsų verslui. 

- Taip, tėve, - išdidžiai atsakė Abraomas. 

Semiuelis atsisuko į Džozefą: 

- Kai tau sukaks dvidešimt vieneri, tu vyksi į Berlyną. 

Džozefas sutikdamas linktelėjo. 

- O aš važiuosiu į Prancūziją. Tikiuosi, į Paryžių, - tarė 
Antonas. 

- Tentu labai nežiopsok, - burbtelėjo Semiuelis. - Kurios 
ne kurios Žydaitės ten labai dailios. - Paskui pasisuko į 
Janą. - Tu važiuosi į Angliją. 

Piteris, pats jauniausias, nekantriai paklausė: 

- O aš važiuosiu į Italiją, tiesa, tėti? Kada man vykti? 

Semiuelis nusijuokė ir tarė: 

- Tiktai ne šiandien. Palauk. Sueis dvidešimt vieneri 
metai, tada ir važiuosi. 

Taip ir išėjo. Su kiekvienu iš jų Semiuelis važiavo pats 
ir padėjo atidaryti fabrikus ir parinkti Žmones vadovaujan- 
čioms pareigoms. Per septynerius metus Rofai pradėjo 
verslą penkiose šalyse. Rofų dinastija buvo įtvirtinta. Se- 
miuelis pasamdė advokatą, kurio padedamas specialiai 
įteisino, kad bet kuri kompanija šioje ar kitoje šalyje, būda- 
majuridiškai savarankišku subjektu, vis dėlto yra atsakinga 
visoms analogiškoms kompanijoms. 

- Jokių atėjūnų iš šalies, - protino Semiuelis advokatą. 
- Akcijos visada turi būti šeimos rankose. 

- Jos ir liks šeimos rankose, - patikino jį advokatas. - 
Bet, Semiueli, jeigu jūsų sūnūs negalės parduoti akcijų 
savarankiškai, tai iš ko jie gyvens? Juk jūs nenorite, kad jie 
skurstų? 

Semiuelis pritariamai linktelėjo galva. 

- Kiekvienas jų turės puikų namą, didelį atlyginimą ir 
atidarytas sąskaitas oficialioms reikmėms. Visa kita turi būti 
įdėta į verslą. Jeigu kils noras parduoti akcijas, sprendimas 
dėl to turi būti vieningas. Kontrolinį akcijų paketą turės 
mano vyriausiasis sūnus ir jo įpėdiniai. Mes veiksime pla- 
čiau negu Rotšildai. 

Semiuelio pranašystė išsipildė. Verslas plėtėsi ir kles- 
tėjo. Ir nors sūnūs buvo išsibarstę po margąjį pasaulį, 
Semiuelis ir Terenija darė viską, kas įmanoma, kad jie liktų 
ne tiktai kraujo broliais. Per šventes ir gimimo dienas sūnūs 
parvažiuodavo namo. Tačiau šitie vizitai turėjo ir kitą, slaptą 
prasmę. Broliai užsidarydavo su tėvu kabinete ir svarstyda- 
vo firmos reikalus. Jie sukūrė išsikerojusią ekonominio 
šnipinėjimo sistemą. Užtekdavo vienam jų sužinoti apie 
kokį nors naują vaistą, kaip jis negaišdamas siųsdavo 
kurjerius pas brolius, ir tie tuojau pat imdavo gaminti šitą 
preperatą. Tokiu būdu, firma visada aplenkdavo savo kon- 
kurentus. 


Šimtmečiui baigiantis visi jau buvo vedę ir padovanojo 
Semiueliui anūkų. Abraomas išvyko į Ameriką 1881 metais, 
kai jam sukako dvidešimt vieneri metai. Po septynerių metų 
jis vedė amerikietę merginą, ir 1905 metais ji pagimdė sūnų, 
pirmąjį Semiuelio anūką, Vudrą, iš kurio kilo Semas. Džo- 
zefas vedė vokietaitę, ir ji pagimdė jam sūnų ir dukrą. Sūnui 
savo ruožtu gimė dukra, kurią pavadino Ana. Ana ištekėjo 
už vokiečio Valterio Hasnerio. Prancūzijoje Antonas vedė 
prancūzaitę, kuri jam pagimdė du sūnus. Vienas sūnus 
gyvenimą baigė savižudybe. Kitas vedė ir paleido į pasaulį 
dukrą - Eleną. Ji keletą kartų ištekėjo, bet vaikų neturėjo. 
Janas Londone vedė anglę. Jų vienintelė dukra ištekėjo už 
baroneto Nikolso, ir pagimdė sūnų, kurį pakrikštijo Aleku. 
Piteris Romoje vedė italę. Jiems gimė sūnus ir dukra. Kai jų 
sūnus savo ruožtu vedė, jo žmona padovanojo jam dukterį, 
Simonetą, kuri įsimylėjo ir ištekėjo už jauno architekto Ivo 
Palacio. 

Tokios tad buvo Semiuelio ir Terenijos palikuonių 
šakos. 

Semiuelis išgyveno ligi to laiko, kai nauji laikai pakeitė 
planetos gyvenimą. Markonis išrado savo bevielį telegrafą, 
broliai Raitai pirmą kartą pakilo į orą su Kiti Houk savo 
aeroplanu. Dreifuso byla tapo visų pasaulio laikraščių nau- 
jiena Nr. 1, o admirolas Piris pasiekė Šiaurės polių. Prasi- 
dėjo masinė Fordo „Modelio T" gamyba; pasaulį apšvietė 

elektros lemputės, ir visur ėmė skambėti telefonai. Medicina 
ištyrė ir sutramdė tuberkuliozės, šiltinės ir maliarijos mikro- 
bus. 

„Rofas ir sūnūs" mažiau negu per pusę savo gyvenimo 
amžiaus pavirto milžiniška daugiataute korporacija, išsiša- 
kojusia po visą pasaulį. 

Semiuelis ir jo dvasna kumelė Lota buvo dinastijos 
pradininkais. 

Kai Elizabeta penktąjį kartą perskiatė knygą, ji nepaste- 
bimai padėjo ją į ankstesniąją vietą, po stiklu. Knyga padarė 
savo darbą. Elizabeta pasijuto praeities dalele, o praeitį 
laikė dalele savęs. 

Pirmą kartą gyvenime ji suprato, kas ji ir iš kur ima savo 
pradžią. 


12 SKYRIUS 


Risą Viljamsą Elizabeta pirmą kartą pamatė savo pen- 
kioliktąjį gimtadienį, kai ėjo antrasis jos pirmųjų mokslo 
metų semestras. Jis atvežė jai tėvo dovaną gimtadienio 
proga. 

- Jis pats norėjo atvažiuoti, - paaiškino Risas, - bet 
niekaip negalėjo ištrūkti. 

Elizabeta pamėgino nuslėpti savo nusivylimą, ir tai 
Risas pastebėjo. Kažin kas beviltiško jos povyzoje, 
bejėgiškumas ir aiškus jos jaunos sielos pažeidžiamu- 
mas sugraudino jį. Paklusęs šitam jausmui, jis staiga 
pasakė: 

- O kodėl mums su jumis neatšventus jūsų gimtadienio 
restorane? 

Tai buvo pats blogiausias dalykas iš visų, ką jis galėjo 
pasiūlyti, pagalvojo Elizabeta. Mintyse ji įsivaizdavo, kaip 
jiedu įeina į restoraną: jis - neįtikėtinai gražus ir elegantiš- 
kas, ji - putni, išsigimėliška, kreivais dantimis su plokštelė- 
mis. 

- Ačiū, ne, - sausai atsakė Elizabeta, - man... man dar 
pamokas reikia išmokti. 

Bet Riso Viljamso ne taip lengva atsikratyti, jis nepriėmė 
jokių „ne“. Jo atmintyje dar buvo gyvi savo vienišų gimimo 
dienų prisiminimai. Jis kreipėsi į direktorę ir paprašė leisti 
jam nuvesti Elizabetą į restoraną. Jie susėdo į Riso mašiną 
ir nuvažiavo į oro uostą. 

- Bet „Nevšatelis" kitoje pusėje, - pasakė Elizabeta. 

Risas nekaltai pažvelgė į ją ir tarė: 

- O kas sakė, kad mes važiuojame į „Nevšatelį"? 

- O kurgi? 

- | „Maksimą“. Tai vienintelė vieta, kur galima tinkamai 
atšvesti penkioliktąjį gimtadienį. 

Reaktyvinis kompanijos laineris nuskraidino juos į Pa- 
ryžių. Pietūs buvo prašmatnūs. 

Prasidėjo jie nuo Strasbūro pyrago su triufeliais, po 
kurio buvo patiekta omarų sriuba ir trapi antis su apelsi- 
nais, bei ypatingomis salotomis, gaminamomis tiktai „Mak- 
sime", o užsibaigė šampanu ir šventiniu tortu su 
žvakutėmis. Po pietų Risas nuvežė Elizabetą į Eliziejaus 
laukus, ir vėlai naktį jie grįžo į Šveicariją. 

Tai buvo pats puikiausias vakaras Elizabetos gyveni- 
me. Keistas dalykas, tačiau Riso kompanijoje ji pasijuto 
įdomia pašnekove ir gražuole, ir tai buvo žavu. Kai Risas 
parvežė ją prie mokyklos, ji pasakė: 

- Nežinau, kaip man jums dėkoti. Aš... Tai buvo pati 
geriausia diena mano gyvenime. 

- Ne man reikia dėkoti, o tėvui, - nusišypsojo Risas. - 
Tai jis viską sugalvojo. 

Tačiau Elizabeta žinojo, jog jis sako netiesą. 

Pati sau ji nusprendė, kad Risas pats geriausias iš 
žmonių, kuriuos ji sutiko savo gyvenime. Ir, be abejo, pats 
gražiausias. Naktį, gulėdama savo lovoje, ji be paliovos 
galvojo apie jį. Paskui atsikėlė ir priėjo prie nedidelio darbo 
stalo prie lango. Paėmė popieriaus lapelį, parkerį ir parašė: 
„Ponia Ris Viljams". 

Ir ilgai neatitraukdama akių žiūrėjo į šituos žodžius. 


Risas pavėlavo į pasimatymą su žavinga prancūzų 
aktore lygiai dvidešimt keturias valandas, bet tai jam men- 

kai rūpėjo. Vakaras, praleistas su Elizabeta „Maksime“, 
pasirodė jam daug patrauklesnis. 
Ateis diena, kada su ja, oi dar kaip rimtai, teks skaitytis! 


Elizabeta taip ligi galo ir nesuprato, kas buvo kaltesnis 
dėl tų permainų, kurias ji pajuto savyje. - Semiuelis ar Risas 
Viljamsas, bet ji ėmė naujai žiūrėti į save. Jai iš karto praėjo 
noras persivalgyti, ir ji pastebimai subloga. Netikėtai susi- 
domėjo sportu ir pamokomis mokykloje. Ji net pamėgino 
susidraugauti su savo bendraklasėmis. Tos apstulbo iš 
netikėtumo. Jos dažnai kviesdavo Elizabetą į savo „piža- 
minius vakarėlius", bet ji visada atsisakydavo. Vieną vakarą 
ji nelauktai pasirodė viename tokių vakarėlių. 

Vakarėlis vyko kambaryje, kur gyveno keturios mergai- 
tės, ir, kai ten įgriuvo Elizabeta, kambarėlis buvo pilnutėlis 
viešnių, vilkinčių pižamas arba naktinius marškinius. Viena 
iš dalyvaujančiųjų, nustebusi Žvilgtelėjo į ją ir tarė: 

- Ziūrėkite, kas pas mus atėjo! O mes kaip tik susigin- 
čijome, ateisi ar kaip visada riesi nosį. 

- Aš atėjau. 

Kambarys buvo pilnas saldokų, bet aitrių cigarečių 
dūmų. Elizabeta žinojo, kad dauguma mergaičių rūkė 
marichuaną, tačiau ji pati nė karto jo nebandė. Viena iš 
kambario šeimininkių, prancūzaitė, vardu Renė Tokar, 
priėjo prie Elizabetos, rankoje laikydama trumpą rudą ir 
storą cigaretę. Giliai užsitraukusi, ji ištiesė cigaretę Eliza- 
betai. 

- Rūkai? - Tai buvo veikiau patvirtinimas negu klausi- 
mas. 

- Suprantama, - pamelavo Elizabeta. 

Paėmė cigaretę, truputį padelsė, paskui pakėlė prie 
burnos ir greitai įtraukė į save dūmus. Po akimirkos 
pajuto, kad pažaliavo, bet prisivertė šypsotis ir per jėgą 
išstenėjo: 

- Normalu! 

Kai tiktai Renė nusisuko, Elizabeta bemaž nugriuvo ant 
kušetės. Smarkiai svaigo galva, tačiau greitai tas svaigimas 
praėjo. Ji pabandė dar kartą užsitraukti, ir jai vėl palengva 

apsvaigo galva. Elizabeta buvo girdėjusi apie marichuanos 
poveikį Žmogui. Buvo manoma, kad narkotikas pašalina 
visus vidinius draudimus, lyg apnuogindamas jo vidinį „aš“. 
Ji užsitraukė dar kartą, tačiau jau giliau ir pajuto, kaip 
švelnios bangos pagriebė ją ir perkėlė į kitą planetą. Ji matė 
ir girdėjo mergaites, buvusias šalia jos kambaryje, bet visos 
jos atrodė kažin kokios išskydusios, o garsai prislopinti ir 
sklindantys tarsi iš labai toli. Elektros lemputės švietė per- 
nelyg ryškiai ir ji užsimerkė. Vos ji spėjo užsimerkti, kaip 
tuojau pat pajuto, kad ją neša kažkur į nežinomus tolius. 
Jai buvo lengvaiir laisva. Ji žiūrėjo į save tarsi iš šalies, matė, 
kaip lėtai pro ją praplaukė mokyklos pastatas, kaip, pakil- 
dama vis aukštyn ir aukštyn virš snieguotų Alpių, ji pasinėrė 
į purių baltų debesų jūrą. Kažin kas šaukė ją vardu, kvietė 
vėl grįžti į žemę. Nenoromis lėtai Elizabeta atmerkė akis ir 
pamatė tiesiai priešais save pasilenkusią, susirūpinusią 
Renė. 

- Rof, ar viskas gerai? 

Elizabeta lėtai, taikiai nusišypsojo ir atsipalaidavusi 
sušnibždėjo: 

- Ak, kaip gera. 

Ir, būdama vis dar toje pačioje atsipalaidavimo būse- 
noje, prisipažino: 

- Dar niekada nebuvau bandžiusi marichuanos. 

Renė įsmeigė į ją akis. 

- Marichuanos? Bet juk tai paprasčiausia cigaretė. 


Kitame Nevšatelio kaimelio gale buvo berniukų mokyk- 
la, ir Elizabetos draugės dažnai lakstė ten į pasimatymus. 
Kambariuose tik apie berniukus ir kalbėdavo. Apie jų 
kūnus, penių dydžius, apie tai, ką jie leidžia daryti ir ką 
mergaitės leidžia jiems daryti. Kartais Elizabetai atrodė, 
kad ji pakliuvo į nimfomanių mokyklą. Mergaitės tiesiog 
kliedėjo seksu. Pats populiariausias žaidimas mokykloje 
buvo frolage. Plikai nusirengusi mergaitė, atsiguldavo į lovą 
ant nugaros, o kita imdavo ją lėtai glostyti rankomis nuo 
krūtų žemyn, šlaunų link. Atsilygindavo pyragaičiais, ku- 
riuos pirkdavo ten pat, kaimelyje. Dešimt minučių frolage 

kainavo vieną pyragaitį. Daugeliui mergaičių orgazmas 
prasidėdavo baigiantis dešimtajai minutei. Tais atvejais, kai 
to nebūdavo, frolage tęsdavosi ligi to momento, kol paga- 
liau prasidėdavo orgazmas, o toji, kuri masažavo, užsidirb- 
davo papildomai pyragaitį. 

Kitam mėgstamam seksualiniam divertismentui mer- 
gaitės pasirinko vonią. Vonios mokykloje buvo senoviškos, 
labai didelės, su lanksčiais rankiniais dušais, kurie lengvai 
nusiimdavo nuo kablių ant sienos. Mergaitės atsisėsdavo į 
vonią, visu slėgiu paleisdavo srovę ir, sureguliavusios rei- 
kalingą temperatūrą, įsikišdavo dušo galvutę tarp kojų ir 
lėtai vedžiojo pirmyn ir atgal. 

Elizabeta nežaidė nei šito, nei ano žaidimo, bet seksu- 
aliniai potraukiai leido save pajusti. Būtent šituo laikotarpiu 
ji atrado sau stulbinantį dalyką. 

Viena Elizabetos mokytojų buvo neaukšto ūgio, 
grakšti moteris, vardu Santal Arijo. Nors jai buvo apie 
trisdešimt, ji atrodė visai jauna. Ji buvo daili, o kai šypso- 
davosi, ir visai tapdavo gražuole. Elizabeta ją laikė pačia 
jautriausia iš visų mokytojų, su kuriais ją suvedė likimas, 
ir labai prie jos prisirišo. Kai jai būdavo sunku, ji visada 
bėgdavo pas panelę Arijo ir guosdavosi jai. Panelė Arijo 
suprato ją iš pusės žodžio. Ji paimdavo Elizabetą už 
rankos, švelniai ją glostydavo, kalbėdavo jai meilius Žo- 
džius ir vaišindavo puodeliu karšto šokolado su tortu, 
nuo ko Elizabetai visada palengvėdavo, ir visas nerimas 
savaime išsisklaidydavo. 

Panelė Arijo mokė jas prancūzų kalbos ir skaitė 
papildomą kursą apie madingą apsirengimą, visada 
pabrėždama, kaip svarbu teisingai pasirinkti drabužių 
stilių, harmoningą spalvų derinį ir atitinkamus tualeto 
priedus. 

- Atsiminkite, mergaitės, - kalbėjo ji, - patys gražiausi 
drabužiai pasaulyje be atitinkamų aksesuarų bus paprastas 
skuduras. 

„Aksesuarai“ buvo mėgstamiausias panelės Arijo Žo- 
delis. Gulėdama šiltoje vonioje, Elizabeta pagavo save 

galvojančią apie panelę Arijo, prisimindama jos švelnų 
žvilgsnį ir tai, kaip pokalbio metu ji švelniai glosto jos ranką. 

Sėdėdama kitų mokytojų pamokose, ji staiga nei iš šio, 
nei iš to prisiminė, kaip, guosdama ją, panelė Arijo apkabi- 
no jos kaklą rankomis, glaudė prie savęs, paskui rankomis 
lietė jos krūtinę. Iš pradžių Elizabeta manė, kad tie prisilie- 
timai atsitiktiniai, tačiau kiekvieną kartą po to panelė Arijo 
švelniai žiūrėjo į ją drėgnomis akimis, kuriose sustingo 
nebylus klausimas, reikalavęs atsakymo. Elizabeta mėgino 
įsivaizduoti sau panelę Arijo, jos švelniai pūpsančias krūtis, 
ilgas grakščias kojas, ir ji aistringai panoro pamatyti savo 
mokytoją nuogą lovoje. Štai tada Elizabetai ir toptelėjo 
mintis, sukrėtusi ją kaip perkūno trenksmas. 

Ji, Elizabeta, lesbietė. 

Jos nedomino berniukai, kadangi ją domino mergaitės. 
Bet ne kvailutės bendraklasės, o vyresnė, jautresnė ir už- 
jaučianti, kaip, pavyzdžiui, panelė Arijo. Elizabeta matė 
save su ja lovoje, matė kaip jos apsikabina ir glamonėja 
viena kitą. 

Elizabeta daug skaitė ir girdėjo apie tai, kaip sunku būti 
lesbiete. Visuomenė į jas žiūrėjo priekaištingai. Buvo laiko- 
ma, kad lesbiečių santykiai - tai nusikaltimas natūraliems 
dalykams. Bet koks čia nusikaltimas, jeigu myli artimą, 
galvodavo Elizabeta? Argi tai svarbu moteris ar vyras? Kuo 
gi heteroseksualinė santuoka ne iš meilės geresnė už 
homoseksualų dviejų mylinčių širdžių susivienijimą? 

Elizabeta suprato, kad tėvas, sužinojęs apie ją tiesą, 
pasibaisės. Na ką gi, tai jo problema! Dabar jai teks naujai 
žiūrėti į savo ateitį. Ji negalės gyventi vadinamąjį normalų 
gyvenimą, kai moteris įgyja šeimą: vyrą ir vaikus. Dabar ji 
už įstatymo, maištininkė, gyvenanti už visuomenės ribų. 
Drauge su panele Arijo - Šantal! - jos išsinuomos sau kur 
nors mažą butuką ar namelį. Elizabeta išdažys jų namą 
švelniomis, pastelinėmis spalvomis ir parūpins atitinkamus 
daiktus: elegantiškus prancūziškus baldus, pakabins ant 
sienų nuostabius paveikslus. Čia jai padės tėvas - ne, 
pagalbos iš jo, matyt, neverta laukti. Greičiausiai jis apskri- 
tai liausis su ja bendravęs. 

Elizabeta pasirūpins savo garderobu. Nors ji ir lesbietė, 
tačiau rengsis savaip. Jokių ten tvido kelnių ir šortų, jokių 
parduotuvėse pirktų kostiumų ir vulgarių vyriško tipo skry- 
bėlių. Sitie aksesuarai, tarsi raupsuotojo varpelis, išduoda 
emociškai pažeidžiamas moteris. Ne, ji atrodys laiminga, 
pilnavertė moteris. 

Elizabeta nusprendė, kad išmoks kulinarijos meno, 
kad gamintų valgį panelei Arijo - Santal! - jos mėgstamus 
patiekalus. Ji įsivaizdavo, kaip jos dviese sėdi prie stalo, 
papuošto žvakėmis, mažame jų namelyje ar butuke, ir 
valgo jos pagamintus pietus. Pradės jos nuo vaisių sul- 
čių, po kurių bus puikios salotos, paskui austrės arba 
omaras, o desertui arba „Šatobrianas", arba nuostabūs 
minkšti ledai. Po pietų jos susės tiesiog ant grindų prie 
liepsnojančio židinio ir žiūrės, kaip lauke sninga. Sniegas. 
Vadinasi, tai bus žiema! Elizabeta paskubomis keičia 
valgiaraštį. Vietoje vaisių sulčių ji išvirs maistingą svogū- 
nų sriubą arba iškeps omletą su lydytu sūriu. Desertui ji 
patieks suflė. Reikės prižiūrėti, kad ji nesukristų, kol 
patieks ant stalo. 7ada jos susės ant grindų prie liepsno- 
jančio židinio ir skaitys viena kitai T.S. Elioto arba galbūt 
V. Dž. Radžadono eilėraščius. 

Laikas - meilės priešas 

Vagis, pagrobiantis 

Mūsų auksines akimirkas. 

Niekada nesuprasiu, 

Kodėl įsimylėjėliai 

Skaičiuoja savo laimę 

Dienomis, naktimis, mėnesiais. 

Juk meilė matuojama 

Mūsų džiūgavimais, atodūsiais ir ašaromis. 

O taip, Elizabeta matė, kaip nepabaigiama virtine lekia 

pirmyn mėnesiai, metai, kaip tirpsta laikas auksinėje, šiltoje 
liepsnoje. 

Ir užmigdavo. 


Elizabeta laukė šito, bet kada tai įvyko, ją vis dėlto 
užklupo netikėtai. Kartą naktį jį nubudo nuo to, kad kažin 

kas atsargiai įėjo į jos kambarį ir tyliai uždarė paskui save 
duris. Elizabeta išsigandusi atmerkė akis. Ji pamatė grindi- 
mis slystantį šešėlį, ir, kai akimirką mėnulio šviesa ištraukė 
iš tamsos panelės Arijo veidą, Elizabetos širdis pašėlusiai 
sutvaksėjo. 

- Elizabeta, - sukuždėjo Šantal. 

Ir nusivilko naktinius marškinius, po kuriais nieko ne- 
buvo. Elizabetai išdžiūvo gerklė. Ji dažnai galvojo apie šitą 
akimirką, bet štai ji atėjo, o ji nieko, išskyrus panišką baimę, 
nejaučia. Tiesa, be to, ji nežinojo, ką jai reikia daryti. Ji 
nenorėjo pasirodyti kvailute ir neišmanėle moteriai, kurią ji 
dievino. 

- Žiūrėk į mane, - pridususiu balsu sukomandavo Šan- 
tal. 

Elizabeta pažiūrėjo. Jos akys greitai apmetė priešais ją 
stovinčią nuogą moterį. Šantal Arijo kūnas atrodė visai ne 
toks, kokį įsivaizdavo sau Elizabeta. Jos krūtys panešėjo į 
du susiraukšlėjusius obuolius ir buvo truputį nukarę. Į priekį 
buvo atsikišęs nedidelis pilvukas, o užpakalis - Elizabeta 
nerado kito posakio - kabojo kaip kūlys. 

Tačiau visa tai buvo nesvarbu. Svarbiausia buvo vidus, 
mylimos moters siela, jos drąsa ir veržimasis būti kitokia 
negu kitos, mesti iššūkį visam pasauliui ir neįveikiamas 
noras dalintis savo gyvenimą su Elizabeta. 

- Pasislink, mon petit ange, - sukuždėjo panelė Arijo. 

Elizabeta paklusniai pasislinko, ir mokytoja mikliai 
šmurkštelėjo po apklotu. Nuo jos kūno sklido stiprus, ašt- 
rus kvapas. Ji apsivijo rankomis Elizabetą ir sukuždėjo: 

- O, cherie, aš taip svajojau apie šitą akimirką. 

Ji, suaimanavusi pabučiavo Elizabetą tiesiai į lūpas, 
praskyrė jas savo liežuviu ir įstūmė jį jai į burną. Šlykštesnio 
pojūčio Elizabeta nebuvo patyrusi. Nustėrusi ji visai neju- 
dėjo. Santal Arijo pirštai čiupinėjo jos kūną, spaudė krūtis, 
lėtai slinko išilgai pilvo prie šlaunų. O seilėtos, kaip gyvulio, 
lupos nepaleido Elizabetos lūpų. 

Štai jis, štai jis tas stebuklingas laimės akimirksnis. 
Susilieję į vieną nedalomą kūną, tu ir aš, mes tapsime visata, 
o žvaigždės ir debesys judės su mumis į taktą. 

Arijo rankos slystelėjo Žemiau, glostydamos Elizabetos 
šlaunis, stenedamosios praskėsti jos kojas. Elizabeta veltui 
mėgino atgaivinti atmintyje svajones apie pietus prie de- 
gančių Žžvagių, suflė, apie vakarus prie židinio ir visus tuos 
metus, kuriuos jos praleis drauge. Beprasmiška. Jos protas 
ir lytis sukilo, jai atrodė, kad kažkas prievarta mėgina paimti 
jos kūną. I 

Panelė Arijo suaimanavo: 

- O, cherie, aš geidžiu tavęs. 

Vienintelis dalykas, akimirka toptelėjęs Elizabetai į 
galvą, buvo atsakymas: 

- Tačiau vienai mūsų aiškiausiai trūksta atitinkamų 
aksesuarų. 

Ir ji vienu metu ėmė isteriškai kvatoti ir verkti, apraudo- 
dama nuostabias vizijas prie žvakių ir juokdamasi dėl to, 
kad buvo laisvas, sveikas, normalus Žmogus, giliai šią 
akimirką tai įsisamoninęs. 

Kitą dieną Elizabeta ėmė eksperimentuoti su dušo 
galvute. 


13 skyrius 


Velykinių atostogų paskutiniais mokslo metais mo- 
kykloje, kai jai suėjo aštuoniolika metų, ji dešimčiai dienų 
atvyko į vilą Sardinijoje. Ji išmoko vairuoti mašiną ir dabar 
galėjo važinėti savo malonumui, kur tik susigalvoja. Ji 
ilgam išvažiuodavo iš vilos, važinėjo išilgai pakrantės, 
užsukdama į mažus žvejų kaimelius. Ji daug plaukiojo ir 
kaitinosi po karšta Viduržemio jūros saule, o kai naktį 
pūsdavo vėjai, gulėjo ir klausėsi dainuojančių uolų. Ji 
apsilankė Tempijoje, kur vyko karnavalas. Domino užsi- 
dėjusios merginos pačios kvietė jaunuolius šokiui, ir visi 
galėjo daryti tai, ko kitu metu nebūtų sau leidę. Jaunuolis 
galėjo manyti, kad permiegojo su ta ar kita mergina, bet 
rytą jis tuo jau nebuvo tikras. Atrodo, kad visi jie atlieka 
statistų vaidmenį pjesėje „Gvardietis“. 

Ji nuvažiavo į Punta Murą ir stebėjo, kaip sardai lau- 
žuose kepa jaunų ėriukų mėsą. Salos gyventojai vaišino ją 
seada, ožkų sūriu tešloje ir užpiltu karštu medumi. Ji gėrė 
nuostabų selememont, vietinį baltą vyną, kurio niekur pa- 
saulyje negalėjai nusipirkti, kadangi jis labai greitai gesda- 
vo, todėl iš salos niekur neišveždavo. 

Jos mėgstamiausias prieglobstis Porto Červe buvo 
taverna „Raudonasis liūtas“, mažulytė smuklė pusrūsyje, 
kur stovėjo viso labo dešimt staliukų ir nedidelis senovinis 
baras kampe. 

itas atostogas Elizabeta pavadino „Berniukų sezonu". 
Visi jie buvo turtingi įpėdiniai, jų minios sekiojo Elizabetą, 
kviesdami į begalinius piknikus su maudyne jūroje ir sma- 
giais pasivažinėjimais automobiliais. Tai buvo „kovos su 
sparingo partneriu“ pirmasis raundas. 

- Bet kuris jų tinka vyro vaidmeniui, - pasakė tėvas. 

Visi jie Elizabetai atrodė paskutiniai mulkiai. Jie perne- 
lyg daug gėrė, pernelyg daug plepėjo, ir kiekvienas taikėsi 
paglamonėti. Ji buvo tikra, kad jie siekė jos ne kaip protin- 
go, išsilavinusio Žmogaus, o jos vardo, Rofų dinastijos 
įpėdinės vardo. Jai ir į galvą neatėjo, kad ji galėjo patikti, 
kad tapo gražuole, lengviau buvo tikėti praeitimi, o ne tikru 
atvaizdu veidrodyje. 

Vaikinai girdė ją vynu ir bandė pasiguldyti į lovą. Jie 
jautė, kad ji dar skaisti, ir, pagal nesuvokiamą vyrišką 
logiką, galvojo, kad užtenka atimti skaistybę, kaip ji bemat 
ligi ausų juos įsimylės ir taps jų verge ligi karsto lentos. Dėl 
šito jie buvo kaip reta atkaklūs. Kad ir kur jie nusiveždavo 
Elizabetą, kiekvienas vakaras baigdavosi vienodai. 

- Aš tavęs geidžiu! 

Ir kiekvieną kartą ji švelniai atsakydavo. 

Jie nesuprato, koks reikalas. Zinodami, kad ji graži, 
jie remdamiesi ta pačia vyriška logika, naiviai manė, kad 
ji turi būti ir kvaila. Jiems ir į galvą neatėjo, kad ji protin- 
gesnė už juos. Kur gi matyta, kad mergina būtų ir graži, 
ir protinga? 

Taigi Elizabeta linksminosi su vaikinais, kad nepriešta- 
rautų tėvui, tačiau visi jie jai buvo nuobodūs. 

Kartą į vilą atvažiavo Risas Viljamsas, ir Elizabeta pati 
nustebo, kad apsidžiaugė jo atvykimu. Jis pasidarė dar 
gražesnis nuo to laiko, kai ji matė jį pirmą kartą. 

Risas, atrodė, taip pat džiaugėsi ją matydamas. 

- Kas jums atsitiko? 

- Kuria prasme? 

- Ar jūs šiandien į veidrodį žiūrėjote? 

Ji paraudo. 

- Ne. 

Jis atsigręžė į Semą. 

- Arba jauni vyrai buki, kurti ir akli, arba veikiai Liza mus 
paliks. 

Mus! Elizabetai buvo malonu, kad jis pasakė „mus“. Ji 
stengėsi kiek įmanoma nesitraukti nuo abiejų vyriškių, at- 
nešdama jiems gėrimus, atlikdama jų smulkius pavedimus, 
džiaugdamasi tuo, kad mato Risą. Pati, likdama nepastebi- 
ma, ji susižavėjusi klausėsi jų dalykinių pokalbių: apie 
kompanijų susijungimą, apie naujas gamyklas, apie vais- 
tus, kurie turėjo paklausą rinkoje, ir apie tuos, kurie paklau- 
sos neturėjo, apie to nepopuliarumo priežastis. Kalbėjo jie 
ir apie savo konkurentus, planavo elgesio strategiją ir kontr- 
priemones, kurių būtina imtis. Elizabetos ausyse visa tai 
skambėjo kaip puiki muzika. 

Sykį, kai Semas dirbo savo kabinete, Risas pakvietė 
Elizabetą priešpiečių. Ji pasiūlė nuvažiuoti į „Raudonąjį 
liūtą" ir susidomėjusi stebėjo, kaip Risas su vietiniais vyrais 
žaidė ten dartsą. Ją stulbino, kaip paprastai jis su jais 
bendravo. Jis visada buvo savo vietoje. Kartą ji išgirdo vieną 
ispanų patarlę, kurios prasmės negalėjo suvokti ligi tol, kol 
pamatė dartsą žaidžiantį Risą: šitas žmogus laisvai jaučiasi 
savo nuosavame kailyje. 

Jie sėdėjo prie nedidelio kampinio staliuko, padengto 
raudonai balta staltiese, ant kurios stovėjo bulvių apkepas 
su mėsa ir elis, ir kalbėjosi. 

Risas paprašė ją smulkiau papasakoti apie Mokyklą. 

- Apskritai, tai ten nėra jau taip blogai, - prisipažino 
Elizabeta. - Bent jau aš supratau, kaip mažai aš turiu 
žinių. 

Risas nusišypsojo. 

- Tokį dalyką prisipažinti ryžtųsi toli gražu ne kiekvie- 
nas. Mokyklą jūs baigiate birželį, taip? 

Elizabeta nustebo, iš kur jam tai Žinoma. 

- Taip. 

- O ką norėtumėte veikti paskui? 

Ji ir pati sau ne kartą uždavė šitą klausimą. 

- Sąžiningai kalbant, nežinau. 

- Gal ketinate ištekėti? 

Kokią akimirką jos širdis apmirė. Tačiau ji tuoj pat 
suvokė, kad nieko asmeniško tame klausime nebuvo. 

- Nėra už ko. 

Atmintis pakišo prisiminimus apie panelę Arijo, puikius 
pietus priešais liepsnojantį židinį, už lango krintantį sniegą, 
ir ji nevalingai nusijuokė. 

- Paslaptis? 

- Paslaptis. 

Ak, kaip jai norėjosi patikėti jam šitą paslaptį, bet juk ji 
beveik nieko nežinojo apie jį. Greičiausiai ne beveik, patai- 
sė save Elizabeta, o apskritai nieko nežinojo apie jį. Jis buvo 
žavingas nepažįstamasis, sykį pasigailėjęs jos ir iš gailesčio 
pakvietęs atšvęsti jos gimtadienį prašmatniame Paryžiaus 
restorane. Ji žinojo, kad firmoje jis buvo nepakeičiamas 
žmogus ir kad tėvas daugeliu atvejų pasikliaudavo juo. 
Tačiau ji nieko nežinojo apie jo asmeninį gyvenimą ir ap- 
skritai kas jis per Žmogus. Stebėdama įį, Elizabeta jautė, 
kad didžioji jo dalis buvo paslėpta nuo pašalinių akių, kad 
išoriškai rodomi jausmai veikiau sėkmingai maskuoja tai, 
ką jis iš tikrųjų jaučia, ir ji klausė save: o kas apskritai ką 
nors apie jį žinojo? 


Risas Viljamsas pasirodė netiesiogiai įpainiotas į tai, 
kaip Elizabeta prarado skaistybę. 

Mintis apie tai, kad laikas susirasti vyrą, vis labiau 
traukė Elizabetą. Iš dalies tai nulėmė lytinis potraukis, kuris 
bangomis ją užgriūdavo taip netikėtai ir taip stipriai, kad 
sukeldavo bemaž fizinį skausmą. Tačiau buvo ir didžiulis 
smalsumas, noras žinoti, kas tai per pojūtis. Suprantama, 

ji negalėjo permiegoti su pirmu pasitaikiusiu vyriškiu. Jis 
turėjo būti ypatingas, toks, kurį ji labai vertina ir kuris, 
žinoma, kaip pridera vertina ją. Vieną šeštadienį tėvas 
surengė viloje didelį priėmimą. 

- Apsivilk ką turi geriausio, - pasakė Risas Elizabetai. - 
Aš noriu pasigirti tavimi prieš visus. 

Elizabeta suvirpėjo pagalvojusi, kad šį vakarą ji bus jo 
dama. Tačiau Risas atvažiavo į priėmimą su italų kunigaikš- 
tiene, gražia stotinga blondine. Įpykusi ir jausdamasi ap- 
gauta, Elizabeta atsidūrė lovoje su girtu barzdotu rusų 
dailininku, pavarde Vasiljevas. 

Jų trumpas romanas pasibaigė visiška nesėkme. Eliza- 
beta taip nervinosi, o Vasilievas buvo toks girtas, kad 
Elizabeta taip ir nesuprato, kada buvo lytinio akto pradžia, 
vidurys ir pabaiga. |žanginį švelniausią akordą Vasiljevas 
pradėjo greitai nusimaudamas kelnes ir įvirsdamas į lovą. 
Elizabeta jau buvo pasirengusi nešti kudašių, tačiau noras 
atkeršyti Risui už jo išdavystę sulaikė ją. Ji nusirengė ir 
šmurkštelėjo į lovą. Po sekundės, be jokio įspėjimo, Vasil- 
jevas jau paėmė ją. Tai buvo neįprastas pojūtis. Jis nebuvo 
nemalonus, bet ir žemė nesustingo savo orbitoje. Vasiljevo 
kūnas staiga įsitempė ir krūptelėjęs suglebo. Dar po akimir- 
kos jis jau šnopuodamas miegojo. Elizabeta gulėjo šalia, 
nieko, išskyrus pasišlykštėjimą, nejausdama. Sunku buvo 
patikėti, kad čia ir yra tai, apie ką mokslininkai rašo knygas 
ir ką apdainuoja poetai. Ji pagalvojo apie Risą, ir jai norėjosi 
verkti. Greitai apsirengusi, ji nuėjo į savo kambarį. Kai kitą 
rytą dailininkas jai paskambino telefonu, Elizabeta paprašė 
ekonomę pasakyti, jog jos nėra namie. Kitą dieną Elizabeta 
išvažiavo atgal į mokyklą. 

Skrido ji firmos laineriu drauge su tėvu ir Risu. Lėktuvas, 
skirtas šimtams keleivių, buvo pertvarkytas į prabangią 
skraidančią svetainę. Lėktuvo uodegoje buvo du miega- 
mieji skyriai su atskirais vonių kambariais ir patogus darbo 
kabinetas, vidurinėje lainerio dalyje - svetainė, nukabinėta 
paveikslais, ir puikiai įrengta virtuvė priekyje, greta pilotų 
kabinos. Elizabeta šitą lėktuvą vadino stebuklinguoju kili- 
mu-lėktuvu. 

Vyrai bemaž visą kelią kalbėjo apie reikalus. Kai Risas 
šiek tiek atsilaisvino, jie su Elizabeta sužaidė šachmatų 
partiją. Partija baigėsi lygiosiomis, ir, kai Risas pasakė: „Aš 
apstulbęs", ji paraudo iš smalsumo. 

Greitai pralėkė paskutiniai mokyklinio gyvenimo mėne- 
siai. Laikas buvo pagalvoti apie ateitį. | galvą atėjo klausi- 
mas, kurį jai uždavė Risas: „O ką norėtum paskui veikti?" 
Ji ir dabar negalėtų atsakyti į šitą klausimą. Senojo Semiue- 
lio paveikta Elizabeta visai kitaip Žiūrėjo į šeimos verslą, ir 
jai dabar norėjosi jame dalyvauti pagal savo išgales. Bet 
kaip? Galbūt pradėti nuo pagalbos tėvui? Ji prisiminė Ie- 
gendas-apie savo motiną, kuri garsėjo kaip puiki šeiminin- 
kė, ir tuo ji buvo nepakeičiama Semo padėjėja. 

Dabar ji užims jos vietą. 

Ir tai bus pradžia. 


14 skyrius 


Laisva ranka švedų pasiuntinys glostinėjo Elizabetos 
užpakalį, bet ji, lengvai sukdamasi su juo valso ritmu, 
stengėsi to nepastebėti; jos akys vertindamos apžiūrėjo 
elegantiškai apsirengusius svečius, orkestrą, livrėjomis 
vilkinčius tarnus, bufetą, lūžte lūžusį nuo įvairių egzotiškų 
patiekalų ir subtilių vynų, ir ji mintyse save pagyrė: „Va- 
karas nusisekė!" Priėmimas vyko jų dvaro pokylių salėje 
Long Ailende. Į priėmimą buvo pakviesta du šimtai asme- 
nų, svarbių „Rofui ir sūnums". Staiga Elizabeta pajuto, 
kad pasiuntinys ima labai stipriai glaustis, mėgindamas 
ją sujaudinti. Liežuviu jis švelniai palietė jos ausį ir sukuž- 
dėjo: 

- Jūs nuostabiai šokate. 

- Jūs taip pat, - šypsodamasi atsakė Elizabeta ir, ne- 
lauktai pametė taktą, kryptelėjusi ir balinio batelio kulnu lyg 
netyčia užmynusi jam ant kojos. 

- Dėl Dievo meilės, atleiskite, jūsų prakilnybe, - apsi- 
mestinai apgailestaudama sušuko Elizabeta, - leiskite jums 
atnešti ko nors išgerti. 

Ir ji paliko jį, lengvai slysdama tarp šokančių porų, 
pasuko prie baro, pakeliui patikrindama, ar visko yra ir ar 
visi patenkinti. 

Kadangi tėvas reikalavo, kad viskas būtų tobula, 
Elizabeta, ligi šiol jau buvusi daugiau negu šimto jo 
oficialių priėmimų ir susitikimų šeimininke, niekada, net 
minutei, neleisdavo sau atsipalaiduoti. Kiekvienas susiti- 
kimas buvo įvykis, premjera su dešimtimis nenuspėjamų 
smulkmenų, bet kuri iš jų galėjo pateikti nemalonią staig- 
meną. Tačiau niekada ji nebuvo tokia laiminga. Išsipildė 
jos jaunystės svajonė - ji tapo artima tėvo drauge, ji buvo 
jam naudinga ir reikalinga. Ji susitaikė su tuo, kad ji buvo 
reikalinga ne asmeniškai, kad buvo vertinama ne ji pati, 
o tai, kokį indėlį ji įneša į firmos stiprinimą. Nes tai buvo 
vienintelis kriterijus, pagal kurį Semas vertino Žmones. 
Elizabeta puikiai užpildė plyšį, žiojėjusį nuo jos motinos 
mirties: ji tapo visų jo oficialių rautų šeimininke. Tačiau 
būdama protinga ir pastabi mergina, ji daug ko ir pasi- 
mokė. O mokytis buvo ko: drauge su tėvu ji dalyvavo 
dalykiniuose pokalbiuose lėktuvuose, viešbučiuose, ga- 
myklose, pasiuntinybėse ir rūmuose. Ji matė, kaip tėvas 
mokamai naudojasi turima valdžia, kaip, darydamas mi- 
lijardines apyvartas, pirkdamas ar parduodamas, staty- 
damas ar griaudamas, neišleidžia iš akių jokių 
smulkmenų. „Rofą ir sūnus" ji įsivaizdavo kaip kokį gau- 
sybės ragą, ir ji matė, kaip išmintingai ir dosniai tėvas 
apdovanoja iš jo draugus ir meistriškai saugo koncerno 
turtus nuo priešų. Tai buvo žavingas įdomiausių Žmonių 
pasaulis, ir Semas Rofas viešpatavo jame valdovo teisė- 
mis. 

Apžvelgusi salę, Elizabeta pamatė prie baro Semą, 
kalbantį su Risu, kažin kokiu ministrų pirmininku ir senato- 
riumi iš Kalifornijos. Pagavęs Elizabetos žvilgsnį, tėvas 
pamojo jai pirštu. Ji nuėjo prie jo, prisimindama, kaip visa 
tai prasidėjo. 


Pabaigusi mokyklą ji grįžo namo. Jai tada suėjo aštuo- 
niolika metų. Tuo metu jų namais buvo butas „Bikman 

pleise“ Manhatano rajone. Drauge su tėvu bute buvo ir 
Risas. Ji kažin kodėl žinojo, kad jis ten bus. Mintyse jis 
visada buvo su ja, ir nevilties bei liūdesio momentais ji 
išsišaukdavo jo paveikslą iš pasąmonės gelmių ir jis sušil- 
dydavo ją ir palengvindavo vienatvę. Iš pradžių tai atrodė 
neįmanoma. Penkiolikametė mergaitė ir dvidešimt penkerių 
metų vyras. Dešimties metų skirtumas pavirto šimtmečiu. 
Tačiau stebuklingu būdu aštuoniolikametei šitas matema- 
tinis skirtumas pasikeitė ir liovėsi buvęs kliūtimi. Tarsi ji būtų 
augusi greičiau negu Risas seno. 

Kai ji įėjo į biblioteką, kur jie sėdėjo ir kalbėjosi, abu 
vyrai atsistojo. Tėvas išsiblaškęs metė: 

- A, Elizabeta. Tiktai ką grįžai? 

- Taip. 

- Ta-aip. Reikia manyti, baigei mokyklą. 

- Taip, tėti. 

- Puiku. 

Pasisveikinimas baigėsi. Šypsodamasis prie jos ėjo 
Risas. Buvo matyti, kad jis nuoširdžiai džiaugiasi susitikimu. 

- Tu nuostabiai atrodai, Liza. Kaip praėjo ceremonija? 
Semas norėjo pats ten nuvažiuoti. Tačiau negalėjo ištrūk- 
ti. 

Jis kalbėjo tai, ką turėjo pasakyti tėvas. 

Elizabeta pyko, kad jaučiasi užgauta. Tai ne todėl, kad 
tėvas jos nemyli, kalbėjo ji sau, tiesiog jis labiau atsidavęs 
tam pasauliui, kur jai nebuvo vietos. Sūnų jis būtų pakvietęs 
į tą pasaulį, o dukra ten jam buvo nereikalinga. Dukra 
negalėjo būti įtraukta į korporacijos schemą. 

- Atleiskite, kad atitraukiau jus nuo reikalų. 

Ji nuėjo prie durų. 

- Minutėlę, - pasakė Risas, paskui atsigręžė į Semą. - 
Liza parvyko kaip tiktai laiku. Kas gi, jeigu ne ji, padės mums 
surengti priėmimą šeštadienį? 

Semas atidžiai pažiūrėjo į Elizabetą, lyg iš naujo ją 
įvertindamas. Ji buvo labai panaši į motiną. Tas pats grožis, 
tas pats judesių ir išorės natūralumas. Jo akyse šmėstelėjo 
susidomėjimas. Ligi šiol jam ir į galvą neatėjo, kad jo dukra 
gali tapti kilnojamuoju „Rofo ir sūnų" turtu. 

- Ar tu turi vakarinę suknelę? 

Elizabeta nustebusi Žvilgtelėjo į tėvą. 

- Aš... 

- Nesvarbu. Eik ir nusipirk. Ar galėsi suorganizuoti 
priėmimą? 

Elizabeta suėmė save į rankas. 

- Suprantama, galėsiu. 

Argi ne tam ją siuntė mokytis į uždarą Šveicarijos 
mokyklą? Jau ten pasistengė įskiepyti savo auklėtiniams 
pačias aristokratiškiausias manieras. 

- Zinoma, galėsiu. 

- Gerai. Aš pakviečiau keletą Žmonių iš Saudo Arabijos. 
Bus maždaug... 

Jis Žvilgtelėjo į Risą. 

Risas nusišypsojo Elizabetai ir tarė: 

- Maždaug keturiasdešimt žmonių. 

- Viskas bus gerai, - savimi pasitikėdama pareiškė 
Elizabeta. 

Didesnio pralaimėjimo ji dar nebuvo patyrusi savo gy- 
venime. 

Pirmam patiekalui Elizabeta užsakė krabų užkandą, 
antram - cassoulets, patiektą į stalą su jos pačios atrinktais 
firminiais vynais. Jos nelaimei, cassoulets buvo su kiaulie- 
na, o arabai jos, kaip ir visų vėžiagyvių, nevalgo. Jie susi- 
laiko ir nuo alkoholinių gėrimų. Svečiai tiktai žiūrėjo į 
patiekalus, bet jų nelietė. Elizabeta sėdėjo stalo gale prie- 
šais tėva (kitame stalo gale) nei gyva, nei mirusi iš sumiši- 
mo. 

Padėtį išgelbėjo Risas Viljamsas. Jis greitai atsistojo, 
trumpam išėjo į kabinetą ir kažin kur paskambino. Paskui 
grįžo į pietų salę ir, kol padavėjai nurinko stalą, linksmino 
svečius žaismingais pasakojimais. 

Atrodo, praėjo vos kelios akimirkos ir lyg iš po žemės 
išdygo vežimėliai su vlgiais, ir ant stalo pasirodė įvairiausi 
patiekalai. Kruopų patiekalas kuskusas, pagamintas 
mėsos sultinio garuose, ėriukas en brochette, ryžiai, kalnai 
viščiukų „tabaka", keptos žuvies, kuriuos pakeitė saldumy- 
nai, sūris ir švieži vaisiai. Visi buvo patenkinti, išskyrus 

Elizabetą. Ji taip susinervino, kad valgių net nepalietė. 
Kiekvieną kartą žvilgtelėjusi į Riso pusę, ji matė jo sąmoks- 
lininkišką žvilgsnį nukreiptą į save. Elizabeta negalėjo sau 
paaiškinti, kodėl jai kėlė pasipiktinimą mintis, kad Risas ne 
tik matė jos nesėkmę, bet ir būtent jis išgelbėjo ją iš bėdos. 
Kai priėmimas pasibaigė ir paskutiniai svečiai paryčiui išsi- 
važinėjo į namus, Elizabeta, Semas ir Risas suėjo į svetainę. 
Risas visiems įpylė brendžio. 

Įtraukusi į plaučius daugiau oro, Elizabeta atsisuko į 
tėvą: 

- Man siaubingai gėda dėl pietų. Jeigu ne Risas... 

- Manau, kad kitą kartą viskas bus gerai, - ramiai atsakė 
Semas. 

Ir pasirodė teisus. Nuo to momento, kai Elizabeta or- 
ganizuodavo priėmimą, neatsižvelgdama į svečių skaičių - 
keturiems ar keturiems šimtams, - ji atidžiai išstudijavo jų 
skonius, kas jiems patinka arba, priešingai, kas nepatinka, 
ką jie valgo ir geria, o ko ne, kaip linksminasi. Kiekvienam 
kviestajam ji užvedė ypatingą kortelę. Svečiams patikdavo, 
kai jie pastebėdavo, kad jiems siūlomas mėgstamas bren- 
dis, vynas arba viskis arba vaišina mėgstamiausiomis ciga- 
retėmis. Su kiekvienu jų Elizabeta kalbėdavo tais 
klausimais, kurie jiems labiausiai rūpėjo. 

Risas būdavo beveik visuose šituose priėmimuose ir 
kiekvieną kartą su nauja gražia mergina. Elizabeta visų jų 
nekentė ir mėgino jas mėgdžioti. Jeigu Risas atsivesdavo 
merginą, kurios plaukai būdavo užpakalyje susegti, Eliza- 
beta tuojau pat pasidarydavo tokią šukuoseną. Ji mėgino 
elgtis taip, kaip elgėsi jo išrinktosios, rengtis taip, kaip 
rengėsi jos. Bet Risui tai, matyt, nedarė jokio įspūdžio. Jis, 
atrodė, viso to nepastebėjo. 

Pasimetusi Elizabeta nusprendė būti pati savimi. 

Tą rytą, kai jai sukako dvidešimt vieneri, tėvas per 
pusryčius jai pasakė: 

- Užsakyk vakarui bilietus į teatrą. Po to pavakarieniau- 
Sime „Dvidešimt pirmajame“. 

„Jis prisimena!" - pagalvojo Elizabeta, ir jos širdis džiu- 
giai sutvaksėjo. 

Tačiau tėvas tęsė: 

- Mūsų bus dvylika Žmonių. Dirbsime prie Bolvijos 
kontraktų. 

Ji nepriminė jam apie gimimo dieną. Atėjo, tiesa, kele- 
tas sveikinimo telegramų iš buvusiųjų bendraklasių. Ir vis- 
kas. Nieko nepaprasto, bent jau ligi šeštos valandos vakaro 
neįvyko, kai jos vardu buvo atsiųsta didžiulė puokštė gėlių. 
Elizabeta buvo tikra, jog tai tėvo dovana. Tačiau kortelėjo 
buvo parašyta: „Puikiajai ledi puikią dieną". Apačioje para- 
šas: „Risas". 

Septintą valandą vakaro, išeidamas į teatrą, tėvas pa- 
stebėjo puokštę ir išsiblaškęs tarė: 

- Ar atsirado gerbėjas? 

Elizabetai knietėjo pasakyti, kad puokštė - dovana 
gimtadienio proga, bet kas iš to? Beprasmiška priminti tam, 
kurį myli, kad šiandien tavo gimtadienis. 

Kai tėvas išvažiavo, pasidarė tuščia ir reikėjo kaip nors 
praleisti laiką. Dvidešimt pirmi gyvenimo metai jai visada 
atrodė kažin kokia svarbi riba. Pilnametystės, laisvės ir 
tapimo moterimi metai. Stai ji ir atėjo, šita stebuklinga diena, 
tačiau ji jautėsi taip pat, kaip prieš metus ar dvejus. Kodėl 
jis neprisiminė? Įdomu, ar prisimintų jis, jeigu ji būtų sūnus, 
o ne dukra! 

Negirdimai pasirodė vyresnysis liokajus, paklausė, 
ar patiekti pietus. Valgyti Elizabeta nenorėjo. Ji jautėsi 
visų pamesta ir vieniša. Zinojo, kad gailisi savęs, ta- 
čiau gailestis ėjo toliau negu ši, neatšvęsta gimimo 
diena. Joje susiliejo visos buvusios vienišos gimimo 
dienos, visos nelaimingo vaiko kančios, vaiko, užau- 
gusio be motinos ir tėvo glamonių, kuris niekam nerū- 
pi. Dešimtą valandą vakaro, kai ji jau apsivilko 
naktinius marškinius ir sėdėjo viena tamsioje svetainė- 
je, kažin kieno balsas tarė: 

- Su gimimo diena! 

Plykstelėjo šviesa, ant slenksčio stovėjo Risas. Jis 
priėjo prie jos ir priekaištingai pasakė: 

- Sitaip nieko nebus. Argi taip dera švęsti savo pilna- 
metystę ar tu turėsi tokių dienų dar daug? 

- Aš... aš maniau, tu su tėvu teatre? - sutrikusi atsakė 
Elizabeta. 

- Aš ten ir buvau. Jis pasakė, kad tu sėdi viena namie. 
Renkis, mes važiuojame vakarieniauti. 

Elizabeta neigiamai papurtė galvą. Ji nenorėjo, kad jai 
darytų malonę. 

- Ačiū, Risai. Aš nealkana. 

- O aš alkanas, aš negaliu vienas valgyti. Duodu 
tau penkias minutes apsirengti arba važiuosi, kaip 
stovi. 

Vagone-restorane Long Ailende jie užsisakė hambur- 
gerių, aštrių raudonųjų pipirų, prancūziškus keptus svogū- 
nus ir stipraus alaus ir visą laiką, kol valgė, kalbėjosi, ir šita 
vakarienė pasirodė Elizabetai tūkstantį kartų skanesnė ir 
įdomesnė, negu toji jų vakarienė „Maksime“. Risas skyrė 
jai visą dėmesį, ir ji suprato, kodėl jis taip patinka moterims. 
Ne tiktai todėl, kad buvo velniškai gražus. O dar todėl, kad 
jam pačiam patiko asistuoti moterims, jis jas nuoširdžiai 
mylėjo, ir jos atsilygindavo jam tuo pačiu. Su juo Elizabeta 
jautėsi vienintele moterimi, dėl kurios jis pasirengęs pamirš- 
ti viską pasaulyje. Dėl to, galvojo Elizabeta, moterys ir 
kraustosi dėl jo iš proto. 

Risas papasakojo jai truputį apie savo vaikystę Velse, 
ir jo lūpose ji atrodė žaisminga, nuostabi ir kupina pačių 
nejįtikimiausių nuotykių. 

- Aš pabėgau iš.namų, - pasakojo Risas, - kadangi 
norėjau viską pamatyti, viską išmėginti. Aš norėjau būti 
visais tais, su kuo mane suvesdavo likimas. Man buvo 
pernelyg maža manęs paties. Galbūt tau tai nesupranta- 
ma? 

O, kaip jai tai buvo artima ir suprantama! 

- Aš dirbau parkuose ir paplūdimiuose, o kartą vasarą 
įsitaisiau vežioti „korakle“ turistus po Rozilę, ir... 

- Stop, stop, stop, - nutraukė jį Elizabeta. - Kas yra 
Rozilė ir kas yra „koraklė“? 

- Rozilė - tai sraunus, siautingas upelis su daugybe 
pavojingų slenksčių ir kilpų. „Koraklė“ - tai kanoja, padaryta 
iš lentinių griaučių, aptrauktų vandens nepraleidžiančiomis 

žvėrių odomis. Velse jais plaukiojo dar ligi romėnų užkaria- 
vimų. Ar tu kada nors buvai Velse? 

Ji neigiamai papurtė galvą. 

- Tau tenai patiks. 

Ji tuo neabejojo. 

- Nitos slėnyje yra krioklys, už kurį gražesnio nėra 
visame pasaulyje. O kokie nuostabūs kampeliai: Aberidis, 
Kerbuadis, Portklesas, Kilgetis ir Langvin Učafas. - Nesu- 
prantami žodžiai skambėjo kaip muzika. - Tai laukinė neuž- 
kariauta šalis, pilna stebuklingų netikėtumų. 

- Bet vis dėlto tu iš ten pabėgai. 

Risas nusišypsojo ir pasakė: 

- Mane varė troškulys. Aš norėjau valdyti pasaulį. 

Bet jis nepasakė jai, kad šitas troškulys ir dabar nebuvo 
numalšintas. 


Per trejus paskutinius metus Elizabeta tėvui tapo tie- 
siog nepakeičiama. Ji privalėjo padaryti jo gyvenimą pato- 
gų, kad jis galėtų dirbti savo darbą. Taip, kaip ji įstengs 
susidoroti su savo uždaviniu, visiškai priklausė nuo jos 
pačios. Ji pati atleisdavo ir pasirinkdavo tarnus, padėdavo 
pasirengti vizitams ir po jo išvykimo uždarydavo įvairius 
namus, kurie jam buvo vienu ar kitu momentu reikalingi, 
organizuodavo ir vadovaudavo visiems jo oficialiems priė- 
mimams. 

Negana to, ji tapo jo akimis ir ausimis. Po bet kurio 
dalykinio susitikimo Semas paprastai klausdavo Elizabetos 
nuomonės apie tą ar kitą pašnekovą arba paaiškindavo jai, 
kodėl susitikimo metu pasielgė taip, o ne kitaip. Jos akyse 
jis spręsdavo tokius dalykus, kurie buvo susiję su šimtų 
žmonių gyvybėmis ir paleisdavo apyvarton šimtus milijonų 
dolerių. Ji buvo liudytoja, kaip valstybių vadovai prašė 
Semo Rofo sutikimo, kad būtų atidaryta viena jo gamyklų 
arba maldavo įį tais atvejais, kai jis norėjo uždaryti gamyklą, 
to nedaryti. 

Po vieno tokių susitikimų, Elizabeta tarė: 

- Tuo sunku patikėti. Tačiau man susidarė toks įspūdis, 
kad tu vadovauji visai valstybei. 

Tėvas nusijuokė ir atsakė: 

- „Rofo ir sūnų" pelnas viršija daugelio pasaulio šalių 
pajamas. 

Kelionių su tėvu metu ji iš naujo susipažino su visais 
Rofų šeimos nariais, savo pusseserėmis ir pusbroliais, jų 
vyrais ir ŽMonomis. 

Jaunystėje Elizabeta matydavosi su jais švenčių metu, 
kai jie susirinkdavo viename tėvo namų arba kai trumpų 
mokyklinių atostogų metu ji nuvažiuodavo pas ką nors iš 
jų į svečius. 

Patys linksmiausi ir draugiškiausi buvo Simoneta ir Ivas 
Palaciai. Su Ivu Elizabeta visada jausdavosi esanti moteris. 
Ivas vadovavo itališkam „Rofo ir sūnų" filialui ir darė tai gana 
sėkmingai. Jis lengvai bendravo su žmonėmis, ir jie mėgo 
turėti su juo reikalų. Elizabeta įsiminė savo bendraklasės 
žodžius, kai toji susipažino su Ivu. 

- Zinai, kodėl man patinka Ivas? Todėl, kad jis Žavuolis. 

Tai buvo pastebėta labai tiksliai: žavuolis! 

Paryžiuje Elizabeta susitikdavo su Elena Rof-Martel ir 
jos vyru Sarliu. Elizabeta taip ir negalėjo suartėti su Elena 
ir visada jautėsi įsitempusi, nors toji elgėsi su ja neblogai. 
Salto neįžvelgiamumo siena supusi jos pusseserę, taip ir 
liko nesugriauta. Sarlis buvo prancūzų filialo „Rofas ir 
sūnūs" vadovas. Jis buvo išmanantis ir kompetentingas 
darbuotojas, bet tėvas ne kartą sakė girdint Elizabetai, kad 
jam trūksta atkaklumo. Jis buvo geru įsakymų vykdytoju, 
bet jų iniciatoriumi - niekada. Semas vis dėlto jo nelietė, nes 
šitas filialas klestėjo. Elizabeta įtarė, kad toji sėkmė - tai 
Elenos Rof-Martel nuopelnas. 

Elizabetai patiko Ana Rof-Hasner ir jos vyras Valteris. 
Elizabeta žinojo šeimyninę paskalą, kad Ana Rof ištekėjo 
už Žmogaus, kurio socialinė padėtis daug žemesnė. Valte- 
ris Hasneris šeimoje buvo laikomas nusususia avimi, krai- 
čio medžiotoju, vedusiu dėl pinigų daug vyresnę už save 
moterį, be to, dar negražią. Su pastaruoju tvirtinimu Eliza- 
beta nesutiko. Ana jai atrodė drovi, jautri natūra, šiek tiek 
ne šio pasaulio gyventoja ir išgąsdinta gyvenimo. Valteris 
Elizabetai patiko iš pirmo žvilgsnio. Jis buvo panašus į kino 

žvaigždę, tačiau jis nebuvo nei pasipūtęs, nei pliuškis. Jis 
atrodė iš tikrųjų įsimylėjęs Aną, ir Elizabeta nenorėjo tikėti 
siaubingomis paskalomis, kurios apie jį sklido. Iš visų 
savo giminaičių labiausiai Elizabeta pamilo Aleką Nikol- 
są. Jo motina, kilusi iš Rodų, ištekėjo už sero Džordžo 
Nikolso. Būtent į Aleką, kai jai būdavo sunku, kreipdavosi 
Elizabeta. Jis atrodė jai lygus galbūt todėl, kad buvo 
jautrus ir minkštas Žmogus, ir tai labai glostė Aleko savi- 
meilę. Jis visada pagarbiai elgėsi su Elizabeta, visada 
buvo pasirengęs jai padėti arba dalykiškai patarti. Eliza- 
beta prisiminė, kaip kartą, didžiausios nevilties metu, ji 
nusprendė pabėgti iš namų. Jau susikrovusi į lagaminą 
savo daiktus, ji nusprendė paskambinti Alekui į Londoną, 
kad atsisveikintų. Tuo metu jo kabinete vyko pasitarimas, 
bet jis nepadėjo ragelio ir pasikalbėjo su Elizabeta ilgiau 
negu valandą. Toks buvo seras Alekas Nikolsas. Tačiau 
ne tokia buvo jo Žmona Viviana. Ten, kur Alekas buvo 
kilniaširdis ir rūpestingas, ji buvo savimyla ir niekino 
žmones. Savanaudiškesnės moters Elizabetai niekada 
neteko sutikti. 

Prieš daugelį metų, atvažiavusi savaitgaliui į jų dvarą 
Glosteršyre, Elizabeta išėjo pasivaikščioti. Pradėjo lyti, ir jai 
teko grįžti namo anksčiau negu manė. | namus įėjo pro 
užpakalinį įėjimą ir, kai ėjo per prieškambarį, išgirdo iš 
kabineto sklindančius garsius balsus. 

- Man įgriso būti aukle, - rėkė Viviana. - Imk savo 
brangiausiąją giminaitę ir pats su ja terliokis. Aš važiuoju į 
Londoną, nes ten paskirtas susitikimas. 

- Viv, tai atšauk jį. Mergaitė pas mus pabus dar vieną 
dieną, ir ji... 

- O man nusičiaudėti! Man šiandien norisi vyriškio, ir aš 
jį turėsiu! 

- Viviana, kaip tau negėda! 

- Gali savo gėda užsikišti sau sėdynę! Ir daugiau nesi- 
kišk į mano gyvenimą! 

Taip pasakiusi, Viviana išlėkė iš kabineto ir, užšokusi 
ant apstulbusios Elizabetos, sušvepleno: 

- Taip greitai grįžai, mažyle? 

Ir daugiau nepridūrusi nė žodžio, viesulu užlėkė laiptais 
į viršų. 

Kabineto tarpduryje pasirodė Alekas. 

- Užeik, Elizabeta, - švelniai ištarė jis. 

Nenoromis ji įžengė į kabinetą. Aleko veidas degė iš 
gėdos. Elizabetai siaubingai norėjosi jį kaip nors paguosti, 
bet ji nežinojo, kaip tai padaryti, kad jo neįžeistų. Alekas 
priėjo prie ilgo, siauro senoviško stalo, išsiėmė pypkę, 
prikimšo ją tabako ir ėmė lėtai rūkyti. Elizabetai atrodė, kad 
jis tai daro ištisą amžinybę. 

- Tu privalai suprasti Vivianą. 

- Tai ne mano reikalas, Alekai, - pradėjo Elizabeta, - aš... 

- Kažkuria prasme ir tavo. Juk mes - vieninga šeima. Aš 
nenoriu, kad tu blogai apie ją galvotum. 

Elizabeta savo ausimis nepatikėjo. Alekas bandė patei- 
sinti savo Žmoną. Ir tai po to, ką ji ką tik girdėjo savo 
ausimis! 

- Kartais, - lėtai pasakė Alekas, - vyro ir Žmonos porei- 
kiai gali būti skirtingi. - Po trumpos pertraukėlės, tartum 
suradęs reikiamus žodžius, jis pridėjo: - Aš nenoriu, kad tu 
blogai galvotum apie Vivianą, kadangi aš... nepajėgiu pa- 
tenkinti kai kuriuos jos poreikius. Bet ji dėl to nekalta. 

- Ji dažnai išeina pas kitus vyrus? - išsprūdo Elizabe- 
tai. 

- Bijau, kad taip. 

Nuo šitų žodžių Elizabetą pagavo siaubas. 

- Na tada mesk ją! 

Jis nusišypsojo savo švelnia šypsena. 

- Aš negaliu jos mesti, mano mergyte. Matai, aš ją myliu. 

Kitą dieną Elizabeta grįžo į mokyklą. Nuo to momento 
Alekas tapo jai artimiausias iš visų. 


Štai jau kurį laiką Elizabeta su nerimu stebėjo savo tėvą. 
Kažin kas aiškiai jam kėlė nerimą ir skaudino jį, bet Elizabeta 
negalėjo suvokti, būtent kas. Kai ji tiesiai jo paklausė, jis 
išsisukinėdamas atsakė: | | 

- Vienas nedidelis sutrikimas. Stai išsiaiškinsiu, koks 
reikalas, tada pasakysiu. 

Jis pasidarė uždaras ir Elizabeta jau negalėjo kaip 
anksčiau knaisiotis jo popieriuose. Kai jis jai pasakė: „Rytoj 
išskrendu į Šamoni, į kalnus", ji labai apsidžiaugė. Ji žinojo, 
kad jam reikia pailsėti. Jis atrodė pavargęs, sublogo ir 
sukrito. 

- Aš užsakysiu tau bilietą, - tarė Elizabeta. 

- Nesirūpink. Jau užsakytas. 

Tai buvo taip nepanašu į jį. 

Kitą rytą jis išskrido į Samoni. Tą dieną ji matė jį 
paskutinį kartą... 


Užtamsintame miegamajame Elizabeta pergyveno pra- 
eitį. Ji negalėjo apsiprasti su mintimi, kad tėvo daugiau nėra 
pasaulyje, juk jis buvo toks gyvybingas. 

Jis buvo paskutinis, jeigu neskaičiuoti jos, kas turėjo 
Rofų pavardę. Kas dabar atsitiks firmai. Tėvas turėjo pagrin- 
dinį akcijų paketą. Įdomu, kam jis jį paliko? 

Kitą dieną po pietų Elizabeta gavo išsamią informaciją 
ir atsakymą į šitą klausimą. Namuose pasirodė asmeninis 
Semo advokatas. 

- Aš atsinešiau testamento, kurį paliko jūsų tėvas, 
kopiją. Suprantu, kad dabar ne laikas apie tai kalbėti, bet 
laikau savo pareiga tuojau pat pranešti jums, kad jūs vie- 
nintelė jo įpėdinė. Tai reiškia, kad kontrolinis „Rofo ir sūnų" 
akcijų paketas dabar jūsų rankose. 

Tuo buvo sunku patikėti. Juk neims ji asmeniškai va- 
dovauti koncernui. 

- Kodėl? - paklausė ji. - Kodėl man? 

Advokatas truputį sutriko, paskui tarė: 

- Ar galiu aš būti atviras, panele Rof? Jūsų tėvas dar 
buvo santykinai jaunas. Esu tikras, jis tikėjosi dar ilgai 
pagyventi. Laikui bėgant, manau, jis būtų palikęs kitą tes- 
tamentą ir būtų paskyręs savo įpėdinį į firmos prezidento 
postą. Bet, matyt, jis dar nespėjo nuspręsti, būtent ką 
paskirti. - Advokatas gūžtelėjo pečiais. - Bet visa tai tiktai 
mano spėjimai. Realu tai, kad dabar kontrolinis paketas 
jūsų rankose. Jums spręsti, ką su juo daryti ir kam įį 
perduoti. - Jis keletą akimirkų tiriamai Žiūrėjo į ją, paskui 

tęsė: - | „Rofo ir sūnų" Direktorių tarybą dar niekada nejėjo 
moteris, bet, kaip ten bebūtų, būtent jums teks dabar užimti 
savo tėvo vietą. Artimiausią penktadienį Ciūriche įvyks 
skubus Tarybos posėdis. Ar jūs galėsite dalyvauti? 

Semas tikriausiai norėtų, kad ji būtinai ten būtų. 

Ir senasis Semiuelis būtų to norėjęs. 

- Būtinai, - atsakė Elizabeta advokatui. 


ANTROJI KNYGA 


15 skyrius 


PORTUGALIJA 
Trečiadienis, rugsėjo 9 d. - vidunaktis 


Išnuomoto buto miegamajame Rua dos Bomberos, 
vienoje vingiuotų, niūrių gatvelių Alto Estorilo lūšnyne, buvo 
filmuojami filmo epizodai. Kambaryje buvo keturiese. Prie 
kino kameros operatorius, ant lovos du aktoriai, vidutinio 
amžiaus vyriškis ir jauna puikios figūros blondinė. Ji buvo 
beveik nuoga, tik ant kaklo ryšėjo ryškiai raudoną kaspiną. 
Vyriškis buvo labai stambus: imtynininko pečiais, raume- 
ninga į statinę panašia krūtine, ligi nepadorumo plika. Jo 
lytinis organas, net ramybės būsenoje, atrodė milžiniškas. 
Ketvirtasis kambaryje buvo žiūrovas, sėdėjęs tamsiame 
kampe su ant kaktos užsmaukta plačiabryle skrybėle ir 
juodais akiniais. 

Operatorius klausiamai žvilgtelėjo į jo pusę, ir tas link- 
telėjo. Operatorius paspaudė mygtuką, ir kamera ėmė 
spragsėti. 

- Dėmesio. Pradedame! - sukomandavo jis akto- 
riams. 

Vyriškis atsiklaupė šalia blondinės, ir ta įsikišo jo varpą 
į burną. Ji tuoj pat ėmė stangrėti. Blondinė ištraukė ją iš 
burnos ir pasakė. 

- Dieve, kokia didelė! 

- Įkišk jai! - paliepė operatorius. 

Vyriškis užsigulė blondinę ir įkišo varpą jos tarpkojin. 

- Atsargiau, meiluti. - Jos tonas buvo šaižus ir susierzi- 
nęs. 

- Apsimesk, kad tau tai patinka. 

- Kaip? Juk jis didelis e-e... kaip arbūzas. 

Ziūrovas, pasidavęs į priekį, neatitraukdamas akių sekė 
kiekvieną poros judesį. Mergina tarė: 

- Dieve, kaip gera. Tik dėl Dievo, kūdiki, neskubėk. 

Ziūrovas, žiūrėdamas į lovą, ėmė tankiai ir trūkčiojamai 
kvėpuoti. Mergina buvo trečioji iš eilės, ir daug gražesnė 
negu ankstesnės. 

Sūkčiodama ji dabar blaškėsi lovoje iš vienos pusės į 
kitą. 

- O-0, tiktai nesustok! 

Ji apglėbė vyriškio šlaunis ir jėga prisitraukė prie savęs. 
Jos partnerio ritmas pasidarė galingesnis ir intensyvesnis, 
savo kūnu jis tarsi smogdavo jai tankiai ir stipriai. Jos 
judesiai sutankėjo, nagai įsikirto į pliką vyriškio nugarą. 

- 0-0, - aimanavo ji. - O, aš baigiu. 

Operatorius grįžtelėjo į žiūrovą, ir tas, blykčiodamas 
akimis už tamsių stiklų, pritariamai linktelėjo. 

- Pradėk! - sukomandavo operatorius vyriškiui. 

Mergina, savo palaimos ir siautulingos beprotybės 
gniaužtuose, net neišgirdo, ką jis pasakė. Kai pasitenki- 
nimas, banga užliejęs ją, atsispindėjo laimingoje šypse- 
noje jos veide ir kūnas ėmė virpėti smulkiu virpuliu, 
didžiulio vyro rankos sugniaužė jos gerklę ir ėmė spausti, 
neleisdamos jai kvėpuoti. Ji iš pradžių nustebusi pakėlė 
į jį akis, bet kai suvokė, kas vyksta, jose staiga pasirodė 
siaubas. 

Žiūrovo smegenyse skambėjo: „Štai šita akimirka! 
Dieve mano! Kokios akys!" Jos akyse sustingo siaubas. Ji 
beviltiškai mėgino atitraukti nuo savo gerklės ją suspaudu- 
sius plieninius pirštus. Jos kūnas dar virpčiojo nuo palai- 
mingų seksualinio pasitenkinimo spazmų ir priešmirtinės 
agonijos spazmų. 

Žiūrovo kūnas buvo apsipylęs prakaitu. Susijaudinimas 
buvo neapsakomas. Mergina merdėjo pasiekusi aukščiau- 
sios palaimos viršūnę gyvenime, žiūrėdama mirčiai tiesiai į 
akis. Ir tai buvo puiku! 

Bet štai atėjo pabaiga. Žiūrovas, sunkiai ir trūkčiojamai 
alsuodamas, nusikamavęs iš malonumo, pavargęs atsilošė 
į kėdės atkaltę. Mergina buvo nubausta. 

Žiūrovas jautėsi Dievu. 


16 skyrius 


CIURICHAS 
Penktadienis, rugsėjo 11 d. - vidudienis 


Svarbiausiojo „Rofo ir sūnų" štabo būstinė įsikūrė še- 
šiasdešimties akrų žemės plote palei Sprėtenbachą vaka- 
riniame Ciūricho pakraštyje. Administracinis dvylikos 
aukštų pastatas buvo iškilęs virš prie jo besiglaudžiančių 
moksliniam tyrimui, gamybos cechams, bandymų labora- 
torijoms, sandėliams skirtų pastatų. Tai buvo didžiulis „Rofo 
ir sūnų" imperijos smegenų centras. 

Pastato vestibiulis, išdažytas žaliais ir baltais tonais, buvo 
apstatytas ultramoderniais daniškais baldais. Už stiklinės 
sienelės sėdėjo moteris-administratorė, ir tuos, kuriuos ji 
ileisdavo vidun, būtinai lydėdavo specialūs tarnautojai. Deši- 
nėje, vestibiulio gilumoje, buvo keletas keleivių liftų ir specia- 
lus greitasis liftas koncerno prezidentui. 

Šį rytą greitasis liftas su nedidelėmis pertraukėlėmis 
kėlė į viršų Direktorių tarybos narius. Per paskutines keletą 
valandų lėktuvais, malūnsparniais ir limuzinais jie atvyko iš 
įvairių pasaulio šalių ir dabar visi drauge buvo erdvioje, 
ąžuolu išdailintoje konferencijų salėje: seras Alekas Nikol- 
sas, Valteris Hasneris, Ivas Palacis ir Šarlis Martelis. Vienin- 
telis iš salėje esančiųjų, kas nebuvo Us nariu, buvo 
Risas Viljamsas. 

Ant staliuko buvo gausu užkandžių ir gėrimų, tačiau 
niekas-jų nepalietė. Jie visi nervinosi, viši buvo įsitempąę, ir 
kiekvienas buvo paskendęs savo problemose. 

Į salę įėjo Keitė Erling, nejauna, tačiau energinga ir savo 
reikalą išmananti šveicarė. 

- Atvyko panelės Rof mašina. 

Jos akys greitai perbėgo salę, kad įsitikintų, ar viskas 
vietoje - parkeriai, blaknotai, ar pilni vandens sidabriniai 
grafinai, pastatyti ant stalo prieš kiekvieną Tarybos narį, ar 
padėtos cigaretės, peleninės ir degtukai. Keitė Erling pen- 
kiolika metų buvo Semo Rofo sekretorė. Tai, kad jis miręs, 
negalėjo būti jos neatsakingo požiūrio į savo pareigas 
priežastimi. Patenkinta ji linktelėjo galva ir išėjo. 

Apačioje prieš administracinį pastatą sustojo limuzi- 
nas, ir iš jo išlipo Elizabeta Rof. Ji vilkėjo griežto kirpimo 
juodu kostiumu ir balta palaidine. Veidas buvo be jokios 
kosmetikos. Ji atrodė daug jaunesnė nei dvidešimt ketverių 
metų, labai trapi ir lengvai pažeidžiama. 

Spauda jau laukė jos. Vos ji pasuko pastato link, kaip 
iš visų pusių ją tuoj pat apspito televizijos, radijo ir laikraščių 
reporteriai su aparatais ir mikrofonais rankose. 

- „L'Europeo" atstovas, panele Rof. Norėtųsi sužinoti, 
kas, jūsų nuomone, užims jūsų tėvo vietą koncerne... 

- Asošieited Pres, panele Rof. Kas jums žinoma apie 
jūsų tėvo testamentą? 

- „Niujork deili njuz". Jūsų tėvas, kiek mums žinoma, 
buvo patyręs alpinistas. Ar paaiškėjo, kaip... 

- „Volstrit džornel". Ar negalėtumėte jūs plačiau papa- 
sakoti apie koncerno finansinę padėtį? 

- „London taims“ atstovas. Mes ketiname įdėti daug 
medžiagos apie „Rofą ir ... 

Elizabeta sunkiai, su trimis apsaugininkais, kairėn ir 
dešinėn stumdžiusius reporterius, skverbėsi pro minią prie 
vestibiulio. 

- Dar vieną nuotraukėlę, panele Rotf... 

Elizabeta jau dingo lifte. Durys automatiškai užsidarė. 
Ji giliai atsiduso ir nusiminusi pagalvojo: „Semas negyvas, 
ko jiems visiems iš manęs reikia?" 

Po kelių sekundžių Elizabeta jau įėjo į konferencijų salę. 
Pirmasis su ja pasisveikino Alekas Nikolsas. Droviai pus! 
traukęs prie savęs, jis pasakė: 

- Elizabeta, priimk mano pačią giliausią užuojautą. Tai 
sukrėtė mus kaip perkūnas. Mes su Viviana bandėme tau 
prisiskambinti, bet... 

- Aš žinau. Ačiū, Alekai. Ir už laišką ačiū. 

Priėjo Ivas Palacis, pabučiavo ją į abu skruostus. 

- Ką aš galiu pasakyti, cara? Ar tau bent viskas 
gerai? 

„ - Taip, viskas gerai. Ačiū, Ivai. - Ji atsigręžė. - Sveikas, 
Sarli. 

- Elizabeta, mes su Elena nerandame sau vietos. Ar 
galime mes kuo nors... 

- Ačiū. 

Prie Elizabetos priėjo Valteris Hasneris ir, sutrikęs, 
pasakė: 

- Ana ir aš reiškiame tau gilią užuojautą tėvui Žuvus. 

Ji nenorėjo būti čia, kur viskas, tiesiog kiekviena smulk- 
mena, taip gyvai priminė jai tėvą. Jai norėjosi pabėgti, 
greičiau pasilikti vienai. 

Risas Viljamsas stovėjo truputį šone, atidžiai stebėda- 
mas Elizabetos veido išraišką. „Jeigu jie tuoj pat nebaigs, 
- pagalvojo jis, - ji to neištvers ir pravirks". Jis pečiu prasiyrė 
pro jų glaudžią sieną, ištiesė jai ranką ir tarė: 

- Sveika, Liza. 

- Sveikas, Risai. 

Semo mirtį. O atrodė, kad praėjo keletas metų ar vos 
keletas sekundžių. Tačiau nuo to laiko dar nebuvo praėjusi 
ir savaitė. 

Risas suprato, kaip sunku Elizabetai save sutramdyti. 
Todėl dalykiškai tarė: 

- Kadangi visi susirinkę, siūlau nedelsiant pradėti. - Jis 
nusišypsojo. - Tai ilgai netruks. 

Ji dėkingai jam nusišypsojo. Vyrai susėdo į savo vietas 
prie didelio, stačiakampio formos ąžuolinio stalo. Risas 
palydėjo Elizabetą į prezidento vietą stalo gale ir patraukė 
jai kėdę. „Tėvo kėdė", - šmėstelėjo Elizabetos galvoje. Čia 
jis sėdėjo nepakeičiamai pirmininkaudamas visiems posė- 
džfams. 

Šarlis tarė: 

- Kadangi mes neturime... - jis susizgribo ir pasisuko į 
Aleką. - Kodėl gi jums nevadovauti šitam posėdžiui? 

Alekas apžvelgė visus dalyvaujančiuosius. Niekas ne- 
prieštaravo. 

- Gerai. 

Jis paspaudė mygtuką, ir su blaknotu rankoje į kontfe- 
rencijų salę grįžo Keitė Erling. Uždariusi paskui save duris, 
ji atsisėdo ant kėdės ir pasirengė rašyti. 

Alekas prašneko: 

- Manau, kad šitomis aplinkybėmis apsieisime be for- 
malumų. Mes visi patyrėme sunkią netektį. Bet, - lyg atsi- 
prašydamas dėl to, ką nori pasakyti, jis žvilgtelėjo į 
Elizabetos pusę, - dabar svarbiausia - parodyti visam pa- 
sauliui, kad „Rofas ir sūnūs" vis taip pat stiprūs. 

- D'accord. O tai mus spaudoje jau puola kaip blakes, 
- niūriai pasakė Šarlis. 

Elizabeta greitai žvilgtelėjo į jį. 

- Kodėl? 

- Dabar, Liza, firma turi daug nemalonumų, - paaiš- 
kino Risas. - Mes ligi ausų įklimpome į bylinėjimąsi, 
paskirta vyriausybinė komisija mūsų veiklai ištirti, ir 
kurie ne kurie bankai daro mums gana didelį spaudi- 
mą. Visa tai neigiamai atsiliepia mūsų reputacijai. Žmo- 
nės perka vaistus todėl, kad pasitiki firma, kuri juos 
gamina. Jeigu mes prarasime šitą pasitikėjimą, mes 
prarasime klientus. 

- Ir vis dėlto mes neturime problemų, kurių negalėtume 
sutvarkyti. Svarbiausia - nedelsiant pertvarkyti firmą, - guviai 
pareiškė Ivas. 

- Kokiu būdu? - paklausė Elizabeta. 

„Pardavę dalį akcijų į šalį, - atsakė Valteris. 

Sarlis pritarė: 

- Drauge mes galėsime greitai padengti skolas ban- 
kams, ir mums dar liks užtektinai pinigų... 
Elizabeta pažvelgė į Aleko pusę. 

- Tu taip pat šitaip manai? 

- Elizabeta, mes visi taip galvojame. 

Ji susimąsčiusi atsilošė į kėdės atkaltę. Risas surinko 
kažin kokius, prieš ją gulėjusius popierius, pakilo iš savo 
vietos, ir padėjo juos prieš Elizabetą. 

- Aš parengiau visus būtinus dokumentus. Reikalingas 
tiktai tavo parašas. 

Elizabeta probėgšmais žvilgtelėjo į gulinčius prieš ją 
popierius. 

- Aš juos pasirašysiu, o kas toliau? 

Prašneko Sarlis: 

- Maždaug tuzinas tarptautinių brokerių firmų pasirengę 
suformuoti konsorciumą, kad garantuotų akcijų paskirsty- 
mą. Jie sutiks su mūsų paskirtomis kainomis. Pirkėjais gali 
būti kiek stambios firmos, tiek ir privatūs asmenys. 

- Stambios firmos - tai bankai ir draudimo kompanijos? 
- paklausė Elizabeta. 

Sarlis patvirtino galvos linktelėjimu: 

- Būtent jie. 

- Ir jie paskirs savo direktorius į Tarybą. 

- Tai įprasta praktika... 

- Kitaip sakant, būtent jie kontroliuos „Rofą ir sūnus", - 
konstatavo Elizabeta. 

- Mes visi taip pat liksime Taryboje, - įsiterpė Ivas. 

Elizabeta pasisuko į Sarlį. 

- Jūs sakėte, kad biržos konsorciumas pasirengęs 
tuojau pat veikti. 

Sarlis patvirtindamas linktelėjo. 

- Tai kodėl jie ligi šiol to nepadarė? 

Jis mąsliai pažvelgė į ją: 

- Nesuprantu, ką jūs turite galvoje? 

- Jeigu visi sutinkate, kad koncernui geriausia išeitis 
šioje situacijoje atiduoti jį į pašalinių rankas, kurie neturi 
nieko bendro su mūsų firma, kodėl tai nebuvo padaryta 
anksčiau? 

Visi nejaukiai tylėjo. Galiausiai Ivas tarė: 

- Sprendimas turi būti vieningas. Sutikti turi visi Tarybos 
nariai be jokios išimties. 

- Kas nesutiko? - paklausė Elizabeta. 

Sį kartą visi tylėjo kur kas ilgiau. 

Pagaliau Risas pasakė: 

- Semas. 

Ir staiga Elizabeta suprato, kas pasirodė jai keista ir 
nepaaiškinama pirmosiomis jos buvimo šiame kambaryje 
minutėmis. Jie visi pareiškė jai savo užuojautą, kalbėjo apie 
tai, kaip skaudžiai pergyvena dėl jos netekties, apie širdgė- 
lą, perpildžiusią jų širdis, ir tuo pat metu atmosfera konfe- 
rencijų salėje buvo tarsi įelektrinta, jautėsi vos slepiamas 
susijaudinimas dėl... Keista, geriausia šitai būsenai apibū- 
dinti, pagalvojo Elizabeta, būtų žodžiai „artima pergalė". Jie 
jau buvo parengę visus dokumentus. „Reikalingas tiktai 
tavo parašas". Bet jeigu sprendimas, kurio jie siekė, buvo 
vienintelis ir teisingas, kodėl tėvas prieštaravo? Šitą klausi- 
mą ji pateikė garsiai? 

- Semas turėjo savų sumetimų, - paaiškino Valteris. - 
Jūsų tėvas kartais būdavo labai nesukalbamas. 

„Kaip senasis Semiuelis"“, - pagalvojo Elizabeta. Nieka- 
da nereikia įsileisti sočios lapės į vištidę. Vieną gražią dieną 
ji išalks. Todėl Semas ir nesutiko parduoti akcijų pašali- 
niams. Jis, matyt, turėjo svarų pagrindą. 

Prašneko Ivas: 

- Patikėk, manimi, cara, geriau palik šį reikalą mums. 
Tu nesuprasi visų jo subtilybių. 

Į ką Elizabeta ramiai paprieštaravo: 

- O suprasti norėtųsi. 

- Kam tau kvaršinti galvą visokiais niekais? - įsiterpė 
Valteris. - Kai jūsų akcijos bus parduotos, jūs gausite 
milžinišką krūvą pinigų - jūs per visą gyvenimą jų neišleisite. 
Galima išvažiuoti kur norisi ir puikiai gyventi ligi savo dienų 
galo. 

Valteris kalbėjo tiesą. Koks jos reikalas? Reikia pasira- 
šyti visus prieš ją gulinčius lapelius ir bėgti iš čia kuo 
greičiau. 

- Elizabeta, mes veltui gaištame laiką. Tu neturi kito 
pasirinkimo, - nekantriai pasakė Sarlis. 

Tačiau būtent šią akimirką Elizabeta suprato, kad ji gali 
rinktis. Kaip pasirinko ir tėvas. Arba ji pabėgs iš čia ir leis 
jiems daryti su firma viską, ką sugalvos, arba ji pasiliks ir 

išsiaiškins, kodėl jie visi taip draugiškai nori parduoti savo 
akcijas pašaliniams, kodėl taip draugiškai ją spaudžia. Ir 
spaudimas buvo toks stiprus, kad ji jautė jį beveik fiziškai. 
Atrodė, kad visi dalyvaujantieji mintimis stengėsi įteigti, kad 
ji nedelsdama pasirašytų dokumentus. 

Ji metė žvilgsnį į Risą, mėgindama įžvelgti jo mintis. Bet 
jo veido išraiška buvo neižvelgiama. Elizabeta pažiūrėjo į 
Keitę Erling. Daugelį metų ji buvo Semo sekretorė. Elizabe- 
ta labai norėjo pasikalbėti su ja viena. Visi jie laukiamai 
žiūrėjo į Elizabetą, laukdami jos sprendimo. 

- Aš jų nepasirašysiu, - pareiškė ji. - Bent jau ne dabar. 

Visi suglumę įsmeigė į ją akis. Stojo mirtina tyla. Galų 
gale Valteris išspaudė: 

- Aš nesuprantu, Elizabeta. - Jo veidas buvo pelenų 
spalvos. - Bet tu neturi kitos išeities. Tu privalai pasi- 
rašyti. 

„ „Valteris teisus. Tu privalai tai padaryti, - piktai pritarė 
Sarlis. 

Jie visi prašneko drauge, susijaudinę, padrikai, steng- 
damiesi audringų žodžių srautu priversti Elizabetą pakeisti 
savo sprendimą. 

- Bet kodėl tu nenori jų pasirašyti? - karščiavosi Ivas. 

Ji negalėjo jiems pareikšti: „Todėl, kad mano tėvas 
atsisakė tai padaryti. Todėl, kad jūs jau pernelyg mane 
skubinate". Ji instinktyviai jautė, kad čia kažin kas ne taip, 
kažin kokia paslaptis, ir norėjo žūtbūt išsiaiškinti, koks 
reikalas. Todėl ji paprasčiausiai pasakė: 

- Man reikalingas laikas, kad apsispręsčiau galuti- 
nai. 

Vyrai susižvalgė. 

- O kiek laiko, cara? - paklausė Ivas. 

- Kol kas nežinau. Aš norėčiau pasverti visus „už“ ir 
„prieš“, įvertinti galimas pasekmes. 

- Velniai rautų, - pratrūko Valteris, - bet mes juk negali- 
me... 

- Manau, Elizabeta teisi, - pertraukęs jį, atkirto Risas. 

Visi Tarybos nariai atsisuko į jį. Risas tęsė, lyg niekur 
nieko: 

- Ji turi teisę asmeniškai išsiaiškinti tuos sunkumus, 
kuriuos pergyvena firma, o jau paskui spręsti. 

Jo žodžiai trumpam nuramino siautėjusias aistras. 

- Sutinku, - linktelėjo Alekas. : 

- Džentelmenai, - su kartėliu tarė Sarlis, - nesvarbu, ką 
mes manome. Paskutinis žodis vis vien Elizabetos. 

Ivas pažiūrėjo į Elizabetą. 

- Bet sprendimas, cara, turi būti greitas. 

- Tai aš galiu pažadėti, - atsakė Elizabeta. 

Jie visi žiūrėjo į ją, kiekvienas užsiėmęs savo mintimis. 

„O, Viešpatie! Ir jai teks numirti", - galvojo vienas jų. 


17 skyrius 


Elizbeta buvo pasibaisėjusi. 

Ji dažnai lankydavosi tėvo Ciūricho štabe, bet visada 
lankytojos vaidmenyje. Valdžia buvo jo rankose. Dabar ji 
perėjo jai. Ji apžvelgė didžiulį kabinetą ir pasijuto uzurpa- 
tore, apgaulingai užgrobusią valdžią. Kabineto apdailą at- 
liko Ernstas Holis. Toli nuo jos, prie priešingos sienos, 
stovėjo Žema senovinė komoda, virš kurios kabojo Milė 
peizažas. Netoli židinio jaukiai stovėjo geltonai rudos odos 
sofa, didelis stalas, prie kurio paprastai gerdavo kavą, ir 
keturi krėslai. Sienos buvo ištisai nukabinėtos Renuaro, 
Sagalo, Kli paveikslais (tarp jų buvo ir du ankstyvieji Kurbė 
paveikslai). Masyvus raudonmedžio darbo stalas. Šalia jo 
ant stalelio - pasikalbėjimų kompleksas, visa tiesioginio 
telefoninio ryšio su įvairių koncerno kompanijų valdybomis 
baterija. Čia pat du raudonos spalvos vyriausybiniai telefo- 
nai, sudėtinga vidaus ryšio sistema, teletaipas ir kiti prietai- 
sai. Virš darbo stalo - senojo Semiuelio Rofo portretas. 

Šoninės durys vedė į rūbinę su sienose įtaisytomis 
riešutmedžio spintomis su ištraukiamais stalčiais. Kažin kas 
apdairiai išnešė Semo drabužius, ir Elizabeta buvo dėkinga 
šitam Žmogui. Ji perėjo plytelėmis išklotą vonios kambarį 
su marmurine vonia ir atskiru dušu. Ant šildomų pakabų 
kabojo švarūs turkiški rankšluosčiai. Vaistinėlė buvo tuščia. 

Visos smulkmenos, šiaip ar taip susijusios su Semo gyve- 
nimu, buvo išneštos. Veikiausiai tai padarė Keitė Erling. 
Savaime toptelėjo mintis, kad Keitė, matyt, buvo įsimylėjusi 
Semą. 

Prezidento apartamentuose buvo ir didžiulė sauna, 
puikiai sukomplektuota sporto salė, kirpykla ir valgykla, 
galėjusi sutalpinti daugiau negu šimtą Žmonių. Kai buvo 
rengiami užsienio svečių priėmimai, priešais kiekvieną jų 
specialiose vazelėse stovėjo tautinės jų šalių vėliavos. 

Be to, buvo dar atskiras Semo valgomasis, skoningai 
ištapytomis sienomis. 

Kadaise Keitė Erling, aiškindama Elizabetai prezidento 
aptarnavimo sistemą, pasakojo: 

- Visą dieną virtuvėje budi du vyresnieji virėjai ir vienas 
- naktį. Jeigu jūs rengiate kviestinius priešpiečius arba 
pietus daugiau negu dvylikai žmonių, virėjus būtina įspėti 
bent likus dviems valandoms ligi priėmimo. 

Ir štai dabar Elizabeta sėdi prie darbo stalo, ant kurio 
guli krūvos įvairiausių dokumentų, tarnybinių raštų, statis- 
tinių duomenų ir ataskaitų, ir nežino, nuo ko pradėti. 

Ji pagalvojo apie tėvą, apie tai, kaip jis pasitikėdamas 
savimi sėdėjo prie šito stalo, ir ją apėmė deginantis nesu- 
grąžinamo praradimo jausmas. Semas buvo toks išmanan- 
tis ir puikus vadovas. Kaip jai dabar jo trūko! 

Prieš Alekui išskrendant į Londoną, Elizabeta spėjo su 
juo pasikalbėti. 

- Neskubėk, - patarė jis. - Ir nekreipk dėmesio į spaudi- 
mą, kad ir kas tai darytų. 

Jis puikiai suprato jos padėtį. 

- Alekai, kaip tu manai, ar man reikia sutikti ir pasira- 
šyti? 

Jis nesmagiai nusišypsojo ir tarė: 

- Deja, senute, taip, bet juk aš galiu turėti savus sava- 
naudiškus planus, argi ne? Mūsų akcijos mums mirtinas 
krovinys, kol mes patys negalėsime jų panaudoti savo 
nuožiūra. Dabar spręsk tu. 

Viena sėdėdama kabinete prie stalo, Elizabeta iš naujo 
perkratė visą jų pokalbį. Tai labai akino paskambinti Alekui 

į Londoną. Ji tik pasakys, kad pakeitė ankstesnį savo 
sprendimą, ir pabėgs iš čia. Čia jai ne vieta. Iš visų jų ji pati 
netinkamiausia kandidatūra nulemti koncerno likimui. 

Jos žvilgsnis krito ant vidaus pasikalbėjimų sistemos 
mygtukų. Prie vieno jų buvo parašyta: Risas Viljamsas. 
Padvejojusi ji nuspaudė šitą mygtuką. 


Risas sėdėjo kitapus stalo ir atidžiai žiūrėjo į ją. Eliza- 
beta žinojo, ką jis apie ją galvoja, ką jie visi apie ją galvoja. 
Kad jai ne vieta prie šito stalo. 

- Nair bombelę tu mestelėjai šiandien posėdžio metu, 
- pasakė Risas. 

- Man baisiai nejauku, kad visus sunervinau. 

Jis nusišypsojo. 

- „Sunervinai“ ne tas Žodis. Juos visus ištiko šokas. 
Viskas, atrodė, ėjo kaip sviestu patepta. Jau net buvo 
parengti pareiškimai spaudai. - Jis tiriamai pažvelgė jai į 
akis. - Liza, kas tave privertė atsisakyti pasirašyti popierius? 

Kaip ji galėjo paaiškinti, kad kažin koks šeštasis jaus- 
mas, intuicija, sulaikė jos ranką? Jis ją išjuoks. Bet juk ir 
Semas anksčiau atsisakė leisti parduoti „Rofo ir sūnų" 
akcijas pašalinimas. Reikia pamėginti išsiaiškinti, kodėl jis 
tai padarė. Tartum perskaitęs jos mintis, Risas tarė: 

- Tavo proprosenelis, firmos įkūrėjas padarė ją šeimy- 
nine, kad išvengtų pašalinių įsiskverbimo. Bet tada tai buvo 
mažutėlė firma. Laikai pasikeitė. Dabar jūsų parduotuvė- 
vaistinė didžiausia pasaulyje. Tas, kas užims tavo tėvo vietą 
šitame krėsle, turės galutinai nuspręsti. O tai, patikėk, labai 
sunku ir labai atsakinga. 

Ji pažiūrėjo į jį ir pagalvojo: jis perkeltine prasme leidžia 
jai suprasti, kad ji užima svetimą vietą. 

- Ar aš galiu tikėtis tavo paramos? 

- Tu juk Žinai, kad taip. 

Po šitų žodžių iš karto pajuto palengvėjimą; ir ji tiktai 
dabar suvokė, kaip daug tikėjosi iš jo. 

- Pirmiausia, - pasakė Risas, - reikia tau parodyti bent 
jau čionykščius farmacinius cechus. Ar tu bent įsivaizduoji, 
kaip realiai funkcionuoja kompanija? 

- Nelabai. 

Tai buvo netiesa. Paskutinius kelerius metus Elizabeta 
dalyvaudavo daugelyje pasitarimų drauge su Semu, ir ne- 
blogai susigaudė „Rofo ir sūnų" valdymo mechanizme, bet 
ji norėjo pamatyti jį Riso akimis. 

- Liza, mes gaminame ne tiktai vaistus. Mes taip pat 
išleidžiame cheminius preparatus, kvepalus, vitaminus, los- 
jonus ir pesticidus. Gaminame kosmetiką ir bioelektrinę 
įrangą. Mes turime maisto gamybos cechus ir gyvulinių 
nitratų skyrius. 

Elizabeta tai žinojo, bet Risas tęsė: 

- Mes leidžiame medicininę literatūrą, gaminame pleist- 
rus, antikorozines ir kitokias apsaugines plėveles ir netgi 
plastikines bombas. 

Elizabeta jautė, kad jis pats užsidega nuo savo žodžių: 
juose ji girdėjo nuoširdų pasididžiavimą, ir tai keistai jai 
priminė tėvą. 

- „Rofas ir sūnūs" valdo gamyklas ir antrines kompani- 
jas daugiau kaip šimte šalių. Ir visi jie siunčią ataskaitas į 
čia, į šitą kabinetą. 

Jis sustojo, tartum norėjo išsiaiškinti, ar ji supranta, ką 
jis nori pasakyti. 

- Senasis Semiuelis pradėjo verslą turėdamas vieną 
kuiną ir retortą cheminėms reakcijoms. O dabar verslas 
išaugo ir pavirto šešiasdešimčia farmacijos fabrikų, išmėty- 
tų po visą pasaulį, dešimčia mokslo centrų, kuriuose dirba 
tūkstančiai darbuotojų, pardavėjų ir mokslininkų, vyrų ir 
moterų. Per paskutinius metus vien tik Jungtinėse Valstijo- 
se vaistų parduota už keturiolika milijardų dolerių - ir šitos 
rinkos liūto dalis yra mūsų. . 

Ir vis dėlto „Rofas ir sūnūs" pasirodė skolingi. Cia kažin 
kas ne taip. 

Risas nuvedė Elizabetą į fabriko, kuris buvo šalia admi- 
nistracinio pastato, cechus. Koncerno Ciūricho skyrius, 
turintis apie trylika fabrikų, užėmė šešiasdešimties akrų 
plote beveik septyniasdešimt penkis pastatus. Tai buvo 
savitas uždaras mikropasaulis, visiškai aprūpinantis pats 
save. Jie perėjo cechus, tyrimo laboratorijas, toksikologi- 

nius centrus, sandėlius. Risas parodė Elizabetai garso įrašų 
studijas ir kino fabrikus, kur buvo kuriami reklaminiai filmu- 
kai, kurie paskui pabirdavo po visą pasaulį. 

- Mes sunaudojame daug daugiau kino juostos, - kal- 
bėjo jis Elizabetai, - negu pačios stambiausios Holivudo 
kino studijos. 

Jie apžiūrėjo molekulinės biologijos laboratoriją ir ga- 
tavų skystų preparatų išpilstymo cechą, nuo kurio lubų 
nukarę penkiasdešimt didžiulių nerūdijančio plieno kontei- 
nerių su stiklo apdaila viduje, su parengta išsiųsti produk- 
cija. Jie apsilankė mažuose cechuose, kur iš miltelių 
gamino tabletes, o vėliau jas supakuodavo į firminę pakuo- 
tę su įprastu joje „Rofo ir sūnų" spaudu ir sufasuoti buvo 
siunčiami į sandėlį. Ir viso paruošimo proceso metu, o taip 
pat pakuojant ir fasuojant Žmogaus ranka nė karto nepa- 
liesdavo vaistų. Vieni jų bus parduodami tik pagal gydytojo 
receptus, kiti bus parduodami laisvai. 

Keletas nedidelių pastatų stovėjo nuošaliau nuo gamy- 
binio komplekso. Tai buvo mokslinis centras, kuriame dirbo 
chemikai analitikai, parazitologai ir patologai. 

- Čia dirba daugiau negu trys šimtai mokslininkų, - tarė 
Risas. - Dauguma jų turi chemijos mokslų daktaro laipsnį. 
Nori žvilgtelėti į šimto milijonų dolerių kambarį? 

Susidomėjusi Elizabeta linktelėjo. 

Jie priėjo prie nedidelio plytinio namuko, kur prie jėjimo 
stovėjo revolveriu ginkluotas policininkas. Risas parodė 
jam savo leidimą, ir jie su Elizabeta įžengė į ilgą koridorių, 
užsibaigusį plieninėmis durimis. Kad jas atidarytų, policinin- 
kas turėjo panaudoti du skirtingus raktus. Kambaryje, į kurį 
įėjo Risas ir Elizabeta, visai nebuvo langų. Nuo grindų ligi 
lubų jis buvo pristatytas lentynų, ant kurių stovėjo nesuskai- 
čiuojama daugybė įvairiausių buteliukų, stiklinaičių ir kolbų. 

- O kodėl tu jį pavadinai šimto milijonų dolerių kamba- 
riu? 

- Todėl, kad jo įrengimui būtent tiek pinigų ir išėjo. Matai 
ant lentynų visur tuos preparatus? Jie neturi pavadinimų, 
tiktai numerius. Tai tie, kurie nepakliuvo į rinką. Mūsų 
nesėkmės. 

- Bet šimtas milijonų dolerių? 

- Kokį tūkstantį preparatų tenka padėti ant šitų lentynų, 
kol pagamina vieną tinkamą vartoti. Kai kuriuos vaistus 
mokslininkai kūrė ištisus dešimtmečius, ir jie vis vien pakliu- 
vo į šitą kambarį. Mes kartais išleidžiame nuo penkių ligi 
dešimties milijonų dolerių vieno preparato tyrimams ir ga- 
mybai, o paskui paaiškėja, kad jis neefektyvus arba kas 
nors jį pagamino anksčiau už mus. Mes jų neišmetame, 
kadangi visada tarp mūsų vaikinų atsiranda išmintinga 
galva, kuri eis savu keliu, ir tada tie preparatai gali jai 
praversti. 

Mokslinių tyrimų išlaidos apstulbino jos vaizduotę. 

- Einam, - pasakė Risas, - parodysiu tau dar vieną 
nuostolių kambarį. 

Jie nuėjo į kitą pastatą, šį kartą niekieno nesaugomą, 
ir įėjo į kambarį, taip pat pristatytą lentynų su buteliukais ir 
stiklinaitėmis. 

- Čia mes nuolat prarandame ištisą kapitalą, - tarė 
Risas, - bet šitą nuostolį planuojame iš anksto. 

- Nesuprantu. 

Risas priėjo prie vienos lentynų ir paėmė nuo jos bute- 
liuką. Etiketėje buvo užrašyta: „Botulizmas". 

- Ar Žinai, kiek botulizmo atvejų buvo užregistruota 
Valstijose praeitais metais? Dvidešimt penki. O mes praran- 
dame milijonus, kad šito preparato gamyba nesustotų. 

Nežiūrėdamas jis paėmė kitą buteliuką. 

- Stai priemonė pasiutimui gydyti. Ir taip toliau. Visas 
kambarys pristatytas preparatų ir vaistų retiems susirgi- 
mams gydyti, nuo gyvačių įkandimo, apsinuodijimo retais 
nuodingaisiais augalais ...Mes nemokamai pristatome juos 
ligoninėms ir armijai. Tai mūsų indėlis socialinės šalies 
gerovės stiprinimui. 

- Tai nuostabu, - atsakė Elizabeta. 

„Semiueliui tai labai patiktų“, - pagalvojo ji. 

Risas nuvedė Elizabetą į cechą, kur ant konvejerio 
stovintys buteliukai buvo sterilizuojami, pripildomi tablečių, 
apklijuojami etiketėmis, užkemšami vata, uždaromi ir ant- 
spauduojami. Ir visa tai atliko automatai. 

Į kompleksą įėjo taip pat stiklo pūtimo cechas, archi- 
tektūrinio planavimo centras ir nekilnojamojo turto skyrius, 
supirkinėjantis žemes koncerno reikmėms. Viename pasta- 
tų dirbo dešimtys Žmonių, rašiusių, redagavusių ir leidusių 
bukletus penkiasdešimčia kalbų. 

Kai kurie cechai Elizabetai priminė Orvelo romaną 
„1984“. Sterilizavimo patalpos buvo užlietos kraupo- 
kos ultravioletinės šviesos. Gretimos su jomis patal- 
pos buvo išdažytos įvairiomis spalvomis - balta, žalia 
arba melsva, - ir jose dirbančių žmonių drabužiai buvo 
atitinkamos spalvos. Jeigu kam nors jų reikėdavo išeiti 
iš ar įeiti į cechą, tai padaryti jie galėjo tiktai pereidami 
sterilizavimo patalpą. Melsvai vilkintys darbuotojai iš- 
tisą dieną išbūdavo savo kambaryje. Prieš pietus arba 
pertraukos metu, arba, jei jiems prireikdavo nueiti į 
tualetą, jie privalėjo nusivilkti savo drabužį, nueiti į 
neutraliąją žalią zoną ir persirengti. Sugrįžus procesas 
kartojosi atbuline tvarka. 

- Manau, kad tau bus dar įdomiau, - pasakė Risas. 

Jie ėjo pilku tyrimų bloko koridoriumi. Priėjus duris, ant 
kurių kabojo lentelė: „DEMESIO! PAŠALINIAMS ĮEITI 
DRAUDZIAMA", Risas stumtelėjo duris ir praleido pirma 
savęs Elizabetą. Paskui atidarę dar vienas duris, jie atsidūrė 
blankiai apšviestoje patalpoje, kur stovėjo šimtai narvų su 
gyvūnais. Oras čia buvo tvankus, karštas ir drėgnas, ir 
Elizabetai pasirodė, kad ji pakliuvo į džiungles. Kai jos akys 
apsiprato su prieblanda, ji įžiūrėjo narvuose laikomas bež- 
džiones, pelėnus, kates ir baltąsias peles. Daugelio jų kūnai 
buvo nusėti augliais ir guzais. Kuriems ne kuriems buvo 
nusuktos galvos, ir iš jų kyšojo ten įkišti elektrodai. Kai kurie 
žvėreliai cypė arba be atvangos tarškėjo, pirmyn ir atgal 
lakstydami narve, kiti gulėjo nejudrūs ir, atrodė, kad buvo 
be sąmonės. Triukšmas ir smarvė buvo nepakenčiami. Tai 
buvo mažytis pragaras. Elizabeta priėjo prie narvelio, kur 
tupėjo mažas baltas kačiukas. Dalis jo smegenų buvo 
apnuoginta, ir iš jų į visas puses styrojo gal tuzinas plonyčių 
vielelių. 

- Kas... kam visa tai? - suvapėjo Elizabeta. 

Aukštas barzdotas jaunas vyriškis, kažin ką rašęsis 
bloknote, paaiškino: 

- Mes bandome naują trankvilizatorių. 

- Tikiuosi, bandymai bus sėkmingi, - pasakė Elizabe- 
ta. „Bent jau man dabar jis tikrai nepakenktų. Ir, kol jai 
visai nepasidarė bloga, ji pasiskubino išeiti iš šito kam- 
bario. K 

Risas iššoko paskui ją. 

- Tau bloga? 

- Ne, viskas gerai, - įkvėpusi į plaučius daugiau oro, 
silpnu balsu atsakė Elizabeta. - Nejaugi visa tai būtina? 

Risas priekaištingai pažvelgė į ją ir atsakė: 

- Nuo šitų bandymų priklauso daugybės žmonių gyvy- 
bė. Tu tiktai įsivaizduok sau, kad daugiau kaip trečdalis 
šeštąjį dešimtmetį gimusiųjų, gyvena tik vaistų dėka. O tu 
sakai, kam bandymai. 

Daugiau tokių klausimų ji jam nepateikė. 


Tiktai pagrindinių, svarbiausių komplekso skyrių apžiū- 
rėjimui jie sugaišo šešias dienas. Elizabeta jautėsi visiškai 
sugniuždyta, galva svaigte svaigo. O juk ji susipažino tik su 
vienu Rofo fabrikų. O po margą pasaulį buvo išmėtyta 
daugybė tokių fabrikų. 

Stulbino faktai ir skaičiai. 

- Kad būtų parduodami vieni ar kiti vaistai, mums 
tenka sugaišti nuo penkerių ligi dešimties metų tyrimams, 
bet net ir tada iš kiekvienų dviejų tūkstančių bandomųjų 
pavyzdžių į rinką pakliūva tik trys apdoroti vaistiniai pre- 
paratai. 

- „Tiktai kontrolės skyriuje „Rofas ir sūnūs" laiko tris 
šimtus Žmonių. 

- „„Darbuotojų skaičius koncerne, įskaitant visus jo 
užsienio padalinius, siekia pusę milijono. 

- „Praeitais metais bendrosios koncerno pajamos 
buvo... 

Elizabeta klausėsi ir sunkiai susidorojo su skaičiais, 
kuriuos nepavargdamas bėrė Risas. Ji žinojo, kad koncer- 
nas milžiniškas. Bet žodis „milžiniškas“ buvo pernelyg abst- 

raktus. Kai buvo pateikti konkretūs jame dirbančių Žmonių 
ir pajamų skaičiai, Elizabeta suglumo. 

Tą naktį, gulėdama lovoje ir prisimindama viską, ką 
matė ir girdėjo, Elizabeta jautė, kad aiškiai įsėdo ne į savo 
vežimą. 

Ivas: Patikėk manimi, cara, teisingiau bus leisti 
mums patiems viską spręsti. Tu čia neišmanai nė kruo- 
pelytės. 

Alekas: Manau, kad reikia leisti parduoti, bet juk aš 
galiu turėti savų interesų. 

Valteris: Kokia prasmė jums Ijsti į šitą reikalą? Gausite 
pinigus ir išvažiuokite, kur norite, leiskite juos savo malo- 
numui. 

„Jie teisūs, - galvojo Elizabeta. - Reikia nešdintis iš čia 
geruoju, ir tegul daro su firma, ką tik jie nori. Šitas dalykas 
ne mano jėgoms". 

Padariusi tokią išvadą, ji pasijuto gerai ir laisvai. Ir 
netrukus užmigo. 


Kitą dieną, penktadienį, prasidėjo savaitgalis. Kai Eliza- 
beta atėjo į savo kabinetą, ji tuojau pat pasiuntė pakviesti 
Risą, kad paskelbtų jam savo sprendimą. 

- Poną Risą skubiai iškvietė į Nairobį, - pranešė jai Keitė 
Erling. - Jis prašė perduoti jums, kad grįš antradienį. Gal 
dar paprašyti kieno nors pagalbos? 

Elizabeta susimąstė. 

- Prašom sujungti mano telefoną su sero Aleko telefo- 
nu. 

- Gerai, panele Rof, - atsakė Keitė, paskui, truputėlį 
padelsusi, pridūrė: - Čia jums atėjo siuntinys iš policijos 
valdybos. Jame jūsų tėvo daiktai, kuriuos jis buvo paėmęs 
į Samoni. 

Semo priminimas sukėlė aštrų skausmą, neatitaisomo 
praradimo kartėlį. 

- Policija atsiprašo, kad negalėjo perduoti daiktus as- 
meniškai jūsų pasiųstam žmogui į rankas. Kai jis atvyko jų 
paimti, jie jau buvo kelyje. 

Elizabeta paniuro. 

- Žmogus, kurį aš pasiunčiau? 

- Taip, tas, kurį jūs pasiuntėte į Samoni, kad paimtų tėvo 
daiktus. | 

- Bet į Samoni aš nieko nesiunčiau. 

Veikiausiai kokia nors biurokratiška painiava. 

- Kur siuntinys? 

- Aš įdėjau į jūsų spintą. 

Siuntinyje buvo lagaminas su tvarkingai sudėtais Semo 
drabužiais ir užrakintas plokščias lagaminėlis, prie kurio 
lipnia juosta buvo prilipintas raktas. Greičiausiai ataskaitos. 
Reikės perduoti Risui. Paskui ji prisiminė, kad jis išvažiavo. 
Na ką gi, nusprendė ji, ji taip pat išvažiuos savaitgaliui. Dar 
kartą žvilgtelėjusi į nedidelį lagaminėlį, pagalvojo, kad jame 
gali būti grynai asmeniški Semo daiktai. Geriau vis dėlto 
išsiaiškinti, kas ten yra. 

Paskambino Keitė Erling. 

- Apgailestauju, panele Rof, sero Aleko nėra. 

- Prašom palikti jo vardu telefonogramą, kad paskam- 
bintų man. Aš būsiu Sardinijoje, savo viloje. Analogiškas 
telefonogramas pasiųskite ponui Palaciui, ponui Hasneriui 
ir ponui Marteliui. 

Ji visiems jiems pasakys, kad jai užtenka, kad jie 
gali parduoti akcijas ir apskritai daryti su firma, ką 
nori. 

Ji nekantriai laukė šito savaitgalio. Vila jai tapo prie- 
globsčiu, savos rūšies apvalkalu, kur ji liks pati su savimi ir 
galės neskubėdama ir ramiai pagalvoti apie savo būsimąjį 
gyvenimą. Įvykiai taip greitai ir netikėtai ją užgriuvo, kad ji 
neturėjo jokios galimybės pažiūrėti į juos jų tikroje šviesoje. 
Nelaimingas atsitikimas su Semu (Elizabetos smegenys 
atsisakė priimti žodį „mirtis“), „Rofo ir sūnų“ kontrolinio 
akcijų paketo paveldėjimas, šeimos narių spaudimas, kad 
leistų laisvai parduoti akcijas. Ir pagaliau pats koncernas. 
Laikyti pirštą ant šitos gigantiškos pabaisos pulso, pamy- 
nusio po savimi pusę pasaulio, čia jau buvo dėl ko susi- 
mąstyti. 

Kai vakare Elizabeta išskrido į Sardiniją, plokščias la- 
gaminėlis buvo jos rankoje. 

18 SKYRIUS 


Iš oro uosto ji važiavo taksi. Vila buvo uždaryta ir tuščia, 
nes apie savo atvykimą Elizabeta nepranešė. Savo raktu ji 
atsirakino duris, lėtai perėjo erdvius kambarius ir pasijuto 
taip, tartum iš čia ir nebuvo išvažiavusi. Tiktai dabar ji 
suprato, kaip ilgėjosi šios vietos. Jai atrodė, kad viskas, ką 
vaikystėje ji laikė laiminga, susiję būtent su šita vila. Keista 
buvo vienišai vaikščioti po šitų kambarių labirintą, kur visa- 
da gyvenimas virte virė ir tai šen, tai ten šmėkščiojo kas 
nors iš daugiau negu pusės tuzino tarnų, užsiėmusių savo 
reikalais: valymu, plovimu ar valgio gaminimu. Dabar ji buvo 
viena su savimi. Ir su praeitimi. 

Palikusi Semo lagaminėlį prieškambaryje, ji nunešė 
aukštyn savo lagaminą. Įsisenėjusiu įpročiu leidosi tiesiai į 
savo kambarį, bet pusiaukelėje sustojo. Priešingame kori- 
doriaus gale buvo jos tėvo kambarys. Ji apsigręžė ir nuėjo 

„tiesiai prie jo durų. Lėtai atidariusi duris, atsargiai įkišo galvą 
vidun, nors suprato, kad ten nieko negalėjo būti, bet kažin 
kokio atavistinio jausmo veikiama, ji tikėjosi pamatyti tėvą 
ir išgirsti jo balsą. 

Kambarys, suprantama, buvo tuščias, ir jame niekas 
nepasikeitė nuo to laiko, kai Elizabeta jį matė paskutinio 
savo atvažiavimo metu. Ten stovėjo didelė dvigulė lova, 
graži komoda, tualetinis stalelis su veidrodžiu, dvi me- 
džiaga aptrauktos patogios kėdės ir šalia židinio - kušetė. 
Pastačiusi ant grindų lagaminą, Elizabeta priėjo prie 
lango. Sandariai uždarytos geležinės langinės ir aklinai 
užtrauktos užuolaidos neįjleido vidun vėlyvos rugsėjo 
saulės spindulių. Ji plačiai atidarė langą, ir švelnus gry- 
nas rudeniškas kalnų oras tuojau pat plūstelėjo į kambarį. 
Dabar ji miegos čia. 

Elizabeta nulipo žemyn ir nuėjo į biblioteką. Atsisėdo į 
vieną minkštų, oda aptrauktų krėslų, ir susimąstė. Sitame 
krėsle paprastai sėdėdavo Risas, kai apie ką nors kalbėda- 
vosi su tėvu. 

Prisiminusi Risą, ji panoro, kad jis būtų dabar čia. 
Atmintyje iškilo ta naktis, kai po kelionės į Paryžių jis 
parvežė ją atgal į mokyklą ir kaip ji savo kambaryje ėmė 
rašyti ir perrašinėti slaptingiausius žodžius „Ponia Ris Vil- 
jams". Netikėto potraukio stumiama, ji priėjo prie stalo, 
paėmė plunksnakotį ir parašė: „Ponia Ris Viliams". Ir nusi- 
šypsojo, pagalvojusi: „Įdomu, kiek dar kvaišų, tokių kaip 
aš, rašo šiuo momentu tuos pačius žodžius?" 

Ji pamėgino nuginti šalin mintis apie Risą, tačiau jos 
atkakliai nesitraukė ir keistu būdu šildė jos vienatvę. Ji 
pakilo ir ėmė vaikščioti po namą. Užėjusi į didžiulę virtuvę, 
atidžiai apžiūrėjo senamadę krosnį, kūrenamą malkomis, ir 
dvi jos orkaites. : 

Paskui nuėjo prie šaldytuvo ir atidarė dureles. Saldytu- 
vas buvo tuščias. Kitko ji ir nesitikėjo. Bet būtent todėl, kad 
jis buvo tuščias, Elizabeta pasijuto alkana. Ji ėmė landžioti 
po indaujas. Rado dvi mažytes skardines tuno, pusę stik- 
lainio kavos ir pakelį sausainių. Jeigu ji ketina praleisti čia 
visą savaitgalį, nusprendė Elizabeta, reikia pasirūpinti mais- 
tu. Užuot kelis kartus per dieną važinėjus į miestą, ji geriau 
nuvažiuos į Kali di Volpę ir turguje nusipirks viską, kas 
būtina toms dienoms. Šitam reikalui visada naudodavo 
mažytį „džipą“, ir ji nusprendė patikrinti, ar iš tiesų jis stovi 
stoginėje. Ji nuėjo į virtuvę, paskui išėjo į užpakalinę veran- 
dą ir, atidariusi stoginės duris, įsitikino, kad jis ten - sveikas 
ir saugus. Grįžusi į virtuvę priėjo prie vienos indaujų, už 
kurios buvo prikaltos gembės, ant kurių kabojo raktai. 
Kiekvienas raktas turėjo lentelę. Ji susirado jai reikalingą 
džipo raktą ir grįžo į svetainę. Bet ar yra bake benzino? Ji 
pasuko mašinos raktą ir užmynė starterį. Akimirką motoras 
atgijo. Ačiū Dievui, viena problema mažiau! Rytą ji nuva- 
Žiuos į miestą ir nusipirks visko, kas būtina. 

Ji grįžo vidun. Kai ėjo plytelėmis išklotomis svetainės 
grindimis, žingsniai aidžiai skambėjo tuščioje patalpoje, ir 
ji vėl- pasijuto vieniša. Ji labai norėjo, kad paskambintų 
Alekas, ir vos spėjo apie tai pagalvoti, kai pasigirdo šaižus 
telefono skambutis, mirtinai ją išgąsdinęs. Ji priėjo prie 
telefono ir pakėlė ragelį: 

- Alio. 

- Elizabeta, tai aš, Alekas. 

Elizabeta nusijuokė. 

- Kas čia juokingo? 

- Jeigu aš tau pasakysiu tiesą, tu nepatikėsi. Tu kur? 

- Glosteryje. 

Elizabetą apėmė neįveikiamas noras tuojau pat jį pa- 
matyti, papasakoti jam apie savo sprendimą dėl koncerno. 
Bet ne telefonu. 

- Alekai, ar gali man padaryti paslaugą? 

- Tu juk Žinai, kad taip. 

- Ar tu gali atskristi čia savaitgaliui? Man reikia ką ne ką 
su tavimi aptarti. 

Sekundę patylėjęs jis atsakė: 

- Zinoma, galiu. 

Nė žodžio apie tai, kad jam reikės atidėti visus susitiki- 
mus, kad tai ne visai patogu ir taip toliau. Tiesiog „Žinoma, 
galiu“. Toks jau buvo Alekas. 

Elizabeta prisivertė pasakyti: 

- Nepamiršk pasiimti ir Vivianą. 

- Bijau, kad ji negalės atvykti. Ji... ji labai užimta. Atskri- 
siu rytoj rytą, gerai? 

- Puiku. pasakyk man tikslų atskridimo laiką, ir aš tave 
sutiksiu oro uoste. 

- Bus paprasčiau, jeigu aš atvažiuosiu taksi. 

- Gerai, tegul bus kaip tu nori. Ačiū, Alekai. Labai 
ačiū. 

Padėjusi ragelį, ji daugiau jau nesijautė vieniša. 

Ji žinojo, kad nusprendė teisingai. Sitoje vietoje ji atsi- 
dūrė atsitiktinumo dėka, ir tai tik todėl kad Semas taip 
netikėtai numirė, nespėjęs paskelbti savo įpėdinio. 

Įdomu kas taps kitu „Rofo ir sūnų" prezidentu, pagal- 
vojo ji. Tegul sprendžia Taryba. Ji pamėgino į šitą sprendi- 
mą pažiūrėti Semo akimis, ir pirmasis vardas, kuris atėjo jai 
į galvą, buvo: Risas Viljamsas. Likusieji buvo kompetentingi 
kiekvienas savo srityje, tačiau tiktai Risas puikiausiai žinojo 
visas koncerno operacijas. Jis buvo protingas ir veiklus. 
Tačiau jis negalėjo tapti prezidentu. Kadangi nebuvo Rofas 

arba vedęs Rof, jis net negalėjo būti Direktorių tarybos 
nariu. 

Elizabeta išėjo į vestibiulį ir pamatė ten tebestovintį tėvo 
lagaminėlį. Ji ėmė abejoti. Ar verta jį apskritai atidaryti? Rytą 
ji atiduos jį Alekui, ir baigtas reikalas. Bet galbūt ten yra kas 
nors itin asmeniško, priklausančio tik jos tėvui? Ji nunešė 
lagaminėlį į biblioteką, pastatė ant stalo, paėmė raktus ir 
atrakino abu užraktus. Viduje gulėjo didžiulis užklijuotas 


vokas. Atplėšusi jį, Elizabeta išėmė pluoštelį mašinėle 
atspausdintų lapelių, ant vieno stambiomis raidėmis buvo 
užrašyta: 


P. Semui Rofui 

konfidencialiai 

vienu egzemplioriumi 

Matyt, kokia nors ataskaita, tiesa, be parašo. Elizabeta 
taip ir nerado rašančiojo pavardės. Iš pradžių ji greitai 
permetė akimis pradžią, paskui ėmė skaityti lėčiau ir dėme- 

"singiau, paskui ir visiškai liovėsi skaičiusi. Ji nepatikėjo 
savo akimis. Nusinešė lapelius į krėslą, nusviedė į šalį 
batelius, patogiau įsitaisė, pasėdusi po savimi kojas, ir grįžo 
prie pirmojo puslapio. 

Dabar ji nepraleido nė žodžio, ir siaubas apėmė visą 
jos būtybę. Tai buvo nuostabus dokumentas, konfidenciali 
ataskaita apie slapto kelių įvykių tyrimo rezultatus, kurie 
pernai buvo sukėlę skandalą. 

Cilėje susprogo chemijos gamykla, priklausiusi „Rofui 
ir sūnums", ir daugybė tonų nuodingųjų medžiagų paden- 
gė dešimties kvadratinių mylių plotą. Dešimtys Žmonių 
žuvo, šimtai žmonių su įvairiais apsinuodijimo laipsniais 
buvo paguldyti į ligonines. Krito gyvuliai, apnuodyta aug- 
menija. Teko evakuoti beveik visą rajoną. „Rofui ir sūnums" 
buvo iškeltas ieškinys šimtams milijonų dolerių. Tačiau visų 
baisiausia buvo tai, kad šitas sprogimas buvo ne atsitiktinis, 
o tyčinis. Ataskaitoje šitas incidentas buvo apibūdintas 
šitaip: „Čilės vyriausybinės komisijos tyrimas buvo atliktas 
paviršutiniškai. Oficialus pareiškimas buvo toks: koncernas 
turtingas, liaudis vargana, tegul koncernas ir moka. Komi- 
sija neabejoja, jog tai sabotažo aktas, padarytas asmens 

ar grupės asmenų, tam tikslui panaudojusių plastikines 
sprogstamąsias medžiagas. Ištirti realias sprogimo priežas- 
tis nėra galimybės, kadangi komisijos nariai turi išankstinį 
nusistatymą dėl incidento". 

Elizabeta prisiminė šitą sprogimą. Laikraščiuose ir 
žurnaluose buvo pilna kraupiausių smulkmenų, o šalia 
jų aktų fotografijos, ir visa pasaulinė spauda užpuolė 
„Rofą ir sūnus", kaltindama koncerną kietaširdiškumu 
ir aplaidumu. Visuomenės nuomonė pasikeitė firmos 
atžvilgiu. 

Kitas skyrius buvo skirtas pagrindinėms mokslinių tyri- 
mų kryptims, atliktoms per keletą metų „Rofo ir sūnų“ 
mokslininkų. Buvo kalbama apie keturis projektus, kurių 
kiekvienas turėjo didžiules galimybes. Jų parengimui reikė- 
jo per penkiasdešimt milijonų dolerių. Ir kiekvienu iš šių 
keturių atvejų viena ar kita konkuruojanti firma pralenkė 
„Rofą ir sūnus", pateikusi gamybai patentą vieno ar kito iš 
keturių vaistų su identiškomis jų koncerno formulėmis. 
Ataskaita tvirtino: „Vieną atvejį galima būtų priskirti nenu- 
matytų atsitiktinumų kategorijai. Toje serijoje, kur dešimtys 
kompanijų dirba vieną ir tą patį darbą, rezultatų sutapimas 
neišvengiamas. Bet keturi tokie sutapimai, įvykę vienas po 
kito per kelis mėnesius, perša mintį, kad kas nors iš ,,„Rofo 
ir sūnų" bendradarbių perdavė arba pardavė už pinigus 
tyrimų medžiagą konkuruojančioms firmoms. Kadangi at- 
liekami tyrimai yra ypatingai įslaptinti, be to, kiekvienas jų 
buvo atliekamas savarankiškai ir skirtingose, toli viena nuo 
kitos esančiose laboratorijose ir tokiomis sąlygomis, kad jų 
neįmanoma pagarsinti, mes manome, kad asmuo arba 
asmenys, išdavę konkuruojančioms firmoms formules, gali 
prieiti prie visiškai slaptų firmos dokumentų. Iš ko darome 
išvadą, kad šitas Žmogus arba grupė Žmonių turi atsakin- 
gus postus ,,„Rofo ir sūnų koncerne. 

Bet tai dar buvo ne viskas. 

„Didelė toksiškų vaistų partija buvo neteisingai su- 
Ženklinta ir išsiųsta parduoti. Kol tai buvo pastebėta, keletas 
Žmonių mirė. Spauda vėl apkaltino koncerną aplaidumu ir 
atsainiu požiūriu į žmonių gyvybes. Išaiškinti, kokiu būdu 

buvo neteisingai suženklinta šita prekių partija, taip ir ne- 
pavyko. 

„„Iš saugomos laboratorijos dingo mirtinai pavojingas 
toksinas. Per valandą nežinomasis apskambino kelias laik- 
raščių redakcijas ir pranešė apie tai, kas įvyko. Laikraščiai 
tuojau pat pakėlė triukšmą. 


Ilgi pavakario šešėliai tapo dar ilgesni ir pamažėle 
pavirto ištisa nakties tamsa, ore padvelkė vėsa. Elizabeta 
įnikusi į ataskaitą, nepastebėjo nieko aplink. Kai kabinete 
pasidarė tamsu, ji įjungė stalinę lempą ir toliau skaitė, 
pereidama nuo vieno siaubingo aprašymo prie kito. 

Net sausas, kanceliarinis ataskaitos tonas negalėjo 
nuslėpti gilaus turinio dramatizmo. Aišku buvo viena. Kažin 
kas atkakliai ir tikslingai mėgino „Rofui ir sūnums" pridaryti 
didžiulių nuostolių, o galbūt net ir sunaikinti. Kažin kas iš 
aukščiausiosios valdžios. 

Paskutiniame puslapyje tvarkingu ir aiškiu tėvo braižu 
buvo prirašyta: „Spaudimas man. Tikslas: priversti, kad 
sutikčiau pasirašyti dėl laisvo akcijų pardavimo? Surasti 
niekšą". 

Ji prisiminė, koks susirūpinęs buvo paskutiniu metu 
Semas, ir paskui šitas jo netikėtas uždarumas. Jis tiesiog 
nežinojo, kuo gali pasikliauti. 

Elizabeta vėl žvilgtelėjo į ataskaitos viršelį. Surašyta: 
VIENU EGZEMPLIORIUMI. 

Ji buvo tikra, kad tyrimą atliko nepriklausoma agentūra. 
Ir todėl niekam, išskyrus Semą, nebuvo žinoma apie ata- 
skaitą. O dabar žino tik ji. Nusikaltėlis nežinojo, kad yra 
įtariamas. Ar Semas žinojo, kas jis? Ar matėsi su juo ligi 
nelaimingo atsitikimo? Elizabeta spėliojo. Vienu, kuo ji buvo 
tikra, - tai tuo, kad į jų gretas prasibrovė išdavikas. 

Kažin kas iš aukščiausiosios valdžios. 

Niekas neturėjo galimybės suduoti firmai tokius triuški- 
nančius smūgius tokiuose įvairiuose struktūriniuose lygiuo- 
se. Ar ne todėl Semas taip aštriai pasisakė prieš bet kokį 
mėginimą leisti kontroliuoti firmą ne šeimos nariams? Gal- 
būt jis pirmiausia norėjo nutverti už rankos nusikaltėlį? 

Paleidęs koncerną iš varžytinių, jis nebūtų galėjęs atlikti 
slaptų kvotų, nes kiekvienas tyrimo žingsnis privalėjo būti 
derinamas su Tarybos nariais. 

Elizabeta prisiminė Tarybos posėdį ir kaip visi jos nariai 
reikalavo pasirašyti dokumentus dėl laisvo akcijų pardavi- 
mo. Visi ligi vieno. 

Ji staiga pirmą kartą kaip reikiant suvokė, kad namuose 
viena. Garsus telefono skambutis privertė ją krūptelėti. Ji 
priėjo prie telefono ir pakėlė ragelį: 

- Alio? 

- Liza? Man tiktai ką perdavė, kad tu norėjai mane 
skubiai pamatyti. 

Ji apsidžiaugė išgirdusi jo balsą, bet staiga prisiminė, 
kodėl norėjo jį pamatyti. Kad pasakytų, jog ketina pasirašyti 
popierius dėl laisvo akcijų pardavimo. Bet po kelių trumpų 
valandų viskas pasikeitė. Elizabeta pažvelgė į priimamąjį, 
kur kabojo senojo Semiuelio portretas. Jis sukūrė firmą ir 
ligi savo gyvenimo pabaigos kovėsi dėl savo kūdikio. Tėvas 
sustiptino firmos struktūrą, pavertė korporacija, atiduoda- 
mas jai visas savo jėgas, atidavė ir savo gyvybę. 

- Risai, - pasakė Elizabeta į ragelį. - Aš norėčiau sušauk- 
ti Tarybą antradienį keturioliktą valandą. Prašau visiems 
pranešti. 

- Antradienį keturioliktą valandą, - pakartojo Risas. - Dar 
kas nors? 

- Ne, - trumpai patylėjusi ištarė ji. - Tai viskas. Ačiū. 

Lėtai padėjo ragelį ant telefono aparato. Dabar jos eilė 
kovoti su jais. 


Jie su tėvu aukštai kalnuose. „Nežiūrėk žemyn!" - be 
atvangos kartoja jai tėvas, bet ji neklauso jo ir pasuka 
galvą - po ja bedugnė, tuštuma, šimtai metrų žemyn 
krintančios tuštumos. Artėjančios perkūnijos dundėji- 
mas, aštrus žaibo blyksnis. Zaibas pataiko į Semo virvę, 
ta akimirka užsiliepsnoja, ir Semas ima kristi į bedugnę. 
Elizabeta mato, kaip tėvo kūnas, vartydamasis ore, verž- 
liai lekia žemyn, ir ima rėkti. Bet jos šauksmas paskęsta 
griaustinio dundėjime. 

Elizabeta nubudo visa suprakaitavusi, stipriai tvaksian- 
čia širdimi. Pasigirdo stiprus perkūno trenksmas, ji žvilgte- 
lėjo pro langą ir pamatė, kad pliaupia liūtis. Staigūs vėjo 
gūsiai svaido lietaus purslus pro atdaras balkono duris. 
Elizabeta pašoko iš lovos, pribėgo prie durų ir sandariai jas 
uždarė. Prisispaudusi prie stiklo, ji žiūrėjo į debesų aptrauk- 
tą dangų, į retsykiais juos perskrodžiančius Žaibo blyks- 
nius. Ziūrėjo, bet nieko nematė. 

Prieš akis vis dar šmėžavo sapne matytos scenos. 


Paryčiui liūtis nustojo, iš dangaus purškė smulkus lie- 
tutis. Elizabeta tikėjosi, kad jis nesutrukdys Alekui atskristi 
į salą. Paskaičius ataskaitą jai buvo būtina su kuo nors 
pasidalinti savo abejonėmis. O kol kas reikia ją padėti kur 
nors toliau nuo smalsių akių. Bokšto kambaryje buvo sei- 
fas. Ten ji ir įdės ją. Elizabeta išsimaudė vonioje, apsivilko 
seną pilką megztinį ir gerokai padėvėtas kelnes ir, nulipusi 
žemyn, nuėjo į biblioteką, kad paimtų ataskaitą. 

Ataskaitos bibliotekoje nebuvo. 


19 skyrius 


Biblioteka atrodė taip, tartum čia būtų siautęs viesulas. 
Naktį stiprūs vėjo gūsiai atplėšę stiklines verandos duris ir 
įsiveržę į kambarį drauge su lietumi, nušlavė viską savo 
kelyje. 

Elizabeta priėjo prie atlapų durų ir Žvilgtelėjo laukan. 
Ant pievelės nebuvo matyti nė vieno mašinraščio lapelio. 
Vėjas, matyt, juos visus nunešė nuo uolos į jūrą. 

VIENU EGZEMPLIORIUMI. Ji privalo sužinoti žmogaus, 
kuriam Semas patikėjo slaptą tyrimą, pavardę. Galbūt Keitė 
Erling pasakys, kur jo ieškoti. Bet argi Keitė Erling nėra 
įtariamoji? Visa tai panašu į kažin kokį laukinį, siaubingą 
žaidimą, kur visi vienas kitu nepasitiki. Dabar reikia būti 
dvigubai atsargesnei. 

Staiga Elizabeta atsiminė, kad namie nė trupinėlio 
maisto. Ji spės apsipirkti Kali di Volpe ir grįžti atgal, kol 

atvyks Alekas. Spintoje rado seną savo šaliką ir lietpaltį. 
Kai liausis liję, ji pamėgins vilos teritorijoje surasti bent 
dalį vėjo išnešiotų ataskaitos lapelių. Virtuvėje pasiėmė 
džipo raktus ir pro užpakalines duris jėjo į stoginę, kur 
stovėjo mašina. 

Ji užvedė variklį, pašildė ir atsargiai ėmė važiuoti atbula. 
Apsisukusi, palengva išvažiavo į alėją ir lėtai ėmė leistis ja 
žemyn. Privažiavusi alėjos galą, pasuko į dešinę ir įvažiavo 
į siaurą kalnų kelią, kuris vedė į mažą miestelį. Kali di Volpą, 
nusidriekusį Žemai uolos papėdėje. Situo metu kelias buvo 
tuščias; juo apskritai mažai kas važinėjo, kadangi uolos 
viršūnėje, išskyrus Rofų vilą, buvo dar vos pora namų. 
Elizabeta pažiūrėjo į kairę ir toli apačioje pamatė vis dar 
nejėjusią į vėžes po vakarykštės audros juodą su baltomis 
bangų keteromis ir piktą jūrą. 

Važiavo ji lėtai, nes šita kelio dalis buvo pati pavojin- 
giausia. Siauras kelias - jame sunkiai galėjo prasilenkti du 
automobiliai - buvo iškaltas tiesiog uoloje, jos pakraščiu. 
Dešinėje vertikaliai aukštyn kilo Ištisinė akmens siena, kai- 
rės kelio pusės ribos apskritai nebuvo, vietoje jos Žiojėjo 
kelių šimtų pėdų aukščio praraja, nuožulniai nusileidžianti 
tiesiai į jūrą. Elizabeta stengėsi laikytis arčiau sienos ir 
neatitraukė nuo stabdžio kojos, kad prireikus galėtų neleisti 
mašinai įsibėgėti, nes toje vietoje kelias staigiai leidosi 
žemyn. 

Mašina artėjo prie staigaus posukio. Elizabeta greitai 
paspaudė stabdžio pedalą. 

Mašina, lyg niekur nieko, lėkė žemyn, vis didindama 
greitį. 

Ji ne iš karto suprato, koks reikalas. Iš visų jėgų 
nuspaudė pedalą, ir vėl jokio rezultato. Jos širdis ėmė 
pašėlusiai tvaksėti. Mašina pataikė į posūkį ir nuriedėjo 
žemyn vis greičiau ir greičiau. Ji vėl nuspaudė pedalą. 
Veltui! 

Prieš akis sušmėžavo kitas posūkis. Elizabeta nenulei- 
do akių nuo kelio, nesiryždama žvilgtelėti į spidometrą, bet 
akiės krašteliu matė, kad rodyklė artėja prie ribos. Jos 
nugara perbėgo drebulys. Štai ji įlėkė į posūkį, mašiną dėl 

didelio greičio bloškė į šalį. Užpakaliniai ratai ėmė slysti 
prarajos pakraščiu, bet mašina, per stebuklą išsilyginusi, 
dar greičiau ėmė lėkti žemyn. Niekas jau negalėjo sulaikyti 
jos veržiaus lėkimo į prarają: nei barjerai, nei valdymo 
svertai, o priekyje jos laukė visi kiti posūkiai. Elizabetos 
smegenys karštligiškai dirbo, ieškodamos galimybės išsi- 
gelbėti. Gal šokti iš mašinos? Ji metė žvilgsnį į spidometrą. 
Mašina lėkė septyniasdešimties mylių per valandą greičiu . 
siaura kalnų kelio juosta vis didindama greitį. Mirtis neiš- 
vengiama. Ir kažin kurią akimirką ji suprato, kad ją Žudo, 
kaip anksčiau šaltakraujiškai nužudė jos tėvą. Semas per- 
skaitė ataskaitą, už tai ir buvo nužudytas. Dabar atėjo jos 
eilė. Ir ji taip ir nesužinos ŽmMogžudžio vardo, to, kuris taip 
nekentė jų, kad pasirinko patį baisiausią iš visų nusikaltimų. 
Būtų daug lengviau, jeigu tai būtų nepažįstamas Žmogus. 
Bet jis buvo vienas tų, kuriuos ji puikiai pažinojo. Ir tai buvo 
užvis skaudžiausia. Prieš akis iškilo pažįstami veidai: Ale- 
kas... Ivas... Valteris... Šarlis... Kas nors iš jų, daugiau nėra 
kam. Kažin kas iš aukščiausios valdžios. 

Jos mirties priežastimi bus nelaimingas atsitikimas, 
kaip anksčiau buvo tėvo mirties priežastimi. Ašaros plūste 
plūdo iš Elizabetos akių, susimaišydamos su lietaus laše- 
liais, tačiau ji nepastebėjo jų. Džipą ėmė vis dažniau mėtyti 
į šalis ant šlapio kelio, ir ji, mėšlungiškai įsitvėrusi vairo, 
mėgino jį išlyginti. Ji žinojo, kad gyventi liko vos keletas 
sekundžių, o tada ji nukris į prarają. Iš siaubo ir nepapras- 
tos įtampos jos kūnas nutirpo, o vairo įsitvėrusios rankos 
atrodė jai svetimos ir medinės. Ji liko vienut viena visame 
pasaulyje, lėkdama didžiuliu greičiu į savo pražūtį, ir tiktai 
vėjas be perstojo stūgavo jai ausyse: „Lėkime su manimi!" 
- ir stūmė nuo kelio mašiną, mėgindamas nustumti į prarają. 
Džipą vėl bloškė į šalį, ir Elizabeta vėl pabandė įį išlyginti, 
prisiminusi, ko ją mokė. Visada suk vairą į tą pusę, į kurią 
meta mašiną. Mašina ir šį kartą pakluso vairui ir išsilyginusi 
vėl lėkė žemyn. Elizabeta žvilgtelėjo į spidometrą... aštuo- 
niasdešimt mylių per valandą. Tarsi išsviesta iš svaidyklės, 
mašina didžiuliu greičiu artėjo prie dar vieno staigaus po- 

sūkio, ir Elizabeta suprato, kad šį kartą jau nepavyks už- 
sukti. 

Atrodė, kad visas gyvenimas apmirė joje, atitvertas 
plona plėvele nuo tikrovės. Ji išgirdo tėvo balsą, kuris sakė 
jai: „Ką tu čia viena veiki tamsoje?", ir jis paėmė ją ant rankų 
ir nunešė viršun į lovą, ir štai ji scenoje, šoka, vis sukasi ir 
sukasi ir negali sustoti, ir ponia Neturova garsiai ją bara (ar 
tai ji pati rėkia?), ir pasirodo Risas ir sako: „Argi šitaip reikia 
švęsti savo pilnametystę?" Ir Elizabeta pagalvojo, kad dabar 
jau niekada daugiau nepamatys Riso, ir ji ėmė jį šaukti. 
Džipas kaip kulka artėjo prie posūkio. Dabar ji nukris į 
prarają. Vienintelio dalyko ji mintyse meldė Dievo, - kad 
greičiau visa tai pasibaigtų. 

Sią akimirką priekyje, į dešinę nuo savęs, prieš pat 
posūkį, Elizabeta pamatė siaurą juostelę priešgaisrinės 
iškartos. Apsispręsti liko kelios sekundės dalys. Ji nežinojo, 
kur veda iškarta, tiktai žinojo, kad ji eina aukštyn, kad tai 
sustabdys jos lėkimą Žemyn ir suteiks bent menkiausią 
šansą išsigelbėti. Ir ji ryžosi. Tuo momentu, kai džipas 
baisiu greičiu artėjo prie iškartos, ji staigiai suktelėjo vairą 
dešinėn. Ir nors užpakaliniai ratai pradėjo slysti, veržiaus 
judėjimo inercija spėjo užblokšti priekinius ratus ant iškar- 
tos žvyro, ir baisiai kaukdamas džipas jau lėkė aukštyn. 
Elizabeta, įsitvėrusi vairo, stengėsi jį išlaikyti siauroje iškar- 
tos juostoje, iš kairės ir iš dešinės apjuostos retomis gru- 
pelėmis augančių medžių, kurių šakos skaudžiai kapojo jai 
per rankas ir galvą, kai ji lėkė pro juos. Ji pažvelgė į priekį 
ir, savo siaubui, apačioje pamatė vis tą pačią įšėlusią Tirėnų 
jūrą. Iškarta paprasčiausiai vedė į kitą uolos pusę. Išsigel- 
bėjimo nebuvo. 

Skardis artėjo taip greitai, pernelyg greitai, kad 
galėtų suspėti iššokti iš mašinos. Štai jis jau visai šalia, 
o apačioje bekraštė jūra. Šiuo momentu džipą staigiai 
bloškė į šalį, ir paskutinis dalykas, ką spėjo pastebėti 
Elizabeta, buvo medis, išaugęs lyg iš po mašinos ratų. 
Paskui pasigirdo sprogimas, kuris, atrodė, sukrėtė 
visą planetą. 

Ir tą pačią akimirką įsivyravo tyla ir ramybė. 

20 skyrius 


Atsipeikėjo ji ligoninės lovoje, ir pirmasis, ką ji pamatė, 
buvo Alekas Nikolsas. 

- O namie tuščia, kaip iššluota, kuo gi aš tave pavalgy- 
dinsiu, - sukuždėjo ji ir pravirko. 

Aleko akyse pasirodė skausmas, jis švelniai ją apkabi- 
no ir prispaudė prie savo krūtinės. 

- Elizabeta! 

- Viskas gerai, Alekai, - suniurnėjo ji. - Baisiausia jau 
praeityje. 

Ir tai buvo tiesa. Atrodė, kiekviena jos kūno ląstelė virpa 
iš skausmo ir kančių, bet ji gyva, ir tuo patikėti buvo sunku. 
Ji prisiminė savo mirtiną likimą ir pašiurpo iš siaubo. 

- Ar seniai aš čia esu? 

Jos balsas buvo silpnas ir kimus. 

- Tave čia atvežė prieš dvi dienas. Visą tą laiką tu buvai 
be sąmonės. Gydytojas sako, kad tu likai gyva tik per 
stebuklą. Visi, kas matė katastrofos vietą, tvirtina, kad tu 
turėjai žūti. Tave labai greitai rado girininkai ir skubiai 
atgabeno čia. Tau nedidelis smegenų sutrenkimas ir dau- 
gybė sumušimų, tačiau, ačiū Dievui, visi kaulai sveiki. - Jis 
klausiamai pažvelgė į ją ir paklausė: - O kodėl tu važiavai į 
uolos viršūnę priešgaisrine iškarta? 

Elizabeta papasakojo viską, kaip buvo. Siaubas 
atsispindėjo jo veide, kai jis drauge su ja išgyveno jos 
kraupų lėkimą į prarają. Klausydamas jis nuolat karto- 
jo: „Dieve mano!" Kai ji baigė, Alekas buvo išblyškęs 
kaip drobė. 

- Koks kvailas ir siaubingas atsitiktinumas! 

- Tai ne atsitiktinumas, Alekai. 

Jis nesuprasdamas pažiūrėjo į ją. 

- Ką reiškia „ne atsitiktinumas"? 

Ir iš tikrųjų iš kur gi jam Žinoti tiesą? Jis juk neskaitė 
ataskaitos. 

- Kažin kas sugadino stabdžius. 

Jis nepatikliai papurtė galvą. 

- Kam? 

Todėl, kad... Ne, ji negali pasakyti tiesos. Kolkas negali. 
Nors ir pasitiki Aleku labiau už kitus. Paprasčiausiai dar 
neatėjo laikas. Reikia atsipeikėti, pasveikti ir viską kruopš- 
čiai apgalvoti. 

- Nežinau, - išsisukinėdama atsakė Elizabeta. - Bet aš 
beveik tikra, kad kažkas prikišo prie jų nagus. 

Ji pažvelgė jam į akis ir pamatė, kaip vienas po kito 
šmėstelėjo jo akyse nepatiklumas, nustebimas ir pagaliau 
pyktis. 

- Tą niekšą mes surasime. 

Jo balsas buvo rūstus. 

Priėjęs prie telefono, jis pakėlė ragelį ir po kelių minučių 
jau kalbėjo su Olbijos policijos viršininku. 

- Cia kalba Alekas Nikolsas, - tarė jis. - Aš... Ačiū, ji 
jaučiasi gerai... Ačiū. Aš jai perduosiu. Aš skambinu dėl 
džipo, kuriuo ji važiavo. Kur jis?.. Tegul ten ir stovi. Pasirū- 
pinkite tuo. Ir suraskite gerą mechaniką. Po pusvalandžio 
būsiu pas jus. 

Jis padėjo ragelį. 

- Džipas policijos nuovados garaže. Aš važiuosiu 
ten. 

- Aš važiuosiu su tavimi. 

Jis nustebęs pažiūrėjo į ją. 

- Gydytojas sakė, kad tu privalai pagulėti lovoje bent 
dvi ar tris dienas. Tu juk negali... 

- Aš važiuoju su tavimi, - atkakliai pakartojo Eliza- 
beta. 

Po keturiasdešimt penkių minučių, nepaisydama gy- 
dančio gydytojo protestų, nusėta mėlynėmis ir kraujosru- 
vomis Elizabeta išsireikalavo, kad būtų išleista iš 
ligoninės ir drauge su Aleku Nikolsu nuvažiavo į policijos 
garažą. 

Luidžis Ferara, Olbijos policijos viršininkas, buvo pagy- 
venęs rusvaveidis sardas su didžiuliu pilvu ir kreivomis 
kojomis. Jo pavaduotojas, inspektorius Brunas Kampanija, 
tarsi sargybos bokštas stūksojo virš savo viršininko. Tai 

buvo tvirto sudėjimo penkiasdešimties metų vyras, lėtas ir 
solidus. Jie abu drauge su Aleku ir Elizabeta stebėjo, kaip 
mechanikas tyrinėjo apatinę džipo dalį, pakeltą hidraulinio 
keltuvo. Kairysis priekinis sparnas ir radiatorius buvo suplo- 
ti kaip blynas ir aptekėję medžių syvais, į kuriuos įsirėžė 
džipas. Pamačius mašiną, Elizabetai pasidarė bloga, ir ji 
buvo priversta atsiremti į Aleko ranką. Jis užjaučiamai 
pažvelgė į ją. 

- Tu tikra, kad tau nebus blogiau? - paklausė jis. 

- Aš puikiai jaučiuosi, - sumelavo Elizabeta. 

Iš silpnumo jai drebėjo keliai, ir ji jautėsi nepaprastai 
pavargusi. Bet ji privalo pamatyti viską savo akimis. 

Mechanikas nusišluostė rankas tepaluotu skuduru ir 
priėjo prie jų. 

- Dabar mašinų jau taip nedaro, - tarė jis. 

„Tai mane ir išgelbėjo", - pagalvojo Elizabeta. 

- Bet kuri kita mašina būtų subyrėjusi į šipulius. 

- O kaip stabdžiai?- paklausė Alekas. 

- Stabdžiai? Nieko. Stabdžiai kaip reikiant. 

Elizabetą staiga apėmė keistas to, kas vyksta, nerealu- 
mo jausmas. 

- Ką... ką jūs pasakėte? 

- Jie tvarkingi ir dėl jų galima važiuoti nors ir dabar. To 
aš neturėjau galvoje, kai sakiau, kad dabar mašinų taip jau 
nedaro. 

- Bet to negali būti, - pertraukė jį Elizabeta. - Stabdžiai 
neveikė. 

- Panelė Rof mano, kad kažin kas juos sugadino, - 
paaiškino policijos viršininkas. 

Mechanikas neigiamai papurtė galva. 

- Bet to negali būti, pone. 

Jis grįžo prie džipo ir dūrė pirštu po ratais. 

- Yratiktai du būdai, kuriais galima fregare, - jis atsigręžė 
į Elizabetos pusę. - Atleiskite, panele, - sugadinti džipo 
stabdžius. Galima perpjauti stabdymo žarneles arba atsukti 
štai šitą veržlię, - jis dūrė į ją pirštu, - ir leisti ištekėti stabdžių 
skysčiui. Bet jūs pati matote, kad žarnelės sveikos, o skys- 
čio lygį bakelyje aš patikrinau: bakelis pilnas. 

Policijos viršininkas pasisuko į Elizabetą ir raminamai 
tarė: 

- Galima spėti, kad jūsų situacijoje jums galėjo... 

- Minutėlę, - pertraukė jį Alekas ir atsisuko į mechaniką. 
- O ar galėjo kas nors perpjauti, o paskui pamatęs, kad 
sumanymas nepavyko, pakeisti jas naujomis arba išleisti 
skystį, o paskui vėl pripilti bakelį? 

Mechanikas atkakliai papurtė galvą: 

- Pone, šitų stabdžių niekas nelietė. 

Jis paėmė skudurą ir kruopščiai nuvalė tepalą aplinkui 
veržię. 

- Ar matote šitą veržię? Jeigu ją būtų atsukę, tai ant jos 
matytųsi švieži veržliarakčio pėdsakai. Duodu galvą nukirs- 
ti, kad šitos veržiės niekas nesukinėjo bent pusę metų. 
Stabdžiai normalūs. O jeigu netikite, žiūrėkite patys. 

Taip pasakęs, jis nuėjo prie sienos ir paspaudė mygtu- 
ką. Pasigirdo urzgiantis garsas, ir hidraulinis keltuvas nu- 
leido džipą ant grindų. Mechanikas įlipo į jį, užvedė variklį 
ir atbulas nuvažiavo prie užpakalinės garažo sienos. Kai 
džipas vos nepalietė sienos, mechanikas perjungė greitį, ir 
mašina pasileido tiesiai į inspektorių Kampanją. Elizabeta 
prasižiojo norėdama surikti, bet tuo momentu džipas stai- 
giai sustojo per colį nuo jo. Mechanikas, nekreipdamas 
dėmesio į iškalbingą inspektoriaus žvilgsnį, tarė: 

- Įsitikinote? Stabdžiai tvarkingi. 

Dabar jie visi žiūrėjo į Elizabetą, ir ji žinojo, kąjie galvoja. 
Bet jai dėl to buvo nė kiek nelengviau. Ji ir dabar jautė, kaip 
spaudžia pedalą ir niekas nesidaro. Bet policijos mechani- 
kas įtikinamai įrodė, kad stabdžiai tvarkingi. Galbūt jis su 
jais išvien? Bet tada išvien su jais ir policijos viršininkas. 
Kokie niekai! Arba aš kraustausi iš proto, šmėstelėjo Eliza- 
betos galvoje. 

- Elizabeta... - bejėgiškai skėstelėdamas rankomis, pa- 
sakė Alekas. 

- Kai aš važiavau šituo džipu kalnų keliu, stabdžiai 
neveikė. | 

Alekas tiriamai pažiūrėjo į ją, paskui vėl atsisuko į 
mechaniką: 

'- Sakykime, kas nors nusprendė sugadinti šito džipo 
stabdžius. Kaip dar jis galėjo tai padaryti? 

Nelauktai į pokalbį įsiterpė inspektorius Kampanija. 

- Jis galėtų sudrėkinti stabdžių trinkeles. 

Elizabeta pajuto, kad ją apima susijaudinimas. 

- Kas tada? 

- Kai trinkelės prisispaudžia prie ratlankio, ratas ir ji 
nesukimba, jie tiesiog slysta vienas kito atžvilgiu. 

Mechanikas pritariamai linktelėjo. 

- Jis teisus. Tiktai... - jis atsisuko į Elizabetą, - prašom 
pasakyti, o kai jūs išvažiavote, stabdžiai veikė? 

Elizabeta prisiminė, kaip stabdė, kai išvažiavo iš stogi- 
nės, kaip šiek tiek vėliau stabdė ties pirmaisiais posūkiais. 

- Taip, jie veikė gerai. 

- Štai jums ir atsakymas, - pergalingai pasakė mecha- 
nikas. - Trinkelės sušlapo nuo lietaus. 

- Stop, stop, - įsiterpė Alekas. - O argi tas spėjamasis 
„kažin kas" negalėjo jų sudrėkinti prieš išvažiavimą? 

- Negalėjo, - tvardydamasis atsakė mechanikas, - jeigu 
jis būtų iš anksto juos sudrėkinęs, ji apskritai nebūtų galė- 
jusi važiuoti. 

Policijos viršininkas atsigręžė į Elizabetą. 

- Lietus, panele Rof, labai pavojingas dalykas. 
Ypač šituose siauruose kalnų keliuose. Tokie dalykai 
čia dažni. 

Alekas žiūrėjo į Elizabetą nežinodamas, ką daryti toliau. 
O ji jautėsi visiška kvaile. Vadinasi, tai vis dėlto nelaimingas 
atsitikimas! Ji panoro kuo greičiau iš čia išeiti. Ji pažiūrėjo 
į policijos viršininką. 

- Aš... Atleiskite man, kad pridariau jums tiek rūpesčių. 

- Ną ką jūs! Laikau malonumu... Aš turiu galvoje... 
aš labai įskaudintas to, kas įvyko, bet visada džiau- 
giuosi padėdamas jums. Inspektorius Kampanja nuveš 
jus į vilą. 


- Tu man atleisk, senute, - pasakė jai Alekas, - bet 
atrodai tu prastai. Todėl negaišdama gulk į lovą, ir porą 
dienų iš jos neišlipk. Aš užsakysiu maisto telefonu. 

- Jeigu aš gulėsiu, kas tau gamins? 

- Aš, - pareiškė Alekas. 

Tą vakarą jis pats pagamino pietus ir atnešė jai tiesiai 
į lovą. 

- Bijau, kad virėjas aš ne kažin koks, - pasakė jis, 
statydamas padėklą priešais Elizabetą. 

Jis aiškiausiai save pervertino. Blogesnio virėjo apskri- 
tai nebuvo pasaulyje. Kiekvienas patiekalas buvo arba 
perkeptas, arba nebaigtas virti, arba persūdytas. Bet ji 
prisivertė visa tai suvalgyti, pirma, todėl, kad buvo alkana, 
antra, todėl kad nenorėjo užgauti Aleko. Jis tiesiog neatsi- 
traukė nuo jos lovos, linksmindamas ją pokalbiais įvairiau- 
siomis temomis. Bet nė žodžiu neužsiminė apie jos kvailą 
elgesį policijos garaže. Ir ji buvo už tai jam labai dėkinga. 


Keletą dienų jie praleido viloje dviese: Elizabeta, neiš- 
lipdama iš lovos, Alekas tūpčiodamas aplink ją, gaminda- 
mas jai maistą, skaitydamas jai knygas. Visą tą laiką 
telefonas skambėjo be jokios atvangos. Kiekvieną dieną 
skambino Ivas ir Simoneta, domėdamiesi jos sveikata, ir 
Elena, ir Šarlis, ir Valteris. Netgi Viviana paskambino vieną 
kartą. Ir visi norėjo atvažiuoti ir jai padėti. 

- Apskritai aš sveika, - sakė ji visiems. - Nereikia važiuo- 
ti. Veikiai vėl būsiu Ciūriche. 

Paskambino Risas Viljamsas. Kai ragelyje suskambėjo 
jo balsas, Elizabeta suprato, kaip stipriai jo pasiilgo. 

- Girdėjau, tu rengiesi pranokti Eleną, - pasakė jis, bet 
jo balse skambėjo nerimas. 

- O ne. Aš dalyvauju tiktai kalnų lenktynėse. 

Jai ir pačiai atrodė neįtikėtina, kad ji galėjo šita tema 
juokauti. 

- Aš džiaugiuosi, kad tau viskas gerai, Liza, - pasakė 
Risas. 

Ir žodžiai, ir tonas, kuriuo jie buvo pasakyti, sušildė jai 
sielą. Įdomu, jis dabar vienas ar su moterimi? Kas ji? 
Greičiausiai kokia nors gražuolė? 

Kad ją velniai rautų! 

- Ar tu Žinai, kas tapo naujiena Nr. 1? - paklausė Risas. 

- Ne. 

- „Įpėdinė vos išvengia žūties kalnų kelyje. Ir tai praėjus 
vos dviems savaitėms po to, kai jos tėvas, Žinomas..." 
Pabaigą gali parašyti pati. 

Ji kalbėjo telefonu daugiau kaip pusę valandos, ir kai 
Elizabeta padėjo ragelį, pasijuto daug žvaliau. Risas, atro- 
dė, buvo nuoširdus ir aiškiai nerimavo dėl jos būklės. 
Panašiai jis, matyt, elgėsi su visomis savo moterimis, ir 
kiekviena jų jautė, kad jis nuoširdžiai ja domisi. Tai buvo 
neatskiriama jo žavesio dalis. Ji prisiminė, kaip jie šventė 
jos gimtadienį. Ponia Ris Viljams. 

- Tu atrodai kaip Češyro katinas iš „Alisos". 

- Tiesa? 

Ji visada būdavo tokia po bendravimo su Risu. Galbūt 
pasakyti Risui apie ataskaitą, šmėstelėjo jai galvoje. 

Alekas susitarė, kad į Ciūrichą juos nuskraidins firmos 
lėktuvas. 

- Man siaubingai nesinori taip anksti tave iš čia paimti, 
- atsiprašinėjamu tonu pasakė jis, - bet yra neatidėliotinų 
dalykų, kuriuos reikia nedelsiant sutvarkyti. 

Į Ciūrichą parskrido be jokių nuotykių. Oro uoste jų jau 
laukė reporteriai. Elizabeta padarė trumpą pareiškimą apie 
tai, kas jai atsitiko, ir po to Alekui pavyko be kliūčių pasodinti 
ją į limuziną, ir veikiai jie jau buvo pakeliui į koncerno štabo 
būstinę. 


Konferencijų salėje buvo visi Tarybos nariai ir Risas. 
Posėdis jau vyko apie tris valandas, oras buvo pilkas nuo 
cigarų ir cigarečių dūmų. Elizabetai, dar ne visai atsigavu- 
siai po avarijos, siaubingai skaudėjo galva ir kalė smilki- 
niuose. Nieko baisaus, panele Rof. Kai praeis sukrėtimas, 
galvos skausmai liausis savaime. 

Ji apmetė žvilgsniu įtemptus, piktus veidus ir pasakė: 

- Aš prieš laisvą akcijų pardavimą. 

Jie laikė ją užsispyrusia ir savavališka. Jeigu jie būtų 
žinoję, kad ji buvo bemaž pereinanti į jų pusę. Bet dabar tai 
būtų neįmanoma. Kas nors iš jų buvo priešas. Ir jeigu ji 
nusileis jų reikalavimui, pergalė atiteks jam. 

Kiekvienas jų savaip stengėsi ją įtikinti. 

- „Rofui ir sūnums", - išmintingai aiškino Alekas, - 
reikalingas patyręs prezidentas. Ypač dabar dėl mūsų visų, 
pagaliau dėl tavęs pačios aš nenorėčiau tavęs matyti pre- 
zidento krėsle. 

- Tu - graži, jauna moteris, carissima, - akcentavo jos 
žavesį Ivas. - Visas pasaulis prie tavo kojų. Kodėl tu nori 
užsidėti sau jungą ir įsikinkyti į nuobodų ir neįdomų verslą, 
kai galima puikiausiai nugyventi gyvenimą keliaujant... 

- Aš jau pakeliavau, - atsakė Elizabeta. 

Sarlis apeliavo daugiau į logiką: 

- Nelaimingo atsitikimo dėka jūs tapote kontrolinio 
koncerno akcijų paketo savininke, bet ar tai suteikia jums 
moralinę teisę vadovauti koncernui? Mes turime daugybę 
rimtų problemų. Jūsų vadovaujami mes susilauksime jų dar 
daugiau. 

Valteris be užuominų pareiškė: 

- Firmai ir taip užtenka sunkumų. Jūs net neįsivaizduo- 
jate jų mastų. Jeigu dabar atsisakysite laisvo akcijų parda- 
vimo, paskui bus per vėlu. 

Elizabeta jautėsi tartum apsupimo žiede. Ji klausėsi jų, 
mintyse įvertindama jų pasisakymus, pasverdama kiekvie- 
ną jų žodį. Visi jie pateikė savo argumentus, rūpindamiesi 
koncerno gerove, bet kažkuris jų stengėsi sugriauti jį iš 
vidaus. 

Viena buvo aišku. Jie norėjo, kad ji pasitrauktų iš 
žaidimo, kad akcijos būtų laisvai parduodamos, kad „Rofas 
ir sūnūs" nebūtų kontroliuojamas šeimos narių. Jeigu tik ji 
leis paimti jiems viršų, šansai pagauti už rankos nusikaltėlį 
sprogs kaip muilo burbulas. Kol ji sėdi šitoje vietoje, dar 
lieka galimybė išsiaiškinti, kas sabotuoja koncerną. Ji 
sėdės šitoje vietoje tol, kol pavyks viską išsiaiškinti ligi galo. 
Neveltui paskutinius trejus metus ji nuolat buvo su Semu. 
Šį tą ji įsisavino. Remdamasi Semo parinktais kompetentin- 
gais darbuotojais, ji tęs tėvo verslą ir jo politiką. Bendras 
visų Tarybos narių reikalavimas priversti ją išeiti tiktai su- 
stiprino jos pasiryžimą žūtbūt likti Taryboje. 

Ji paskelbė, kad posėdį laikas baigti. 

- Mano sprendimas jums žinomas, - pasakė Elizabeta. 
- Suprantama, koncernui aš ne viena vadovausiu. Juo 
labiau, kad aš dar daug ko nežinau. Bet įsitikinusi, jog galiu 
tikėtis jūsų pagalbos. Manau, kad palengva mes galėsime 
susidoroti su visomis problemomis. 

Vis dar išblyškusi po visų pergyvenimų, ji sėdėjo gale 
stalo ir atrodė visiškai jauna ir beginklė. 

Ivas bejėgiškai skėstelėjo rankomis. 

- Kas nors, pasakykite jai, kad ji elgiasi neprotingai! 

Risas atsisuko į Elizabetą ir nusišypsojo: 

- Manau, niekas iš mūsų neišdrįs prieštarauti moteriai. 

- Ačiū, Risai. 

Elizabeta permetė akimis visus dalyvaujančiuosius. 

- Vienas nedidelis formalumas. Jau kadangi atsitiktinu- 
mo valia aš užėmiau savo tėvo vietą, manau, jūs nepriešta- 
rausite ir oficialiai patvirtinsite mano įgaliojimus. 

Sarlis įsmeigė į ją akis. 

- Ar tai turi reikšti, kad jūs pretenduojate į prezidentės 
postą? 

- Faktiškai, - sausai metė jam Alekas, - Elizabeta jau 
prezidentė. Tiesiog ji leidžia mums garbingai išsisukti iš 
keblios padėties, kurioje mes atsidūrėme. 

Padelsęs Šarlis tarė: 

- Gerai jau, siūlau Elizabetą Rof išrinkti koncerno „Rotas 
ir sūnūs" prezidente. 

- Palaikau pateiktą pasiūlymą, - pasakė Valteris. 

Pasiūlymas buvo priimtas vieningai. 

„Šiais metais prezidentams taip nesiseka, - pagalvojo 
jis liūdnai. - Daugelio jau nėra šiame pasaulyje." 


21 skyrius 


Elizabeta kaip niekas kitas suprato, kokią sunkią naštą 
užsivertė sau ant pečių. Nuo jos, kaip koncerno vadovės, 
dabar priklausė dešimčių tūkstančių Žmonių darbas. Jai 
kaip oro reikėjo paramos, bet ji nežinojo, kuo galima pasi- 
kliauti, kuo pasitikėti. Labiausiai jai norėjosi pasidalinti savo 

samprotavimais su Aleku, Risu ir Ivu, bet tam ji dar nebuvo 
pasirengusi. Pernelyg anksti. Ji išsikvietė Keitę Erling. 

- Taip, panele Rof? 

Elizabeta pasimetė, nežinodama nuo ko pradėti. Keitė 
Erling daugelį metų dirbo pas tėvą. Jai, kaip niekam kitam, 
buvo žinomos visos povandeninės srovės, nepastebimos 
pašalinei akiai apgaulingai ramiame paviršiuje. Visos kon- 
cerno valdymo gijos ėjo per jos rankas, tiktai jai buvo žinomi 
Semo Rofo planai ir sumanymai, jo jausmai. Keitė Erling 
galėjo tapti labai stipria sąjungininke. 

Pagaliau Elizabeta pasakė. 

- Tėvas prašė, kad jam pateiktų kažin kokią konfiden- 
cialią ataskaitą, Keite. Ar jums kas nors apie tai žinoma? 

Keitė Erling suraukė antakius, stengdamasi prisiminti, 
paskui neigiamai papurtė galvą. 

- Panele Rof, su manimi jis šito dalyko neaptarinėjo. 

Elizabeta pabandė dar kartą. 

- Jeigu Mano tėvas norėtų atlikti privatų tyrimą, kur jis 
kreiptųsi'? 

Keitė neužsikirsdama išdrožė: 

*- Į mūsų saugumo skyrių. 

Kur patinka, tik jau ne ten! 

- Ačiū, - pasakė Elizabeta. 

Teks apsieiti be sąjungininkų. 


Ant darbo stalo gulėjo einamoji finansinė ataskaita. 
Elizabeta perskaitė ją su vis didėjančiu pasimetimu ir neri- 
mu, paskui išsikvietė į kabinetą koncerno finansų inspek- 
torių. Jis vadinosi Viltonu Krausu. Jis buvo daug jaunesnis 
negu ji tikėjosi. Gabus, energingas, akyse vos pastebimas 
pranašumas. Greičiausiai baigęs Aukštąją ekonomikos 
mokyklą arba Harvardo universitetą. 

Elizabeta be užuolankų ėmėsi reikalo: 

- Kokiu būdu toks gigantas, kaip „Rofas ir sūnūs", 
galėjo atsidurti prie bankroto ribos? 

Krausas pažiūrėjo į ją ir gūžtelėjo pečiais. Jis neįprato 
atsiskaitinėti moterims. Paskui atlaidžiai pasakė: 

- Na, kaip čia jums trumpiau paaiškinus... 

- Pradėsime nuo to, - nelabai pagarbiai pertraukė jį 
Elizabeta, - kad prieš dvejus metus mūsų koncernas visus 
pagrindinius kapitalo įdėjimus atlikdavo pats. 

Ji pamatė, kaip iš netikėtumo jam ištįso veidas. 

- Na... tai yra taip, ponia. 

- Tai kodėl mes taip stipriai įsiskolinome bankams? 

Jis mėšlungiškai gurktelėjo ir tarė: 

- Prieš keletą metų mes pradėjome didelio masto plė- 
timosi programą. Jūsų tėvas ir visi Tarybos nariai nutarė, 
kad dalį pinigų šitam plėtimui prasminga paimti iš bankų 
kaip trumpalaikes paskolas. Siuo metu mūsų įsipareigoji- 
mai įvairiems bankams sudaro šešis šimtus penkiasdešimt 
milijonų dolerių. Kai kurių grąžinimo terminai jau pasibaigė. 

- Jau uždelsti, - pataisė jį Elizabeta. 

- Jūs teisi, ponia. Jau uždelsti. 

- Mes mokame virš pradinės įskaitinės sumos vieną 
procentą plius delspinigius už pavėlavimą. Kodėl mes iš 
karto nesumokėjome pavėluotų paskolų ir drauge nesuma- 
žinoma bendros priskaitomų procentų sumos? 

Jis jau liovėsi stebėtis. 

- Dėl m-m-m... kurių ne kurių ypatingų aplinkybių. Mat 
pinigų į iždą įplaukė daug mažiau negu laukta. Paprastai 
tokiu atveju mes kreipiamės į bankus prašydami pratęsti 
skolos grąžinimo terminus. Tačiau dėl kilusių problemų, 
didelių išmokėjimų pagal teismų ieškinius, nuostolingų Ia- 
boratorinių tyrimų ir... 

Jis dabar galutinai atsipeikėjo nuo pirminio šoko, ir 
faktai byrėjo iš jo burnos tarsi iš gausybės rago. 

Elizabeta tylėdama klausėsi jo, įsižiūrėdama, spėdama, 
kieno jis pusėje. Zvilgtelėjusi dar kartą į balansinę ataskaitą, 
pamėgino išsiaiškinti, nuo kurio momento prasidėjo kriti- 
mas. Dokumentas liudijo, kad staigus šuolis Žemyn įvyko 
per tris paskutinius ketvirčius, kai buvo sumokėta didžiulės 
sumos pagal teismų ieškinius, parodytus grafoje „Nenuma- 
tytos išlaidos (vienkartinės)". Vaizduotė tuojau pat nupiešė 
sprogimą Čilėje, ore pakibusį nuodingą debesį. Ausyse 
suskambėjo aukų klyksmai. Sprogimo sužalotų Žmonių 
lavonai. Simtai žmonių paguldytų į ligonines. O košmaras 

ir žmonių skausmas bei kančios dalykiškai suskaičiuotos, 
pavertsos pinigais ir įrašytos į grafą „Nenumatytos išlaidos 
(vienkartinės)". 

Atsitraukusi nuo ataskaitos, Elizabeta pakėlė akis į 
Viltoną Krausą. 

- Pone Krausai, jei tikėti jūsų ataskaita, tai mūsų prob- 
Ilemos yra laikino pobūdžio. Vadinasi, dar ne viskas praras- 
ta. Mes vis dar tas pats „Rofas ir sūnūs". Nė vienas pasaulio 
bankas nesiryš mums atsakyti paskolų. 

Dabar atėjo jo eilė tiriamai į ją pažvelgti. Iš ankstesnio 
pasipūtimo neliko nė pėdsako, ir jis ėmė elgtis daug apdai- 
riau. 

- Panele Rof, jums turbūt žinoma, - atsargiai pradėjo jis, 
- kad farmacijos firmos reputacija svarbi tiek pat, kiek ir 
produkcija. 

Iš ko ji tai jau girdėjo? Iš tėvo? Aleko? Prisiminė: Riso. 

- Tęskite. 

- Mūsų problemos buvo labai plačiai pagarsintos. Vers- 
Io pasaulis - tai džiunglės. Užtenka konkurentams pamatyti, 
kad jūs sužeisti, kai jie tuojau pat puola jus pribaigti. - 
Truputį patylėjęs, jis užbaigė: - Stai jie ir puolė mus pribaigti. 

- Kitaip sakant, - pasakė Elizabeta, - mūsų konkurentai 
susidėjo sų pankininkais. 

Jis trumpai, pritariamai jai nusišypsojo. 

- Būtent. Paprastai banko paskolų rezervai riboti. Jeigu 
jie įsitikinę, kad geriau statyti Už A negu už B... 

- Ojjie tuo įsitikinę? 

Jis nervingai susiglostė savo plaukus. 

- Nuo tolaiko, kaip žuvo jūsų tėvas, man jau keletą kartų 
skambino telefonu ponas Julijus Badratas. Jis vadovauja 
konsorciumui bankų, su kuriais mes turime reikalų. 

- Ir ko gi ponas Badratas nori? 

Ji žinojo, ką išgirs. 

- Jis nori Žinoti, kas taps „Rofo ir sūnų" prezidentu. 

- O jūs žinote, kas naujas prezidentas? - paklausė 
Elizabeta. 

- Ne, ponia. 

- Aš. 

Ji matė, kaip jis mėgino nuslėpti savo nustebimą. 

- Kaip jūs manote, kas įvyks, kai šita naujiena pasieks 
poną Badratą? 

- Jis nedelsdamas įkiš mums kaištį, - išsprūdo Viltonui 
Krausui. 

- Aš su juo pakalbėsiu, - tarė Elizabeta. 

Ji atsilošė savo krėsle ir nusišypsojo. 

- Gal norite kavos? 

- Aš... tai... taip, ačiū. 

Elizabeta pastebėjo, kaip jo įsitempimas atslūgo. Jis 
suprato, kad ji surengė jam išmėginimą ir kad jis jį išlaikė. 

- Man reikalingas jūsų patarimas, - pasakė Elizabeta. - 
Daktare Krausai, jai jūs pakliūtumėte į mano padėtį, ko jūs 
imtumėtės? 

Jis vėl kaip anksčiau pasidarė atlaidus. 

- Viskas labai paprasta, - tvirtu balsu atsakė jis. - „Rofas 
ir sūnūs" turi didžiulius aktyvus. Jeigu mes laisvai parduo- 
tume didelę dalį akcijų, mes lengvai gautume reikalingas 
sumas, kad grąžintume savo paskolas bankams. 

Dabar ji žinojo, kieno jis pusėje. 

HAMBURGAS | 
Penktadienis, spalio 1 d. - 2.00 


Vėjas pūtė nuo jūros, ir rytinis oras buvo drėgnas ir 
gaivus. Riperbane, Hamburgo lėbavimų ir ištvirkavimo ra- 
jone, gatvės buvo pilnutėlės lankytojų, trokštančių para- 
gauti uždrausto vaisiaus. Riperbanas įtiko visų skoniams: 
išgėrimai, narkotikai, merginos, berniukai - už sutartinę 
kainą galima buvo gauti visko, ko tik nori. 

Ryškiai apšviesti barai, kur padavėjos aptarnavo klien- 
tus ne tik prie staliukų, užėmė visą pagrindinę gatvę, o tuo 
tarpu Gros Fraicheite buvo įsikūrusios atvirai gašlaus po- 


+ Čia ir toliau mėnesio dienų skaičius neatitinka savaitės dienoms - autoriaus 
klaida. (Vert. past.). 

būdžio įstaigos - daugiausia striptizai. Kvartalu Žemiau 
esanti Herbertštrasė buvo atiduota pėsčiųjų valiai, ir abipus 
jos tęsėsi prostitučių apartamentai, kur sėdėdamos prie 
langų jos demonstravo savo grožybes pro permatomus, 
riebaluotus, padėvėtus naktinukus. Riperbanas - didžiulė 
sekso mugė, kur galima visko nusipirkti. Puritonams sek- 
sas buvo siūlomas nisionierišku variantu; tiems, kas mėgo 
įvairovę, buvo siūloma ir kanilingas, ir analingas, ir pede- 
rastija. Riperbane galima nusipirkti sau dvylikamečius ber- 
niuką ar mergaitę arba vienu metu pergulėti su mama ir 
dukra. Arba, jeigu jums jau taip norisi, jūs galėjote pažiūrėti, 
kaip moterį aptarnauja didžiulis dogas, arba, vėl jums pra- 
šant, jus galėjo mušti rimbeliu tol, kol jūs pajusite orgazmą. 
Jūs galėtumėte pasisamdyti bedantę senutę, kuri pačioje 
judriausioje vietoje atliks jums felaciją, arba užsipirkti orgiją 
ištisai veidrodžiais nustatytame miegamajame su tiek mer- 
gaičių ir berniukų, kiek reikalauja jūsų libido ir leidžia kap- 
šelis. Riperbanas didžiuojasi, kad gali įtikti bet kokiam 
skoniui. Jaunesnės prostitutės, seginčios trumpus sijonė- 
lius ir vilkinčios krūtis aptempiančias palaidinukes, be per- 
stojo vaikšto gatvėmis, siūlydamos save vyriškiams, 
moterims ir net susiglaudusioms porelėms. 

Kino operatorius apsuptas nedidelės mergužėlių ir ryš- 
kiai išsidažiusių jaunuolių minios, lėtai ėjo gatve. Jis nekrei- 
pė į juos jokio dėmesio, kai sustojo prie baltaplaukės 
merginos, kuriai iš išvaizdos buvo galima duoti aštuoniolika 
metų. Ji stovėjo atsišliejusi prie namo sienos, ir kalbėjosi 
su savo drauge. Kai operatorius Žengtelėjo prie jos, ji 
atsisuko ir nusišypsojo jam. 

- Paimk mus abi, /iebchen. Nepasigailėsi. 

Operatorius tiriamai apžiūrėjo ją nuo galvos ligi kojų ir 
tarė: 

- Ne, tiktai tave. 

Draugė gūžtelėjo pečiais ir nuėjo šalin. 

- Kuo tu vardu? 

- Hildė. 

- Hilde, ar nori nusifilmuoti? - paklausė operatorius. 

Mergina nužvelgė jį niekinamu žvilgsniu. 

- Herr gott! Kodėl tu mane laikai kvaiša? 

Jis nusišypsojo ir patikliai paaiškino: 

- Visai nelaikau. Aš iš tikrųjų siūlau tau filmuotis. Por- 
nografiniame filme. Aš juos filmuoju savo draugui. 

- Tai tau kainuos penkis šimtus markių. Pinigus iš anksto. 

- Gut. 

Ji tuoj pat pasigailėjo, kad neužsiprašė daugiau. Na, 
bet jau tiek to, reikės pamėginti išplėšti iš jo kokių nors 
premijinių. 

- Ką aš privalau daryti? - paklausė Hildė. 


Hildė nervinosi. 

Ji nuoga gulėjo ant lovos mažame, neturtingai apsta- 
tytame kambaryje, tylėdama žiūrėjo į ten buvusius tris 
žmones, ir galvojo: „Kažin kas čia ne taip". Jos savisaugos 
instinktas, išlavėjęs Berlyno, Miuncheno ir Hamburgo gat- 
vėse, jau ne kartą gelbėjo ją sunkiose situacijose, ir ji įprato 
juo pasikliauti. Kažin kodėl šitie žmonės jai kėlė nerimą. Ji 
jau buvo benorinti išeiti iš čia, kol viskas neprasidėjo, bet 
jie jau sumokėjo jai žadėtus penkis šimtus markių avansu 
ir pažadėjo po visko sumokėti dar penkis šimtus, jeigu ji 
gerai atliks savo vaidmenį. Tą ji padarys. Ji buvo profesio- 
nalė ir didžiavosi savo meistriškumu. Ji Žvilgtelėjo į gulintį 
šalia jos lovoje nuogą vyriškį. Jis buvo raumeningas, gerai 
sudėtas ir visiškai be gyvaplaukių. Tačiau ne tai kėlė nerimą 
Hildei, o jo veidas. Jis buvo pernelyg senas tokios rūšies 
filmams. Bet visų labiausiai Hildę slėgė žiūrovas, kukliai 
prisiglaudęs pačiame tolimiausiame kambario kampe. Jis 
vilkėjo ilgu, ligi kulnų paltu, buvo su tamsiais akiniais ir 
didele skrybėle. Hildė taip ir nesuprato, vyras tai ar moteris. 
Bet nuo šitos baidyklės dvelkė šalčiu. Hildė virpančiais iš 
susijaudinimo pirštais užčiuopė raudoną kaspiną, kurį jie 
kažin kodėl privertė ją užsirišti ant kaklo. Operatorius tarė: 

- Gerai. Visi pasirengę? Pradedam. 

Sučirškė aparatas. Hildei pasakė, ką reikia daryti. Vy- 
riškis gulėjo ant nugaros. Hildė pradėjo darbą. 

Pradėjo ji iš toli: nuo ausų ir kaklo, meistriškai naudo- 
dama liežuvį ir lūpas, nusileido Žemiau prie krūtinės ir pilvo, 

lūpomis ir liežuviu, tarsi drugelis sparnais, lengvai palietė jo 
kirkšnius, paskui varpą, paskui žemyn kiekviena koja ligi 
didžiųjų pirštų, lėtai laižydama kiekvieną pirštą. Stebėjo 
prasidedančią erekciją. Ji pavertė jį ant pilvo, ir jos liežuvis 
pakartojo visą šitą ritualą nuo apačios į viršų, lėtai, išma- 
nančiai judėdamas, surasdamas visas erogenines zonas, 
išsikišimus ir plyšelius. Vyriškis buvo visiškai jaistrintas, 
varpa buvo kieta kaip akmuo. 

- Suartėk su ja, - riktelėjo operatorius. 

Vyriškis staigiu judesiu parvertė ją ir, atsidūręs viršuje, 
praskėtė jai kojas. Jo varpa buvo didžiulė. Hildė pamiršo 
savo buvusią baimę. Tokio pojūčio ji seniai nepatyrė. 

- Giliau, giliau, /iebchen! - pusiau apsvaigusi riktelėjo ji. 

Vyriškis tolygiai, kaip stūmoklis, judėjo aukštyn ir 
žemyn, ir Hildė palengva ėmė vis greičiau ir greičiau padėti 
jam klubais. Kambario kampe sėdintis Žmogus palinko į 
priekį, sekdamas kiekvieną jų judesį. Mergina lovoje užmer- 
kė akis. 

Ir viską sugadino. 

- Akis! - suriko Žiūrovas. 

Tuojau pat pasigirdo įsakmus operatoriaus balsas: 

- Offne die Augen! 

Išgąsdinta Hildė atmerkė akis. Ir žvilgtelėjo į savo part- 
nerį. Jis buvo puikus. Toks seksas ir jai pačiai suteikė 
malonumą. Vyriškio tempas padažnėjo, ir ji pajuto, kad tuoj 
pat ateis palaima. Paprastai ji niekada nejausdavo orgaz- 
mo, jeigu neskaičiuoti tų atvejų, kai jos būdavo abi su 
drauge. Klientams ji paprasčiausiai jį suvaidindavo, ir ganė- 
tinai sėkmingai. Bet operatorius ją įspėjo, kad premijinius ji 
gaus tiktai patirdama orgazmą. Todėl ji atsipalaidavo ir ėmė 
galvoti apie tai, ką nusipirks sau už tuos pinigus, ir Štai 
dabar staiga pajuto, kad iš tikrųjų patiria palaimingą orgaz- 
mą. 

- Schneller! - suriko ji. 

Jos kūnas ėmė virpėti. 

- Ah, jetzt! - iš džiaugsmo suspiegė ji. - Es kommt! 

„Žiūrovas linktelėjo, ir operatorius valdingai pasakė: 

- Pradėk! 

Vyriškio rankos slystelėjo prie merginos gerklės. Di- 
džiuliais pirštais suspaudė ją, neleisdami įeiti orui. Ji Žvilg- 
telėjo jam į akis, ir tai, ką ji ten pamatė, sukėlė jai siaubą. Ji 
pamėgino surikti, bet neįstengė. Jos kūnas, dar virpėda- 
mas nuo patirto orgazmo, pamėgino išsilaisvinti, bet Žudi- 
kas stipriai prispaudė ją prie lovos. Tai buvo galas. 

Ziūrovas gėrėjosi reginiu, žiūrėdamas mirštančiajai į 
akis, džiaugdamasis jos agonija, tartum tai būtų dangaus 
bausmė, dieviškasis kerštas. 

Suvirpėjęs paskutinį kartą, merginos kūnas nurimo am- 
žinai. 


23 skyrius 


CIURICHAS 
Pirmadienis, spalio 4 d. - 10.00 


Kai Elizabeta atėjo į savo kabinetą, tai pirmiausia, ką ji 
pastebėjo ant savo darbo stalo, buvo didelis užklijuotas 
vokas su grifu „Visiškai slaptai". Atplėšusi voką, ji išėmė 
tarnybinį pranešimą iš chemijos laboratorijos. Apačioje 
buvo parašas: Emilis Džiplis. Tekstas mirgėte mirgėjo tech- 
niniais terminais, ir Elizabeta, perbėgusi akimis, iš pradžių 
nieko nesuprato. Ir vėl perskaitė pranešimą. Paskui dar 
kartą, lėčiau. Kai pagaliau suprato, apie ką kalbama, iškvie- 
tė Keitę. 

- Grįšiu po valandos, - pasakė ji sekretorei ir leidosi 
ieškoti Emilio Džiplio. 

Jis pasirodė esąs aukštas, maždaug trisdešimties metų 
vyriškis, subtiliu, šlakuotu veidu ir bemaž plika kaukole, 
išskyrus rudų plaukų puslankį apie plikę. Jis labai nervinosi, 
ir iš visko buvo matyti, kad neįpratęs priimti pašalinių asme- 
nų savo mažoje laboratorijoje. 

- Perskaičiau jūsų tarnybinį pranešimą, - pasakė jam 
Elizabeta. - Aš ten daug ko nesupratau. Ar negalėtumėte 
jūs man padėti išsiaiškinti, apie ką kalbama. 

Džiplis akimirka liovėsi nervinęsis. Jis visas pasidavė į 
priekį ir greitai, tvirtai prašneko: 

- Aš atlikau bandymus pagal greitos diferenciacijos 
kolagenų inhibiravimą, naudodamas mukopolisacharidus 
ir fermentacijos blokavimo metodiką. Kolagenas, kaip Žino- 
ma, yra bet kurio jungiamojo audinio pagrindas. 

- Be abejo, - įsiterpė Elizabeta. 

Ji net ir nesistengė įsigilinti į techninę pusę to dalyko, 
apie kurį kalbėjo Džiplis. Viena, ką ji suprato, kad būtent jo 
darbo tema buvo priemonių, skirtų senėjimo procesų blo- 
kavimui, tyrimas. Ir atvėrė neregėtas medicinos perspekty- 
vas. 

Sėdėdama ant kėdės ir nė žodžiu daugiau nepertrauk- 
damajo aistringo monologo, Elizabeta galvojo apie tai, kaip 
visa tai visiškai pakeis Žmonių gyvenimą visame pasaulyje. 
Jeigu tikėti Džipliu, tai nebuvo jokių apribojimų, kurie truk- 
dytų Žmonėms išgyventi ligi šimto, šimto penkiasdešimties, 
ar net ir dviejų šimtų metų. 

- Tam nereikės net jokių injekcijų, - pasakė Džiplis. - 
Pagal atrastą formulę bus pagamintos tabletės arba kap- 
sulės. 

Sunku buvo pervertinti preparato galimybes. Tai vedė 
prie revoliucinių socialinių permainų. Ir milijonų dolerių 
pajamas „Rofui ir sūnums". Koncernas ir pats gamins pre- 
paratą, ir parduos patentą kitoms firmoms. Ir vargu ar 
žemėje atsiras bent vienas iš tų, kam per penkiasdešimt, 
kas atsisakys įsigyti bent vieną tabletę, kuri padės jam ar 
jai pristabdyti senėjimą. Elizabeta sunkiai sulaikė ją apėmu- 
sį susijaudinimą. 

- Kaip toli jūs pažengėte savo bandymais? - paklausė 
ji. 

- Kaip aš jums jau pranešiau savo tarnybiniame prane- 
šime, ketverius metus aš atlikau bandymus su gyvuliais. 
Visi paskutiniai rezultatai teigiami. Vakcina paruošta kliniki- 
niams bandymams. 

Elizabetai patiko jo įkvėpimas ir pasitikėjimas. 

- Kas dar žino apie jūsų darbus? - paklausė ji. 

- Apie tai žinojo jūsų tėvas. Tema absoliučiai slapta. Tai 
reiškia, kad aš privalau pranešti apie bandymų eigą asme- 
niškai koncerno prezidentui ir vienam Tarybos narių. 

Elizabeta pastėro. 

- Būtent kam? 

- Ponui Valteriui Hasneriui. 

Elizabeta truputį patylėjo. 

- Nuo šio momento pranešinėsite tiktai man, - pasakė 
ji, - ir niekam kitam. 

Džiplis nustebęs pažvelgė į ją. 

- Gerai, panele Rof. 

- Kaip greitai mes galėsime gaminti tabletes? 

- Jeigu viskas eis pagal planą, po pusantrų dvejų metų, 
skaičiuojant nuo šios dienos. 

- Puiku. Jeigu jums ko nors prireiks - pinigų, pagalbos, 
įrengimų, - praneškite man negaišdamas laiko. Niekas 
neturi trukdyti jūsų darbui. 

- Ačiū, ponia. 

Elizabeta atsistojo, ir Emilis Džiplis tuojau pat pašoko 
iš savo vietos. 

- Aš džiaugiuosi, kad susipažinau su jumis. - Jis nusi- 
šypsojo ir droviai pridūrė: 

- Man labai patiko jūsų tėvas. 

- Ačiū, - atsakė Elizabeta. 

Semas žinojo apie šitą temą. Galbūt tai ir yra tas 
dalykas, dėl kurio jis nenorėjo paleisti koncerno iš varžyty- 
nių? 

Prie durų Emilis Džiplis pasisuko į Elizabetą. 

- Vaistai būtinai išlaikys klinikinius išbandymus. 

- Tikėsimės, - pasakė Elizabeta. 

Jie privalo juos išlaikyti! 


- Kokiu būdu kontroliuojami slapčiausi projektai? 

- Visose jo stadijose? - paklausė Keitė Erling. 

- Taip, nuo pradžios ligi galo. 

- Kaip jums Žinoma, pas mus tyrimo stadijoje yra keli 
šimtai vaistų preparatų. Jie... 

- Kas už juos atsakingas? 

- Ligi tam tikros sumos - įvairių poskyrių valdytojai, - 
atsakė Keitė Erling. 

- Konkrečiai kokios sumos? 

- Penkiasdešimtieg tūkstančių dolerių. 

- O daugiau nei ši suma? 

- Būtinas specialus Tarybos sprendimas. Projektas 
įslaptinamas, kai žinomi pradiniai bandymų duomenys. 

- Tai yra, kai atsiranda viltis, kad jie bus sėkmingi? - 
paklausė Elizabeta. 

- Visiškai teisingai. 

- Kokiu būdu įslaptinama? 

- Jeigu projektas yra ypatingai svarbus, visas darbas 
perkeliamas į slapčiausias laboratorijas, o turimi dokumen- 
tai, susiję su juo paimami ir įdedami į ypatingąjį aplankalą 
su grifu „Visiškai slaptai". Šitą aplankalą turi teisę paimti 
tiktai trys žmonės. Mokslininkas, betarpiškai atliekąs tyri- 
mus, koncerno prezidentas ir vienas iš Tarybos narių. 

- Kaip paskiriamas Tarybos narys, kuruojantis šitą slap- 
tą temą? 

- Jūsų tėvas paskyrė šitoms pareigoms Valterį Has- 
nerį. 

Vos buvo ištarti šitie žodžiai, Keitė suprato savo neap- 
dairumą. 

Abi moterys pažvelgė viena į kitą, ir Elizabeta pasakė: 

- Ačiū, Keite. Siandien viskas. 

Elizabeta nė žodžiu neužsiminė apie Džiplį. Bet Keitė 
žinojo, ką turėjo galvoje Elizabeta. Ji apie tai galėjo Žinoti 
arba todėl, kad Semas pats jai papasakojo apie projektą, 
arba ji savo iniciatyva iššniukštinėjo apie jį. Kažin kam 
trečiajam. 

Tačiau šitas projektas buvo pernelyg svarbus, kad jam 
kas nors atsitiktų. Elizabeta turi pati patikrinti visas atsargu- 
mo priemones, kurių imtasi. Ir pasikalbėti su Valteriu Has- 
neriu. Ji buvo besiekianti telefono, bet persigalvojo. Buvo 
daug patikimesnis būdas. 

Tos pačios dienos vakarą Elizabeta jau skrido eiliniu 
reisu į Berlyną. 


Valteris Hasneris nervinosi. 
Jie sėdėjo kampiniame viršutinės pietų salės kabinete 
„Papijone“, Kurfiurstendame. Paprastai, kai anksčiau Eliza- 

beta atvykdavo į Berlyną, Valteris visada spyrėsi, kad jie 
pietautų pas juos namuose, su juo ir Ana. Sį kartą jis 
nepakvietė. Jis pasiūlė jai susitikti restorane: Tačiau jis atėjo 
vienas, be Anos. 

Valteris Hasneris vis dar buvo panašus į jaunuoliškai 
grakštų ir pasitempusį kino herojų, bet kur ne kur išorinis 
žvilgesys šiek tiek pablanko ir apsilupo. Jo veidas atrodė 
susirūpinęs ir įtemptas, o rankos be perstojo judėjo. Kažin 
kas aiškiausiai jį slėgė ir kėlė nerimą. Kai Elizabeta paklausė 
apie Aną, jis išsisukinėdamas atsakė: 

- Ana ne itin gerai jaučiasi, todėl ir neatėjo. 

- Kas nors rimta? 

- Ne, ne. Viskas bus gerai. Ji namie, ilsisi. 

- Aš jai paskambinsiu ir... 

- Geriau jos netrukdyti. 

Tai buvo keistas ir nesuprantamas pokalbis, visai ne 
Valterio stiliaus. Valteris visada jai atrodė atviras, nematąs 
reikalo slėpti savo jausmus. 

Elizabeta pradėjo kalbėti apie Emilį Džiplį. 

- Tai, ką jis daro, mums reikalinga kaip oras, - pasakė 
ji. 

Valteris linktelėjo. 

- Tai bus milžiniškas dalykas. 

- Aš paprašiau jį pranešti apie bandymų eigą tik man 
asmeniškai. 

Staiga Valterio rankos liovėsi judėjusios. Tai buvo 
panašu į šauksmą. Jis pažiūrėjo į Elizabetą ir paklau- 
sė: 

- Kodėl jūs tai padarėte? 

- Aš visai nenorėjau jūsų užgauti, Valteri. Aš tai būčiau 
padariusi bet kuriuo atveju, jei tai būtų ir kitas Tarybos 
narys. Tiesiog aš noriu tvarkyti šitą reikalą pati. 

Valteris vėl linktelėjo. 

- Aišku. 

Bet rankos taip ir liko ramiai gulėti ant stalo. 

- Jūs turite tokią teisę. 

Jis vargais negalais prisivertė jai nusišypsoti, ir ji paste- 
bėjo tai. 

- Elizabeta, - tarė jis. - Anos vardu užrašytas akcijų 
paketas, kuris įvertintas milžiniška suma. Ji, be jūsų sutiki- 
mo, negali gauti nė grašio. Bet jai tai būtina. Aš... 

- Atleiskite man, Valteri, bet aš prieš, kad šiuo metu būtų 
laisvai pardavinėjamos akcijos. 

Jo rankos vėl ėmė nervingai drebėti. 


24 skyrius 


Ponas Julijus Badratas buvo liesas, sausas žmogelis, 
primenaąs juodu surdutu vilkintį maldininką. Jį tartum nupie- 
šė neįgudusi vaikiška ranka, toks jis buvo schemiškai 
kampuotas. Rankos - degtukai, kojos - degtukai ir nebaigta 
piešti galva uždėta ant silpno kūnelio. Jis nejudėdamas 
sėdėjo priešais Elizabetą už didžiulio stalo „Rofo ir sūnų" 
konferencijų salėje. Iš kairės ir iš dešinės sėdėjo kiti penki 
bankininkai. Visi jie vilkėjo juodus surdutus su krūtinėlėmis, 
baltus marškinius ir juodus kaklaraiščius. Jie, atrodė Eliza- 
betai, ne tiek apsivilkę paradiniais kostiumais, kiek įlindę į 
specdrabužius. Matydama jų šaltus, sbejingus veidus Eli- 
zabeta pajuto, kaip negera nuojauta krustelėjo jos sieloje. 
Prieš posėdžio pradžią Keitė atnešė į salę padėklą su kava 
ir tik ką iškeptais, nuostabiai kvepiančiais pyragaičiais. Visi, 
kaip vienas, vyrai atsisakė vaišių. Anksčiau jie lygiai taip pat 
nepriėmė Elizabetos pasiūlymo su ja papietauti. Ji nuspren- 
dė, kad tai blogas ženklas. Visa jų išvaizda kalbėjo, kad jie 
atėjo pasiimti jiems priklausančių pinigų. 

Elizabeta pradėjo: 

- Visų pirma noriu padėkoti jums, kad jūs maloniai 
sutikote čia ateiti. 

Atsakydami jie suniurnėjo kažin ką mandagaus ir ne- 
suprantamo. 

Ji įkvėpė į plaučius daugiau oro. 

- Aš pakviečiau jus, kad paprašyčiau, jog pratęstumėte 
tų sumų, kurias jums įsiskolino „Rofas ir sūnūs" mokėjimo 
terminus. 

Julijus Badratas labai tankiai ėmė purtyti galvą. 

- Atleiskite, panele Rof. Mes jau turėjome garbės pra- 
nešti... 

- Aš nebaigiau, - pertraukė jį Elizabeta ir, apmetusi 
juos visus žvilgsniu, tęsė, - jūsų vietoje būdama ir aš 
atsakyčiau. 

Jie greitai žvilgtelėjo į ją, paskui nustebę vienas į kitą. 

- Jeigu anksčiau jūs abejojote, ar pavyks jums atgauti 
iš „Rofo ir sūnų" skolas, kai prezidentas buvo mano tėvas, 
- o jis, kaip žinoma, buvo puikus verslininkas, - tai ar yra 
prasmės pratęsti terminus dabar, kai prie koncerno vairo 
atsistojo moteris, kuri nieko neišmano versle? 

- Jūs pati atsakėte į savo klausimą, - sausai pasakė 
Badratas. - Mes neturime jokio noro... 

- Aš nebaigiau, - vėl atsakė Elizabeta. 

Dabar jie įtemptai ją stebėjo. Ji pažiūrėjo į kiekvieną jų 
atskirai, įsitikindama, kad jie jos klausosi. Tai buvo Šveica- 
rijos bankininkai, kuriais žavėjosi ir į kuriuos su pagarba 
žiūrėjo jų kolegos - viso pasaulio finansininkai. Siek tiek 
palinkę į priekį, jie laukiamai žiūrėjo į ją, 0 jų akyse švietė 
smalsumas. 

- Jūs jau ilgą laiką bendradarbiaujate su „Rofu ir sūnu- 
mis", - tęsė Elizabeta. - Esu tikra, kad daugelis jūsų gerai 
pažinojote mano tėvą, ir jeigu taip, tai, be abejo, jūs įį 
gerbėte ir pasitikėjote. 

Kai kurie bankininkai linktelėjo. 

- Ponai, esu įsitikinusi, - ramiai tęsė Elizabeta, - kad 
dauguma jūsų vos neužspringote savo rytine kava, kai 
sužinojote, kad jo vietą užėmiau aš. 

Vienas iš bankininkų nusišypsojo, o paskui ėmė kvato- 
tis 

- Jūs absoliučiai teisi, panele Rof, - pasakė jis. - Galbūt 
tai nemandagu iš mano pusės, bet manau, kad išreikšiu 
visų nuomonę, kai jūsų pačios žodžiais pasakysiu - mes iš 
tikrųjų vos nepaspringome savo rytine kava. 

Elizabeta nusišypsojo. 

- Vieno negaliu suprasti, panele Rof. Jeigu visi mes iš 
anksto žinome šito posėdžio baigtį, - jis išraiškingai skės- 
telėjo rankomis, - tai kodėl mes vis dar čia sėdime? 

- Todėl, - atsakė Elizabeta, - kad jūs patys stambiausi 
ir Žinomiausi pasaulio bankininkai. Nemanau, kad jūs pa- 
siekėte tokių aukštumų, žiūrėdami į viską išimtinai per 
dolerių ir centų prizmę. Jeigu taip, tai jūsų reikalus galėtų 
tvarkyti bet kuris jūsų buhalterių. Manau, kad bankininkys- 
tėje sėkmę nulemia ne tik tai. 

- Visa tai teisinga, panele Rof, - pasakė vienas banki- 
ninkų, - bet mes komersantai ir... 

- O „Rofas ir sūnūs" taip pat komercinė įmonė. Be to, 
didžiulė. Tiesą sakant, aš ir pati nemaniau, kad tokia milži- 
niška, kol neatsisėdau į šitą krėslą. Netgi sunku įsivaizduoti, 
kiek Žmonių pasaulyje dėkingų jai už savo gyvybę. O kokį 
indėlį įnešė į mediciną! O kiek žmonių gyvybių ir dabar 
priklauso nuo koncerno? Jeigu... 

- Visa tai, be abejo, pagirtina, - pertraukė ją Julijus 
Badratas, - bet, man atrodo, mes nukrypstame nuo 
temos. Jums turbūt jau pranešė, kad vienas greito skolų 
padengimo būdų yra laisvas koncerno akcijų pardavi- 
mas. 

„Tai pirmoji jo klaida, - pagalvojo Elizabeta. - Jums 
turbūt jau pranešė". 

Juk „jai pranešė" uždarame Direktorių tarybos posėdy- 
je, kur visa informacija buvo griežtai konfidenciali. Kažin kas 
iš ten daluvavusiųjų ją tyčia pagarsino. Tas, kam tai žūtbūt 
buvo reikalinga. Reikia išsiaiškinti, kas buvo tas „kažin kas“, 
tačiau ne dabar, šiek tiek vėliau. 

- Aš norėčiau jus paklausti, - tęsė Elizabeta. - Argi jums 
ne tas pats, iš kur atsiras pinigai, jeigu jūsų skolos bus 
padengtos? 

Julijus Badratas tiriamai pažvelgė į ją, kažin ką sumes- 
damas galvoje, mėgindamas aptikti jos žodžiuose spąstus. 
Galų gale jis pasakė: 

- Suprantama tas pats. Svarbiausia, kad mes atgausi- 
me savo pinigus. 

Elizabeta, pasidavusi į priekį, su įkvėpimu tarė: 

- Taigi visai nesvarbu, ar jūs gausite pinigus pardavus 
akcijas, ar iš mūsų pačių finansinių šaltinių. Jums visiems 
žinoma, kad „Rofas ir sūnūs" nebankrutuoja. Nebankru- 

tuos jis nei šiandien, nei rytoj, nei artimiausioje ateityje. Ir 
todėl aš prašau vienintelio dalyko - laiko. 

Julijus Badratas sausai čeptelėjo lūpomis ir pasakė: 

- Patikėkite manimi, panele Rof, mes jus labai užjaučia- 
me. Mes suprantame, kokia nelaimė jus ištiko ir kaip jums 
dabar sunku, bet mes negalime... 

- Tris mėnesius, - pasakė Elizabeta. - Viso labo devy- 
niasdešimt dienų. Suprantama, su procentų padidinimu už 
skolos atidėjimą. 

Už stalo įsivyravo tyla. Tačiau ji buvo ne jos naudai. Jų 
veidai pasidarė šalti ir priešiški. Ji pasiryžo paleisti į ataką 
pagrindinį rezervą. 

- Aš... aš nežinau, ar galiu... ar turiu aš moralinę teisę 
pasakyti tai, ką ketinu, - ištarė ji, patildžiusi balsą bemaž ligi 
šnibždesio, - tačiau tikiuosi, jog tai liks tiktai tarp mūsų. 

Ji apmetė visus bankininkus žvilgsniu ir pamatė, kad 
vėl patraukė jų dėmesį. 

- „Rofas ir sūnūs" ant slenksčio naujo atradimo, kuris 
padarys revoliuciją farmacijoje. 

Ji padarė pauzę. 

- Koncernas pasirengęs išleisti į rinką vaistus, kuriam 
lygaus svarba ir komercinėmis galimybėmis, kaip rodo 
mūsų paskaičiavimai, nėra šiuolaikiniame pasaulyje. 

Ji pajuto, kaip atmosfera konferencijų salėje staigiai 
pasikeitė. 

Julijus Badratas pirmasis pačiupo jauką. 

- Kas gi... tai... m-mM-m per vaistai?.. 

Elizabeta neigiamai papurtė galvą. 

- Atleiskite man, pone Badratai. Galbūt aš ir taip pasa- 
kiau per daug. Galiu tiktai pridurti, kad tai iš esmės pakeis 
visą gamybą. Reikės labai padidinti mūsų gamybą. Bent du, 
O gal ir tris kartus. Suprantama, mums reikės vėl naujų 
stambių paskolų. 

Bankininkai reikšmingai susižvalgė. Ponas Badratas 
nutraukė tylą. 

- Pratęsdami jums padengimo sumą trims mėnesiams, 
mes, suprantama, tikimės ir ateityje likti pagrindiniais „Rofo 
r sūnų" bankininkais. 

- Suprantama. 

Vėl reikšmingi susižvalgymai. Jų tylėjimas Elizabetai 
buvo garsesnis už pačius garsiausius afrikietiškus būgnus. 

- O jūs tikra, - pasakė ponas Badratas, - kitaip sakant, 
garantuojate, kad pasibaigus terminui, visos jūsų skolos 
bus padengtos? 

- Taip. 

Ponas Badratas laukiamai nutilo, žiūrėdamas į erdvę. 
Paskui pažiūrėjo į Elizabetą, atskirai į kiekvieną bankininką 
ir, gavęs jų tylų sutikimą, galiausiai ištarė: 

- Iš savo pusės, aš neprieštaraučiau dėl tokio atidėjimo. 
Nemanau, kad ji - suprantama, su papildomu procentu - 
gali mums labai pakenkti. 

Vienas kolegų pritariamai linktelėjo. 

- Jeigu jūs neprieštaraujate, ponas Badratai, mes taip 
pat... 

Ir neįmanoma, tapo įmanoma. Elizabeta atsilošė krėsle, 
sunkiai sulaikydama užplūdusį ją palengvėjimo jausmą. Vis 
dėlto ji sugebėjo išplėšti šitas devyniasdešimt dienų. 

Ir kiekvienos dienos minutę ji privalo kuo naudingiau 
panaudoti. 


25 skyrius 


Jai atrodė, kad ji gyvena uragano epicentre. 

Ant jos stalo suplaukdavo informacija iš daugelio šimtų 
koncerno štabo poskyrių, iš gamyklų Zaire, Grenlandijoje 
įsikūrusių laboratorijų, įstaigų Austrijoje ir Tailande, iš visų 
keturių pasaulio šalių. Ataskaitos apie naujus produkcijos 
tipus, finansinės ataskaitos, statistiniai duomenys, reklami- 
niai prospektai, eksperimentinės programos. 

Reikėjo spręsti, ar statyti naujas gamyklas, ar parduoti 
pasenusią įrangą, ar pirkti firmas, o taip pat paskirti ir atleisti 
įvairių poskyrių vadovus ir taip toliau. Visose šitose verslo 
sferose Elizabetai padėjo aukštos klasės profesionalai, 
tačiau galutinis to ar kito reikalo sprendimas visiškai prik- 
lausė nuo jos. Kadaise tai priklausė nuo Semo. Dabar ji su 

dėkingumu prisiminė tuos trejus metus, kai dirbo drauge 
su tėvu. Paaiškėjo, kad apie koncerną ji Žino daugiau negu 
galvojo, o drauge ir daug mažiau. Stulbino verslo užmojis. 
Kadaise Elizabeta įsivaizdavo koncerną kaip karalystę, bet 
pasirodė, jog tai ištisa karalysčių serija, kurias valdo vice- 
karaliai, o prezidento kabinetą ji dabar lygino su sosto sale. 
Kiekvienas jos giminaičių valdė savąją karalystę, tačiau be 
to, jie kontroliavo ir užjūrio teritorijas, ir didžiąją laiko dalį jie 
praleisdavo važinėdami. 

Nelauktai Elizabeta susidūrė su ypatinga proble- 
ma. Ji buvo į vyrų pasaulį pakliuvusia moterimi, ir, savo 
nustebimui, pamatė, kad šita situacija slepia daugiau 
negu ji manė. Anksčiau ji netikėjo, kad vyrai rimtai Žiūri 
į legendą, jog moters intelektas nepilnavertis, tačiau 
veikiai jai pačiai teko tuo įsitikinti. Niekas, suprantama, 
garsiai jai apie tai nekalbėjo ir atvirai neparodė savo 
veiksmais, tačiau su tokio pobūdžio požiūriu ji susidur- 
davo kasdien. Viso to šaknys siekė žilą senovę, ir tos 
įtakos sunku buvo atsikratyti. Vyrams nepatiko, kai 
jiems vadovavo moteris. Jiems kėlė pasibjaurėjimą, 
kad moteris gali abejoti jų situacijos vertinimu arba, 
gink Dieve, mėgintų tobulinti jų idėjas. Tai, kad Eliza- 
beta buvo jauna ir graži, tiktai sunkino padėtį. Jie 
mėgino daryti užuominas, kad jos vieta lovoje arba 
virtuvėje ir kad jai geriau nesipainioti vyrams po kojo- 
mis ir netrukdyti jiems dirbti savo darbą. 

Tam tikromis savaitės dienomis Elizabeta susitikdavo 
su poskyrių vadovais. Ne visi buvo prieš ją nusistatę, kurie 
ne kurie net mėgino flirtuoti. Prezidento kėdėje sėdinti daili 
ego. Nesunku buvo suprasti, ką jie galvoja, žiūrėdami į ją: 
„Jeigu sugebėsiu su ja pergulėti, ji darys viską, ką panorė- 
siu!" 


Tą patį kadaise galvojo vaikinai Sardinijoje. Dabar ant 
to jauko kibo solidūs, suaugę vyriškiai. 

Visi jie darė vieną ir tą pačią klaidą. Užuot gašliai 
žiūrėjus į Elizabetos kūną, jiems derėjo pasistengti užka- 

riauti jos intelektą, kadangi tik jo dėka ji nuolat juos įveik- 
davo. Jie pakankamai neįvertino jos intelekto ir neatleistinai 
klydo. 

Jie nepakankamai įvertino jos sugebėjimą vadovauti, ir 
tai buvo jų kita klaida. 

Jie nepakankamai įvertino jos dvasinę tvirtybę, ir tai 
buvo pati didžiausia jų klaida. Ji buvo tikra Rof, tiesioginė 
senojo Semiuelio ir savo tėvo įpėdinė, ir iš jų ji paveldėjo jų 
dvasios tvirtybę ir atkaklumą. 

Elizabetą supę vyrai tikėjosi panaudoti ją savo tikslams, 
bet patys atsidurdavo tame vaidmenyje. Ji meistriškai eks- 
ploatavo jų Žinias, patyrimą ir idėjas, ir visa tai tapo jos 
intelektualine nuosavybe. Ji buvo puiki klausytoja - vyrams 
juk taip patinka dėmesys. Ji juos klausinėdavo ir atidžiai 
išklausydavo jų atsakymus. 

Ir mokėsi. 

Vėlai vakarais, išeidama namo, ji imdavo su savimi du 
sunkius aplankalus su ataskaitomis, kad naktį susipažintų 
su jų turiniu. Kartais ji prie jų užsisėdėdavo ligi ketvirtos 
valandos ryto. Sykį kažin koks laikraščio fotoreporteris 
nufotografavo iš valdybos išeinančią Elizabetą, paskui 
kurią sekretorė nešė du aplankalus ataskaitų. Kitą rytą visi 
laikraščiai įdėjo šitą fotografiją su užrašu: „DIRBANTI ĮPE- 
DINE". 

Galima pasakyti, kad Elizabeta tuo pat metu įgijo ir 
tarptautinės garsenybės statusą. Istorija apie tai, kaip jauna 
ir graži mergina paveldėjo multimilijardinį koncerną ir tapo 
jo prezidente, buvo spaudai gardus kąsnelis. Ir spauda 
nepraleido progos tuo pasinaudoti. Elizabeta buvo daili, 
protinga, paprasto elgesio - rečiausias įžymybės teigiamų 
savybių derinys. Ji nevengė spaudos, priešingai, stengda- 
masi atstatyti šiek tiek paskutiniu metu prigesusį firmos 
vaizdą, visada maloniai su ja bendraudavo. Ir žurnalistai 
neliko skolingi. Jeigu ji negalėjo atsakyti į Žurnalisto klausi- 
mą, tai nesivaržydama pakeldavo ragelį ir klausdavo geriau 
tą reikalą išmanančius darbuotojus. Vieną kartą per savaitę 
į Ciūrichą suvažiuodavo jos giminaičiai, ir Elizabeta daug 
laiko praleisdavo su jais, susitikdama su visais kartu ir po 

vieną. Ji kalbėdavosi su jais, atidžiai juos tyrinėdama, mė- 
gindama surasti bent už ko užsikabinti, kas padėtų jai 
surasti tą, kas mėgina sunaikinti „Rofą ir sūnus". Vieną iš 
savo šeimos narių. 

Ivas Palacis - šitas neatremiamas „žavuoliukas“'? 

Alekas Nikolsas - šitas tikras džentelmenas, geras 
vyrukas, kuris visada skuba padėti Elizabetai? 

Šarlis Martelis - šitas nelaimingas, įbaugintas žmo- 
gus? Bet juk ir įbaugintas darosi pavojingas, kai jį įvaro į 
kampą. 

Valteris Hasneris - pangermanas, iš išorės toks gražus 
ir atviras? O viduje? Jis vedė Aną, turtingą paveldėtoją, 
vyresnę už save trylika metų. Dėl pinigų ar iš meilės? 

Kalbėdamasi su jais, stebėdama jų reakcijas ir klausy- 
damasi jų atsakymų, ji retkarčiais provokuodavo jų atviru- 
mą. Užsiminusi apie sprogimą Čilėje, atidžiai klausėsi to, ką 
jie kalbėjo ir kaip elgėsi, ji su kartėliu kalbėjo apie „Rofo ir 
sūnų" prarastus unikalių vaistų gamybos patentus, aptari- 
nėjo su kiekvienu jų koncernui gresiančius valstybinio lygio 
ieškinius. 

Tačiau taip nieko ir neišsiaiškino. Kad ir kas jis būtų, 
priešas buvo pernelyg protingas, kad išsiduotų. Jį reikia 
įvilioti į spąstus. Elizabeta prisiminė Semo prierašą ataskai- 
tos laukelyje. Išsiaiškinti kas - niekšas. Reikia rasti būdą, 
kaip tai padaryti. 


Elizabeta nesiliovė stebėjusis tuo, kaip klostėsi farma- 
cijos verslo pasaulio santykiai. 

Bloga naujiena tuojau pat būdavo pagarsinama. Užtek- 
davo kam nors nugirsti, kad nuo konkuruojančios firmos 
vaistų numirė pacientas, kaip iš karto po visą pasaulį 
imdavo skambėti telefonai. 

- Beje, ar jūs girdėjote, kad?.. 

Nors iš išorės firmų santykiai buvo labai draugiški. 
Stambiausių firmų ir kompanijų vadovai reguliariai susitik- 
davo. | vieną tokį neoficialų susitikimą buvo pakviesta ir 
Elizabeta. Ji ten buvo vienintelė moteris. Pokalbis sukosi 
apie problemas, kurios visų buvo vienodos. 

Vienos didelės kompanijos prezidentas, išsipustęs 
plinkantis donžuanas, visą vakarą nė per žingsnį neatsitrau- 
kiantis nuo Elizabetos, jai pasakė: 

- Valstybės įvedami apribojimai kiekvieną kartą vis 
griežtesni ir griežtesni. Jeigu koks nors genijus rytoj išras 
aspiriną, vyriausybė niekada neduos sutikimo jį gaminti. - 
Jis išdidžiai nusišypsojo. - O ar jūs žinote, meilute, kiek laiko 
mes jau vartojame aspiriną? 

„Meilutė“, nė antakio nekrustelėjusi, atsakė: 

- Nuo keturiasdešimtųjų metų prieš mūsų erą, kai Hi- 
pokratas gluosnio žievėje aptiko salicilo. 

Donžuano veide sustingo šypsena. 

- Teisingai. 

Daugiau jo šalia savęs ji nematė. 

Firmų vadovai buvo vieningos nuomonės, kad viena 
didžiausių problemų yra egzistavimas firmų, niekinamai 
vadinamų „aš taip pat firma", firmų-dublerių, vagiančių 
gerai užsirekomendavusių vaistų formules, paskui kei- 
čiančių jų pavadinimus ir išleidžiančių nauju pavadinimu 
į rinką. Solidžios ir gerbiamos firmos dėl to turi milžiniškų 
nuostolių, kurie skaičiuojami šimtais milijonų dolerių per 
metus. 

O Italijoje net ir vogti nereikia. 

- Italija - šalis, kur apskritai nėra naujų vaistų patentavi- 
mo taisyklių, - pasakė Elizabetai vienas stambios firmos 
valdytojų. - Už kelių milijonų lyrų kyšį, bet kuris perėjūnas 
gali nusipirkti formulę ir, savavališkai pakeitęs pavadinimą, 
gaminti ir pardavinėti vaistus, kur jam norisi. Mes išleidžia- 
me tyrimams milijonus dolerių, o jie tik tą ir daro, kad 
nugraibo grietinėlę. 

- Ar tiktai Italijoje? - paklausė Elizabeta. 

- Italija ir Ispanija užima pirmąsias vietas. Prancūzija ir 
Vakarų Vokietija nuo jų, žinoma, gerokai atsilieka. Anglijoje 
ir Jungtinėse Valstijose tokių juokelių sau apskritai niekas 
neleidžia. 

Elizabeta apžvelgė visus šituos pykčiu putojančius tei- 
suolius ir pagalvojo: „O įdomu, kieno iš jų snukelis pūkuo- 
tas nuo pavogtų ,„Rofo ir sūnų" patentų?" 

Elizabetai kartais atrodė, kad didžiąją laiko dalį ji pra- 
leidžia lėktuvuose. Jos pasas visada gulėjo viršutiniame 
stalo stalčiuje. Bent jau kartą per savaitę pasigirsdavo 
kupinas nevilties telefono skambutis iš Kairo arba Gvate- 
malos, arba Tokijo, ir po kelių valandų Elizabeta, lydima 
pustuzinio savo bendradarbių jau skrido ten aiškintis situ- 
acijos ir vietoje imtis reikiamų priemonių. 

Ji susitikinėjo su gamyklų direktoriais ir susipažindavo 
su jų šeimomis tokiuose dideliuose miestuose kaip, pavyz- 
džiui, Bombėjus, ir tokiose tolimose vietose kaip, pavyz- 
džiui, Puerto Valarta, ir pamažėle „Rofas ir sūnūs" ėmė 
įgauti naujus kontūrus. Koncernas jau neatrodė bevarde 
ataskaitų ir statistinių duomenų mase. Ataskaita su grifu 
„Gvatemala“ reiškė Emilį Nunjesą ir jo storulę Žmoną su 
vienuolika vaikų. „Kopenhaga“ - Nilsą Bjerną ir jo motiną 
invalidę, gyvenančią jo šeimoje. „Rio de Zaneiras“ - Alek- 
sandrą Diuvalį ir puikų vakarą, praleistą su juo ir jo nuosta- 
bia meiluže. 

Elizabeta nuolat palaikė ryšį su Emiliu Džipliu. Ji visada 
skambindavo jam į jo mažą butuką Auserzile asmeniniu 
telefonu. 

Ir netgi kalbėdama telefonu buvo atsargi. 

- Kaip reikalai? 

- Ne taip viskas greitai, kaip norėtųsi, panele Rof. 

- Pagalba reikalinga? 

- Ne. Tiktai šiek tiek laiko. Man čia iškilo vienas sunku- 
mas. Bat dabar viskas gerai. 

- Gerai. Jeigu ko nors prireiks, skambinkite nedelsda- 
mas. 

- Būtinai. Ačiū, panele Rof. 

Elizabeta pakabino ragelį. Ak, kaip jai norėtųsi jį para- 
ginti, priversti greičiau suktis: jos laikas, taip sunkiai išplėš- 
tas iš bankininkų, ėjo į pabaigą. Jai žūtbūt reikėjo to, ką jisai 
darė, bet skubinti Emilį Džiplį ji bijojo, Suprasdama, kad tuo 
nieko nepasieks. Todėl ji tramdė savo nekantrumą. Dabar 
ji žinojo, kad ligi to laiko, kai teks mokėti pagal vekselius, 
bandymai dar nebus baigti. Ir jai kilo mintis išduoti paslaptį 
Julijui Badratui, atsivesti jį į laboratoriją, kad jis savo akimis 

pamatytų, kas ten vyksta. Ir tada bankai nebus tokie skru- 
pulingi dėl terminų. 


Su Risu Viliamsu Elizabeta susitikdavo beveik kasdien, 
kartais jiems tekdavo dirbti drauge ir naktimis. Jie likdavo 
dviese, pietaudami jos asmeninėje valgykloje arba jos ele- 
gantiškai apstatytame bute. Butas buvo Ciūrichberge, lan- 
gais išėjo į Ciūricho ežerą, erdvus, pilnas oro ir šviesos. 
Elizabeta kaip niekada jautė, kad ją vis labiau veikia nepa- 
prastos Riso asmenybės žavesys, bet ar tai buvo abipusiš- 
ka, jai tebebuvo paslaptis. Jis, atrodė, nepastebėjo, kad ji 
moteris. Visada su ja buvo mandagus, pagarbus ir gerano- 
riškas. Kaip vyresnysis draugas, galvojo Elizabeta, ir kažin 
kodėl šitas palyginimas jai buvo nemalonus. Jai norėjosi 
juo remtis, patikėti jam savo paslaptį, tačiau ji žinojo, kad 
privalo būti atsargi. Ne kartą ji beveik ryžosi pasakyti Risui 
apie piktadarį, mėginantį sabotuoti koncerną, tačiau kiek- 
vieną kartą ją kažin kas sulaikydavo. Vadinasi, dar anksti 
tai su kuo nors aptarinėti. Toli gražu dar ne viskas aišku. 


Elizabeta jautėsi vis labiau pasitikinti savo jėgomis. 
Viename pasitarimų buvo aptariamas naujas plaukų džio- 
vintuvas, kuris rinkoje neturėjo paklausos. Elizabeta pati jį 
tuo metu pardavime buvusius pavyzdžius. 

- Mums juos grąžina iš vaistinių tiesiog partijomis, - 
skundėsi jai vrenas komercijos direktorių. - Niekaip negali- 
me užsikabinti. Reikia turbūt daugiau reklamuoti. 

- Bet mes ir taip jau viršijome reklamos išlaidas, - 
paprieštaravo Risas. - Būtina ieškoti kitos išeities. 

- Reikia juos paimti iš vaistinių, - netikėtai pasakė 
Elizabeta. 

Visi nustebę sužiuro į ją. 

- Ką? 

- Jie ten per daug prieinami. - Ji pasisuko į Risą. - Reikia 
ir toliau juos reklamuoti, bet pardavinėti juos tik grožio 
salonuose. Tegul jie taps deficitu, kad jų negalima būtų 
gauti. Tada pasikeis ir požiūris į juos. 

Risas truputį pagalvojo, paskui pritariamai linktelėjo ir 
tarė: 

- Neblogai. Pamėginsime. 

Paklausa padidėjo labai greitai. 

Po kurio laiko Risas pasveikino ją su sėkme. 

- O jūs, panele, ne tik graži... - šypsodamasis pasakė 
jis. 

Vadinasi, šį tą jis vis dėlto ėmė pastebėti. 


26 skyrius 


LONDONAS 
Penktadienis, lapkričio 2 d. - 17.00 


Alekas Nikolsas vienas sėdėjo klubo saunoje, kai stai- 
ga atsidarė durys, ir į pilną garų kambarį įžengė vyriškis, 
apsivyniojęs klubus rankšluosčiu. Jis atsisėdo ant medinio 
suolo šalia Aleko. 

- Karšta, kaip velnio keptuvėje, a, sere Alekai? 

Alekas atsisuko. Tai buvo Svintonas. 

- Kaip jūs čia pakliuvote? 

Svintonas sąmokslininkiškai mirktelėjo. 

- Pasakiau jiems, kad jūs paskyrėte man čia pasimaty- 
mą. - Jis pažiūrėjo Alekui tiesiai į akis. - Argi ne, sere Alekai? 
Jūs juk žinojote, kad aš greitai ateisiu? 

- Ne, - atsakė Alekas. - Aš juk aiškiai pasakiau: man 
reikalingas laikas. 

- Jūs taip pat sakėte, kad jūsų mažoji giminaitė nepri- 
eštaraus dėl laisvo akcijų pardavimo, ir tada neva atiduosite 
skolas. 

- Ji... ji pakeitė savo sprendimą. 

- Na, tada priverskite ją vėl pakeisti sprendimą. 

- Aš ir bandau tai daryti. Viskas atsitrenkia tiktai į... 

- Mums nusibodo ėsti mėšlą, kuriuo jūs mus šeriate. - 
Džonas Svintonas prisislinko prie pat Aleko taip, kad jam 
net teko nuo jo pasislinkti. - Mes norime apsieiti be prievar- 
tos. Kada dar pavyks įgyti tokį globėją parlamente? Jūs 
žinote ką aš turiu galvoje? Tačiau viskam yra ribos. - Jis 

visu kūnu užgulė Aleką, ir tas vėl pasislinko toliau. - Mes 
jums padarėme keletą paslaugų. Dabar jūsų eilė. Mums 
reikalingi narkotikai. 

- Bet tai neįmanoma, - pasakė Alekas. - Negaliu. Nema- 
tau jokios... 

Staiga Alekas pajuto, kad beveik prispaustas nugara 
prie didelio metalinio konteinerio, ligi viršaus pridėto karštų 
akmenų. 

- Atsargiau, - tarė Alekas. - Aš... 

Svintonas pagriebė Aleko ranką ir pasukęs prikišo ją 
prie karštų akmenų. Alekas pajuto, kad svyla gyvaplaukiai. 

- Ne! 

Kitą sekundę ranka buvo prispausta prie akmenų. Jis, 
surikęs iš skausmo, raitydamasis parkrito ant saunos grin- 
dų. Svintonas pasilenkė prie jo. 

- Pamėgink surasti tokią galimybę. Ligi greito susitiki- 
mo. 


27 skyrius 


5 BERLYNAS 
Seštadienis, lapkričio 3 d. - 18.00 


Ana Rof-Hasner nežinojo, kiek ilgai ji galės visa tai 
iškentėti. 

Ji savo namuose tapo belaisve. Ji ir vaikai namie liko 
vieni, jeigu neskaičiuoti kartą per savaitę ateinančios valdy- 
tojos, visiškai priklausomi nuo Valterio. Jis jau neslėpė 
savo neapykantos jiems. Kartą Ana sėdėjo vaikų kambaryje 
ir drauge su jais klausėsi vaikų mėgstamos plokštelės: 

Welch ein Singen, Musizieren, Pfeifen, Zwitschken, Ti- 
riliern ... kai staiga įsiveržė Valteris. 

- Užteks klausytis šitos nesąmonės, - užriko jis, pagrie- 
bė plokštelę ir sudaužė į šipulius. 

Persigandę vaikai puolė prie motinos. 

Ana mėgino jį nuraminti. 

- Atleisk man, Valteri. Aš nežinojau, kad tu namie. Ar 
tau ko nors reikia? 

Jis priėjo prie jos degančiomis akimis ir tarė: 

- Mes turime atsikratyti vaikų, Ana. 

Nesigėdindamas jų! 

Uždėjo rankas jai ant pečių. 

- Tai, kas įvyks šituose namuose, liks tarp mūsų. 

Tarp mūsų. Tarp mūsų. Tarp mūsų. 

Sitie žodžiai viesulu sukosi jos galvoje, o Valterio ran- 
kos vis stipriau spaudė jos pečius. Jai užgniaužė kvapą, ir 
ji parkrito be sąmonės. 


Atsipeikėjo Ana lovoje. Langinės buvo uždarytos. Ji 
pažiūrėjo į laikrodį. Aštuoniolikta valanda. Namuose buvo 
tylu. Pirmoji jos mintis buvo: vaikai! Ją pagavo siaubas. Ji 
pakilo iš lovos ir, vos laikydamasi ant kojų nuo silpnumo, 
nušlitiniavo prie durų. Durys buvo užrakintos iš išorės. Ana 
prikišo ausį prie rakto skylutės ir įsiklausė. Juk turėjo 
girdėtis kokie nors garsai. Vaikai greičiausiai tuojau atbėgs 
pažiūrėti, kaip ji jaučiasi. 

Jeigu galės. Jeigu dar gyvi. 

Jos kojos taip drebėjo, kad ji vos priėjo prie telefono. 
„Dieve, padaryk taip, kad jis veiktų“, - mintyse meldėsi ji ir 
pakėlė ragelį. Ji išgirdo įprastą, lygų signalą. Šiek tiek 
padelsė pagalvojusi, ką jai padarys Valteris, jei vėl pagaus 
prie telefono. Ji paskubomis surinko 110. Jos rankos taip 
drebėjo, kad ji surinko ne tą numerį. Paskui vėl apsiriko. Ji 
ėmė verkti. Prarasti tiek laiko! Mėgindama įveikti praside- 
dančią isteriją, ji ėmė rinkti reikalingą numerį, įsakydama 
pirštui daryti tai teisingai. Pasigirdo pypsėjimas, o po jo, 
kaip stebuklas, vyriškas balsas: 

- Hier ist der Notrut der Polizei. 

Iš susijaudinimo Ana prarado balsą. sk 

- Hier ist der Notruf der Polizei. Kann ich Ihnen helfen? 

- Ja! - Tai buvo panašiau į raudojimą. -/ch bin in grosser 
Gefahr. Bitte, schicken sie jemanden... 

Neaišku iš kur atsiradęs Valteris išplėšė jai iš rankų 
telefono ragelį, stipriai pastūmė Aną prie lovos, paskui 
išplėšęs laidą, smarkiai alsuodamas, atsisuko į ją. 

- Vaikai, - sukuždėjo ji. - Ką tu padarei vaikams? 

Valteris nieko jai neatsakė. 


Centrinė kriminalinės Berlyno policijos valdyba buvo 
Keitštrasėje 2832, iš visų pusių apsupta paprastų gyvena- 
mųjų namų ir administracinių pastatų. Skubaus iškvietimo 
skyriaus „Deltk aus Mensch" telefonas turėjo automatinę 
jiems skambinusio abonento fiksavimo sistemą, todėl linija 
likdavo neišjungta ligi tol, kol iš elektroninio įtaiso pasigirs- 
davo komanda. Todėl, kad ir labai trumpas būtų pokalbis, 
abonento numerį nustatyti buvo nesunku. Šita sistema 
skyrius nepaprastai didžiavosi. 

Po penkių minučių, kai abonentas (ty. Ana) numetė 
ragelį, inspektorius Paulius Langė jau įžengė į savo viršinin- 
ko, majoro Vagemano kabinetą, laikydamas rankoje kase- 
tinį magnetofoną. 

- Aš norėčiau, kad jūs paklausytumėte šito įrašo. 

Inspektorius nuspaudė mygtuką. Metalinis vyriškas 
balsas pasakė: 

Hier ist der Notruf der Polizei. Kann ich Ihnen helfen? 

O kupinas siaubo moters balsas atsakė: 

Ja! Ja, bitte! Ich bin in grosser Gefahr. Bitte, schicken 
sie įemanden... 

Pasigirdo kritimo garsas, spragtelėjimas, ir linija nutilo. 

- Sužinojote, kas skambino? 

- Mes žinome namą, iš kurio skambino, - atsargiai 
atsakė inspektorius Langė. 

- Tai koks reikalas? - susierzinęs paklausė majoras 
Vagemanas. - Tegul Centrinė ten nusiunčia patrulinę maši- 
ną. 

- Aš kaip tik ir atėjau dėlto, kad gaučiau jūsų nurodymą. 
Inspektorius Langė tylėdamas padėjo ant stalo priešais 
majorą trumpą raštelį. 

- Scheiss! - suniurnėjo tas ir pažiūrėjo į inspektorių. - 
Jūs tikri? 

- Tikrai taip, pone majore. 

Majoras Vagemanas dar kartą metė žvilgsnį į popierėlį. 
Telefonas buvo užrašytas Valterio Hasnerio, „Rofo ir sūnų" 
filialo Vokietijoje, vieno stambiausių industrijos gigantų va- 

dovo vardu. Kuo visa tai galėjo baigtis, aišku buvo ir idiotui. 
Vienas neteisingas žingsnis, ir abu jie akimirka atsidurs 
gatvėje ieškoti darbo. Majoras Vagemanas truputį pagalvo- 
jo ir tarė: 

- Gerai. Vis vien reikia patikrinti. Važiuokite ten pats, 
inspektoriau. Ir kad viskas būtų atlikta pagal aukščiausią 
kategoriją. Aišku? 

- Suprantama, pone majore. 


Hasnerių namas buvo Vanzėje, pačiame prašmatniau- 
siame pietvakariniame Berlyno priemiestyje. Inspektorius 
Langė nuvažiavo aplinkiniu keliu, o ne greitąja autostrada, 
nes čia judėjimas buvo ne toks intensyvus. Jis perkirto 
Klajalį, pravažiavo pro CŽV pastatą, pasislėpusį UŽ spyg- 
liuotos vielos tvoros, paskui pro JAV armijos generalinį 
štabą ir, pasukęs į dešinę, išvažiavo į kelią, kurį anksčiau 
vadino Keliu Nr. 1, patį ilgiausią Vokietijos kelią, praside- 
dantį Rytų Prūsijoje ir besitęsiantį ligi sienos su Belgija. Iš 
dešinės jam šmėstelėjo Briuke der Aincheit, Vienybės tiltas, 
ant kurio žvalgą Abelį iškeitė į amerikiečių U-2 pilotą Harį 
Pauersą. Inspektorius Langė pasuko iš autostrados ir atsi- 
dūrė tarp mišku apaugusių Vanzės kalvų. 

Namai čia lyg parinkti, buvo įspūdingi ir gražūs. Sek- 
madieniais inspektorius Langė dažnai atveždavo čia 
supančius parkus. 

Greitai suradęs jam reikalingą adis inspektorius 
įvažiavo į Hasnerių dvarą vedančią alėją. Dvaras įkūnijo 
kažin ką daugiau negu pinigus: valdžią! Prieš Rofų dinas- 
tijos galybę drebėjo net vyriausybės. Majoras Vagemanas 
buvo teisus: čia reikia elgtis labai atsargiai. 

Inspektorius Langė privažiavo prie paradinių trijų aukš- 
tų vilos durų, nusiėmė skrybėlę ir paspaudė skambučio 
mygtuką. Ir ėmė laukti. Namas buvo paskendęs slegiančio- 
je negyvenamo namo tyloje. Tačiau to negalėjo būti. Jis vėl 
paspaudė mygtuką. Jokio garso, išskyrus slegiančią tylą! 
Kol jis sprendė, ar eiti jam prie užpakalinio įėjimo, ar dar 
šiek tiek palaukti čia, durys netikėtai atsidarė. Ant slenksčio 

stovėjo moteris. Ji buvo vidutinio amžiaus, negraži, apsivil- 
kusi  suglamžytais naktiniais marškiniais. Inspektorius 
Langė palaikė ją tarnaite. Prisistatęs jis tarė: 

- Aš norėčiau pasikalbėti su ponia Valter Hasner. 

- Ponia Hasner - tai aš, - atsakė moteris. 

Inspektorius Langė vos sugebėjo nuslėpti savo nuste- 
bimą. Ji visiškai neatitiko to šio namo šeimininkės paveiks- 
lo, kurį jis įsivaizdavo. 

- Aš... mums kažin kas iš čia neseniai paskambino, - 
netvirtai pasakė jis. 

Jos veidas buvo neįžvelgiamas, žvilgsnis blausus ir 
atitolęs. Inspektorius Langė sutriko, nežinodamas, kaip 
toliau elgtis, bet jausdamas, kad daro kažin ką ne taip, kad 
nepastebi kažin ko svarbaus. 

- Ar tai jūs skambinote, ponia Hasner? - galiausiai 
paklausė jis. 

- Taip, - atsakė ji. - Per klaidą. 

Jam kėlė įtarimą abejingas jos balso monotoniškumas. 
Jo ausyse dar skambėjo aštrus, isteriškas su kūkčiojimais 
balsas, kurį jis girdėjo iš juostos prieš pusvalandį. 

- Kadangi man reikės atsiskaityti viršininkams, ar galiu 
sužinoti, kokia konkrečiai buvo klaida? 

Buvo matyti, kaip jos veide pasirodė ir tuoj pat išnyko 
kažin kas, panašaus į abejonę. 

- Reikalas tas... Man pasirodė, kad pradingo mano... 
kai kas iš mano brangenybių. Bet paskui aš jas radau. 

Skubaus iškvietimo telefonu skambindavo Žmogžu- 
dysčių, išprievartavimo arba sunkių sužalojimų atvejais. 
Viskas turi būti pagal aukščiausią kategoriją! 

- Aišku. 

Inspektorius Langė delsė, nes suprato, kad ji kažin ko 
nepasako, kad reiktų įeiti vidun ir išsiaiškinti, koks reikalas. 

- Ačiū, ponia Hasner. Atleiskite už sutrukdymą. 

Susinervinęs jis dar truputį pastovėjo priešais panosėje 
užsidariusias duris, paskui lėtai įsispraudė į savo mašinos 
sėdynę ir nuvažiavo. 

Už durų Ana atsisuko į Valterį. Jis pritariamai linktelėjo 
jai ir tyliai pasakė: 

- Tu šaunuolė, Ana. O dabar aukštyn, į kambarį. 
Ir pasisuko į laiptus. Iš naktinių marškinių klosčių Ana 
išsitraukė žirkles ir įsmeigė jam į nugarą. 


28 skyrius 


ROMA 
Sekmadienis, lapkričio 4 d. - pusiaudienis 


Puiki diena, galvojo Ivas Palacis, apsilankyti d Estės 
viloje su Simoneta ir trimis jų puikiomis dukrelėmis. Vaikš- 
tinėdamas po garsius Tivoli parkus ranka rankon su Žmona, 
stebėdamas, kaip mergaitės bėgioja nuo vieno vandens 
purslais kibirkščiuojančio fontano prie kito, jis tingiai mąstė 
apie Piro Ligorijaus, įkūrusio šituos parkus savo globėjams 
- d'Estės šeimai, ir nežinojusio, kokį džiaugsmą jie suteiks 
milijonams lankytojų. D'Estės vila buvo netoli Romos, aukš- 
tai Gabino kalnuose. Ivas dažnai ten važiuodavo, bet kiek- 
vieną kartą jam būdavo malonu, užlipus ant kalno, žiūrėti iš 
viršaus žemyn į dešimtis saulėje kibirkščiuojančių fontanų, 
kiekvienas kurių buvo ypatingai suprojektuotas ir skyrėsi 
vienas nuo kito. 

Visai neseniai Ivas čia buvo atvežęs Donatelą ir tris 
savo sūnus. Dieve, kaip jie tada džiaugėsi! Prisiminęs tai, 
Ivas nuliūdo. Jis nesimatė su Donatela nuo to atmintino 
vakaro jos bute. Jis ligi šiol su siaubu prisiminė, ką ji jam 
padarė. Kaip ji, matyt, dabar gailisi to, ką padarė, kaip 
aistringai geidžia vėl su juo pasimatyti! Na ką gi, jai naudin- 
ga truputį pakentėti, kaip anksčiau kentėjo jis. Jo ausyse 
suskambėjo.Donatelos balsas: 

- Čia, čia. Ateikite, mano berniukai. 

Jis išgirdo jos balsą taip aiškiai, tartum jis iš tikrųjų 
skambėjo. Štai ji šaukia: 

- Greičiau, Frančeskai! 

Ir Ivas pasukęs galvą pamato už savęs Donatelą, kuri 
vedasi savo tris sūnus tiesiai prie jo, Simonetos ir jų trijų 
dukrų. Iš pradžių Ivas pagalvojo, kad Donatela atsitiktinai 

buvo Tivolio parke, tačiau vieno žvilgsnio pakako, kad 
suprastų, jog jokio atsitiktinumo čia nebuvo. Šita kalė tyčia 
mėgina suvesti akis į akį abi šeimas, kad jį sunaikintų! 
Momentas buvo kritiškas, tačiau Ivas akimirka perėmė 
iniciatyvą. 

Jis greitai atsisuko į Simonetą ir susijaudinęs sušuko: 

- Visos paskui mane! Dabar parodysiu patį įdomiausią 
dalyką. 

Ir visa šeima šuoliais leidosi paskui jį žemyn ilgais ir 
vingiuotais akmeniniais laiptais. Bėgdamas jis stumdė lan- 
kytojus ir vis atsigręždavo atgal. Donatela ir berniukai jau 
artėjo prie laiptų viršutinių pakopų. Ivas suprato, kad, jeigu 
jį pamatys berniukai, jam galas. Užtenka vienam jų sušukti: 
„Tėti!“ - ir jis gali stačia galva šokti į artimiausią fontaną. Jis 
skubino uždusiusias nuo bėgimo Simonetą ir mergaites, 
neleisdamas joms nė sekundei sustoti. 

- Kur mes bėgame? - vos atgaudama kvapą, paklausė 
Simoneta. - Ko taip skubame? 

- Staigmena, - greitai atsakė Ivas. - Pamatysi. 

Paslapčia apsidairė. Nei Donatelos, nei berniukų nesi- 
matė. Prieš akis sušmėžavo labirintas su kylančiais aukštyn 
ir besileidžiančiais žemyn laipteliais. Ivas pasirinko tuos, 
kurie kilo aukštyn. 

- Paskui mane! - sukomandavo jis. - Kas pirmas pasieks 
viršų, gaus prizą! 

- Ivai! Aš daugiau negaliu! - maldavo Simoneta. - Leisk 
bent minutėlę atsikvėpti. 

- Apie jokį poilsį negalima net kalbėti! - žvaliai sušuko 
Ivas. - Tada staigmenos nebus. Pirmyn! 

Jis nutvėrė Simonetą už parankės ir nutempė stačiais 
laiptais aukštyn. Mergaitės linksmai bėgo pirma jų. Ivas ir 
pats užduso. Nair tegul, galvojo jis su kartėliu, štai numirsiu 
dabar nuo širdies smūgio, tada žinos. Prakeiktos bobos! 
Nė viena jų negalima pasitikėti. Už ką ji man taip keršija? 
Juk ji mane myli. Užmušiu maitą! 

Jis įsivaizdavo sau, kaip smaugs Donatelą lovoje. Ji 
tiktai su plonučiais marškinėliais. Jis nuplėšia nuo jos marš- 
kinėlius, apžergęs atsisėda ant jos, O ji rėkia iš siaubo ir 

maldauja jį, kad pasigailėtų. Ivas pajuto, kaip jam saldžiai 
sumaudė tarpkojį. 

- Najau bent dabar, gal galima kvėptelėti? - vėl maldau- 
jamai paklausė Simoneta. 

- Jokiu būdu. Dar truputėlį ir būsime vietoje! 

Jie vėl buvo pačiame viršuje. Ivas greitai apsidairė. 
Donatelos ir berniukų niekur nesimatė. 

- Kur tu mus tempi? - pagaliau užsiplieskė Simoneta. 

- Pamatysi, - isteriškai suvapėjo Ivas. - Paskui mane. 

Jis stumtelėjo jas prie išėjimo. 

- Ką? Ar mes išeiname? - paklausė Izabelė, vyriausioji 
dukra. - Bet, tėti. Mes ką tiktai atėjome. 

- Mes važiuojame į kitą vietą, - uždusęs pasakė Ivas. 

Ir grįžtelėjęs pamatė ant laiptelių Donatelą ir berniukus. 

- Mergaitės, greičiau! 

Po akimirkos Ivas su viena savo šeimynų jau buvo už 
d'Estės vilos vartų ir kiek įkirto kojos pasileido per didžiulę 
aikštę prie savo mašinos. 

- Niekada tavęs tokio nemačiau, - sunkiai kvėpuodama, 
pasakė Simoneta. 

- O aš niekada toks ir nebuvau, - sąžiningai prisipažino 
Ivas. 

Dar nespėjo užsitrenkti mašinos durelės, kai jis jau 
užvedė variklį ir pašėlusiu greičiu, tartum iš paskos būtų 
vijęsis šėtonas, išlėkė iš aikštelės. 

- lvai! 

Jis švelniai patapšnojo Simonetai per ranką. 

- Visiems atsipalaiduoti! Už ypatingus nuopelnus vežu 
jus visas priešpiečių į „Haslerį". 


Jis sėdėjo prie lango, pro kurį matėsi puikus vaizdas į 
Ispanijos aikštės laiptus, o tolumoje, rūke, spindėjo paauk- 
sintas Sv. Petro bažnyčios kupolas. 

Simoneta ir mergaitės džiūgavo. Stalas buvo nuosta- 
bus. Maitino čia gerai, tačiau Ivas su tokiu pačiu pasisekimu 
būtų valgęs ir žolę. Jo rankos drebėjo taip stipriai, kad jis 
vos išlaikė šakutę ir peilį. Aš šito daugiau nepakelsiu, niūriai 
galvojo jis. Užteks šitai kalei žilugdyti mano gyvenimą! 

Dabar jis neabejojo Donatelos ketinimais. // ginoco e 
stata fato. Jo korta mušta. Jeigu jis neras būdo užkišti 
Donatelai gerklę pinigais. 

Pinigai tiesiogine prasme jam žūtbūt reikalingi. Bet 
kokia kaina. 


29 skyrius 


PARYŽIUS 
Pirmadienis, lapkričio 5 d. - 18.00 


Vos peržengęs namų slenkstį, Šarlis suprato, kad atsi- 
tiko nelaimė. Svetainėje šalia Elenos sėdėjo Pjeras Rišaras, 
juvelyras, padaręs jam pagrobtų brangenybių kopijas. Šar- 
lis kaip įėjo, taip ir sustingo iš baimės tarpduryje. 

- Įeik, Šarli, - pasakė Elena, ir jos balse skambėjo 
grasinimas, nuo kurio Sarliui plaukai piestu atsistojo. - 
Manau, man nereikia pristatyti tau pono Rišaro. 

Sarlis tylėdamas tiktai mirksėjo akimis, nes suprato, jog 
kiekvienas jo žodis bus vis vien nukreiptas prieš jį. Juvely- 
ras atidžiai tyrinėjo grindis palei savo kojas, bijodamas iš 
sumišimo pakelti akis į Šarlį. 

- Sėskis, Šarli | 

Tai buvo įsakymas. Šarlis tuojau pat atsisėdo. 

- Tau gręsia, mon cher mari, - pasakė Elena, - apkalti- 
nimas ypač stambiu grobimu. Tu vogei mano brangenybes 
ir pamažėle pakeitei jas bjauriais padirbiniais, kuriuos tau 
padarė ponas Rišaras. 

Savo siaubui, Šarlis pajuto, kad šlapinasi į kelnes. 
Paskutinį kartą šitaip jam atsitiko, kai jis buvo visai mažas 
berniukas. Šarlis tirštai paraudo. Apimtas nevilties jis pagal- 
vojo, kad reikėtų išeiti iš kambario ir susitvarkyti. O tiksliau, 
pabėgti iš čia ir niekada negrįžti. 

Elena viską žinojo. Nesvarbu, kaip ji tai išsiaiškino. 
Dabar jau niekur nepabėgsi. Ir jokio pasigailėjimo nebus. 
Tai, kad Elena demaskavo jį kaip vagį, buvo savaime 
siaubinga. Tačiau kas jo laukia, kai ji sužinos priežastį, dėl 
kurios jis ryžosi vagystei? Bet tai dar ne viskas! Kas jam 

bus, kai ji sužinos, kad už gautus pinigus jis ketino nuo jos 
pabėgti? Tamsiausias pragaras tada jam pasirodys rojumi. 
Ji buvo une sauvage, galinti viską padaryti. Ji nemirktelėjusi 
sunaikins jį, pavers į clochard, vieną iš tų benamių valkatų, 
apsirengusių skarmalais ir nakvojančių po atviru dangumi. 
Paryžiaus gatvėse. Jo gyvenimas per vieną akimirką pavirs 
emmerdement, mėšlo krūva. 

- Nejaugi tu tikėjaisi išeiti sausas iš šito besmegeniško 
sumanymo? - paklausė Elena. 

Nelaimingasis Šarlis tylėjo. Šlapios kelnės prilipo prie 
kojų, bet jis net nesiryžo pažiūrėti žemyn. 

- Aš įtikinau poną Rišarą, kad papasakotų man visą 
tiesą. | 

Įtikino. Šarlis krūptelėjo vien tik nuo minties, kaip jai 
pavyko tai padaryti. 

- Aš turiu dublikatus visų tavo pakvitavimų už gautus 
pinigus, kuriuos tu pavogei iš manęs. Aš galiu įkišti tave į 
kalėjimą dvidešimt penkeriems metams. - Ji padarė pauzę 
ir pridūrė: - Jeigu panorėsiu. 

Paskutiniai žodžiai tiktai sustiprino Šarlio siaubą. Patir- 
tis jį išmokė: kuo kilniadvasiškesnė atrodė Elena, tuo pa: 
vojingesnė ji buvo. Šarlis nedrįso pakelti į ją akių. Ko ji iš jo 
pareikalaus? Ko nors aiškiai baisingo. 

Elena atsigręžė į Pjerą Rišarą. 

- Kol aš nuspręsiu, ką daryti, niekas apie tai neturi žinoti. 

- Zinoma, žinoma, ponia Rof-Martel, - viskas bus taip, 
kaip jūs pageidausite, - sutarškėjo tas, su viltimi žvilgčioda- 
mas į duris. - O dabar ar galiu aš?.. 

Elena linktelėjo, ir Pjeras Rišaras kaip kulka išlėkė iš 
kambario. 

Palydėjusi jį žvilgsniu, Elena atsisuko k savo vyrą. Ji 
beveik fiziškai juto jo baimę. Ir dar kai ką. Slapimo kvapą. 
Ji nusišypsojo. Jis prileido į kelnes iš baimės. Ji puikiai jį 
pamokė! Elena buvo patenkinta Sarliu. Ji teisingai pasirin- 
ko. Prijaukinusi Sarlį, ji pavertė jį naminiu šuneliu. Novato- 
riškos idėjos, Sarlio indėlis į „Rofą ir sūnus“, buvo puikios, 
tačiau jos visos buvo Elenos. Per savo vyrą ji vadovavo 
nedidelei koncerno daliai, tačiau dabar jai to buvo mąža. Ji 

buvo Rot. Ir labai turtinga. Ankstesnės santuokos dar labiau 
ją praturtino. Tačiau ne pinigai ją domino. Ji norėjo vado- 
vauti visam koncernui. Už pinigus, gautus iš savo akcijų ji 
planavo supirkti kitų pajininkų akcijas. Ir dėl to vedė su jais 
derybas. Jie net susitarė sukurti ypatingąją grupę, turinčią 
kontrolinį akcijų paketą. Bet iš pradžių Semas, o dabar štai 
Elizabeta pastojo jai kelią. | Elenos planus nejėjo leisti 
Elizabetai ar dar kam nors sutrukdyti jos idėjos įgyvendini- 
mą. Ji užsiundys ant jos Sarlį. O jeigu dalykas nepavyks, jis 
taps ir atpirkimo ožiu. 

Tačiau dabar jis privalo būti nubaustas už savo petite 
revolte, mažą maištą. Ziūrėdama jam tiesiai į akis, ji pasakė: 

- Sarli, niekas nedrįsta manęs apvaginėti. Niekas. Tau 
galas. Jeigu aš nepanorėsiu tavęs išgelbėti. 

Jis sėdėjo, tylėjo, nekentė jos ir bijojo. Ji priėjo prie pat 
jo, klubais brūkšteldama per veidą. 

- O ar tu norėtum, kad aš tave išgelbėčiau? A, Šarli? - 
įtaikiai paklausė ji. 

- Taip, - kimiai atsakė jis. 

Akies krašteliu Šarlis pamatė, kad ji atsisega sijoną, ir 
pagalvojo: „O Dieve! Tiktai ne dabar!“ 

- Tada klausyk, ką pasakysiu. Koncernas „Rofas ir 
sūnūs" turi būti mano. Aš noriu turėti kontrolinį akcijų 
paketą. 

Jis pakėlė į ją kančios kupinas akis ir tarė: 

- Tu juk žinai, kad Elizabeta prieš laisvą akcijų pardavimą. 

Elena jau buvo be palaidinės ir kelnaičių. Sustingo 
priešais jį savo Žvėriška nuogybe, sausa, puiki, su agresy- 
viai styrančiais kietais speneliais. 

- Tai priversk ją sutikti. Arba atsėdėk dvidešimt metų 
kalėjime. Bet nesijaudink, aš tau pasufleruosiu, kaip tai 
padaryti. O dabar, Šarli, eikš pas mane. 


30 skyrius 


Kitą rytą dešimtą valandą Elizabetos kabinete pasigirdo 
telefono skambutis. Skambino Emilis Džiplis. Ji paliko jam 

savo asmeninio telefono numerį, kad niekas nežinotų, apie 
ką jie kalba. 

- Man būtina skubiai su jumis pasimatyti. 

Jo balsas buvo susijaudinęs. 

- Būsiu pas jus po penkiolikos minučių. 

Keitė Erling nustebusi Žvilgtelėjo į paltu apsivilkusią 
Elizabetą. 

- Bet jūs turite paskirtą pasimatymą... 

- Valandą laiko nieko nepriimsiu, - pasakė Elizabeta ir 
išėjo iš priimamojo. 

Prieš įėjimą į bandymų skyrių ginkluotas apsaugininkas 
atidžiai patikrino Elizabetos leidimą. 

- Paskutinės durys kairėje, panele Rof. 

Džiplis laboratorijoje buvo vienas. Jis visas taip ir švietė 
iš džiugaus susijaudinimo. 

- Vakar naktį baigiau bandymus. Preparatas veiksmin- 
gas. Enzimai visiškai blokuoja senėjimo procesus. Eikite 
čia. 

Jis privedė ją prie narvo, kuriame buvo keturi energingi, 
judrūs, kupini gyvybinių jėgų triušiai. Šalia šito narvo buvo 
kitas toks pats su keturiais triušiais, bet šitie buvo ramesni 
ir iš išvaizdos aiškiai senesni. 

- Tai penkišimtoji karta, užaugusi papildomai duodant 
enzimų, - pasakė Džiplis. 

Elizabeta sustingo prie narvo. 

- Jie atrodo visai sveiki. 

Džiplis nusišypsojo. 

- Tai tiktai kontrolinės grupės dalis. - Jis mostelėjo 
ranka į kito narvo pusę. - O šitie senesni. 

Elizabeta išpūtusi akis žiūrėjo į energingus triušius, 
kurie nė minutės nenustygo vietoje, žaidė ir šokinėjo po 
narvą, tartum būtų triušiukai, o ne suaugę triušiai, ir netikėjo 
savo pačios akimis. 

- Jų gyvenimo ciklas, palyginus su kitų triušių 
gyvenimu, ilgesnis pagal proporciją 3:1, - pasakė 
Džiplis. 

Jeigu taikyti šitą proporciją žmonėms. Tai stulbinantis 
dalykas. Ji vos tramdė susijaudinimą. 

- Kada? Ar greitai jūs galėsite atlikti preparato bandy- 
mus klinikos sąlygomis? 

- Kai tiktai apibendrinsiu gautus rezultatus. Po apibend- 
rinimo, manau, po trijų ar keturių savaičių. 

- Emili, dėl Dievo, su niekuo neaptarinėkite šitų duome- 
nų, - įspėjo jį Elizabeta. 

Emilis Džiplis sutikdamas linktelėjo. 

- Aš suprantu, panele Rof. Bet man ir nėra su kuo 
aptarinėti - aš amatininkas-vienišius. 


Visa antroji dienos pusė buvo skirta Direktorių tarybai. 
Susitikimas praėjo sėkmingai. Valteris į Tarybos posėdį 
neatvyko. Šarlis vėl buvo beužsimenąs apie laisvą akcijų 
pardavimą, bet Elizabeta iš karto uždėjo veto šitai temai. Po 
to Ivas žarstė komplimentus, o Alekas buvo pabrėžtinai 
džentelmeniškas. Tiktai Sarlis atrodė neįprastai įniršęs, su- 
sijaudinęs. Ir Elizabeta galėjo tik spėlioti apie tikrąsias 
tokios jo būsenos priežastis. 

Ji visus pakvietė pietų, kurių metu lyg netyčia užsiminė 
apie įvykius, išdėstytus slaptoje ataskaitoje, ir atidžiai sekė 
kiekvieno reakciją, mėgindama pagauti jų elgesyje arba 
žvilgsniuose nors menkiausius atgailos ar nervingumo po- 
žymius. Tačiau nieko neįprasto nepastebėjo. O juk pikta- 
dariu galėjo būti bet kuris iš jų, jeigu net neskaičiuoti 
neatvykusio Valterio. 

Risas taip pat neatėjo į Tarybos posėdį. 

- Aš turiu skubų reikalą, - pasakė jis. 

Elizabeta galėjo tik spėlioti, ar jo nedalyvavimo priežas- 
timi buvo eilinė moteris. Ji žinojo, kad kiekvieną kartą, kai 
jis pasilikdavo su ja dirbti naktį, jam tekdavo atsisakyti 
pasimatymo. Kartą, kai jis to nepadarė, jo aistros objektas 
pats atėjo pas juos į kabinetą. Tai buvo rudaplaukė gražuo- 
lė tokia figūra, kad Elizabetos figūra atrodė veikiau mergai- 
tiška negu moteriška. Gražuolė buvo įniršusi, kad ją 
apmulkino, ir neslėpė savo jausmų. Risas, palydėjęs ją į 
liftą, tuojau pat grįžo. 

- Atleisk už įsiveržimą, - metė jis. 

Elizabeta neištvėrė. 

- Ji juk labai žavinga, - priekaištingai pasakė Elizabeta. 
- Ką ji veikia? 

- Ji - neurochirurgė, - sąžiningai atsakė Risas, o Eliza- 
beta nepatikliai nusikvatojo. 

Kitą dieną Elizabeta sužinojo, kad rudaplaukė gražuolė 
tikrai yra neurochirurgė. 

Buvo ir kitos, ir Elizabeta visų jų nekentė. Ji norėjo 
geriau suprasti Risą. Ji pažinojo linkusį bendrauti ir drau- 
gingą Risą, tačiau už išorinio žvilgesio norėjo pamatyti 
tikrąjį, pasislėpusį nuo smalsių akių. Ji ne kartą pagalvojo, 
kad būtent jis privalėjo vadovauti koncernui, užuot vykdęs 
jos įsakymus. Įdomu, o ką jis pats dėl to galvoja? 


Vakare po pietų, kai visi Tarybos nariai išsivažinėjo, kad 
suspėtų į savo traukinius ir lėktuvus, kurie pargabens juos 
namo, Risas nelauktai pasirodė jos kabinete, kur ji drauge 
su Keite Erling užsisėdėjo prie kažin kokių popierių. 

- Ėjau pro šalį, manau, imsiu ir užsuksiu. Gal reikalinga 
pagalba, - laisvai pasakė Risas. 

Ir jokio pasiaiškinimo, kodėl neatėjo į posėdį. „O kodėl 
jis, tiesą sakant, turėtų man atsiskaityti?" - pagalvojo Eliza- 
beta. 

Jis labai greitai įsitraukė į darbą, ir laikas bėgo nepa- 
stebimai. Slapčiomis Elizabeta stebėjo palinkusį prie popie- 
rių Risą, mikliai juos peržiūrintį protingomis, kibiomis 
akimis. Būtent jis aptiko kelias svarbias klaidas, kurias 
praleido teisininkai sudarydami svarbius kontraktus. Bet 
štai Risas atsitiesė, pasirąžė ir žvilgtelėjo į laikrodį. 

- Oho, jau po vidurnakčio. Bijau, kad vėluoju į pasima- 
tymą. Rytoj ateisiu anksčiau ir baigsiu peržiūrėti šituos 
kontraktus. 

Įdomu, su kuo šį kartą, su neurochirurge ar... Ji 
privertė save sustoti. Asmeninis Riso gyvenimas buvo jo 
reikalas. 

- Man siaubingai nepatogu, - pasakė Elizabeta. - Aš net 
nepastebėjau, kad jau taip vėlu. Tu eik, o mes su Keite dar 
truputį padirbėsime. 

Risas linktelėjo. 

- Ligi rytojaus. Labos nakties Keite. 

- Labos nakties, pone Viljamsai. 

Elizabeta žvilgtelėjo į išeinančio Riso nugarą, paskui 
privertė save vėl grįžti prie kontraktų. Tačiau po tam tikro 
laiko jos mintys vėl grįžo prie jo. Ji nekantravo papasakoti 
jam apie Emilio Džiplio sėkmę, tačiau ji vis dar nesiryžo to 
padaryti. Na nieko, ramino ji save, dabar jau neilgai teks 
laukti. 


Pirmą valandą nakties jos baigė peržiūrėti kontraktus. 

- Ar dar dirbsime? - pklausė Keitė Erling. 

- Ne, šiandien užteks. Dėkoju jums, Keite. Rytoj nesi- 
skubinkite ateiti. 

Pakilusi iš už stalo, Elizabeta tiktai dabar pajuto, kad 
nuo ilgo sėdėjimo maudžia visą kūną. 

- Ačiū. Rytoj ligi pietų viską atspausdinsiu. 

- Puiku. 

Elizabeta užsimetė paltą, paėmė rankinuką ir palaukusi 
Keitės, drauge su ja nuėjo prie greitojo lifto, kurio atviros 
durys jau svetingai laukė jų. Jos įžengė į liftą. Kai Elizabeta 
pakėlė ranką prie mygtuko su užrašu „Vestibiulis“, iš prii- 
mamojo staiga pasigirdo telefono skambutis. 

- Aš pakelsiu ragelį, - pasakė Keitė Erling. - O jūs 
leiskitės. 

Ir ji išėjo iš lifto. 


Apačioje, vestibiulyje, naktinis sargas žvilgtelėjo į 
skydą tuo momentu, kai viršutinėje jo dalyje plykstelėjo 
raudona švieselė ir greitai nubėgo Žemyn. Tai buvo signa- 
las, kad dirba greitasis liftas. | vestibiulį leidosi panelė Rof. 
Jos vairuotojas sėdėjo krėsle ir įnikęs skaitė laikraštį. 

- Bosas leidžiasi žemyn, - pasakė apsaugininkas. 

Vairuotojas pasirąžė ir lėtai pakilo iš krėslo. 

Staiga vestibiulio tylą perskrodė aštrus pavojaus varpo 
signalas. 

Apsaugininko žvilgsnis įsmigo į skydą: raudona švie- 
selė, įgaudama greitį, lėkė žemyn, Žymėdama veržių lifto 
kabinos kritimą. 

Avarija! 

- Viešpatie! - suriko apsaugininkas. 

Jis žengė prie skydo, trūktelėjo į save skydo dureles ir 
įjungė avarinę sistemą, kuri privalėjo tuoj pat paleisti į darbą 
automatinį stabdį. Raudona švieselė ir toliau smarkiai lėkė 
žemyn. Prie skydo pribėgo vairuotojas. Pamatė išbalusį 
apsaugininko veidą. 

- Kas čia dar... 

- Bėk! - suriko tas. - Kabina tuojau nukris. 

Jie nubėgo prie pačios tolimiausios sienos. Vestibiulis 
jau ėmė drebėti nuo pašėlusio nuo lynų nutrūkusios lifto 
kabinos greičio, ir vos tik apsaugininkas pagalvojo: „Vieš- 
patie, kad nors ten nebūtų jos!", kai kabina pralėkė pro 
vestibiulį, ir jis išgirdo jos viduje širdį veriantį šauksmą. 

Po sekundės pasigirdo griaudėjimas, ir pastatas suvir- 
pėjo, tarsi nuo žemės drebėjimo. 


31 skyrius 


Ciūricho kriminalinės policijos vyresnysis inspektorius 
Otas Šmitas sėdėjo prie stalo savo kabinete, užmerkęs akis 
ir giliai kvėpuodamas pagal jogų sistemą, mėgindamas 
nusiraminti ir numalšinti per kraštus besiliejantį apmaudą. 

Policijos protokole egzistavo nepajudinamos taisyklės, 
kurios buvo tokios akivaizdžios, kad niekam ir mintis nekilo 
jas atskirai paaiškinti specialiuose žinynuose. Jos buvo 
laikomos savaime suprantamu dalyku, kaip maistas arba 
miegas, arba kvėpavimas. Pavyzdžiui, jeigu, įvykus nelai- 
mingam tsitikimui, kas nors mirė, pirma, ką turi padaryti 
Inspektorius, atsakingas už šio įvykio tyrimą, - pats pirmu- 
tinis, pats paprasčiausias, toks akivaizdus, žinomas net 
pačiam bukagalviškiausiam iš pradedančių policininkų, - tai 
nuvykti į įvykio vietą. Atrodytų, kas gali būti paprasčiau. Bet 
štai ant stalo priešais vyresnįjį inspektorių Otą Šmitą guli 
inspektoriaus Makso Hornungo ataskaita, kurioje pažeis- 
tos pačios elementariausios ir nepajudinamos policijos 
protokolo taisyklės. „O ko, taip sakant, aš nirštu", - su 

kartėliu pagalvojo vyresnysis inspektorius, įteigdamas sau, 
kad dabar jo jau niekas neturėtų stebinti. 

Inspektoriui Šmitui inspektorius Hornungas buvo savo 
rūšies albatrosu, jo bete noire, jo - inspektorius dievino 
Melvilio knygas - Mobiu Diku. Inspektorius dar kartą įkvėpė 
į plaučius oro ir lėtai jį iškvėpė. Paskui, truputėlį atvėsęs nuo 
įniršio, prisitraukė arčiau inspektoriaus Hornungo ataskaitą 


ir ėmė skaityti iš pradžių. 


POLICIJOS VALDYBOS 
OPERATYVINIO BUDETOJO 


ATASKAITA 
TREČIADIENIS LAPKRIČIO 7 D. 


LAIKAS: 
PAGRINDAS: 


AVARIJOS POBŪDIS: 
AVARIJOS PRIEŽASTIS: 
NUKENTĖJUSIŲJŲ AFI ARBA 
ŽUVUSIŲJŲ SKAIČIU 
LAIKAS: 

PAGRINDAS: 


AVARIJOS POBŪDIS: 
AVARIJOS PRIEŽASTIS: 
NUKENTĖJUSIŲJŲ ARBA 
ŽUVUSIŲJŲ SKAIČIUS: 


1.15 

Centrinio komutatoriaus 
pranešimas apie avariją, 
įvykusią Vyriausiosios 
koncerno „Rotas ir sūnūs" 
valdybos pastate. 
Nežinomas. 

Nežinoma. 


Nežinomas. 

1.27 

Pakartotinis centrinio 
komutatoriaus pranešimas 
apie avariją „Rofe ir 
sūnuose . 

Lifto kabinos kritimas. 
Nežinoma. 


Mirtinas atvejis. Moteris. 


Negaišdamas pradėjau tyrimą. 1.35 buvau išsiaiškinęs 
„Rofo ir sūnų" administracinio pastato komendanto pavar- 
dę ir per jį sužinojau pastato vyriausiojo architekto pavardę. 

2.30. Suradau vyriausiąjį architektą. Jis šventė „La 
Piuse' savo gimtadienį. Jis man pasakė firmos pavadinimą, 
kuri įrengė „Rofe ir sūnuose" liftus. Tai - „Rudolfas Satcas 
A.G." 

3.15. Prisiskambinau Rudolfui Šatcui ir paprašiau įį 
nedelsiant pateikti man liftų išdėstymo planą, o taip pat 
finansinių žiniaraščių originalus, išankstines ir galutines 
sąmatas ir realias liftų įrengimo išlaidas. Toliau paprašiau 
visų mechaninių ir elektroninių renginių sąrašo. 


Šioje ataskaitos vietoje inspektorius Šmitas pajuto, 
kaip dabar jau įprastai, ėmė trūkčioti dešinysis skruostas. 
Jis dar kelis kartus giliai įkvėpė ir iškvėpė ir skaitė toliau. 

6.15. Mano pareikalautus dokumentus į Policijos valdy- 
bą atvežė p. Šatco žmona. Sulyginęs išankstines sąmatas 
su realiomis liftų įrengimo išlaidomis, pribjau prie šių išvadų: 

a) įrengiant liftus mnekokybiškos medžiagos nebuvo 
naudojamos; 

b) dėl labai solidžios šitos statybinės firmos reputacijos 
avarijos priežastis negalima dėl nekokybiškai atliktų liftų 
įrengimo vidaus darbų; 

c) avarinė sistema atitiko visus reikalavimus; 

d) visa, kas pateikta anksčiau neleidžia kvalifikuoti 
nelaimingo atsitikimo kaip avarijos priežastį. 

Pasirašyta: Maksas Hornungas. 

N.B.: Dėl to, kad telefonu kalbėjau vėlai naktį ir anksti 
rytą, galimi kurių ne kurių mano apklaustų Žmonių skundai, 
nes man teko juos sutrukdyti. 


Inspektorius Šmitas piktai švystelėjo ataskaitą į šalį. 
„Galimi skundai!", „Sutrukdyti!" Visą rytą inspektorių ata- 
kavo telefono skambučiai. Skambino beveik pusė visų 
Sveicarijos aukščiausios valdžios vyrų. Kas ten pas jus - 
gestapas? Kaip jūs drįstate vidunaktį pažadinti iš miego 
visų gerbiamą statybinės firmos prezidentą ir reikalauti 
atsiskaitymo dokumentų? Kaip jūs drįstate kėsintis į sąži- 
ningą tokios garbingos firmos, kaip „Rudolfas Satcas“, 
vardą? Ir taip toliau. 

Bet tai, kas stulbino labiausiai, atrodė beveik nejtikėti- 
na: inspektorius Maksas Hornungas atvyko į įvykio vietą tik 
praėjus keturiolikai valandų po to, kai gavo pirmąjį prane- 
šimą apie avariją! Ligi to laiko, kol jis atvažiavo, auką jau 
išėmė iš kabinos, atpažino ir padarė skrodimą. Maždaug 
pustuzinis kitų inspektorių ištyrė katastrofos vietą, apklausė 
liudytojus ir pateikė savo ataskaitas. 

Antrą kartą perskaitęs inspektoriaus Makso Hornungo 
ataskaitą, vyresnysis inspektorius Šmitas galiausiai ryžosi 
išsikviesti jį į savo kabinetą. 

Maksas Hornungas buvo nedidelio ūgio liūdnos išviz- 
dos žmogelis su plika kaip biliardo rutulys galva ir juokda- 
rio-gvėros greitosiomis sukurptu veidu. Jo galva buvo 
didžiulė, mažutėlytės auselės ir išakijusiame kaip pudingas 
veide, tarsi paskubomis prilipinta burnelė-uogytė. Maksas 
Hornungas šešiais coliais žemesnis ir penkiolika svarų 
lengvesnis negu reikalavo standartai, nustatyti Ciūricho 
„Kriminalpolicaj" darbuotojams, be to, jis buvo beviltiškas 
trumparegis. Tačiau jo išorės aprašymas visai nesiderino 
su jo charakteriu: labiau pasipūtusį Žmogų sunku buvo sau 
įsivaizduoti. Policijoje visų požiūris į inspektorių Hornungą 
buvo vienodas: jo nekentė. 

- Kodėl tu jo ligi šiol neišgrūdai iš policijos? - pasipiktino 
kartą vyresniojo inspektoriaus Žmona, ir tas vos susilaikė, 
kad jai nesmogtų. 

Priežastis, dėl kurios Maksas Hornungas vis dar dirbo 
Ciūricho kriminalinės policijos inspektoriumi, buvo ta, kad 
jo asmeninis indėlis į nacionalines Šveicarijos pajamas 
daug kartų viršijo visų šalies šokolado ir laikrodžių fabrikų 
pajamas. Maksas Hornungas buvo dievo duotas buhalte- 
ris, matematikos genijus, apdovanotas tikrai enciklopedi- 
nėmis žiniomis finansų srityje, turėjęs nepaprastą uoslę 
teisinėms suktybėms ir kazuistikai ir apdovanotas kantrybe, 
kuri priverstų biblinį Jobą tiesiog sprogti iš pavydo. Maksas 
buvo Bertrag Abteliung bendradarbis. Tai skyrius, tiriantis 
finansines machinacijas, įvairaus pobūdžio pažeidimus ver- 
tybinių popierių rinkoje ir dalykinėse bankų operacijose, 
užsienio valiutos nutekėjimą Šveicarijos bankuose. Būtent 

Maksas Hornungas padarė galą kontrabandinėms nelega- 
lių pinigų įplaukoms į Šveicariją, būtent jis surado ir viešai 
pagarsino gudriai atliekamas neteisėtas finansines opera- 
cijas su milijardais dolerių, būtent jis pasodino už grotų 
pustuzinį žinomų ir gerbiamų verslo pasaulyje verteivų. Kad 
ir kaip gudriai sukišdavo finansinius galus į vandenį, kad ir 
kaip rūpestingai „plaudavo“ kur nors Seišelių salose, įdė- 
davo ir perdėdavo per įvairiausias netikras korporacijas, 
Maksas Hornungas vis vien rasdavo būdą prisikasti ligi 
tiesos. Trumpai sakant, vien tiktai paminėjus jo vardą, 
siaubas apimdavo finansinį Šveicarijos elitą. 

Pats švenčiausias ir brangiausias dalykas šveicarams 
buvo jų teisė į privataus gyvenimo neliečiamybę. Kai Mak- 
sas Hornungas išeidavo į operatyvinę erdvę, apie šitą 
neliečiamybę tekdavo tik svajoti. 

Už savo grandininio tinansinio šuns pareigas Maksas 
gaudavo menkutį atlyginimą. Jam siūlydavo kyšius po mi- 
lijoną frankų, pervedamus bankuose į specialias sąskaitas, 
vasarnamį Kortina d Ampece, jachtą, o kai kuriais atvejais 
jaunas, gražias moteris. Tačiau kiekvieną kartą kyšio buvo 
atsisakoma, ir viršininkai tuoj pat būdavo apie tai informuo- 
jami. Makso Hornungo pinigai neviliojo. Jeigu jis panorėtų 
tapti milijonieriumi, jis tai galėjo padaryti labai greitai, pa- 
naudojęs fondų biržoje savo nepaprastus matematinius 
gabumus, bet panaši mintis jam net neateidavo į galvą. 
Maksas Hornungas buvo apsėstas vieno troškimo: išvilkti 
į dienos šviesą finansininkus, pažeidusius garbės kodeksą 
ir pasukusius erškėčiuotu apgaulės keliu. Ak taip, buvo dar 
vienas slaptas išsvajotas Makso Hornungo noras, netikėtai 
pavirtęs verslininkams Viešpaties palaima. Dėl priežasčių, 
apie kurias galima tik spėlioti, Maksas Hornungas troško 
būti policijos detekyvu. Jis įsivaizdavo save savo rūšies 
Serloku Holmsu arba Megrė, atkakliai ir kantriai išpainiojan- 
čiu sudėtingą įkalčių kamuolį, neišvengiamai prasiskver- 
biančiu tiesiog į nusikaltėlio irštvą. Kai vienas vedančiųjų 

veicarijos finansininkų atsitiktinai sužinojo apie slaptą gar- 
bėtroškišką Makso Hornungo svajonę tapti sekliu, jis ne- 
gaišdamas paskambino keliems įtakingiems savo 

draugams, ir po keturiasdešimt aštuonių valandų Maksui 
Hornungui pasiūlė Ciūricho miesto kriminalinės policijos 
inspektoriaus pareigas. Maksas buvo septintame danguje 
iš laimės. Jis tuojau pat su dėkingumu sutiko užimti šitas 
pareigas, ir visi ligi vieno lengviau atsidusę verslininkai, 
ramia širdimi ėmė tvarkyti savo slaptus darbelius. 

Su vyresniuoju inspektoriumi Šmitu net nepasitarė. 
Jam paprasčiausiai paskambino vienas pačių įtakingiausių 
politinių Sveicarijos veikėjų, pranešė apie priimtą sprendi- 
mą, ir tuo reikalas pasibaigė. Arba tiksliau prasidėjo. Vyres- 
niajam inspektoriui šitas paskyrimas pranešė apie kančių 
pradžią, kaip Judo išdavystė apie mūsų Viešpaties kančių 
pradžią, tačiau jeigu Jėzui Kristui viskas baigėsi Golgota, 
tai vyresniojo inspektoriaus kančioms nebuvo matyti galo. 
Jis sąžiningai stengėsi nuslopinti savyje nepasitenkinimą 
tuo, kad jam primetė inspektorių, be to, dar nepatyrusį ir 

baigusį jokios policijos mokyklos. Jis įtarė, kad už šitos 
visiškai neleistinos akcijos slypi kokia nors politinė būtiny- 
Se. Nakągi, jis dalyvaus šitoje tamsioje politinėje intrigoje 
Ir garbingai išeis iš keblios padėties. Vis dėlto jo tvirtumas 
gerokai susvyravo tuo momentu, kai Maksas Hornungas 
pranešė jam apie savo atvykimą. Nevykėliška naujai iškep- 
to seklio išvaizda jau pati savaime vertė būti budrų. Tačiau 
kas tiesiog pritrenkė vyresnįjį inspektorių Šmitą, išsprogin- 
tomis akimis apžiūrinėjusį šitą baidyklę, tai pranašumo 
jausmas, taip ir dvelkęs iš visos jo nevykėliškos figūros. Jo 
poza ir išvaizda tartum sakė: vaikinai, dabar galite atsipa- 
laiduoti ir nesijaudinti - su jumis Maksas Hornungas! 

Vyresniojo inspektoriaus Smito tikėjimo likučiai, kad 
jis garbingai išeis iš keblios padėties, veikiai išsisklaidė 
kaip rytmetinis rūkas. Jis ėmė ieškoti būdų, kaip atsikra- 
tyti nepageidautino darbuotojo. Perkėlinėjo jį, pavyz- 
džiui, iš skyriaus į skyrių, patikėdavo jam smulkius ir 
menkus reikalus. Maksas dirbo „Kriminaltechboteliung", 
atpažinimo ir daktiloskopijos skyriuje, ir „Fandangzabte- 
liung", pagrobto turto ir be žinios dingusių Žmonių paieš- 
kų skyriuje. Bet, tartum netikra moneta, jis grįždavo pas 
vyriausiąjį inspektorių. 

Pagal taisykles kiekvienas inspektorius kartą per tris 
mėnesius vieną savaitę privalo atlikti operatyvinio budėtojo 
pareigas naktį. Ir kaip pagal užsakymą, kiekvieną kartą, kai 
budėdavo Maksas, įvykdavo koks nors neregėtas negirdė- 
tas dalykas, ir, kol inspektorius Smitas ir kiti inspektoriai 
ieškojo įkalčių, Maksas išaiškindavo nusikaltimą. Tai erzino 
ir siutino labiau už viską. 

Jis nieko nenutuokė apie policijos protokolą, neturėjo 
elementarių kriminologinių žinių, neišmanė teisminės me- 
dicinos ir balistikos ir kriminalinės psichologijos - to, kuo 
garsėjo kiti sekliai, - ir vis dėlto jis vieną po kito išnarplioda- 
vo nusikaltimus, pastačiusius kitus į beviltišką padėtį. Vy- 
resnysis inspektorius Šmitas priėjo išvadą, kad Maksui 
Hornungui, kaip nepataisomam kvailiui, tiesiog nepaprastai 
sekėsi. | 

Iš tikrųjų čia jokios sėkmės nebuvo. Inspektorius Mak- 
sas Hornungas išnarpliodavo sunkiausias kriminalines 
bylas tuo pačiu būdu, kuriuo ir buhalteris Maksas Hornun- 
gas išvilkdavo į dienos šviesą pačias gudriausias sukčių ir 
perėjūnų finansines operacijas. Makso Hornungo smege- 
nys kaip lokomotyvas galėjo judėti tiktai vienais bėgiais, 
šitie bėgiai panėšėjo į vieną bėgį, tokie siauri jie buvo. 
Užtekdavo jam užsikabinti už kokio nors menko siūlelio, 
vos kyšančio iš medžiagos, kaip jis palengva imdavo trauk- 
ti, ir kieno nors puikus, ne kartą išmėgintas ir patikrintas ligi 
smulkmenų sumanymas imdavo braškėti per siūles. 

Siutino jo kolegas ir fenomenali Makso atmintis. Jis 
galėjo akimirka prisiminti tai, ką kadaise girdėjo, skaitė ir 
matė. 

Ir dar vienas dalykas, liudijęs prieš jį, lyg Ir pasakyto dar 
neužtektų, buvo jo oficialių išlaidų sąskaitos, kurias jis 
pateikdavo į policijos buhalteriją ir kurios tiesiog pribloškė 
visus jo bendradarbius. Kai jis pirmąjį kartą pateikė išlaidų 
sąskaitą, vyresnysis leitenantas išsikvietė jį pas save į 
kabinetą ir švelniai jam pasakė: 

- Aš radau čia nedidelę klaidelę, Maksai. 

Tai prilygo tam, kad pareikštų Kapablankai, kad jis 
neapsižiūrėjęs paaukojo valdovę. 

- Klaida mano paskaičiavimuose? 

- Taip. O faktiškai netgi kelios klaidos. - Vyresnysis 
leitenantas dūrė pirštu į gulintį priešais jį popierių. - Už 
važiavimą į miestą - aštuoniasdešimt santimų; atgalinis 
kelias - aštuoniasdešimt santimų. - Jis atitraukė akis nuo 
popieriaus. - Bet nominalus mokestis už taksi - trisdešimt 
keturi frankai į vieną pusę ir tiek pat, suprantama, atgal. 

- Aišku, pone vyresnysis leitenante. Todėl aš ir važiavau 
autobusu. 

Vyresniojo leitenanto antakiai pakilo. 

- Autobusu? 

Skubiais atvejais inspektoriams buvo leidžiama nesi- 
naudoti visuomeniniu transportu. Tai buvo negirdėta. Vy- 
resnysis leitenantas nerado nieko daugiau, kaip pasakyti: 

- Bet tam nebuvo jokio būtinumo. Tai yra, suprantama, 
mes neskatiname policininkų švaistyti pinigus, Hornungai, 
bet mes turime ganėtinai padorų biudžetą skubiems atve- 
jams. Arba imkime, pavyzdžiui, šitą. Čia nurodyta, kad tris 
dienas jūs buvote tarnybinėje komandiruotėje. Bet jūs pa- 
miršote įtraukti į sąskaitą maisto išlaidas. 

- Ne, pone vyresnysis leitenante. Rytais aš geriu tiktai 
kavą, o vakarienę gaminu pats. Viską, kas tam būtina, aš 
vežuosi su savimi. O štai pietų išlaidas aš įtraukiau į sąskai- 
tą. 

Taip ir buvo. Tris kartus pietauta už bendrą sumą - 
šešiolika frankų. Už tokią sumą šitas kretinas galėjo gauti 
pietus tiktai Gelbėjimo Armijos valgykloje! 

- Inspektoriau Hornungai, jūsų skyrius egzistavo jau 
šimtą metų, prieš jums į jį ateinant ir dar egzistuos bent 
šimtą metų po to, kai jūs jį paliksite. Ir jis turi tam tikras, 
seniai nusistovėjusias tradicijas. - Jis stumtelėjo algalapį 
Maksui. - Be to, drauguži, negalima pamiršti ir savo 
kolegų. Tikiuosi, aš aiškiai išsakiau savo mintį? O dabar 
paimkite šitą sąskaitą, teisingai ją įforminkite ir grąžinkite 
man. 

- Klausau, pone vyresnysis leitenante. Atleiskite, aš... 
aš iš tikrųjų apsižioplinau. 

Kilnus mostas ranka. 

- Viskas gerai. Galų gale jūs čia visai naujokėlis. 

Po pusvalandžio inspektorius Maksas Hornungas grą- 
žino sutvarkytą sąskaitą. Ten buvo sumažintos bendros 
išlaidos dar trimis procentais. 

Ir štai šitą lapkričio dieną vyresnysis inspektorius Šmi- 
tas laikė rankose inspektoriaus Makso Hornungo ataskaitą, 
ojos autorius stovėjo išsitempęs priešais jį. Jis buvo ryškiai 
mėlynu kostiumu, rudais batais ir baltomis puskojinėmis. 
Kad ir kaip stengėsi likti ramus, įskaitant ir jogų kvėpavimo 
pratimus, inspektorius Šmitas vos netrypė kojomis. 

- Jūs buvote poste, kai buvo pranešta apie katastrofą! 
- riaumojo jis. - Jūsų uždavinys buvo nedelsiant pradėti 
avarijos tyrimą, o jūs ten atvykote po keturiolikos valandų! 
Per tą laiką čia galėjo atskristi visa Naujosios Zelandijos 
policija ir grįžti atgal! 

- Ne, pone vyresnysis inspektoriau. Iš Naujosios Zelan- 
dijos į Ciūrichą reaktyviniu lėktuvu reikia skristi... 

- Tylėti! 

Vyresnysis inspektorius rankomis susiglostė savo 
tankius, greitai žilstančius plaukus, nežinodamas, ką 
toliau daryti. |žeidimai ir protingi argumentai atšokda- 
vo nuo inspektoriaus Hornungo, kaip žirniai nuo sie- 
nos. Jis buvo visiškas idiotas, kuriam, likimo ironija, 
siaubingai sekėsi. 

- Aš daugiau neketinu pakęsti saviveiklos man patikė- 
tame skyriuje, Hornungai. Kai kiti inspektoriai perėmė bu- 
dėjimą ir pamatę jūsų ataskaitą, negaišdami nuvyko į įvykio 
vietą, iškvietė „greitąją pagalbą", nuvežė į lavoninę kūną ir 
nustatė lavono tapatybę. - Jis pajuto, kad kalba greitakalbe, 
ir vėl pamėgino sutramdyti save. - Trumpai sakant, jie 
padarė viską, ką turėjo padaryti normalus seklys. O tuo 
tarpu jūs, Hornungai, sėdėdamas savo kabinete, vieną po 
kito vidurnaktį pažadinote pusę pačių svarbiausių Šveica- 
rijos Žmonių. 

- Aš maniau... 

- Užteks! Per jus aš visą rytą turiu sėdėti prie telefono 
ir atsiprašinėti! 

- Bet juk aš privalėjau išsiaiškinti... 

- Viskas, man jau gana! Lauk iš čia! 

- Klausau, ponas vyresnysis inspektoriau. Ar galima 
man dalyvauti laidotuvėse? Jos įvyks šį rytą. 

- Taip! Jūs laisvas! 

- Ačiū. Aš... 

- Eikite iš čia! 

Tiktai po pusės valandos vyresnysis inspektorius Šmi- 
tas vėl galėjo normaliai kvėpuoti. 

Laidojimo salė Zilfilde buvo kimšte prisikimšusi. Seno- 
vinis nedailiai puošnus akmens ir marmuro pastatas turėjo 
tris patalpas. Be salės, dar buvo mirusiųjų parengimo lai- 
dotuvėms patalpa ir krematoriumas. Ant priekinių didžio- 
sios koplyčios suolų susėdo daugiau kaip dvi dešimtys 
„Rofo ir sūnų“ bendradarbių. Visus kitus suolus, ligi pasku- 
tinio užsėdo draugai, religinės bendruomenės atstovai ir 
spauda. Inspektorius Hornungas sėdėjo ant paskutinio 
suolo, mąstydamas apie gyvenimo laikinumą ir mirties ne- 
logiškumą. Nespėdavo žmogus pasiekti jėgų žydėjimo, kai 
jis galėjo įdėti didžiausią indėlį visuomenės labui, kai tik 
imdavo suprasti, kad tikrai yra dėl ko gyventi pasaulyje, jis 
mirdavo. Tai buvo kvaila ir neproduktyvu. 

Raudonmedžio karstas visas apibertas gėlėmis. Dar 
vienos nereikalingos išlaidos, galvojo inspektorius Hornun- 
gas. Karstas buvo uždengtas, ir Maksas žinojo kodėl. 
Gedulingai skambėjo dvasininko balsas: 

„ mirtis gyvenimo viduryje... prigimtinė nuodėmė... 
pavirsti į dulkes... 

Maksas Hornungas klausėsi jo puse ausies, atidžiai 
stebėdamas tuos, kas sėdėjo koplyčioje. 

- Dievas davė, Dievas paėmė... 

Žmonės pakilo iš savo vietų ir patraukė prie išėjimo. 
Gedulingos pamaldos pasibaigė. 

Maksas atsistojo prie durų, ir, kai prie jo prisiartino 
vyriškis ir moteris, jis pastojo jiems kelią ir tarė: 

- Panelė Elizabeta Rof? Ar aš galiu su jumis pasikalbėti? 

Inspektorius Maksas Hornungas, Elizabeta Rof ir Risas 
Viljamsas sėdėjo „Konditore“ kabinete, įsikūrusiame tiesiai 
priešais laidojimo biurą. Pro langą jie matė, kaip karstas su 
velionės kūnu buvo perneštas į pilką katafalką. Elizabeta 
nusigręžė. Jos akyse sustingo liūdesys ir baimė. 

- Koks reikalas? - pasipiktino Risas. - Panelė Rof jau 
padarė pareiškimą policijai. 

- Ponas Viljamsas, argi ne? - paklausė Maksas Hornun- 
gas. - Man būtina patikslinti kurias ne kurias detales. 

- Jūs negalite palaukti? Panelei Rof ir taip jau teko... 

Elizabeta judesiu jį sustabdė. 

- Viskas gerai, Risai. Jeigu tik aš iš tiesų galėčiau padėti. 
- Ji atsisuko į Maksą. - Inspektoriau Horningai, ką jūs 
norėtumėte patikslinti? 

Maksas įbedė akis į Elizabetą ir pirmą kartą gyvenime 
nežinojo, nuo ko pradėti. Moterys Maksui buvo kitos pla- 
netos gyventojos. Jos buvo nelogiškos, nenuspėjamos, 
pasiduodančios emociniams protrūkiams ir nesugeban- 
čios racionaliai mąstyti. Jas sunku buvo „apdoroti“ kompiu- 
teriu. Maksui retai kėlė nerimą seksualiniai potroškiai, 
kadangi visą energiją sunaudodavo protiniam darbui, ta- 
čiau jis labai vertino logiškai aiškią sekso dinamiką. Mintis 
apie tai, kad seksas yra mechaninė judančių dalių struktūra, 
koordinuotai susiliejanti į vieną funkcinę sistemą, audrino 
jo protą ir jaudino jį. Šita dinamika, anot Makso, ir buvo 
sekso poezija. Veiksmo dinamika. Maksas buvo įsitikinęs, 
kad poetai labai klydo. Emocijose nebuvo tikslumo ir su- 
tvarkymo, jos buvo tuščias energijos švaistymas, negalintis 
nė smiltelės pajudinti iš vietos, o tuo tarpu logika turėjo 
galios, galinčios aukštyn kojom apversti pasaulį. Maksui 
kėlė nerimą tai, kad su Elizabeta jis pasijuto gana jaukiai. Ir 
dėl to pasimetė. Niekada moterys jo taip neveikė. Atrodė, 
kad ji nematė, jog jis nevykęs, juokingas Žmogelis, kaip 
visos kitos moterys. Jis nusuko akis į šalį, kad geriau 
susikoncentruotų. 

- Ar jūs dažnai, panele Rof, užsisėdėdavote ligi vėlumos 
darbe? 

- Taip, - atsakė Elizabeta, - netgi per dažnai. 

-- Kaip vėlai? 

- Na, kaip jums pasakyti... Kartais ligi dvidešimt antros. 
Kartais ligi vidunakčio ir vėliau. 

- Kitaip sakant, tai tapo įpročiu. Vadinasi, jus supę 
Žmonės galėjo tai Žinoti? 

Ji tiriamai pažvelgė į jį, paskui atsakė: 

- Manau, taip. | 

- Avarijos naktį, jūs, pone Viljamsai, ir Keitė Erling taip 
pat ligi vėlumos dirbote su panele Elizabeta Rof? 

- Taip. 

- Bet išsivaikščiojote atskirai. 

- Aš išvažiavau pirmutinis. Aš turėjau paskyręs pasima- 
tymą. 

Maksas įdėmiai pažiūrėjo į jį, paskui vėl sužiuro į Eliza- 
betą. 

- Ar ilgai po pono Viljamso išėjimo jūs dar dirbote? 

- Manau, apie valandą. 

- Jūs išėjote drauge su Keite Erling? 

- Taip. Mes apsirengėme ir drauge išėjome į laiptinę. - 
Elizabetos balsas virptelėjo. - Liftas jau laukė mūsų. 

Asmeninis greitasis prezidentės liftas. 

- Kas įvyko paskui? 

- Mes abi įėjome į liftą. Staiga priimamajame suskam- 
bėjo telefonas. Keitė - panelė Erling - tarė: „Aš pakelsiu 
ragelį" ir rengėsi išeiti iš lifto, bet aš buvau užsakiusi tarp- 
miestinį pokalbį ir pasakiau jai, kad ragelį pakelsiu pati. - 
Elizabetos akys paplūdo ašaromis. - Aš išėjau iš lifto, o ji 
paklausė: „Ar jūsų palaukti?", bet aš atsakiau: „Ne, leiski- 
tės". Ji paspaudė mygtuką, o aš nuėjau į priimamąjį ir, kai 
atidariau duris, išgirdau riksmą, paskui... - Ji daugiau tęsti 
negalėjo. 

Piktai žybsinčiomis akimis Risas pasisuko į Maksą 
Hornungą. 

- Viskas, užteks! Ar jūs galite pagaliau pasakyti, kam 
jums viso to reikia? 

Tam, kad išsiaiškinčiau žmogžudį, pagalvojo Maksas. 
Kadangi čia aiškiausiai kvepia nusikalstamumu. Maksas 

susimąstė, prisimindamas viską, ką spėjo išsiaiškinti per 
paskutines keturiasdešimt aštuonias valandas apie „Rofą 
ir sūnus“. Koncernas paskendo galybėje nemalonumų, 
turėjo astronominius nuostolius pagal teismų ieškinius, 
nuolat buvo apšaudomas spaudos, prarasdavo klientus, 
prasiskolino bankams, reikalavusiems nedelsiant grąžinti 
skolas. Koncerno prezidentas Semas Rofas, turėjęs kont- 
rolinį akcijų paketą, mirė. Patyręs alpinistas, jis Žuvo nelai- 
mingo atsitikimo kalnuose metu. Paketas perėjo į jo dukters 
Elizabetos rankas. Ji vos nežuvo automobilio katastrofoje 
Sardinijos kalnų kelyje ir per stebuklą išvengė žūties lifto 
avarijoje, kurio tvarkingumą patvirtino neseniai įvykusio 
patikrinimo dokumentai. Visame tame aiškiausiai buvo 
kažin kieno pikta užmačia. 

Inspektorius Maksas Hornungas turėjo būti laimingiau- 
sias žmogus. Jis rado iš medžiagos kyšantį siūlelį. Tačiau 
jis sutiko Elizabetą Rof, ir dabar ji įkūnijo savyje ne tiktai 
pavardę, ne tiktai vieną nežinomąjį matematinėje lygtyje. 
Kažin kas nesulaikomo traukė jį prie jos. Jis jautė, kad 
privalo būtinai ją apginti, apsaugoti nuo jai gręsiančių pa- 
vojų. 

- Aš klausiu, ar jūs galite pagaliau... - piktinosi Risas. 

Maksas žvilgtelėjo į jį ir burbtelėjo kažką neaiškaus. 

- M-m-m... šiaipsau, tai protokolui, pone Vilįamsai. Pa- 
prasčiausia protokolinė procedūra. - jis pakilo iš savo vie- 
tos. - Atleiskite, aš skubu. 

Jo laukė skubūs reikalai. 


33 skyrius 


Vyresniojo inspektoriaus Šmito rytas pasitaikė sunkus, 
kupinas įvykių. Palei „Ibersija er lainz' agentūrą įvyko poli- 
tinė demonstracija, trys areštuoti. Popieriaus fabrike įvyko 
keistas gaisras. Vyskta tyrimas. Platcpitc parke išprievar- 
tauta mergina. Vagystė su įsilaužimu „Gubeline", kita 
„Grima", šalia Bauer o Lak. Ir pabaigai, tarsi to, kas išvar- 
dinta dar būtų maža, jam ant galvos vėl užgriuvo inspekto- 

rius Maksas. Be to, dar su kažin kokia beprasmiška, idio- 
tiška teorija. Vyriausiajam inspektoriui vėl teko giliai įkvėpti 
ir lėtai iškvėpti. 

- Kabelio būgne rasta įtrūkimas, - tuo metu kalbėjo 
Maksas. - Kai jis subyrėjo, visi apsauginiai prietaisai išėjo 
iš rikiuotės. Kažin kas... 

- Hornungai, aš skaičiau ataskaitas. Paprasčiausias 
medžiagos susidėvėjimas. 

- Deja, pone vyresnysis inspektoriau. Aš patikrinau 
kabelio būgno techninį pasą. Garantinis jo veikimo termi- 
nas baigiasi tik po penkerių metų. 

Vyresnysis inspektorius Šmitas pajuto, kad jam ima 
trūkčioti dešinysis skruostas. 

- Ką jūs tuo norite pasakyti? 

- Kažin kas tyčia sugadino liftą. 

Ne „Man atrodo, kad kažin kas tyčia sugadino Iiftą“ 
arba „Mano nuomone, kažin kas tyčia sugadino liftą", o ne, 
tiesiog: „Kažin kas tyčia sugadino liftą". 

- O kam gi to prireikė jūsų spėjamajam „kažin kam"? 

- Jei jūs leisite, būtent tai aš ir norėčiau išsiaiškinti. 

- Jūs norite dar kartą nuvažiuoti į „Rofą ir sūnus"? 

Inspektorius Hornungas nuoširdžiai nustebęs pažvel- 
gė į vyresnįjį inspektorių Smitą. 

- Kam? Aš noriu nuvažiuoti į Šamoni. 


Šamoni miestas įsikūręs už keturiasdešimties mylių į 
pietryčius nuo Ženevos 3400 pėdų aukštyje virš jūros lygio 
prancūzų Aukštutinės Savojos departamente, plynaukštėje 
tarp Monblano kalnų masyvo ir Raudonosios viršukalnės. 
Nuo šitos plynaukštės atsiveria pats puikiausias pasaulyje 
reginys. 

Inspektorius Maksas Hornungas visiškai abejingai re- 
agavo į aplinkinį peizažą, kai išlipęs iš traukinio į Šamoni 
stoties peroną, laikydamas rankoje gerokai aptrintą odos 
pakaitalo lagaminėlį. Aplenkęs taksi stovėjimo aikštelę, 
pėsčias nuėjo į policijos nuovados pastatą, stovintį tiesiog 
centrinėje miesto aikštėje. Vos Maksas įžengė į nuovadą, 
kaip iš karto pajuto, jog pakliuvo po gimtinės stogu, džiaug- 

damasis įprastu broliškos vienybės pojūčiu, kurį jis visada 
pajusdavo visiems pasaulio policininkams, kad ir kur su jais 
susitiktų. Jis buvo vienas jų. 

Prancūzas seržantas, sėdėjęs prie stalo, Žvilgtelėjo į 
jėjusįjį ir paklausė: 

- Est-ce gn'on peut vous aider? 

- Oui, - pražydo Maksas. Ir pradėjo kalbėti. Užsienio 
kalbas Maksas mokėsi viena ir ta pačia maniera: naudojo 
savo liežuvį kaip mačetę, braudamasis per nepereinamą 
netaisyklingųjų veiksmažodžių, laikų ir dalyvių tankmę. Jam 
kalbant, budinčio seržanto veide pagarbaus nevisiško ne- 
supratimo išraiška pasikeitė absoliutaus nesupratimo iš- 
raiška. Šimtus metų sugaišo prancūzai, kad pritaikytų savo 
liežuvį ir gerklas, jog skambėtų ta muzika, kuri vadinosi 
prancūzų kalba. O štai šitas priešais jį stovintis Žmogelis 
kažin kokiu nesuprantamu būdu sugebėjo paversti šitą 
muziką į ilgą virtinę laukinių, beprasmiškų šauksmų. 

Budintis seržantas, netekęs kantrybės, nutraukė šitą 
riksmų srautą. 

- Ką, ką jūs bandote man pasakyti? 

- Ką reiškia „ką“? - nesuprato Maksas. - Aš juk kalbu 
su jumis prancūziškai! 

Budintis seržantas, truputį pasidavęs į priekį, ramiai 
paklausė: 

- O dabar jūs taip pat kalbate prancūziškai? 

Šitas stuobrys net savo gimtosios kalbos nesupranta, 
pagalvojo Maksas. Išsitraukęs savo pažymėjimą, jis padavė 
jį seržantui. Seržantas dukart jį perskaitė, pažiūrėjo į Maksą 
ir dar kartą perskaitė pažymėjimą. Sunku buvo patikėti, kad 
priešais jį stovintis žmogus - policijos inspektorius. 

Nenoromis grąžinęs pažymėjimą, seržantas paklausė: 

- Kuo galiu jums padėti? ) 

- Aš tiriu nelaimingą atsitikimą, įvykusį čia prieš du 
mėnesius. Zuvusiojo pavardė Semas Rofas. 

Seržantas linktelėjo. 

- Taip, prisimenu. 

- Man norėtųsi pasikalbėti su kuo nors, kas galėtų 
smulkiau papasakoti apie šitą įvykį. 

- Tada jums geriau kreiptis į Šamoni kalnų gelbėtojų 

draugiją, kurios adresas: Monblano aikštė. Telefono nume- 
ris: penki trys vienas šeši aštuoni devyni. Arba į ligoninę. 
Ligoninė diu Valė gatvėje. Telefono numeris: penki trys 
nulis vienas aštuoni du. Minutėlę, aš jums visa tai užrašysiu. 
- Jis siektelėjo parkerio. 
„Ačiū, aš ir taip viską prisimenu, - pasakė Maksas. - 
Samoni kalnų gelbėtojų draugija, Monblano aikštė, penki 
trys vienas šeši aštuoni devyni. Arba ligoninė diu Valė 
gatvėje, penki trys nulis vienas aštuoni du. 

Kai Maksas dingo už durų policijos seržantas vis dar 
žiūrėjo jam įkandin. 


Šamoni kalnų gelbėtojų draugijos vadovas pasirodė 
esąs atletiško sudėjimo jaunas vyriškis, sėdėjęs už kaip 
reikiant nušiurusio pušinio stalo. Zvilgtelėjęs į įėjusį Maksą, 
jaunasis vyriškis mintyse pasimeldė, kad šitas keistas tipas 
nesugalvotų prašytis ekskursijai į kalnus. 

- Kuo galiu padėti? 

- Inspektorius Maksas Hornungas, - pasakė Maksas, 
parodydamas savo pažymėjimą. 

- Kuo galiu būti naudingas, inspektoriau Hornun- 
gai? 

- Aš tiriu aplinkybes, kuriomis Žuvo Žmogus, pavarde 
Semas Rofas, - atsakė Maksas. 

Jaunasis vyras prie stalo sunkiai atsiduso. 

- Puikus buvo alpinistas. Aš jį labai gerbiau. Labai 
apmaudus atsitiktinumas. 

- Ar jūs matėte, kaip tai įvyko? 

- Jie buvo susirišę keturiese. Paskutinieji ėjo vedlys ir 
ponas Rofas. Kiek aš žinau, jie kaip tiktai kirto ledyninę 
moreną. Ponas Rofas paslydo ir parkrito. 

- Argi jis neturėjo apsauginės virvės? 

- Suprantama, turėjo, tačiau ji nutrūko. 

- Ar taip dažnai būna? 

- Tiktai vieną kartą. - Jis pats nusišypsojo iš savo 
pajuokavimo, bet, žvilgtelėjęs į pašnekovo veidą, tuojau pat 
susizgribo. - Patyrę alpinistai prieš kopdami paprastai 

kruopščiai patikrina savo reikmenis, ir vis dėlto niekas 
neapsidraudęs nuo nelaimingo atsitikimo. 

Maksas truputį patylėjo, paskui tarė: 

- Aš norėčiau pasikalbėti su vedliu. 

- Tą dieną vedlio, su kuriuo paprastai eidavo ponas 
Rofas, su juo nebuvo. 

Maksas ėmė mirkčioti. 

- Taip? O kodėl? 

- Lyg tai sirgo. Vietoje jo ėjo kitas vedlys. 

- Ar kartais vardo neprisimenate? 

- Minutėlę, tuojau pažiūrėsime. - Vyriškis dingo už 
pertvaros, tačiau veikiai grįžo su popieriaus skiautele ran- 
koje. Palydovo pavardė: Hansas Bergmanas. 

- Kaip jį rasti? 

- Jis ne iš vietinių. - Prancūzas žvilgtelėjo į popierėlį. - 
Jis iš Lestė kaimelio. Maždaug dešimt kilometrų nuo čia. 
„Prieš išvykdamas iš Šamoni, užėjo į viešbučio „Kleine 
Sardet" registratūrą ir pasikalbėjo su registratoriumi. 

- Ar jūs budėjote tą dieną, kai čia buvo apsistojęs ponas 
Rofas? 

- Taip, - atsakė jis. - Baisiai nepasisekė Žmogui. 

- Ar ponas Rofas čia buvo vienas? 

Registratorius neigiamai papurtė galvą. 

- Ne, su juo buvo dar vienas Žmogus. 

Maksas nustebęs kilstelėjo antakius. 

- Dar vienas Žmogus? 

- Taip, ponas Rofas rezervavo dvi vietas. 

- Ar galiu aš sužinoti to žmogaus pavardę? 

- Zinoma, - atsakė tarnautojas ir, išsitraukęs iš stalčiaus 
storą knygą, ėmė ją vartyti. Sustojo, perbėgo pirštu puslapį 
iš viršaus Žemyn ir tarė: - Aha, štai ji... 


Beveik tris valandas „Folksvagenu“ Maksas važiavo į 
Lestė; tai buvo pati pigiausia išnuomojama mašina, ir vos 
nepravažiavo pro šalį, nes vietą, kurią jis privažiavo, sunkiai 
galima buvo pavadinti kaimeliu: kelios parduotuvės, nedi- 
delis Alpių namelis ir vienintelė universalinė parduotuvė, 
priešais kurią vienišai styrojo vienintelė benzino kolonėlė. 

Maksas pastatė mašiną priešais namelį ir įėjo vidun. 
Keletas vyrų sėdėjo prie židinio ir pusbalsiu kalbėjosi tar- 
pusavyje. Pasirodžius Maksui, pokalbis palengva nutilo. 

- Atleiskite už įsiveržimą, - tarė Maksas, - aš ieškau 
Žmogaus, pavarde Hansas Bergmanas. 

- Ko? 

- Hanso Bergmano. Vedlio. Jis iš čia kilęs. 

Pagyvenęs vyriškis, kurio veide kaip žemėlapyje galėjai 
perskaityti visas jo praėjusio gyvenimo peripetijas, nusi- 
spjovė į ugnį ir tarė: 

- Jus kažin kas baisiai apmulkino, pone. Aš gimiau 
Lestė. Ir niekada negirdėjau apie Hansą Bergmaną. 


34 skyrius 


Praėjus savaitei po Keitės Erling mirties, Elizabeta vėl 
pradėjo dirbti. Su vidiniu virpuliu ji įžengė į vestibiulį, me- 
chaniškai atsakydama į durininko ir apsaugininko pasvei- 
kinimą. 

Tolimajame vestibiulio kampe darbininkai keitė lifto 
kabiną. Elizabeta pagalvojo apie Keitę Erling ir krūptelėjo, 
įsivaizdavusi sau tą siaubą, kurį toji išgyveno, krisdama 
baisiu greičiu žemyn. Ji žinojo, kad daugiau niekada nega- 
lės įžengti į šito lifto kabiną. 

Kai ji įėjo į kabinetą, jos jau laukė paštas, atplėštas 
antrosios sekretorės - Henrietos, ir tvarkingai, krūvele su- 
dėtas ant jos darbo stalo. Elizabeta greitai akimis perbėgo 
popierius, ant kai kurių tarnybinių pranešimų parašydama 
savo inicialus, kitų laukeliuose padėdama klaustukus, dar 
kitų - užrašydama skyrių, į kuriuos reikėjo persiųsti, nume- 
rius. Pačioje krūvelės apačioje gulėjo didelis užklijuotas 
vokas, ant kurio buvo parašyta: „Elizabetai Rof - asmeniš- 
kai". Elizabeta tvarkingai atplėšė voką ir išėmė iš ten 8x10 
dydžio fotografiją. Iš fotografijos į ją Žiūrėjo išverstaakis 
mongoliško veidelio vaikas, suluošintas cerebrinio paraly- 
žiaus. Prie fotografijos buvo pritvirtintas raštelis, kuriame 
didžiulėmis raidėmis parašyta: TAI - MANO GRAŽUOLIS 

SŪNUS DŽONAS. TOKĮ JĮ PADARĖ JŪSŲ VAISTAI. AŠ 
JUMS ATKERŠYSIU. 

Ji numetė fotografiją su rašteliu ant stalo ir pajuto, kad 
jai dreba rankos. Tuo metu į kambarį įėjo Henrieta, laikyda- 
ma rankose dar vieną krūvelę popierių. 

- Štai šituos, panele, būtina skubiai pasirašyti, - ji žvilg- 
telėjo į Elizabetos veidą. - Ar kas nors atsitiko, panele Rof? 

Elizabeta suvapėjo: 

- Būkite gera, paprašykite čia užeiti poną Risą Viljamsą. 

Akimis vėl susirado fotografiją ant stalo. Negali būti, 
kad „Rofas ir sūnūs" būtų dėl to kalti. 


- Taip, tai mūsų kaltė, - pasakė Risas. - Kažin kokiu 
būdu visa partija vaistų buvo neteisingai sužymėta. Mums 
pavyko didžiąją jų dalį iš vaistinių paimti, bet... - Jis išraiš- 
kingai skėstelėjo rankomis. 

- Ar seniai tai įvyko? 

- Maždaug prieš ketverius metus. 

- Kiek nukentėjo Žmonių? 

- Apie šimtą. - Jis Žvilgtelėjo į jos veido išraišką ir greitai 
pridūrė: - Koncernas jiems visiems sumokėjo kompensaci- 
jas. Ne visi jie buvo tokie, kaip šitoje nuotraukoje, Liza. Mes 
imamės visų atsargumo priemonių, bet Žmonės yra žmo- 
nės, ir nuo klaidų niekas neapdraustas. 

Elizabeta vėl pažiūrėjo į vaiko fotografiją. 

- Tai siaubinga. 

- Nereikėjo tau rodyti šito laiško. - Jis pirštais persibrau- 
kė savo tankią ševeliūrą. - Ypač dabar, kai mums ir taip 
sunku. Yra daug svarbesnių problemų. 

Ji pagalvojo: „Kas gali būti svarbesnio". Tačiau garsiai 
paklausė: 

- Būtent kokios? 

- Federalinė prokuratūra neigiamai nusprendė dėl 
mūsų aerozolių. Per dvejus metus apskritai bus uždrausta 
juos gaminti. | 

- Kaip tai atsilieps mums? 

- Labai jautriai. Mums teks uždaryti apie pustuzinį ga- 
Mmyklų įvairiose šalyse ir prarasti vieną pelningiausių šakų. 

Elizabeta pagalvojo apie Emilį Džiplį ir apie preparatą, 
kurį jis tyrė: 

- Kas dar? 

- Tu peržiūrėjai rytinius laikraščius? 

- Ne. 

- Belgijos ministro Žmona, ponia Van den Log, vartojo 
beneksaną. 

- Tai mūsų vaistas? 

- Taip. Iš antihistamininių vaistų grupės. Jų negalima 
vartoti žmonėms, turintiems padidėjusį kraujospūdį. Ir tai 
aiškiai parašyta ant pakuotės. Tačiau ji nekreipė į tai dėme- 
sio. 

Elizabeta pajuto, kaip jos viduje viskas apmirė. 

- Kas jai? 

- Dabar ji komos būklėje ir vargu ar išsikrapštys. Laik- 
raščiai nedviprasmiškai užsimena, kad tuos vaistus gami- 
name mes. Iš visų pusių mus tiesiog užvertė atsisakymais 
jį pirkti. O federalinis prokuroras priėmė nutarimą iškelti dėl 
to kriminalinę bylą, tačiau tyrimas vyks mažiausiai metus. 
Kol jie tirs, mes galime toliau gaminti šitą vaistą. 

- Aš noriu, - pasakė Elizabeta, - kad jį tuojau pat 
nustotume gaminti. 

- Kodėl? Tai labai efektyvi priemonė nuo... 

- Ar buvo dar nukentėjusiųjų? 

- Jis padėjo šimtams tūkstančių Žmonių. - Riso tonas 
buvo šaltas. - Tai vienas pačių efektyviausių... 

- Tu neatsakei į mano klausimą. 

- Kiek prisimenu, vienas ar du atvejai. Bet... 

- Kartoju: jo mes daugiau neturime gaminti. Nedelsda- 
mi! 

Vos tramdydamas pyktį, jis pasakė: 

- Gerai. O ar tu norėtum žinoti, kiek tai atsieis koncer- 
nui? 

- Ne, - atkirto Elizabeta. 

- Gerai. Tai mes padarysime, - linktelėjo Risas. - Bet 
visa tai - žiedeliai. O dabar apie uogeles. Bankininkai nori 
skubiai su tavimu susitikti. Jie nori atsiimti savo pinigė- 
lius. | 

Likusi kabinete viena, Elizabeta vėl pagalvojo apie 
mongoliškos išvaizdos berniuką ir moterį, kuri dabar guli 
be sąmonės todėl, kad išgėrė „Rofo ir sūnų" parduotus jai 
vaistus. Ji puikiai suprato, kad nuo tokio pobūdžio atsitiki- 
mų neapsaugota nė viena farmacijos firma. Laikraščiai 
kasdien pilni pasakojimų apie panašius įvykius, tačiau Šį 
kartą kaltė krito ant jos asmeniškai. Būtina dar kartą pasi- 
kalbėti su valdytojais ir parengti papildomas priemones, 
kad ligoniai būtų apsaugoti nuo panašių dalykų. 

Tai - mano gražuolis sūnus Džonas. 

Ponia Van den Log yra komos būklėje. Ji vargu ar 
išsikapstys. 

Bankininkai reikalauja susitikti. Skubiai. Jie nori atsiimti 
savo pinigėlius. 

Ji duso, tartum visas pasaulis kartu užgriuvo ant jos ir 
prispaudė prie žemės. Pirmą kartą per visą tą laiką ji 
suabejojo, ar sugebės susidoroti su prisėlinusia bėda. Jos 
pečius užgulusi našta buvo sunki ir kiekvieną dieną darėsi 
vis sunkesnė. Ji pasisuko krėsle ir pažiūrėjo į už jos nuga- 
ros kabojusį senojo Semiuelio portretą. Jis buvo toks 
ramus, pasitikintis savo jėgomis. Bet juk ir jis abejojo bei 
turėjo nesėkmių. Ir nevilties. Vis dėlto jis rado savyje jėgų 
su jais susidoroti. Ji taip pat ras savyje jėgų. Juk ji, kaip ir 
jis, - Rof. 

Staiga ji pastebėjo, kad portretas kabo šiek tiek kreivai. 
matyt, pasislinko nuo nukritusios lifto kabinos smūgio, 
sukrėtusio visą pastatą. Ji atsistojo, kad pataisytų portretą. 
Vos ji palietė jį, kai vąšas, ant kurio jis kabojo, staiga iškrito 
iš sienos, ir portretas dunkstelėjo ant grindų. Bet Elizabeta 
net nežvilgtelėjo į jį. Ji išpūtusi akis žiūrėjo į tą vietą ant 
sienos, kur jis ką tik kabojo. Ten, pleistru prilipintas prie 
panelio, matėsi mažutis slaptas mikrofonas. 


Buvo ketvirta valanda nakties, ir Emilis Džiplis jau ke- 
lintą kartą užsisėdėjo prie darbo. Paskutiniu metu tai jau 
tapo įpročiu. Nors Elizabeta Rof specialiai nenurodė jo 
darbų pabaigos, jis suprato, kokie svarbūs buvo jo rezulta- 
tai koncernui, ir darė viską, kas įmanoma, kad greičiau 

pabaigtų. Jį taip pat pasiekė nerimą keliantys gandai apie 
„Rofą ir sūnus". Ir jis labai norėjo padėti koncernui šitą 
sunkią valandą. Jis už daug ką buvo dėkingas koncernui: 
už didelį atlyginimą ir svarbiausia - už visišką veikimo laisvę. 
Jis labai gerbė Semą Rofą, ir jo dukrą, Elizabetą, taip pat 
jam patiko. Elizabeta Rof taip ir nesužinos, kad ji buvo šitų 
vėlyvų darbo valandų kaltininkė. Jis sėdėjo, žemai pasilen- 
kęs prie stalo, tikrindamas paskutiniojo bandymo rezulta- 
tus. Jie net pralenkė jo lūkesčius. Giliai susimąstęs, jis 
nejudėdamas sustingo prie stalo, nekreipdamas dėmesio į 
smarvę, per didelę kambario oro drėgmę, vėlyvą metą. 
Durys atsidarė, ir į kambarį įėjo apsaugininkas Sepas No- 
lanas. Nolanas nemėgo budėti naktį. Jam visada būdavo 
truputį nejauku, kai jis likdavo vienas tyrimų laboratorijose. 
Ypač jį dirgindavo narvuose uždarytų bandomųjų žvėrelių 
tvaikas. Jis beveik neabejojo, kad nužudytų žvėrelių vėlės 
niekada nepaliko šitų kambarių. Gerai būtų pareikalauti, 
kad už vaiduoklius mokėtų atskirai, galvojo jis. Visi jau 
seniai paliko korpusą, išskyrus šitą „trenktą“, kuris negali 
atsitraukti nuo savo narvų su triušiais, katėmis ir pelėnais. 

- Ar dar ilgai daktare? - paklausė Nolanas. 

Džiplis nesuvokdamas pažiūrėjo į jį, tiktai dabar pama- 
tęs, jog tas čia. 

- Ką? | 

- Jeigu jūs dar čia pasėdėsite, aš galiu jums atnešti ko 
nors užvalgyti, sumuštinių ar dar ko nors. Aš noriu nubėgti 
į bufetą užkąsti. 

- Jeigu nesunku, tai tik kavos, - pasakė Džiplis ir vėl 
grįžo prie savo grafikų ir paskaičiavimų. 

- Tada aš užrakinsiu duris iš lauko pusės, - pasakė 
Nolanas. - Aš greitai grįšiu. 

Bet Džiplis net neišgirdo, ką jis pasakė. 

Po dešimties minučių laboratorijos durys vėl atsidarė, 
ir kažin kieno balsas.pasakė: 

- Jau greitai išauš, o jūs, Džipli, vis dar dirbate? 

Džiplis taip be ceremonijų išplėštas iš savo susimąsty- 
mo, piktai žvilgtelėjo į atėjusjjį. Kai jis pamatė, kas tai, jis 
sutrikęs pakilo iš už stalo ir tarė: 

- Taip, deja, laikas bėga nepastebimai. 

Jam buvo malonu, kad šitas Žmogus asmeniškai atėjo 
į laboratoriją, kad pasiteirautų apie jo darbą. 

- Dirbame prie slapto „jaunystės fontano", a? 

Emilis iš pradžių truputį pasimetė. Panelė Rof nedvip- 
rasmiškai leido jam suprasti, kad jis privalo su niekuo 
apie tai nekalbėti. Bet šito lankytojo ji neturėjo galvoje. 
Juk būtent jis, kaip sakoma, už rankos atvedė jį, Džiplį, 
čia, į koncerną. Ir todėl Emilis Džiplis, šypsodamasis 
atsakė: 

- Visiškai slapto. 

- Puiku. Tegul viskas taip ir lieka. Kaip reikalai? 

- Puikūs. 

Lankytojas priėjo prie vieno narvelio su triušiais. Emilis 
Džiplis paklausė: 

- Galbūt jums reikia ką nors paaiškinti? 

Lankytojas nusišypsojo. 

- Ne, nereikia, Emili. Bendrais bruožais aš informuo- 
tas apie darbo pobūdį. - Pasitraukdamas nuo narvo, jis 
nerangiai, alkūne, užkabino ant lentynos stovėjusį tuščią 
Ilovelį, kuris bildėdamas nukrito ant grindų. - Dėl Dievo, 
atleiskite. 

- Nesirūpinkite, aš pakelsiu. 

Vos Džiplis pasilenkė, kaip jam pakaušyje tarsi bomba 
sprogo, apliejusi jį nuo galvos ligi kojų kraujo dušu, ir 
paskutinis dalykas, kurį jis spėjo pastebėti, buvo pašėlusiai 
Iėkusios tiesiai į jį laboratorijos grindys. 


Elizabetą pažadino atkaklus telefono skambutis. Dar 
neatsigavusi iš miego, ji atsisėdo lovoje ir Žvilgtelėjo į 
laikrodį-žiedą, gulėjusį ant naktinio staliuko. Penkta valan- 
da ryto. Ji paėmė ragelį. Susijaudinęs balsas surėkė jai į 
ausį: 

- Panele Rof? Kalba budintis apsaugininkas. Vienoje 
laboratorijų įvyko sprogimas. Laboratorija visiškai sugriau- 
ta. 

Miegų kaip nebūta. 

- Nukentėjusiųjų yra? 

- Taip, mem. Žuvo vienas mokslinių darbuotojų. 
Jo pavardės galima buvo ir nesakyti. Elizabeta ir pati 
žinojo, kas jis. 


35 skyrius 


Inspektorius Maksas Hornungas galvojo. Biure traškė- 
jo rašomosios mašinėlės, garsiai skamėjo besiginčijančiųjų 
balsai, kas minutę skambėjo telefonai, bet Hornungas 
nieko nematė ir negirdėjo aplink save. Jis, kaip kompiute- 
ris, buvo susitelkęs į vieną dalyką. Jo mintys sukosi apie 
senojo Semiuelio surašytą chartiją, pagal kurią „Rofo ir 
sūnų" akcijas galėjo kontroliuoti tik šeimos nariai. Protinga, 
galvojo Maksas, bet pavojinga.Tai jam priminė tontiną, 
draudimo polisą, sudarytą 1695 metais bankininko Lorenco 
Tončio. Kiekvienas tontinos dalyvis įnešdavo lygų su visais 
kitais pajaus įnašą, ir, kai numirdavo, jo sukauptas pajus 
pereidavo įpėdiniui. Atsirado stiprus stimulas pašalinti iš 
kelio partnerius. Kaip ir „Rofe ir sūnuose". Pernelyg didelė 
buvo pagunda, nes žmonės paveldėję akcijų už milijonus 
dolerių, negalėjo jomis pasinaudoti be visų sutikimo. 

Maksas išsiaiškino, kad Semas Rofas vienintelis pasi- 
sakė prieš laisvą akcijų pardavimą. Dabar jis miręs. Nelai- 
mingas atsitikimas. Prieš pasisakė ir Elizabeta Rof. Ir du 
kartus, nelaimingų atsitikimų metu, per stebuklą išvengė 
mirties. Kažin kodėl jau per daug nelaimingų atsitikimų, 
pagalvojo inspektorius Maksas Hornungas. Todėl nuėjo 
pas vyresnįjį inspektorių Šmitą. 

Tas, išklausęs Makso Hornungo pranešimą apie Semo 
Rofo kritimą ir mirtį, suriaumojo: 

- Nesusipratimas su vedlio pavarde? Bet juk tai ne 
pagrindas iškelti bylą, Hornungai. Bent jau ne man ir nę 
mano vadovaujamam skyriui. 

Liesutis inspektorius atkakliai tvirtino savo: 

- Bet tai dar ne viskas. „Rofas ir sūnūs" turi daugybę 
vidinių nesklandumų. Matyt, kažin kas pagalvojo, kad pa- 
šalinęs Semą Rofą galės išspręsti visas problemas. 

Vyresnysis inspektorius Šmitas atsilošė krėsle ir mąsliai 
pažiūrėjo į inspektorių Hornungą. Jis buvo tikras, kad Hor- 
nungo teorijose nėra nė aguonos grūdo sveiko proto. 
Tačiau mintis, nors kuriam laikui atsikratyti Makso Hornun- 
go buvo labai viliojanti. Jo nebuvimas, be abejo, teigiamai 
paveiks viso skyriaus moralinį klimatą. Be to, buvo dar 
vienas sumetimas: žmonės, prieš kuriuos inspektorius 
Maksas Hornungas pakėlė ranką, priklausė galingam Rotų 
klanui. Kitokiomis aplinkybėmis vyresnysis inspektorius 
Smitas būtų pataręs Maksui Hornungui laikytis kuo toliau 
nuo jų. Tačiau jeigu jam jau taip norisi paerzinti žvėrį, - o tai 
jis darė meistriškai! - jie gali jį akies mirksniu išmesti iš 
policijos. Ir niekas nieko neprkiš vyresniajam inspektoriui. 
Argi jam nebuvo jėga primestas šitas bjaurus inspektoriūkš- 
tis? Todėl jis Maksui pasakė: 

- Pavedu jums tirti šitą bylą. Tiktai neskubėkite. 

- Ačiū, - apsidžiaugė tas. 


Pakeliui į skyrių Maksas koridoriuje susidūrė su tardy- 
toju, atliekančiu kvotas dėl prievartinių ir staigių mirčių. 

- Hornungai! Ar galima pasinaudoti jūsų atmintimi? 

Maksas sumirksėjo. 

- Atleiskite, nesupratau. 

- Upės patrulis tiktai ką ištraukė iš upės merginą. Jeigu 
nesunku, žvilgtelėkite į ją. 

Maksas mėšlungiškai gurktelėjo seiles ir atsakė: 

- Kaip jūs norite. 

Sita darbo dalis jam neteikė ypatingo malonumo, bet 
jis manė, kad pareiga jį įpareigoja ją sąžiningai atlikti. 

Ji gulėjo lavoninėje ant ištraukiamo metalinio padėk- 
lo. Ji buvo šviesiaplaukė, ir iš išvaizdos jai galima buvo 
duoti dvidešimt metų. Jos kūnas, išburkęs nuo vandens, 
buvo visai nuogas, jeigu neskaičiuoti raudono kaspino 
ant kaklo. 

- Ant kūno lytinio akto pėdsakai, kurį ji turėjo prieš pat 
savo mirtį. Ji buvo pasmaugta ir įmesta į upę, - pasakė 
kvotėjas. - Plaučiuose vandens nerasta. Kartotekoje jos 
pirštų atspaudų nėra. Ar jums neteko kur nors jos matyti? 

veidą ir metė: 
- Ne. 
Ir nukūrė, kad spėtų į autobusą, važiuojantį į oro uostą. 


36 skyrius 


Kai inspektorius Maksas Hornungas nusileido Kosta 
Smeraldos oro uoste Sardinijoje, jis pasirinko pačią pigiau- 
sią iš nuomojamų mašinų - „Fiatą 500", ir nuvažiavo į Olbiją. 
Olbija, skirtingai nei kiti salų miestai, buvo industrinis cent- 
ras, ir į visas puses jos priemiesčiuose plytėjo gamyklos, 
fabrikai, miesto sąvartynai, ten pat buvo ir didžiulės auto- 
mobilių kapinės, kadaise elegantiškų ir gražių, o dabar 
pavirtusių į senas sumaitotas metalo krūvas, tinkančias 
nebent perlydyti. „Automobilių kapinės - civilizacijos simbo- 
lis, - pagalvojo Maksas, - ir nėra miestų, kur šito simbolio 
nebūtų . 

Pasiekęs miesto centrą, jis privažiavo prie pastato, ant 
kurio frontano puikavosi užrašas: „Oouestura di sassari 
commissariato di polizia Olbia". 

Vos Maksas peržengė policijos nuovados slenkstį, kai 
tučtuojau pajuto įprastą vienybės, priklausomumo šitai iš- 
rinktajai kastai jausmą. Jis pateikė savo pažymėjimą budin- 
čiam seržantui ir po kelių minučių buvo įvestas į policijos 
viršininko Luidžio Feraros kabinetą. Ferara, džiaugsmingai 
šypsodamasis, buvo bepakyląs jo pasitikti, bet, kai tas įėjo, 
šypsena bemat dingo iš jo veido. Kažkas Makso išvaizdoje 
prieštaravo pačiai „policijos inspektorius" sampratai. 

- Ar galima žvilgtelėti į jūsų pažymėjimą? - mandagiai 
pasiteiravo policijos viršininkas. 

- Zinoma, - atsakė Maksas. 

Jis ištraukė savo pažymėjimą, ir Ferara įdėmiai apžiū- 
rėjo jį iš pradžių iš vienos, o paskui iš kitos pusės. Pagaliau 
grąžinęs dokumentą, italas pagalvojo, kad Šveicarijoje, 
matyt, trūksta inspektorių. Vėl atsisėdęs į savo vietą, jis 
paklausė: 

- Kuo galiu padėti? 

Savotiška italų kalba Maksas ėmė aiškinti, ko atvyko į 
Sardiniją. Kurį laiką policijos viršininkas Ferara mėgino 
suvokti, kokia kalba kalba atvykėlis. Kai jis galų gale supra- 
to, tai įspėjamai pakėlė ranką ir pasakė: 

- Basta! Ar jūs kalbate angliškai? 

- Suprantama, - atsakė Maksas. 

- Tada labai prašau kalbėti angliškai. 

Kai Maksas baigė aiškinti, policijos viršininkas Ferara 
tarė: 

- Jūs klystate, pone. Ir veltui gaištate laiką. Mano me- 
chanikai jau patikrino šitą džipą. Ir visi sutiko, jog tai buvo 
nelaimingas atsitikimas. 

Maksas, sutikdamas linktelėjo galva, tačiau ramiausiai 
pridūrė: 

- Bet aš jo dar nemačiau. 

- Gerai, - sutiko Ferara. - Džipas miesto garaže. Jis 
parduodamas. Vienas mano žmonių palydės jus ten. Ar jūs 
norėtumėte apžiūrėti įvykio vietą? 

Maksas nustebęs išpūtė akis: 

- Kam? į 

Palydovu buvo paskirtas inspektorius Brunas Kampa- 
nija. 

- Mes jau patikrinome. Paprasčiausias nelaimingas 
atsitikimas, - pareiškė Kampanija. 

- Jūs suklydote, - tarė Maksas. 

Džipas stovėjo tolimajame garažo kampe; priekinėje 
dalyje vis dar buvo pastebimai nesenos avarijos pėdsakai, 
ir net aiškiausiai matėsi pilkai žali syvų patakai. 

- Niekaip negaliu prie to prieiti, - pasiskundė mechani- 
kas. 

Maksas apėjo aplinkui džipą ir įdėmiai jį apžiūrėjo. 

- Ką gi jie padarė stabdžiui? - paklausė jis. 

- Jėzau! - sušuko mechanikas, - ir jūs tą patį kalbate. - 
Jo balse skambėjo susierzinimas. - Pone, aš dvidešimt 
penkerius metus dirbu mechaniku. Ir asmeniškai apžiūrėjau 
šitą džipą. Prie šito stabdžio rankos prikištos paskutinį kartą 
tada, kai jis nuvažiavo nuo konvejerio. 

- Vis dėlto kažin kas jį šugadino, - tvirtai pareiškė 
Maksas. | 

- Bet kaip? - taškydamasis seilėmis suriko mechani- 
kas. 

- Kol kas nežinau, bet būtinai išsiaiškinsiu, - patikliai 
pasakė jam Maksas ir, metęs atsisveikinimo žvilgsnį į džipą, 
išėjo iš garažo. 

Policijos viršininkas Luidžis Ferara žvilgtelėjo į inspek- 
torių Bruną Kampaniją ir paklausė: 

- Kur tu jį padėjai? 

- Niekur. Aš nuvežiau jį į garažą, ten kaip asilas užsis- 
pyręs tvirtino, kad tai buvo ne nelaimingas atsitikimas, 
susibarė su mechaniku ir pasakė, kad nori pasivaikščioti 
vienas. 

- Avigalvis ir daugiau nieko! 


Maksas stovėjo ant kranto, žiūrėdamas į smaragdinius 
Tirėnų jūros vandenis, tačiau nematydamas jų. Jis galvojo, 
surikiuodamas į vietas paskirus faktus. Tai buvo panašu į 
didžiulio galvosūkio įspėjimą: viskas akimirka susidėsto į 
vieną paveikslėlį, kai žinai, kur ką dėti. Džipas buvo mažytė, 
bet labai svarbi šito galvosūkio dalelytė. Jo stabdys buvo 
patikrintas patyrusių mechanikų. Maksas neturėjo priežas- 
čių abejoti jų sąžiningumu ir kompetentingumu. Ir jis sutiko, 
kad niekas to stabdžio nelietė. Tačiau, kadangi tuo auto- 
mobiliu važiavo Elizabeta ir kažin kas aiškiai troško jos 
mirties, jis taip pat sutiko, kad kažin kas vis dėlto tą stabdį 
sugadino. Ant stabdžio neaptikta jokių sugadinimo pėdsa- 
kų, bet, kad ir kaip paradoksalu, jis buvo sugadintas. Čia 
aiškiai padirbėjo protinga galva. Tuo būtiniau ją kuo grei- 
čiau demaskuoti, ir tuo įdomiau. 

Maksas žengtelėjo į paplūdimį, atsisėdo ant didelio 
akmens išsikišimo, užmerkė akis ir vėl giliai susimąstė, 
ieškodamas galvoje anksčiau nepastebėtų smulkmenų, 
atmesdamas nereikalinga, išskirstydamas ir vėl sudėlioda- 
mas paveikslėlio detales. 

Po dvidešimties minučių viskas buvo savo vietose. 
Makso akys plačiai atsimerkė, ir jis susižavėjęs pagalvojo: 

„Šaunu! Tai bent galvočius! Aš privalau būtinai susitikti su 
šiuo ŽmMogumi". 

Po to inspektorius Maksas Hornungas apsilankė dar 
dviejose vietose: vienoje netoli Olbijos, kitoje kalnuose - ir 
tos pačios dienos vidurdienį lėktuvu grįžo į Ciūrichą. 

Bilietas buvo pats pigiausias, trečiosios klasės salone. 


37 skyrius 


„Rofo ir sūnų" apsaugos viršininkas, kreipdamasis į 
Elizabetą, pasakė: 

- Panele Rof, viskas įvyko labai greitai. Mes nieko 
nespėjome padaryti. Plykstelėjo taip, kad kai atvažiavo 
ugniagesiai, laboratorija jau buvo sudegusi. 

Laboratorijoje pavyko rasti tiktai apanglėjusius Emilio 
Džiplio likučius. Jo užrašai buvo arba pagrobti iš laborato- 
rijos ligi sprogimo, arba sudegė drauge su juo. 

- Tyrimų korpusas buvo saugomas kiaurą parą, argi 
ne? - paklausė Elizabeta. 

- Taip, mem. Mes... 

- Kaip seniai jūs dirbate saugumo skyriaus viršininku? 

- Penkerius metus. Aš... 

- Jūs atleistas. 

Jis buvo bemėginąs protestuoti, paskui persigalvojo: 

- Taip, mem. 

- Kiek Žmonių dirba jūsų skyriuje? 

- Sešiasdešimt penki. 

- Sešiasdešimt penki! O nesugebėjo apsaugoti vieno. 

- Oficialiai jums pranešu: per dvidešimt keturias valan- 
das visi jie turi gauti atsiskaitymą, - pasakė Elizabeta, - visi 
ligi vieno. 

Jis klausiamai pažiūrėjo į ją. 

- Man atrodo, jūs neteisi. 

Ji pagalvojo apie Emilį Džiplą, apie amžinai prarastą 
jo neįkainojamą formulę, apie pasiklausymo įtaisą savo 
kabinete, kurį ji atsitiktinai aptiko ir sunaikino, kaip blakę, 
kulnu. 

- Nešdinkitės iš čia, - pasakė Elizabeta. 

Kad išmestų iš galvos apanglėjusių Emilio Džiplio ir jo 
bandomųjų žvėrelių likučių vaizdą, tą nelemtą rytą ji sten- 
gėsi dirbti be atokvėpio. Tuo pačiu metu ji ginė šalin mintis 
apie milžiniškus nuostolius, kuriuos patyrė koncernas dėl 
prarastos formulės. Nebuvo jokių garantijų, kad formulė 
nepasirodys ir nebus užpatentuota kurios nors konkuruo- 
jančių firmų, ir Elizabeta nieko negalės padaryti. Džiunglės 
ir yra džiunglės. Užtenka tavo konkurentui pajusti, kad tu 
silpnesnis, kai jis jau puola tave pribaigti. Tačiau čia įsimai- 
šęs ne konkurentas, o draugas. Mirtinas draugas. 

Elizabeta išsireikalavo, kad apsaugą perduotų profe- 
sionaliai policijai. Apsupta nepažįstamų asmenų ji jausis kur 
kas saugesnė. 

Paskui paskambino į „Opital internasional" Briuselyje, 
kad išsiaiškintų, kaip jaučiasi ponia Van den Log, Belgijos 
ministro žmona. Jai pranešė, kad ji vis dar komos būklėje. 
Ir niekas negali garantuoti, kad ji gyvens. 

Sunkias Elizabetos mintis apie Emilį Džiplį, berniuką 
Džoną ir ministro žmoną nelauktai pertraukė Risas, užsu- 
kęs į jos kabinetą. Zvilgtelėjęs į jos veidą, jis negarsiai 
pasakė: 

- Blogi reikalai? 

Ji tiktai graudžiai linktelėjo. 

Risas priėjo visai arti ir pažvelgė jai į akis. Ji atrodė 
pavargusi ir pasimetusi. Jis pagalvojo, kad ilgai tokios 
įtampos ji neištvers. Švelniai paėmė ją už rankos ir paklau- 
sė: 

- Kuo galiu padėti? 

„Viskuo", - pagalvojo Elizabeta. Kaip niekada jai dabar 
jo reikėjo. Jai buvo reikalinga jo valios jėga, jo pagalba, jo 
meilė. Jų akys susitiko, ir ji jau buvo pasirengusi paskęsti 
jo glėbyje, papasakoti jam viską, kas atsitiko jai anksčiau, 
kas vyko dabar. 

- Kokie ten ponios Van den Log reikalai? - paklausė 
Risas. 

Ir akimirka išgaravo. 

- Be pakeitimų, - atsakė Elizabeta. 

- Ar tau dar neskambino dėl straipsnio „Volstrit džor- 
nel"? 

- Kokio straipsnio? 

- Tai tu nieko nežinai? 

- Ne. 

Risas paliepė, kad laikraštį atneštų į Elizabetos kabine- 
tą. Straipsnyje smulkiai išvardinti visi tragiški įvykiai nese- 
niai įvykę „Rofe ir sūnuose", tačiau leitmotyvu skambėjo 
išvada, jog koncernui, kad susidorotų su visomis proble- 
momis, būtinas patyręs ir verslą išmanantis vadovas. Eliza- 
beta nuleido laikraštį. 

- Ar labai tai mums gali pakenkti? 

Risas gūžtelėjo pečiais. 

- Zala jau padaryta. Jie tiesiog konstatuoja tai, kas 
padaryta. Mes prarandame daugybę klientų. Mes... 

Subirbė selektoriaus zirzeklis. Elizabeta spragtelėjo 
jungiklį. 

- Taip? 

- Panele Rof, antrojoje linijoje ponas Julijus Badratas. 
Jis sako, kad skubus reikalas. 

Elizabeta pažiūrėjo į Risą. Ji ligi paskutinio momento 
atidėliojo susitikimą su bankininku. 

- Duokite jį. - Ji pakėlė ragelį. - Labą rytą, pone Badratai. 

- Labą rytą. - Balsas telefono ragelyje buvo sausas ir 
aštrus. - Ar jūs rasite man laiko antroje dienos pusėje? 

- Na, m jums... 

- Puiku. Sešioliktą jums patogu? 

Elizabeta padelsė. 

- Taip. Lygiai šešioliktą. 

Telefono ragelyje pasigirdo kažin koks keistas šnare- 
sys, bet paskui Elizabeta suvokė, kad tai ponas Badratas 
kosčioja. 

- Aš labai apgailestauju dėl pono Džiplio, - pagaliau 
pasakė jis. 

Tačiau Džiplio pavardė nebuvo minima laikraščių ata- 
skaitose apie sprogimą. 

Ji lėtai padėjo ragelį ir tiktai tada pamatė, kad Risas 
įdėmiai ją stebi. 

- Ką, pajuto kraujo kvapą? - paklausė jis. 

Visą antrąją dienos pusę telefonai netilo. 

Paskambino Alekas. 

- Elizabeta, ar skaitei straipsnį rytiniame laikraštyje? 

- Taip, - atsakė Elizabeta. - Tačiau, mano supratimu, 
„Volstrit džornel" šiek tiek perdėjo įvykius. 

Alekas truputį patylėjo, paskui tarė: 

- Aš turiu galvoje ne „Volstrit džornel". „Fainenšl taims" 
atspausdino vedamąjį ištisai skirtą „Rofui ir sūnums". Keikia 
mus paskutiniais žodžiais. Man skambina be perstojo. 
Atsisako vieni po kitų. Ką darysime? 

- Alekai, aš tau perskambinsiu, - pažadėjo Elizabeta. 

Paskambino Ivas. 

- Carissima, renkis blogiausiam. 

„Aš jau seniai pasirengusi", - nelinksmai pagalvojo sau 
Elizabeta. 

- Na, dėstyk. 

- Už kyšius suimtas italų ministras, - tarė Ivas. 

Elizabeta jau žinojo, kas bus toliau. 

- Tęsk. 

Ivo balse suskambėjo atsiprašymo gaidelė: 

- Mes nekalti, - kalbėjo jis. - Ji pražudė jo godumas ir 
nerūpestingumas. Jį suėmė tiesiog oro uoste. Pas jį rado 
didelę sumą pinigų, mūsų pinigų, ir tai įrodyta. 

Nors Elizabeta ir buvo pasirengusi išgirsti ką nors 
panašaus, vis dėlto nepatikliai paklausė: 

- O už ką mes jam davėme kyšius? 

- Kaip už ką? Už tai, kad be kliūčių galėtume užsiimti 
savo verslu Italijoje, - kaip savaime suprantamą dalyką 
konstatavo Ivas. - Čia taip visi daro. Mes nusikaltome ne 
tuo, kad davėme ministrui kyšį, o tuo, kad mus pagavo tai 
darant. 

Ji sunkiai atsilošė krėsle. Galva svaigo, smilkiniuose 
kalė plaktukai. 

- Kas dabar bus? 

- Reikia būtinai susisiekti su koncerno advokatu, - 
tarė Ivas. - Nesijaudink. Italijoje į kalėjimą pakliūva tiktai 
vargšai. 

Iš Paryžiaus paskambino Šarlis. Jo balsas virpėjo iš 
susijaudinimo. Prancūzų spauda visu balsu rėkė apie „Rofą 
ir sūnus". Sarlis pareikalavo, kad Elizabeta nedelsdama, kol 
koncernas dar nesužlugo, pasirašytų dėl laisvo akcijų 
pardavimo. š 

- Mes prarandame klientų pasitikėjimą, - kalbėjo Sarlis. 
- Be jų, firma nieko verta. 

„Visas šitas telefono skambučių šuoras: bankininkai, 
pusbroliai, spauda!" - pyko Elizabeta. Kažkodėl jau perne- 
lyg daug įvykių vienu metu. Kažin kas mikliai šildosi rankas, 
sukėlęs visą tą triukšmą. Bet kas? Ji privalo surasti niekšą. 


Jos vardas vis dar buvo Elizabetos užrašų knygelėje. 
Marija Martineli. Atmintis atgaivino pusiau išsitrynusį ilga- 
kojės italės, jos buvusios klasės draugės Šveicarijos pen- 
sione, paveikslą. Retkarčiais jos viena kitai pasiųsdavo 
mažą žinutę apie save. Marija tapo manekene ir kartą rašė 
Elizabetai, kad susižadėjusi su italų laikraščių magnatu, 
gyvenančiu Milane. Po penkiolikos minučių Elizabeta jau 
kalbėjo su Marija telefonu. Kai buvo baigta su aukštuome- 
nės sąlyginumais, Elizabeta paklausė: 

- Ar tu dar neištekėjusi už savo laikraštininko? 

- Kol kas ne. Tačiau, kai tik Tonis gaus ištuoką, mes 
tuoj pat susituoksime. 

- Marija, aš turiu į tave prašymą. 

- Klok. 

Dar neprabėgus nė valandai, Marija Martineli paskam- 
bino Elizabetai. 

- - Viskas gerai. Informacija iš pirmųjų rankų: ministrą, 
kuris norėjo išvežti pinigus iš Italijos, įdavė. Muitininkus 
užsiundė vienas vyrukas. 

- Gal jis kartais žino to vyruko pavardę? 

- Ivas Palacis. 


Inspektorius Maksas Hornungas padarė labai intriguo- 
jantį atradimą. Jis išaiškino, kad sprogimas „Rofo ir sūnų" 
laboratorijoje ne tik nebuvo atsitiktinis; laboratorija buvo 
išsprogdinta „Rilar X" sprogmenimis, skirtais specialiai ar- 


247 


mijai ir daugiau niekur nesiunčiamais. Šitoje byloje Maksą 
sudomino ta aplinkybė, kad „Rilar X" buvo gaminama 
vienoje „Rofui ir sūnums" priklausančioje gamykloje. Užte- 
ko vieno telefono skambučio, kad išsiaiškintų, būtent ku- 
rioje. 

Gamykla buvo netoli Paryžiaus. 


Lygiai šešioliktą valandą ponas Julijus Badratas įsitaisė 
krėslė ir be užuolankų pasakė: 

- Kad ir kaip labai mes norėtume jums, panele Rof, 
padėti, bijau, kad savo indėlininkais mes turime rūpintis visų 
pirma. 

Tokio pobūdžio pareiškimus, pagalvojo Elizabeta, ban- 
kininkai paprastai daro našlėms arba našlaičiams prieš tai, 
kai atima teisę gauti pinigus užstačius turtą. Tačiau Eliza- 
beta žinojo, kas jos laukia, ir buvo pasirengusi tokiems 
pareiškimams. 

- Ir todėl, pagal konsorciumo sprendimą, mūsų ban- 
kas reikalauja, kad nedelsdamas koncernas „Rofas ir 
sūnūs" grąžintų paskolas. 

- Kiek prisimenu, jūs man davėte devyniasdešimt dienų, 
- tarė Elizabeta. 

- Apgailestauju, bet mums atrodo, kad aplinkybės pa- 
sikeitė į bloga. Drįstu jus patikinti, kad bankai, su kuriais jūs 
susiję skoliniais įsipareigojimais, visi ligi vieno priėjo analo- 
giškos nuomonės. 

Jeigu bankai dabar atsakys jiems kreditus, koncerno 
šeimos rankose neįmanoma išlaikyti. 

- Patikėkite, panele Rof, man labai nemalonu pranešti 
jums tokią liūdną žinią, bet laikau savo pareiga padaryti tai 
asmeniškai. 

- Jums turbūt aišku, kad „Rofas ir sūnūs" vis dar galinga 
ir gyvybinga korporacija? 

Ponas Badratas pagarbiai palenkė galvą. 

- Tai didžiulė korporacija. 

- Ir vis dėlto jūs atsisakote palaukti. 

Ponas Badratas pažiaumojo sausomis lūpomis, paskui 
ištarė: | 

- Bankas mano, kad jūsų problemos lengvai išspren- 
džiamos. Bet... - Jis užsikirto. 

- Bet jūs manote, kad šitų problemų nėra kam spręsti, 
argi ne? 

- Bijau, kad taip. 

Jis jau norėjo pakilti iš už stalo. 

- O ką, jeigu firmos prezidentu taps kas nors kitas? - 
paklausė Elizabeta. 

Jis neigiamai papurtė galvą. 

- Mes svarstėme tokią galimybę ir priėjome vieningos 
nuomonės, kad nė vienas iš Direktorių tarybos narių nega- 
lės susidoroti... 

- Aš turėjau galvoje Risą Viljamsą, - pasakė Elizabeta. 


38 skyrius 


Konsteblis Tomas Hileris iš Temzės upių policijos pa- 
dalinio buvo bjauriai nusiteikęs. Jis labai norėjo miego, 
buvo alkanas, piktas ir dar peršlapęs ligi siūlo galo. Kol kas 
jis dar nenusprendė, kas iš viso to sąrašo blogiausia. 

Jis norėjo miego, nes jo sužadėtinė Flo nenusileido jam 
kiaurą naktį; alkanas todėl, kad kai ji liovėsi priešintis, jis 
jau gerokai vėlavo į darbą ir nespėjo nieko įsidėti į burną; 
piktas todėl, kad ji taip ilgai neleido savęs paliesti, o peršla- 
pęs todėl, kad trisdešimties pėdų policijos kateris buvo 
skirtas tarnybai, o ne pasilinksminimams, o pakilęs gūsin- 
gas vėjas rieškučiomis svaido lietų į mažytę vairinę, kur jis 
budėjo. Tokiomis dienomis nieko nebuvo matyti ir beveik 
nebuvo ką veikti. Temzės upių policijos poskyrio rajonas 
tęsėsi penkiasdešimt keturias mylias nuo Dartfordo kyšulio 
ligi Steino tilto, ir paprastai konstebliui Hileriui buvo prie 
širdies jo patrulinė tarnyba. Tačiau ne tokios bjaurios nuo- 
taikos kaip šiandieną. Tegul bus prakeiktos tos bobos! Jis 
prisiminė, kaip įnirtingai lovoje priešinosi nuogai išrengta 
Flo ir kaip tirtėte tirtėjo jos didelės krūtys. Apmaudžiai 
Žvilgtelėjo į laikrodį. Dar pusvalandis ir šita nelaiminga 
pamaina pasibaigs. Kateris apsisuko ir nuplaukė Vaterlo 

prieplaukos link. Dabar reikėjo nuspręsti ką daryti visų 
pirma: pamiegoti, pavalgyti ar pergulėti su Flo? O užvis 
geriausia padaryti tai iš karto, šmėstelėjo mintis. Jis pasi- 
trynė apsunkusias nuo bemiegės nakties akis ir žvilgtelėjo 
už borto į drumzliną ir kunkuliuojantį nuo lietaus upės 
vandenį. 

Atrodė, ji išplaukė iš niekur. Kaip didžiulė persivertusi 
ant nugaros žuvis. Ir pirmoji konsteblio mintis buvo: jeigu 
mes ją įkelsime į katerį, čia viskas ims dvokti. Ji buvo 
maždaug už dešimties jardų nuo dešiniojo borto, ir kateris 
tolo nuo jos. Jeigu jis pravers burną, tai šita idiotiška didelė 
žuvis tikrai pratęs jų pamainą. Teks sustoti ir ką nors daryti: 
įtraukti ją į katerį arba buksyruoti. Bet kuriuo atveju pas Flo 
jis paklius dar negreitai. Terauna ją velniai, jis neprivalo apie 
ją niekam pranešinėti. Juk galėjo jis galų gale jos nepaste- 
bėti? O ką, jeigu?.. Jie jau gerokai nuo jos nuplaukė. 

- Seržante! - sušuko konsteblis Hileris. - Dvidešimt 
rumbų nuo dešiniojo borto kažin kokia didžiulė žuvis. Ar tai 
ryklys, ar dar kas nors. 

Simto arklio jėgų dyzelinis variklis įtemptai suūžė ir kateris 
ėmė lėtinti greitį. Prie Hilerio priėjo seržantas Haskinsas. 

- Kur ji? - paklausė jis. 

Neaiškus balkšvas daiktas tarsi ištirpo lietuje. 

- Buvo ten. 

Seržantas Haskinas taip pat norėjo kuo anksčiau grįžti 
namo. Ir taip pat iš pradžių nenorėjo prasidėti su šita 
idiotiška didžuve. 

- Ką, ar ji tokia didelė, kad sutrukdys garlaiviams? - dėl 
viso pikto paklausė jis. 

Po trumpos, bet įnirtingos kovos su savimi konsteblis 
Hileris patyrė pralaimėjimą. 

- Taip, - atsakė jis. 

Patrulinis kateris apsigręžė ir lėtai nuplaukė ten, kur 
pirmą kartą jis pastebėjo keistą daiktą. Jis išplaukė iš 
tamsos tiesiai priešais katerį taip pat netikėtai, kaip ir pirmą 
kartą, ir abu jie iš nuostabos apmirė savo vietose. Tai buvo 
jaunos šviesiaplaukės merginos lavonas. 

Ji buvo nuoga, išskyrus raudoną kaspiną ant kaklo. 

39 skyrius 


Tuo metu, kai konsteblis Hileris ir seržantas Haskinsas 
traukė iš Temzės mergaitės kūną, už dešimties mylių nuo 
jų kitoje Londono dalyje inspektorius Maksas Hornungas 
įžengė į pilkai baltu marmuru išdailintą naujojo Skotlendjar- 
do pastato vestibiulį. Jis tiesiog sprogo iš išdidumo vien tik 
nuo minties, kad įžengė į tokios garsios įstaigos pastatą. Ir 
vis dėlto ir jis pats, ir visi, kas dirbo šiame pastate, buvo 
vienos didžiulės policininkų brolijos nariai. Jam patiko, kad 
Skotlendjardo telegrafo adresas turėjo kodą „Antrankiai'. 
Maksas labai pagarbiai žiūrėjo į anglus. Jam buvo truputį 
bjaurus jų nemokėjimas suprantamai bendrauti: negali at- 
sistebėti, kaip jie keistai kalba savo gimtąja kalba! 

Budintis policininkas pagarbiai paklausė: 

- Kuo galiu padėti, sere? 

- Man paskirtas pasimatymas su inspektoriumi Devid- 
sonu, - atsisuko į jį Maksas. 

- Pavardė, sere? 

Lėtai ir aiškiai Maksas pasakė: 

- Inspektorius Devidsonas. 

Policininkas susidomėjęs žvilgtelėjo į jį. 

- Jūs inspektorius Devidsonas? 

- Ne, aš vadinuosi Maksas Hornungas. 

Budintis policininkas atsiprašomu tonu tarė: 

- Atleiskite, sere, ar jūs bent truputėlį kalbate angliš- 
kai? 

Po penkių minučių Maksas vis dėlto pakliuvo pas 
inspektorių Devidsoną, vidutinio amžiaus sunkiasvorį drim- 
bą raudonu veidu ir dideliais, nelygiais, geltonais dantimis. 
Tipiškas anglas, džiugiai pagalvojo Maksas. 

- Telefonu jūs pasakėte, kad jums reikalingi duomenys 
apie serą Aleną Nikolsą kaip vieną iš įtariamųjų žmogžu- 
dyste. 

- Taip, vieną iš šešių. 

Inspektorius Devidsonas klausiamai įsmeigė į jį akis. 

- O ką, jo snukelis tikrai pūkuotas? 

Atsidusęs Maksas dar kartą pabrėždamas kiekvieną 
žodį, lėtai pakartojo, ką pasakęs. 

- Ta-aip, - mąsliai ištarė inspektorius Devidsonas. Pas- 
kui, trumpai patylėjęs, pasakė: - Padarykime štai ką. Aš jus 
nukreipsiu į ketvirtąjį kriminalinių duomenų banko skyrių. 
Jeigu jie nieko apie jį neturi, pamėginsime paieškoti vienuo- 
liktame ir tryliktame - slaptos kriminalinės informacijos 
bankų - skyriuose. 

Nė viename skyriuje apie serą Aleką duomenų nebuvo. 
Tačiau Maksas žinojo, kur dabar reikia ieškoti reikalingos 
informacijos. 


Dar prieš eidamas į Skotlendjardą, rytą, Maksas spėjo 
paskambinti keliems finansininkams, kurie dirbo pačiame 
Sityje, Londono finansiniame centre. 

Jų reakcija buvo vienareikšmė. Kai Maksas pareiškė, 
kas skambina, jie pasijuto vienodai nejaukiai, nes kiekvie- 
nas Sičio darbuotojas visada turi ką slėpti, o Makso kaip 
finansinio cerberio šlovė pasiekė ir Londoną. Tačiau vos 
Maksas pranešė, kad jam reikalinga informacija apie kažką 
kitą, jie buvo pasirengę išsinerti iš kailio, kad tik jam padėtų. 

Dvi dienas Maksas sugaišo lankydamasis bankuose, 
finansinio tarpininkavimo firmose, kredito ir finansų statisti- 
kos organizacijose. Tačiau jis kalbėjosi ne su ten dirban- 
čiais Žmonėmis, o su tų žmonių kompiuteriais. 

Maksas buvo genialus kompiuterininkas. Kai jis atsi- 
sėsdavo prie kompiuterio klaviatūros, jis panėšėjo į virtuozą 
pianistą. Nesvarbu, kokia kalba buvo kompiuterio duome- 
nys, jis žinojo viską. Jis laisvai dirbo tiek su skaitmeniniais 
kompiuteriais, tiek ir su tais, kurie buvo išmokyti pačių 
sudėtingiausių kalbų. Jis išmanė FORTRAN ir FORTRAN IV, 
jautėsi kuo puikiausiai su didžiuliais IBM-170, PDP-10 ir su 
ALGOL-68. 

Jis puikiai susidorodavo su KOBOL Uu, užprogramuotu 
verslui, BEIZIK'u, naudojamu policijos reikalams, mokėjo 
skaityti grafikus ir žemėlapius, žaibiškai pateikiamus APL 'o. 
Laisvai bendravo su LISP'u ir APT'u, o taip pat PL-1. Jis 

kalbėjo dvigubu kodu ir pateikdavo klausimus skait- 
meniniu, ir kiekvieną kartą greiti spausdintuvai at- 
spragsėdavo jam atsakymus vienuolikos eilučių per 
minutę greičiu. Milžiniškos mašinos, tarsi bedugniai 
siurbliai, visą savo gyvenimą įsiurbdavo į save informa- 
ciją, sandėliuodamos ir rūšiuodamos ją, sudėstyda- 
mos į tam tikras lentynėles, įsimindamos, ir štai dabar 
jos pateikė ją Maksui, kuždėdamos jam į ausį paslap- 
tis, saugojamas jų sarkofaguose. 

Ir nebuvo joms nieko švento, ir pasislėpti nuo jų buvo 
neįmanoma. Neliečiamas privataus gyvenimo šventumas 
buvo mitas, klaida. Bet kurį žmogų buvo galima skaityti kaip 
atverstą knygą. Duomenys apie žmogų būdavo įvedami į 
kompiuterio atmintį, vos jis kreipdavosi į socialinio aprūpi- 
nimo skyrių, sudarydavo turto draudimo sutartį, gaudavo 
vairuotojo teises, atidarydavo banke sąskaitą. Kompiuteriai 
žinojo, ar teisingai jis moka mokesčius, ar gauna bedarbio 
pašalpą ar naudojasi labdaringų fondų paslaugomis. Kom- 
piuterių atmintis saugojo vardus tų, kas naudojosi privačių 
draudimo kompanijų paslaugomis, turi mašiną ar motocik- 
lą, moka skolas už užstatytą turtą, laiko pinigus banke arba 
reguliariai naudojasi savo banko sąskaita. Kompiuteris Ži- 
nojo, kada jie gulėjo ligoninėje ar atliko karinę prievolę, ar 
jie turėjo ginklą, ar buvo Žvejų-mėgėjų draugijos nariais, ar 
gavo užsienio pasą, telefonų ir elektros sąskaitas, kada ir 
kur jie gimė, su kuo ir kada susituokė. 

Reikėjo tiktai žinoti, kur ir ko ieškoti, be to, turėti praga- 
rišką kantrybę. Ir tada faktai pasirodydavo jums visu jų 
nenuginčijamu akivaizdumu. 

Maksas ir kompiuteris suprato vienas kitą iš pusės 
žodžio. Jų nejuokino jo akcentas, ir jie nesijuokė iš jo 
išvaizdos bei iš to, kaip jis rengėsi. Jiems jis buvo neginči- 
jamas autoritetas, minties milžinas. Jie vertino jo protą, 
gerbė ir mylėjo jį patį. Jie su džiaugsmu pranešdavo jam 
savo paslaptis, dalinosi žavingomis paskalomis, žinomo- 
mis tiktai jiems, tyčiojosi iš paprastų mirtingųjų kvailumo. 
Kaip senam draugui, jie išplepėdavo maksui pačias slap- 
čiausias savo paslaptis. 

- Pakalbėsime apie serą Aleką Nikolsą, - pasakė Mak- 
sas. 

Kompiuteriai paslaugiai sutiko. Jie pateikė Maksui ma- 
tematinį Aleko eskizą, kurį sudarė binarinių kodų ir grafikų 
stulpeliai. Po dviejų valandų Maksas turėjo iš informacijos 
kruopelių surankiotą sudėtinį šito Žmogaus portretą, savo- 
tišką jo skiriamųjų požymių rinkinį. 

Priešais Maksą gulėjo bankų sąskaitų kopijos ir apmo- 
kėti čekiai. Pirmąja mjsle tapo didelėms sumoms išrašytų 
čekių serija; išrašyti jie „gavėjui“ ir sero Aleko paversti 
grynaisiais. Kur nukeliavo šitie pinigai? Asmeninėms išlai- 
doms ar apmokėti kokį nors sandorį, ar padengti mokesčių 
išlaidas? Atsakymas neigiamas. Jis vėl iš naujo patikrino 
išlaidų duomenis: čekis „Vaito“ klubui, sąskaita už mėsą - 
neapmokėta... pirkta vakarinė suknelė iš Džono Beitso... 
kelionė į Gvinėją... dantų gydytojo sąskaita - neapmokėta... 
„Anabelės" salono sąskaita... sąskaita už Sen Lorano suk- 
nelę iš Paryžiaus... „Baltojo salono" sąskaita - neapmokė- 
ta... Džono Vinhemo kirpyklos sąskaita - neapmokėta... 
keturios Sen Lorano suknelės... tarnų atlyginimai... 

Maksas užklausė kompiuterį sero Aleko duomenų iš 
Automobilių licencijavimo centro. 

Atsakymas teigiamas. Seras Alekas turi „Bentlį" ir „Mo- 
risą. 

Tačiau čia kažin ko aiškiausiai trūksta. A, štai ko. Nėra 
mechaniko sąskaitų už mašinų priežiūrą. 

Maksas privertė kompiuterius pasiknaisioti savo atmin- 
ties narveliuose. Per septynerius metus šitų sąskaitų nė 
karto nebuvo. 

- Galbūt mes ką nors praleidome? - paklausė kompiu- 
teriai. 

- Ne, - atsakė Maksas, - viskas teisingai. 

Serui Alekui nereikėjo mechaniko. Jis pats remontavo 
savo mašinas. Žmogui, taip lengvai susidorojančiam su 
savo Mašinų remontu, nėra jokio sunkumo sugadinti liftą 
arba džipo stabdžio sistemą. Maksas Hornungas skaitė 
slaptą informaciją, susidedančią iš skaičių, su tokiu pat 
kruopštumu ir susidomėjimu, su kokiu egiptologas skaito 

naujai atrastus ieroglifus. Mįslės ėjo viena po kitos. Paaiš- 
kėjo, kad pavyzdžiui, sero Aleko išlaidos daug didesnės už 
pajamas. 

Stai ir siūlelis-priekabė. 

Makso draugų saitai Sityje, tarsi voratinklis apklėtė 
įvairius visuomenės sluoksnius. Ir jau po dviejų dienų Mak- 
sas žinojo, kad seras Alekas skolinosi pinigus pas Todą 
Maiklsą, klubo Sohe savininką. 

Maksas kreipėsi pagalbos į policijos kompiuterius. Jie 
jį įdėmiai išklausė ir atsakė: 

„Pageidaujate Todo Maiklso portreto? Prašom: jam 
buvo pateikta keletas kaltinimų dėl nusikalstamos veiklos, 
tačiau kiekvieną kartą jis išlipdavo iš vandens sausas ir nė 
karto nesėdėjo ant teisiamųjų suolo. Kaltinimai buvo tokie: 
prievartavimas, narkotikų prekyba, slaptų landynių laiky- 
mas ir lupikavimas . 

Maksas nuvažiavo į Sohą ir ką ne ką išžvalgė vietoje. 
Paaiškėjo, kad pats seras Alekas nelošė. Užtat lošė jo 
Žmona. 

Kai Maksas sudėjo visus duomenis kartu, tai suprato, 
kad lupikautojai mirtinai įsikibo į serą Aleką Nikolsą. Jo 
skolos augo, ir pinigai jam buvo reikalingi kaip oras. Už jam 
priklausančias akcijas, jis galėjo gauti milijonus; jeigu būtų 
turėjęs galimybę jas parduoti. Bet iš pradžių Semas Rotas, 
o dabar Elizabeta Rof, pastojo jam kelią. 

Seras Alekas, neabejotinai, turėjo dingstį žmogžudys- 
tei. 


Maksas užklausė Riso Viliamso duomenų. Mašinos 
ėmė dirbti, bet pateikė labai skaudžią informaciją. 

Kompiuteriai pranešė Maksui, kad Risas Viljamsas, 
vyriškos lyties, gimęs Velse, trisdešimt ketverių metų, neve- 
dęs. vienas „Rofo ir sūnų" koncerno valdytojų. Atlyginimas: 
aštuoniasdešimt tūkstančių dolerių per Metus, įskaitant 
premijas. Mokėjimų balansas vieno Londono bankų sąskai- 
toje - dvidešimt penki tūkstančiai svarų sterlingų, einamo- 
sios išlaidos vidutiniškai yra aštuoni šimtai svarų sterlingų. 
Ciūriche turi nuosavą seifą, seifo turinys nežinomas. Kele- 

tas stambių sąskaitų ir kreditų. Už juos iš esmės pirktos 
brangios dovanos moterims. Kriminalinės praeities neturi. 
Koncerne ,Rofas ir sūnūs" dirba devynerius metus. 

Mažokai, pagalvojo Maksas. Netgi pernelyg mažai, 
tarsi Risas Viljamsas specialiai nuo kompiuterių slėpė galus 
į vandenį. Maksas prisiminė, kaip aršiai Risas stengėsi 
apsaugoti Elizabetą nuo jo klausimų po Keitės Erling laido- 
tuvių. Ką jis gynė? Elizabetą Rof? Ar save? 

Tą pačią dieną aštuonioliktą valandą Maksas nusipirko 
patį pigiausią bilietą į reisinį aviakompanijos „Alitalija“ lėk- 
tuvą, skridusį į Romą. 


40 skyrius 


Dešimtį metų Ivas Palacis gyveno dvigubą gyvenimą, 
apie kurį niekas net iš pačių artimiausių jam Žmonių ir 
neįtarė. 

Maksui Hornungui, kad tai išsiaiškintų, prireikė mažiau 
nei dvidešimt keturių valandų. Pagalbos jis kreipėsi į kom- 
piuterį „Anagrafos“ pastate, kur laikomi statistiniai demo- 
grafiniai duomenys ir miesto ūkio valdymo informacija. 
Paskui šnektelėjo su ypatingų tyrimų skyriaus kompiute- 
riais, o po to nužygiavo pas senus savo pažįstamus - bankų 
kompiuterius. 

Jis džiugiai jį pasveikino. 

- Papasakokite man apie Ivą Palacį, - paprašė Maksas. 

- Su malonumu, - atsakė jie. 

Ir prasidėjo širdingas pokalbis. 

„Amičio" bakalėjos skyriaus sąskaita... grožio salono 
„Seigio", kuris įsikūręs Kondoti gatvėje, sąskaita... Andželo 
kostiumas (žydros spalvos)... gėlės iš „Kardučio"... dvi 
vakarinės Irenos Golycinos suknelės... „Gučio" avalynė... 
„Pučio" moteriškas rankinukas... komunalinių paslaugų są- 
skaitos... ž 

Maksas atidžiai skaitė informaciją, pateikiamą kompiu- 
terio, šniukštinėdamas lyg pėdsekys šuo. Kažin kas čia ne 
taip. Kompiuteris jam pateikė šešių vaikų mokymo išlaidas. 

- Ar nėra čia klaidos? - sunerimo Maksas. 

- Atleiskite? Kur“? 

- „Anagrafos" kompiuteriai man pranešė, kad Ivas Pala- 
cis turi tris vaikus. O jūs tvirtinate, kad jis moka už šešių vaikų 
mokymą? 

- Suprantama. 

- Jūs tvirtinate, kad jo namas yra Olgiatoje? 

- Teisingai. 

- Bet jis taip pat moka ir už butą Monteminajo 
gatvėje? 

- Taip. 

- Vadinasi, yra du Ivai Palaciai? 

- Ne. Vienas. Bet yra dvi šeimos. Trys dukros su teisėta 
Žmona. Trys sūnūs su Donatela Spolini. 

Pokalbio pabaigoje Maksas žinojo viską apie Ivo 
meilužės skonį ir pomėgius, jos amžių, jos kirpėjo vardą 
ir nesantuokinių Ivo vaikų vardus. Jis sužinojo, kad Simo- 
neta buvo blondinė, o Donatela brunetė. Jis išsiaiškino 
jų suknelių, liemenėlių ir batų dydžius ir kiek visa tai Ivui 
atsiėjo. 

Tarp duomenų apie tikrus daiktus, keletas jų sudomino 
Maksą. Kiekvienas daiktas kainavo nebrangiai, tačiau jie, 
kaip plūdurai žymėjo laivybai tinkamą kelią. Ivo Palacio 
ranka buvo išrašyti čekiai už tekinimo stakles ir staliaus 
instrumentus. Laisvalaikiu Ivas Palacis mėgo dirbti ranko- 
mis! Architektas, galvojo Maksas, iš esmės turėjo neblogai 
susigaudyti liftų įrangoje. 

- Neseniai Ivas Palacis paprašė iš banko didelės pa- 
skolos, - pranešė Maksui kompiuteriai. 

- Ir jis ją gavo? 

- Ne. Bankas pareikalavo, kad šitą paskolą patvirtintų 
jo Žmona. Tada jis paskolos atsisakė. 

- Ačiū. 

Autobusu Maksas nuvažiavo ligi skaičiavimo centro 
„Polisija Sientifika", kur milžiniškoje apvalioje salėje stovėjo 
kompiuteris-milžinas. 

- Ar turi Ivas Palacis kokių nors kriminalinių nuodėmi- 
kių? - paklausė jį Maksas. 

- Taip. Dvidešimt ketverių metų jis buvo nuteistas dviem 
mėnesiams kalėjimo už plėšikavimą. Sumušta auka buvo 
paguldyta į ligoninę. 

- Ir viskas? 

- Ivas Palacis turi meilužę Monteminajo gatvėje. 

- Taip, aš žinau. Ačiū. 

- Yra jo kaimynų nusiskundimų policijai. 

- Kokia skundų esmė? 

- Visuomeninės tvarkos pažeidimai. Peštynės, rietenos 
naktį. Kartą naktį garsiai daužė indus. Ar tai svarbu? 

- Labai, - atsakė Maksas. - Ačiū. 

Vadinasi, abudu, ir Ivas Palacis, ir jo meilužė, buvo 
karštuoliai ir irzlūs. O kas gi įvyko tarp jos ir Ivo? Galbūt ji 
grasino jį demaskuoti? Galbūt todėl jis iš karto kreipėsi į 
banką paskolos? Kiek toli gali nueiti toks Žmogus, kaip Ivas 
Palacis, jeigu jo šeimai, jo gyvenimo stiliui ir jam pačiam 
gresia pavojus? 

Paskutinis dalykas, patraukęs mažojo detektyvo dėme- 
sį, buvo gana didelė pinigų suma, kurią Palaciui sumokėjo 
Italijos saugumo tarnybos finansų skyrius. Tai buvo dovana 
- tam tikras procentas išskaičiuotas iš sumos, rastos pas 
ministrą, kurį Ivas Palacis išdavė policijai. Jeigu Ivui reikia 
pinigų, ką jis dar gali padaryti, kad jų gautų? 

Iš Šarlio de Golio oro uosto ligi Dievo motinos katedros 
kelionė taksi (be arbatpinigių) kainavo septyniasdešimt 
frankų. Miesto autobusu Nr. 351 tuo pačiu maršrutu - 
septyni su puse franko, o apie arbatpinigius apskritai ne- 
kalbama. Inspektorius Maksas Hornungas važiavo autobu- 
su. Vos peržengęs mebliuotų kambarių slenkstį, kur 
apsistojo, tuojau pat sėdo prie telefono. 

Skambino jis žmonėms, kurių rankąge yra Prancūzijos 
piliečių paslaptys. Prancūzai iš prigimties įtaresni negu 
šveicarai, tačiau jie vis dėlto sutiko jam padėti. Darė jie tai 
dėl dviejų priežasčių. Pirma, Maksas buvo pripažintas savo 

srities autoritetas, ir jie laikė sau garbe bendradarbiauti su 
tokiu Žmogumi kaip jis. Antra, jie ir patys jo bijojo. Nuo jo 
nieko neįmanoma paslėpti. Keistos išvaizdos mažas žmo- 
geliukas matė juos kiaurai. 

- Zinoma, - pasakė jie jam, - mūsų kompiuteriai visiškoje 
jūsų žinioje. Tačiau pagarsinta, suprantama, nebus? 

- Zinoma. 


Kad akis į akį pasikalbėtų su mokesčių kompiuteriais, 
Maksas apsilankė „Inspektor de Finans", „Kredi Lionė“ ir 
„Asjurans Nasional". Pasisvečiavo ir pas žandarų kompiu- 
terius Rosni su Bua ir policijos prefektūroje II de la Sitė. 

Kaip seni geri draugai, pokalbį jie pradėjo nuo paskalų. 

- Kas tokie Šarlis ir Elena Rof-Martel? - pasidomėjo 
Maksas. 

- Šarlis ir Elena Rof-Martel gyvena Fransuaz Premjer 5, 
Vesinė rajonas, susituokė 1970 metų gegužės 24 dieną Neji 
miesto merijoje, vaikų neturi. Ligi šitos santuokos Elena 
buvo tris kartus ištekėjusi, mergautinė pavardė Rof, banko 
sąskaita „Kredi Lionė" Montenio gatvėje atidaryta Elenos 
Rof-Martel vardu bendrai dvidešimties tūkstančių frankų 
sumai. 

- Išlaidos? 

- Su malonumu. Marso bibliotekos sąskaita už kny- 
gas... dantų gydytojo sąskaita už Šarlio Martelio danties 
nervo pašalinimą... ligoninės, kurioje gulėjo Šarlis Marte- 
lis, sąskaita... Šarlį Martelį apžiūrėjusio gydytojo sąskai- 
tos. 

- Kokia diagnozė? 

- Ar galite truputį palaukti? Man reikia pasikalbėti su 
vienu mano pažįstamu kompiuteriu. 

- Taip, žinoma. 

Prabėgo keletas minučių. 

Prabilo medicininis kompiuteris. 

- Aš turiu diagnozę. 

- Dėstyk. 

- Nervinis stresas. 

- Viskas? 

- Mėlynės ir kraujosruvos ant sėdmenų. 

- Priežastys? 

- Atmintyje nėra. 

- Važiuojame toliau. 

- Pinė sąskaita už vyriškus batus... Rozos Valua skry- 
bėlė (viena)... žąsų kepenėlės iš Fošono... grožio salonas 
„Karita"... restoranas „Maksimas“: pietūs aštuoniems as- 
menims... stalo sidabras iš Kristaflio... vyriškas chalatas iš 
Sulki... 

Maksas sustabdė kompiuterį. Kažin kas čia buvo ne 
taip. Kažin kas dėl sąskaitų. Staiga jam toptelėjo. Kiekvieną 
pirkinį apmokėjo ponia Rof-Martel. Vyriškų drabužių sąskai- 
tą, restorano - viskas buvo apmokėta čekiais, kuriuos pa- 
sirašė ji. Čia jau buvo kuo stebėtis! 

O štai ir siūlelis-priekabė. 

Kažin kokia firma „Bel Pė" įsigijo žemės sklypą, sumo- 
kėjusi visus žyminius mokesčius. Vieno iš firmos bendra- 
turčių pavardė - Šarlis Desenas. Bet socialinio aprūpinimo 
kartotekoje Šarlis Desenas buvo įrašytas tuo pačiu nume- 
riu, kaip ir Šarlis Martelis. Pajamų slėpimas? 

- Papasakokite man smulkiau apie firmą „Bel Pė“, - 
paprašė Maksas. 

- „Bel Pė" yra bendra Renė Dešami ir Šarlio Deseno 
nuosavybė. Šarlis Desenas žinomas ir kaip Šarlis Marte- 
lis. 

- Kuo užsiima „Bel Pė“? 

- Vynuogininkyste. 

- Kokia suma įvertintas firmos kapitalas? 

- Keturiais milijonais frankų. 

- Iš kur Šarlis paėmė pinigų, kad sumokėtų savo dalį? 

- Chez sa tante! 

- Iš savo tetos? 

- Atleiskite, paaiškinimas. Šitas posakis reiškia: „Kredi 
Miunisipal". 

- Kokios firmos pajamos? 

- Ji sužlugo. 

Bet Maksui šito neužteko. Pokalbis tęsėsi. Klausimai 
byrėjo vienas po kito. Maksas įkalbinėjo, eeikalavo, patai- 

kavo, abejojo ir vėl klausinėjo. Galų gale draudimo kompa- 
nijos kompiuteris jam pranešė, kad į jo atmintį įvestas 
įspėjimas dėl galimo sukčiavimo, kurio tikslas apgaule 
gauti pinigų. Maksas pajuto malonų šiurpulį. 

- Prašom apie tai truputį smulkiau, - paprašė jis. 

Ir jie ėmė liežuvauti, kaip liežuvauja dvi kūmutės, suki- 
šusios galvas ir skalbdamos per savaitę susikaupusius 
nešvarius skalbinius. 

Kai užsitęsęs pokalbis baigėsi, Maksas nuvažiavo pas 
juvelyrą Pjerą Rišarą. 

Po pusės valandos Maksas tiksliai žinojo, kokiai 
sumai (vieno franko tikslumu) buvo nukopijuota Elenos 
Rof-Martel brangenybių. Ji siekė du šimtus milijonų fran- 
kų, būtent tokią sumą Šarlis Desenas-Martelis turėjo įneš- 
ti pirkdamas vynuogyną. Šarlis buvo privestas ligi tokio 
kraštutinumo, kad buvo priverstas vogti savo Žmonos 
brangenybes! 

O ar neiškrėtė jis ko nors šmaikštesnio negu brange- 
nybių pagrobimas? 

Tačiau kompiuteriai jam nepranešė daugiau nieko įdo- 
maus. Tai buvo sąskaita už dvi poras alpinisto batų. Maksas 
susimąstė. Alpinizmas niekaip nesiderino su tuo psicholo- 
giniu Šarlio Martelio portretu, kurį jis sau susikūrė po bend- 
ravimo su kompiuteriais: žmogus, kuris buvo absoliučiai po 
savo Žmonos padu, draudusios turėti net savo sąskaitą 
banke, ir priverstas vogti iš jos pinigus, kad įdėtų į verslą, 
negalėjo būti alpinistu. 

Ne, Maksas niekaip negalėjo įsivaizduoti Šarlio Marte- 
lio kalnų nugalėtojo vaidmenyje. Teko vėl kreiptis pagalbos 
į kompiuterius. 

- Aš dėl tos sąskaitos iš sportinių drabužių „Timvera" 
parduotuvės. Ar negalėtume patikslinti, kokio dydžio batai 
buvo nupirkti? 

- Su malonumu. 

Ekrane pasirodė sąskaita. Trisdešimt šeštas A dydis. 
Bet juk tai moteriškas dydis! Vadinasi, alpinistas buvo ne 
Sarlis, o jo žmona - Elena Rof-Martel. O Semas Rofas žuvo 
būtent kalnuose. 

42 skyrius 


Armengo gatvė - tyli Paryžiaus gatvelė, abipus kurios 
snaudžia jaukūs vienaaukščiai ir dviaukščiai privatūs 
namai. Palyginus su jais, 26 numeris - šiuolaikiškas ak- 
mens, metalo ir stiklo pastatas - milžinas, aštuoniuose jo 
aukštuose įsikūrė Interpolas, kur iš viso pasaulio suteka 
kriminalinė informacija. 

Vos inspektorius Maksas Hornungas atsisėdo priešais 
kompiuterį vienoje iš erdvių Interpolo patalpų pirmame 
aukšte, į kambarį jėjo tarnautojas ir pasakė: 

- Dabar viršuje rodys filmą-„gesintoją". Ar norite pažiū- 
rėti? 

* Maksas pažiūrėjo į jį iš apačios į viršų ir suniurnėjo: 
- Nežinau. O kas tai yra filmas-„gesintojas"? 
- Einam. Patys pamatysite. 
Peržiūrų salėje trečiajame aukšte susirinko maždaug 
dvidešimt vyrų ir moterų. Tarp jų buvo Interpolo bendradar- 
biai, Siurtė karininkai, civiliai apsirengę policijos inspektoriai. 

Salės gale priešais ekraną stovėjo Renė Almedinas, 
vienas Interpolo generalinio sekretoriaus pavaduotojų. Tuo 
momentu, kai Maksas įėjo į salę ir atsisėdo užpakalinėje 
eilėje, Renė Almedinas kalbėjo: 

- „paskutiniais metais mus pasiekdavo gandai apie 
filmus-„gesintojus"; pornografinius filmus, kuriuose lytinio 
akto pabaigoje auka nužudoma tiesiai priešais kamerą. 
Tačiau mes niekada neturėjome įrodymų, kad tokie filmai 
iš tikrųjų egzistuoja. Dėl, manau, visiškai akivaizdžių prie- 
žasčių. Šitie filmai gaminami ne plačiam demonstravimui. 
Greičiausiai juos rodo siauram Žmonių ratui, turinčiam ga- 
nėtinai lėšų, kad sadistiškai pasimėgavę reginiu, išlaikytų 
paslaptį. 

Renė Almedinas nusiėmė akinius. 

- Kaip aš jau minėjau, anksčiau tai buvo tiktai gandai ir 
spėliojimai. Tačiau dabar viskas atsidūrė savo vietose. Po 
kelių minučių mes parodysime jums tokį filmą. 

Auditorija laukiamai ėmė kuždėtis. 
 - Prieš dvi dienas Pasi buvo partrenktas vienas pėsty- 
sis. Vairuotojas pabėgo. Pėstysis, kurio rankose buvo ne- 
didelis lagaminėlis „diplomatas“, numirė neatgavęs 
sąmonės pakeliui į ligoninę. Lavonas ligi šiol neatpažintas. 
Siurtė lagaminėlyje rado juostelę ir perdavė ją į laboratoriją, 
kur ją išryškino. 

Jis mostelėjo ranka, ir šviesa ėmė palengva gesti. 
Ekrane pasirodė pirmieji filmo kadrai. 

Šviesiaplaukei merginai nebuvo ir aštuoniolikos metų. 
Buvo keista matyti, kaip šita jauna būtybė lovoje atliko 
felaciją, analingusą ir kitus seksualius dalykus didžiuliam 
beplaukiui vyrui. Kamera stambiu planu parodė, kaip jo 
didžiulė varpa prasiskverbė į jos lytį, paskui stambiu planu 
parodė jos veidą. Šitą veidą Maksas matė pirmą kartą, bet 
jo Žvilgsnis užkliuvo už daikto, aiškiai matyto anksčiau. Ant 
merginos kaklo raudonavo šilkinis kaspinas. Kur jis matė 
kažin ką panašaus? Ekrane mergina vis aktyviau rodė 
stiprėjančio lytinio susijaudinimo požymius, ir, kai prasidėjo 
orgazmas, vyriškio pirštai suspaudė jai gerklę ir ėmė 
smaugti. Ir beprotiškai džiugus mergaitės žvilgsnis pavirto 
išgąstingu, o paskui - kupinu siaubo. Ji mėšlungiškai pa- 
bandė ištrūkti, tačiau rankos dar stipriau spaudė jai gerklę, 
ir aukščiausios seksualinės palaimos momentu mergina 
numirė. Kamera dar kartą stambiu planu parodė jos veidą. 
Filmas pasibaigė. Salėje netikėtai užsidegė šviesa. Ir Mak- 
sas prisiminė. 

Tai buvo ta pati mergina, kurią Ciūricho policija ištraukė 
iš upės. 

Į Interpolo užklausimą iš visų Europos kraštų pasipylė 
atsakymai. Analogiški nusikaltimai buvo užfiksuoti šešiose 
skirtingose vietose: Šveicarijoje, Anglijoje, Italijoje, Portuga- 
lijoje, Vakarų Vokietijoje. 

Renė Almadinas Maksui pasakė: 

- Apibūdinimas sutampa ligi menkiausių smulkmenų. 
Visos aukos blondinės, jaunos, pasmaugtos lytinio akto 
pabaigoje, nuogos, išskyrus raudoną kaspiną, užrištą ant 
kaklo. Mes susidūrėme su žudiku, kuris arba turi išvažiuo- 


263 


jamąjį pasą, leidžiantį jam be kliūčių važinėti iš vienos šalies 
į kitą, arba ganėtinai turtingas, kad apmokėtų tokias kelio- 
nes kitiems. 

Tuo momentu į kabinetą įėjo civiliai apsirengęs Žmogus 
ir tarė: 

'- Mums labai pasisekė. Mes išsiaiškinome, kad juostelė 
buvo pagaminta vienoje nedidelėje Briuselio įmonėje. Lai- 
mei, šitos juostos partija buvo su broku: neharmoningas 
spalvų derinys, pagal kurį ją lengva atpažinti. Jie pažadėjo 
atsiųsti mums sąrašą žmonių, kuriems buvo parduota bū- 
tent šitos juostos partija. 

- Ar galėsiu aš susipažinti su šituo sąrašu, kai jūs jį 
gausite? 

- Zinoma, - atsakė Renė Almedinas, tiriamai žiūrėdamas 
į menkutį inspektorių. Jis pirmą kartą matė tokį Žmogelį 
policijoje. Ir vis dėlto būtent Maksas padėjo jiems susieti 
visas ŽmMogžudystes į vieną bendrą nusikaltimą, padarytą 
vieno ir to paties Žmogaus. 

- Mes jums labai skolingi, - dėkingai pasakė Almedinas. 

Maksas Hornungas sumirksėjo. 

- Man skolingi? - nustebęs paklausė jis. 

Alekas Nikolsas nenorėjo eiti į banketą, bet ir negalėjo 
leisti Elizabetos vienos, kadangi buvo laukiama, jog jie abu 
pasakys kalbas. Banketas turėjo vykti Glazge, mieste, kurio 
Alekas nekentė. Prie viešbučio jų jau laukė mašina, kad tuoj 
pat nuvežtų į oro uostą, kai jiems pavyks, laikantis visų 
mandagumo taisyklių, pasprukti iš banketo. Jis jau pasakė 
savo kalbą ir sėdėjo, giliai dėl kažko susimąstęs. Buvo 
matyti, kad jis įsitempęs ir nervinasi. Be to, jam ėmė stipriai 
skaudėti pilvą: kažin koks kvailys sugalvojo užsakyti antra- 
jam patiekalui škotišką patiekalą - avino skrandį, įdarytą 
žarnokais ir stipriai pagardintą įvairiais prieskoniais. Alekas 
jo tik paragavo, tačiau ir to užteko. Elizabeta sėdėjo greta 
jo. 

- Alekai, tau bloga? 

- Viskas gerai, - patikino jis, suėmęs save į rankas ir 
raminamai paplekšnojęs jai ranką. 

Oficialioji dalis jau ėjo į pabaigą, kai prie Aleko priėjo 
padavėjas ir sukuždėjo į ausį: 

- Atleiskite, sere. Jus prašo prie telefono. Kalbėsitės 
kabinete. Ten jusm bus patogiau. Padavėjas išsivedė Aleką 
iš banketo salės ir palydėjo į mažą kabinetėlį. Alekas pakėlė 
ragelį. 

- Alio? 

Svintono balsas ragelyje pasakė: 

- Tai paskutinis įspėjimas. 

Pasigirdo dažni signalai. Kitame laido gale padėjo ra- 
gelį. 

Paskutinis Makso Hornungo miestų sąraše buvo Ber- 
lynas. 

Draugai-kompiuteriai ir ten su džiaugsmu laukė jo. 
Jam pavyko persimesti keliais žodeliais su ypač privile- 
gijuotu Nikdorfo kompiuteriu, prie kurio prieiti buvo gali- 
ma tik su specialiu leidimu. Pasikalbėjo jis ir su didžiuliais 
kompiuteriais Alianze ir Šufe, o taip pat su Bundeskrimi- 
nalamto kompiuteriu Visbadene, į kurių atmintį buvo įve- 
dama visa informacija apie kriminogeninę situaciją 
Vokietijoje. 

- Kuo galime būti jums naudingi? - vienu balsu klausė 
jie jo. 

- Papasakokite man apie Valterį Hasnerį. 

Ir ėmė suktis ratai. Kai jie išklojo jam visas savo paslap- 
tis, Valterio Hasnerio gyvenimas iškilo priešais jo akis ilgais 
ryškiais matematinių ženklų stulpeliais. Maksas taip aiškiai 
matė šitą Žmogų, tartum žiūrėtų į jo fotografinį atvaizdą. 
Negana to, jis žinojo, ką tas mėgsta dėvėti, kokiems vy- 
nams teikia pirmenybę, ką valgo, kuriuose viešbučiuose 
apsistoja keliaudamas. Jaunas gražuolis, slidinėjimo trene- 

ris, jis visą savo gyvenimą gyveno turtingų moterų sąskai- 
ta ir galiausiai vedė turtingą įpėdinę, gerokai už save 
vyresnę. 

Vienas čekis Maksui pasirodė keistas: tai buvo dviejų 
šimtų markių čekis gydytojo Haiseno vardu. Čekyje buvo 
parašyta: „Už konsultaciją". Kokio pobūdžio konsultaciją? 
Pagal čekį pinigai buvo gauti „Drezdener“" banke Diuseldor- 
fe. Po penkiolikos minučių Maksas jau kalbėjo su šito 
banko valdytoju. Zinoma, valdytojas pažinojo gydytoją Hai- 
seną. Jis buvo vienas patikimiausių ir garbiausių banko 
klientų. 

- Kokia jo specialybė? 

- Psichiatras. 

Padėjęs ragelį, Maksas atsilošė krėsle, užmerkė akis ir 
susimąstė. Siūlelis-priekabė? Vėl pakėlė ragelį ir užsakė 
pokalbį su gydytoju Haisenu iš Diuseldorfo. 

Registratoriaus balsas sausai pranešė Maksui, kad 
gydytojo negalima trukdyti. Kai Maksas ėmė reikalauti, 
gydytojas Haisenas pats pakėlė ragelį ir pasakė, kad nie- 
kada negarsina savo pacientų paslapčių ir neketina su 
niekuo svarstyti tokių dalykų, juo labiau telefonu. Ir padėjo 
ragelį. 

Maksas kreipėsi pagalbos į kompiuterius. 

- Prašom man papasakoti apie gydytoją Haiseną, - 
paprašė jis. 

Po trijų valandų Maksas vėl paskambino gydytojui 
Haisenui. 

- Aš jau sakiau jums, - nelabai pagarbiai pasakė gydy- 
tojas, - kad, jeigu norite gauti informacijos apie bet kurį 
mano pacientą, jums teks atvykti į mano kabinetą su pro- 
kuroro sankcija. 

- Bet man dabar nepatogu vykti į Diuseldorfą, - pasakė 
inspektorius. 

- Tai jūsų problema. Kas nors dar? Aš labai užsiėmęs 
Žmogus. 

- Taip, aš žinau. Čia priešais mane guli jūsų penkerių 
metų pajamų ataskaitos. 

- Kas iš to? 

- Gydytojau, - patikliai pasakė Maksas, - aš nenorėčiau 
kelti triukšmo. Bet jūs nuslepiate dvidešimt penkis procen- 
tus savo pajamų. Zinoma, jeigu jūs norite, aš šituos doku- 
mentus persiųsiu mokesčių inspekcijai ir pranešiu jiems, 
kur ir ko jiems ieškoti. Jie, pavyzdžiui, gali pradėti nuo jūsų 
seifo Minchene arba nuo jūsų numerinės banko sąskaitos 
Basle. 

Po ilgokos pertraukos gydytojas paklausė? 

- Atleiskite, kaip jūs sakėte, jūsų pavardė? 

- Maksas Hornungas, Šveicarijos kriminalinės policijos 
inspektorius. 

Vėl ilga pertrauka. Galiausiai gydytojas pagarbiai pa- 
klausė: 

- Aš pirmąjį kartą blogai išgirdau. Kokia konkrečiai 
informacija jus domina? 

Maksas paprašė jį papasakoti apie Valterį Hasnerį. 

Kai gydytojas ėmė pasakoti, niekas jau negalėjo jo 
sustabdyti. Zinoma, jis prisimena Valterį Hasnerį. Tas atėjo 
pas jį į priėmimą iš anksto neužsirašęs. Atsisakė pasakyti 
savo pavardę. Pasakė, kad norėtų su juo aptarti savo 
draugo problemas. 

- Tai mane iš karto privertė suklusti, - patikliai pasakė 
gydytojas Haisenas Maksui. - Klasikinis sindromas žmo- 
gaus, nenorinčio prisipažinti, jog yra psichiškai nesveikas. 

- Ką konkrečiai jis bijojo prisipažinti? 

- Jis pasakė, kad jo draugas - šizofrenikas, persekioja- 
mas noro žudyti, ir kad, jeigu jo laiku nesustabdys, jis 
būtinai ką nors nužudys. Paklausė, ar yra nuo tos ligos 
kokių nors priemonių. Sakė, kad jis labai nenorėtų, jog jo 
draugas pakliūtų į bepročių namus. 

- Ką jūs jam atsakėte? 

- Visų pirma, suprantama, aš pasakiau, kad privalau jo 
draugą apžiūrėti, kad kai kurias psichinio sutrikimo rūšis 
galima gydyti šiuolaikiniais vaistais, o taip pat psichiatriniais 
ir terapiniais metodais, o tuo tarpu kitos šito sutrikimo rūšys 
nepagydomos. Aš jam taip pat pasakiau, kad tas atvejis, 
kurį jis man apibūdino, reikalauja ilgo ir kruopštaus gydy- 
mo. 

- Kaip jis į tai reagavo? - paklausė Maksas. 

- Niekaip. Tuo, tiesą sakant, viskas ir baigėsi. Daugiau 
aš šito Žmogaus nemačiau. Aš norėčiau jam padėti. Jis 
buvo labai ligotas. Aš, matyt, buvau paskutinis jo šiaudelis. 
Tai buvo aiškus pagalbos šauksmas. Jis buvo panašus į 
žmogžudį, kuris ant savo eilinės aukos kambario sienos 
rašo: „Sulaikykite mane anksčiau, kol aš dar ko nors neuž- 
mušiau!" 

Viena aplinkybė trikdė Maksą. 

- Jūs, gydytojau, sakėte, kad jis atsisakė jums pasakyti 
savo pavardę, o drauge atsiskaitė su jumis čekiu, kurį buvo 
priverstas pasirašyti. 

- Jis pamiršo pasiimti su savim pinigų, - paaiškino 
gydytojas. - Jis dėl to pergyveno. Galų gale jam teko 
atsiskaityti čekiu. Tada aš ir sužinojau jo pavardę. Ar jus dar 
kas nors domina, pone inspektoriau? 

- Ne. 

Pavergiančiai masinantis siūlelis-priekabė nedavė 
Maksui ramybės. Tačiau jo pasiekti jis kol kas negalėjo. 
Tačiau dar viskas prieš akis - o kol kas buvo laikas atsisvei- 
kinti su kompiuteriais. Dabar viskas priklausė nuo jo paties. 


Kai kitą rytą Maksas grįžo į Ciūrichą, ant jo darbo stalo 
jau gulėjo teleksas iš Interpolo. Jame buvo sąrašas klientų, 
kuriems buvo parduota serija juostų, ant vienos iš kurių 
nufilmuotas filmas-„gesintojas“". 

Sąraše buvo septyni pirkėjai. Vienas jų buvo koncernas 
„Rofas ir sūnūs". 


Inspektorius Maksas Hornungas pranešė inspekto- 
riui Smitui apie savo radinius. Nebuvo jokios abejonės, 
kad šitam neužaugai vėl pasisekė: byla žadėjo tapti sen- 
sacija. 

- Zmogžudys - kažin kuris iš penkių asmenų, - kalbėjo 
Maksas. - Kiekvienas jų turi nusikaltimui motyvą ir galimybę 
tai padaryti. Tą dieną, kai sugedo liftas visi jie buvo Ciūriche 
Direktorių tarybos posėdyje. Bet kuris jų galėjo būti Sardi- 
nijoje džipo avarijos metu. 

Vyresnysis inspektorius Šmitas susiraukė: 

- Jūs sakėte, kad įtariate penkis. Be Elizabetos Rof tą 
dieną posėdyje vis dėlto dalyvavo tik keturi Tarybos nariai. 
Kas tada, jūsų nuomone, penktas įtariamasis? 

Maksas sumirksėjo ir paaiškino: 

- Tas, kuris buvo su Semu Rofu Šamoni, kai tas žuvo. 
Risas Viljamsas. 

Ponia Ris Viljams. 

Elizabeta netikėjo savo akimis. Tartum stebuklingas 
tolimos vaikystės sapnas tapo tikrove. Ji ligi šiol prisiminė, 
kaip savo sąsiuvinyje užsimiršusi puslapį po puslapio pri- 
rašė taip puikiai skambėjusio žodžių junginio „Ponia Ris 
Viljams". Ir štai... Ji dar kartą nepatikliai žvilgtelėjo į savo 
pirštą, ant kurio puikavosi sutuoktuvinis žiedas. 

- Kodėl tu šypsaisi? - paklausė Risas. 

Jis sėdėjo krėsle priešais ją prabangiame „Boinge 
707-320". Jie skrido trisdešimt penkių tūkstančių pėdų 
aukštyje kažkur virš Atlanto vandenyno, gerdami šaltą 
„Dom Perijoną" ir užkąsdami juodais ikrais. Šita scena buvo 
tokia panaši į kino filmo „Saldus gyvenimas" („La dolce 
vita") vieną scenų, kad Elizabeta garsiai nusijuokė. 

Risas nusišypsojo: 

- Gal aš ką nors leptelėjau? 

Elizabeta neigiamai papurtė galvą. Dar kartą Žvilgtelė- 
jusi į jį, nusistebėjo, toks jis buvo gražus. Jos vyras. 

- Tiesog aš laiminga. 

Betjis niekada nesužinos, kokia iš tikrųjų ji buvo laimin- 
ga. Kaip galėjo ji paaiškinti jam, ką reiškė jai šita santuoka? 
Juk jis ir nesupras, nes jam šita santuoka buvo eilinis 
dalykinis sandoris. Tačiau ji buvo ligi ausų jį įsimylėjusi. 
Elizabetai atrodė, kad be jo, ji daugiau nieko gyvenime 
nemylėjo. Ji norėjo paskirti jam visą savo gyvenimą, turėti 
nuo jo vaikų, priklausyti tiktai jam ir kad jis priklausytų tiktai 
jai. Elizabeta paslapčia vėl žvilgtelėjo į priešais sėdėjusį 

Risą ir pati sau pagalvojo: „Bet iš pradžių būtina sutvarkyti 
vieną keblų dalykėlį: reikia pamėginti padaryti viską, kad jis 
įsimylėtų mane". 


Elizabeta pasiūlė Risui tą dieną, kai susitiko su Julijumi 
Badratu. Kai bankininkas išėjo, Elizabeta rūpestingai susi- 
šukavo ir nuėjo į Riso kabinetą. Įtraukusi į plaučius oro, 
Elizabeta pasakė: 

- Risai, ar tu vesi mane? 

Pastebėjusi jo veide nuostabą ir nedavusi jam ištarti nė 
žodžio, ji, nutaisiusi šaltą ir nepriklausomą miną, pasisku- 
bino pašalinti nejaukumą ir pareiškė: 

- Tai bus tiktai sandoris. Bankai sutinka pratęsti mums 
mokėjimų terminus su sąlyga, kad tu tapsi „Rofo ir sūnų" 
prezidentu. O vienintelis būdas tai padaryti, - ji užsikirto, su 
siaubu pajutusi, kad jos balsas virpa, - tai vesti ką nors iš 
Rotų, ir taip jau išeina, kad tiktai aš viena šiuo momentu 
tinku šitam vaidmeniui. 

Ji pajuto, kad rausta, ir bijojo žiūrėti jam į akis. 

- Tai bus, kaip tu supranti, tiktai fiktyvi santuoka, - tęsė 
Elizabeta, - ta prasme, kad... - ji užsikirto, - kad tu laisvai 
galėsi daryti... tu neprivalėsi... apskritai niekas nevers tavęs 
daryrti to, ko tu nenorėsi. 

Jis tylėdamas žiūrėjo į ją, tačiau nepadėjo. Kad bent 
žodelį ištartų, sumišusi pagalvojo Elizabeta. 

- Risai... 

- Atleisk. Tu mane tiesiog apstulbinai, - nusišypsojo jis. 
- Ne kiekvieną dieną tenka išgirsti tokį viliojantį pasiūlymą 
iš tokios gražios moters lūpų. 

Jis aiškiausiai tempia laiką, pagalvojo ji, kad suras- 
tų būdą, kaip išsikapstyti iš šitos keblios padėties ir 
drauge savo atsisakymu neužgauti jos. Atleisk, Eliza- 
beta, bet... 

- Puiku, - pasakė Risas. 

Ir tarsi kalnas nusirito nuo jos pečių. Elizabeta net pati 
nesuvokė, kaip jai tai buvo svarbu. Ji gavo jai būtiną 
atokvėpį ir dabar turbūt sugebės rasti niekšą, grasinusį jos 
firmai. Drauge su Risu jie sugebės sustabdyti šitą ant jų 


270 


užgriuvusią nelaimių laviną. Tačiau liko dar viena mažytė 
detalė, kurią reikėtų patikslinti. 

- Tu tapsi koncerno prezidentu, - pasakė ji, - o kontro- 
linis akcijų paketas lieka mano vardu. 

Risas paniuro. 

- Bet jeigu aš vadovauju koncernui... 

- Būtent tuo tu ir užsiimsi, - patikino jį Elizabeta. 

- Bet sprendžiamojo balso teisė... 

- Bus mano. Aš noriu būti tikra, kad akcijos nebus 
laisvai išparduotos. 

- Aišku. 

Bet tai buvo pasakyta, ji jautė, veikiau kaip priekaištas 
jai, o ne pritarimas. Ak, kaip ji norėtų jam atverti širdį. Kad 
ji jau seniai nusprendė netrukdyti parduoti akcijas, kad 
Tarybos nariai darytų, ką nori. Kai Risas taps prezidentu, 
baimė, kad kas nors svetimas ims valdyti koncerną, atkris 
savaime. Tokia stipri asmenybė kaip Risas, tiesiog neleis 
jam to padaryti. Tačiau jos sprendimas tiktai tada bus 
paskelbtas, kai ji sugaus nedorėlį, išdrįsusį pakelti ranką 
prieš koncerną. Ji labai norėjo viską papasakoti Risui, 
tačiau jautė, kad tam dar neatėjo laikas, ir todėl paprastai 
pasakė: 

- Visur kitur tu būsi visiškas ir vienvaldis šeimininkas. 

Kurį laiką Risas tylėdamas atidžiai Žiūrėjo į ją. Paskui 
tarė: 

- O kada vestuvės? 

- Kuo greičiau, tuo geriau. 


Be Anos ir Valterio, prikaustyto prie lovos, visi kiti 
suvažiavo į Ciūrichą į vestuvių ceremoniją. Alekas ir Viviana, 
Elenair Šarlis, Simoneta ir Ivas. Visi jie nuoširdžiai džiaugėsi 
dėl Elizabetos, ir jų nuoširdus džiaugsmas vertė Elizabetą 
jaustis sukčiuviene. Iš kur jie galėjo Žinoti, kad jos santuoka 
buvo sandoris. Alekas apkabino ją ir pasakė: 

- Pati Žinai, aš tau linkiu tiktai laimės. 

- Zinau, Alekai, ačiū. 

Ivas tiesiog džiūgavo. 

- Carissima, tanti auguri e fig maschi. 

Vargšai svajoja apie turtą, o karaliai apie meilę. 

Elizabeta nusišypsojo. 

- Kas tai pasakė? 

- Tai aš sakau, - pareiškė Ivas. - Tikiuosi, Risas bent 
truputėlį supranta, kad jam velniškai pasisekė. 

- Aš nesiliauju jam to kartojusi, - laisvai pasakė ji. 

Elena nusivedė Elizabetą į šalį. | 

- Tu mane stebini, ma chere. Tai jau negalvojau, kad tu 
ir Risas kažin ką rezgėte. 

- Tai įvyko netikėtai ir staiga. 

Elena šaltai ir tiriamai ją nužiūrėjo nuo galvos ligi kojų... 

- Tai ir matyti. 

Ir nuėjo šalin. 

Po oficialios ceremonijos buvo kviestiniai pietūs „Bauer 
o Lake". Iš išorės jie buvo linksmi ir šventiški, tačiau Eliza- 
beta jautė piktą lemiantį dvelksmą. Tartum koks prakeiki- 
mas pakibo virš banketo salės, kažin kokia pikta lemtis, 
grėsusi jai, tačiau iš kur ėjo šitas šėtoniškas apsėdimas, ji 
nežinojo. Tiesiog ji jautė, kad kažin kas baisiai jos nekenčia 
ir tas kažin kas buvo čia, šalia jos. Visa savo prigimtimi ji 
jautė šitą neapykantą sau, bet, kai apsidairydavo aplink, 
sutikdavo ri L eondij o draugiškus veidus. Štai jos gar- 
bei kelia tostą Sarlis... O ant Elizabetos stalo guli praneši- 
mas, kur ant balto juodu parašyta: sprogmenys pagaminti 
vienoje mūsų gamyklų netoli Paryžiaus. 

Ivas, su sustingusia džiugia šypsena lūpose... Minist- 
ras, kuris bandė nelegaliai išvežti pinigus iš Italijos, buvo 
išduotas policijai. Policijai pranešė Ivas Palacis. 

„Alekas? Valteris? Kas gi?" - laužė sau galvą Elizabeta. 


Kitą rytą įvyko Direktorių tarybos posėdis, kuriame 
Risas buvo vieningai išrinktas koncerno prezidentu. Šarlis 
vėl prašneko ta pačia tema, kuri visiems sukosi ant liežuvio 
galo. 

- Dabar, kai koncernui vadovaujare jūs, ar bus leista 
tvarkyti mums priklausančias akcijas savo nuožiūra? 

Elizabeta pajuto, kaip kambaryje atmosfera akimirka 
įkaito. 

- Kontrolinis akcijų paketas lieka Elizabetos rankose, - 
pasakė Risas. - Viskas priklausys nuo jos sprendimo. 

Visų galvos akimirka pasisuko į Elizabetą. 

- Laisvai parduoti akcijų negalima, - pareiškė ji. 

Kai jie liko dviese, Risas paklausė: 

- Ką tu galvoji apie medaus mėnesį Rio? 

Elizabeta žvilgtelėjo į jį, ir jos širdis džiugiai sutvaksėjo. 
Tačiau Risas dalykiškai pridūrė: 

- Vienas iš tenykščių mūsų valdytojų grasina atsistaty- 
dinti. Tačiau mums jį prarasti nenaudinga. Aš norėjau pats 
rytoj ten nuskristi ir pamėginti reikalą sutvarkyti. Iš šalies 
atrodys keista, jeigu aš skrisiu ten vienas kitą dieną po 
vestuvių. 

Elizabeta pritardama linktelėjo galva ir pasakė: 

- Taip, Žinoma. 

„Nair kvailė gi tu, - pasakė ji sau. - Pati viską sugalvojai. 
Tai sandoris, o ne santuoka. Tu neturi į jį jokių teisių". 
Tačiau silpnesnis vidinis balselis saldžiai pakuždėjo: „Kas 
žino, kas mūsų laukia ateityje?.." 


Kai jie lipo trapu iš lėktuvo Galeno oro uoste, Elizabeta 
pajuto šiltą vėjelį ir nustebo, kad Rio buvo vasara. Prie trapo 
jų laukė „Mersedesas-600". Prie vairo sėdėjo jaunyvas, 
liesokas, 25-27 metų juodaodis vairuotojas. Kai jie sėdo į 
mašiną, Risas jo paklausė: 

- O kur Luisas? 

- Luisas serga, pone Viliamsai. Vietoje jo, kol kas būsiu 
aš. 

- Perduok Luisui, kad aš jam linkiu greitai pasveikti. 

Vairuotojas tiriamai apžiūrėjo juos apžvalginiame veid- 
rodėlyje ir tarė: 

- Būtinai perduosiu. 

Po pusės valandos jie jau važiavo spalvinga mozaika 
išdėliotu plačiu prospektu, juosiančiu Kopakabanos paplū- 
dimius, prie ultramodernaus viešbučio „Princesė Šugar- 
louf". Vos jų mašina spėjo sustoti prie įėjimo, kai jų bagažas 
buvo išimtas, o juos pačius palydėjo į liukso numerį su 
keturiais miegamaisiais, puikia svetaine, virtuve ir didžiule 

terasa su reginiu į įlanką. Visur buvo primerkta į sidabrines 
vazas gėlių, stovėjo šampanas, viskis ir dėžutės šokolado. 
Į numerį juos palydėjo pats viešbučio valdytojas. 

- Ką mes dar galime jums padaryti - paliepkite ką norite 
- aš jūsų paslaugoms lygiai dvidešimt keturias valandas per 
parą. 

Ir, pagarbiai nusilenkęs, valdytojas išėjo. 

- Kokie jie čia visi dėmesingi, - tarė Elizabeta. 

Risas nusijuokė ir pasakė: 

- Kaipgi jie nebus dėmesingi? Juk tu to viešbučio 
savininkė. 

Elizabeta pajuto, kad rausta. 

- Taip? O aš ir nežinojau. 

- Valgyti nori? 

- Ne, ačiū. 

- Gal truputį vyno? 

- Taip, ačiū. 

Ji jautė, kad jos balsas skamba dirbtinai, ir buvo visiškai 
sukrėsta, nes nežinojo, kaip elgtis šitoje situacijoje ir ko 
laukti iš Riso. Staiga jis pavirto jai visai svetimu žmogumi, 
ir ji netikėtai pasibaisėjusi suprato, kad jie liko vieni didžiu- 
liame, medaus mėnesiui skirtame numeryje, kad jau vėlus 
metas ir kad laikas gulti. 

Ji pastebėjo, kaip mikliai Risas atkimšo šampano 
butelį. Viskas, ko tik jis imdavosi, jam lengvai ir laisvai 
pavykdavo padaryti, kaip Žmogui, tvirtai žinančiam, ko 
jam reikia, ir visada pasiekiančiam savo tikslą. O ko jis 
siekia dabar“? 

Risas padavė Elizabetai taurę šampano ir, pakėlęs 
savąją tarė: 

- Su pradžia. 

- Su pradžia, - kaip aidas pakartojo Elizabeta. „Ir už gerą 
pabaigą", - mintyse pridėjo ji. 

Jie išgėrė. 

Reikėtų sudaužyti taures į Židinį, pagalvojo Elizabeta, 
kad viskas gerai sektųsi. Ji išgėrė likusį šampaną. 

Galų gale jie Rio, tai jų medaus mėnuo, ir ji geidžia Riso. 
Bet ne tiktai šiuo momentu, o apskritai visam laikui. 

Suskambėjo telefonas. Risas pakėlė ragelį ir kažin ką 
trumpai burbtelėjo į jį. Paskui padėjo ragelį ir atsigręžė į 
Elizabetą. 

- Jau vėlu, - pasakė jis. - Laikas į lovą. 

Elizabetai pasirodė, kad žodis „lova“ sunkiai pakibo 
ore. 

- Taip, žinoma, - vos girdimai atsakė ji, ir nuo netikėto 
silpnumo linkstančiomis kojomis nuėjo persirengti. 

Tiesiog erdvaus miegamojo centre stovėjo milžiniška 
dvigulė lova. Kambarinė iškraustė iš lagaminų jų daiktus ir 
paklojo lovą. Vienoje lovos pusėje buvo padėti šilkiniai 
Elizabetos naktiniai marškiniai, iš kitos - Žydra vyriška piža- 
ma. Truputį padelsusi ji ėmė nusirenginėti. Likusi nuoga, ji 
nuėjo į veidrodžiais nustatytą persirengimo kambarį ir nu- 
sivalė nuo veido grimą. Paskui apsivyniojusi galvą turkišku 
rankšluosčiu, įėjo į vonią ir įjungė dušą, jausdama, kaip 
muilinas vanduo švelniomis srovėmis teka jos krūtine, pas- 
kui ir šlaunimis. 

Ji mėgino nuvyti mintis apie Risą, bet apie nieką kitą 
negalėjo galvoti. Vaizduotė piešė jo rankas, apkabinusias 
ją, ir jo kūną, besiglaudžiantį prie jos kūno. Įdomu, ji ištekėjo 
už Riso, kad išgelbėtų koncerną; ar pasinaudojo koncernu 
kaip priemone, kad gautų Risą? Ji jau ir pati kaip reikiant 
negalėjo atsakyti į šitą klausimą. Troškimas jį turėti peraugo 
į deginantį, visa apimantį potroškį. Tarsi po nepaprastai ilgų 
metų penkiolikametės mergaitės svajonė ėmė pildytis, ir 
potroškis dabar buvo giminingas viso pasaulio alkiui. Ji 
išėjo iš vonios, nusišluostė šiltu minkštu rankšluosčiu, ap- 
sivilko naktinius šilkinius marškinius ir šmurkštelėjo į lovą. 
Užsislėpusi, jausdama, kaip pašėlusiai daužosi širdis, spė- 
liodama ėmė laukti, koks jis pasirodys prieš jos akis ir kas 
bus toliau. Pasigirdo spragtelėjimas, ir ji žvilgtelėjo į duris, 
kur stovėjo Risas. Jis buvo apsirengęs. 

- Aš einu, - pasakė jis. 

Elizabeta atsisėdo lovoje. 

- Kur... kur tu eini? 

- Reikia sutvarkyti vieną reikalą. 

Ir durys užsidarė. 

Elizabeta visą naktį nesumerkė akių, vartydamasi nuo 
vieno šono ant kito, audrinama prieštaringų jausmų, įtikinė- 
dama save, kad dėkinga Risui už tai, kad tas laikosi jų 
susitarimo, jausdamasi visiška idiote dėl to, kad pasidavė 
savo jausmams, pykdama ant Riso už tai, kad ją atstūmė. 

Risas grįžo auštant. Elizabeta girdėjo artėjančius jo 
žingsnius. Ji užmerkė akis ir apsimetė mieganti. Štai jis 
priėjo, ir, kai pasilenkė prie jos, ji pajuto jo kvėpavimą. Taip 
jis stovėjo gana ilgai. Paskui apsisuko ir nuėjo į gretimą 
kambarį. 

Po kelių minučių ji jau stipriai miegojo. 

Vėlų rytą jie pusryčiavo terasoje. Risas buvo geros 
nuotaikos, visą laiką juokavo, ir vaizdingai pasakojo jai apie 
tai, kaip atrodo miestas karnavalo metu. Tačiau nė žodžio 
neužsiminė, kur praleido naktį. Elizabeta savo ruožtu nieko 
neklausė. Padavėjas priėmė jų užsakymą. Kai atnešė pus- 
ryčius, Elizabeta pastebėjo, kad juos aptarnauja jau kitas 
padavėjas. Tačiau šitą faktą, kaip ir tai, kad į kambarius be 
paliovos įeidavo ir išeidavo įvairios kambarinės, ji nekreipė 
dėmesio. 


Elizabeta su Risu sėdėjo vieno „Rofo ir sūnų" fabrikų 
valdytojo kabinete. Rio de Žaneiro priemiestyje. Valdytojas 
- ponas Tumas - buvo vidutinio amžiaus ir labai prakaituo- 
jantis varliško veido vyriškis. 

Kreipdamasis į Risą, jis kalbėjo: 

- Jūs privalote mane suprasti. „Rofas ir sūnūs" man 
brangiau už gyvenimą. Tai mano šeima. Kai aš iš čia 
išeisiu, aš tarsi paliksiu gimtuosius namus. Čia liks mano 
širdis. Labiau už viską pasaulyje aš ir pats norėčiau čia 
pasilikti. 

Jis nusišluostė smarkiai išrasojusią kaktą. 

- Tačiau aš turiu daug naudingesnį kitos firmos pasiū- 
lymą, o aš turiu žmoną, vaikų ir uošvę. Galų gale supraskite 
mane. 

Risas, nesivaržydamas ištiesė prieš save kojas ir atsi- 
Ilošė krėsle. 

- Žinoma, Robertai. Aš žinau, ką tau reiškia šitas fabri- 
kas. Čia prabėgo didžioji tavo gyvenimo dalis. Bet žmogus 
turi galvoti ne tik apie save. Dar yra ir šeima, kuria jis privalo 
rūpintis. 

- Ačiū, - dėkingai atsakė Robertas. - Aš žinojau, kad 
galiu tavimi, Risai, pasikliauti. 

- O kaip dėl mūsų kontrakto? 

Tumas gūžtelėjo pečiais. 

- Skiautelė popieriaus. Juk mes jį paprasčiausiai suplė- 
šysime, taip? Ką reiškia kontraktas, kai širdyje nėra 
džiaugsmo. 

Risas linktelėjo. 

- Mes kaip tik ir atskridome tam, kad grąžintume 
džiaugsmą į tavo širdį. 

Tumas atsiduso. 

- Deja, pernelyg vėlu. Juk aš jau sutikau dirbti kitoje 
firmoje. 

- O Žinai, juk tau teks atsisėsti už grotų! - ramiai pasakė 
Risas. 

Iš netikėtumo Tumas išsprogino į jį akis. 

- Už grotų? 

- Jungtinių Amerikos Valstijų vyriausybė pranešė vi- 
soms savo firmoms, turinčios filialus užsienyje, kad jos 
privalo pateikti jai sąrašą kyšių, kuriuos jos turėjo mokėti 
paskutinius dešimtį metų. Labai gaila, Robertai, bet tu ligi 
ausų įklimpai į šitą reikalą. Tu pažeidei šitos šalies įstaty- 
mus. Mes, suprantama, imtume tave ginti - kaip mūsų 
didelės šeimos narį, - tačiau, jeigu tu mus palieki, mums, 
kaip tu supranti, nėra prasmės tave dangstyti. 

Roberto veidas išblyško kaip popierius. 

- Bet... bet aš tai dariau dėl firmos, - suvapėjo jis. - Aš 
tiktai vykdžiau įsakymus. 

Risas užjaučiamai linktelėjo. 

- Zinoma, tu viską teismui taip ir paaiškinsi. - Risas 
atsistojo ir, kreipdamasis į Elizabetą, pasakė: - Manau, kad 
mums laikas važiuoti. 

- Bet kaipgi taip! - sušuko Robertas. - Jūs juk negalite 
štai taip imti ir palikti mane likimo valiai. 


277 


- Klysti, - atsakė Risas. - Ne mes tave, o tu mus palieki. 

Tumas greitai šluostėsi prakaitą, jo lūpos drebėjo. Jis 
priėjo prie lango ir pažvelgė į lauką. Kambaryje įsivyravo 
slegianti tyla. Galų gale neatsisukdamas jis paklausė: 

- O jeigu aš liksiu koncerne - gynyba man garantuo- 
ta? 

- Pagal visus straipsnius, - patikino jį Risas. 


„Mersedese“", prie kurio vairo sėdėjo vis tas pat lieso- 
kas, juodas, kaip derva, vairuotojas, jie lėkė atgal į miestą. 

- Tu jį šantažavai, - pasakė Elizabeta. 

Risas linktelėjo. 

- Mes negalime jam leisti išeiti. Jis išeina į su mumis 
konkuruojančią firmą. Ir Žino per daug mūsų paslapčių, 
kurias tuojau pat jiems naudingai parduos. 

Elizabeta žvilgtelėjo į Risą ir pagalvojo, kad jai dar teks 
daug ką sužinoti apie Risą. 


Tą vakarą jie vakarieniavo „Miranderoje“, ir Risas buvo 
žavingas, dėmesingas ir nekalbėjo apie asmeniškus daly- 
kus. Elizabetai atrodė, kad jis atsitvėrė nuo jos tankia žodžių 
uždanga, slėpusia jo tikruosius jausmus. Vakarienė pasi- 
baigė po pusiaunakčio. Elizabeta svajojo pasilikti vienu du 
su Risu. Ir labai norėjo, kad jie grįžtų į viešbutį. Tačiau Risas 
pasiūlė: 

- Nori, parodysiu tau naktinį Rio gyvenimą? 

Jia apsilankė keliuose naktiniuose klubuose, ir atrodė, 
ten visi Risą pažįsta. Kur tiktai jie nueidavo, jis atsidurdavo 
dėmesio centre, visus sužavėdamas, kas tik su juo susitik- 
davo. Juos nuolat kvietė prie gretimų stalelių arba sėsda- 
vosi prie jų. Nė sekundės jiems nepavykdavo pabūti 
vieniems. Elizabeta ir čia įžiūrėjo išankstinį nusitatymą, tarsi 
dabar Risas mėgino atsitverti nuo jos Žmonių siena. Anks- 
čiau jie buvo draugai, o dabar - kuo jie tapo dabar? Kad ir 
kaip ten būtų, ji jautė, kad ją ir Risą skiria nematoma siena. 
Ko gi jis bijojo ir kodėl? 

Kai jie atėjo į ketvirtąjį iš eilės naktinį klubą ir juos 
apsupo bent pustuzinis Riso draugį, Elizabeta nusprendė, 

kad jai jau gana naktinio Rio gyvenimo. Ji nutraukė gyvą 
Riso ir žavingos ispanės pokalbį pareikšdama: 

- Niekaip negaliu pašokti su savo vyru. Tikiuosi, jūs man 
atleisite mano netaktiškumą? 

Risas, kiek suglumęs, žvilgtelėjo į ją, bet tuojau pat 
atsistojo. 

- Bijau, kad visai pamiršau savo žmoną, - nerūpestingai 
metė jis savo draugams. 

Paėmęs Elizabetą už rankos, nusivedė ją į šokių aikš- 
telę. Ji buvo įsitempusi, tarsi stipriai įtempta timpa. Zvilgte- 
lėjęs jai į veidą, jis paklausė: 

- Tu ant manęs pyksti? 

Jis buvo teisus. Tačiau pyko ji ne ant jo, o ant savęs. Ji 
pati padiktavo jam žaidimo taisykles, o dabar pyko dėl to, 
kad Risas nenukrypdamas jų laikėsi. Tačiau ne tai buvo 
svarbiausia. Svarbiausia buvo tai, kad ji nežinojo, ką jis pats 
dėl to jaučia. Ar jis laikėsi jos nustatytų sąlygų todėl, kad 
sąžiningas Žmogus, ar todėl, kad jis buvo jai abejingas. Ji 
turi žūtbūt išsiaiškinti. 

- Neširsk ant tų Žmonių, - tarė Risas. - Tai mūsų verslo 
kolegos, ir šiaip ar taip jie gali būti mums naudingi. 

Vadinasi, jis atspėjo jos jausmus. Ji jautė ant savęs jo 
rankas, ir jo kūną šalia savęs. Ir pagalvojo: „O, juk kaip 
gera!" Risas jai buvo patrauklus. Jie buvo vienas antram 
sukurti. Tuo ji buvo absoliučiai tikra. Bet ar jis žinojo, kaip 
aistringai ji geidė jo? Ji buvo per daug išdidi, kad jam tai 
prisipažintų. Bet kažin ką jis privalo jausti! Ji užmerkė akis 
ir stipriai prie jo prisiglaudė. Laikas sustojo, ir šitam stebuk- 
lingame laiko sustingime jie buvo vieni, ir tiktai švelniai 
skambėjo muzika. Jai norėjosi, kad ji niekada nesibaigtų. 
Įtampa atslūgo, ir ji visiškai atsidavė jo rankų ir kūno galiai, 
ir veikiai, šlaunimis pajuto jo vyrišką potroškį. Ji atmerkė 
akis ir iš apačios į viršų Žvilgtelėjo į jį ir jo akyse perskaitė 
tai, ko anksčiau ten niekada nebuvo: stiprų, nekantrų ir 
aistringą geismą, veidrodinį jos pačios geismo atspindį. 

Kai jis prašneko, jo balsas trūkinėjo nuo vidinės įtam- 
pos: 

- Grįžkime į viešbutį, - pasakė jis. 

Ji apskritai negalėjo ištarti nė žodžio. Kai jis padėjo jai 
ant pečių užsimesti peleriną, jo pirštai nudegino jai odą. 
Limuzine jie atsisėdo toli vienas nuo kito, bijodami net 
menkiausio prisilietimo. Elizabeta jautė, kad taip pat visa 
dega. Jai atrodė, kad jie niekada nepasieks savo numerio. 
Ilgiau laukti tiesiog nebuvo jėgų. Vos spėjo paskui juos 
užsidaryti durys, kaip jie tuoj pat puolė vienas kitam į glėbį, 
kankinami laukinio, nežaboto geismo, kaip viesulas pastvė- 
rusio jų sielas ir metusio juos į vienas kito glėbį. Jis paėmė 
ją ant rankų ir nunešė į miegamąjį. Jie vos spėjo nusiplėšti 
nuo savęs drabužius. Mes tartum maži, nekantrūs vaikai, 
vaikai, šmėstelėjo Elizabetai galvoje, ir jai buvo nė motais, 
kodėl Risas taip ilgai bijojo prieiti. Tačiau dabar tai jau buvo 
nesvarbu. Svarbiausia, kad jie jaučia vienas kito kūną, ir 
šitas pojūtis dovanoja jiems kankinančią saldybę. Elizabeta 
švelniai išsilaisvino iš jo glėbio ir ėmė bučiuoti jo liesą, 
įsitempusį kūną, jausdama jo aksominį tvirtumą. Jo rankos 
paguldė ją šono, ir tuojau pat jo burna pripuolė prie jos 
šlaunų, praskirdama jas, palaisvindama vietos liežuviui, 
slystelėjusiam į jų svaiginančią saldybę, ir, kai abu jau 
daugiau negalėjo pakelti juos pripildžiusios palaimos, jis 
užgulė iš viršaus ir švelniai-jėjo į ją, giliai giliai, lėtai sukda- 
mas klubais, ir ji pajuto jo ritmą, jų ritmą, visatos ritmą, ir 
nelauktai viskas ėmė skrieti ir suktis aplinkui, judėjo vis 
greičiau ir greičiau, ir išsiveržęs į laisvę, pratrūko svaiginan- 
čiu sprogimu, ir pasaulis, ir ramybė vėl įsivyravo žemėje. 

Jie gulėjo vienas kito glėbyje, ir laiminga Elizabeta 
palaimingai galvojo: „Ponia Ris Viljams“". 


46 skyrius 


- Atleiskite, ponia Viljams, - pasigirdo selektoriuje Hen- 
rietos balsas, - jus nori matyti inspektorius Hornungas. 
Sako, kad tai labai skubus reikalas. 

Elizabeta nustebusi žvilgtelėjo į Risą. Jie tiktai vakar 
vakare sugrįžo į Ciūrichą iš Rio ir vos prieš keletą minučių 
atvyko į darbą. Risas gūžtelėjo pečiais. 

- Sakyk, tegul jį įleidžia. Pažiūrėsime, kas čia per sku- 
bumas. 

Po kelių minučių jie jau trise sėdėjo jos kabinete. 

- Dėl kokios priežasties jūs norėjote mane matyti, ins- 
pektoriau? - paklausė Elizabeta. 

Maksas Hornungas nemokėjo bendrauti pagal aukš- 
tuomenės taisykles. Todėl be užuolankų pasakė: 

- Kažin kas mėgina jus nužudyti. 

Ziūrėdamas į iš karto išblyškusį jos veidą, Maksas 
pajuto sąžinės graužatį, mintyse iškeikęs save dėl netaktiš- 
kumo ir nemokėjimo tinkamai tvarkyti tokius delikačius 
dalykus. 

- Kokius niekus jūs čia tauškiate, inspektoriau? - pra- 
trūko Risas Viljamsas. 

Maksas, žiūrėdamas Elizabetai tiesiai į akis, tęsė: 

- Į jūsų gyvybę jau dukart kėsinosi. Galimas ir trečias 
pasikėsinimas. 

- Aš... jūs... - užsikirsdama pasakė Elizabeta, -jūs turbūt 
klystate. 

- Ne, mem. Liftas buvo tyčia sugadintas. 

Ji tylėdama žiūrėjo į jį, ir jos akyse atsispindėjo kažin 
koks slaptas jausmas, toks gilus, kad net ir Maksas nesu- 
gebėjo jo suvokti. 

- Lygiai kaip ir džipo avarija. 

Pagaliau Elizabeta atgavo balsą. 

- Jūs klystate. Tai buvo aiškiai nelaimingas atsitiki- 
mas. Džipas buvo tvarkingas. Sardinijos policija gali tai 
patvirtinti. 

- Ne. 

- Aš mačiau džipą savo pačios akimis, - spyrėsi Eliza- 
beta. 

- Ne, mem. Jūs tiktai matėte, kaip jūsų akivaizdoje 
tikrino kažin kokį džipą. Bet tai buvo ne jūsų džipas. 

Risas ir Elizabeta visiškai apstulbę įsmeigė į jį akis. 

Maksas tęsė: 

- Jūsų džipo tame garaže niekada nebuvo. Aš jį radau 
automobilių kapinyne Olbijoje. Pagrindinio stabdymo siste- 
mos cilindro varžtas buvo nusuktas, ir ištekėjo stabdžio 

skystis. Štai kodėl jūs negalėjote sustabdyti. Kairysis prie- 
kinis sparnas buvo suplotas kaip blynas, ir ant jo ligi šiol 
matyti žalių medžių syvų patakai, tų medžių, į kuriuos jūs 
įsirėžėte. Laboratorijos analizė patvirtino tai, ką aš dabar 
jums sakau. 

Buvęs košmaras iš visų pusių vėl apsupo ją. Elizabeta 
pajuto, kaip vis giliau grimsta į jį, tartum staiga atsivėrę 
atminties šliuzai iš karto paleido srautus siaubingų, sielą 
stingdančių prisiminimų apie košmarišką lėkimą kalnų 
keliu. 

- Nesuprantu, - įsiterpė Risas. - Kaip niekas?... 

Maksas atsigręžė į Risą. 

- Džipai visi kaip dvyniai. To jie ir tikėjosi. Kai ji įsirėžė į 
medį, užuot nulėkusi į prarają, jiems teko improvizuoti. 
Svarbiausia buvo neleisti, kad kas nors pamatytų džipą. Tai 
turėjo atrodyti, kaip nelaimingas atsitikimas. Jie manė, kad 
džipas nuskęs jūroje. Ir, be abejo, būtų ją pribaigę ant kalno, 
kai ji įsirėžė į medžius, bet juos aplenkė techninio aptarna- 
vimo brigados vaikinai, kurie nuvežė Elizabetą į ligoninę. 
Tada jie greitai surado kitą džipą, truputį jį aplamdė ir 
pastatė panelės Elizabet Rof džipo vietoje, ligi policijos 
atvykimo į įvykio vietą. 

- Jūs visą laiką sakote „jie“, - pasakė Risas. 

- Tas, kas visa tai darė, turėjo bendrininkų. 

- Bet kam reikia mane žudyti? - paklausė Eliza- 
beta. | 

- Tam, kas nužudė jūsų tėvą. 

Kokią sekundės dalį ją pagavo nerealumo jausmas, jai 
atrodė, kad visa tai atsitiko kažin kam kitam, o ne jai. Tarsi 
košmaras tuoj išsisklaidys kaip dūmai. 

- Jūsų tėvą nužudė, - tęsė Maksas. - Jam pakišo 
palydovą, kuris jį ir nužudė. Jūsų tėvas į Šamoni nuskrido 
ne vienas. Su juo buvo dar kažin kas. 

Kai Elizabeta prašneko, jos balsas skambėjo dusliai, 
kaip iš karsto. 

- Kas? 

Maksas žvilgtelėjo į Risą ir tarė: 

- Jūsų vyras. 

Žodžiai, atrodė, pasiekė ją iš labai toli, skambėdami tai 
garsiau, tai visiškai užgesdami, ir jai pasirodė, kad ji eina iš 
proto. 

- Liza, - tarė Risas, - Semo mirties dieną aš ten 
nebuvau. 

- Jūs buvote Šamoni drauge su juo, pone Viljamsai, - 
atkakliai pakartojo Maksas. 

- Tai tiesa, - Risas dabar kreipėsi tiktai į Elizabetą. - Bet 
aš išvažiavau dar prieš jiems išeinant į kalnus. 

Elizabeta pažiūrėjo į jį. 

- Kodėl tu man to nepasakei? 

Jis užsikirto, bet paskui, atrodė, kažką nusprendęs, 
tęsė: 

- Aš su niekuo nesiryžau apie tai kalbėti. Paskutiniais 
metais kažin kas tikslingai ir atkakliai sabotavo „Rofą ir 
sūnus". Tai daroma buvo gana gudriai ir iš šalies atrodė 
kaip atsitiktinių incidentų grandinė. Bet man pasirodė, kad 
už viso to slypi tam tikra sistema, ir aš pasidalinau savo 
samprotavimais su Semu, ir jis nusprendė pasamdyti priva- 
tų seklį tyrimui. 

Elizabeta žinojo, kas eis po šitų žodžių, ir drauge 
su nepaprastu palengvėjimu ji pasijuto nusikaltusi 
Risui. Pasirodo, jam viskas buvo žinoma apie slaptą 
ataskaitą. Jai reikėjo jam viską iš karto papasakoti, o 
ne slėptis. 

Risas atsisuko į Maksą. 

- Semui buvo pateikta tyrimo ataskaita, kuri patvirtino 
mano įtarimą. Jis paprašė mane atvykti į Šamoni, kad 
aptartume veikimo planą. Aš nuvykau. Mes nusprendėme, 
kad, kol nerasime kaltininko, viską laikysime paslaptyje, - 
jo balse pasigirdo kartėlis, - tačiau kažin kam, matyt, pavyko 
apie tai sužinoti. Tikriausiai Semas todėl ir Žuvo, kadangi 
tas „kažin kas" suprato, kad mes štai štai jį pagausime. 
Ataskaita dingo. 

- Ji pakliuvo man, - pasakė Elizabeta. 

Risas klausiamai į ją pažiūrėjo. 

- Ji buvo tarp Semo asmeninių daiktų, - atsakė ji į nebylų 
jo klausimą, paskui, kreipdamasi į Maksą, pasakė: - Ata- 

skaitoje tvirtinama, kad tas „kažin kas" yra vienas „Rofo ir 
sūnų" direktorių tarybos narys. Bet juk kiekvienas jų turi 
didelį koncerno akcijų paketą. Niekaip nesuprantu, kam 
kaišioti pagalius į savo ratus? 

- O tam, ponia Viljams, - paaiškino Maksas, - kad 
išprovokuotų paniką, kuri privers bankus pareikalauti savo 
kreditų. Drauge jie norėjo priversti jūsų tėvą, kad sutiktų 
laisvai parduoti koncerno akcijas. Tas, kuris visa tai orga- 
nizuoja, kol kas geidžiamo rezultato nepasiekė. Todėl jūsų 
gyvybei tebegresia pavojus. 

- Tada būtina, kad policija saugotų ją dieną ir naktį, - 
pareikalavo Risas. 

Maksas sumirksėjo ir lygiu balsu pasakė: 

- Jūsų vietoje, pone Viljamsai, aš taip nesijaudinčiau. 
Nuo to laiko, kai ji ištekėjo už jūsų, policija nenuleidžia nuo 
jos akių. 


47 skyrius 


BERLYNAS 
Pirmadienis, gruodžio 1 d. - 10.00 


Skausmas buvo nepakeliamas, ir ištisą mėnesį jis stoiš- 
kai jį kentėjo. Gydytojas jam paliko kažin kokių tablečių, bet 
jis bijojo jas gerti. Jis visą laiką privalo būti budrus, kad Ana 
vėl nemėgintų jo nužudyti arba pabėgti. 

- Jums būtina gulti į ligoninę, - pasakė jam gydytojas. - 
Jūs netekote daug kraujo... 

- Jokiu būdu! 

Valteris negalėjo sau leisti atsigulti į ligoninę. Juk tada 
jo sužeidimo pobūdis paaiškės policijai. Jis išsikvietė į 
namus savo filialo gydytoją, nes Žinojo, jog tas viską laikys 
paslaptyje. Jo namuose policijai nėra ko veikti! Bent jau ne 
dabar, dar ne laikas. Gydytojas, viduje degdamas iš smal- 
sumo, užsiuvo žiojėjusią žaizdą. Baigęs savo darbą, pa- 
klausė: 

- Pone Hasneri, gal man atsiųsti čia.slaugę? 

- Ne, nereikia. Mane prižiūrės mano žmona. 

Tai buvo prieš mėnesį. Valteris paskambino savo sek- 
retoriui ir pasakė, jog susirgo ir gulės namuose. 

Atmintyje iškilo ta siaubinga akimirka, kai Ana netikėtai 
pamėgino jį nužudyti. Jis pasisuko kaip tik laiku, ir užuot 
pataikę į širdį, žirklės įsmigo į petį. Nuo skausmo ir šoko jis 
vos neprarado sąmonės, bet vis dėlto rado jėgų nutempti 
Aną į miegamąjį ir ją ten užrakinti. O ji visą laiką rėkė: 

- Ką tu padarei vaikams?! Ką tu padarei vaikams?! 

Nuo to laiko Valteris laikė ją užrakinęs miegamajame. 
Pats gamino jai valgį. Atnešdavo padėklą prie durų, atra- 
kindavo duris, įeidavo į miegamąjį ir vėl uždarydavo duris. 
Užsiglaudusi tolimiausiajame nuo jo kampe, ji visada kuž- 
dėjo vieną ir tą patį: 

- Ką tu padarei vaikams? 

Kartais, kai jis atidarydavo miegamojo duris, tai ras- 
davo ją prie sienos. Prikišusi prie jos ausį, ji stovėjo 
nejudėdama, įsiklausydama, ar neišgirs kokio nors 
garso, liudijančio, kad namuose yra jų sūnus ir dukra. 
Valteris suprato, kad laiko jam liko labai mažai. Staiga jo 
mintis pertraukė vos girdimi šlepsintys žingsniai. Jis įsik- 
lausė. Garsas pasikartojo. Viršuje kažkas vaikščiojo po 
kambarius. Bet namuose neturėjo nieko būti. Jis pats 
uždarė visas duris. 


Ponia Mendler valė viršuje. Ji buvo padienininkė ir tiktai 
antrą kartą atėjo sutvarkyti namų. Darbas čia jai buvo ne 
prie širdies. Praeitą trečiadienį, kai ji tvarkė kambarius 
ponas Hasneris vaikščiojo jai iš paskos, tarsi bijojo, kad ji 
ką nors pavogs. Kai ji pamėgino lipti į viršų, kad tenai 
padarytų tvarką, jis neleido jai to padaryti, greitai jai sumo- 
kėjo ir išsiuntė namo. Jo manieros ir tonas tada ją gerokai 
išgąsdino. 

Šiandien, Gott sei Dank, jo niekur nesimatė. Ponia 
Mendler atsirakino raktu duris. Namuose buvo nenatūraliai 
tylu, ir ji nusprendė, kad šeimininkai kur nors išėję. Ji 
sutvarkė vieną miegamųjų ir rado ten ant stalelio besivolio- 
jančių smulkių pinigų ir auksinę dėžutę piliulėms sudėti. 
Eidama kiek toliau koridoriumi, pamėgino atidaryti kito 

miegamojo duris. Durys buvo užrakintos. Keista. Gal jie ten 
laiko ką nors vertingo? Kai vėl pasuko rankeną, išgirdo iš 
vidaus moterišką balsą: 

- Kas ten? - sukuždėjo jis. 

Ponia Mendler išgąstingai atitraukė ranką. 

- Kas jūs? Kas ten? 

- Ponia Mendler, valytoja. Ar išvalyti jūsų miegamą- 
jį? 

- Deja, aš užrakinta iš išorės. - Balsas skambėjo garsiau 
ir su isterijos atspalviu. - Padėkite man! Prašau! Iškvieskite 
policiją. Pasakykite jiems, kad mano vyras nužudė vaikus. 
Ir nužudys mane. Paskubėkite! Pasistenkite išeiti iš čia, kol 
jis... 

Ant ponios Mendler peties nusileidusi ranka staigia 
pasuko ją, ir ji atsidūrė veidas į veidą su ponu Hasneriu. Jis 
buvo išbalęs kaip drobė. 

- Ko jūs čia vis šniukštinėjate ir žvalgotės? - ligi skaus- 
mo spausdamas jos ranką, paklausė jis. 

- Aš... aš nešniukštinėju, - virpančiu balsu atsakė ji. - 
Šiandien mano valymo diena. Agentūra... 

- Aš juk sakiau, kad mums niekas nereikalingas. Aš... - 
jis nebaigė sakyti. 

Ar iš tikrųjų jis paskambino į agentūrą? Jis, matyt, 
norėjo tai padaryti, bet skausmas buvo toks stiprus, kad 
neprisimena, padarė tai ar ne. Ponia Mendler iš apačios į 
viršų pažiūrėjo į jį, ir tai, ką ji perskaitė jo akyse, sukėlė 
siaubą. 

- Bet man niekas nieko nepasakė, - tarė ji. 

Jis stovėjo, atidžiai įsiklausydamas į garsus už užrakin- 
tų durų. Tylu. Tada jis vėl atsisuko į ponią Mendler. 

- Nešdinkitės iš čia. Kad aš jūsų čia daugiau nematy- 
čiau. 

Jos nereikėjo ilgai prašyti. Jis pamiršo su ja atsiskai- 
tyti, bet kišenėje ji turėjo auksinę dėžutę piliulėms ir šiek 
tiek smulkių. Jai buvo gaila vargšės moters, uždarytos 
miegamajame. Ji labai norėjo jai padėti, bet nedrįso 
painiotis į šitą reikalą, kadangi jau seniai buvo policijos 
įskaitoje. 

Ciūriche inspektorius Maksas Hornungas skaitė telek- 
są, gautą iš Vyriausiosios Interpolo valdybos Paryžiuje: 

„Sąskaita už juostą, kurioje nufilmuotas filmas - ,,gesin- 
tojas", pervesta į „„Rofo ir sūnų" vyriausiojo operatyvinio 
valdytojo banko sąskaitą. Betarpiškas pirkėjas koncerne 
nedirba. Mėginame rasti jo buvimo vietą. Negaišdami pra- 
nešime. Pranešimo pabaiga". 


Paryžiuje policija ištraukė iš Senos pliką skenduolę. Iš 
išorės jai buvo aštuoniolika ar devyniolika metų. Ji buvo 
blondinė, o ant kaklo turėjo pasirišusi raudoną kaspiną. 


Ciūriche Elizabetą Viljams kiaurą parą saugojo policija. 
48 skyrius 


Ryškiai plykstelėjo balta lemputė. Tai reiškė, kad skam- 
bina asmeniniu telefonu. Šitą numerį žinojo tik keletas 
žmonių. Risas pakėlė ragelį. 

- Alio. 

- Labas rytas, mielasis. 

Aišku, šiek tiek pakimusį balsą buvo neįmanoma nepa- 
žinti. 

- Tau nederėjo man skambinti. 

Ji nusijuokė. 

- Anksčiau tave nelabai jaudino šitie dalykai. Niekada 
nepatikėsiu, kad Elizabeta sugebėjo tave prijaukinti per tokį 
trumpą laiką. 

- Ko tau iš manęs reikia? 

- Noriu su tavimi pasimatyti šiandien vakare. 

- Tai neimanoma. 

- Nepykink manęs, Risai. Man atvažiuoti į Ciūrichą 
ar... 

- Ne, tiktai ne Ciūriche, - jis sutriko. - Aš pats atvažiuo- 
siu. 

- Šitaip jau geriau. Tada senojoje vietoje, kaip ir visada 
cheri. 

Ir Elen Rof-Martel padėjo ragelį. 

Risas lėtai padėjo ragelį ir susimąstė. Iš jo pusės tai 
buvo tiktai trumpas susižavėjimas gražia ir temperamentin- 
ga moterimi. Visa tai jau praeityje. Tačiau atsikratyti Elenos 
buvo ne taip paprasta. Šarlis jai įgriso ligi gyvo kaulo, o 
dabar ji norėjo Riso. 

- Mes puikiai vienas kitam tinkame, - kalbėjo ji. 

Elena Rof-Martel visada žinojo, ko nori. Ir jai priešgi- 
niauti buvo pavojinga. Risas nusprendė, kad vis dėlto bus 
teisingiau nuskristi į Paryžių. Reikia leisti jai suprasti, kad 
tarp jų viskas baigta. 

Po kelių minučių jis jau įėjo į Elizabetos kabinetą. 
Pamačiusios jį, jos akys nušvito. Ji apkabino rankomis jo 
kaklą ir sukuždėjo: 

- Aš kaip tik galvojau apie tave. Pabėkime iš darbo ir 
važiuojame namo. 

Jis nusišypsojo. 

- Tu daraisi seksualine maniake. 

Ji glaudžiau prisispaudė prie jo. 

- Žinau, Šaunu, tiesa? 

- Bijau, kad šiandien vakare privalau skristi į Paryžių, 
Liza. 

Ji net nesugebėjo nuslėpti savo nusivylimo. 

- Nori, aš skrisiu su tavimi? 

- Nėra prasmės. Nedidelis dalykinis susitikimas. Grįšiu 
šiek tiek vėliau ir mudu drauge pavakarieniausime. 


Kai Risas įėjo į pažįstamą viešbutį kairiajame Senos 
krante, Elena, sėdėdama prie stalelio, jau laukė jo. Kiek 
Risas atsiminė, ji niekada nevėluodavo. Visada susikau- 
pusi, veikli, nuostabiai graži, protinga, puiki meilužė, ir vis 
dėlto kažin ko jai trūko. Elena nepažino užuojautos jaus- 
mo. Jos negailestingume buvo šalto nepermaldaujamo 
žudiko išskaičiavimo. Ji iš savo kelio šlavė viską. Risui 
visai nesinorėjo pakliūti į jos aukų sąrašą. Jis atsisėdo 
prie jos stalelio. 

- Tu neblogai atrodai, mielasis, - pasakė ji. - Vedybos 
tau aiškiai išėjo į naudą. Ar Elizabeta lovoje gera? 

Jis tiktai nusišypsojo stengdamasis sušvelninti jos ne- 
taktą. 

- Tai neturi nieko bendro su tavimi. 

Elena palinko į priekį ir paėmė jo ranką į savąją. 

- Ak, cheri, dar ir kaip. Tai svarbu mums abiems. 

Ji ėmė švelniai glostyti jo ranką, ir jis mintyse įsivaizda- 
vo ją lovoje. Tigrė, nepažabota, laukinė, sumani ir nepaso- 
tinama. Jis pamažėle ištraukė ranką. 

Elenos akys pasidarė šaltos. 

- Kaip tau patinka „Rofo ir sūnų" prezidento vaidmuo, 
Risai? 

Jis beveik pamiršo, kokia garbėtroška ir godi ji buvo. 
Atmintis atgaivino jų nepabaigiamus pokalbius viena ir ta 
pačia tema. Ji tiesiog kliedėjo dėl koncerno prezidentės 
vietos. Tu ir aš, Risai. Jeigu pašalinti Semą, kokia mums su 
tavimi atsivertų veikimo erdvė. 

Ir net lovoje: tai mano firma, mielasis. Mano gyslose 
teka Semiuelio kraujas. Mano. Aš taip noriu. O, mylėk mane 
stipriau, Risai. 

Valdžia buvo Elenai pats stipriausias lytinis stimuliato- 
rius. Ir pavojus. 

- Kam tau prireikė manęs? - paklausė Risas. 

- Man atrodo, atėjo laikas pagalvoti apie ateitį. 

- Nesuprantu, apie ką tu kalbi. 

- Aš tave, brangusis, per daug gerai pažįstu, - 
pasakė ji piktai. - Tu toks pats garbėtroška, kaip ir 
aš. Manai, kad nežinoma, kodėl tu tiek metų sutikai 
būti tik Semo šešėliu, kai tu turėjai daugybę pasiū- 
lymų vadovauti firmoms? Todėl, kad tu buvai tikras, 
jog vieną gražią dieną, būtent tu tapsi „Rofo ir sūnų" 
galva. 

- O ar tau neatrodo, kad aš galėjau pasilikti firmoje 
todėl, kad mylėjau Semą? 

Ji šyptelėjo. 

- Zinoma, cheri. Ir todėl dabar tu vedei jo mažytę 
žavingą mergytę. 

Iš savo piniginės ji išsitraukė ploną juodą cigarą ir 
prisidegė jį platininiu žiebtuvėliu. 

- Šarlis sako, kad kontrolinį akcijų paketą Elizabeta 
pasiliko sau ir kad ji prieš, jog akcijos būtų laisvai parduo- 
damos. 

- Taip, taip ir yra, Elena. 

- O tau ar nešovė į galvą, kad, jeigu jai kas nors 
nenumatyta atsitiktų, būtent tu paveldėsi visą jos turtą? 

Neatsakydamas Risas įsmeigė į ją ilgą žvilgsnį. 


49 skyrius 


Savo namuose Olgiatoje Ivas Palacis atsitiktinai Žvilg- 
telėjo pro svetainės langą ir nutirpo iš baimės. Privažiuoja- 
mąja alėja prie namo važiavo Donatela su jų sūnumis. 
Simoneta buvo viršuje, ilsėjosi po pietų. Virdamas pykčiu, 
pasirengęs viskam, net Žmogžudystei, Ivas galvotrūkčiais 
išpuolė pasitikti savo antrosios šeimos. Jis buvo toks dos- 
nus Šitai moteriai, toks geras, taip ją mylėjo, ir štai dabar ji 
tyčia mėgina sugriauti jo karjerą, išardyti jo santuoką, su- 
gadinti jam gyvenimą. Donatela išlipo iš „Lanca flavia", 
kurią jis pats jai padovanojo. Kokia ji vis dėlto graži! Paskui 
ją iš mašinos iššoko berniukai ir puolė jam ant kaklo. O, 
kaip Ivas juos mylėjo! O, kaip būtų šaunu, kad Simoneta 
dar nebūtų nubudusi! 

- Aš atvažiavau pasikalbėti su tavo Žmona, - ryžtingai 
pasakė Donatela ir, pasisukusi į berniukus, paliepė: - Ber- 
niukai, paskui mane. 

- Ne! - užsiplieskė Ivas. 

- Kaip tu mane sustabdysi? Nepamatysiu jos šiandien, 
pamatysiu rytoj. 

Ivas buvo prispaustas prie sienos. Visi pabėgimo keliai 
buvo atkirsti. Ir vis dėlto jis suprato, kad nei ji, nei kas nors 
kitas negalės sunaikinti to, ką jis taip sunkiai pasiekė savo 
rankomis. Ivas laikė save padoriu ŽMmogumi ir nenorėjo 
daryti to, kam jį spyrė aplinkybės, ir net ne tiek dėl savęs, 
kiek dėl Simonetos ir Donatelos, dėl visų savo vaikų. 

- Tu gausi savo pinigus, - pažadėjo Ivas. - Duok man 
penkias dienas. 

Donatela pažiūrėjo jam tiesiai į akis. 
- Penkias dienas, - pasakė ji. 


Londone seras Alekas dalyvavo parlamento debatuose 
Bendruomenių rūmuose. Jis turėjo daryti pranešimą dėl 
darbininkų streikų bangos, kuri grėsė didžiuliais nuostoliais 
Britanijos ekonomikai. Tačiau jam buvo sunku susikaupti. 
Jis galvojo apie telefono skambučius, kurie kelias paskuti- 
nes savaites nedavė jam ramybės. Kad ir kur jis būtų - klube, 
pas kirpėją, restorane, tolimame susitikime, - jie nuolat įį 
surasdavo. Ir kiekvieną kartą Alekas paprasčiausiai padė- 
davo ragelį. Jis suprato, kad jų reikalavimas - tai tiktai 
pradžia. Įgiję jam galios, jie prisikas prie jo akcijų ir ims 
valdyti dalį milžiniškos farmacijos korporacijos, gaminusios 
įvairius vaistus ir narkotikus. Šito jis negalėjo leisti. Jis 
skambino jiems keturis, o kartais ir penkis kartus per dieną, 
ir jo nervai buvo kraštutinai įtempti. Šiandien jam kėlė 
nerimą tai, kad jie apskritai neskambino. Jis galvojo, kad jie 
paskambins pusryčių metu, paskui jis laukė jų skambučio 
klube priešpiečiaudamas. Tačiau telefonai tylėjo, ir šitas 
tylėjimas atrodė jam pikta lemiantis. Dabar, kreipdamasis į 
parlamento narius, jis mėgino apie tai negalvoti. 

- Darbininkai neturi ištikimesnio už mane draugo. Mūsų 
darbininkų klasė - tai valstybės pagrindas. Būtent darbinin- 
kams šalis ir mes visi, jos piliečiai, turime būti dėkingi už 
savo pažangą. Jie - tikras valstybės elitas, jo plieninis 
stuburas, laikantis geros senosios Anglijos gerovę ir kles- 
tėjimą. - Jis padarė pauzę. - Tačiau tautų likimui ateina 
laikas, kuris reikalauja iš jos žmonių tam tikrų aukų... 

Jis kalbėjo visai mechaniškai, net neįsigilindamas į 
tariamus žodžius. Galbūt pagalvojo jis, jam vis dėlto pavyko 
jų atsikratyti, kai jis nepasidavė šantažuojamas. Galų gale 
jie buvo tiktai smulki nusikaltėlių gauja. O jis buvo seras 
Nikolsas, parlamento narys. Greičiausiai dabar jie paliks jį 
ramybėje visam laikui. Seras Alekas pabaigė kalbą, pasigir- 
do eilinių parlamento narių griausmingi plojimai. 

Einantį iš posėdžių salės jį sustabdė parlamento tar- 
nautojas. 

- Sere Alekai, aš įpareigotas jums šį tą pasakyti. 

Alekas atsigręžė. 

- Klausau. 

- Jums reikia skubiai važiuoti namo. Įvyko nelaimingas 
atsitikimas. 

Kai jis parvažiavo, Vivianą jau nešė į „greitosios pagal- 
bos" mašiną. Šalia jos bruzdėjo gydytojas. Alekas, dar 
nespėjęs kaip reikiant sustabdyti, kaip kulka iššoko iš 
mašinos. Jis žvilgtelėjo į gulinčios ant neštuvų baltą, be 
kraujo lašo, žmonos veidą ir atsisuko į gydytoją. 

- Kas atsitiko? 

Gydytojas bejėgiškai skėstelėjo rankomis. 

- Nežinau, sere Alekai. Kažin kas man paskambino ir 
pasakė, kad įvyko nelaimingas atsitikimas. Kai aš atvažia- 
vau, radau ledi Nikols ant miegamojo grindų. Jos... jos keliai 
buvo vinimis prikalti prie grindų. 

Alekas užmerkė akis, mėgindamas įveikti staiga kilusį 
vėmulį. Burnoje jau jautėsi tulžies skonis. 

- Mes, suprantama, padarysime viską, ką leis mūsų 
jėgos, bet manau, kad jūs turite būti pasirengęs pačiam 
blogiausiam dalykui. Vargu ar ledi Viviana galės kada nors 
vaikščioti. 

Alekas pajuto, kad jam užgniaužė kvapą. Svirduliuoda- 
mas jis nuėjo prie „greitosios pagalbos" mašinos. 

- Mes įšvirkštėme jai didelę dozę raminamųjų, - pasakė 
gydytojas. - Ji gali jūsų nepažinti. 

Alekas atrodė, net neišgirdo jo Žodžių. Jis sunkiai 
įsikeberiojo į „greitosios pagalbos" mašiną, atsisėdo ant 
atlenkiamos sėdynės ir įsmeigė akis į savo Žmoną, nepa- 
stebėjęs, kaip uždarė užpakalines duris, kaip sukaukė 
sirena ir kaip „greitosios pagalbos“ mašina pajudėjo. Jis 
paėmė šaltas Vivianos rankas į savąsias. Ji atmerkė akis. 

- Alekai, - neaiškiai sušnarėjo ore. 

Jos akys priplūdo ašarų. 

- Mano mieloji, mano mieloji... 

- Dviese... su kaukėmis... prispaudė mane prie grindų... 
sulaužė man kojas... dabar niekada negalėsiu šokti... visam 
laikui liksiu invalidė, Alekai... Ar tu manęs nepamesi? 

Jis įsikniaubė galva į jos petį ir pravirko. Tai buvo 
nepaguodžiamos nevilties ašaros, tačiau šitose ašarose 
buvo ir tai, dėl ko jis pats sau bijojo prisipažinti. Jose buvo 
palengvėjimas. Tapusi invalide Viviana dabar priklausys 
tiktai jam. 

Bet Alekas žinojo, kad šituo viskas nesibaigs. Jie dar 
netarė paskutinio savo žodžio. Tai buvo tiktai pirmas skam- 
butis. Atsikratyti jų galutinai jis galės tiktai tada, kai padarys 
tai, ko jie reikalauja. 

Ir nedelsdamas. 


50 skyrius 


CIŪRICHAS 
Ketvirtadienis, gruodžio 4 d. 


Lygiai vidudienį Vyriausiosios Ciūricho „Kriminalpoli- 
caj' valdybos komutatoriuje pasigirdo telefono skambutis, 
kuris buvo tuoj pat perjungtas į vyriausiojo inspektoriaus 
Šmito kabinetą. Kai vyresnysis inspektorius baigė kalbėti 
telefonu, jis tuoj pat leidosi ieškoti inspektoriaus Makso 
Hornungo. 

- Viskas baigta, - pasakė jis Maksui. - Rofo byla baigta. 
Žmogžudys rastas. Greitai lėkite į į oro uostą. Jūs dar spėsite 
į savo lėktuvą. 

Maksas sumirksėjo. 

- O kurgi aš skrendu? 

- | Berlyną. 


Vyresnysis inspektorius surinko Elizabetos Viljams te- 
lefono numerį. 

- Skambinu jumš, kad praneščiau gerą naujieną, 
pasakė jis. - Daugiau apsaugininkų jums nereikės! Žmog- 
žudys sugautas. 

Elizabeta mėšlungiškai sugniaužė telefono ragelį. Galų 
gale ji sužinos savo beveidžio priešo vardą. 

- Kas jis? - paklausė ji. 

- Valteris Hasneris. 


293 


Jie lėkė autostrada Vanzės link. Maksas sėdėjo ant 
užpakalinės sėdynės drauge su majoru Vagemanu, o prie- 
kyje sėdėjo dar du inspektoriai. Mašina laukė Makso „Tem- 
pelhofo" oro uoste, ir majoras trumpai išdėstė jam reikalo 
esmę. 

- Namas apsuptas iš visų pusių, - užbaigė jis, - bet vis 
tiek reikia būti labai atsargiam. Zmoną jis laiko kaip įkaitę. 

- O kaip jums pavyko išsiaiškinti? - paklausė Maksas. 

- Jūsų padedami. Būtent todėl aš ir norėčiau, kad jūs 
asmeniškai dalyvautumėte jo gaudynėse. 

Maksas nustebęs kilstelėjo antakius. 

- Mano padedami? 

- Prisimenate, jūs man papasakojote apie jo vizitą pas 
psichiatrą? Vidinės nuojautos raginamas aš išsiunčiau 
Hasnerio aprašymą kitiems gydytojams psichiatrams ir iš- 
siaiškinau, kad jis kreipėsi pagalbos daugiau nei į šešis 
gydytojus. Ir kiekvieną kartą kitu vardu. Ir daugiau pas tuos 
gydytojus nepasirodė. Jis žinojo, kad serga. O prieš porą 
mėnesių mums paskambino jo Žmona, bet, kai mūsų Žmo- 
nės nuvažiavo, kad išsiaiškintų, koks reikalds, ji juos pasi- 
untė atgal. 

Jie išsuko iš autostrados. Dabar jau buvo netoli. 

- Siandien rytą mums paskambino padienininkė ponia 
Mendler. Ji pranešė, kad kai pirmadienį atėjo tvarkyti Has- 
nerių namą, tai su šeimininke jai teko bendrauti pro iš išorės 
užrakintas miegamojo duris. Ponia Hasner jai pasakė, kad 
vyras nužudė vaikus, o dabar ketina ir ją nužudyti. 

Maksas tankiai sumirksėjo. 

- Ji ten buvo pirmadienį? O paskambino tiktai šian- 
dien? 

- Ponios Mendler gana turtinga kriminalinė praeitis. Ji 
bijojo mums skambinti. Vakar vakare ji apie viską papasa- 
kojo savo draugužiui, ir jis patarė jai paskambinti mums. 

Jie atvažiavo į Vanzę. Mašina sustojo atokiau nuo 
Hasnerių namo, už neišvaizdaus kito automobilio. Iš jo 
tuojau pat išlipo civiliai apsirengęs vyriškis ir nuėjo prie 
mašinos, kurioje sėdėjo majoras Vagemanas ir Maksas. 

- Jis vis dar viduje, pone majore. Mano žmonės nenu- 
leidžia nuo namo akių. 

- Kaip jūs manote, ar moteris dar gyva? 

Policininkas sutriko. 

- Nežinau, pone majore. Visos langinės uždarytos iš 
vidaus. 

- Gerai. Viską reikia padaryti tyliai ir greitai. Visi į savo 
vietas. Pradėsime po penkių minučių. 

Policininkas nukūrė vykdyti įsakymo. Majoras Vagema- 
nas pasilenkė prie mašinos ir išsitraukė nedidelę kilnojamą- 
ją radijo stotelę. Per ją ėmė negarsiai įsakinėti. Maksas 
nesiklausė, ką jis sako. Jis galvojo apie tai, ką jam majoras 
Vagemanas papasakojo prieš keletą minučių. Kažin kas 
tame pasakojime aiškiai nesutapo. Tačiau klausinėti nebu- 
vo kada. Slėpdamiesi už medžių ir krūmų, iš visų pusių prie 
namo slinko Žmonės. Majoras Vagemanas atsisuko į 
Maksą. 

- Hornungai, ar einate su mumis? 

Maksui pasirodė, kad parke ištisa armija. Kurie ne kurie 
policininkai turėjo šautuvus su optiniais taikikliais, patys jie 
vilkėjo kulkų neperšaunamomis liemenėmis, kai kurie jų 
buvo apsiginklavę bukavamzdžiais dujiniais šautuvais. 
Operacija vyko matematiniu tikslumu. Po majoro Vagema- 
no signalo į Žemutinio ir viršutinio aukštų langus buvo 
įmestos granatos su ašarinėmis dujomis, ir tuo pat metu 
buvo išlaužtos paradinės ir užpakalinės durys. Tai padarė 
policininkai su dujokaukėmis. Paskui juos su parengtais 
pistoletais įsiveržė kiti policininkai. 

Kai Maksas ir majoras Vagemanas pro atdaras 
duris įėjo į svetainę, ji buvo pilnutėlė aštrių dūmų, kurie 
greitai sklaidėsi, nes visi langai ir durys buvo ligi galo 
atviri. Du inspektoriai atvedė į svetainę valterį Hasnerį 
su uždėtais antrankiais. Ant pižamos jis buvo apsivil- 
kęs chalatą, nesiskutęs, įdubusiais skruostais ir parau- 
dusiomis akimis. 

Maksas išsproginęs akis žiūrėjo į jį, nes matė pirmą 
kartą. Jis pasirodė jam kažin koks netikras. Tikras buvo tas, 
kitas Valteris Hasneris, kurio gyvenimas buvo kompiuterių 

sudėstytas į skaitmenų kolonėles, grafikus ir schemas. Kas 
iš jų buvo šešėliu, o kas kūnu? 

- Pone Hasneri, jūs areštuotas, - paskelbė majoras 
Vagemanas. - Kur jūsų Žmona? 

- Jos čia nėra, - kimiai atsakė Valteris Hasneris. - Ji 
dingo. Aš... 

Viršuje pasigirdo laužiamų durų triukšmas, ir po kelių 
sekundžių juos pasiekė vieno inspektorių balsas. 

- Aš ją radau. Ji buvo užrakinta savo miegamajame. 

Veikiai laiptuose pasirodė inspektoriaus lydima dre- 
banti Ana Hasner. Jos plaukai buvo susivėlę, veidas dėmė- 
tas, su nešvarumų patakais, iš akių be atvangos tekėjo 
ašaros. 

- Ačiū Dievui, - kalbėjo ji. - Ačiū Dievui, jūs atėjote! 

Atsargiai prilaikydamas ją už alkūnės, inspektorius at- 
vedė ją prie grupelės, stovėjusios didžiulėje svetainėje. Kai 
Ana Hasner pakėlė akis ir pamatė savo vyrą, ji ėmė veriamai 
klykti. 

- Viskas gerai, ponia Hasner, - pamėgino ją nuraminti 
majoras Vagemanas. - Jums nėra ko bijoti. 

- Mano vaikai, - spiegė ji. - Jis nužudė mano vaikus! 

Maksas sekė Valterio Hasnerio veido išraišką. Jo 
žvilgsnis, nukreiptas į žmoną, buvo kupinas skausmo ir 
beviltiškumo. Pats jis atrodė prislėgtas ir be jokių gyvybės 
ženklų, kitaip sakant, gyvas lavonas. 

- Ana, - sukuždėjo jis. - O, Ana. 

- Jūs turite teisę neatsakyti į mūsų klausimus ir parei- 
kalauti savo advokato, - pasakė jam majoras Vagemanas. 
- Bet, jeigu jūs mums padėsite, viskas bus jūsų naudai. 

Valteris jo net neklausė. 

- Kam tu juos iškvietei, Ana? - maldaujamai kreipėsi jis 
į žmoną. - Kam? Argi mums buvo blogai drauge? 

- Vaikai mirę! - šaukė Ana. - Jie mirę! 

- Ar tai tiesa? 

Valteris teigiamai linktelėjo galva, ir jo akys priminė 
seno sukriošėlio, kurį nugalėjo gyvenimas, akis. 

- Taip... Jie mirę. 

- Zmogžudys! Žmogžudys! - suklykė jo Žmona. 

- Mes norėtume, kad jūs mums parodytumėte jų kūnus, 
- pasakė majoras Vagemanas. - Tikiuosi, jūs neatsisakysite 
to padaryti? 

Ir staiga Valteris Hasneris pravirko, išterliodamas aša- 
ras po veidą. Jis negalėjo ištarti nė žodžio. 

- Kur jie? - paklausė majoras Vagemanas. 

Vietoje Valterio atsakė Maksas: 

- Vaikai palaidoti Šv. Povilo kapinėse. 

Visi, kas buvo svetainėje, kartu pasuko galvas į Maksą. 

- Jie mirė gimdymo metu prieš penkerius metus, - 
paaiškino Maksas. 

- Zmogžudys! - vėl suvapėjo Ana Hasner, atsisukusi į 
savo vyrą. 

Ir visi pastebėjo jos žvilgsnyje šmėstelėjusį pyktį. 

CIŪRICHAS 
Ketvirtadienis, gruodžio 7 d. - 20.00 


Šalta žiemos naktis atėjo iš karto, užgesinusi vos išau- 
šusias trumputes sutemas. Minkšta balta pudra, tučtuojau 
pagriebta vėjo ir nešiojama po miesto gatves, pabiro snie- 
gas. Apšviesti „Rofo ir sūnų" administracinio pastato ištuš- 
tėjusių kabinetų langai plaukė tamsoje, tarsi daugybė 
blyškiai gelsvų mėnulių. 

Elizabeta ligi vėlumos užsisėdėjo savo kabinete, ka- 
dangi Risas išvyko į pasitarimą Zenevoje, ir ji kas minutę 
laukė jo grįžtant. Ji nekantravo pamatyti jį kuo greičiau. Visi 
jau seniai išsivažinėjo namo. Elizabetą apėmęs nerimas, 
neleido jai susikaupti prie darbo. Valteris ir Ana niekaip jai 
neišėjo iš galvos. Ji prisiminė, kaip pirmą kartą pamatė 
Valterį, jaunuoliškai grakštų, gražų ir ligi ausų įsimylėjusi 
Aną arba vaidinusį įsimylėjėlio vaidmenį. Kad ir kaip ten 
būtų, tačiau sunku buvo patikėti, kad dėl visų tų siaubingų 
bėdų, užgriuvusių koncerną, kaltas Valteris. Jai buvo siau- 
bingai gaila Anos. Keletą kartų ji Mėgino prisiskambinti, 
tačiau niekas nekėlė ragelio. Reikės kaip nors būtinai nu- 

skristi į Berlyną ir pamėginti nuraminti Aną. Netikėtai su- 
skambėjo telefonas. Ji krūptelėjo ir greitai pakėlė ragelį. 
Kitame laido gale suskambėjo Aleko baksas, ir Elizabeta 
labai apsidžiaugė. 

- Girdėjai apie Valterį? - paklausė Alekas. 

- Taip. Siaubinga. Net patikėti negaliu. 

- O tu, Elizabeta, ir netikėk. 

Jai pasirodė, kad ji blogai išgirdo. 

- Ką? 

- Netikėk. Valteris niekuo neprasikalto. 

- Bet policija tvirtina... 

- Jie klysta. Valterį mes su Semu patikrinome patį 
pirmutinį. Jis visai ne tas, ko mes ieškome. 

Elizabeta sutrikusi įsmeigė akis į telefono aparatą. Jis 
ne tas, ko mes ieškome. 

- Aš... Man... nesuprantu, apie ką tu kalbi, Alekai? - 
užsikirsdama pasakė ji. 

- Aš nenorėčiau apie tai kalbėti telefonu, - neryžtingai 
pradėjo, Alekas, - bet niekaip negaliu nutaikyti minutėlės ir 
pasikalbėti su tavim vienu du. 

- Pasikalbėti su manimi? Dviese? Apie ką? - paklausė 
Elizabeta. 

- Paskutiniais metais kažin kas sabotavo koncerną. 
Viename mūsų fabrikų Pietų Amerikoje įvyko sprogimas, 
paskui buvo pavogti patentai, neteisingai suženklinti 
vaistai. Visko neišvardinsiu. Aš nuėjau pas Semą ir pasi- 
ūliau pasamdyti seklį iš šalies, kad ištirtų ir sužinotume, 
kas už viso to slepiasi. Mes susitarėme su niekuo to 
neaptarinėti. 

Laikas, atrodo, sustojo ir žemė liovėsi suktis apie savo 
ašį, visa tai girdėjo anksčiau. Ją pasiekė žodžių prasmė, 
kuriuos ištarė Alekas, bet ausyse skambėjo Riso balsas, 
sakęs: „... kažin kas tikslingai ir atkakliai sabotavo „Rofą ir 
sūnus“. Tai buvo daroma gana gudriai ir iš išorės atrodė lyg 
atsitiktinių incidentų grandinė. Bet man pasirodė, kad už 
viso to slypi tam tikra sistema, ir aš pasidalinau savo sam- 
protavimais su Semu, ir mes nusprendėme pasamdyti pri- 
vatų seklį, kad atliktų nepriklausomą tyrimą". 

Aleko balsas ragelyje tęsė: 

- Jis pateikė savo ataskaitą, ir Semas paėmė ją su 
savimi į Šamoni. Mes ją aptarėme su juo telefonu. 

Ir vėl Elizabetos ausyse suskambėjo Riso balsas: „... 
Semas paprašė mane atvažiuoti į Šamoni, kad apsvarstytu- 
me planą... Mes nusprendėme, kad, kol nerasime kaltinin- 
ko, viską laikysime paslaptyje". 

Elizabetai staiga pasidarė sunku kvėpuoti. Tačiau, kai 
ji prašneko, pasistengė, jog balsas neišduotų jos susijau- 
dinimo. 

- Alekai, kas dar be tavęs ir Semo žinojo apie ataskaitos 
egzistavimą? 

- Niekas. Štai kur šuo pakastas. Semas manė, kad tas, 
apie kurį kalbama ataskaitoje, yra aukščiausioje koncerno 
valdžioje. 

Aukščiausioji valdžia. O Risas man nepasakė, kad 
buvo Samoni, kol mažylis inspektorius privertė jį tai pada- 
ryti. 

Lėtai tęsdama žodžius, tarsi žnyplėmis juos trauktų iš 
savęs, ji pateikė jam ją kankinusį klausimą: 

- Ar galėjo Semas apie tai papasakoti Risui'? 

- Ne. O kodėl tu klausi? 

Risas turėjo tiktai vieną būdą sužinoti ataskaitos turinį - 
ji pavogti. Stai kodėl jis važiavo į Samoni. Ir ten nužudė 
Semą. Elizabeta jau nesiklausė, ką kalba Alekas. Triukšmas 
ausyse nuslopino jo žodžius. Jai ėmė svaigti galva, ir, 
pagauta netikėtai užplūdusios baimės, ji metė ragelį. Gal- 
voje buvo tikra maišalynė. Tą sykį, prieš džipo avariją, ji 
paliko Risui raštelį, kad išskrenda į Sardiniją. Tą vakarą, kai 
įvyko lifto avarija, Risas nedalyvavo Direktorių tarybos po- 
sėdyje, bet pasirodė vėliau, kai jos su Keite buvo dviese. 
Manau, užbėgsiu jums padėti. Ir veikiai išėjo. Ar išėjo? Ją 
krėtė drebulys. Čia kokia nors klaida. Negali būti, jog tai 
būtų Risas! Ne. Viskas joje priešinosi tam. 

Elizabeta pakilo nuo stalo ir šlitiniuodama nuėjo į Riso 
kabinetą. Kambaryje buvo tamsu. Ji uždegė šviesą ir apsi- 
dairė, nežinodama, ką čia galėtų rasti. Ji nenorėjo jo kaltės 
įrodymų, ji norėjo rasti jo nekaltumo įrodymų. Buvo nepa- 

keliama galvoti, kad Žmogus, kurį ji mylėjo, kas ją glamo- 
nėjo ir gulėjo vienoje lovoje, gali būti šaltakrauju žudiku. 

Ant Riso stalo gulėjo dalykinių susitikimų Žurnalas. 
Elizabeta atsivertė jį ir vertė lapus atgal ligi rugsėjo, ligi 
tų dienų, kai nusprendė važiuoti savaitgaliui į vilą. Jo 
kalendoriuje buvo įrašyta: „Nairobis“. Reikės patikrinti 
pagal jo pasą, ar tikrai jis ten buvo. Ji ėmė karštligiškai 
ieškoti stalčiuose jo paso, viduje degdama iš gėdos, 
tačiau tikėdamasi, kad veikiai viskas labai paprastai iš- 
aiškės. 

Apatinis stalo stalčius buvo užrakintas. Elizabeta sutri- 
ko. Ji žinojo, kad neturi moralinės teisės jį atrakinti. Tai buvo 
tarsi priesaikos sulaužymas, sąžinės ir tikėjimo įžeidimas, 
neprašytas įsibrovimas, iš kurio atgal kelio nėra. Risas, 
žinoma, sužinos, ką ji padarė, ir jai teks jam paaiškinti, kodėl 
ji tai padarė. Tačiau ji privalo Žinoti tiesą. Ji paėmė nuo stalo 
popieriui pjaustyti peilį ir išlaužė užraktą. 

Stalčiuje gulėjo krūvelė įvairių dalykinių užrašų, tarny- 
binių pranešimų ir žinynų. Pakėlusi juos, rado voką, adre- 
suotą Risui Viljamsui. Raštas buvo moteriškas. Sprendžiant 
iš antspaudo, laiškas atėjo prieš kelias dienas iš Paryžiaus. 
Sekundę padvejojusi, Elizabeta atplėšė jį. Tai buvo Elenos 
laiškas. Jis prasidėjo taip: „Cheri, aš keletą kartų mėginau 
tau prisiskambinti. Mums būtina skubiai susitikti, kad ap- 
svarstytume mūsų planus..." Bet Elizabeta neskaitė laiško 
ligi galo. 

Akies krašteliu ji pastebėjo stalčiaus gilumoje pavogtą 
ataskaitą: 

p. Semui Rofui 

kontidencialiai 

vienu egzempliuriumi 

Kabinetas ėmė plaukti prieš jos akis, ir ji stvėrėsi už 
stalo krašto, kad nepargriūtų. Tip ji išstovėjo visą amžinybę, 
užsimerkusi ir laukdama, kol nustos svaigti galva. Dabar jos 
žmogžudys įgijo veidą. Tai buvo jos vyro veidas. 

Tylą perskrodė tolimas atkaklus telefono skambutis. 
Elizabeta ilgai negalėjo suvokti, iš kur sklido šitas garsas. 
Paskui lėtai nuėjo į savo kabinetą. Pakėlė ragelį. 

Budinčio operatoriaus balsas linksmai pasakė: 

- Tiesiog tikrinu, ponia Viliams, ar jūs vietoje. Ponas 
Viljamsas tiktai ką įėjo į liftą ir kyla į viršų, pas jus. 

Ir padarys dar vieną nelaimingą atsitikimą! 

Ji buvo vienintelė kliūtis, kurią Risui reikėjo pašalinti, 
kad pasiglemžtų „Rofą ir sūnus". Kaip ji gali žiūrėti jam į 
veidą ir apsimetinėti, kad viskas gerai! Bet vos tik jis ją 
pamatys, iš karto supras, koks reikalas. Bėgti! Apimta 
panikos ji griebė savo rankinuką ir paltą ir puolė lauk iš 
kabineto. Sustojo. Kažin ką ji pamiršo? A, pasą. Reikia, kad 
juos skirtų didelis atstumas, kad jis negalėtų jos rasti. Ji 
įbėgo į savo kabinetą, pagriebė nuo stalo pasą ir pašėlusiai 
tvaksinčia širdimi iššoko į koridorių. Indikatoriaus blyksniai 
greitai bėgo aukštyn. 

Aštuntas... devintas... dešimtas... 

Elizabeta stačia galva puolė prie laiptų. 

Iš Čivitavekijos į Sardiniją galima nuplaukti keltu, vežu- 
siu kelevius drauge su mašinomis. Elizabeta užvažiavo ant 
kelto išsinuomotu automobiliu, pasimetusi tarp tuzino kitų 
mašinų. Oro uoste reikėjo nurodyti savo pavardę, o didžiu- 
liu keltu galima plaukti ir anonimu. Elizabeta buvo viena iš 
šimtų kitų keleivių, plaukusių keltu poilsiauti į salą. Ji buvo 
tikra, kad jos niekas neseka, tačiau instinktyviai visą laiką 
kažin ko bijojo. Risas nuėjo per toli, kad jį būtų galima 
sustabdyti. Ji buvo vienintelė, kas galėjo jį demaskuoti. Ir 
jis būtinai pamėgins pašalinti ją iš savo kelio. 

Paskubomis bėgdama iš koncerno štabo būstinės, ji 
dar nežinojo, kur važiuos. Tiktai žinojo, kad turi nedelsdama 
bėgti iš Ciūricho ir pasislėpti patikimoje vietoje ir kad, kol 
Risas nesulaikytas, jos gyvybei gresia pavojus. Sardinija. 
Tai buvo pirma, kas jai atėjo į galvą. Ji paliko jam telefonog- 
ramą, kad jis paskambintų jai į Sardiniją. Neprisiskambinusi 
Maksui Hornungui, paprašė operatorių, kad perduotų jam, 
jog ji išvyko į salą. 

Ji pagyvens viloje. Tačiau šį kartą ji ten viena nebus. Ją 
saugos policija. 

Kai keltas atplaukė į Olbiją, Elizabeta pamatė, kad jai 
pačiai nereikia eiti į policiją. Policija jos jau laukė prieplau- 
koje. Tiksliau jos laukė Bruno Kampanja, inspektorius, su 
kuriuo ji buvo susitikusi pas policijos šefą Ferarą. Būtent 
Kampanja nuvežė ją apžiūrėti džipo kitą rytą po avarijos. 
Inspektorius greitai priėjo prie Elizabetos mašinos ir pasa- 
kė: 

- O mes jau ėmėme dėl jūsų nerimauti, ponia Viljams. 

Elizabeta nustebusi pažvelgė į jį. 

- Mums paskambino iš Šveicarijos policijos, - paaiškino 
Kampanija, - ir perdavė, kad mes nenuleistume nuo jūsų 
akių. Štai mes ir tikriname visus lėktuvus ir laivus, kurie 
atvyksta čia, ieškome jūsų. 

Elizabeta su palengvėjimu atsiduso. Maksas Hornun- 
gas! Jam jau spėjo pranešti apie jos skambutį. Inspektorius 
Kampanja žvilgtelėjo į jos pavargusį ir įtemptą nuo pergy- 
ventos baimės veidą. 

- Norite, aš vairuosiu mašiną? 

- Ačiū, - dėkingai pasakė Elizabeta. Ji persėdo iš vai- 
ruotojo sėdynės į keleivio, o augalotas inspektorius atsi- 
sėdo į jos vietą prie vairo. 

- Kur jūs norėtumėte palaukti - policijos nuovadoje ar 
savo viloje? 

- Viloje, jei kas nors man palaikytų kompaniją. Vienai 
man tenai baisu pasilikti. 

Kampanija padrąsinamai linktelėjo galva. 

- Nesijaudinkite. Mums įsakyta saugoti jus dieną ir 
naktį. Šiandien naktį aš budėsiu viloje, o įvažiuojamoje 
alėjoje pastatysime mašiną su radijo stotele. Niekas nega- 
lės privažiuoti prie vilos nepastebėtas. 

Jo pasitikėjimas persidavė Elizabetai, leido jai galų gale 
truputį atsipalaiduoti. Inspektorius Kampanja važiavo grei- 
tai, mikliai laviruodamas siauromis Olbijos gatvelėmis, pas- 
kui nurūko aukštyn kalnų keliu, kuris vedė į Kosta 
Smeraldą. Visos vietos, kurias jis pravažiavo, jai priminė 
Risą. 

- Ar yra kokių nors žinių apie mano vyrą? - paklausė 
Elizabeta. 

Inspektorius Kampanija permetė ją greitu, užjaučiančiu 
žvilgsniu, paskui vėl įsmeigė akis į kelią. 

- Jis pabėgo, bet toli jam nepavyks pabėgti. Ligi ryto jie 
tikisi jį sugauti. 

Elizabeta žinojo, kad nuo šitų žodžių jai turėjo paleng- 
vėti, tačiau ji pajuto tiktai aštrų maudžiantį skausmą. Juk 
buvo kalbama apie Risą, apie Risą, kurį medžiojo kaip 
laukinį žvėrį. Iš pradžių jis užtraukė visą šitą košmarą ant 
jos galvos, o dabar pats tapo jo auka, pats priverstas kovoti 
už savo gyvybę, kaip tada jai teko kovoti dėl savo gyvybės. 
O kaip ji juo tikėjo! Kaip patikėjo jo gerumu, švelnumu ir 
meile! Ją nukrėtė šiurpas. Inspektorius Kampanja tiriamai į 
ją pažiūrėjo. 

- Jums šalta? 

- Ne. Viskas gerai. 

Ją purtė smulkus drebulys. Šiltas vėjas, su švilpesiu įsiverž- 
damas į mašiną, ją erzino. Iš pradžių ji pagalvojo, kad per daug 
valios savo vaizduotei, tačiau Kampanja staiga pasakė: 

- Bijau, kad štai tuoj prasidės sirokas. Mūsų laukia dar 
tokia naktis. 

Elizabeta suprato, kąjis turi galvoje. Sirokas gali išvaryti 
iš proto ką nori: tiek žmones, tiek gyvulius. Atlėkdamas čia 
iš Sacharos, karštas, sausas, pilnas nuo Žemės pakeltų 
smulkių smiltelių, jis lekia pikta lemiančiai kaukdamas, siau- 
bingai veikdamas visus, kas gyvas. Kai pūsdavo sirokas, 
smarkiai padaugėdavo nusikaltimų, ir teisėjai nuolaidžiau- 
davo nusikaltėliams. 

Po valandos iš tamsos netikėtai išplaukė vila. Inspek- 
torius Kampanja įsuko į alėją, vedančią prie vilos, paskui 
įvažiavo po stogine ir išjungė variklį. Iš priekio apėjęs 
mašiną, atidarė Elizabetai dureles. 

- Prašau jus visą laiką būti už mano nugaros, - pasakė 
jis. - Dėl viso pikto. 

- Gerai, - atsakė Elizabeta. 

Jie nuėjo prie paradinio tamsios vilos įėjimo. Inspekto- 
rius Kampanja tarė: 

- Esu tikras, kad jo čia nėra, tačiau atsargumo priemo- 
nės nepakenks. Prašom duoti man raktą. 

Elizabeta padavė jam raktą. Jis švelniai pastūmė ją taip, 
kad ji būtų jam už nugaros, įkišo raktą į užraktą ir atrakino 
duris, visą laiką kitą ranką laikydamas prie pistoleto. 

Paskui jis ištiesė ją pirmyn, spragtelėjo jungiklį, ir prieš- 
kambaryje tuojau pat užsidegė ryški šviesa. 

- Jeigu jūsų tai neapsunkins, prašom parodyti man 
visas patalpas, - paprašė inspektorius Kampanja. - Noriu 
būti tikras, kad viskas kaip reikiant. Gerai? 

- Zinoma. 

Jie ėmė vaikščioti po vilą, ir visur, kur jie užeidavo, 
augalotasis inspektorius negaišdamas uždegdavo šviesą. 
Jis apžiūrėjo visas sienines spintas ir pagalbines patalpas, 
naršė pakampes, tikrino ar sandariai uždaryti langai ir 
durys. Viloje, be jų, nebuvo nieko. Kai jie nulipo į priimamąjį, 
inspektorius Kampanja tarė: 

- Jeigu neprieštarausite, aš paskambinsiu į nuova- 
dą. 

- Žinoma, - atsakė Elizabeta ir nuvedė jį į kabinetą. 

- Inspektorius Kampanja, - tarė jis į ragelį. - Mes jau 
viloje. Aš liksiu čia per naktį. Atsiųskite patrulinę mašiną su 
radijo stotele, tegul stovi prie įvažiavimo į vilą. - Jis patylėjo, 
matyt, klausydamasis, ką jam sako, paskui tarė: - Viskas 
gerai. Atrodo, tiesa, truputį pavargusi. Paskambinsiu vė- 
liau, - ir padėjo ragelį. 

Elizabeta sunkiai atsisėdo į krėslą. Ji nervinosi ir jautėsi 
nejaukiai savo namuose, tačiau žinojo, kad rytoj bus dar 
blogiau. Daug blogiau. Pati tai ji bus saugoma, o štai Risą 
arba nušaus, arba jis atsidurs kalėjime. Ir kažin kodėl, 
nepaisant visko, ką jis padarė, šita mintis aštriu skausmu 
atsiliepė jos širdyje. 

Inspektorius užjaučiamai pažiūrėjo į ją. 

- Aš su malonumu išgerčiau puodelį kavos, - tarė jis. - 
O jūs? 

Ji linktelėjo. 

- Tuojau išvirsiu. 

Ji jau buvo bekylanti iš krėslo. 

- Dėl Dievo. Sėdėkite, ponia Viliams. Mano žmona 
mano, kad aš verdu pačią gardžiausią kavą pasaulyje. 

Elizabeta nusišypsojo. 

- Ačiū. 

Ji buvo jam nepaprastai dėkinga. Tiktai dabar suvokė, 
kaip stipriai ją išsekino ta nuolatinė nervinė įtampa, kuri ją 
slėgė visą tą laiką. Pirmą kartą Elizabeta prisipažino sau, 
kad, net kai kalbėjo su Aleku telefonu, ji neprarado vilties, 
kad visa tai buvo kažin kokia nevykėliška klaida, kad veikiai 
viskas paaiškės, kad Risas nekaltas. Net bėgdama nuo jo, 
ji kibiai, lyg skęstantysis šiaudelio, griebėsi minties, kad jis 
negalėjo padaryti visų tų siaubingų dalykų, kuriais jį kaltino: 
iš pradžių nužudyti jos tėvą, o paskui šaltakraujiškai atsi- 
gulti su jo dukterimi į lovą, prieš tai pamėginus ją nužudyti. 
Reikėjo būti pabaisa, kad visa tai padarytų. Ir todėl ligi 
paskutinio momento jos širdyje ruseno mažytė vilties ki- 
birkštėlė, kad viskas susitvarkys savaime. Tačiau ir ji užge- 
so, kai inspektorius Kampanja pasakė: „Jis pabėgo, tačiau 
toli jam nepavyks pabėgti. Ligi ryto jie tikisi ji pagauti". 

Ji negalėjo apie tai daugiau galvoti, tačiau negalėjo ir 
apie nieką kitą galvoti. Ar seniai Risas sumanė pasiglemžii 
koncerną? Greičiausiai tą dieną, kai pirmą kartą pamatė tą 
nepaprastai jautrią penkiolikametę, paliktą pačiai sau, vie- 
nišą ir besiilginčią Šveicarijos mokykloje-internate. Tada, 
matyt, jis ir surezgė planą apeiti Semą, pasinaudojant jo 
dukra. Kaip lengvai jam tai pavyko padaryti. Pietūs pas 
„Maksimą“, ir ilgi draugiški pokalbiai paskutiniais metais, ir 
jūra žavesio - Dieve mano, nejtikėtinas žavesys! Jis buvo 
kantrus. Užsislėpęs laukė, kol ji užaugs. Bet absurdiškiau- 
sia jų santykiuose buvo tai, kad jam net neteko jos siekti. 
Ji pati jo siekė. Kaip, matyt, širdyje jis šaipėsi iš jos! Jis ir 
Elena. Greičiausiai jie abu buvo įsipainioję į šitą sąmokslą. 
Jai siaubingai norėjosi sužinoti, kur dabar buvo Risas, kas 
jam bus, kai jį pagaus. Nuo šitų minčių ji staiga garsiai 
pravirko. 

- Ponia Viljams... 

Inspektorius Kampanja užjaučiamai pasilenkęs prie 
jos, siūlė jai puodelį kavos. 

- Išgerkite tai, - pasakė jis. - Iš karto palengvės. 

- Aš... atleiskite man, - atsiprašė Elizabeta, - dėl mano 
nesantūrumo. 

- Na kąjūs? Apie kokį nesantūrumą kalbate? - švelniai 
tarė jis. - Jūs laikotės molto bene. 

Elizabeta nugėrė karštos kavos. Jos skonis buvo šiek 
tiek keistokas. Ji pakėlė į jį nustebusias akis, ir jis atsaky- 
damas nusišypsojo. 

- Man pasirodė, kad truputis viskio į kavą jums nepa- 
kenks. 

Jis atsisėdo į krėslą priešais ją, sudarydamas jai nekal- 
bią kompaniją, už ką ji buvo jam ypač dėkinga. Pasilikti čia 
vienai jai būtų buvę nepakeliama, kol... kol ji sužinos, kas 
atsitiko Risui, ar jis liko gyvas ar žuvo. Ji baigė gerti savo 
kavą. 

Inspektorius Kampanija žvilgtelėjo į laikrodį. 

- Patrulinė mašina tuojau atvažiuos. Du policininkai 
budės joje visą naktį. Aš nulipsiu žemyn. Jums patariu 
atsigulti ir pasistengti užmigti. 

Elizabeta krūptelėjo. 

- Ne, šiandien man vargu ar pavyks užmigti. 

Tačiau vos spėjo ji pasakyti šituos žodžius, kaip pajuto, 
kad nuovargis, tarsi uola ima slėgti jos pečius. Matyt, vis 
dėlto leido save pajusti nuovargis po ilgos kelionės ir 
paskutinių dienų nervinė įtampa. 

- Aš, ko gero, eisiu ir truputį prigulsiu, - pasakė ji. Iš 
nuovargio ji vos apvertė liežuvį. 


53 skyrius 


Elizabeta atsisėdo lovoje, iš miegų nesuprasdama, kas 
ją pažadino. Jos širdis pašėlusiai dunksėjo krūtinėje. Keis- 
tas garsas pasikartojo. Kraupus, veriantis klyksmas, kuris, 
atrodo, pasigirdo po jos langu, jūros gelmėje žūstančio 
Žmogaus. Elizabeta pašoko iš lovos, jos kojos linko, lyg 
būtų vatinės, pribėgo prie lango ir žvilgtelėjo laukan. Buvo 
naktis. Prieš jos akis iškilo žiemos peizažas, vertas Domjė 

teptuko ir apšviestas šaltos mėnulio šviesos. Juodi, be lapų 
medžiai, galingų vėjo gūsių sukreivintos šakos. Toli apačio- 
je kunkuliuojanti, visa putota, tarsi verdantis katilas, jūra. 

Vėl pasigirdo klyksmas. Po jo - kitas. Ir Elizabeta supra- 
to, koks reikalas. Kaukiančios uolos. Tai jos aimanavo 
pučiant stipriam sirokui, pašėlusiai lekiančiam pro jas. Ir 
staiga uolų balsas pavirto Riso balsu, šaukiančiu ją, mal- 
daujančiu pagalbos. Garsas ją varė iš proto. Ji pirštais 
užsikišo ausis, tačiau garsas prasiskverbė ir pro juos. 

Elizabeta nuėjo prie durų ir nustebusi pajuto, kad vos 
gali paeiti. Aplinkiniai daiktai plaukė kažin kokiame rūke, ir 
tas rūkas, atrodė, prasiskverbė į jos galvą, trukdydamas 
galvoti. Ji išėjo į koridorių ir ėmė leistis laiptais Žemyn. 
Sumedėjusios rankos ir kojos jos neklausė, lyg gerokai 
įkaušusio Žmogaus. Ji pamėgino pašaukti inspektorių 
Kampaniją, tačiau vietoj balso iš krūtinės išsiveržė kažin 
koks keistas kranksiantis garsas. Sunkiai laikydamasi ant 
kojų, ji vis dar lipo ilgais laiptais žemyn. 

Vėl suriko: 

- Inspektoriau Kampanija! 

Jokio atsakymo. Klupdama kas žingsnis, ji nuėjo į 
svetainę. Nieko. Laikydamasi rankomis už sienų ir baldų, 
ėmė eiti per kambarius. 

Inspektorius Kampanija tarsi skradžiai žemę prasme- 
go. 

Viloje ji buvo viena. 


Stovėdama prieškambaryje, Elizabeta bandė priversti 
save galvoti. Tačiau tai jai sekėsi sunkiai. Greičiausiai 
inspektorius paprasčiausiai išėjo pasikalbėti su patrulinės 
mašinos policininkais. Žinoma. Ji nuėjo prie laukųjų durų, 
atidarė jas ir žvilgtelėjo laukan. 

Nieko. Tiktai tamsi naktis ir širdį veriančios vėjo aima- 
nos. Vis labiau bijodama Elizabeta netvirtais žingsniais 
nuėjo į kabinetą. Tuojau ji paskambins į policijos nuovadą 
ir viską išsiaiškins. Ji pakėlė telefono ragelį, tačiau įprastų 
signalų neišgirdo. Telefonas buvo išjungtas. 

Ir tuo momentu visoje viloje užgeso šviesa. 

54 skyrius 


Londone, Vestminsterio ligoninėje, Viviana Nikols atsi- 
peikėjo, kai ją vežė iš operacinės ilgu, siauru koridoriumi. 
Operacija truko aštuonias valandas. Nepaisant visų paty- 
rusių chirurgų pastangų, ji niekada negalės vaikščioti. Ken- 
tėdama nepakeliamą skausmą ji be perstojo kartojo Aleko 
vardą. Jis privalo būti greta jos, dabar tiktai jis jai reikalin- 
gas, jis privalo jai pasakyti, kad niekada jos nepaliks vienos, 
kad visada ją mylės. 

Tačiau ligoninės darbuotojai, kad ir kaip stengėsi, nie- 
kur negalėjo jo rasti. 


Ciūricho „Kriminalpolicaj" ryšių skyrius gavo telegramą 
iš Interpolo filialo Australijoje. Sidnėjuje rastas buvęs „Rofo 
ir sūnų" agentas, įgaliotas pirkti kino juostą. Prieš tris 
dienas jis staigiai mirė nuo širdies smūgio. Urna su jo 
palaikais jau pakeliui į namus. Jokios informacijos apie kino 
juostos pirkimą Interpolas negavo. 


Berlyne kukliai, bet skoningai įrengtame pirmos klasės 
privačios ligoninės priimamajame, nejudėdamas bemaž 
dešimt valandų, sustingęs ta pačia poza, sėdėjo Valteris 
Hasneris. Retkarčiais priešais jį sustodavo kas nors iš 
aptarnaujančio personalo, siūlydami jam pavalgyti arba 
bent išgerti stiklinę vandens. Valteris nekreipė į juos jokio 
dėmesio. Jis laukė savo Anos. 

Deja, laukti jam teks labai ir labai ilgai. 


Olgiatoje Simoneta Palaci pakėlė ragelį ir išgirdo jame 
moterišką balsą, kuris pasakė: 

- Aš vadinuosi Donatela Spolini. Mes anksčiau nieka- 
da nebuvome susitikę. Tačiau mes su jumis turime daug 
bendro. Susitikime ir drauge papusryčiaukime „Bolone- 
ze“ Pjaca del Popolo. Sakykime, rytoj tryliktą valandą. 
Jums tinka? 

Tai valandai Simonetai buvo paskirtas vizitas į kosme- 
tikos kabinetą, tačiau ji dievino visokio pobūdžio paslaptis. 

- Visiškai, - atsakė ji. - Kaip aš jus atpažinsiu? 

- Su manimi bus trejetas mano sūnų. 


Savo „Vesinė“" vilos svetainėje Elena Rof-Martel skaitė 
jai adresuotą raštelį, padėtą ant Židinio. Raštelis buvo pa- 
liktas Sarlio. Jis pabėgo nuo jos. Ji perskaitė: „Tu daugiau 
niekada manęs nepamatysi. Ir nemėgink manęs ieškoti". 
Elena suplėšė raštelį į smulkius skutelius. Jie būtinai dar 
pasimatys. Niekur jis nuo jos nepabėgs. 


Dvi valandas Maksas Hornungas mėgino prisiskambin- 
ti į Sardiniją iš Leonardo da Vinčio oro uosto Romoje. Dėl 
audros ryšys su sala buvo nutrauktas. Maksas jau kelintą 
kartą ėjo į oro uosto viršininko kabinetą. 

- Man būtinai reikia pakliūti į Sardiniją, - pasakė jam 
Maksas. - Patikėkite manimi, tai gyvybės ir mirties klausi- 
mas. 

- Noriai jumis tikiu, pone, - atsakė jam aukšto rango 
valdininkas. - Bet, deja, niekuo negaliu jums padėti. Sardi- 
nija visiškai atkirsta nuo žemyno. Visi oro uostai uždaryti. 
Neveikia net jūrų perkėla. Niekas negali nei patekti į salą, 
nei iš jos išvykti, kol nustos pūtęs sirokas. 

- O kadajjis nustos? - paklausė Maksas. 

Oro uosto viršininkas atsigręžė į didžiulį orų Žemėlapį 
ant sienos. 

- Panašu, kad jis pūs dar dvylika valandų. 

Po dvylikos valandų Elizabeta Viljams jau bus mirusi. 


55 skyrius 


Staiga užgriuvusi tamsa slėpė savyje daugybę pavojų, 
slėpdama nematomus priešus. Ir staiga Elizabeta aštriai 
suvokė, kad yra visiškai jų galioje. Inspektorius Kampanja 
atvežė ją čia, kad su ja susidorotų. Jis buvo vienas Riso 
padėjėjų. Elizabeta prisiminė, ką sakė Maksas Hornungas 

dėl džipo pakeitimo. Tas, kuris tai padarė, buvo ne vienas. 
Jis turėjo bendrininkų, puikiai pažinusių salą. Koks įtikinan- 
tis buvo inspektorius Kampanija! Mes tikriname visus lėktu- 
vus ir laivus, kurie čia atvyksta. Risas iš karto suvokė, kad 
pirmiausia ji puls čia. Kur jūs norėtumėte perlaukti - policijos 
nuovadoje ar savo viloje? Jis net negalvojo leisti jai važiuoti 
į nuovadą. Ir skambino jis visai ne ten. Jis skambino Risui. 
Mes jau viloje. 

Elizabeta suprato, kad reikia negaištant bėgti. Bet 
kaip? Kūnas jos neklausė. Akys lipte lipo, o kojos ir 
rankos darėsi sunkesnės kiekvieną minutę. Dabar ji su- 
prato, kodėl taip yra. Jis įpylė į kavą kažin kokių nuodų! 
Elizabeta tuojau pat nuėjo į tamsią virtuvę. Apčiuopomis 
susirado reikalingą dėžę, atidarė ją ir išsiėmė butelį acto. 
Kliūstelėjusi į stiklinę acto ir praskiedusi jį vandeniu, 
prisivertė išgerti šitą mišinį. Ji tuojau pat ėmė vemti. Po 
kelių minučių jai truputį palengvėjo, bet ji vis vien buvo 
labai silpna. Ir siaubingai skaudėjo galva, trukdydama 
susikaupti. Tartum laukiant neišvengiamos mirties, vis- 
kas viduje pamažėle atsisakė veikti. 

- Ne, - piktai pasakė ji pati sau. - Taip paprastai tu 
nenumirsi. Tu kovosi ligi galo. Jiems teks patiems tave 
nužudyti. - Ji garsiai pašaukė: 

- Risai, eikš čia ir nužudyk mane savo rankomis! 

Tačiau jos balsas panėšėjo į popieriaus šlamėjimą. Ji 
apgraibomis išėjo iš virtuvės į prieškambarį. Sustojo tiesiai 
prieš senojo Semiuelio portretą. Iš lauko namą užgriuvo 
baisiai kaukiantis, svetimas vėjas, erzindamas ir grasinda- 
mas jai. Viena, tamsoje ji neryžtingai stovėjo prieškamba- 
ryje. Išeiti į kiemą ir pamėginti pabėgti nuo Riso ar likti viduje 
ir brangiai atiduoti savo gyvybę? 

Smegenys iš paskutiniųjų stengėsi jai padėti, ir vidinis 
balsas ėmė šnibždėti kažin ką apie nelaimingą atsitikimą. 
Tačiau ji blogai suvokė, į kavą įberti svaigalai dar ne visai 
išgaravo iš jos galvos. 

Staiga galva pašviesėjo, ir ji garsiai ištarė: 

- Viskas turi atrodyti taip, lyg būtų įvykęs nelaimingas 
atsitikimas. 

Elizabeta, tu turi nutverti jį už rankos. Kas tai pasakė? 
Semiuelis? Ar ji pati? 

- Negaliu. Per vėlu. 

Akys prieš jos valią lipte lipo. Ji priglaudė veidą prie 
šalto portreto stiklo. Ak, kaip gerai dabar būtų užsnūsti! Bet 
juk ji norėjo kažin ką padaryti. Tačiau ką? Būtent ką? Jos 
mintys painiojosi, ir ji niekaip negalėjo prisiminti, ką norėjo 
padaryti. 

Padaryti taip, kad žmogžudystė neatrodytų kaip nelai- 
mingas atsitikimas. Tada firma niekad nepaklius į jo rankas. 

Dabar Elizabeta žinojo ką daryti. Įėjusi į kabinetą, pa- 
griebė stalinę lempą ir iš visų jėgų trenkė į veidrodį. Ir lempa, 
ir veidrodis subyrėjo į šukeles. Ji už kojos pakėlė nuo grindų 
nedidelę kėdutę ir ėmė ja daužyti sieną, kol kėdutė subyrėjo 
į šipulius. Tada ji priėjo prie knygų spintos ir ėmė plėšti iš 
jų puslapius, išmėtydama popieriaus skiauteles po visą 
kambarį. Ištraukė iš sienos dabar jau nereikalingą telefono 
laidą. Tegul dabar Risas visa tai paaiškina policijai! Nebus 
taip, kaip jis nori. Ji netaps jų nuolankia auka. Tegul ateina 
ir jėga ją nužudo. 

Staiga tarsi viesulas pralėkė per kambarį, pagriebęs 
nuo grindų ir ėmęs sukto ore popieriaus skiauteles. Eliza- 
beta ne iš karto suvokė, kas įvyko, paskui... 

Dabar viloje ji buvo ne viena. 


Leonardo da Vinčio oro uoste Maksas Hornungas 
stebėjo, kaip netoli nuo bagažo skyriaus nusileidimo lauke 
leidosi malūnsparnis. Vos spėjo atsidaryti piloto kabinos 
durelės, o Maksas jau buvo šalia malūnsparnio. 

- Ar galite mane nuskraidinti į Sardiniją? - paklausė jis. 

Pilotas įtariai sužiuro į jį. 

- Koks reikalas? Aš jau ką tik nuskraidinau ten vieną 
žmogų. Ten toks vėjas, kad Dieve saugok. 

- Ar nuskrisite ten dar kartą? 

- Pamėginsiu, bet jums teks kišenę pakratyti. 

Maksas negirdomis nuleido jo žodžius ir greitai įsi- 
ropštė į malūnsparnį. Kai jie pakilo, Maksas atsisuko į 
pilotą. 

- O kas buvo tas keleivis, kurį jūs nuskraidinote į 
Sardiniją? 
- Jo pavardė buvo Viljamsas. 


Dabar tamsa tapo Elizabetos sąjungininke, paslėpusi 
ją nuo Žmogžudžio. Pabėgti jau buvo neįmanoma. Reikia 
rasti viloje patikimesnę vietą ir ten pasislėpti. Ji nubėgo į 
viršų. Risas ne iš karto susivoks, kur ji. Viršutinėje laiptų 
aikštelėje ji neryžtingai sustojo; paskui puolė į Semo mie- 
gamąjį. Netikėtai iš tamsos kažin kas šoko ant jos, ir, kai ji 
žiojosi rėkti, suvokė, kad tai po langu linguojančio medžio 
šešėlis. Jos širdis taip garsiai daužėsi krūtinėje, kad Risas 
ten apačioje turėjo girdėti jos tvinksrius. 

Sulaikyk jį, dunksėjo smegenyse. Tačiau kaip? 

Galva atsisakė greitai suvokti. Prieš akis viskas plau- 
kiojo rūke. „Galvok!“ - įsakė ji sau. Ką tavo vietoje darytų 
Semiuelis? Ji pribėgo prie kraštinio miegamojo, ištraukė iš 
vidinės durų pusės raktą, ir užrakino iš išorinės pusės. Tą 
patį ji padarė su visų Mmiegamųjų durimis. Ir dabar jos 
užrakintos, kaip kadaise buvo užrakinti iš išorės Krokuvos 
geto vartai. Elizabeta blogai suvokė, kodėl ji tai padarė, 
paskui prisiminė, kad užmušė Aramą, ir jie neturėjo apkal- 
tinti jos Žmogžudyste. Ji pamatė, kaip apačioje sužibo 
žibintuvėlis ir ėmė lėtai kilti laiptais. Jos širdis apmirė. Risas 
ieško jos, kad nužudytų. Elizabeta nubėgo prie laiptų, 
vedančių į bokštą, ir ėmė jais lipti, tačiau kažkur pusiauke- 
lėje jos kojos sulinko, ir likusį kelią ji buvo priversta lipti 
keturpėsčia. Tačiau galų gale ji jau viršutinėje laiptų aikšte- 
lėje. Sunkiai atsistojusi, atidarė bokšto kambario duris. 
„Duris, - pasakė Semiuelis. - Uždaryk paskui save duris!" 

Elizabeta uždarė duris ir užsirakino, nors žinojo, kad 
Riso tai nesulaikys. „Bet užtat jam dabar teks laužti duris", 
- pagalvojo ji. O kaip jis visa tai paaiškins policijai? Dakar 
jos mirtis tikrai bus panaši į žmogžudystę. Ji ėmė stumti prie 
durų baldus. Bet darė ji tai lėtai ir sunkiai, tarsi tamsa būtų 
kausčiusi jos judesius. Iš pradžių ji pristūmė prie durų stalą, 
paskui krėslą, paskui dar vieną stalą, visa tai darydama 
mechaniškai, statydama neišvengiamai mirčiai menkuitį 

barjerą, truputį ją atitolindama nuo savęs. Iš apačios ją 
pasiekė bildesys, paskui jis dar kartą pasikartojo, o po to 
dar trečią kartą. Matyt, Risas išlaužė miegamųjų duris. Dar 
vienas prievartos aktas, kurį policija vargu ar išleis iš akių. 
Jis įviliojo ją į spąstus, bet jai vis dėlto bent iš dalies pavyko 
suardyti jo planus. Tačiau kažin kas čia aiškiai nesuėjo. 
Jeigu Risui buvo būtina inscenizuoti jos mirtį kaip nelaimin- 
gą atsitikimą, kam jam pačiam laužti duris? Ji priėjo prie 
balkono durų ir žvilgtelėjo laukan, ir tuojau pat, lyg atsisvei- 
kindamas, vėjas užtraukė jos garbei savąją laidotuvių gies- 
mę. Už balkono žiojėjo tuštuma, o toli apačioje kunkuliavo 
jūra. Gyvai iš Čia išeiti neįmanoma. Čia Risas ją ir nužudys. 
Ji apsidairė ieškodama bent kokio nors ginklo, tačiau kam- 
baryje nebuvo nieko, kuo ji galėtų gintis. 

Visiškoje tamsoje jai nieko kito neliko, kaip laukti savo 
žudiko. Kodėl Risas delsia? Kodėl neužlipa į viršų, kad 
išlaužtų duris ir pribaigtų ją. Išlaužti duris. Kažin kas čia 
nesutampa. Net jeigu jam pavyks iš čia išnešti jos lavoną ir 
kaip nors juo atsikratyti, vis vien jis niekaip negalės paaiš- 
kinti, kodėl sudaužyti veidrodžiai ir lempos, išlaužtos durys. 
Elizabeta pamėgino įlįsti į Riso kailį ir pati sugalvoti, kaip 
paaiškinti policijai visa tai, kad nebūtų įtarimo dėl tyčinės 
Žmogžudystės. Ji priėjo išvadą, kad yra tiktai vienas būdas 
tai padaryti. 

Bet nespėjo ji pabaigti savo minties, kai pajuto dūmų 
kvapą. 

Iš malūnsparnio Maksas matė, kad Sardinijos krantai 
buvo ištisai apgaubti tiršto besisukančio raudonų dulkių 
debesies. Perrėkdamas malūnsparnio sraigtų ūžesį, pilotas 
surėkė Maksui į ausį: 

- Blogi reikalai! Nežinau, ar sugebėsiu nusileisti. 

- Jūs privalote tai padaryti! - suriaumojo jam atsakyda- 
mas Maksas. - Skriskite prie Porto Červo. 

Pilotas visu kūnu pasisuko į Maksą. 

- Bet juk tai tiesiog šito prakeikto kalno viršūnėje. 

- Zinau, - atsakė Maksas. - Ar galėsite ten nusileisti? 

- Pamėginsiu. Bet šansų nusileisti mes turime tris prieš 
vieną. 

- Kad nusileisime? 

- Kad nenusileisime. 


Dabar dūmai tirštai virto iš po durų apačios ir skverbėsi 
pro grindų lentas, o prie vėjo kaukimo prisidėjo naujas 
garsas - įsisiautėjusios ugnies traškėjimas. Gavusi išsamų 
atsakymą į ją kankinusį klausimą, Elizabeta suprato, kad 
dabar jau buvo pernelyg vėlu galvoti apie išsigelbėjimą. Ji 
pakliuvo į spąstus. Koks skirtumas, kad buvo sudayžyti 
veidrodžiai ir sulaužyti baldai? Po keliolikos minučių iš vilos 
ir jos apskritai neliks jokių pėdsakų. Viską suės ugnis, kaip 
kadaise surijo laboratoriją drauge su Emiliu Džipliu, o Risas 
turės alibi, kad gaisro metu jis buvo visai kitoje vietoje, ir 
niekas niekuo jo nejtars. Ji pralaimėjo. Jis juos visus ap- 
kvailino. 

Kambaryje dūmų vis daugėjo. Jie buvo geltoni, aitrūs 
ir dusinantys, ji negalėjo kvėpuoti. Liepsnos liežuviai jau 
laižė duris, ir į ją padvelkė karščiu. 

Pyktis suteikė Elizabetai jėgų. 

Beveik nieko nematydama tirštuose akinančiuose dū- 
muose, ji apgraibomis nusigavo ligi balkono durų ir iš visų 
jėgų jas pastūmė. Vos spėjo išeiti į balkoną, kai liepsna iš 
koridoriaus persimetė į kambarį ir ėmė laižyti sienas. Sto- 
vėdama balkone, Elizabeta visa krūtine traukė gryną orą, o 
vėjas pašėliškai draskė jos drabužius. Ji žvilgtelėjo žemyn. 
Balkonas, kaip mažas sukiužęs laivelis, kabojo tarp dūmais 
apgaubtos pastato sienos ir bedugnės. Jokios vilties išsi- 
gelbėti. 

Jeigu... Elizabeta žvilgtelėjo į staigiai aukštyn kylantį, 
čerpėmis dengtą stogą. Jeigu jai kokiu nors būdu pavyks 
užlipti ant stogo ir nusigauti į kitą namo pusę, kuri dar 
nebuvo ugnies apimta, ji turės galimybę išsigelbėti. Pasi- 
stiebusi ant pirštų galų, ji pamėgino pasiekti stogą, bet jos 
rankos nepasiekė karnizo. Liepsna jau apėmė kambarį ir 

jos liežuviai veržėsi į balkoną. Liko vienintelė išeitis - pasiekti 
stogą, ir Elizabeta ryžosi. Dusdama nuo aštrių dūmų, ji 
prisivertė įeiti į kambarį, pagriebė kėdę, stovėjusią prie tėvo 
rašomojo stalo, ir ištempė ją į balkoną. Sunkiai išlaikydama 
lygsvarą, užlipo ant jos. Dabar stogas buvo greta, bet 
reikėjo rasti, už ko įsitverti. Aklai jos pirštai grabaliojo kar- 
nizą, ieškodami už ko nors užsikabinti. 

Viduje liepsna jau laižė užuolaidas, ir jos liežuviai šoko 
kambaryje, rydami knygas, kilimą ir baldus ir retkarčiais 
pliūptelėdami į balkoną. Staiga Elizabetos pirštai užčiuopė 
kažką, kyšantį iš stogo. Jos rankos buvo lyg švininės, ji 
bijojo, kad jai neužteks jėgų išsilaikyti. Kai ji, prieš lipdama, 
pasispyrė, kėdė pakrypo ir ėmė slysti iš po kojų. Sukaupusi 
paskutines jėgas, ji pasišokėjo ir, įsitvėrusi čerpių, lėtai ėmė 
šliaužti stogu. Dabar ji šliaužė geto siena, gelbėdama savo 
gyvybę. Po nežmoniškų pastangų ir įtampos ji staiga paju- 
to, kad išsitiesusi visu ūgiu kniūbščia guli ant stogo ir burna 
godžiai gaudo orą. Tuojau pat įsakė sau šliaužti toliau. 
Glausdamasi visu kūnu prie stačiai kylančio stogo šliaužė 
toliau, kas sekundę rizikuodama paslysti ir nulėkti į bedug- 
nę. Nusigavusi ligi stogo viršaus, sustojo, kad apsidairytų. 
Pamatė, kad liepsna apėmė balkoną, kuriame ji ką tik 
stovėjo. Kelias atgal buvo atkirstas. 

Nuo stogo buvo matyti, kad liepsna dar nepasiekė 
vieno svečių miegamųjų balkono. Tačiau ji nebuvo tikra, 
kad įstengs ligi jo nusigauti. Stogas staigiai leidosi žemyn, 
kurios ne kurios čerpės buvo ištrupėjusios ir netvirtai laikė- 
si, o vėjas su šėtoniška jėga stengėsi ją atplėšti nuo stogo 
ir nusviesti žemyn. Vienas neteisingas Žingsnis, ir niekas 
jau neišgelbės nuo pražūties. Ji sustingo vietoje, nedrjsda- 
ma žengti to lemtingo žingsnio. Ir staiga, tarsi mostelėjus 
burtininko lazdele, balkone išdygo Žmogaus figūra. Tai 
buvo Alekas. Jis Žvilgtelėjo į jos pusę ir lygiu, ramiu balsu 
pasakė: 

- Tu galėsi tai padaryti, senute. Svarbiausia - neskubėk. 

Elizabetos širdis džiugiai sutvaksėjo. 

- Dar kartą sakau: neskubėk, - ramiai nurodinėjo Ale- 
kas. - Po kiekvieno judesio - pauzė. Viskas bus kaip filme. 

Ir Elizabeta ėmė atsargiai slinkti prie jo, rūpestingai 
apčiupinėdama kiekvieną čerpę, tik po to įsitverdama į ją. 
Atrodė, tam nebus galo. Ją drąsinantis Aleko balsas nenu- 
tilo nė Minutei. Ji jau beveik nusileido ligi tos vietos, kur jis 
stovėjo balkone, kai staiga iš po jos kojos išslydo čerpė, ir 
jos kūnas slystelėjo žemyn. 

- Laikykis! - suriko Alekas. O 

Ji iš visų jėgų įsitvėrė slystančio stogo ir sustojo. Stai ji 
jau bemaž prie pat stogo krašto. Apačioje po jos kojomis 
žiojėjo tuštuma. Dabar tereikėjo nušokti į balkoną, kur 
stovėjo ir laukė jos Alekas. Bet jeigu ji nepataikys į balko- 
ną... 

Alekas drąsinamai žiūrėjo į ją iš apačios į viršų. 
- Nežiūrėk Žemyn, - negarsiai pasakė jis. - Užmerk akis 
ir šok. Aš tave pagausiu. 

Ką ji ir pamėgino daryti. Įkvėpė į krūtinę daugiau oro, 
paskui dar kartą giliai įkvėpė suprasdama, kad reikia 
šokti, bet baimė įveikė ryžtą. Pirštai mirtinai įsikibo į 
čerpes. 

- Sok! - suriko Alekas. 

Elizabetos pirštai atsigniaužė, ir ji krito žemyn, kažkur į 
erdvę, ir staiga pasijuto saugi Aleko glėbyje. Nusikamavusi 
ji užmerkė akis. 

- Puikus šuolis, - pasakė Alekas. 

Ir prie savo smilkinio ji pajuto šaltą pistoleto vamzdį. 

Pilotas skrido virš salos beveik skutamuoju skridimu, 
vos neužkabindamas medžių viršūnių ir išsisukdamas oro 
srautų. Tačiau netir šitame aukštyje jie buvo pavojingi. Toli 
priekyje pagal skridimo kursą pilotas pamatė Porto Cervo 
viršūnę. Tuo pat metu ją pastebėjo ir Maksas. 

- Stai ji! - suriko Maksas. - O antai ir vila. 

Ir staiga jis pastebėjo kažką, kas privertė jo širdį tankiai 
sutvaksėti. 

- Vila dega! 

Balkone per vėjo kauksmą ir ugnies riaumojimą Eliza- 
beta išgirdo artėjančio malūnsparnio ūžimą ir žvilgtelėjo į 
viršų. Alekas neatkreipė į jį jokio dėmesio. Jo akys, kupinos 
skausmo, žvelgė tiesiai į Elizabetą. 

- Visa tai dėl Vivianos. Aš privalau tai padaryti dėl 
Vivianos. Tu mane suprasi ir atleisi. Jie turi žinoti, kad tu 
sudegei viloje. | 

Elizabeta jo neklausė. Galvą gręžė viena ir ta pati 
mintis: vadinasi, tai ne Risas! Vadinasi tai ne Risas! Tai buvo 
Alekas. Alekas nužudė jos tėvą ir du kartus mėgino ją 
nužudyti. Jis pavogė iš jos ataskaitą ir norėjo visą kaltę 
suversti Risui. Gąsdindamas ją Risu, jis žinojo, kad ji atva- 
Žiuos slėptis būtent čia, į vilą. 

Malūnsparnis dingo iš akių už artimiausių medžių. 

- Elizabeta, užmerk akis, - paliepė Alekas. 

- Nė už ką! - su neapykanta atsakė ji. 

Ir staiga iš kažin kur suskambėjo Riso balsas: 

- Mesk pistoletą, Alekai! 

Jie abu pažiūrėjo žemyn ir šokančios liepsnos švie- 
soje pamatė ant pievelės Risą, policijos viršininką Luidžį 
Ferarą ir greta jo pustuzinį šautuvais apsiginklavusių 
policininkų. 

- Viskas baigta, Alekai, - vėl sušuko Risas. - Paleisk 


Vienas policininkų, ginkluotas šautuvu su optiniu tai- 
kikliu, pasakė: 

- Aš negaliu šauti, jeigu ji nuo jo neatsitrauks. 

„Atsitrauk! - mintyse maldavo Risas. - Na, atsitrauk!" 

Iš už medžių pievelėje pasirodė Maksas Hornungas ir 
nuskubėjo prie Riso. Pamatęs, kas vyksta, sustojo kaip 
įkastas. 

- Man perdavė jūsų pranešimą, - tarė Risas. - Tačiau, 
atrodo, aš atvykau čia pernelyg vėlai. 

Abu jie žiūrėjo į dvi balkone sustingusias figūras, dvi 
lėles, apšviestas virš tolimuoju vilos galu besiplaikstančios 
liepsnos atšvaitų. Vėjas greitai įpūtė ugnį, paversdamas vilą 
didžiuliu deglu, apšvietusiu artimiausius kalnus ir pavertu- 
siu šitą naktį tikriausiu pragaru. 

Elizabeta pasisuko ir pažiūrėjo Alekui tiesiai į akis. Bet 
tai jau buvo ne veidas, o mirties kaukė, žvelgianti kažin kur 
į tuštumą. Jis paleido ją ir nuėjo prie balkono durų. 

- Aha, pakliuvai, balandėli, - pasakė apačioje pažeinin- 
kas ir pakėlė šautuvą su optiniu taikikliu. Pasigirdo*vis. 
Alekas pasviro ir dingo už durų. „ His. 

Dabar balkone liko tiktai viena figūra. UŽ 

- Risai! - suriko Elizabeta. i. 

Bet jis jau pats bėgo artyn. 

Po šito įvykiai ėmė greitai keisti vienas kitą. Štai. Sieks 
jau balkone, pastveria ją ant rankų ir greitai bėga soja 
laiptais Žemyn, o ji vis stipriau glausdamasi prie jo E 
kad glaudžiasi nepakankamai stipriai. 

Užmerktomis akimis ji guli ant žolės, o Risas ją api di- 
nęs, be paliovos kartoja: 2) 

- Aš myliu tave, Liza. Aš myliu tave, mano brangiojį. 

Kaip pakerėta, ji klausosi jo balso, pati neįstenggaina 
ištarti nė Žodžio. Zvelgia į jo akis ir mato jose ir meilę; ir 
skausmą, ir ji nori tiek daug jam papasakoti. Ją kašikina 
baisi gėda, gėda dėl to, kad išdrįso juo suabejoti. Dabar 
visą savo gyvenimą ji paskirs tam, kad jis jai atleistų... : 

Tačiau dabar ji pernelyg pavargusi, kad apie tai galvo- 
tų, pernelyg pavargusi, kad apskritai apie ką nors galvotų. 
Tartum visa tai atsitiko ne jai, o kažin kam kitam, kitu metu 
ir kitoje vietoje. 

Svarbiausia, kad Risas ir ji vėl drauge; kad ją patikimai 
gina jo tvirtos rankos, apkabinusios ją, ir šito jai dabar 
užtenka. 

Jis žengė tartum į pragarą. Tiršti dūmai, kamuoliais virtę 
iš visų pusių, pripildė kambarį šokančių chimerų šmėklų, 
nuolat pasprunkančių nuo jo, kad nepaliestų. Iš viršaus ant 
Aleko staiga užgriuvo liepsna, švelniai palietė jo plaukus, ir 
liepsnos traškesys pavirto Vivianos balsu, šaukiančiu jį pas 
save. 

Ryškiam akimirksnio plykstelėjime jis pamatė ją. Išsitie- 
susi ji gulėjo iovoje, jos puikus kūnas buvo visiškai nuogas, 
ir tiktai ant kaklo parištas raudonas kaspinas, kurį ji ryšėjo 
tą naF kai pirmą kartą jam atsidavė. Vėl Vivianos balsas 
išta: ' ;o vardą, ir jame jis išgirdo aistringą kvietimą. Šį kartą 
ji 02.56 būtent jo, ir nieko kito. Jis priėjo prie jos dar arčiau, 
is | uždėjo: 

Aš mylėjau tiktai tave, savo vienintelį. 

Ir Alekas ja patikėjo. Jis privalėjo ją nubausti už tai, ką 
ko Bet jis buvo gudrus - jis privertė kitus mokėti už jos 
nu Zėmes. Visas tas baisybes jis darė dėl jos. Jis prisislin- 
ko “-'> jos dar arčiau, ir Vivianos balsas vėl sukuždėjo: 

*u vienintelis, Alekai, kurį aš kada nors mylėjau. 
38Y'jis žinojo, jog tai tiesa. 

a ištiesė į jį savo viliojančias rankas, ir jis atsiklaupė ant 
keliu šalia jos. Apkabino ją, ir jie visiems laikams susiliejo 
dr -3n. Jis suartėjo su ja ir tapo ja. Ir šį kartą jis ją 
pa“ snkino. Ir jį apėmusi palaima buvo panaši į maudžiantį 
neį-akeliamą skausmą. Jis jautė, kaip dega jos kūnas, 
sudegindamas ir jį savo karščiu, ir, kol jis tarsi pakerėtas 
žiūrėjo į Vivianą, raudonas kaspinas aplink jos kaklą staiga 
pavirto glamonėjančia ir bučiuojančia jį liepsna. Tą pačią 
sekundę ugniniu meteoru iš viršaus ant jo užgriuvo lieps- 
nojanti sija. | 

Kaip ir visos jo aukos, jis mirė didžiausio pasitenkinimo 
Momenuu. 

